
Argument 


Volumul III al Anuarului Institutului de Investigare a Crimelor Comunismului în România 
cuprinde studii despre organizarea, funcţionarea şi atribuţiile structurilor de partid şi de stat din 
timpul regimului comunist. Prin tematică, volumul de faţă propune o analiză a perioadei 
comuniste prin cercetarea structurilor care au asigurat funcţionarea şi perpetuarea sistemului 
totalitar. 


În cei douăzeci de ani care au trecut de la căderea regimului comunist, au fost publicate 
numeroase lucrări de specialitate şi memorialistice despre perioada comunistă. Cercetarea şi 
analiza instituţiilor statului comunist nu au reprezentat, cu câteva excepţii, un interes real 
pentru cercetătorii istoriei recente ; puţinele studii care s-au oprit asupra structurilor au fost 
publicate îndeosebi în ultimii ani şi aparţin unor tineri cercetători!. 

Considerăm că fără astfel de studii care să analizeze funcţionarea, organizarea şi atribuţiile 
aparatului de partid şi de stat nu putem realiza o cercetare instituţională cât mai completă. 
Principalele atribuţii ale aparatului birocratic comunist erau implementarea deciziilor şi hotărâ- 
rilor adoptate în „Olimpul” politicii româneşti din perioada 1948-1989, şi anume în cadrul 
organelor de conducere ale Comitetului Central al Partidului Comunist. 

Prin cercetarea structurilor de partid şi a instituţiilor de stat putem decripta rolul acestora 
în instaurarea, consolidarea şi supraviețuirea regimului comunist şi, de ce nu, inclusiv căderea 
lui în decembrie 1989. 

O altă problematică insuficient analizată de cercetători o constituie relaţia dintre structurile 
locale, de stat sau de partid, şi cele de la centru. O analiză atentă poate evidenția funcţionarea 
politico-administrativă a structurilor regimului comunist la nivel de regiune, raion, oraş şi 
comună, dar şi dacă deciziile adoptate în teritoriu, ordonate de la centru erau aplicate ad 
litteram sau erau adaptate la situaţia specifică a fiecărei unităţi administrative locale. 

Chiar dacă cercetarea aparatului de stat şi de partid nu a reprezentat o prioritate pentru 
cercetările de după 1989, aşa cum am menţionat anterior, semnalăm totuşi studiile din do- 
meniu apărute în ultimii ani. În cadrul acestora, se poate observa preferința cercetătorilor 
pentru anumite instituţii represive ale regimului comunist, cum ar fi Securitatea, penitenciarele 
şi Miliția. 

Despre Securitate, considerată o instituţie reprezentativă a regimului comunist, au fost 
publicate nenumărate studii şi au fost editate mai multe volume de documente, în special pentru 


1. Majoritatea lucrărilor publicate după 1989 au analizat cu predilecție câteva dintre temele majore 
ale istoriei comunismului, cum ar fi: colectivizarea, represiunea comunistă, rezistenţa anticomu- 
nistă, deportările din anii '50 şi politica externă a statului comunist. 

perioada '48-'64. Majoritatea lucrărilor prezintă organizarea Securităţii şi rolul ei în represiunea 
comunistă, dar până în prezent nu a fost scrisă încă o monografie a acestei instituții’. 

Penitenciarele sunt o altă instituţie a statului comunist - complementară Securităţii - şi 
constituie tematica lucrărilor memorialistice publicate de supraviețuitorii Gulagului românesc 
imediat după 1989, dar şi înainte, prin lucrări editate în străinătate. Studiile de specialitate au 
analizat organizarea acestei structuri, au descris regimul de detenţie şi au portretizat principalele 
figuri de torţionari. Ponderea cea mai importantă o deţin lucrările referitoare la închisorile 
emblematice pentru regimul concentraţionar comunist din România, cum ar fi Sighet, Piteşti, 
Aiud, Gherla şi Râmnicu Săra?. 

De asemenea, în ultimii ani au fost publicate câteva articole despre Miliție”. Transformările 
instituţionale din primii ai regimului de democraţie populară au fost tratate şi de Nicoleta 
Ionescu-Gură în lucrarea de sinteză Stalinizarea României“. În volumul menţionat, autoarea 


1. Menţionăm aici contribuţia adusă de Consiliul Naţional pentru Studierea Arhivelor Securităţii prin 
editarea mai multor volume de documente privind organizarea Securităţii, dintre care le enumerăm 
selectiv pe următoarele : Florica Dobre (coord.), „Bande, bandiți şi eroi”. Grupurile de rezistență 
şi Securitatea (1948-1968) : Documente, Editura Enciclopedică, Bucureşti, 2003 ; idem, Securi- 
tatea. Structuri-cadre : obiective şi metode, vol. I-II, Editura Enciclopedică, Bucureşti, 2006 ; 
Partiturile Securităţii. Directive, ordine, instrucțiuni (1947-1989) - documente editate de Cristina 
Anisescu, Silviu B. Moldovan, Mirela Matiu, studii introductive de Cristina Anisescu şi Silviu 
B. Moldovan, glosar de termeni de Cristina Anisescu, Editura Nemira, Bucureşti, 2007. Dintre 
lucrările care au analizat organizarea şi funcţionarea Securităţii, menţionăm : Dennis Deletant, 
România sub regimul comunist, traducere din limba engleză de Delia Răzdolescu, Fundaţia 
Academia Civică, Bucureşti, 1997; idem, Ceauşescu şi securitatea : constrângere şi disidență în 
România anilor 1965-1989, traducere din limba engleză de Georgeta Ciocâltea, Editura Humanitas, 
Bucureşti, 1998; idem, Teroarea comunistă în România. Gheorghiu-Dej şi statul polițienesc, 
1948-1965, Editura Polirom, laşi, 2001 ; Marius Oprea, Banalitatea răului. O istorie a Securităţii 
în documente : 1948-1989, studiu introductiv de Dennis Deletant, Editura Polirom, laşi, 2002 ; 
idem, Bastionul cruzimii. O istorie a Securității (1948-1968), Editura Polirom, laşi, 2008. 

2. Vom menţiona aici doar lucrările pe care le considerăm reprezentative: Ion Bălan, Regimul 
concentraţionar din România. 1945-1964, Fundaţia Academia Civică, Bucureşti, 2000 ; Ruxandra 
Cesereanu, Gulagul în conştiinţa românească : memorialistica şi literatura închisorilor şi lagărelor 
comuniste. Eseu de mentalitate, ediţia a Il-a revăzută şi adăugită, Editura Polirom, Iaşi, 2005 ; 
Andrei Muraru (coord)., Clara Mareş, Dumitru Lăcătuşu, Cristina Roman, Marius Stan, Constantin 
Petre, Sorin Cucerai, Dicţionarul penitenciarelor din România comunistă (1945-1967), studiu 
introductiv de Cristina Roman, postfață de Marius Oprea, Editura Polirom, laşi, 2008; Alin 
Mureşan, Piteşti. Cronica unei sinucideri asistate, Editura Polirom, Iaşi, 2007; Romulus Rusan 
(ed.), Memoria închisorii Sighet, ediţia a Il-a revăzută şi adăugită, Fundaţia Academia Civică, 
Bucureşti, 2003. 

3. Menţionăm aici următoarele studii ale istoricului Florian Banu: „Câteva consideraţii privind 
relaţiile dintre Securitate şi Miliție în primii ani ai «dictaturii proletariatului» (1945-1956)”, 
Cetatea Bihariei - revistă de cultură şi istorie militară, seria a Il-a, nr. 1, 2004, pp. 102-109; 
„Locul şi rolul Miliției în cadrul structurilor represive ale regimului comunist din România 
(1949-1956)”, în Constantin Moşincat, Dan Poinar (coord.), Pierre de hotar, vol. V, Editura Tipo 
MC, Oradea, 2005, pp. 349-365; „Miliția din RPR şi instaurarea «dictaturii proletariatului». 
1949-1956”, Arhivele totalitarismului, anul XII, nr. 42-43 (1-2/2004), pp. 77-95; „«Orice început 
se vrea fecund>: secvenţe ale organizării Miliției RPR (1949-1956)”, Dosarele istoriei, nr. 2 
(126), 2007, pp. 51-60; „Securitatea şi Miliția la frontieră cu Iugoslavia (1949)”, în CNSAS, 
Arhivele Securităţii, vol. II, Editura Nemira, Bucureşti, 2006, pp. 287-316 (în colaborare cu Liviu 
Ţăranu). Menţionăm aici şi teza de doctorat a tânărului cercetător Ciprian Cîrnială: Ordine, 
linişte, siguranță. Reprezentări ale miliției publice în RSR, RDG şi CSSR şi legitimarea puterii 
comuniste. 1964-1989. 

4. Nicoleta lonescu-Gură, Stalinizarea României. Republica Populară Română, 1948-1950: Modifi- 
cări instituționale, Editura All, Bucureşti, 2005. 

surprinde principalele etape ale reorganizării aparatului de stat, care au constat în desfiinţarea 
vechilor instituţii „burgheze” şi înfiinţarea altora noi, după model sovietic. Alţi autori au 
analizat în lucrări recente organizarea, atribuţiile şi funcţiile Marii Adunări Naţionale!, ale 
Academiei „Ştefan Gheorghiu”? şi ale Secţiei de Cadre’. 


Volumul de faţă este şi un prim rezultat al unui amplu proiect de cercetare iniţiat la începutul 
anului 2008 de Institutul de Investigare a Crimelor Comunismului în România. Scopurile 
generale ale proiectului sunt : 


- realizarea unei baze de date cu ofiţeri de Securitate şi Miliție, activişti care au contribuit la 
instaurarea şi consolidarea regimului comunist pe plan local“; 

- redactarea unor studii şi editarea unor documente privind organizarea, atribuţiile şi func- 
ţionarea instituţiilor administrative locale ; 

- redactarea de studii şi editarea de documente privind organizarea, atribuţiile şi funcţionarea 
structurilor locale de partid; 

-  fotocopierea fişelor deţinuţilor politici din filialele judeţene ale Arhivelor Naţionale care au 
preluat acest fond de la unele penitenciare ce au funcţionat în perioada comunistă’. 

- identificarea pe baza documentelor din arhivele judeţene a crimelor şi abuzurilor săvârşite 
în timpul regimului comunist. 


În timpul derulării proiectului, experţii şi colaboratorii IICCR s-au deplasat la filialele 
judeţene ale Arhivelor Naţionale pentru a identifica şi consulta fondurile create de către fostul 
Partid Comunist şi cele ale instituţiilor regimului comunist aflate în custodia Arhivelor Judeţene, 
precum şi pentru a fotocopia documentele reprezentative privind funcţionarea, organizarea şi 
atribuţiile instituţiilor şi structurilor locale de stat şi de partid. 

Majoritatea fondurilor au fost preluate de către Arhivele Judeţene după evenimentele din 
decembrie 1989 şi puse la păstrare în depozitele acestora. Accesul la fondurile fostului Partid 
Comunist, considerate „sensibile”, a fost strict limitat, putând fi consultate doar de către 


1. Mihai Burcea, „Marea Adunare Naţională, girantul CC al PCR”, în Cosmin Budeancă, Florentin 
Olteanu (coord.), Forme de represiune în regimurile comuniste, Editura Polirom, Iaşi, 2008, pp. 37-59. 

2. Mihăiţă Lupu, „Funcționarea Academiei «Ştefan Gheorghiu» sau ce putem recupera în folosul 
mobilităţii elitelor actuale din România”, în Raluca Grosescu (ed.), Elite comuniste înainte şi după 
1989, Anuarul IICCR, vol. II, Editura Polirom, laşi, 2008, pp. 265-281. 

3. Andrei Muraru, „Secţia de cadre ca instrument de verificare şi control în interiorul Partidului 
Comunist”, în De ce trebuie condamnat comunismul, Anuarul IICCR, vol. I, Editura Polirom, 
Iaşi, 2007. Vezi şi Florica Dobre (coord.), Membrii CC ai PCR : 1945-1989. Dicţionar, studiu 
introductiv de Nicoleta Ionescu-Gură, Editura Enciclopedică, Bucureşti, 2004. 

4. Fondurile Secţiilor de Cadre (Organul Comitetului Judeţean care întocmea dosarele de partid) nu 
sunt disponibile în toate filialele judeţene ale Arhivelor Naţionale. De exemplu, la DJAN Constanţa 
nu exista un fond cadre (dosare personale) dat în cercetare la sala de studiu. Motivul invocat de 
directorul instituţiei a fost lipsa personalului care să realizeze prelucrarea arhivistică a acestui 
fond, ce era păstrat în condiţii improprii, într-un depozit dărăpănat al acestei arhive. O situaţie 
similară se întâlneşte şi la DJAN Vrancea. De asemenea, o parte dintre dosarele Fondului de Cadre 
al Comitetului Judeţean Cluj se află încă la Instituţia Prefectului. La DJAN Vâlcea, fondul cadre 
conţine numai dosarele de intrare în partid ale membrilor PCR, nu şi cele personale. 

5. La DJAN Cluj au fost fotografiate de către experţii IICCR câteva sute de fişe matricole penale ale 
deţinuţilor politici din penitenciarele Cluj-Tribunal, Turda şi Zalău. Aceste fişe au fost postate în 
2008 pe site-ul IICCR la adresa http : //www.crimelecomunismului.ro/ro/fise_detinuti politici. 

»1 


privilegiaţii unui „sistem abuziv şi discriminatoriu” . La jumătatea anului 2007, noua conducere 
a Arhivelor Naţionale a considerat oportun ca fondurile PCR să fie date spre studiere atât 
cercetătorilor, cât şi persoanelor interesate”. La filialele judeţene ale Arhivelor Naţionale, 
experţii şi colaboratorii IICCR au consultat fondurile comitetelor regionale, raionale, judeţene, 
orăşeneşti şi municipale ale Partidului Comunist şi ale organizaţiilor subordonate, fondurile 
Sfaturilor/Consiliilor Populare, fondurile Birourilor de Securitate? şi Militie regionale, raionale, 
judeţene şi orăşeneşti, fondurile penitenciarelor care au funcţionat în perioada comunistă. 

În dosarele studiate au fost identificate rapoarte, dări de seamă, planuri de activitate ale 
organizaţiilor de bază ale Partidului Comunist din diferite instituţii, inclusiv din cele represive 
(Securitate, Miliție, Procuratură), precum şi dosare de cadre ale nomenclaturii locale (activişti, 
ofiţeri de Securitate şi Miliție, procurori). 


Volumul de faţă cuprinde nouă studii ce analizează organizarea, funcţionarea şi atribuţiile 
unor structuri de partid sau de stat din timpul regimului comunist. Ele sunt rezultatul cercetărilor 
efectuate de autori la Arhivele Naţionale şi filialele lor judeţene, precum şi în alte arhive 
(Arhiva Consiliului Naţional pentru Studierea Arhivelor Securităţii, Arhiva Ministerului Interne- 
lor şi Reformei Administrative, Arhiva Eparhiei Reformate Ardelene din Cluj, Arhivele 
Subsecretariatului de Stat pentru Culte). Totodată, unele studii incluse în volum sunt părţi ale 
unor proiecte de cercetare pe care autorii le desfăşoară în cadrul IICCR, iar în unele cazuri fac 
parte din lucrările lor de doctorat. 

În structura volumului pot fi diferenţiate trei părţi. Prima are ca tematică structuri ale 
Partidului Comunist, cum ar fi Secţia de Cadre PCR Iaşi, Secţia de Propagandă şi Agitaţie, 
Organizațiile de Femei ale partidului; a doua parte analizează instituţiile statului comunist, 
cum ar fi Trupele de Grăniceri şi Miliția, iar ultima parte a volumului tratează relaţia dintre 
puterea religioasă (Biserica) şi cea politică (partidul-stat). 

În primul studiu al volumului, Ştefan Bosomitu analizează modul în care partidul şi-a 
concentrat atenţia către crearea unui aparat de propagandă capabil să îndeplinească scopul 
politic urmărit de acesta: preluarea puterii politice şi consolidarea acestei poziţii până la 
dobândirea controlului total. Autorul identifică existenţa unei scheme evolutive în care putem 
încadra procesul de apariţie şi dezvoltare a aparatului de propagandă comunist, care a presupus 
existenţa a trei etape distincte: planificarea, implementarea şi controlul. Textul tratează 
cronologic perioada de după intrarea în legalitate a partidului şi până la Plenara a V-a a 
Comitetului Central al PMR (23-24 ianuarie 1950). 

Apariţia şi modificarea formelor de încadrare instituţională a femeilor, motivațiile şi 
principiile ideologice care au stat la baza măsurilor luate de PCR în privinţa „muncii cu 
femeile” constituie tematica celui de-al doilea studiu al volumului. Luciana Jinga subliniază 
faptul că politica Partidului Comunist faţă de Organizațiile de Femei a fost adoptată după cea 
sovietică, astfel încât nu se poate vorbi despre un model propriu. Pentru o analiză completă, 
autoarea prezintă şi modul în care Uniunea Sovietică a rezolvat „problema femeii”, dar şi 
ideologia care a constituit suportul pe care sovieticii şi-au construit planul de măsuri privind 
munca cu Organizațiile de Femei. 


1. Şerban Marin (coord.), Raportul Arhivelor Naţionale pe anul 2007, p. 20, accesibil online la 
adresa http : //www.arhivelenationale.ro/images/custom/image/Pdf-uri/Raport %20de %20activitate_ 
ANR_2007.pdf (10 octombrie 2008). 

2. În urma formării Comisiei Prezidenţiale pentru Analiza Dictaturii Comuniste în România, experţii 
acesteia au avut acces la fondurile fostului Partid Comunist încă din 2006. 

3. Trebuie precizat că, cu foarte puţine excepţii legate mai ales de principiul integrităţii fondurilor, 
documentele privind Securitatea nu se mai găsesc astăzi la Arhivele Naţionale, ci la Consiliul 
Naţional pentru Studierea Arhivelor Securităţii. 


ARGUMENT 15 


Activitatea Secţiei de Cadre a Comitetului Judeţean de Partid Iaşi în perioada 1945-1948 
reprezintă tema celui de-al treilea studiu al volumului. Andrei Muraru analizează apariţia, 
funcţionarea, activitatea şi atribuţiile resortului cadrelor din Comitetul Judeţean Iaşi al Partidului 
Comunist, fiind prima încercare de a contura activitatea unei structuri locale de cadre. Studiul 
are la bază documente inedite din fondul de cadre al Direcţiei Judeţene a Arhivelor Naţionale Iaşi. 

În al patrulea studiu al cărţii, Corina Pălăşan analizează statutul ştiinţific şi funcţiile pe care 
ştiinţele sociale le-au avut în primii ani ai regimului Ceauşescu. Autoarea evidenţiază princi- 
palele direcţii de evoluţie ale ştiinţelor sociale, care au condus în cele din urmă la înfiinţarea 
Academiei de Studii Sociale şi Politice şi de Pregătire a Cadrelor de Conducere în Economie şi 
Administraţie „Ştefan Gheorghiu”. Studiul de caz din a doua parte a articolului urmăreşte 
modul în care hotărârile luate la nivel central erau puse în practică la nivel local. 

Secţiunea a doua a volumului reuneşte texte ce tratează organizarea, funcţionarea şi 
atribuţiile instituţiilor statului comunist, precum şi modul de reacţie al acestora în cazul unei 
revolte împotriva regimului. 

Dan Drăghia se ocupă de una dintre instituţiile fundamentale ale unui stat, fie el democratic 
sau totalitar: Trupele de Grăniceri. Autorul analizează rolul acestora în prima parte a regimului 
comunist, reorganizările aparatului grăniceresc, care au dus la subordonarea acestei structuri 
intereselor partidului-stat, precum şi legislaţia care a stat la baza activităţii Trupelor de 
Grăniceri. Din punct de vedere cronologic, studiul tratează perioada cuprinsă între 23 august 
1944 şi martie 1960. 

Funcționarea, organizarea şi rolul Miliției constituie subiectul unui studiu semnat de Dumitru 
Lăcătuşu. Autorul prezintă măsurile care au dus la desfiinţarea vechilor instituţii ale Poliţiei şi 
Jandarmeriei şi înlocuirea lor cu o instituţie organizată după model sovietic - Miliția. De 
asemenea, sunt analizate funcţiile pe care această structură le-a îndeplinit în prima parte a 
regimului (controlul mişcării populaţiei şi monitorizarea persoanelor considerate suspecte de 
către autorităţile vremii). Sunt prezentate totodată şi principalele acţiuni ale Miliției din 
anii '50: „reprimarea bandelor din munţi”, adică a grupurilor de rezistenţă anticomunistă, şi 
deportarea unor categorii de persoane declarate „periculoase” de către partid, din cauza 
statului lor socioprofesional şi a funcţiilor deţinute în „regimul burghezo-moşieresc”. 

Studiul Adelinei Țînţariu, „Motru - 1981, o revoltă a disperării”, tratează unul dintre 
evenimentele puţin cunoscute ale perioadei comuniste : revolta din 1981 a minerilor din bazinul 
carbonifer al Olteniei. Autoarea reconstituie momentele esenţiale ale grevei din 1981, acţiunile 
premergătoare acesteia şi măsurile luate de autorităţile comuniste pentru reprimarea protestului. 

Partea a treia a volumului grupează două studii care abordează relaţia dintre puterea 
religioasă şi cea politică din prima perioadă a regimului comunist. 

În primul studiu al acestei părţi, Gabriel Catalan analizează măsurile adoptate de Partidul 
Comunist pentru a-şi subordona Biserica Ortodoxă. Autorul consideră că, pentru a o controla, 
partidul a încurajat „retragerea” din funcţii a ierarhilor incomozi şi a promovat în posturile 
vacante persoane ataşate „noului regim democrat” — chiar dacă aveau în unele cazuri un trecut 
pătat, activaseră în cadrul unor mişcări de extremă dreapta - sau unii clerici legaţi prin relaţii 
de prietenie sau rudenie cu nomenclatura partidului-stat. La finalul studiului, autorul a anexat 
materialele din care s-a documentat. 

Ultimul studiu al volumului analizează alegerile pentru funcţia de episcop în cadrul Eparhiei 
Reformate Cluj şi implicarea puterii politice în aceste alegeri. Csongor Jânosi evidenţiază că, 
deşi episcopul era ales pe viaţă de către Adunarea Eparhială, conform legilor cultului reformat, 
un rol esenţial în desemnarea candidatului potrivit pentru funcţia de episcop îl avea Departa- 
mentul Cultelor şi, implicit, Partidul Comunist. Autorul precizează şi argumentează pe baza 
documentelor că puterea politică a urmărit alegerea unui „candidat potrivit” care să accepte 
subordonarea Eparhiei de Cluj partidului-stat şi să o conducă în conformitate cu directivele 
venite de la centru. 


16 ARGUMENT 


Le mulţumim tuturor celor care au facilitat accesul cercetătorilor la documente, fără de care 
acest volum nu ar fi fost posibil. 

În primul rând, aducem calde mulţumiri personalului Direcţiilor Judeţene ale Arhivelor 
Naţionale şi de la Serviciul Arhive Contemporane din cadrul Arhivelor Naţionale Istorice 
Centrale, precum şi directorului general al acestei instituţii, domnul Dorin Dobrincu, care au 
răspuns cu promptitudine tuturor solicitărilor noastre. 

Totodată, mulţumim pe această cale colegilor noştri care ne-au pus la dispoziţie mai 
multe documente utile în redactarea studiilor şi celor care au avut răbdarea să parcurgă 
textele prezentului volum, contribuind cu sugestii şi adnotări ce s-au dovedit de un real 
folos : Mihai Burcea, Mihai Bumbeş, Cosmin Budeancă, Raluca Grosescu, Clara Mareş, 
Alin Mureşan, Ada Speteanu şi Iulia Vladimirov. 


Dumitru Lăcătușu 


STRUCTURI DE PARTID 


Ştefan Bosomitu 


Planificare - implementare - control. Apariţia 
şi dezvoltarea aparatului de propagandă comunist 
în România. 1944-1950 


Introducere 


Consideraţii teoretice 


Comunismul poate fi considerat o mişcare prozelitistă care, prin însăşi natura sa expan- 
sionistă, se voia a fi un concept universal. Din această perspectivă, existenţa comunismului 
depindea de o propagandă activă, constantă şi consecventă!. Mai mult decât atât, cultura 
politică comunistă vedea efortul propagandistic ca fiind consubstanţial actului de conducere, 
performanţele acestuia din urmă fiind calificate de foarte multe ori din prisma performan- 
telor propagandei?. Atunci când propaganda nu funcţiona, politica partidului putea să aibă 
de suferit : 


Se poate reglementa în chip satisfăcător componenţa partidului şi apropierea organelor condu- 
cătoare de munca organizaţiilor de bază ; se poate organiza în chip satisfăcător înaintarea 
cadrelor, alegerea şi repartizarea lor ; dar dacă, cu toate acestea, propaganda noastră de partid 
începe, dintr-un moment sau altul, să şchiopăteze, dacă munca de educare în spirit marxist- 
-leninist a cadrelor noastre începe să lâncezească, dacă munca noastră de ridicare a nivelului 
politic şi teoretic al acestor cadre slăbeşte şi cadrele, ca urmare, încetează să se intereseze de 
perspectivele mersului nostru înainte, încetează să înţeleagă justeţea cauzei noastre şi se 
transformă în practicanți strâmţi, lipsiţi de perspective, care execută orbeşte şi mecanic 
directivele primite de sus, apoi începe neapărat să lâncezească toată munca noastră de stat şi 
de partidă. 


Ne 


John C. Clews, Communist Propaganda Techniques, Methuen & Co LTD, Londra, 1964, p. 31. 
Adrian Cioflâncă, „Pentru o genealogie culturală a modelului propagandistic comunist”, în Andi 
Mihalache, Adrian Cioflâncă (ed.), In medias res. Studii de istorie culturală, Editura Universității 
„Al.I. Cuza”, Iaşi, 2007, p. 159. 

Iosif Vissarionovici Stalin, Problemele leninismului, Editura Partidului Muncitoresc Român, 
Bucureşti, 1948, p. 941. 

În lucrarea Rape of the Masses!, Serge Chakotin afirma că reacţiile tuturor organismelor 
vii au la bază patru instincte fundamentale : 1. instinctul de a te opune morţii şi pericolului ; 
2. instinctul alimentar ; 3. instinctul sexual, fie în forma sa primitivă, fie într-o formă mai 
sofisticată ; 4. instinctul maternal, manifestat prin compătimire sau furie. În opinia aceluiaşi 
autor, acestea sunt şi instinctele asupra cărora acţionează tehnicile propagandei. Plecând de 
la această idee, Chakotin afirmă că orice campanie de propagandă, dacă se vrea eficientă, 
trebuie să fie planificată. O astfel de campanie trebuie să însumeze următoarele aspecte : 
1. definirea fiecărui grup asupra căruia propaganda urmează să acţioneze; 2. funda- 
mentarea abordării psihologice a fiecărui grup în parte ; 3. crearea instrumentelor care vor 
duce la îndeplinirea acţiunilor specifice fiecărui grup ; 4. continua supervizare a campaniei 
în timp şi spaţiu. 

Observăm că întreaga schemă a lui Chakotin are la bază regulile elementare ale unei 
organizări eficiente. Definirea exactă a fiecărui grup în parte reprezintă elementul cel mai 
important din cadrul acestui tip de abordare. Propaganda presupune activarea unor emoţii, 
iar acest deziderat poate fi atins mai lesne atunci când individul-ţintă este vulnerabil din 
punct de vedere psihologic. 

Tot Chakotin este cel care a fundamentat o teorie a grupurilor care va influenţa acţiunile 
de propagandă ale comuniştilor pentru mai mult de jumătate de secol. El i-a împărţit pe 
oameni în două grupuri clar definite : 1. minoritatea activă, care însuma aproximativ 10% 
din populaţie, şi 2. majoritatea pasivă, ce reprezenta restul de 90%. Deşi simplistă, această 
clasificare va deveni elementară în cadrul sistemelor comuniste. Minoritatea activă era 
reprezentată de „avangarda conştientă a proletariatului”? sau, mai simplu, cadrele parti- 
dului. În schimb, majoritatea reprezenta ceea ce filozofia marxistă definea sub titulatura de 
„mase”, a căror conştiinţă de clasă trebuie în prealabil rafinată, educată şi antrenată să 
lupte într-o sferă mai largă de interese. Pentru cei dintâi, propaganda era sofisticată ; 
pentru ceilalţi, era simplă, categorică şi directă, menită să influenţeze emoţiile, şi nu 
intelectul. Publicul căruia i se adresa partidul devenea astfel clar delimitat. Minorităţii 
urma Să i se prezinte o varietate de idei, în timp ce majorităţii una singură, repetată de mai 
multe ori. Practic, diferenţa dintre propagandă şi agitaţie era deja definită. Propagandistul 
trebuia să expună o gamă largă de concepte, într-atât de largă, încât să nu se adreseze decât 
unui grup minoritar, ce avea capacitatea să le înțeleagă’. Pe de altă parte, agitatorul avea 
misiunea să-şi concentreze eforturile către prezentarea unei singure idei, cu scopul de 
„atragere” a majorităţii către realizarea unor obiective imediate. Mai exact, rolul său era să 
antreneze masele, să le activeze şi să le mobilizeze. 

Scopul Partidului Comunist era acela de a-şi apropia aceste categorii, de a le câştiga 
încrederea şi de a le controla. Tactica presupunea nu doar excluderea părerilor divergente, 
ci şi un efort de armonizare a fluxului de idei în conformitate cu obiectivele cauzei 
comunismului. Unui aparat de propagandă masiv, arborescent, tentacular îi va reveni 
misiunea de a duce la îndeplinire această sarcină. 


1. Vezi în acest sens Serge Chakotin, Rape of the Masses : The Psychology of Totalitarian Political 
Propaganda, Routledge, Londra, 1940. 

2. Jean-Marie Domenach, Propaganda politică, traducere de Dana Lungu şi Dan Lungu, Editura 
Institutul European, Bucureşti, 2004, pp. 37-38. 

3. John A. Armstrong, Ideology, Politics, and Government in the Soviet Union. An Introduction, 
Frederick A. Praeger, New York, 1962, p. 71. 

Problematica 


După 23 august 1944, o sarcină importantă a Partidului Comunist din România a fost aceea 
de a crea o structură şi o politică propagandistică pentru câştigarea şi păstrarea puterii. 
Scopul strategic era acela de preluare a puterii, iar după 6 martie 1945 de consolidare a 
acestei poziţii câştigate - concentrarea puterii în mâinile noii elite conducătoare şi coordo- 
narea politicii cu cea a Uniunii Sovietice şi a celorlalte state-satelit ale URSS, până la 
obţinerea controlului total. 

Studiul nostru pleacă de la ideea existenţei unei scheme evolutive în care putem încadra 
procesul de apariţie şi dezvoltare al aparatului de propagandă comunist după reintrarea 
partidului în legalitate. A existat un model conştiincios urmat de comuniştii români, care 
a presupus existenţa a trei etape succesive. Din punct de vedere cronologic, acestea pot fi 
încadrate între momentul intrării în legalitate a partidului (23 august 1944) şi formarea 
Secţiei de Propagandă şi Agitaţie a CC, reorganizată după modelul PC(b)US (Plenara 
a V-a a CC al PMR, 23-24 ianuarie 1950). 

Într-o primă etapă, planificarea funcţiilor din cadrul propagandei a reprezentat una 
dintre preocupările principale ale conducătorilor partidului. Problemele pertinente care 
pot fi supuse discuţiei în legătură cu acest aspect se referă la sursa autorităţii propagandei 
şi la procesul efectiv de „pregătire a terenului” în vederea implementării politicii dorite. 
Am plecat de la ideea că momentul reintrării în legalitate a reprezentat un punct de cotitură 
în istoria partidului, care a conştientizat nevoia unei schimbări de paradigmă. Necesitatea 
reorganizării şi demararea unui atac propagandistic fără precedent au reprezentat punctele 
principale ale acestui prim aspect din schema pe care am propus-o. 

Al doilea segment al modelului propus de noi l-a reprezentat implementarea. Din punct 
de vedere politic, scopul strategic al comuniştilor l-a reprezentat preluarea şi consolidarea 
puterii. Unul dintre mecanismele importante care au facilitat acest proces a fost propaganda. 
O propagandă eficientă presupunea însă controlul asupra „actorilor” propagandei. Astfel, 
această etapă a implementării a presupus un „asediu” asupra structurilor creatoare de pro- 
pagandă. În aceste condiţii, o funcţie importantă a procesului a fost preluată de Ministerul 
Propagandei (devenit apoi al Informaţiilor), reînfiinţat, controlat de comunişti. Acest orga- 
nism părea să fie o soluţie mult mai eficientă în condiţiile în care partidul era o structură 
politică insignifiantă, fără nici un fel de influenţă în teritoriu. Desigur, procesul de dez- 
voltare a aparatului propagandistic ce aparţinea partidului va continua, în paralel cu ritmul 
ametitor de creştere al acestuia din punct de vedere numeric. Tot legat de acest aspect, am 
ales să exemplificăm „asaltul” propagandistic asupra societăţii româneşti prin prezentarea 
metodelor prin care comuniştii şi-au subordonat „actorii” propagandei, presa şi radioul 
fiind primele vizate. 

În fine, ultimul element al întregului îl constituie controlul total instituit asupra 
mijloacelor de propagandă. După 1948, Partidul Muncitoresc Român reprezenta singura 
forţă politică din cadrul unui regim de democraţie populară ca expresie a dictaturii 
proletariatului. Rolul propagandei oficiale a partidului a fost preluat în totalitate de Direcţia 
de Propagandă şi Agitaţie a Comitetului Central, structură condusă de Iosif Chişinevschi şi 
Leonte Răutu. Ultima etapă a procesului a reprezentat-o însă reorganizarea partidului după 
modelul PC(b)US, odată cu Plenara a V-a a Comitetului Central al PMR din 23-24 
ianuarie 1950. Noua Secţie de Propagandă şi Agitaţie a CC va deveni o structură masivă, 
care se va dezvolta „tentacular”, ajungând să controleze fiecare segment al societăţii cu 
scopul de a convinge poporul de justeţea cauzei partidului. 

Planificarea 


Nevoia de organizare 


Situaţia Partidului Comunist din România la 23 august 1944 era una dificilă. Partidul 
„celor sub o mie” era asemenea unui „cap în căutarea unui corp”. Din 1924, anul Legii 
Mârzescu, şi până la Conferinţa Naţională a PCR (16-21 octombrie 1945), partidul nu a 
existat ca un corp politic organizat. PCdR a cunoscut chiar perioade în care elitele 
conducătoare nu deţineau controlul efectiv asupra partidului. Evenimentele din 23 august 
1944 au adus PCdR reîntoarcerea în legalitate, însă au reprezentat şi momentul în care 
comuniştii au înţeles că o organizare în rândurile partidului era necesară. 

Elita comunistă românească apărea ca un segment exterior, neintegrat, cu o influenţă 
politică insignifiantă?. Ea era complet nefamiliarizată cu mecanismele de funcţionare ale 
instituţiilor democratice. Întreaga societate era privită cu suspiciune. Burghezia era autoarea 
dezastrului în care se afla ţara, vinovată de alianţa cu Hitler şi de războiul dus împotriva 
URSS. Mai mult decât atât, burghezia era cea care scosese PCR în afara legii şi avea o 
atitudine vădit antisovietică. În plus, burghezia proteja interesele marelui capital, fiind 
astfel adversara proletariatului. De asemenea, mica burghezie era asociată cu mediul care 
proliferase extrema dreaptă, în timp ce țărănimea era o categorie conservatoare ce îi privea 
pe comunişti cu suspiciune, de teamă că vor fi deposedaţi de loturile de pământ şi forţaţi 
să intre în colhozuri. Chiar şi muncitorimea oferea imaginea unei cetăţi greu de cucerit. Nu 
foarte numeroasă şi relativ sindicalizată, muncitorimea părea puţin atrasă de idealurile 
promovate de către comunişti. 
de penetrare”. Comuniştii aveau nevoie de foarte multă putere, răbdare şi influenţă pentru 
a controla această societate care îi respingea. Cum tacticile normale de câştigare a puterii — 
prin lărgirea treptată a influenţei în rândul societăţii - presupuneau un efort îndelungat pe 
care comuniştii nu păreau dispuşi să-l facă, ei au utilizat metode atipice pentru a ajunge la 
putere : infiltrarea în partidele adverse, folosirea Serviciilor Secrete, provocările, mobiliza- 
rea străzii, ocuparea „revoluţionară” a prefecturilor şi primăriilor, folosirea muncitorilor 
ca batalioane de asalt. Toate acestea au fost dublate de un efort propagandistic însemnat. 
Întreaga societate românească a fost supusă, după 23 august 1944, unei „agresiuni propa- 
gandistice” fără precedent în istorie, atât din punctul de vedere al intensității, cât şi al 
duratei“. 

Partidul, secondat de o armată de „consilieri” sovietici, profitând şi de prezenţa pe 
teritoriul României a trupelor Armatei Roşii, a înţeles că succesul lor politic depindea şi de 
o propagandă eficientă. Perioada ilegalităţii avusese un impact negativ asupra eficienţei 
propagandei comuniste, iar acest aspect este subliniat chiar de Ana Pauker în cadrul unui 
discurs ţinut în faţa responsabililor regionali ai resorturilor de propagandă : 


1. Victor Frunză, Istoria comunismului în România, ediţia a III-a, Editura Victor Frunză, Bucureşti, 
1999, p. 180. 

2. Stelian Tănase, Elite şi societate. Guvernarea Gheorghiu-Dej. 1948-1965, Editura Humanitas, 
Bucureşti, 1998, p. 46. 

3. Ibidem, p. 47. 

4. Eugen Denize, Cezar Mâţă, România comunistă. Statul şi propaganda (1948-1953), Editura 
Cetatea de Scaun, Târgovişte, 2005, p. 102. 

Noi am fost lungă vreme ilegali. Fără îndoială că aceasta a îngreunat munca noastră de 
organizare şi de propagandă [...]. Munca pentru popularizarea Partidului Bolşevic şi a celui 
din România e o muncă grea. Propaganda şi agitația sunt grele nu numai pentru cei care nu ne 
cunosc şi ar trebui să ne cunoască. Sunt grele şi pentru tovarăşii noştri mai tineri şi pentru cei 
mai vechi din partid. Sunt grele, căci după ani şi ani de ilegalitate, ieşim la legalitate cu o 
situaţie neobişnuită, cu o situaţie politică cu care nu am fost obişnuiţi în timpul ilegalităţii 
noastrel. 


În aceste condiţii, propaganda comunistă a consemnat o schimbare de paradigmă după 
23 august 1944: ieşirea din ilegalitate a impus o revizuire a modului în care trebuie să 
acţioneze propaganda partidului. Aceeaşi Ana Pauker sintetizează această idee în cadrul unui 
discurs susţinut în cadrul Conferinţei pe probleme de propagandă a PCR (28 ianuarie 1945) : 


Până la începutul acestui război, până la mijlocul lui, ne era clar ce vrem, căci este simplu: 
pe de o parte, avem o clasă, clasa muncitoare, cu aliaţii ei, ţăranii săraci, intelectualii, pe de 
alta, o altă clasă, şi ea clar definită, burghezia, cu rămăşiţele feudale - moşierii, care se ţin 
împreună cu burghezia. Ne erau clare cele două tabere de luptă, interesele pe de o parte şi de 
alta, ciocnirea dintre ele şi linia pe care avem de mers [...]. Acum, în perioada legalităţii, 
situaţia pare mai complicată, şi se întâmplă des că nu ne descurcăm cum trebuie. S-a văzut 
aceasta acum şi la Constanţa?, se vede şi în presă, se rătăcesc chiar şi în presa noastră centrală 
devieri de acest fel. Situaţia pe care o avem acum e că în faţa noastră stă un duşman intern şi 
necesităţii de a-i da definitiv la cap. Avem în faţa noastră fascismul, Germania hitleristă, ca cel 
mai tipic reprezentant al fascismului, în care, chiar dacă e conducător şi hotărâtor imperialismul 
german, găsim însă un amestec şi de alţi imperialişti şi de elemente din alte pături care sunt 
atraşi de ei’. 


Duşmanul de clasă nu mai erau acum doar burghezia şi „rămăşiţele feudale - moşierii”. 
Sub spectrul luptei împotriva fascismului intra oricine părea să aibă simpatii în acest sens, 
devenind „duşman de clasă”. Concepţia aceasta abstractă şi confuză despre „duşman” era 
dublată şi de cea a „complotului imperialist mondial”. „Duşmanul”, cu trăsături sociale 
invizibile, există pretutindeni, amenințând în orice clipă să dea lovitura mortală comu- 
nismului. Scopul acestui proces de prezentare a duşmanului, care ameninţă cuceririle 
democratice, îl reprezintă trezirea fricii şi alimentarea ei, frică ce generează teama şi 
nesiguranța unor categorii importante ale populaţiei. Cu cât acest obiect al fricii este mai 
nebulos şi mai nedeterminat, cu atât există şanse ca propaganda să aibă succes. 


„Lumina” vine de la răsărit? 
Tocmai aceste două aspecte particulare - nevoia de organizare din cadrul PCR şi necesitatea 


unui efort propagandistic fără precedent - sunt premisele care ne pot lămuri în privinţa 
primului aspect din schema pe care am propus-o, şi anume planificarea. O primă problemă 


ANIC, fondul CC al PCR - Secţia de Propagandă şi Agitaţie, dosar 2/1945, ff. 2-3. 

Acest discurs al Anei Pauker era susţinut cu ocazia încheierii primei Conferinţe de Propagandă a 
PCR pe ţară. În cadrul acestei conferinţe, în urma raportului prezentat de Moise Cohn, responsa- 
bilul resortului de propagandă al Regionalei Constanţa, activitatea acestuia a fost aspru criticată, fiind 
acum dată drept exemplu negativ (ANIC, fondul CC al PCR - Secţia Cancelarie, dosar 4/1945, 
ff. 5-9). 

3. Ibidem, f. 126. 

4. Eugen Denize, Cezar Mâţă, op. cit., pp. 103-104. 


Ne 

pe care o vom avea în vedere se referă la sursa autorităţii în ceea ce priveşte propaganda. 
Tendinţa este de a localiza această sursă a autorităţii în cercurile de conducere ale PCUS. 
Acest aspect este dificil de demonstrat şi, mai mult decât atât, apare ca o explicaţie mult 
simplificată. Este adevărat că liderii comunişti sunt primii care admit că inspiraţia ideo- 
logică provine de la Rusia sovietelor şi mai admit şi faptul că ei le impun urmaşilor să vadă 
în doctrina bolşevică modelul care trebuie urmat în vederea creării societăţii socialiste. Mai 
mult decât atât, chiar derularea evenimentelor ulterioare momentului 23 august pare să 
confirme această idee. Moscova părea să fie „portavocea” care călăuzea drumul către 
putere al comuniştilor români. 

La 31 decembrie 1944, Gheorghe Gheorghiu-Dej, în calitatea sa de ministru al comuni- 
caţiilor, a efectuat o vizită la Moscova. Sub pretextul unor discuţii care vizau un proiect de 
refacere a căilor ferate din România, Dej, însoţit de o delegaţie importantă de membri de 
partid, printre care şi Ana Pauker, a zăbovit în capitala Uniunii Sovietice până la 12 de- 
cembrie. De fapt, delegaţia comuniştilor români a primit instrucţiuni asupra modului în 
care trebuia condusă bătălia finală pentru preluarea puterii de către PCdR. Frontului Naţio- 
nal Democrat!, condus de comunişti, i s-a cerut să provoace agitaţii pe teritoriul întregii 
ţări, cu scopul de a-l compromite pe liderul Partidului Naţional Țărănesc, Iuliu Maniu, 
şeful celei mai puternice formaţiuni politice din opoziţie. Se preconizau şi manifestații de 
stradă, ce ar fi avut menirea să demonstreze incapacitatea de acţiune a cabinetului condus 
de Nicolae Rădescu. În acelaşi timp, Iuliu Maniu trebuia prezentat ca un inamic al Uniunii 
Sovietice şi vinovat de colaborarea cu mareşalul Ion Antonescu. Acest program nu repre- 
zenta neapărat o noutate, dar punerea sa în aplicare presupunea o intensificare a acţiunilor 
împotriva opoziţiei. 

Nu mult după aceea, la 24 ianuarie 1945, a avut loc la Bucureşti şedinţa consiliului 
Frontului Naţional Democrat, a cărei ordine de zi cuprindea două puncte : o informare 
asupra celor discutate la Moscova de delegaţia condusă de Gheorghiu-Dej şi dezbaterea 
manifestului-program al FND. Programul preconiza declanşarea unei crize politice menită 
să ducă la răsturnarea guvernului de coaliţie prezidat de Nicolae Rădescu?. Acest deziderat 
politic presupunea atât o mobilizare a tuturor forţelor, cât şi o intensificare a eforturilor 
partidului, îndeosebi a Secţiei de Propagandă a Comitetului Central, care avea misiunea să 
promoveze şi să popularizeze noul program al FND. La doar patru zile de la acest moment, 
tot la Bucureşti, responsabilii resorturilor de propagandă din teritoriu au fost convocați la 
prima Conferinţă a propagandei pe ţară, unde, printre altele, au fost trasate sarcinile ce le 
reveneau structurilor de propagandă în noile condiţii. 

Din acest punct de vedere, evidenţele par să ne indice un lucru cert: politica partidului 
era „coordonată” de la Moscova. Intenţia noastră este însă de a stabili dacă, în ceea ce 
priveşte propaganda, directivele primite de la Moscova erau urmate întocmai. În această 
privinţă, ar trebui să avem în vedere două aspecte : 

1. Teoria „partidului în căutarea unui corp” este dublată, pentru perioada 23 august 
1944 - 16-21 octombrie 1945 (Conferinţa Naţională a PCR) şi de inexistenţa unui „cap” 


1. FND (Frontul Naţional Democratic) - coaliţie politică ce cuprindea Partidul Comunist Român, 
Partidul Social-Democrat, Frontul Plugarilor, Uniunea Patrioţilor (formată în 1942 de intelectuali 
cu vederi de stânga care se opuneau dictaturii lui Antonescu şi promovau ideea unei păci separate 
cu Aliaţii), Apărarea Patriotică (organizaţie de masă formată în 1940 la iniţiativa PCR), MADOSZ 
(organizaţie politică de stânga a minorităţii maghiare, formată în 1934 la Târgu Mureş) (Keith 
Hitchins, Romania. 1866-1947, Clarendon Press, Oxford, 1994, p. 503). 

2. Dumitru Şandru, Comunizarea societăţii româneşti în anii 1944-1947, Editura Enciclopedică, 
Bucureşti, 2007, p. 77. 

sau, mai precis, de existenţa mai multor surse ale autorităţii. Lipsa unei organizări la 
nivelul conducerii PCR, cel puţin pentru perioada respectivă, este evidentă - chiar presa 
comunistă ne demonstrează acest lucru : diversele nume de conducători comunişti apar în 
ziare fără a le fi menţionată funcţia pe care o îndeplineau în cadrul partidului!. Deşi se poate 
afirma că este vorba despre un act deliberat, din motive tactice, aceste omisiuni explică mai 
degrabă situaţia în care partidul se afla cu adevărat: existenţa mai multor cercuri de putere 
care luptau pentru obţinerea controlului. Situaţia internă din PCR nu se poate să nu fi avut 
un efect negativ şi asupra coordonării politicii dictate de Moscova. Prin extensie, putem 
afirma că nici propaganda, cel puţin în această perioadă, nu a beneficiat de o coordonare efi- 
cientă din partea „centrului”. Ne-am putea întreba astfel în ce măsură directivele Moscovei 
erau urmate întocmai. 

2. Directivele venite de la Moscova ajungeau la liderii PCR pe diferite „canale”. Astfel, 
exista posibilitatea ca mesajul să ajungă la receptori distorsionat. Mai mult decât atât, 
comuniştii români nu au afirmat niciodată că modelul sovietic trebuie urmat întocmai”. De 
multe ori, liderii comunişti români au evidenţiat pericolul comiterii unei astfel de greşeli”. 
Se atrăgea atenţia asupra faptului că Uniunea Sovietică era un stat al cărui nivel de 
dezvoltare era „superior”, astfel că simpla copiere a structurilor acestuia părea a fi un 
nonsens. Legat de acest aspect, trebuie să adăugăm faptul că respectivele directive urmau 
şi alte canale în păienjenişul birocratic al partidului. Nu este exclus astfel ca mesajul, în 
cele din urmă, să sufere unele distorsiuni şi să ajungă la destinaţie (responsabilii resorturilor 
de propagandă din teritoriu) difuz, imprecis, confuz sau neclar. 

Deşi sunt câteva semne de întrebare în privinţa acestui aspect, nu putem afirma că 
„lumina” emanată de „patria sovietelor” nu îşi găsea aplicabilitatea în România acelor 
vremi. Ne putem edifica în această privinţă doar la o analiză a surselor sovietice, a 
mesajului care pleca de la centrele de putere de la Moscova, coroborată cu o cercetare a 
modului în care aceste mesaje au fost sau nu duse la îndeplinire la Bucureşti. 


Preambuluri 


O imagine fidelă asupra eforturilor de organizare a unui sistem de propagandă eficient, 
menit să acopere, conform vocației totalitare a regimului, întreaga societate şi fiecare 
segment al ei, ne-o oferă prima Conferinţă a Propagandei pe Țară a PCR, susţinută la 
Bucureşti în 28 ianuarie 1945. Multe dintre discuţiile purtate în cadrul acestei conferinţe 
au sintetizat intenţiile liderilor partidului în ceea ce priveşte propaganda şi rezultatele 
vizate. Practic, intenţia mea este de a determina ce a presupus de fapt această etapă a 
planificării, care au fost primele măsuri ale responsabililor în acest domeniu, cum a fost 
pregătit terenul în vederea implementării şi eficientizării propagandei comuniste. 

Un prim scop a fost crearea unui aparat de propagandă stufos, arborescent, menit să 
acopere întreaga societate şi fiecare segment important al ei. Sarcina nu s-a dovedit a fi 


1. Există câteva excepţii în acest sens: de câteva ori, numele lui Constantin Pârvulescu este însoţit 
de titlul de secretar general (Victor Frunză, op. cit., p. 180). 

2. „Folosind bogata experienţă a Partidului Comunist (bolşevic) al URSS în domeniul propagandei şi 
aplicând-o la condiţiunile specifice ale ţării noastre [subl. n.], Partidul Muncitoresc Român a 
organizat un sistem larg de propagare a ideilor marxism-leninismului” (ANIC, fondul CC al PCR - 
Secţia de Propagandă şi Agitaţie, dosar 66/1949, f. 24). 

3. „Este greşit să copiem, ci să învăţăm din experienţa Uniunii Sovietice, să vedem ce se potriveşte 
la noi şi cum trebuie făcut la noi” (Alexandru Moghioroş) (ANIC, fondul CC al PCR - Secţia 
Cancelarie, dosar 105/1949, f. 9). 

foarte facilă. În teritoriu, partidul era o grupare politică fără însemnătate. Rezonanţa 
„discursului” său politic era redusă şi nu avea vreun impact asupra societăţii. Cu toate 
acestea, comuniştii au întreprins eforturi substanţiale pentru a-şi lărgi aria de influenţă. 
Rapoartele din cadrul conferinţei din ianuarie 1945 exemplifică acest aspect: în judeţul 
Tecuci, dat fiind că nu existau fabrici sau întreprinderi, mişcarea comunistă era inexistentă!. 
În ciuda lipsei unei „mase muncitoreşti”, s-a constituit o organizaţie de partid a cărei 
activitate de agitaţie politică era pe cât de ineficientă, pe atât de absurdă. La Sibiu, 
reintrarea în legalitate a găsit organizaţia de partid formată numai din doi membri. Chiar 
şi în aceste condiţii, comitetul de partid se va dovedi extrem de activ”. Dezorganizarea şi 
ineficacitatea acţiunilor de propagandă par a fi constante ale tuturor structurilor din teri- 
toriu. Lipsa cadrelor, a pregătirii profesionale şi politice, precum şi a experienţei cadrelor 
existente, lipsa materialului propagandistic şi manifestările ostile? erau greutăţile cel mai 
des invocate de către responsabilii din teritoriu. 

O altă preocupare a partidului a reprezentat-o impunerea unor măsuri menite să permită 
implementarea politicii de propagandă comuniste : editarea unor ziare locale, epurarea 
bibliotecilor, „naţionalizarea” unor librării şi tipografii, înfiinţarea unei edituri, controlul 
asupra unor periodice, colaborarea cu „forţele creatoare burgheze”. 

Printre primele măsuri pe linie de propagandă instituite de către comitetele de partid 
din teritoriu s-a numărat înfiinţarea unor ziare locale. Rolul acestora era de a promova 
ideologia Partidului în acele zone unde „propaganda oficială” nu reuşea să acţioneze. Rând 
pe rând, comitetele regionale vor impune apariţia pe piaţă a unor periodice mai mult sau 
mai puţin „profesioniste”. 

La Constanţa apărea Cuget liber, un ziar a cărui misiune era de a „face cunoscut 
maselor muncitoare din oraş şi din judeţ că se poate profita de momentul politic şi că se 
poate începe organizarea”. La Tulcea, în ciuda condiţiilor dificile - „Tulcea nu are o 
tipografie cum trebuie, există una mică, mai mult o jucărie, lipsesc numerele de tipar, nu 
există hârtie şi nici personal redacţional”5 -, s-a reuşit editarea ziarului Voința Tulcei, care 
a apărut doar în patru numere. La Timişoara, imediat după intrarea în legalitate, s-a editat 
ziarul Luptătorul Bănăţean, în redacţia căruia au fost recrutaţi muncitori (!), din lipsa 
unui personal calificat”. La Braşov, în redacţia nou-înființatului ziar Drum Nou nu lucra 
nici un membru de partid, fapt pentru care ziarul „nu era legat de mase şi nu vorbea de 
chestiunile actuale”?. Şi la Galaţi s-au depus eforturi pentru apariţia unui cotidian, în ciuda 


ANIC, fondul CC al PCR - Secţia Cancelarie, dosar 4/1945, f. 30. 

„După 23 august, membrii de partid din Sibiu erau în număr de 2. S-au răspândit lozinci împotriva 

hitlerismului, împotriva legionarilor, împotriva dictaturii, pentru Armata Roşie, pentru aliaţi, 

pentru democraţie, pentru Partidul Comunist, pentru Blocul Naţional Democrat. S-au tipărit 
manifeste şi s-au făcut pregătiri pentru primirea Armatei Roşii, pentru inaugurarea sediului. S-au 
ţinut adunări pentru inaugurarea sediului, o adunare sindicală şi una a Frontului Unic Muncitoresc.” 

(raportul lui Ghiran Moraru, responsabil cu propaganda al Comitetului Judeţean de Partid Sibiu, 

ibidem, t. 25) 

3. „La început, acţiunea reacţionarilor contra noastră s-a manifestat cu aruncări de grenate [sic! ], 
sabotarea ziarelor noastre, cumpărarea stocurilor de ziare ca să nu se poată vinde.” (raportul 
Constanţei Crăciun, responsabil cu propaganda al Regionalei Braşov, ibidem, f. 22) 

4. Ibidem, f. 5. 

5. Ibidem, f. 10. 

6. „Ne-am zbătut în lipsă de ziarişti, căci presa noastră nu a fost scrisă de ziarişti profesionişti. Am 
căutat să ridicăm muncitor şi să facem o legătură între organizaţiile de masă şi ziar. Am reuşit 
astfel să avem în redacţie şi muncitori.” (ibidem, f. 18) 

7. Ibidem, f. 22. 


Ne 

dificultăţilor de tot felul: „nici unul dintre cei care am început să scriem ziarul nu am fost 
pregătiţi, nici politiceşte, nici din punct de vedere profesional [...] nu avem hârtie, nici 
tipografie şi trebuie să luptăm cu concurenţa a două ziare locale conduse de profesionişti 
[...] în condiţiile lipsei radioului, a mijloacelor de comunicaţii şi a contactului cu centrul, 
ne-a fost foarte greu să ne menţinem pe linie”!. Şi în Focşani apăruse un ziar local 
controlat de către comunişti, Zorile, caracterizat ca fiind slab, întrucât cei care lucrau la 
redactarea lui nu erau profesionişti?. 

Un alt aspect asupra căruia comuniştii şi-au îndreptat atenţia a fost cel al epurării 
bibliotecilor. În vederea implementării politicii de propagandă dorite, care viza crearea 
„omului nou” şi a „intelectualului de tip nou”, partidul a întreprins acţiuni având ca scop 
distrugerea identităţii naţionale şi falsificarea trecutului. În aceste tipare s-au înscris şi 
acţiunile de „purificare” a fondului de valori al unei societăţi care nu corespundea modelului 
pe care comuniştii doreau să-l impună. Epurarea bibliotecilor româneşti a căpătat un 
caracter decisiv odată cu emiterea Decretului-lege nr. 364 la 2 mai 1945, care anunţa 
înfiinţarea unei Comisii în cadrul Ministerului Propagandei cu scopul „întocmirii listei 
tuturor publicaţiilor periodice şi neperiodice apărute în România de la 1 ianuarie 1917 până 
la 23 August 1944 cu caracter legionar, fascist, hitlerist, şovinist, nazist sau pasagii 
dăunătoare bunelor relaţii ale României cu Naţiunile Unite”?. 

Epurarea efectivă a bibliotecilor debutase cu mult înainte de acest moment. Prevederile 
armistiţiului cu Puterile Aliate acorda Comisiei Aliate controlul asupra „tipăririi, impor- 
tului şi răspândirii în România a publicaţiilor periodice şi neperiodice”. Sub protectoratul 
clauzei prevăzute în armistițiu, comitetele regionale şi judeţene ale partidului au întreprins 
acţiuni în acest sens; Tenner Ecaterina, responsabila ziarului Luptătorul Bănățean din 
Timişoara, anunţa înfiinţarea unor biblioteci noi şi epurarea celor vechi ; Carol Littmann, 
responsabilul pe probleme de propagandă al Comitetului Judeţean Bacău, anunţa şi el 
înfiinţarea unei biblioteci în cadrul Casei de Cultură care conţinea „15 000 de volume, şi 
anume cărţi din literatura română şi străină fără tendinţe, provenite din bibliotecile părăsite 
care au fost epurate” [subl. n.|F. Stricteţea cu care conducătorii de la centru urmăreau să 
îndeplinească acest deziderat nu admitea eroriS, astfel încât lui Littmann i s-a cerut să 
trimită o listă cu acele volume ce urmau să „suporte” încă o epurare şi din partea „centru- 
lui” : „Cred că tovarăşii care iau parte la această conferinţă vor fi de acord să ni se trimită 
şi nouă un catalog, căci cred că din 15 000 de volume e mai bine să rămână numai 500 bune, 
decât să rămână cărţi fasciste” [subl. n.]!. 

În paralel cu acţiunea de epurare a bibliotecilor, s-au întreprins şi măsuri care vizau 
umplerea golului care se crease. Una dintre acestea a fost înfiinţarea Editurii Partidului, 


ANIC, fondul CC al PCR - Secţia Cancelarie, dosar 4/1945, f. 37. 

Ibidem, f. 39. 

Monitorul Oficial, partea I, anul CXIII, nr. 102, 4 mai 1945, p. 3175. 

„S-au organizat biblioteci, respectiv în fabrici, iar cele existente au fost epurate.” (ANIC, fondul 
CC al PCR - Secţia Cancelarie, dosar 4/1945, f. 20) 

Ibidem, f. 55. 

„Se impune crearea de biblioteci pe lângă fiecare organ cultural, dar nu [...] cu 15 000 de volume, 
căci [ar] cuprinde desigur pe toţi cei care au servit intereselor celor ce au fost la cârma ţării până 
acum. Nici Cezar Petrescu, nici lonel Teodoreanu n-au ce căuta în aceste biblioteci şi nu cu ei vom 
face noi educarea maselor. Bibliotecile trebuie să conțină numai ce a fost riguros controlat din 
literatura clasică, potrivit momentelor actuale, tot ce e editat de Cartea Rusă şi o serie de alte 
edituri, fără să mai vorbim de a noastră.” (raportul Fediei Rudenko referitor la munca culturală, 
ibidem, ff. 88-89) 

7. Ibidem. 

imediat după 23 august 1944. Înainte de a-şi începe activitatea, editura a funcţionat ca un 
serviciu de propagandă, ocupându-se doar cu distribuirea cărţilor venite din Uniunea 
Sovietică odată cu Armata Roşie!. Timp de cinci luni de zile - din momentul înfiinţării şi 
până în ianuarie 1945 -, editura tipărise 31 de lucrări, însumând 500 000 de exemplare, 
plus 100 000-120 000 de portrete ale lui Lenin şi Stalin. Receptivitatea societăţii vizavi de 
acest „asalt propagandistic” era totuşi limitată. Dintre cele 500 000 de exemplare tipărite 
şi cele 120 000 de portrete ale lui Lenin şi Stalin, se reuşise vânzarea a puţin peste jumă- 
tate. Cu toate acestea, responsabilii editurii invocau lipsa hârtiei, care împiedica realizarea 
unor tiraje mai mari?. Alte nemulțumiri în acelaşi sens se refereau la distribuţia deficitară 
a cărţilor?, la lipsa banilor, a mijloacelor de transport, precum şi a lipsei de interes şi 
înţelegere a „tovarăşilor noştri asupra importanţei difuzării literaturii noastre de partid”*. 

Un alt aspect, asupra căruia comuniştii şi-au concentrat atenţia încă de la început a fost 
cel al „muncii culturale”, care 


cuprindea multe laturi ale activităţii propagandistice, atât în domeniu literar, muzical, artistic, 
cât şi o serie de alte manifestări artistice, care servesc în mâna unui propagandist, fiind arme 
puternice pentru ridicarea oamenilor, pentru lărgirea nivelului cultural politic, pentru crearea 
unei atmosfere mai clare, decât se face prin munca de agitprop prin presă sau verbală’. 


În vederea atingerii acestui deziderat, comuniştii au întreprins acţiuni pentru stimularea 
dezvoltării unei literaturi specifice, revoluţionare, subordonate scopurilor urmărite de 
partid. Şi în acest caz, rezultatele nu erau satisfăcătoare. În afară de traduceri din limba 
rusă, producţia originală lăsa mult de dorit, singurii evidenţiaţi în acest sens fiind „tov. Toma, 
un bătrân de peste 70 de ani, şi câţiva alţi tovarăşi mai tineri, dar cu puţină originalitate”€. 
Tot în acelaşi scop, s-a încercat o colaborare cu „forţele creatoare burgheze, rămase din 
perioada de dinainte de război”, fără a se ajunge la un rezultat. De asemenea, s-a pus 
problema obţinerii controlului asupra unor publicaţii periodice: „S-au făcut o serie de 
încercări, de consfătuiri, pentru a se controla o serie de reviste [subl. n.], ca programul lor 
să fie mai bun [...], dar cu foarte puţine rezultate”?. 

Intenţiile comuniştilor în acest domeniu erau însă clare. Obţinerea controlului şi 
subordonarea acestor tipuri de acţiuni scopurilor urmărite de propagandă şi agitaţie erau 
deziderate ce trebuiau atinse în viitor. Partidul îşi asuma astfel rolul de îndrumător al 


tuturor „forţelor creatoare” : 


Trebuie folosite toate forţele progresiste democratice creatoare în domeniul artistic, fie chiar 
şi dintre burghezi, dacă ştim să ni-i apropiem şi să-i controlăm [subl. n.]. Dar cu mobilizarea 


1. „Înainte de a tipări noi cărţi, ne-am ocupat cu difuzarea cărţilor venite din Uniunea Sovietică, 
odată cu intrarea Armatei Roşii [...] din cărţile primite din URSS am difuzat 12 lucrări diferite în 
100 000 de exemplare.” (raport asupra Editurii de Partid, ibidem, f. 78) 

2. „Tirajul cărţilor este foarte redus. Numai 5 din toate lucrările întrec 20 000 de exemplare. Multe 
au fost tipărite în 5-10 000 de exemplare. Explicaţia pentru aceasta este lipsa grozavă de hârtie care 
ne împiedică să scoatem cărţi în cantităţi mai mari.” (ibidem) 

3. „Mi-am dat de mult seama că nu e de ajuns să răspândim cărţile noastre numai printre tovarăşi, ci 
că trebuiesc date şi la librării. În această direcţie s-a făcut foarte puţin. În Bucureşti sunt introduse 
numai în 16 librării şi din suma de 24 de milioane cât s-a vândut în total, la librării s-a vândut de 
3 milioane. În restul ţării s-a dat la librării numai în 5 oraşe, în cantităţi mici.” (ibidem) 


4. Ibidem. 
5. Ibidem, f. 83. 
6. Ibidem, f. 85. 
7. Ibidem. 

forţelor muncitoreşti sau a celor din provincie nu se rezolvă chestiunea. Centrul principal este 
tot Bucureştiul şi abia aici rămâne sarcina îndrumării fortelor creatoare în ceea ce priveşte 
Scrisul, teatrul, cât şi folosirea acestora la agitaţie şi propagandă [subl. n.], la ridicarea 
acestor probleme, la discutarea lor prin conferinţe, prin alte manifestări vorbite, la cât mai 
variate ocazii. Trebuie să pătrundem în Societatea Scriitorilor [subl. n.], care rămâne şi până 
azi izolată. 


Primii paşi fuseseră făcuţi. Planul şi obiectivele erau, la rândul lor, definitivate. Ultimul 
obstacol pe care comuniştii trebuiau să-l depăşească îl reprezenta obţinerea controlului 
asupra guvernului, situaţie în care implementarea politicii coordonate a partidului se putea 
realiza mult mai facil. 


Implementarea 


„Agenţia” de control 


Dezvoltarea aparatului de propagandă de la un sistem de structuri independente către un 
sistem foarte bine structurat şi coordonat central a urmat un anumit model. Comuniştii au 
vizat iniţial obţinerea controlului asupra tuturor canalelor media. Şi-au concentrat apoi efor- 
turile în vederea eficientizării propagandei, pentru ca, în final, singura preocupare să vizeze 
maximizarea controlului în vederea facilitării procesului de implementare a politicii dorite. 

O primă preocupare a comuniştilor a vizat obținerea controlului asupra tuturor canalelor 
media. Procesul pare să fi debutat imediat după reintrarea în legalitate a Partidului Comu- 
nist, însă odată cu semnarea Convenţiei de Armistiţiu, dar mai ales după instalarea unui 
guvern procomunist condus de Petru Groza s-au înregistrat intensificări. Semnarea Con- 
venţiei de Armistitiu instituia „tutela” unei instituţii, Comisia Aliată de Control (sovietică), 
care nu putea decât să faciliteze politica Partidului Comunist. Instalarea unui guvern subor- 
donat intereselor comuniştilor a reprezentat ultima piesă a acestui puzzle. Partidul a obţinut 
o influenţă nemărginită asupra instituţiilor statului, care i-au permis să-şi continue şi mai 
eficient „asediul” asupra democraţiei româneşti. Pentru o propagandă coerentă şi eficientă 
în acelaşi timp era nevoie de o coordonare a tuturor structurilor ce puteau armoniza 
mesajul propagandistic. Controlul asupra radiodifuziunii, sabotarea ziarelor opoziţiei, cen- 
zura instituită asupra cinematografiei, asupra tuturor tipăriturilor periodice şi neperiodice 
reprezintă ţintele pe care comuniştii le-au vizat în această etapă. 

Un al doilea element din cadrul acestei scheme l-a reprezentat preocuparea pentru 
eficientizarea propagandei. O asemenea sarcină putea fi îndeplinită mai uşor în contextul 
creării unei structuri ce ar fi integrat toată mass-media sub o singură autoritate. Instituţia 
care coordona acţiunile de propagandă ale partidului - Secţia de Propagandă şi Agitaţie - 
nu se putea ridica la nivelul unei astfel de sarcini. Mai mult decât atât, structura din 
teritoriu a Secţiei părea a fi mai degrabă un balast, un corp ce trebuia încă „educat” şi 
„instruit”, total ineficient şi lipsit de mijloacele necesare implementării politicii partidului. 
O soluţie mai sigură o reprezenta înfiinţarea unei structuri de stat controlate de comunişti, 
cu ajutorul căreia aceştia puteau infiltra structurile vizate, urmând ca mai apoi să şi le 
subordoneze în totalitate. Această sarcină a revenit Ministerului Propagandei (ulterior al 
Informaţiilor). 


1. ANIC, fondul CC al PCR - Secţia Cancelarie, dosar 4/1945, f. 87. 

La 20 septembrie 1944, prin Legea 462, Ministerul Propagandei Naţionale era des- 
fiinţat, arătându-se că „regimul democratic instaurat la 23 august [...] nu are nevoie de un 
instrument de dirijare politică a opiniei publice prin metodele de propagandă ale regimurilor 
dictatoriale”!. Odată ajunşi la putere, comuniştii au reînfiinţat acest minister prin Decretul- 
-lege nr. 201 din 24 martie 19457. Noul resort avea următoarele atribuţii : 


dirijarea şi conducerea tuturor acţiunilor de propagandă şi informaţiuni în ţară şi, împreună cu 
Ministerul Afacerilor Străine, în străinătate ; centralizarea oricăror acţiuni similare venite de 
la departamente şi menite să fie difuzate ; înfiinţarea unui Oficiu menit să răspândească prin 
scris toate informaţiile culturale (artistice, ştiinţifice etc.). 


Executarea acestora revenea unor Direcţii nou-formate?. Deşi expunerea de motive care 
a stat la baza desființării Ministerului la 20 septembrie 1944 puncta caracterul nedemocratic 
al unei astfel de structuri, noua „ordine”, prin vocea viitorului ministru al Propagandei, 
Petre Constantinescu-laşi, semnala necesitatea unui „organism propagandistic” care părea 
să fie „în spiritul general al vremii”. Noul Minister se voia a fi o structură total diferită de 
predecesorul omonim, care „ani de zile a servit intereselor străine de nevoile şi aspiraţiile 
poporului, identificându-se cu scopurile regimurilor de dictatură”. Înfiinţarea unui astfel 
de Minister se încadra într-o schemă gândită de comunişti ce urmărea substituirea vechilor 
structuri cu instituţii similare, subordonate însă puterii politice unice. Schema viza dezarti- 
cularea vechilor structuri şi a punctelor de raliere între acestea. 

Conceptul de propagandă implica însă, la nivelul opiniei publice, o serie de aspecte 
imorale : cinism, manipulare, tehnici de înşelare, minciună“. Acest fapt este subliniat chiar 
de ministrul Propagandei, care, la 5 martie 1946, cere printr-un raport transformarea res- 
pectivului Minister într-unul al Informaţiilor’. Noua structură, deşi similară celei prece- 
dente, dorea să atenueze „falsa impresie” şi rezervele pe care opinia publică le avea faţă de 
această instituţie. 

În fine, un ultim aspect asupra căruia comuniştii au trebuit să se concentreze era cel al 
maximizării controlului, cu scopul de a facilita implementarea politicii proprii şi de a 
produce efectele dorite. În acest sens, un mare efort a fost canalizat către evaluarea 
continuă a reţelei de propagandă în scopul eficientizării controlului asupra structurilor 
subordonate. În acest tipar se înscrie şi restructurarea Ministerului de resort odată cu 


1. Legea nr. 462 pentru desfiinţarea Ministerului Propagandei Naţionale, publicată în Monitorul 
Oficial, partea I, anul CXII, nr. 218, 21 septembrie 1944. 

2. Legea nr. 201 pentru înfiinţarea Ministerului Propagandei, publicată în Monitorul Oficial, partea I, 
anul CXIII, nr. 69, 24 martie 1945. 

3. Organele executive din cadrul Ministerului Propagandei erau : 1. Direcţiunea Presei; 2. Direcţiu- 
nea Propagandei ; 3. Direcţiunea Cinematografiei; 4. Oficiul de Studii şi Documentare ; 5. Direc- 
ţiunea Contabilităţii ; 6. Direcţiunea Personalului, Contabilităţii şi Administraţiei ; 6. Direcţiunea 
Contenciosului ; 7. Centrul de Radio-ascultare ; 8. Direcţiunea Publicităţii (ibidem). 

4. Ralph K. White, „Propaganda: Morally Questionable and Morally Unquestionable Techniques”, 
The Annals of the American Academy of Political and Social Science, 1971, p. 27, accesibil online 
la adresa http : //ann.sagepub.com/cgi/content/abstract/398/1/26 (10.05.2008). 

5. Decret-lege nr. 130 privitor la transformarea Ministerului Propagandei în Ministerul Informaţiilor 
şi organizarea şi funcţionarea Ministerului Informaţiilor, publicat în Monitorul Oficial, partea I, 
anul CXIV, nr. 54, 5 martie 1946. 

6. „Denumirea actuală a Ministerului Propagandei provoacă rezervă şi lasă impresia — falsa impresie — 
că activitatea acestui important resort public constă în prezentarea exagerată a principiilor, 
scopurilor şi realizărilor democraţiei progresiste, a sistemului care îmbrăţişează, pe lângă sectorul 
public, şi pe cel economic şi social.” (ibidem) 

schimbarea titulaturii din Ministerul Propagandei în cel al Informaţiilor. Noul resort 
cuprindea, pe lângă vechile direcţii (presă, cinematografie), o Direcţie a Relaţiilor Culturale 
cu Străinătatea!, o Direcţie Culturală’, o Direcţie Radio? şi o Direcţie a Regionalelor. 
Aceasta din urmă coordona nou-formatele servicii regionale, organe exterioare de executare 
a atribuţiilor departamentului, de informare şi control în regiunile respective. Serviciile 
regionale, în număr de paisprezece, erau conduse de un consilier regional, ajutat de 
secretari regionali şi de personalul administrativ necesar. 

Schema propusă de mine are în primul rând un caracter teoretic. Emergenţa structurilor 
de propagandă nu a urmat un curs liniar, fără obstacole. O serie de dificultăţi au cauzat 
defecţiuni în cadrul acestui proces. Astfel că, din punct de vedere cronologic, au existat 
interacțiuni permanente între cele trei etape. 

Una dintre greutăţile majore pe care le-au întâmpinat comuniştii în procesul de imple- 
mentare a structurilor menite să le rafineze mesajul propagandistic a reprezentat-o „rezis- 
tenţa pasivă” a unor elemente din cadrul mass-mediei. Preluarea controlului asupra 
diverselor structuri mediatice nu a însemnat o schimbare automată de optică în ceea ce 
priveşte orientarea acestora. O mare parte din personalul lucrativ din cadrul respectivelor 
structuri a trebuit să fie păstrat. Epurările imediate i-au vizat doar pe adversarii cei mai 
periculoşi ai comuniştilor. Sub pretextul că aceştia reprezintă „reacţiunea”, că sunt 
„fascişti”, „criminali de război, responsabili pentru dezastrul în care se află ţara”, ei au 
fost imediat îndepărtați. Au existat însă şi foarte multe persoane printre editori, scriitori, 
oficiali ai Radiodifuziunii care nu au fost vizate de acest prim val al epurărilor, deşi nu 
aveau neapărat simpatii faţă de comunişti. Trăind sub stigmatul îndepărtării din poziţiile pe 
care le ocupau, o parte dintre aceştia au ales alinierea faţă de modelul ideologic impus de 
către partid. Alţii însă au încercat mai mult sau mai puţin să se opună politicii agresive a 
comuniştilor, care viza obţinerea controlului total. Aceste „piedici” nu au putut decât să 
îngreuneze procesul de comunizare instituit de conducerea PCR. 


Presa 


Intr-o societate fără televiziune şi în care radioul, deşi în plină ascensiune, nu reuşea să 
deţină monopolul asupra informaţiei, presa scrisă reprezenta elementul-cheie dintr-un 


1. Această direcţie avea rolul de a organiza, conduce şi coordona lucrările în legătură cu acţiunea de 
informare şi propaganda în străinătate. Aceste atribuţii erau executate de: 1. Serviciul Corpului de 
Presă; 2. Serviciul Corpului Cultural; 3. Serviciul Documentare ; 4. Serviciul Delegaţiilor în 
Străinătate şi al Asociaţiilor Române din Străinătate (ibidem). 

2. Direcţia Culturală, condusă de un director, avea ca atribuţii dirijarea, controlarea şi organizarea 
acţiunilor de informare şi propagandă în ţară. Această direcţie înlocuia vechea Direcţie a Propa- 
gandei din cadrul Ministerului Propagandei şi avea în componenţă mai multe servicii: 1. Serviciul 
de Studii şi Documentare; 2. Serviciul Expoziţiilor ; 3. Serviciul Publicaţiilor ; 4. Serviciul 
Muzical al Teatrelor, Ateneelor Populare şi Conferinţelor (ibidem). 

3. Direcţia Radio se ocupa cu înregistrarea ştirilor transmise prin posturile de radio străine şi de către 
agenţiile de presă, atât prin aparatele de înregistrare, cât şi prin alfabetul morse pentru întocmirea 
buletinului, redactarea, imprimarea şi distribuirea buletinelor radio-informative. Aceasta mai dădea 
avize cu privire la audițiile radio. De asemenea, avea sarcina să strângă şi să coordoneze materialul 
din buletin în legătură cu diverse evenimente, să se ocupe cu difuzarea acţiunilor de informare 
întreprinse de minister, prin posturi speciale de radio-amplificare. Nu în ultimul rând, Direcţia se 
ocupa cu întreţinerea staţiilor de radio-amplificare şi a posturilor de radio-amplificare (ibidem). 

sistem coerent de propagandă. Considerată o mass-media „nobilă”!, presa era şi un 
instrument de propagandă fiabil. 

În concepţia conducerii PCdR, presa nu reprezenta doar un simplu mijloc de promovare 
a ideologiei partidului, ci un mijloc activ de organizare şi mobilizare a maselor, de 
„demascare” a „dușmanului de clasă”, cât şi un instrument important al sistemului de 
represiune pus în funcţiune de comunişti. În studiul său „Ce-i de făcut? ”, Lenin sintetiza 
rolul pe care un ziar ar trebui să-l îndeplinească, considerând că un ziar „nu este doar un 
agitator şi un propagandist colectiv, ci îndeplineşte şi rolul de organizator”?. Ca agitator, 
ziarul trebuia să ştie să mobilizeze masele în acţiune, să desluşească anumite fapte, să 
antreneze masele la lupta politică şi pentru revendicări personale. Ca propagandist, ziarul 
trebuia să elucideze linia politică a partidului, să lămurească masele asupra problemelor 
sociale şi economice, pecum şi asupra programului de guvernare, să popularizeze Uniunea 
Sovietică. În fine, ziarul avea şi un rol organizatoric, arătând cum se fac unele acţiuni în 
întreprinderi şi acţiunile de masă. Ziarul mai trebuia să înveţe masele cum să organizeze 
aceste acţiuni. În acelaşi timp, prin cercul său de cititori pe care trebuie să-l creeze, ziarul 
lărgea cadrele organizatorice ale partidului, creând noi cadre de viitor ale partidului”. 

Procesul de subordonare a presei şi armonizare a mesajului transmis prin intermediul 
acestui tip de mass-media a urmat două căi. Pe de o parte, comuniştii au ales să-şi dezvolte 
un aparat al presei de partid menit să servească scopurilor pe care le urmăreau. Conco- 
mitent, a fost instituit un „asalt” asupra ziarelor opoziţiei, acuzate că apără interesele 
forţelor obscure ce amenințau „democraţia” românească. Acuzaţi ca fiind „fascişti” şi 
„susținători ai unui regim odios”, nume marcante ale presei româneşti au fost supuse 
oprobriului public. 

La 24 august 1944 apare, pentru prima dată în legalitate, România liberă. Cotidianul 
avusese apariţii sporadice începând cu 28 ianuarie 1943, în ilegalitate, ca organ al Uniunii 
Patrioţilor*. Tribuna propagandismului Comitetului Central al PCR va deveni însă Scânteia, 
ziar ce reapare începând cu 21 septembrie 1944, sub conducerea lui Miron Constantinescu. 
Pe lângă aceste două cotidiene, comuniştii vor crea o adevărată reţea a presei de partid. La 
nivel central mai apăreau Scânteia tineretului, Sportul popular, Glasul armatei, Lupta de 
clasă, Agenda agitatorului etc., iar în teritoriu mai apăreau 21 de cotidiene, 13 bisăptă- 
mânale, 27 săptămânale, 9 publicaţii lunare, 2 trimestriale, 13 ziare de uzină, 6 publicaţii 
religioase, toate însumând tiraje de peste 700 000 de exemplare“. 

Numărul mare al publicaţiilor din provincie se datorează lipsei, cel puţin la început, a 
unui sistem eficient de distribuţie a cotidienelor centrale. După 23 august 1944, în condiţiile 
grele provocate de starea de beligeranţă, ziarele centrale ajungeau cu mare dificultate în 
teritoriu. Comuniştii s-au văzut astfel nevoiţi să creeze o reţea stufoasă a presei de 


1. Etienne F. Augé, Petit traité de propagande à l'usage de ceux qui la subissent, De Boeck & 
Larcier, Bruxelles, 2007, p. 42. 

2. V.I. Lenin, „Ce-i de făcut? ”, în Opere complete, vol. V, Editura pentru Literatură Politică, 
Bucureşti, 1953, p. 48. 

3. „Cum trebuie organizat un ziar şi cum trebuie scris un articol” (ANIC, fondul CC al PCR - Secţia 
Cancelarie, dosar 4/1945, ff. 90-91). 

4. Tiberiu Troncotă, România comunistă. Propaganda şi cenzura, Editura Tritonic, Bucureşti, 2006, 
p. 45. 

5. Cătălin Hentea, Propaganda fără frontiere, Editura Nemira, Bucureşti, 2002, p. 260. 

6. Majoritatea rapoartelor regionale prezentate la Conferinţa de Propagandă a PCR pe ţară (28 ia- 
nuarie 1945) subliniază greutatea cu care cotidienele centrale comuniste ajung în teritoriu: la 
Constanţa, Scânteia ajunge doar de două ori pe săptămână (f. 7); la Sibiu, „ziarele centrale nu vin 
la timp, însă nici nu se vând bine” (f. 25); la Galaţi şi Brăila, cotidienele centrale „vin rar şi în 

provincie. Această necesitate este exprimată de Ilie Zaharia în cadrul unui discurs ţinut în 
faţa responsabililor cu propaganda din teritoriu; în cadrul Conferinţei Partidului pe 
Probleme de Propagandă (28 ianuarie 1945), acesta aminteşte de „condiţiile obiective 
speciale care dau o importanţă covârşitoare presei din provincie”, adăugând că „prin faptul 
că ziarele din Bucureşti vin rar, populaţia din provincie, ahtiată după ştiri, cere cu insistenţă 
presa din provincie”!. Cu ajutorul acestei organizări dense şi diversificate a presei de 
partid, se dorea obţinerea unei influenţe cât mai puternice asupra întregii populaţii. 

Presa din provincie trebuia astfel să fie „oglinda liniei politice a partidului pentru 
chestiunile sociale, economice, militare interne şi internaţionale”, iar redactorii acestor 
ziare aveau ca sarcină să „înlocuiască şi presa din capitală”?. Deşi, în plan teoretic, această 
„schemă” părea destul de simplă, în plan concret, distribuţia deficitară a ziarelor centrale 
avea consecinţe dezastruoase asupra propagandei oficiale a partidului. Responsabilii cotidie- 
nelor regionale nu dispuneau de o pregătire profesională corespunzătoare şi nu erau 
familiarizați cu „linia partidului”. Cunoştinţele lor referitoare la ideologia promovată de 
partid se înscriau într-o schemă destul de simplificată şi vagă în acelaşi timp : 


Nici unul dintre cei care am început să scriem ziarul n-am fost pregătiţi, nici politiceşte şi nici 
din punct de vedere profesional. Am avut norocul să fim controlaţi de tovarăşi mai pregătiţi, 
dar aceştia ne-au părăsit, plecând la altă muncă organizatorică, aşa că am rămas numai cu ce 
ştiam noi. Dintre noi, nimeni nu ştia ce are de făcut. Nu avem hârtie, nici tipografie şi avem 
de luptat cu concurenţa a două gazete locale conduse de profesionişti. În condiţiunile lipsei de 
radio, de mijloace de comunicaţii, de lipsă de contact cu centrul, nouă ne-a fost greu să ne 
păstrăm pe linie [...]. De multe ori nu ştiam cum trebuie comentat un articol şi căutam pe 
tovarăşii mai pregătiţi, ca să ne lămurească [...]. Am reuşit să ne apropiem cunoştinţe cu totul 
străine de noi până la acea dată. Eu, spre exemplu, sunt străin de orice linie comunistă [...]. 
Suntem 5 tovarăşi în redacţie, dintre care unul singur are oarecare pregătire politică şi puţină 
şcoală. Restul, suntem toţi limitați la patru clase primare. Vă puteţi da seama ce lupte ducem 
noi pentru a scoate ziarul?. 


Mai mult decât atât, aceste neajunsuri trebuiau corectate permanent de către activiştii 
trimişi de la centru care aveau sarcina să supravegheze şi să îndrume activitatea redacţiilor 
ziarelor locale : 


La început, problemele din ziar erau scoase la iveală de cei care lucrau în redacţie. Mai târziu, 
Partidul ne-a dat ajutor prin membrii săi, care au luat contact cu oamenii din redacţie, 
atrăgându-le atenţia asupra materialului ce trebuie prelucrat în ziar“. 


În paralel cu acest proces, comuniştii au lansat atacuri împotriva presei opoziţiei, sub 
pretextul epurării din rândul oamenilor de presă a „fasciştilor”, a tuturor celor care au 
susţinut regimul dictaturii „odioase” a lui Antonescu. 

La 15 octombrie 1944, Sindicatul Unic al Ziariştilor, prin vocea lui N.D. Cocea, Eugen 
Jebeleanu şi Scarlat Calimachi, şi Asociaţia Generală a Presei, reprezentată de G. Macovescu, 


număr nesatisfăcător” (ff. 31-35); la Tutova, „Scânteia vine o dată la 4-5 zile” (f. 39); la Râm- 
nicu Sărat, „Scânteia nu prea vine şi nu e prea citită” (f. 41); la Bacău, „ziarele din Bucureşti vin 
neregulat şi cu întârzieri” (f. 54) (ANIC, fondul CC al PCR - Secţia Cancelarie, dosar 4/1945). 
ANIC, fondul CC al PCR - Secţia Cancelarie, dosar 4/1945, f. 90. 

Ibidem. 

Raportul redactorului-şef al ziarului Înainte din Galaţi, Rusu Militeanu (ibidem, ff. 37-38). 
Raportul lui Carol Littmann, responsabilul sectorului de propagandă al Comitetului Judeţean de 
Partid Bacău (ibidem, f. 53). 

au cerut epurarea foştilor fascişti din rândul oamenilor de presă din România. În acest sens, 
a fost formată şi o comisie de epurare, formată din Scarlat Calimachi, Emil Socor, Ion Pas, 
N.D. Cocea, Nicolae Carandino, Miron Constantinescu şi N. Moraru. Această structură îşi 
ia atribuţiile foarte în serios, în scurt timp fiind publicată o listă cu autori şi ziarişti cărora 
le era interzis dreptul de a mai publica : Pamfil Şeicaru, Stelian Popescu, Dem. Teodorescu, 
Nichifor Crainic, Romulus Seişanu, Mircea Grigorescu, Toma Vlădescu, Eugen Titeanu, 
Emil Ciuceanu!. Un alt pas în acest sens l-a constituit publicarea în Monitorul Oficial, la 
12 februarie 1945, a Decretului-lege 102 pentru epurarea presei. Acest decret-lege lovea 
direct în publicaţiile grupărilor politice democratice, şi aşa boicotate prin sistemul de 
difuzare şi prin cenzura exercitată de tipografii comunişti?. 

Un episod important al procesului de aservire a presei l-a constituit „Procesul ziariş- 
tilor”, o manifestare publică a „voinţei poporului” şi a intransigenţei cu care partidul îşi 
urmărea şi atingea scopurile. Acuzaţi atât de „propagandă fascistă sau hitleristă”, cât şi de 
„Susținerea unui regim odios”, paisprezece ziarişti, nume prestigioase din presa interbelică 
şi din anii celui de-al Doilea Război Mondial, au fost inculpaţi de un Tribunal al Poporului, 
într-un proces-spectacol : Stelian Popescu (fondatorul şi conducătorul ziarului Universul), 
Pamfil Șeicaru (fondatorul şi conducătorul ziarului Curentul), Nichifor Crainic (mentorul 
revistei Gândirea), dr. Ilie Rădulescu (directorul ziarului de extremă dreaptă Porunca 
Vremii), Radu Gyr, Romulus Dianu, Alexandru Hodoş, Ion Dumitrescu, A. Cosma, Gabriel 
Bălănescu, Romulus Seişanu, Ilie Popescu-Prundeni, Justin Ilieşu şi Nicolae Iliescu. Actul 
de acuzare, aprobat de Consiliul de Miniştri la 17 mai 1945 cu semnăturile lui Petru Groza 
şi Gheorghe Tătărăscu şi dat publicităţii, menţiona : 


prin articolele din ziare, broşuri sau conferinţe, cei trimişi în judecată s-au pus în slujba 
propagandei fasciste sau hitleriste şi au contribuit, prin acţiunea lor, la menţinerea unui regim 
odios şi a unei politici externe nefaste. 


Procesul, care s-a desfăşurat între 23 mai şi 4 iunie, l-a avut ca preşedinte al completului 
de judecată pe Ilie Tabrea, fost consilier la Curtea de Apel, numit în această funcţie de 
către Lucrețiu Pătrăşcanu. Cei paisprezece ziarişti au fost condamnaţi ca fiind „criminali 
de război şi vinovaţi de dezastrul ţării”5. 

Preluarea totală a puterii de către comunişti a însemnat desfiinţarea oricărei forme de 
opoziţie a presei. Controlul total al statului asupra activităţilor editoriale, naţionalizarea 
editurilor, a tipografiilor şi chiar a fabricilor de hârtie au dus la suprimarea oricărei forme 
de libertate şi de creaţie în presă. Din acest moment, singurele voci abilitate să exprime o 
idee vor fi doar cele agreate de putere. În această schemă se înscrie şi crearea la 20 mai 
1949 a Agenţiei Române de Presă (AGERPRES), înfiinţată prin Decretul nr. 217 din 20 mai 
1949 al Consiliului de Miniştri”. Instituţia prelua atribuţiile, patrimoniul şi personalul 
Agenţiei de Informaţii Telegrafice Orient-Radio (RADOR) şi funcţiona „pe lângă” Consiliul 
de Miniştri al Republicii Populare Române. 

Agenţia cuprindea trei servicii: 1. Serviciul Intern; 2. Serviciul pentru Străinătate ; 
3. Serviciul Administrativ-tehnic. Fiecare dintre ele cuprindea mai multe secţii cu atribuţii 


Tiberiu Troncotă, op. cit., p. 53. 

Comisia Prezidenţială pentru Analiza Dictaturii Comuniste din România, Raport final, Vladimir 
Tismăneanu, Dorin Dobrincu, Cristian Vasile (ed.), Editura Humanitas, Bucureşti, 2007, p. 308. 
3. Tiberiu Troncotă, op. cit., p. 60. 

4. „Hotărârea nr. 343 pentru stabilirea modului de funcţionare a Agenţiei Române de Presă - 
Agerpres” (ANIC, fondul CC al PCR - Secţia Cancelarie, dosar 158/1949, f. 1). 

specifice!. Serviciul Intern cuprindea şase secții (Secția de Ştiri Externe, Secția de 
Informare Economică, Secţia de Ştiri Interne, Secţia Buletinelor Interne, Secţia de Reportaj 
Extern şi Secţia de Emisiuni pentru Provincie) şi avea următoarele atribuţii : 


redactarea de buletine de ştiri externe pe baza informaţiilor emise de agenţiile de presă străine, 
[...] redactarea de buletine de informaţii economice pentru autorităţi, instituţii şi întreprinderi 
de stat interesate, [...] culegerea de ştiri şi informaţii prin reporteri cu privire la realizări, mani- 
festări economice, politice, culturale, pe baza cărora redactează un buletin de ştiri pentru presa 
internă şi radio, [...] redactarea materialelor de informare asupra realizărilor din Uniunea Sovietică, 
ţările de democraţie populară, precum şi despre mişcarea muncitorească şi democratică din 
lumea întreagă, [...] transmiterea către ziarele din provincie, prin postul de emisiuni al Agenţiei 
sau prin alte mijloace, a ştirilor cu caracter oficial, precum şi alte ştiri interne şi externe?. 


Serviciul pentru Străinătate cuprindea cinci secţii (Secţia de Ştiri Externe pentru 
Străinătate, Secţia de Reportaj pentru Străinătate, Secţia de Corespondenţi în Străinătate, 
Secţia de Reportaj Fotografic şi Secţia de Documentare), iar atribuţiile sale erau: 


redactarea de buletine informative în limbi străine care erau transmise prin radio-telegrafie 
străinătăţii, [...] redactarea de reportaje pentru străinătate în limbi străine din toate domeniile 
de activitate din RPR, [...] îndrumarea corespondenţilor din străinătate şi primirea ştirilor 
transmise de aceştia pentru presa internă, [...] executarea de foto-reportaje pentru presa din 
ţară şi străinătate, [...] pregătirea de materiale documentare necesare serviciilor agenţiei, 
presei, organelor de stat şi gazetarilor străini”. 


În fine, Serviciul Administrativ-tehnic cuprindea şase secţii (Secţia Administrativă, 
Secţia de Cadre, Secţia Contabilităţii, Secţia Registraturii, Arhivei şi Informaţiilor, Secţia 
Tehnică şi Secţia Imprimării şi Expediţiei), fiecare având atribuţii specifice”. 

Agenţia Română de Presă devenea astfel singura instituţie autorizată cu informarea 
mass-mediei româneşti. Colectarea, stocarea sau prelucrarea informaţiilor din alte surse 
decât cea oficială constituia acum o gravă abatere de la directivele impuse de către 
conducerea partidului. 


Radioul 


Dintre toate canalele mediatice prin care propaganda putea acţiona, radioul era de departe 
cel mai eficient. Interesul partidului pentru radio era pe deplin justificat, dacă ne gândim 
că fără mijloace eficiente propaganda comunistă ar fi rămas „un noian de vorbe într-o 
adunare a propriilor săi membri”5. Ziarele centrale comuniste, Scânteia şi România liberă, 
nu dispuneau de o bună distribuţie în teritoriu. Erau zone unde ziarele ajungeau de 
două-trei ori pe săptămână, iar în altele ajungeau şi mai rar. Nici ziarele locale controlate 
de către comunişti nu puteau fi considerate mijloace eficiente în cadrul mecanismului 
masiv şi agresiv gândit de comunişti. În redacţiile acestora lucrau, în general, oameni 
nepregătiţi din punct de vedere profesional, mulţi dintre ei nefamiliarizaţi cu „linia 


1. ANIC, fondul CC al PCR - Secţia Cancelarie, dosar 158/1949, f. 1. 
2. Ibidem. 

3. Ibidem, f. 2. 

4. Ibidem. 

5. 


Victor Frunză, op. cit., p. 213. 

partidului”. Activitatea acestor „mici propagandişti” se încadra deseori într-un pattern 
ideologic destul de general şi de vag, aspect care putea produce declaraţii şi puncte de 
vedere contradictorii, creându-se astfel o confuzie generală la nivelul populaţiei. În aceste 
condiţii, mesajul care ajungea către receptori putea fi unul difuz. Un alt impediment în 
acest sens îl constituia şi gradul de penetrabilitate al ziarelor comuniste. În condiţiile în 
care ziarele nu erau citite, eficienţa propagandei ar fi fost drastic limitată. Radioul era însă 
un mijloc naţional, iar comuniştii aveau fără îndoială nevoie de el. 

Numai că Radiodifuziunea naţională, prin însăşi caracterul ei, nu putea deveni apanajul 
unui singur partid. La undele radiofonice aveau acces deopotrivă toate partidele intrate în 
legalitate la 23 august, iar părtinirea unuia în defavoarea celuilalt însemna încălcarea 
principiilor constituţionale, crearea unui precedent periculos pentru sistemul „fragedei” 
democraţii pluraliste din România!. Partidul Comunist avea un acces limitat la microfonul 
posturilor naţionale, în aceleaşi condiţii cu celelalte partide politice. Comuniştii nu au 
vizat doar accesul său prioritar la comunicarea prin radio, ci instituirea unui monopol 
asupra acestui mijloc, prin excluderea celorlalţi. 

Un prim pas în acest proces de subordonare a Radiodifuziunii l-a constituit semnarea Con- 
venţiei de Armistiţiu cu Puterile Aliate. Acest fapt a avut loc la Moscova, în noaptea de 12-13 
septembrie 1944. Deşi era o Convenţie de Armistiţiu pentru încetarea ostilităţilor armate, 
documentul semnat în capitala Uniunii Sovietice nu cuprindea doar probleme strict militare, 
ci impunea României clauze în domeniul politicii, economiei şi al aspectelor teritoriale. 

Articolul 16 din Convenţie asigura controlul Înaltului Comandament Aliat (sovietic) 
asupra mijloacelor de comunicaţie şi a instalaţiilor de utilitate publică din România. Înaltul 
Comandament Aliat (sovietic) exercita controlul asupra tiparului, importului şi răspândirii 
în România a publicaţiilor periodice şi neperiodice, asupra prezentării de spectacole de teatru 
şi film, a funcţionării staţiilor TFF, a poştei, telegrafului şi telefonului. Anexa acestui 
articol instituia controlul Comisiei Aliate de Control (sovietică) şi asupra „comunicaţiilor 
fără fir”, printre acestea numărându-se, desigur, şi radiodifuziunea?. Controlul sovietic 
asupra radiofoniei româneşti era asigurat de prezenţa şi prerogativele maiorului Nikolai 
Petrovici Krasnov, reprezentant permanent al Comandamentului Militar Aliat (sovietic) pe 
lângă Societatea Română de Radiodifuziune?. 

„Asaltul” asupra Radiodifuziunii Române a fost dus pe mai multe planuri, cele mai 
importante fiind lupta sindicală şi atacurile din presă la adresa conducerii Radiodifuziunii. 

Un instrument foarte eficient prin care comuniştii au intervenit în activitatea Radio- 
difuziunii l-a reprezentat activitatea sindicală. Încă din septembrie 1944 s-a constituit 
Sindicatul Artiştilor şi al Tuturor Salariaţilor din Întreprinderile de Spectacole din Bucureşti, 
în care erau înscrişi şi unii salariaţi şi colaboratori ai Societăţii Române de Radiodifuziune”. 


Victor Frunză, op. cit., p. 218. 

„Tipărirea, importul şi răspândirea în România a publicaţiilor periodice şi neperiodice, prezentarea 

spectacolelor de teatru şi a filmelor, funcţionarea staţiilor de TFF, poştă, telegraf şi telefon vor fi 

efectuate în acord cu Înaltul Comandament Aliat (Sovietic) ; Anexă la art. 16. Guvernul Român se 

obligă ca mijloacele de comunicare fără fir, corespondenţa telegrafică şi poştală, corespondenţa 

cifrată şi prin curier, precum şi comunicările telefonice cu ţările străine ale Ambasadelor, Legaţiu- 

nilor şi Consulatelor aflătoare în România să fie dirijate potrivit modului stabilit de Înaltul Coman- 

dament Aliat (sovietic)” — vezi „United States-Great Britain-Soviet Union Armistice with Romania”, 

în The American Journal of International Law, vol. 39, nr. 2, Supplement: Official Documents 

(apr. 1945), pp. 91-93. 

3. Filaret Acatrinei, Radiodifuziunea română de la înființare la etatizare, Editura Tritonic, Bucureşti, 
2005, p. 306. 

4. Ibidem, pp. 317-318. 

Acest sindicat îşi constituise o comisie de epurare încă înainte de apariţia reglementărilor 
legale în acest domeniu. Apropierea sindicatului de comunişti respectiv s-a amplificat odată 
cu afilierea la Sindicatele Unite din România şi la Confederaţia Generală a Muncii!. Un 
prim conflict între sindicate şi conducerea Radiodifuziunii are loc la 19 ianuarie 1945. 
Exprimându-şi dezacordul faţă de „cenzurarea cuvântării tov. Chivu Stoica”, Sindicatul 
Salariaţilor de la Radiodifuziune a declanşat o acţiune de protest, prin depunerea unei 
rezoluţii semnate de compozitorul Matei Socor. Textul acestei rezoluţii incrimina şi 
următorul fapt: 


cei care l-au cenzurat pe Chivu Stoica au interzis şi radiodifuzarea discursului Anei Pauker 
despre personalitatea mareşalului Stalin, cu prilejul sărbătoririi zilei de naştere a conducătorului 
armatelor eliberatoare?. 


Un nou episod al conflictului dintre conducerea Radiodifuziunii şi mişcarea sindicală a 
avut loc cu prilejul Congresului General al Sindicatelor Unite (26-30 ianuarie 1945). 
Conducerea Radiodifuziunii a refuzat să implice Societatea în lupta politică şi nu a aprobat 
iniţial radiodifuzarea lucrărilor Congresului. Reacţiile faţă de această atitudine nu au 
întârziat. Printre altele, în cadrul acestui Congres a fost adusă în discuţie şi situaţia 
Radiodifuziunii, care era considerată un „gigant mijloc de propagandă şi educaţie [care] nu 
se află în mâna democraţiei şi nu este controlat de cei ce au încrederea poporului”, fapt 
pentru care „el nu poate da roadele cerute”. Obiectivul comuniştilor era acela de a scoate 
Radiodifuziunea de sub controlul Ministerului de Externe (portofoliu deţinut în guvernul 
Nicolae Rădescu de către Constantin Vişoianu), 


unde Radiodifuziunea nu are ce căuta [...] şi să fie trecută la Ministerul Comunicaţiilor, 
deoarece radioul este un mijloc de comunicaţie. La acest minister, Radiodifuziunea poporului 
va fi controlată de un fiu al poporului, tovarăşul Gheorghiu-Dej”. 


Atacurile presei comuniste la adresa conducerii Societăţii Române de Radiodifuziune 
au continuat: pe 9 februarie, Scânteia a preluat în paginile sale un atac al postului Radio 
Moscova prin care sovieticii criticau pe un ton virulent refuzul Radiodifuziunii de a 
retransmite lucrările Congresului. Tonul ameninţător anunţa asaltul final pe care comuniştii 
îl pregăteau pentru câştigarea controlului asupra radioului : „de ce oare se pune la o atât 
de grea încercare răbdarea democraţiei româneşti ? ”4 La 27 februarie, oficiosul comunist 
denunța din nou conducerea Radiodifuziunii : „Societatea de radiodifuziune este o oficină 
importantă a reacţiuni române, care prin posturile ei împroaşcă lumea cu veninul ştirilor 
false şi al atacurilor împotriva poporului ”$. 

Instaurarea guvernului Petru Groza a grăbit declanşarea epurărilor din cadrul societăţii 
româneşti. Erau vizaţi toţi cei care, într-un moment sau altul, s-au pronunţat împotriva 
mişcării comuniste, a Uniunii Sovietice sau a prezenţei trupelor sovietice de ocupaţie în 
România. Printre instituţiile vizate se afla şi SRR, guvernul român fiind decis să realizeze 


1. Filaret Acatrinei, Radiodifuziunea română de la înființare la etatizare, Editura Tritonic, Bucureşti, 
2005, p. 318. 

2.  „Salariaţii de la Radiodifuziune protestează împotriva cenzurii cuvântării tov. Chivu Stoica”, 
Scânteia, anul II, nr. 113, 19 ianuarie 1945. 

3. „Congresul general al Sindicatelor Unite. Cuvântarea dr. Duma, în numele Comitetului de (la) 
Radiodifuziune”, Scânteia, anul II, nr. 123, 29 ianuarie 1945. 

4. „Un avertisment Radiodifuziunii”, Scânteia, anul II, nr. 135/9 februarie 1945. 

5. „Reacţionarii din conducerea Societăţii din Radiodifuziune uneltesc împotriva democraţiei”, 
Scânteia, anul I, nr. 52/27 februarie 1945. 

„Cu un ceas mai devreme curățirea celui mai important instrument de propagandă naţională 
de toată murdăria fascistă” 1. 

Procesul de epurare a „indezirabililor” din cadrul structurilor Societăţii Române de 
Radiodifuziune a început în iunie 1945, când este eliminat un prim lot. Prin Decizia 
Ministerului Propagandei, au fost înlăturați fără preaviz V.I. Ionescu şi N. Rădulescu 
(definitiv), H. Blazian, Gh. Ciocan, I. Popovici, V. Mugur, Paul Bârzeanu şi Liuba 
Gavaliugov (pentru cinci ani), Gh. Banu, Pavlu Panait şi V. Voiculescu (pentru trei ani), 
Gh. Mugur şi C. Prichici (pentru un an), V. Popovici şi Gh. Soare (pentru o lună). Alţi 
22 de funcţionari vor fi înlăturați definitiv câteva zile mai târziu, dar după plata preavizului 
de desfacere a contractului de muncă. La mijlocul lunii noiembrie 1945 a fost constituită 
o nouă Comisie de Epurare a Angajaţilor Radiodifuziunii. Noua comisie, formată din 
I. Bumbăcilă (preşedinte), Al. Graur şi I. Niculescu (membri), a continuat activitatea 
vechii comisii, în perioada următoare fiind îndepărtați M. Ciovârnache, Caius Jiga, 
N. Dumitrescu (definitiv), I. Timuş, I. Tinescu (Cinci ani) şi Lucia Gordian (trei ani). O 
altă cale de epurare a reprezentat-o şi punerea în practică a Hotărârii de Guvern privind 
„folosirea raţională a forţei de muncă în Bucureşti” (HCM, 834/12 iulie 1947), prin care 
au fost înlăturați alţi 110 angajaţi ai Societăţii Române de Radiodifuziune”. 

Momentul preluării controlului asupra guvernului de către comunişti a însemnat şi 
trecerea acestui „conflict” în planul secund. Radiodifuziunea era o agenţie guvernamentală, 
iar comuniştii controlau acum această instituţie. Însuşi Matei Socor, viitorul director al 
Societăţii Române de Radiodifuziune, sintetiza această idee în cadrul unei şedinţe a 
serviciilor exterioare ale propagandei din 23 iunie 1945 : 


Cred că se poate spune că, de când conducerea este în mâinile noastre, Radiodifuziunea a 
introdus în programul ei linia noastră. Cred că noi am contribuit la lupta generală pentru 
instalarea guvernului de concentrare democratică şi la toate campaniile pe care le-am dus. 
Poate că în unele am făcut mai mult decât am dispus de mijloacele de propagandă [subl. n.]*. 


Paşii care trebuiau urmaţi în acel moment erau simpli şi au fost înfăptuiţi sistematic. La 
24 martie 1945, Ministerul Propagandei a fost reînfiinţat” prin Legea nr. 2017, în fruntea 
acestuia fiind numit Petre Constantinescu-laşi. În urma altor acţiuni sindicale, Petre 
Constantinescu-laşi a decis suspendarea activităţii Consiliului de Administraţie al Societăţii 
Române de Radiodifuziune. Ministrul a mai solicitat şi modificarea Legii de Organizare şi 
funcţionare a Radiodifuziunii, 


„La Radiodifuziune, slugile lui Hitler se menţin”, Scânteia, anul II, nr. 159/6 martie 1946, p. 2. 

Filaret Acatrinei, op. cit., p. 326. 

Ibidem, p. 326. 

Ibidem. 

„Proces-verbal al şedinţei serviciilor exterioare ale propagandei din 23 iunie 1945” (ANIC, fondul 

CC al PCR - Secţia Cancelarie, dosar 52/1945, f. 3). 

6. Ministerul Propagandei Naţionale fusese desfiinţat la data de 21 septembrie 1944, prin Legea 
nr. 462. Până în momentul reînfiinţării acestuia, sub denumirea de Ministerul Propagandei, toate 
serviciile care au ţinut de acest minister au trecut la Ministerul Afacerilor Străine, în cadrul 
Direcţiei Presei şi Informaţiilor „care va cuprinde şi actuala direcţiune culturală, de presă, de 
propagandă şi informaţii din Ministerul Afacerilor Străine” (Monitorul Oficial, anul CXII, partea I, 
nr. 218/21 septembrie 1944). 

7. Ibidem, anul CXIII, partea I, nr. 69/24 martie 1945. 

8. Filaret Acatrinei, op. cit., p. 316. 

pentru ca aceasta să-şi poată dezvolta viitoarea activitate de propagandă a Statului Român 
democrat, în cadrul Ministerului Propagandei şi pentru ca marile interese financiare şi politice 
ale Statului la această societate să fie cât mai bine reprezentate şi apărate!. 


Modificările legii au stabilit modul în care urma să fie format noul Consiliu de 
Administraţie. Consiliul urma să aibă 11 membri, dintre care şapte erau numiţi prin decizii 
ale Ministerului Propagandei „ca reprezentanţi ai colectivităţii publice”, iar patru erau 
aleşi de acţionari particulari. Durata mandatului pentru membri era de patru ani, dar 
Ministerul Propagandei putea dizolva Consiliul „ori de câte ori va constata că interesele 
economice sau politice ale statului nu sunt asigurate”?. În baza noilor prevederi legale, 
Ministerul Propagandei l-a numit pe C.I. Parhon preşedinte al Consiliului de Administraţie 
al Societăţii Române de Radiodifuziune. 

„Lovitura de graţie” dată Societăţii Române de Radiodifuziune a reprezentat-o naţiona- 
lizarea din 1948. La 11 iunie 1948, la numai două zile după publicarea decretului de 
convocare a Marii Adunări Naţionale, noul „Parlament” a votat Legea nr. 119 pentru 
naţionalizarea întreprinderilor industriale, de asigurări, miniere şi de transporturi. Conţi- 
nutul legii nu se limita însă la naţionalizarea obiectivelor menţionate în titlu, ci viza: 


toate bogăţiile solului care nu se găsesc în proprietatea statului la data intrării în vigoare a 
Constituţiei Republicii Populare Române, precum şi întreprinderile industriale, societăţile de 
orice fel şi asociaţiunile particulare industriale, bancare, miniere, de transport şi telecomu- 
nicaţii, enumerate mai jos după criteriile indicate pentru fiecare categorie. 


La poziţia 76 din această listă figura şi Societatea Română de Radiodifuziune. Toate 
obiectivele vizate au suferit modificări în ceea ce priveşte structurile de conducere. Vechile 
organe de conducere au fost dizolvate, în vederea numirii altora noi. În fruntea noii 
Societăţi Române de Radiodifuziune, ministrul Artelor şi al Informaţiilor Octav Livezeanu 
l-a numit pe Matei Socor, care, în noua calitate, va exercita toate atribuţiile vechilor organe 
de conducere ale SRR. 


Controlul 


Vizita la Moscova 


După preluarea puterii politice, Partidul Muncitoresc Român a trecut la construirea noii 
ordini sociale, aşa-numita „democraţie populară”. Acest proces presupunea transpunerea în 
societatea românească a modelului stalinist al socialismului. Astfel, partidul în primul rând 
avea nevoie de o restructurare. După 23 august, scopul esenţial al liderilor comunişti a fost 
acela de a transforma partidul într-un instrument capabil să preia puterea”. În acest sens, 


1. „Raportul dlui Ministru al Propagandei către M.S. Regele”, Monitorul Oficial, anul CXII, partea I, 
nr. 74/30 martie 1945, p. 2440. 

2. Legea nr. 227 pentru abrogarea şi modificarea unor articole din Legea pentru organizarea şi 
funcţionarea Radiodifuziunii, publicată în Monitorul Oficial, nr. 188, 15 august 1940, cu modi- 
ficările la zi. 

3. Stelian Tănase, op. cit., p. 51. 

cooptarea de noi membri şi lărgirea considerabilă a rândurilor partidului au fost unele 
dintre preocupările principale ale comuniştilor români. În numai patru ani, din momentul 
intrării în legalitate şi până la obţinerea totală a puterii, Partidul Comunist a crescut din 
punct de vedere numeric într-un ritm ameţitori. O asemenea creştere face partidul de 
necontrolat, un haos de structuri paralele, de fiefuri personale, cu graniţe imprecise între 
partid şi societate?. Astfel, după 1948, partidul a trecut printr-o perioadă de instituţio- 
nalizare, ce a presupus şi o reorganizare în ceea ce priveşte structurile de conducere ale 
partidului. 

Prima modificare a structurii partidului a avut loc chiar în 1948, odată cu lucrările 
Congresului al VI-lea al PCR (21-23 februarie). Comitetul Central a fost reorganizat în 
patru direcţii (Direcţia Organizatorică, Direcţia de Propagandă şi Agitaţie, Direcţia de 
Cadre, Direcţia Administrativă), o secţie externă şi patru comisii (Comisia Sindicală, 
Comisia Agricolă, Munca în Rândul Tineretului şi Munca în Rândul Femeilor. În cadrul 
primei repartizări a muncii între membrii Biroului Politic desfăşurată la 16 mai 1948, 
Direcţia de Propagandă şi Agitaţie a fost încredinţată Anei Pauker“. Aceasta nu se va ocupa 
niciodată efectiv de activitatea de propagandă, atribuţiile în acest sens revenindu-i lui Iosif 
Chişinevschi, conducătorul în fapt al Direcţiei, şi lui Leonte Răutu, adjunctul său”. Această 
structură a Comitetului Central se va dovedi a fi în scurt timp ineficientă, întrucât nu 
corespundea modelului sovietic. 

Modelul reorganizării trebuia să fie cel al Partidului Comunist (bolşevic) al URSS, 
Gheorghe Gheorghiu-Dej afirmând că „pe linia de stat folosim construcţia socialismului în 
URSS, iar în construcţia de partid experienţa construcţiei PC(b) al URSS”. Noua structură 
organizatorică a PMR a fost aprobată de Plenara a V-a a Comitetului Central al PMR din 
23-24 ianuarie 1950. Hotărârea fusese luată cu un an mai devreme, în cadrul unei şedinţe 
a Secretariatului CC, din 17 ianuarie 1949, iar procesul de reorganizare a presupus şi o 
vizită la Moscova pentru „documentare”. 

La 16 mai 1949, în cadrul şedinţei Secretariatului CC, Iosif Chişinevschi a propus ca 
o delegaţie din care făceau parte Leonte Răutu, Simion Bughici, Alexandru Drăghici, 
Dumitru Petrescu, Raia Vidraşcu şi un translator să efectueze o vizită de lucru la Moscova 
care avea drept sarcină studierea funcţionării aparatului de partid sovietic”. Vizita delegaţiei 
româneşti la Moscova a avut loc în vara anului 1949, iar la 18 iulie 1949 şedinţa Biroului 
Politic al CC al PMR avea pe ordinea de zi „Raportul delegaţiei care a studiat la Moscova 
probleme în legătură cu organizarea aparatului central al partidului”*. Darea de seamă 
colectivă a fost prezentată de Leonte Răutu, care a menţionat că în cele trei săptămâni 
petrecute la Moscova sarcina principală a delegaţiei a fost „studierea funcţionării aparatului 


1. Nicoleta lonescu-Gură, Sfalinizarea României. Republica Populară Română 1948-1950: trans- 
formări instituționale, Editura All, Bucureşti, 2005, p. 211. 

2. Stelian Tănase, op. cit., p. 56. 

3. Nicoleta lonescu-Gură, Nomenclatura Comitetului Central al Partidului Muncitoresc Român, 
Editura Humanitas, Bucureşti, 2005, p. 14. 

4. Eugen Denize, „Structura de organizare a propagandei comuniste din România. 1948-1953”, 
Studii şi material de istorie contemporană, serie nouă, volumul IV, 2005, p. 90. 

5. Lavinia Betea, Psihologie politică. Individ, lider, mulțime în regimul comunist, Editura Polirom, 

Iaşi, 2001, p. 139. 

Nicoleta lonescu-Gură, Stalinizarea României..., p. 225. 

ANIC, fondul CC al PCR - Secţia Cancelarie, dosar 49/1949, f. 9. 

8. Nicoleta Ionescu-Gură, Stalinizarea României..., p. 226. 

de partid şi a vieții de partid”!. Astfel, delegaţia comuniştilor români a vizitat „toate 
secţiile CC al PC(b) URSS (afară de una), toate sectoarele principalelor două secţii ; 
Comisia de Control; Şcoala Superioară de Partid; Cabinetul de partid”?, acordând o 
atenţie sporită „acelor probleme care sunt deosebit de actuale pentru noi”. Pe lângă 
raportul propriu-zis, delegaţia care se deplasase la Moscova a întocmit şi o listă de 
propuneri : se viza crearea unui al treilea organ de conducere, Biroul Organizatoric, pe 
lângă cele deja existente, Secretariatul şi Biroul Politic, cât şi a unui aparat al Comitetului 
Central, format din secţii pe ramuri de activitate. 

Şedinţa din 18 iulie a Biroului Politic al CC a mai hotărât ca Secretariatul să formeze 
o comisie de partid care să analizeze materialul prezentat de Răutu şi, „folosind experienţa 
sovietică în condiţiile noastre”, să întocmească un proiect cu propuneri pentru îmbunătăţirea 
treptată a structurii organizatorice şi a metodelor de muncă, ţinând seama de sarcinile cele 
mai importante şi imediate ale partidului”. La 6 decembrie 1949, în cadrul Secretariatului 
CC al PMR a fost adusă din nou în discuţie problema reorganizării partidului după modelul 
PC(b) al URSS. Discuţiile au vizat aspecte mai mult teoretice, atât Alexandru Moghioroş, 
cât şi Ana Pauker atrăgând atenţia asupra faptului că modelul partidului sovietic trebuie 
urmat, însă nu copiat: „este greşit să copiem, ci să învăţăm din experienţa Uniunii 
Sovietice, să vedem ce se potriveşte la noi şi cum trebuie făcut la noi”f. 

În cele de urmă, probabil după multe discuţii, propuneri şi contrapropuneri, noua 
structură organizatorică a Partidului Muncitoresc Român, având ca model PC(b) al URSS, 
a fost discutată şi aprobată de Plenara a V-a a Comitetului Central, desfăşurată în zilele de 
23 şi 24 ianuarie 1950. Deciziile principale au vizat înfiinţarea unui al treilea organ de 
conducere al CC al PMR - Biroul Organizatoric —, precum şi a secţiilor şi nomenclaturii 
propriu-zise a partidului. În lunile următoare, aceste decizii au fost puse în practică, 
definitivându-se în linii generale modificarea structurii de conducere a partidului. 


Secţia de Propagandă şi Agitaţie a CC al PMR 


Nou-formata Secţie de Propagandă şi Agitaţie a CC al PMR făcea parte din aparatul CC al 
PMR. Ea se ocupa de selecţionarea şi repartizarea cadrelor, precum şi de controlul 
executării hotărârilor partidului şi ale guvernului în domeniul propagandei de partid, al 
presei şi editurii, al agitaţiei politice şi al muncii culturale de masă, al învăţământului 
public, al ştiinţei, literaturii, artei şi în toate celelalte sectoare ale vieţii culturales. Secţia 
avea ca domeniu de activitate studierea diferitelor probleme din domeniul ei de activitate, 
pe baza unui plan de muncă aprobat de Secretariatul CC sau pe baza unor însărcinări 
speciale ale CC al PMR. De asemenea, secţia pregătea şi materialele informative necesare 
CC, iar atunci când era nevoie, Secretariatul îi dădea sarcina de a elabora proiecte de 
hotărâre ale CC al PMR. La însărcinarea CC al PMR, secţia mai studia documentele 
privind domeniul ei de activitate, supuse Comitetului Central al PMR de către organele de 
partid, organele de stat şi conducerile organizaţiilor de masă. 


1. ANIC, fondul CC al PCR - Secţia Cancelarie, dosar 172/1949, f. 1. 
2. Ibidem. 

3. Nicoleta Ionescu-Gură, Sfalinizarea României..., p. 226. 

4. Ibidem. 

ANIC, fondul CC al PCR - Secția Cancelarie, dosar 117/1950, f. 22. 


42 ŞTEFAN BOSOMITU 


Fiind o parte a aparatului CC al PMR, Secţia de Propagandă şi Agitaţie nu avea dreptul 
să dea directive. La însărcinarea CC al PMR, Secţia putea da indicaţii cu caracter de 
directive în chestiunile propagandei şi agitaţiei, cât şi în alte chestiuni ce intră în competenţa 
ei. De asemenea, Secţia avea şi sarcina selecţionării şi repartizării cadrelor din sfera ei de 
activitate. 

Secţia de Propagandă şi Agitaţie era formată din douăsprezece sectoare (Sectorul 
Propagandei de Partid, Sectorul Agitaţiei, Sectorul Învăţământului Public, Sectorul Presei 
Centrale, Sectorul Presei din Provincie, Sectorul Muncii Culturale de Masă, Sectorul 
Ştiinţă, Sectorul Literatură şi Artă, Sectorul Edituri, Sectorul Sport, Sectorul Radio, 
Sectorul Evidenţei Cadrelor şi al Informării), la care se adăugau un grup de instructori 
propagandişti, grupul de conferenţiari ai CC al PMR, un secretariat tehnic, iar în subordinea 
ei se afla şi Biblioteca Comitetului Central!. 


1. Atribuţiile fiecărui sector în parte erau următoarele : a) Sectorul propagandei de partid se ocupa cu 
controlul executării hotărârilor partidului în domeniul „ridicării nivelului politic şi teoretic al 
cadrelor de partid şi al masei de membri ai partidului”. Acest sector se ocupa de universităţile şi 
şcolile serale de marxism-leninism, de cabinetele de partid, de cercurile de studiere a cursului 
scurt al istoriei PC(b) al URSS şi a altor opere ale „clasicilor marxişti-leninişti”, de studiul 
individual al membrilor de partid, de şcolile de partid serale, de şcolile de partid duminicale, de 
cercurile de politică curentă, de cursuri şi seminarii de propagandişti, de cursuri de calificare a 
cadrelor pedagogice pentru şcolile de partid de toate gradele. b) Sectorul agitaţiei politice de masă 
avea drept sarcină studierea diferitelor forme şi metode ale agitaţiei politice de masă, organizarea 
schimbului de experienţă şi răspândirea celor mai bune metode de agitaţie în organizaţiile de 
partid, elaborarea materialelor în vederea instruirii agitatorilor, redactarea Carnerului agitatorului, 
studierea problemelor agitaţiei vizuale, analizarea activităţii organelor de partid în domeniul presei 
de perete şi al muncii de agitaţie a organizaţiilor de masă. c) Sectorul învăţământului public se 
ocupa de controlul executării hotărârilor partidului în domeniul învățământului public. d) Sectorul 
presei centrale, având ca domeniu de activitate al acestui sector toate ziarele şi publicaţiile 
periodice din capitală (cu excepţia unor publicaţii de specialitate, a căror activitate este urmărită 
de alte secţii sau sectoare), radiojurnalul, agenţiile de ştiri, difuzarea presei, gazetele de între- 
prindere, şcolile şi seminariile de gazetari. e) Sectorul presei de provincie. În sfera lui de activitate 
intră toate ziarele şi publicaţiile din provincie. Sectorul colaborează cu sectorul presei centrale în 
munca de calificare a cadrelor gazetăreşti. f) Sectorul muncii culturale de masă, care avea sarcina 
să controleze executarea hotărârilor partidului în activitatea căminelor culturale, a bibliotecilor, a 
echipelor culturale şi artistice şi în diferite alte forme ale muncii culturale de masă. g) Sectorul de 
ştiinţă, care avea sarcina de a controla executarea hotărârilor partidului în domeniul activităţii 
ştiinţifice. Acest sector se ocupă şi de publicaţiile ştiinţifice. h) Sectorul de literatură şi artă, care 
se ocupa de controlul executării hotărârilor partidului în ceea ce priveşte problemele de literatură 
şi artă. Această structură se ocupa şi de activitatea Uniunilor Scriitorilor, Artiştilor Plastici şi 
Compozitorilor. i) Sectorul de edituri, ce avea ca sarcină controlul executării hotărârilor partidului 
în domeniul activităţii editoriale. j) Sectorul de radio, care controla executarea hotărârilor partidului 
în domeniul radiodifuziunii şi studia toate problemele propagandei prin radio. k) Sectorul de sport, 
care controla executarea hotărârilor partidului în domeniul activităţii sportive, atât a celei organizate 
de Comitetul pentru Cultură Fizică şi Sport, cât şi cele organizate de alte organizaţii de masă şi de 
Ministerul Învăţământului Public. 1) Sectorul evidenţei cadrelor şi informării, care era format din 
două structuri: a) grupul de evidenţă al cadrelor, care ţinea evidenţa cadrelor din nomenclatura 
secţiei, păstra un dosar sumar al fiecărui activist numit într-o funcţie din această nomenclatură şi 
studia mişcarea şi compoziţia cadrelor din cuprinsul acestei nomenclaturi ; b) grupul de informare, 
ce avea ca sarcină să sintetizeze materialele informative primite de secţie şi să studieze proce- 
sele-verbale ale şedinţelor Comitetelor Judeţene trimise către CC; de asemenea, grupul de 
informare edita şi Buletinul Informativ al Secţiei (ANIC, fondul CC al PCR - Secţia de Propagandă 
şi Agitaţie, dosar 3/1950, ff. 36-38). 

De asemenea, Secţia de Propagandă şi Agitaţie a CC conducea direct o serie de 
„organisme de partid exterioare” : Şcoala Superioară de Ştiinţe Sociale „A.A. Jdanov”, 
Institutul de Istorie al Partidului”, Editura PRM, revista teoretică Lupta de clasă”. 

Scânteia, publicaţia Comitetului Central al PMR, era condusă direct de către Secreta- 
riatul CC al PMR ; Secţia de Propagandă studia doar aplicarea de către oficiosul Comitetu- 
lui Central a politicii partidului şi guvernului, ocupându-se în acelaşi timp de selecţionarea 
şi repartizarea cadrelor pentru Scânteia. 

Printre alte atribuţii, Secţia de Propagandă trebuia să mai controleze executarea hotărâ- 
rilor partidului de către Ministerul Învăţământului, Ministerul Artelor, Academia RPR, 
Comitetul pentru Radioficare şi Radiodifuziune, Comitetul pentru Cinematografie, Comi- 
tetul Aşezămintelor Culturale, Comitetul pentru Cultură Fizică şi Sport, Direcţia Generală 
a Industriei Poligrafice, Editurilor şi Difuzării Cărţilor şi Presei, Direcţia Generală a Presei 
şi Tipăriturilor, Agenţia AGERPRES, ARLUS, Uniunea Scriitorilor din RPR, Uniunea 
Compozitorilor din RPR, Uniunea Artiştilor Plastici din RPR, Societatea pentru Răspân- 
direa Ştiinţei şi Culturii în RPR?. Secţia nu avea drept de amestec operativ în activitatea 
structurilor enumerate mai sus, atribuţiile ei limitându-se la studierea şi controlul punerii în 
aplicare de către aceste instituţii a hotărârilor partidului şi a organelor executive ale statului. 

Mai mult decât atât, tot Secţia de Propagandă şi Agitaţie, în colaborare cu Secţia Orga- 
nelor Conducătoare de Partid, Sindicale şi de Tineret, controla executarea hotărârilor 
partidului în ceea ce priveşte munca ideologică şi politico-culturală de masă desfăşurată de 
către sindicate, organizaţii de femei şi tineret, organizaţiile naționalităților conlocuitoare şi 
a altor organizaţii de masă’. 


1. Şcoala Superioară de Ştiinţe Sociale „A.A. Jdanov” funcţiona în subordinea Comitetului Central 
şi avea drept scop pregătirea cadrelor teoretice pentru instituţiile centrale ale partidului, pentru 
conducerea învăţământului de partid şi a activităţii ştiinţifice la nivel central şi în teritoriu. 
Conducătorii şi profesorii de la celelalte şcoli de partid, lectorii şi conferenţiarii catedrelor de ştiinţe 
sociale din învăţământul superior, redactorii revistelor ideologice, precum şi conducătorii secţiilor 
de propagandă ai publicaţiilor centrale trebuiau să urmeze cursurile acestei şcoli de partid. Numărul 
anual al studenţilor era de 120, 50-60% dintre aceştia fiind selecționați din cadrul aparatului de 
partid (ANIC, fondul CC al PCR - Secţia de Propagandă şi Agitaţie, dosar 69/1954, f. 6). 

2. Institutul de Studii Istorice şi Social-Politice de pe lângă CC al PCR (ISISP) a devenit funcţional 
la 26 martie 1951, sub denumirea de Institutul de Istorie a Partidului, având ca principal scop 
cercetarea şi (re)scrierea istoriei mişcării muncitoreşti, socialiste (social-democrate) şi comuniste 
din România şi din lume în conformitate cu propaganda oficială şi linia politico-ideologică a PMR/ 
PCR. Problema înfiinţării unui asemenea institut s-a discutat încă din anul 1950, când prin 
Hotărârea Biroului Politic al CC al PMR nr. 2 s-a decis formal organizarea Institutului de Istorie 
a Partidului, dar noua instituţie şi-a început oficial activitatea pe 8 mai 1951. Schema de organizare 
a Institutului, aprobată de Iosif Chişinevschi, cuprindea: 1. Secţia Arhive, care avea ca scop 
principal organizarea colectării materialelor (Arhiva Mişcării Revoluţionare până la 1917, Arhiva 
Partidului Comunist Român, Fototeca, Filmoteca, Discoteca). 2. Secţia Redacţională, care se 
ocupa de publicarea de documente, monografii, studii, articole şi lucrări legate de istoria partidu- 
lui; 3. Secţia Muzeului Luptei Revoluţionare a Poporului din RPR. 4. Secţia Bibliotecă şi Docu- 
mentară, ce cuprindea biblioteca şi un cabinet de consultaţii. 5. Serviciul Tehnic, care cuprindea 
secretarii, dactilografele, fotografii, restauratorii de documente şi curierii (ANIC, fondul CC al 
PCR - Secţia Cancelarie, dosar 135/1950, f. 1). 

3. Revista Lupta de clasă era organul teoretic al CC al PMR, cu apariţie lunară. Revista avea un 
colegiu redacţional şi un secretariat de redacţie în frunte cu un secretar responsabil (ANIC, fondul 
CC al PCR - Secţia de Propagandă şi Agitaţie, dosar 3/1950, f. 51). 

4. Ibidem, ff. 33-34. 

5. Ibidem, f. 34. 

După cum observăm, din punctul de vedere al influenţei, Secţia de Propagandă şi 
Agitaţie depăşea cu mult limitele oricărei alte structuri a partidului. Schema arborescentă 
a aparatului de propagandă avea menirea să acopere şi să controleze fiecare segment al 
societăţii care avea legătură cu activitatea culturală, ştiinţifică, educaţională, editorială şi 
chiar sportivă. Întregul sistem părea să devină o „pânză de păianjen” ce acoperea pe 
nesimţite întreaga societate cu scopul de a o transforma radical pe calea „construirii 


socialismului” şi a „omului nou”!. 


„Pânza de păianjen” 


Hotărârile Plenarei a V-a a PMR din 23-24 martie 1950 au impus o reorganizare a Parti- 
dului, care nu a vizat doar structurile de conducere, ci întregul sistem „baroc” dezvoltat de 
comunişti la nivelul societăţii româneşti. Sub pretextul „creşterii combativităţii şi vigilenţei 
revoluţionare a organizaţiilor de partid, al întăririi legăturilor cu masele şi al mobilizării 
întregului popor muncitor”, hotărârile Plenarei vizau sporirea controlului partidului asupra 
unui „corp” ce părea dezorganizat. Astfel, au fost supuse restructurării, după modelul 
noului Comitet Central, Comitetele de Partid judeţene (apoi regionale), orăşeneşti şi 
raionale, organe statutare de partid. 

Propaganda ocupa, ca şi în cazul Comitetului Central, o poziţie importantă în cadrul 
acestor noi structuri. Primul proiect a presupus organizarea secţiilor la nivelul comitetelor 
judeţene de partid. Secţiile, în funcţie de importanţa judeţelor, erau împărţite în trei 
categorii: 1. categoria I : Arad, Bihor, Braşov, Constanţa etc. ; 2. categoria a Il-a: Argeş, 
Alba, Ciuc, Ilfov etc. ; 3. categoria a III-a: Dorohoi, Gorj, Muscel, Năsăud etc. Secţiile 
de Propagandă şi Agitaţie din categoria I erau formate dintr-o comisie de agitaţie şi una de 
propagandă de partid, responsabili pentru presă, învăţământ public, documentare şi activi- 
tate culturală. În oraşele centre universitare, în cadrul secţiilor existau şi comisii de 
învăţământ public?. Secţiile de Propagandă şi Agitaţie din categoria a II-a aveau aceeaşi 
compoziţie cu cele din categoria I, cu deosebirea că responsabilul pentru învăţământul 
public şi documentare era un activist nescos din producţie, cu dublă responsabilitate. În 
fine, secţiile din categoria a III-a aveau o comisie de agitaţie şi responsabili pentru 
propaganda de partid, pentru presă şi cultură şi pentru învăţământ public’. 

Prin Legea nr. 5 din 6 septembrie 1950 au fost desfiinţate cele 58 de judeţe, 424 de 
plăşi şi 6 275 de comune rurale şi urbane, fiind înlocuite cu 28 de regiuni compuse din 
177 de raioane, 148 de oraşe şi 4 052 de comune”. Această modificare administrativ-politică 
a teritoriului României a necesitat şi reorganizarea structurilor de partid. Din nou, în funcţie 
de importanţa lor, regiunile au fost împărţite în patru categorii” : 1. regiuni de categoria A 


Eugen Denize, Cezar Mâţă, op. cit., p. 115. 

ANIC, fondul CC al PCR - Secţia de Propagandă şi Agitaţie, dosar 3/1950, f. 53. 

Ibidem, f. 53. 

„Raionarea administrativ-economică” a RPR a fost decisă prin Hotărârea CC al PMR şi a 
Consiliului de Miniştri, susţinându-se că „vechea organizare a teritoriului nu mai corespunde 
condiţiunilor politice, economice şi administrative actuale, constituind o frână în dezvoltarea 
regimului de democraţie populară pe drumul construirii socialismului” (România liberă, anul VIII, 
nr. 1816, 23 iulie 1950, p. 1). În temeiul acestei Hotărâri, Marea Adunare Naţională a adoptat 
Legea nr. 5 din 8 septembrie 1950, pentru raionarea administrativ-economică a teritoriului Repu- 
blicii Populare Române, publicată în Buletinul Oficial, anul II, nr. 77, 8 septembrie 1950. 

5. Împărţirea regiunilor în mai multe categorii a urmat algoritmul stadiului de dezvoltare în care se 
afla fiecare. Dorinţa liderilor comunişti era aceea de a atenua în viitor diferenţele dintre regiuni : 

(Vâlcea, Bistriţa, Botoşani etc.) ; 2. regiuni de categoria B (Buzău, Piteşti etc.) ; 3. regiuni 
de categoria C (Constanţa, Bihor etc.) ; 4. regiuni de categoria D (Iaşi, Ploieşti, Stalin etc.)!. 
La rândul lor, Secţiile de Propagandă şi Agitaţie ale regionalelor de partid erau organizate 
în funcţie de categoria regiunii din care făceau parte. Secţiile regionalelor din categoria A 
aveau următoarea structură: 1. Sectorul Propagandei de Partid, format din trei persoane, 
dintre care una era şeful acestuia. 2. Sectorul Agitaţiei Politice de Masă, format din trei 
activişti. 3. Sectorul Artă şi Cultură, alcătuit din doi activişti. 4. Sectorul Învăţământ 
Public şi Ştiinţă - doi activişti. 5. Sectorul Presei şi Editurii - doi activişti. 6. Sectorul 
Sport - un activist. 7. Evidenţa Cadrelor - un activist (o altă persoană era încadrată în 
secţie pentru activităţile tehnice). Secţiile regionalelor din categoria B erau structurate 
astfel: 1. Sectorul Propagandei de Partid, format din patru persoane. 2. Sectorul Agitaţiei 
Politice de Masă, format din patru activişti. 3. Sectorul Artă şi Cultură - trei activişti. 
4. Sectorul Învăţământ Public şi Ştiinţă - doi-trei activişti. 5. Sectorul Presei şi Editurii — 
doi-trei activişti. 6. Sectorul Sport - un activist. 7. Evidenţa Cadrelor — un activist (o altă 
persoană era încadrată în secţie pentru activităţile tehnice). Secţiile de Propagandă ale 
regionalelor din categoria C erau şi mai complexe: 1. Sectorul Propagandei de Partid, 
format din patru-cinci persoane. 2. Sectorul Agitaţiei Politice de Masă, format din patru 
activişti. 3. Sectorul Muncii Culturale de Masă - trei activişti. 4. Sectorul Ştiinţă - unul 
sau doi activişti. 5. Sectorul Învăţământ Public - doi-trei activişti. 6. Sectorul Presei şi 
Editurilor - trei-patru activişti. 7. Sectorul Literatură şi Artă - doi activişti. 8. Secto- 
rul Sport - unul sau doi activişti. 9. Evidenţa Cadrelor - un activist. În fine, Secţiile 
regionalelor din categoria D aveau acelaşi număr de sectoare şi activişti cu cele din 
categoria C, cu excepţia Sectorului de Ştiinţă, care, în cazul regionalelor de categoria D, 
avea doi activişti”. 

În fruntea fiecărei Secţii de Propagandă şi Agitaţie (fie ea regională, raională sau 
orăşenească) se afla un şef de secţie. În schimb, Secţiile Comitetelor Regionale aveau şi un 
adjunct. În cadrul secţiilor regionale, şeful avea în subordine sectoarele mai importante 
(propagandă, agitaţie, presă, învăţământ public), iar adjunctul coordona activitatea celor- 
lalte sectoare (activitatea culturală de masă, ştiinţă, literatură, artă, sport). 

În ceea ce priveşte activitatea Secţiilor de Propagandă şi Agitaţie ale structurilor din 
teritoriu ale partidului, acestea aveau două obiective principale. În primul rând, acestea 
erau însărcinate cu selecţionarea, ţinerea în evidenţă a cadrelor care intrau în nomenclatură, 
educarea lor marxist-leninistă şi repartizarea în diferite domenii conexe activităţii de 
agitaţie şi propagandă“. Nomenclatura Secţiei de Propagandă şi Agitaţie a Comitetului de 
Partid Regional îi cuprindea pe: redactorul responsabil al ziarului de partid regional, 
preşedintele şi secretarul filialei Societăţii pentru Răspândirea Ştiinţei şi Culturii, directorii 
instituţiilor de învăţământ superior, ai Institutelor de Cercetări Ştiinţifice care nu fac parte 
din nomenclatura CC al PMR, asistenții şi şefii de lucrări de la Catedrele de Ştiinţe 
Sociale, directorii teatrelor şi filarmonicilor, directorii muzeelor care nu fac parte din 


„Acum avem situaţia de a împărţi regionalele în patru categorii, dar în viitor toate regionalele 
trebuie să se dezvolte şi au toate perspectiva [de a o face]. Sarcina [noastră] e de a le dezvolta pe 
toate” (proces-verbal al şedinţei Biroului Organizatoric al CC al PMR din 1 septembrie 1950 - 
ANIC, fondul CC al PCR - Secţia Cancelarie, dosar 55/1950, f. 12). 

ANIC, fondul CC al PCR - Secţia de Propagandă şi Agitaţie, dosar 16/1950, ff. 37-38. 

Ibidem. 

Ibidem, f. 38. 

Plenara a V-a a CC al PMR desfiinţase fosta Direcţie de Cadre, astfel că fiecare secţie avea acum un 
sector de evidenţă al cadrelor care avea sarcina să ţină evidenţa cadrelor care făceau parte din no- 
menclatura secţiei respective (vezi Nicoleta Ionescu-Gură, Sfalinizarea României... , pp. 232-233). 

nomenclatura CC al PMR etc.!. Secţia alegea persoana potrivită pentru una dintre funcţiile 
respective şi cerea apoi avizul Sectorului de verificare a cadrelor care cerceta trecutul 
persoanei respective. După ce sectorul de verificare dădea un referat favorabil, propunerea 
secţiei era discutată de către Comitetul de Partid (sau de Biroul Comitetului de Partid), care 
lua hotărârea. Chiar şi în cazul mutării dintr-o funcţie în alta sau al schimbării celor care 
ocupau funcţii cuprinse în nomenclatorul secţiei, trebuia cerut avizul acesteia. În afară de 
cadrele care intrau în nomenclatura ei, Secţia de Propagandă şi Agitaţie se interesa şi de 
alte cadre importante din domeniul ei de activitate. De exemplu, funcţia de director al unei 
şcoli medii din învăţământul public făcea parte din nomenclatura Comitetului de Partid 
Regional, dar Secţia de Propagandă era cea care hotăra ocuparea acestei funcţii”. Mai mult 
decât atât, atribuţiile Secţiei vizau până şi cele mai mici aspecte ale societăţii. Chiar şi 
funcţiile de profesor la şcolile medii, deşi nu se regăseau în cadrul unei nomenclaturi, se 
aflau sub controlul Secţiei de Propagandă”. 

A doua sarcină importantă a Secţiei de Propagandă şi Agitaţie o constituia „controlul 
executării Hotărârilor CC al PMR, ale Guvernului, ale Comitetelor de Partid regionale, 
orăşeneşti sau raionale”. Secţia nu era un organ care putea să ia hotărâri sau să dea 
directive. Organul de conducere era reprezentat de Comitetul de Partid, şi numai această 
structură era în măsură să ia hotărâri şi să dea directive. Secţia de Propagandă şi Agitaţie 
controla felul în care hotărârile şi directivele partidului şi ale guvernului erau înţelese, 
însuşite şi aplicate, şi informa în legătură cu aceste aspecte Comitetul de Partid regional, 
orăşenesc sau raional“. 

Pentru eficientizarea activităţii sale, Secţia trimitea periodic activiştii pe teren5. Activi- 
tatea acestor delegaţi era aceea de a informa structurile subordonate ale Secţiei de Propa- 
gandă şi Agitaţie a Comitetului Regional asupra experienţei altor organizaţii de partid în 
domeniul propagandei şi agitaţiei. Activistul mai avea însărcinarea să dea lămuriri în legă- 
tură cu funcţionarea Secţiei, a sectoarelor sale, a şcolilor şi cursurilor de partid, precum şi 
să comunice constatările şi observaţiile sale comitetelor de partid raionale sau orăşeneşti“. 
La întoarcere, el raporta Secţiei şi Comitetului de Partid constatările sale în urma delegaţiei. 
Atribuţiile delegaților nu se limitau însă la structurile subordonate mai importante. În 
conformitate cu vocaţia partidului, datoria lor era de a controla absolut totul. Astfel, ei nu 
trebuiau să se limiteze la analiza activităţii Secţiei comitetului subordonat, ci să controleze 
activitatea de propagandă şi agitaţie a organizaţiilor de bază şi chiar a fiecărui membru în 
parte: „numai aşa activistul va putea avea o privire reală asupra muncii [sale]”?. 

O altă metodă de control o reprezenta chemarea periodică a secretarilor Comitetelor de 
Partid Orăşeneşti sau Raionale care se ocupau cu probleme de propagandă şi agitaţie sau a 
şefilor Secţiilor de Propagandă şi Agitaţie ale Comitetelor de Partid Orăşeneşti sau 
Raionale, pentru ca aceştia să raporteze situaţia din teritoriu sau pentru instructaj. De 
obicei, aceştia trebuiau să raporteze aspecte cum ar fi: funcţionarea cursurilor serale de 
partid, desfăşurarea muncii de agitaţie din întreprinderi sau de la sate, deschiderea anului 
şcolar, munca politică în rândul învăţătorilor sau a profesorilor etc. Tot în vederea 


= 


ANIC, fondul CC al PCR - Secţia de Propagandă şi Agitaţie, dosar 16/1950, ff. 33-34. 

Ibidem, f. 34. 

„Comitetul de Partid Regional are sarcina să sprijine buna desfăşurare a învăţământului public, de 
aceea el trebuie să controleze măsurile luate de organele de stat locale pentru a asigura încadrarea 
şcolilor cu cadre cinstite şi devotate poporului muncitor.” (ibidem) 

Ibidem, f. 35. 

Nicoleta Ionescu-Gură, Nomenclatura Comitetului Central..., pp. 16-17. 

ANIC, fondul CC al PCR - Secţia de Propagandă şi Agitaţie, dosar 16/1950, f. 35. 

Ibidem. 

maximizării controlului se „cerceta” activitatea de propagandă şi agitaţie a structurilor de 
partid subordonate prin studierea proceselor-verbale şi a rapoartelor Comitetelor de Partid, 
studierea organelor de presă locale, a scrisorilor adresate Comitetului de Partid de către 
membrii de partid sau alte persoane. 

Aparatul CC al PMR şi, prin extensie, structurile de propagandă şi agitaţie au fost 
reorganizate ulterior, aproape permanent. Motivul acestor „restructurări” l-a constituit 
nevoia de a corespunde sarcinilor pe care le avea de îndeplinit partidul în diferite etape. 
Esenţa însă a rămas aceeaşi. Chiar dacă structurile au fost modificate, metodele de lucru, 
modul de funcţionare şi scopurile urmărite au rămas în linii mari aceleaşi. 


Concluzii 


Propaganda nu reprezintă un subiect despre care se poate vorbi exclusiv. Ea este un 
fenomen care nu poate exista prin sine însuşi. Din această perspectivă, istoria propagandei 
comuniste ar trebui să devină sinonimă cu istoria comunismului. Dacă am percepe subiectul 
dintr-o perspectivă limitată şi dacă am restrânge discuţia la eforturile de subordonare a 
mass-mediei şi a altor instituţii „agitatoare”, am pierde însăşi esenţa subiectului. Mai mult 
decât atât, dacă am avea în vedere un studiu al mijloacelor şi metodelor de propagandă, 
neţinând seama de circumstanţele politice care au influenţat aceste acţiuni specifice, am 
schiţa doar imaginea unui tablou neclar şi confuz. 

J.M. Domenach preciza faptul că, în cadrul regimurilor sovietice sau a regimurilor de 
inspiraţie sovietică, este imposibil de delimitat cu precizie „câmpul” propagandei. El 
sublinia şi ideea că propaganda „nu este decât unul dintre aspectele unei activităţi totale 
care, plecând de la instrucţia primară şi terminând cu producţia industrială şi agricolă, 
însuma literatura, arta şi chiar timpul liber”. Din această perspectivă, agitpropul de 
inspiraţie sovietică nu era decât un imens mecanism ale cărui iniţiative vizau toate domeniile 
activităţii cotidiene. Importanţa propagandei în cadrul acestor regimuri decurgea din însăşi 
natura lor, din obiectivele pe care şi le propuseseră şi din tehnicile specifice de guvernământ 
ale acestora. 

Propaganda a jucat un rol esenţial în anii '44-'50. Strategia Partidului Comunist viza 
îndoctrinarea maselor, convingerea lor vizavi de justeţea cauzei partidului. Modul în care 
partidul a reuşit acest lucru ne edifică asupra întregului proces prin care comuniştii au 
reuşit să acceadă la putere. Înţelegând cum a funcţionat propaganda, vom înţelege însuşi 
modul de funcţionare al întregului sistem. 

Studiul nostru a pornit de la ideea existenţei unei scheme evolutive în care putem 
încadra procesul de apariţie şi dezvoltare a aparatului de propagandă comunistă în România. 
În linii generale, ipoteza s-a dovedit valabilă. Existenţa a trei etape succesive ale acestui 
proces, cel puţin din punct de vedere teoretic, pare să fie confirmată. Planificarea funcţiilor 
în domeniul propagandei a reprezentat prima preocupare a liderilor comunişti. Această 
etapă a presupus, pe de o parte, o elementară definire a categoriilor asupra cărora urma să 
acţioneze propaganda, fundamentându-se în acelaşi timp tipul de abordare psihologică 
pentru fiecare grup în parte. Concomitent, tot în cadrul acestei etape, au fost făcuţi primii 
paşi către ceea ce avea să însemne procesul de subordonare a acelor instrumente creatoare 
de propagandă. 

Etapa a doua, a implementării politicii de propagandă dorite, a presupus transformarea 
sistemului de organisme independente într-o structură coordonată central care viza obţinerea 
controlului asupra tuturor canalelor mediatice. Ulterior, atenţia comuniştilor a fost îndrep- 
tată către alte scopuri: eficientizarea propagandei şi maximizarea controlului. În opinia 

noastră, un rol important în cadrul acestui proces i-a revenit Ministerului Propagandei 
(ulterior, al Informaţiilor), o structură guvernamentală ce părea a fi mult mai eficientă şi 
mai capabilă să îndeplinească dezideratele urmărite de comunişti. Desigur, această structură 
guvernamentală nu a substituit aparatul de propagandă al partidului, care se zbătea încă în 
chinurile „prefacerii”, ci a reprezentat doar instrumentul necesar şi capabil la acea vreme 
să îndeplinească această funcţie. 

Tot legat de acest aspect, am ales să exemplificăm pe scurt modul în care au fost 
subordonați unii dintre cei mai importanţi „actori” ai propagandei: presa şi radioul. Pro- 
cesele, similare în esenţă, au presupus „atacuri” continue şi concentrate ale comuniştilor, 
dublate de eforturi de infiltrare a acestor structuri. În acest sens, acţiunile comuniştilor 
români au vizat dezarticularea acelor structuri, dar şi a punctelor de raliere dintre acestea. 
Deşi schematice, prezentările referitoare la subordonarea presei şi a Radiodifuziunii 
sintetizează perfect scopul urmărit de către comunişti, acela de a-şi impune controlul şi de 
a continua să supervizeze procesul în timp şi spaţiu. 

Ultimul segment al schemei propuse de noi l-a reprezentat controlul total instituit de 
către Partidul Comunist asupra societăţii prin intermediul Secţiei de Propagandă şi Agitaţie 
a Comitetului Central, reorganizată după modelul CC al PC(b)US. Această „reorganizare” 
a reprezentat un punct terminus în ceea ce priveşte dezvoltarea aparatului de propagandă 
comunistă în România. Desigur, Secţia a suferit destule modificări ulterior, însă esenţa a 
rămas aceeaşi. Masivitatea şi structura „tentaculară” a Secţiei făceau din aceasta cea mai 
„influentă” structură de partid. Ea ajunsese să controleze fiecare segment al societăţii care 
avea legătură cu activitatea culturală, ştiinţifică, educaţională, editorială şi chiar sportivă. 

Modificările ulterioare suferite de Secţia de Propagandă şi Agitaţie nu vor schimba în 
mod esenţial scopul şi misiunea care îi fusese atribuită încă din 1950. O primă modificare 
a survenit în 1954, când Biroul Politic al CC al PMR, prin Hotărârea nr. 72 din 14 februarie, 
a decis ca Secţia de Propagandă şi Agitaţie să înglobeze şi Secţia de Ştiinţe şi Învăţământ. 
O nouă modificare a avut loc în ianuarie 1955, când Secţia va fi împărţită în două alte secţii 
distincte : Secţia de Propagandă şi Agitaţie şi Secţia de Ştiinţă şi Cultură. Un an mai târziu 
survine o nouă modificare, prin înfiinţarea Direcţiei de Propagandă şi Cultură, care cuprindea 
trei secții: 1. Propagandă şi Agitaţie ; 2. Ştiinţă şi Cultură ; 3. Şcoli. În fine, o ultimă mo- 
dificare are loc în 1965, când Direcţia de Propagandă şi Cultură este desfiinţată. Secţia de 
Propagandă şi Agitaţie a Direcţiei respective va fi restructurată pentru ultima dată, fiind 
împărţită în două secţii distincte: Secţia de Propagandă şi Secţia de Presă şi Edituri. 


Luciana-Marioara Jinga 


Forme de organizare ale „Muncii cu femeile” 
în cadrul PCR (1944-1954) 


Introducere 


Secolul XX a fost marcat de lupta feministă pentru egalitate între sexe şi, chiar dacă 
progresul nu a fost constant, modificările produse pot fi caracterizate ca fiind revoluţionare. 
Pentru spaţiul românesc, un impuls puternic în privinţa emancipării femeilor a fost 
reprezentat de măsurile luate la sfârşitul celui de-al Doilea Război Mondial. În cadrul 
studiului de faţă, nu ne vom opri asupra istoriei instaurării regimului comunist în România, 
nici nu vom opera o analiză din perspectivă juridică a ecartului dintre egalitatea în drepturi 
ca principiu juridic şi realitate. Un studiu complet asupra adevăratei măsuri a gradului de 
emancipare obţinut de femei poate fi dat doar în urma unui examen atent al dreptului, al 
mentalităților, al funcţionării vieţii politice, al normelor, dar şi al practicilor sociale. 
Atenţia noastră se opreşte asupra unui aspect punctual, şi anume evoluţia instituţională a 
organizaţiilor de femei aflate sub directa influenţă a Partidului Comunist din România, 
formă de înregimentare a populaţiei feminine coroborată cu permanenta încercare a 
regimului comunist de a crea structuri la nivelul conducerii centrale, menite să coordoneze 
politica de stat în privinţa „muncii cu femeile”. 

Scopul demersului de faţă este dublu. În primul rând, vom arăta apariţia şi modificarea 
formelor de încadrare instituţională a femeilor, motivațiile şi principiile ideologice care au 
stat la baza măsurilor luate de PCR în privinţa „muncii cu femeile”. În al doilea rând, vom 
demonstra că formele instituţionale adoptate în cadrul mişcării comuniste au fost realizate 
după modelul sovietic. La nivel cronologic, perioada 1944-1954 este una de încercări şi 
experimente, care au condus în cele din urmă la apariţia unei organizaţii de masă puternice, 
cu 1 500 000 de membre, dar şi a unei secţii de muncă cu femeile în cadrul Comitetului 
Central al PCR. 

Delimitarea subiectului ales în cadrul unei tematici atât de vaste ne-a condus la utilizarea 
unui plan cronologic ce cuprinde două decupaje principale : 1944-1947 şi 1948-1954. Cele 
două perioade marchează modificările substanţiale de statut înregistrate în cadrul orga- 
nizaţiei de femei a PCR. Primul segment temporal corespunde procesului de preluare a 
puterii de către PCR, caracterizat prin pluralitate instituţională, la nivelul societăţilor 
feministe existente în viaţa publică românească ; a doua parte a lucrării urmăreşte procesul 

de apariţie a organizaţiei unice de femei. Majoritatea surselor care stau la baza acestui 
studiu sunt de natură documentară, provenind din fonduri aflate în custodia Arhivelor 
Naţionale Istorice Centrale, a Direcţiilor Judeţene ale Arhivelor Naţionale şi a Arhivei 
Guvernului României. Importante au fost şi articolele din presa vremii, textele teoretice, 
dar şi lucrările ce tratează modul în care a fost privită „munca cu femeile” în URSS!. 

Felul în care Partidul Comunist din România a înţeles să trateze problema femeilor se 
plasează în mod evident sub influenţa modelului sovietic. O prezentare a formelor feminine 
de organizare ale Partidului Comunist Român ar fi cu siguranţă incompletă fără o scurtă 
expunere a modului în care Uniunea Sovietică a înţeles să rezolve „problema femeii”, dar 
şi a ideologiei comuniste pe suportul căreia sovieticii şi-au construit planul de măsuri. 


Principii teoretice 


La începutul anilor '20, măsurile luate de noua putere instalată la Moscova în problema 
femeilor s-au înscris pe linia ideologiei marxist-leniniste ce ar putea fi rezumată astfel : 
„transformările economice şi sociale vor produce emanciparea femeii”. Teoriile lui Marx, 
dar şi scrierile ce au preluat ideile sale, dezvoltându-le pe linia emancipării femei, sunt 
cunoscute astăzi sub denumirea de feminism marxist. La baza acestui curent stau autori 
precum Friedrich Engels, August Bebel, Clara Zetkin şi Alexandra Kollontai. 

Karl Marx nu poate fi socotit un teoretician feminist, deoarece textele sale nu au vizat 
în mod special femeile, ci mecanismele de exploatare ca mecanisme de producere a 
plusvalorii, eliberarea proletariatului din formele de exploatare de tip capitalist, critica 
liberalismului, a teoriei despre natura umană universală. Nici Marx şi nici Lenin mai târziu 
nu au încurajat o mişcare separată a femeilor, considerând că revoluţia proletară era soluţia 
pentru ambele sexe?. Ideile marxiste au fost însă preluate de către curentul feminist. Astfel, 
pentru feminismul marxist, problema principală rezidă în faptul că femeile sunt aservite în 
postura de muncitori domestici. Condiţia femeii este privită din perspectiva funcţionării 
relaţiilor capitaliste : nu bărbatul este cel care aserveşte femeia, ci capitalul. În ideologia 
marxistă, dispariţia capitalismului nu se putea produce decât prin lupta de clasă, or, 
această luptă nu se putea produce fără o conştiinţă de clasă. Proletariatul trebuia să-şi 
cultive şi să-şi dezvolte această conştiinţă de clasă bazată pe propriile aspirații şi interese. 
Această idee a fost preluată şi de feminismul marxist, care susţinea că femeile reprezintă o 
clasă în sine care luptă pentru recunoaşterea muncii domestice (gospodăreşti şi materne) ca 
muncă plătită. Finalul acestei lupte îl reprezenta construirea societăţii comuniste, o societate 
în care atât bărbaţii, cât şi femeile au libertatea de acţiune, deoarece deţin mijloacele de 
producţie care le îngăduie să-şi folosească toate atributele. În mod similar, feminismul 
marxist considera că, într-o astfel de societate, femeile vor fi eliberate de condiţiile mate- 
riale care le aservesc atât domestic, cât şi sexual, putând să-şi folosească toate capacităţile 
de care dispun“. 


1. Le mulţumim pe această cale domnilor Mihai Burcea şi Florin Soare pentru sprijinul acordat în 
realizarea documentării. 

2. Mihaela Miroiu, Drumul către autonomie. Teorii politice feministe, Editura Polirom, laşi, 2004, 
p. 138. 

3. Ibidem, p. 139. 

4. Barbara Evens Clemens, Bolshevik Feminist - The life of Alexandra Kollontai, Indiana University 
Press, Londra, 1979, p. 55. 

O altă influenţă puternică asupra feminismului marxist a fost exercitată de scrierile lui 
Friedrich Engels. În Originea familiei, proprietăţii private şi statului (1884), Engels se 
pronunţă asupra existenţei a două sfere: cea a producţiei (în cadrul căreia se produc 
mijloace materiale de existenţă) şi cea a reproducerii (în cadrul căreia sunt produşi cei care 
devin producători), ambele cu importanţă egală în reproducerea societăţii omeneşti. Cele 
două sfere se caracterizează prin exploatare şi oprimare în societatea împărţită pe clase. 
Familia nu este „naturală”, ci un produs al evoluţiei sociale şi este influenţată în dezvoltarea 
sa de relaţiile economice de producţie, locul aservirii femeilor. În viziunea lui Engels, 
apariţia acestei realităţi se datorează apariţiei surplusului de produse şi proprietăţii private. 
În opinia teoreticianului socialist, a existat întotdeauna o diviziune sexuală naturală a 
muncii, conform căreia bărbaţii desfăşoară mai ales activităţi productive (care produc 
lucruri), în timp ce femeile sunt responsabile de activităţi reproductive (care perpetuează 
şi întreţin viaţa de zi cu zi). Plecând de la această diviziune, munca bărbatului tinde să fie 
acceptată ca având un plus de valoare în comparaţie cu munca prestată de femeie. Consecința 
directă a fost o scădere drastică a statutului femeilor în societate!. La acestea se mai adaugă 
şi faptul că bărbaţii doresc să fie moşteniţi de propriii copii, fapt ce a dus la abandonarea 
succesiunii matriliniare (mater seper certa, pater incertus) în favoarea celei patriliniare. 
Astfel, au fost eliminate drepturile mamei şi s-a instaurat monopolul masculin asupra 
puterii, reducând femeile la statutul de sclave ale dorințelor sexuale masculine şi la mij- 
loace de produs şi crescut copii. Familia nu se naşte din motive „naturale”, ci economice. 
Doar când condiţiile de exploatare şi subjugare ar dispărea am putea vorbi despre o familie 
născută din dragoste şi înţelegere”. 

În familiile monogame burgheze, bărbatul conduce în virtutea puterii sale economice 
(dreptul de proprietate), stabilind faţă de soţie o relaţie similară cu cea dintre burghez şi 
proletar. Prin urmare, exploatarea femeilor se va sfârşi doar odată cu dispariţia proprietăţii 
private. Emanciparea faţă de bărbaţi era condiţionată de: 1. independenţa economică a 
femeilor prin participarea lor directă la munca productivă ; 2. preluarea publică a creşterii 
copiilor; 3. industrializarea muncii casnice’. 


Modelul sovietic 


Încă de la crearea sa, preocupările Partidului Comunist din România pe linia rezolvării 
„problemei femeilor” s-au înscris pe linia trasată în această direcție de experiența Moscovei. 
În 1919, în cadrul Partidului Bolşevic s-a format un grup de inițiativă alcătuit din Inessa 
Armand, Alexandra Kollontai, Sofia Smidovich, Konkordiia Samoilova şi Klavdiia Nijolaeva, 
grup care a pus bazele pentru gruparea Zhenotdel. Dintre acestea, Inessa Armand şi Alexandra 
Kollontai îşi începuseră activitatea în direcţia „muncii cu femeile” cu mult înainte de Revo- 
luţia din 1917, obţinând din partea liderilor bolşevici crearea unor comisii feminine pe 
lângă partid. Plecând de la această primă experienţă, în toamna anului 1919 a fost constituită 
gruparea Zhenotdel sau Secţia pentru Munca în Rândul Femeilor. Structura acestei secţii 
era una piramidală, cu un sediu central la Moscova, condus de Inessa Armand, şi secţii în 
teritoriu, la nivel de regiune, judeţ şi localitate. Cadrele ce răspundeau de activitatea 
secţiei erau plătite de Comitetele de Partid Regionale, Judeţene sau Locale, după caz. Din 


1. Friedrich Engels, Originea familiei, a proprietăţii private şi a statului, ediţia a V-a, Editura 
Politică, Bucureşti, 1961, p. 58. 

2. Ibidem, pp. 66-67. 

3. Ibidem, p. 77. 

această cauză, selecţia personalului nu era întotdeauna una judicioasă, multe activiste fiind 
numite direct de către membrii Comitetului de Partid!. 

Pentru a înlătura aceste neajunsuri, a fost iniţiată Conferinţa Femeilor Delegate, la care 
participau reprezentante din teritoriu. Pentru delegate erau organizate cursuri speciale 
de „cultură politică”. Ulterior, cele cu rezultate foarte bune erau trimise mai departe, 
pentru instruire într-una dintre agenţiile partidului. După această perioadă de pregătire 
ce putea dura câteva luni, delegatele obțineau o slujbă permanentă în cadrul guvernului 
ori se întorceau la locul de muncă anterior, constituind un exemplu pentru comunitatea în 
care trăiau?. 

Principalele direcţii de acţiune ale Secţiei pentru Munca în Rândul Femeilor vizau : 
cursuri de alfabetizare, aprovizionarea cu alimente, protecţia muncii femeii şi a copilului, 
a mamei şi a copilului, grija pentru sănătatea publică. Foarte importantă a fost şi activitatea 
grupării Zhenotdel privind legalizarea avortului, văzută ca fiind singura măsură posibilă de 
prevenire a deceselor survenite în urma întreruperilor ilegale de sarcină. O campanie 
susţinută a fost iniţiată şi împotriva prostituţiei, care, în ciuda scoaterii sale în ilegalitate 
de către guvernul provizoriu, continua să fie o realitate a societăţii ruse. În 1919 a fost 
înfiinţată Comisia pentru Lupta Împotriva Prostituţiei. Pe 28 decembrie 1919, în cadrul 
celui de-al VIII-lea Congres al Sovietelor, a fost adoptată rezoluţia propusă de Alexandra 
Kollontai prin care se arăta potenţialul feminin în reconstrucţia economiei. Contribuţia 
femeilor ar fi fost cu adevărat semnificativă dacă ele ar fi fost scutite de povara gospodăriei 
şi a creşterii copiilor. Pentru îndeplinirea acestui deziderat, se propunea înfiinţarea de 
creşe şi cantine publice (stolowye). Femeile ar fi fost pe deplin dedicate construirii 
socialismului dacă, alături de bărbaţi, ar fi fost incluse în ierarhia politică şi economică, 
obţinând astfel prerogative la nivel decizional. Pe scurt, se dorea garantarea prezenţei 
femeilor în cercurile economice şi politice ale puterii”. 

Aceste succese nu au fost însă de natură să încurajeze activitatea secţiei de muncă în 
rândul femeilor. Subfinanţarea a dus la deteriorarea rapidă a structurii secţiei. La centru nu 
se putea obţine o fidelizare a cadrelor, fluxul de personal conducând la o lipsă de coerenţă 
în activitate. În provincie, realitatea intra în flagrantă contradicţie cu rapoartele deosebit de 
optimiste întocmite de conducerea organizaţiei. Femeile erau prea puţin atrase de activitatea 
Zhenotdel, cadrele trimise pentru atragerea de noi membre fiind de cele mai multe ori 
incapabile să se adapteze situaţiilor specifice de pe teren. Odată cu slăbirea în intensitate 
a activităţii Zhenotdel, nici conducerea comunistă nu mai vedea cu ochi buni organizaţia, 
numită în batjocură babotel („un consiliu al babelor”). Treptat, la adresa Zhenotdel au 
apărut tot mai multe acuze de separatism şi „tendinţe feministe”. Nici sindicatele nu 
susțineau activitatea în cadrul secţiei de muncă în rândul femeilor, munca într-un mediu 
eminamente feminin fiind privită ca înjositoare?. 

Odată cu venirea lui Stalin la putere, „problema femeilor” a fost considerată rezolvată 
prin dezvoltarea generală a societăţii, prima consecinţă fiind desfiinţarea Zhenotdel. 
Femeile au fost integrate pentru o perioadă scurtă în sectoarele de agitaţie şi propagandă 
ale Partidului Bolşevic, acestea din urmă fiind desfiinţate în 19345. Dispariţia unei forme 


1. Barbara Evans Clements, „The Utopianism of the Zhenotdel”, Slavic Review, vol. 51, nr. 3, 
toamna 1992, p. 486. 

Idem, Bolshevik Feminist - The life of Alexandra Kollontai..., p. 164. 

Ibidem, p. 175. 

Idem, „The Utopianism of the Zhenotdel...”, p. 490. 

Idem, Bolshevik Feminist - The life of Alexandra Kollontai..., p. 248. 

de organizare destinată în mod special femeilor a întreţinut o anumită stare de subordonare 
politică şi socială pentru acestea. Concomitent, a fost sprijinită pătrunderea femeilor în 
viaţa economică. Participarea populaţiei feminine la cheltuielile legate de război a fost 
deosebit de importantă, iar societatea i-a recunoscut meritele. De altfel, în 1945, 54% din 
forţa de muncă a Uniunii Sovietice era reprezentată de femei!. În toată epoca stalinistă, 
imaginea femeii a fost deseori folosită sub diferitele sale aspecte : stahanovistă, soldat, 
mamă. În perioada postbelică, la nivelul discursului s-a constatat o revenire la o imagine 
tradiţională a reprezentărilor de gen, femeia fiind percepută în principal ca soţie şi mamă. 
Acest model a fost adoptat cu diferite nuanţe şi de celelalte state comuniste din Europa 
Centrală şi de Est. 


Exportarea modelului sovietic 


Pentru a exemplifica exportul modelului sovietic în statele comuniste supuse sovietizării, 
din perspectiva studiului de faţă, am ales prezentarea mişcării antifasciste apărute în timpul 
celui de-al Doilea Război Mondial. În fruntea acestei mişcări, la iniţiativa URSS a fost 
înfiinţat Comitetul Antifascist al Femeilor, aparţinând Internaționalei Comuniste. Reprezen- 
tanta României în acest Comitet a fost Ana Pauker, care, pe lângă importantul rol deţinut 
în cadrul Partidului Comunist Român, a fost şi iniţiatoarea Uniunii Femeilor Antifasciste 
din România (UFAR), prima organizaţie feminină cu adevărat importantă a mişcării 
comuniste în România. UFAR este însă departe de a fi o premieră în spaţiul central-euro- 
pean. Prima organizaţie de acest fel a apărut în spaţiul iugoslav în 1942, avându-le ca 
membre fondatoare pe Mitra Mitrovici, Vida Tomşici, Sparenia Babovici, la rândul lor 
figuri cunoscute în cadrul Partidului Comunist lugoslav. Iugoslaviei i-a urmat Bulgaria, 
unde o uniune a femeilor antifasciste a fost înfiinţată sub conducerea Tsolei Dragoitcheva. 
De altfel, însuşi modelul folosit pentru crearea UFAR a fost cel al organizaţiei similare din 
Bulgaria?. În Albania, încă din noiembrie 1944, a fost convocat primul Congres al Femeilor 
Antifasciste din Albania, cu această ocazie fiind ales şi Consiliul General al Organizaţiei, 
sub conducerea Olgăi Plumbi”. Un plus de unitate a fost dat şi de crearea în decembrie 
1945, la sugestia Moscovei, a Federaţiei Internaţionale a Femeilor Democrate (FIFD). În 
cadrul conferinţelor anuale convocate de FIFD erau stabilite principalele direcţii de acţiune, 
precum şi revendicările organizaţiilor comuniste din ţările reprezentate în Federație : lupta 
pentru pace, alfabetizarea femeilor, protejarea mamei şi a copilului”. Aceste revendicări se 
regăseau în toate programele Uniunilor Antifasciste şi nu difereau cu mult de ceea ce 
Zhenotdel-ul bolşevic solicita cu trei decenii mai devreme. Începând cu acest moment, 
soluţionarea problemei privind „munca în rândul femeilor” s-a făcut pe baza tezei staliniste 
conform căreia revendicările speciale ale femeilor nu-şi mai aveau locul într-o societate 
supusă revoluţiei totale. 


1. Janet S. Schwartz, „Women under Socialism : Role Definitions of Soviet Women”, Social Forces, 
vol. 58, nr. 1, septembrie 1979, pp. 70-73. 

2. ANIC, fondul CC al PCR - Secţia Cancelarie, dosar 59/1945, f. 18. 

3. Virgiliu Ţârău, „De la diversitate la integrare. «Problema Femeii» şi instaurarea comunismului în 
Europa Centrală şi de Est. Cazul României” în Ghizela Cozma, Virgiliu Ţârău (coord.), Condiţia 
Femeii în România secolului XX. Studii de caz, Editura Presa Universitară Clujeană, Cluj-Napoca, 

Organizarea „muncii cu femeile” (1944-1947) 


Primele forme de organizare după 23 august 1944 

Momentul 23 august a declanşat o nouă etapă în organizarea „muncii cu femeile” în cadrul 
PCR. În toamna anului 1944 este adoptată o rezoluţie a CC al PCR prin care se stabilesc 
noile coordonate ale activităţilor necesare atragerii femeilor în cadrul partidului. Munca 
activiştilor urma să se concentreze pe două direcţii distincte: organizatorică şi progra- 
matică. Ideile vehiculate încă din 1929 sunt contextualizate!. Femeia nu mai era „silită de 
exploatarea barbară a capitalismului” să intre în producţie. Realităţile celui de-al Doilea 
Război Mondial îi asiguraseră deja locul în cadrul vieţii active. Noul statut era însă în 
dezacord cu binomul tradiţional soţie-mamă. Programul de măsuri al Partidului Comunist 
Român îşi propunea să rezolve acele probleme rezultate din incapacitatea dobândită a 
femeii active de a-şi respecta la fel de bine îndatoririle familiale : concediul de maternitate, 
un sistem de îngrijire pentru copii, accesul la educaţie?. Aceste deziderate se plasează în 
mod evident sub influenţa modelului sovietic. 

Cel mai important punct din programul PCR era solicitarea acordării drepturilor 
politice, de a alege şi de a fi ales. Această prerogativă decizională era considerată măsura 
fundamentală pentru eliberarea femeii de orice complexe. Realităţile economice ale timpu- 
lui, efortul depus în susţinerea războiului implicaseră femeia mai mult ca niciodată în acti- 
vităţile de producţie. Pierderile umane suferite în anii de conflict făceau practic obligatorie 
păstrarea şi atragerea în continuare a femeilor în diferite sectoare de activitate. PCR era 
conştient de concurenţa exercitată de celelalte organizaţii feminine, fapt pentru care urmărea 
atragerea femeilor în cadrul mişcării prin intermediul unor organizaţii aflate sub directa 
influenţă a PCR : sindicate, Uniunea Patriotică, Apărarea Patriotică, alte societăţi al căror 
nume nu era precizat. În plan concret, se urmărea atragerea femeilor în conducerea acestor 
organizaţii, femei care, odată ajunse în funcţii de conducere, urmau să organizeze şi să 
conducă secţiile feminine ale acestora. Revendicările acestor sectoare feminine aveau ca 
public-ţintă acele categorii de public ce puteau fi atrase mai uşor în cadrul mişcării 
comuniste : muncitoare din fabrici şi ateliere (salarii egale, asistenţă medicală gratuită, 
concedii de maternitate, leagăne şi grădiniţe), femei din mediul rural (asistenţă medicală 
calificată şi gratuită, leagăne şi grădiniţe, accesul la educaţie). 

Nu au fost trecute cu vederea nici femeile cu profesii liberale sau cele din sectorul 
sanitar. Pentru aceste categorii revendicările sunt similare : organizarea lor în sindicate 
profesionale alături de bărbaţi, salariu egal, câştigarea unor drepturi egale. O categorie 
aparte ce ţinea mai mult de sfera socială decât de cea ocupaţională o reprezentau văduvele 
şi orfanii (pensii şi ajutoare plătite de stat). Aici le putem adăuga şi pe femeile aflate în 
serviciul domestic (reglementarea orelor de muncă, „tratament uman”). Singura revendicare 
generală era cea privind drepturile politice”. 

Din raportul Comisiei de Femei pe luna octombrie 1944 se poate observa concret modul 
în care erau aplicate prevederile din Rezoluţie. 


ANIC, fondul CC al PCR - Secţia Organizatorică, dosar 140/1944, f. 2. 
Ibidem, f. 3. 

În cadrul Sindicatelor care erau deja bine organizate, o Comisie Centrală de femei 
fusese creată la începutul lunii octombrie. În teritoriu, activitatea acesteia era asigurată de 
comisiile locale ale sindicatelor, precum şi de comisiile de pe lângă comitetele diferitelor 
fabrici. Comisia Centrală avea în componenţa sa 13 membre alese de o adunare a tuturor 
comitetelor de fabrică. Alte forme de organizare au luat fiinţă în diferite sectoare de 
activitate. Sunt astfel menţionate Comisia de Femei Metalurgice, Comisia de Femei a 
Sindicatului Textil, Comisia Feminină a Tipografiilor. Dintre acţiunile concrete întreprinse 
de aceste organisme, importante sunt cele privind combaterea analfabetismului şi extinderea 
acestor organizaţii în plan naţional. 

Spre deosebire de sindicate, care aveau o puternică tradiţie şi o răspândire la nivel 
naţional, Apărarea Patriotică nu organizase o secţie feminină decât la nivelul municipiului 
Bucureşti. Din componenţa sa făceau parte în mod preponderent intelectualele. În raportul 
înaintat de Comisia de Femei a acestei organizaţii pe luna octombrie se arăta că principala 
preocupare era organizarea şi deschiderea căminelor pentru copii de pe lângă fabrici. 
Aceste acţiuni erau susţinute şi de asigurarea unor cursuri de pregătire profesională pentru 
responsabilele viitoarelor instituţii preşcolare. Apărarea Patriotică susţinea şi acţiunile de 
protecţie socială, destinate în special văduvelor de război şi mamelor singure?. 

Uniunea Patriotică era compusă în mod preponderent din femei casnice, iar acţiunile 
acestei organizaţii mergeau către protejarea cumpărătorului în faţa potenţialelor abuzuri 
comise pe piaţa liberă (inflaţie, speculăY. 

La nivel de propagandă, acţiunile se îndreptau către apariţia unor articole privind 
problema femeilor în România liberă şi Tribuna Poporului. Nu era trecută cu vederea 
tipărirea şi împărţirea de manifeste având ca public-ţintă femeile din mediul rural“. 

Aceste măsuri luate la nivel central nu păreau să aibă efect şi în teritoriu. La nivel 
judeţean, liderii comunişti atrăgeau atenţia asupra unei lipse totale de organizare a activi- 
tăţii. Nevoia unei organizaţii destinate exclusiv femeilor era tot mai acută. Ca o continuare 
a tradiţiei, Comitetul Antifascist al Femeilor iniţiat anterior de URSS, partidele comuniste 
din Iugoslavia, Albania şi Bulgaria organizaseră deja femeile în cadrul unei mişcări de luptă 
antifascistă. După vizita de lucru făcută de o delegaţie a liderelor comuniste conduse de 
Ana Pauker în Bulgaria la sediul Uniunii Femeilor Antifasciste, conducerea PCR a hotărât 
înfiinţarea unei organizaţii similare şi în România, după modelul celor care existau deja în 
acel moment în ţările vecine. 


Uniunea Femeilor Antifasciste din România (UFAR) 


Scopul 


La 15 aprilie 1945 a luat fiinţă oficial Uniunea Femeilor Antifasciste din România (UFAR). 
Cea mai bună descriere a UFAR a fost dată de liderii comunişti. Alexandra Sidorovici 
descria astfel Uniunea Femeilor Democrate : 


UFAR-ul nu este gruparea feminină a Partidului Comunist, nu e un UFMS al Partidului 
Comunist. Partidul nostru nu are grupare de femei. UFAR-ul, fiind organizaţie de femei, 


ANIC, fondul CC al PCR - Secţia Organizatorică, dosar 122/1944, f. 2. 

Ibidem, f. 3. 

Ibidem, f. 4. 

Ibidem, f. 5. 

Uniunea Femeilor Muncitoare, organizaţia de femei a Partidului Social-Democrat. 

aceasta este a doua problemă care nu este atât de bine lămurită, câteodată UFAR-ul, fiind 
organizaţie de femei, are sarcini speciale, are metode speciale de muncă, adaptate păturilor 
feminine, cărora se adresează şi vom întâmpina în munca noastră în UFAR greutăţi speciale. 
În sfârşit, al treilea punct, UFAR-ul e o organizaţie politică!. 


În statutul de înfiinţare, scopul acestei organizaţii era limpede exprimat: solidaritatea 
tuturor femeilor, indiferent de naţionalitate, confesiune sau clasă, lupta împotriva fascis- 
mului, ridicarea nivelului cultural şi politic al femeilor atât din mediul urban, cât şi din cel 
rural, îmbunătăţirea asistenţei medicale pentru femei, protecţia copiilor şi stabilirea unor 
legături cu organizaţii antifasciste ale femeilor din celelalte ţări democrate. Mijloacele 
preconizate pentru atingerea acestor scopuri erau : participarea la efortul general de război, 
organizarea de conferinţe, biblioteci, cursuri de pregătire profesională şi sanitară, birouri 
pentru îndrumarea şi asistenţa femeilor, cămine de zi şi leagăne pentru copii. Cotizaţia 
membrelor a fost fixată la 40 de lei, acelaşi cuantum fiind stabilit şi pentru taxa de înscriere 
în organizaţie. UFAR-ul era deschis oricărei femei, indiferent de clasă, naţionalitate sau 
confesiune. În statut era clar stipulată obligativitatea membrelor de a respecta deciziile 
conducerii. Calitatea de membru se pierdea prin demisie sau excludere. În caz de excludere, 
aceasta trebuia motivată şi se adopta dacă erau întrunite două treimi din voturile Comitetului 
de Conducere”. 


Structura 


La nivel central 


Structura organizaţiei era una piramidală. La nivel central, principalul organ de conducere 
al organizaţiei era Congresul General, alcătuit din totalitatea membrelor ce făceau dovada 
achitării cotizaţiei. În competenţa acestui organ intrau problemele ce urmau a fi supuse 
spre ratificare Adunării Generale. Congresele Generale ordinare urmau să fie ţinute în luna 
mai a fiecărui an, ele fiind convocate de către Comitetul Organizaţiei prin intermediul unui 
cotidian central. Congresele Generale Extraordinare urmau să fie convocate de către 
Comitetul Central al Cenzorilor sau la cererea unei treimi din totalul membrilor, ori de câte 
ori Situaţia o impunea. 

Hotărârile congreselor generale, fie ele ordinare sau extraordinare, se luau doar în 
prezenţa majorităţii membrelor. Dacă nu se întrunea majoritatea simplă, de 50 plus 1, 
adunarea urma să se ţină fără nici o altă convocare în aceeaşi zi a săptămânii următoare, la 
aceeaşi oră, în aceeaşi locaţie, păstrându-se ordinea de zi. În acest caz, hotărârile luate în 
urma deliberărilor deveneau valide indiferent de numărul membrelor prezente la dezbateri”. 

Congresul General îşi alegea în fiecare an un consiliu de conducere. Componenţa 
acestuia nu suporta modificări ; în consecinţă, locurile vacante erau ocupate într-un interval 
cât mai scurt. Din rândul Consiliului de Conducere se alegea o preşedintă, trei vicepre- 
şedinte, o secretară şi o casieră. Rezolvarea problemelor urgente revenea unui birou, ales 
din rândul Consiliului de Conducere. În conducerea organizaţiei exista şi o Comisie de 
Cenzori, alcătuită din trei cenzori şi trei membri supleanţi, aleşi de adunarea generală în 
fiecare an. Rolul acestor cenzori în cadrul organizaţiei era de a verifica trimestrial gestiunea 
şi rapoartele de constatare ale adunărilor generale”. 


ANIC, fondul CC al PCR - Secţia Cancelarie, dosar 59/1945, f. 16. 
DJAN Bihor, fond Comitetul Regional UFAR Oradea, dosar 47/1945, f. 18. 
Ibidem, f. 19. 

Uniunea nu putea fi dizolvată decât prin decizia Adunării Generale, special convocată 
pentru acest motiv. Decizia de dizolvare putea fi luată dacă erau întrunite două treimi din 
numărul total al membrelor. În momentul înfiinţării organizaţiei, Comitetul de Conducere 
era alcătuit din: Florica Bagdazar (preşedintă), Medeea Niculescu şi Ştefania Raiciu 
(vicepreşedinte), Gabriela Bernaki, Cristina Şerban, Mia Constantinescu-laşi, Maria Sârbu, 
Rita Sanielevici, Isabela Potop, Pen Rozopol (membre fondatoare). În funcţia de cenzori au 
fost numite Lotti Foriş, Cora Barbu şi Dida Mihalcea. Activitatea a fost împărţită pe 
secţii : Culturală, de Presă, Sanitară, Protecţia Mamei şi a Copilului, Financiară, Juridică 
şi Provincie. 

La trei luni de la înfiinţare, la întrunirea cu responsabilii organizaţiilor de masă, 
Comitetul de Conducere al Organizaţiei era alcătuit din 17 membre, dintre care nouă erau 
activiste comuniste. Numărul total al membrelor care activau la vârful organizaţiei era de 
60, dintre care 24 erau activiste comuniste!. 


In teritoriu 


În teritoriu, UFAR avea structuri la nivel regional, judeţean şi orăşenesc. Organizațiile 
existente la nivel orăşenesc erau responsabile pentru înfiinţarea de organizaţii UFAR în 
mediul rural, la nivel de plăşi şi comune. La trei luni de la înfiinţare, existau la nivel 
naţional 33 de filiale UFAR. Situaţia pe regiuni se prezenta astfel : 

Structura filialelor locale, a cărei formă era lăsată neprecizată în statutul organizaţiei, 
urma să fie stabilită în funcţie de necesităţile locale. În fapt, a fost adoptată structura 
conducerii centrale. Filiala UFAR Vaslui, înfiinţată pe 13 mai 1945, avea în fruntea sa o 
preşedintă, trei vicepreşedinte, o secretară şi o casieră. Membrele active erau repartizate în 
patru secţiuni de activitate ale organizaţiei : culturală, financiară, de propagandă şi sanitară?. 
La Oradea, activitatea UFAR era divizată în cadrul a patru resorturi: organizatoric, 
propagandă, cultural şi de asistenţă socială”. În primele trei luni de la înfiinţarea organizaţiei, 
activitatea acesteia s-a concentrat în jurul unor poli de acţiune : îngrijire acordată orfanilor, 


1. ANIC, fondul CC al PCR - Secţia Cancelarie, dosar 59/1945, f. 16. 
2. DJAN Vaslui, fond Comitetul Judeţean Vaslui al UFDR, dosar 6/1945, f. 1. 
3. DJAN Bihor, fond Comitetul Regional UFAR Oradea, dosar 47/1945, f. 6. 

strângeri de fonduri, cursuri de alfabetizare, campanii sanitare de combatere a bolilor 
contagioase (tifos). Nu a fost uitată nici misiunea politică a organizaţiei. Pentru atingerea 
acestui obiectiv erau organizate, mai ales în fabrici şi mari magazine, conferinţe „instructive 
cu subiect social-politic”. 

La şedinţa PCR cu responsabilii organizaţiilor de masă din 9 iulie 1945, activitatea 
UFAR este aspru criticată. Uniunea era privită ca organizaţia „coconetului”, muncitoarele 
şi ţărăncile fiind prea puţin reprezentate în conducerea organizaţiei. Vasile Luca atrăgea 
atenţia că UFAR nu îşi atingea scopul pentru care a fost creată, şi anume cel de a „menţine 
legătura cu masele”. Rezultate slabe erau reclamate pentru acţiunile de protecţie socială dar 
şi pentru „activitatea şi lupta politică”. Liuba Chişinevschi punea aceste lipsuri pe seama 
faptului că Uniunea Antifascistă din România se deosebea de celelalte organizaţii de acelaşi 
tip existente în ţările vecine. În opinia sa, femeile din România nu aveau o tradiţie a luptei 
pentru drepturi politice, printre cauze numărându-se lipsa unei educaţii temeinice. Din 
acest motiv, liderele UFAR considerau că munca de cointeresare a femeilor în activitatea 
politică trebuie să înceapă în primul rând cu alfabetizarea lor”. 

La două luni de la înfiinţare, o altă problemă importantă era publicul-ţintă ce putea fi 
vizat prin acţiunile specifice UFAR. La o analiză mai atentă, s-a constatat lipsa de eficienţă 
a propagandei comuniste pentru femeile fără un loc de muncă, imposibil de înregimentat 
în cadrul mişcării sindicale. Pentru această categorie, soluţia găsită consta în organizarea 
unor cercuri de gospodine pe cartiere şi străzi. Nu la fel de uşoară era rezolvarea problemei 
minorităţilor ce trebuiau incluse în UFAR. În Ardeal, femeile ce aparţineau etniei maghiare 
erau organizate în MADOSZ?. Liderii comunişti doreau o colaborare a UFAR cu această 
organizaţie, în vederea formării unui spirit naţional comun. Din punct de vedere organiza- 
toric, liderii comunişti au propus aderarea MADOSZ la UFAR şi o formulă de conducere 
comună atât la centru, cât şi în teritoriu, doar responsabilitatea activităţilor culturale 
revenind exclusiv organizaţiei de limbă maghiară. S-a pus de asemenea problema atragerii 
în organizaţie şi a femeilor din comunitatea armenească, dar şi din alte organizaţii, cum ar 
fi „Principele Mircea”, „Crucea Roşie”. Cele din urmă erau privite cu mare reticenţă, fiind 
catalogate ca „fasciste”. 


Lărgirea UFAR 


Atragerea de noi membre în organizaţie constituia problema vitală la şase luni de la apariţia 
sa. Celelalte comisii de femei existente pe lângă sindicate, Apărarea Patriotică şi Uniunea 
Patriotică, au fost desfiinţate la crearea UFAR în ideea înfiinţării unei structuri unice şi 
puternice, destinată în mod special femeilor. Însă Uniunea Femeilor Antifasciste nu a reuşit 
să atragă membrele secţiilor feminine desfiinţate, astfel încât, în toamna lui 1945, la 
nivelul întregii ţări nu înregistra decât 2 266 de membre, numărul celor implicate efectiv 
în proiectele organizaţiei fiind de câteva sutet. În faţa acestei realităţi, planul de dizolvare 
a celorlalte societăţi feminine existente la acea oră a părut lipsit de eficacitate. Miron 


Drumul Femeii, nr. 1, iulie 1945, p. 5. 

ANIC, fondul CC al PCR - Secţia Cancelarie, dosar 59/1945, f. 17. 

3. MADOSZ este abrevierea pentru Uniunea Oamenilor Muncii Maghiari din România (Romániai 
Magyar Dolgozók Szövetsége), fondată la Târgu-Mureş în august 1934. În urma conferinţei 
generale a MADOSZ din 16 octombrie 1944 la Braşov, aceasta s-a transformat în Uniunea Populară 
Maghiară din România (UPM). 

4. Ibidem, f. 24. 

Constantinescu şi Gheorghe Magheru s-au pronunţat în favoarea intensificării acţiunii de 
atragere în UFAR a femeilor ce activau în alte organizaţii feminine : „Nu dizolvăm nimic 
înainte de a trece organizaţiile sau secţiunile mai departe [...] după ce nu le mai ai, atunci 
dizolvi”!. În şedinţa din 5 octombrie 1945, scopul existenţei UFAR pare să se contureze tot 
mai clar pentru liderii comunişti. Vasile Luca declara cu privire la posibila intrare a UFAR 
ca organizaţie separată în FND : 


Asta nu-i acum o problemă pentru UFAR, ci să fie o organizaţie politică de sine stătătoare, să 
mobilizeze toate femeile, de toate categoriile împotriva fascismului. Şi nici nu va fi un partid 
care să meargă la vot separat, ci lozinca va fi să voteze cu partidele democratice, fiecare femeie 
după placul ei. Cred că intrarea în FND deocamdată ar îngusta baza organizaţiei”. 


Mobilizarea generală a femeilor era preconizată să se realizeze prin înfiinţarea unui 
Comitet Naţional al Femeilor, ale cărui revendicări specifice să atingă obţinerea pe cale 
politică de drepturi egale cu bărbaţii”. Conştienţi de lipsa de interes a femeilor din 
România pentru viaţa politică, prioritatea liderilor comunişti nu era organizarea lor în 
ideea luptei pentru acordarea dreptului de vot. Demersurile PCR se concentrau asupra 
explicării necesităţii deţinerii acestui drept. 

La şedinţa Biroului Politic al CC al PCR din 26 octombrie 1945 s-a discutat despre 
înfiinţarea unui comitet de iniţiativă a cărui misiune era lărgirea UFAR prin atragerea altor 
organizaţii feminine. Din acest comitet făceau parte: Ella Negruzzi-Nicolau, Simona 
Drăghici-Bernachi, Vasile Luca, Liuba Chişinevschi, Eugenia Rădăceanu-Satmary, Florica 
Georgescu, Elena Stoica-Ghelmegeanu. Popularizarea acestui proiect urma să se facă atât 
în teritoriu, cât şi în Bucureşti prin intermediul unui miting. 


Rolul femeilor în alegeri 


Primele rezultate ale acestei campanii de atragere a celorlalte organizaţii feminine au fost 
discutate la consfătuirea activului de bază feminin al PCR din 11-12 februarie 1946. 
Principalele puncte ale ordinii de zi au fost: pregătirea alegerilor, formarea Federaţiei 
Democrate a Femeilor din România, UFAR şi sarcinile lui. Ordinea punctelor nu a fost 
întâmplătoare. Liuba Chişinevschi a făcut o amplă expunere asupra importanţei acordării 
dreptului de vot pentru femei şi a rolului pe care acestea îl vor juca în alegerile din 
toamnă : 


activul nostru de azi are o sarcină mare. Noi ne luăm o răspundere extraordinară în faţa 
poporului întreg, în faţa partidului nostru, căci nu-i aşa simplu dreptul de vot la femei şi trebuie 
să vedem unde va merge acest vot şi cui va folosi el. Răspunderea va fi a noastră, a comunis- 
telor, a membrelor de partid femei, dacă într-adevăr am ştiut să îndreptăm aceste mase de femei 
să voteze democraţia, lista unică democratică sau să meargă în braţele reacţiunii, aşa cum au 
făcut femeile din Ungaria [...] femeile din ţara noastră să ştie cum să voteze, de aceea am şi con- 
vocat activul nostru de femei, de aceea prelucrăm aici toate problemele ce stau în faţa noastră”. 


Această discuţie deschide făţiş seria acţiunilor care au condus la apariţia unei organizaţii 
feminine unice, subordonate PCR, care, prin activitatea dusă, urma să joace un rol 


ANIC, fondul CC al PCR - Secţia Cancelarie, dosar 59/1947, f. 32. 
ANIC, fondul CC al PCR - Secţia Cancelarie, dosar 86/1945, f. 32. 
Ibidem. 

important în campania electorală dusă de FND. În paralel cu încercarea de unificare a 
organizaţiilor feminine s-a încercat discreditarea permanentă a posibilei opoziții. Tot Liuba 
Chişinevschi este cea care se lansează într-o adevărată pledoarie împotriva curentelor 
feministe tradiţionale existente în societatea românească : 


Vreau să mă opresc încă asupra unui aspect pe care nu trebuie să-l neglijăm în campania 
noastră, şi anume să nu alunecăm pe drumul ce va încerca să-l deschidă acum reacţiunea, şi 
anume de a separa femeile de bărbaţi, de a arăta că femeile de azi au un anumit drum de 
organizare separată în acţiunile pe care le au de dus. Acestea sunt vechile organizaţii feministe 
care în momentele grele pe care le-a trăit ţara noastră au dispărut complet şi voi probabil nici 
n-aţi auzit de existenţa lor [...] Feministele vor vrea să se trezească acum când noi luptăm 
alături de bărbaţi, împreună cu ei. Vor vrea să folosească drepturile cucerite pentru a crea o 
mişcare separată a femeilor, mişcare care acum nu poate să facă decât jocul reacţiunii, căci ar 
face încă o dezbinare în lagărul democraţiei. 


Acest atac este un argument în favoarea formării unei uniuni naţionale a femeilor care 
să poată polariza un număr cât mai mare de scrutine din partea votanţilor de sex feminin. 


Necesitatea unei organizaţii 


În mod rapid, discursul se dezbracă de accentele populiste. Sintagme precum binele comun 
şi viitorul țării sunt înlocuite cu prezentarea situaţiei şi a problemelor concrete ce trebuiau 
rezolvate în cadrul unei organizaţii comune a femeilor din România. Accentul cădea asupra 
implicării acestei organizaţii unice pentru sprijinirea în alegeri a Frontului Naţional 
Democrat. Tot Liuba Chişinevschi este cea care atrăgea atenţia asupra acestui deziderat: 


În special acum când se pregătesc alegerile şi când în rândurile PSD un grup în frunte cu Titel 
Petrescu pune problema că va trebui să ştim să punem chestiunea ce ne interesează acum, cine 
are mai multe voturi, sau ne interesează ca democraţia să fie adunată odată într-un grup? În 
timpul campaniei electorale, dacă ar reuşi reacţiunea să spargă Frontul Unic, ar fi un război 
între noi şi ei şi din aceasta ar câştiga Maniu şi Brătianu, care s-ar bucura şi ar putea şi ei cu 
această ocazie să intre în fabrici să-şi pună candidaturile lor. Noi, femeile, trebuie ca, venind 
în sprijinul democraţiei, să unim forţele femeilor, să nu poată reacţiunea să se sprijine pe 
femeile social-democrate, ci să facem un curent unic care, desigur, mergând pe o anumită 
platformă, se va prezenta alături pe lista democratică. Nu că noi, femeile, vom merge singure 
în alegeri, dar vom uni toate grupurile de femei în jurul acestei Federaţii Democrate şi o vom 
prezenta alături de lista democrată. Aşa că aici trebuie să fie munca şi toată atenţia noastră, să 
unim forţele femeilor, să lucrăm împreună şi, aşa cum a precizat Partidul, ca Frontul Unic să 
devină baza de concentrare a forţelor democrate de femei”. 


Scopul acestei consfătuiri era anunţarea formării grupului de iniţiativă în vederea 
constituirii unei Federaţii Democrate a Femeilor din România. Congresul programat pentru 
4 martie a fost una dintre etapele acestei campanii electorale. Chiar liderele comuniste s-au 
exprimat cât se poate de limpede în acest sens. Fiecare judeţ urma să trimită la centru un 
număr de opt reprezentante care să se alăture Comitetului de Iniţiativă de la centru. 
Conform schemei de funcţionare a Uniunii Femeilor, acestora le revenea misiunea de a 
propaga şi de a se pune în practică direcţiile de acţiune propuse de conducerea centrală. 


1. ANIC, fondul CC al PCR - Secţia Cancelarie, dosar 14/1946, f. 7. 
2. Ibidem, f. 11. 

După cum o arată în mod cât se poate de explicit chiar liderele comuniste, răstimpul de o 
lună necesar pregătirii Congresului Naţional al Femeilor reprezenta adevărata miză a 
întregului demers organizatoric. Liderii comunişti erau conştienţi că simpla participare la 
o întrunire a femeilor nu ar fi produs o aderare în masă a organizaţiilor feministe la ideea 
unei uniuni naţionale sub generoasa umbrelă a PCR. Adevăratul obiectiv urmărit era 
propaganda lansată cu ocazia convocării acestei adunări : 


Tovarăşe, ca un drum în campania noastră de alegeri e şi congresul pe care-l facem noi acum, 
congresul formării Federaţiei Democrate a Femeilor din România. De ce spun că e un drum în 
decursul acestei campanii? Pentru că acest congres va trebui să concentreze în jurul său 
masele de femei din ţara noastră pe baza statutelor, pe baza programului democrat pe care-l 
veţi primi şi voi şi-l veţi putea studia, noi să reuşim ca până la 4 martie, la începutul acestui 
congres, să reuşim să mobilizăm în fiecare judeţ organizaţiile feminine democrate în jurul 
acestui comitet de iniţiativă care-şi va trimite aici reprezentante la congres [...]. Are o 
importanţă mare nu atât congresul în sine, cât pregătirea acestui congres. De aceea am insistat 
asupra grăbirii convocării acestei consfătuiri, ca plecând de aici fiecare să ducă cuvântul în 
regiunea sa, în judeţul său, în oraşul sau în satul său, ca să ajungă cuvântul nostru, ca în 
vederea pregătirii campaniei de alegeri să facem o frământare a femeilor din toată ţara, să 
discutăm toate problemele, să lămurim femeile care e drumul de urmat şi anume acela de a se 
încorpora în această Federație Democrată pentru a ne prezenta unite alături pe lista democrată 
pe care o s-o aveml. 


Sub acoperirea actelor de caritate îndreptate către văduve şi orfani, combaterea speculei 
etc. era lansată campania electorală pentru alegerile din toamnă. Ca prim obiectiv, se 
urmărea popularizarea candidatelor UFAR, acţiune ce urma să se realizeze prin largi 
acţiuni în teritoriu, menite să faciliteze relaţionarea directă între activiste, candidatele 
comuniste şi electoratul feminin din România. 


Rolul UFAR în pregătirea alegerilor 


Lupta politică a femeilor era condusă pe două planuri : pe de o parte, eliminarea concurenţei 
formate din alte organizaţii feminine, iar pe de altă parte, atragerea unei noi categorii de 
electorat, fără experienţă şi parti-pris-uri în viaţa politică. Dreptul de vot acordat femeilor 
deschidea o cu totul altă perspectivă asupra alegerilor din toamna anului 1946. Fără 
îndoială, liderii politici prezenţi în cadrul Frontului Democrat cunoşteau potenţialul 
electoral al grupărilor pe care le reprezentau. Includerea femeilor pe lista votanţilor 
reprezenta oportunitatea unui nou început. Dacă acestea puteau fi atrase în număr important 
de partea FND, şansele acestei grupări politice ar fi crescut semnificativ. 

Într-un amplu discurs, Liuba Chişinevschi a trasat priorităţile imediate ale organizaţiei : 
„UFAR-ul trebuie să muncească în primul rând în mediul gospodinelor, în cartiere şi între 
intelectuale, trebuie să le organizeze”. Femeile din mediul rural urmau să fie atrase către 
cauza UFAR prin intermediul Frontului Plugarilor. Muncitoarele reprezentau categoria cu 
cea mai mare reprezentativitate în UFAR ; de altfel, din acest palier ocupaţional urmau să 
fie selectate acele elemente capabile să conducă diferitele sectoare de activitate ale 
organizației’. Logica simplă arăta că muncitoarele reprezentau şi categoria de electorat cel 


1. ANIC, fondul CC al PCR - Secţia Cancelarie, dosar 14/1946, f. 12. 
2. „Trebuie întărite resorturile de femei pe lângă sindicate. Acolo trebuie să trimitem femeile cele mai 
bune din întreprinderi, aceste resorturi trebuie să devină o şcoală, din care să scoatem conducătoare 

mai lesne de atins în timpul campaniei electorale. Pentru a spori gradul de receptivitate în 
cadrul acestei categorii, un rol important în propagarea ideilor din programul electoral 
revenea sindicatelor. Tot Liuba Chişinevschi este cea care considera atragerea organizaţiilor 
sindicale de partea mişcării comuniste ca fiind un adevărat test asupra capacităţii de reacţie 
şi de coagulare a Frontului Unic!. 

O categorie aparte o reprezentau intelectualele, segmentul cel mai puţin receptiv la 
ideile comuniste şi cunoscute ca susținătoare ale Partidului Naţional Liberal, respectiv ale 
Partidului Naţional Ţărănist. Acestea deţineau cea mai restrânsă proporţie în cadrul 
partidului, situaţie deloc îmbucurătoare pentru liderele comuniste, a căror ţintă electorală 
era ocuparea de către candidatele UFAR a mai multor scaune de ministru?. Principiile 
comuniste garantau femeilor un anumit procent din totalul posturilor de conducere. Ana 
Pauker, precum şi celelalte figuri importante din UFAR aveau însă pretenţia ca ocuparea 
respectivelor posturi să aibă la bază meritocraţia, nu doar principiul cotelor. 

Din perspectiva resurselor umane aflate la dispoziţia PCR în vederea organizării 
Congresului Naţional al Femeilor, pe plan naţional, la 12 februarie 1946, Uniunea Femeilor 
Antifasciste din România se prezenta astfel? : 


Număr Număr Sint Număr Număr 
de membre 
de membre | de membre ero de membre | de membre 
ale PCR ale UFAR 3 ale AP de sindicat 
Plugarilor 


ns | im | Bos 
3275 
ross | eo [3000 2000 


Oltenita Fără Fără Fără Fără Fără 
t organizație organizație organizație organizație | organizație 


neprecizat neprecizat neprecizat 


100 (60 de 
Cluj neprecizat naționalitate neprecizat 7 500 neprecizat 
română) 


Valea Jiului 2 000 7 000 2 500 6 000 


nu numai pentru sindicate, dar şi pentru UFAR şi pentru celelalte organizaţii ale noastre şi în special 
un izvor nesecat din care să scoatem membre de partid”, spunea Liuba Chişinevschi (ibidem). 

1. „Dar pe drumul campaniei generale de alegeri, noi trebuie să dăm în momentul de faţă un examen : 
de pătura noastră cea mai importantă, a femeilor muncitoare, de cum ne vom prezenta la viitoarele 
alegeri [...] şi de aceea, campania alegerilor sindicale, care sunt în drumul alegerilor generale, ne 
va arăta cum şi-a dat examenul clasa muncitoare, cum se prezintă clasa muncitoare strâns unită în 
jurul Confederaţiei, în jurul Frontului Unic sau va reuşi reacţiunea să facă zâzanie şi să strecoare 
anumiţi reacţionari” (ibidem, f. 14). 

2. Alexandra Sidorovici atrăgea atenţia asupra acestei categorii: „Dar mai avem o slăbiciune, că 
n-am pătruns în cercurile intelectuale. Chiar bune tovarăşe ale noastre au tendinţa să spună: «dă-le 
dracului de cucoane ! », tovarăşe, nu aşa se munceşte şi nu aşa vom câştiga noi rezervele, adică cele 
care stau şi se clatină şi nu ştiu cu cine să voteze. Poate la ţară nu vom realiza să voteze toate 
femeile, dar cucoanele fiţi sigure că vor vota toate, cu noi sau împotriva noastră, şi trebuie să 
voteze cu noi. Intelectualele să nu le respingem de la început, spunând că sunt cucoane [...]. Nu 
mai vorbim de faptul că trebuie să folosim intelectualele pentru că ne sunt profesoare, doctoriţe, 
sunt avocate, sunt învăţătoare care ne cresc copiii” (ibidem, f. 41). 

3. Ibidem, ff. 22-53. 

= F Număr = S 
Număr Număr Număr Număr 
; de membre 
Regiune de membre | de membre eii de membre | de membre 
ale PCR ale UFAR i ale AP de sindicat 
Plugarilor 


Târ govişte [60 | 10 | neprecizat | neprecizat | neprecizat | | neprecizat | 


600 (10 de 
Oradea 11 000 naţionalitate neprecizat neprecizat neprecizat 
română) 


ew IRC RE A S o S o f ro 


Prahova neprecizat neprecizat neprecizat neprecizat neprecizat 


4000 | 1060 


Federația Democrată a Femeilor din România (FDFR) 


Congresul de înființare a Federației Democrate a Femeilor din România a avut loc la 
Bucureşti, în perioada 4-8 martie 1946. Campania de promovare dusă în vederea organizării 
acestui eveniment nu a fost una lipsită de consistență, dovadă fiind cele 500 de delegate 
prezente la dezbateri!. Rezultatul concret al celor patru zile de discuţii a fost votarea în 
unanimitate a proiectului de statut al FDFR. Conform acestui document, Federaţia Demo- 
crată a Femeilor din România îşi propunea : 


să reunească în rândurile sale toate organizaţiile feminine democrate şi antifasciste din întreaga 
ţară, precum şi grupările de femei din partide şi organizaţii democrate (sindicate, cooperative, 
societăţi de asistenţă socială, asociaţii culturale etc.) fără distincţie de rasă, naţionalitate, 
religie sau partid politic?. 


Printre organizaţiile feminine fondatoare ale FDFR s-au numărat: Femeile Ortodoxe, 
Uniunea Femeilor Antifasciste din România, Sindicate, Apărarea Patriotică, Partidul 
Naţional Ţărănesc, Uniunea Femeilor Muncitoare. 


Scopul 


Misiunea FDFR era participarea activă la reconstrucţia ţării, consolidarea regimului 
democrat, promovarea drepturilor femeii, atât în plan politic, cât şi economic, social şi 
cultural, protecţia sănătăţii publice, combaterea analfabetismului, măsuri de protecţie 
socială, în special de protecţie a maternității. 

Admiterea unei organizaţii ca membră a FDFR se făcea pe baza unei adeziuni, şi numai 
după ce această cerere primea avizul favorabil în Consiliul şi Congresul organizaţiei. 
Excluderea se putea face doar dacă se întruneau două treimi dintre voturile membrelor 


1. Drumul Femeii, aprilie 1946, pp. 5-6. 
2. ANIC, fondul CC al PCR - Secţia Organizatorică, dosar 20/1946, f. 9. 
3. Ibidem. 

Consiliului pentru următoarele abateri: nerespectarea statutelor, directivelor sau rezo- 
luţiilor Congresului, precum şi întârzierea cu opt trimestre la plata cotizaţiilor. Pentru a fi 
luată în considerare, o propunere de excludere trebuia susţinută de cel puţin cinci membre 
ale Congresului. 


Structură şi funcţii 


La nivel central 


Lucrările Federaţiei urmau să fie conduse prin intermediul unor comisii permanente sau 
speciale (în funcţie de natura problemei), desemnate de Comitetul Executiv. Organele de 
conducere ale FDFR erau: Congresul, Consiliul, Comitetul Executiv şi Secretariatul. 

Congresul Femeilor din România, aşa cum era denumit în mod oficial în statutul FDFR, 
era compus din delegatele organizaţiilor feminine aderente, deţinând autoritatea supremă 
în cadrul Federaţiei. Convocarea acestuia se putea face la fiecare trei ani, prin hotărârea 
Consiliului, a Comitetului Executiv sau la cererea unei treimi dintre asociaţiile membre ale 
Federaţiei. 

Consiliul avea ca atribute : examinarea şi adoptarea rezoluţiilor ; examinarea proble- 
melor aflate pe ordinea de zi a Congresului; modificarea (dacă erau întrunite două treimi 
din voturi) a statutului Federaţiei ; ratificarea adeziunii sau excluderii unei organizaţii 
membre ; alegerea conducerii, compusă din preşedinta FDFR, patru vicepreşedinte, două 
secretare şi două casiere ; alegerea şi verificarea rapoartelor privind activitatea Comitetului 
Executiv, a Secretariatului şi a Comisiei de Verificare ; alegerea prezidiului, ale cărui 
membre conduceau şedinţele ; asumarea răspunderii pentru conducerea lucrărilor Con- 
gresului. Alte funcţii erau : aprobarea bugetului anual ; aprobarea planurilor de muncă şi 
punerea în aplicare a hotărârilor luate în cadrul Congresului ; desemnarea locului şi a datei 
de organizare a Congresului. 

Consiliul era ales în cadrul Congresului Femeilor din România. Fiecare organizaţie 
aderentă urma să fie reprezentată în Consiliu în anumite proporţii stabilite prin statut. 
Reprezentantele din Consiliu erau alese dintre membrele participante la Congres, iar 
numărul lor nu putea depăşi 10% din totalul membrelor convocate. Consiliul, care era 
organul de conducere al FDFR, se întrunea cel puţin o dată pe an, în intervalul dintre două 
congrese?. 

Comitetul Executiv era ales pentru o perioadă de trei ani. Cele 15 membre din compo- 
nenta sa erau desemnate de Consiliu dintre membrele sale, iar alegerea lor era ratificată de 
Congres. Şedinţele Comitetului Executiv aveau loc lunar. Comitetului îi revenea sarcina de 
a conduce FDFR între şedinţele Consiliului, asigurând aplicarea hotărârilor luate de Con- 
siliu şi Congres. O altă sarcină importantă era pregătirea proiectului ordinii de zi a Con- 
gresului şi transmiterea acestuia către organizaţiile feminine prezente în cadrul Federaţiei. 

Secretariatul era compus din trei secretare alese de Consiliu dintre membrele Comi- 
tetului Executiv, toate având prerogative egale. Această structură se ocupa de problemele 
administrative ale Federaţiei. Secretariatul desemna conducerea diferitelor servicii ale 
FDFR?, coordona propaganda şi instruirea în rândul organizaţiilor de femei, redacta şi 
distribuia în teritoriu buletinele şi materialele întocmite de Federație”. 


ANIC, fondul CC al PCR - Secţia Organizatorică, dosar 3/1947, f. 152. 
Ibidem, f. 150. 
Ibidem, f. 151. 
Ibidem, f. 152. 

Comisia de verificare era numită de către Congres, fiind alcătuită din cinci membre. 
Principalul său rol era verificarea registrelor Federaţiei. Periodic, era întocmit un raport 
asupra activităţii depuse, ce era prezentat Comitetului Executiv, Consiliului şi Congresului. 

Finanţarea Federaţiei urma să fie realizată pe baza cotizaţiilor organizaţiilor aderente, 
dar şi prin donaţii sau din alte venituri particulare. Pentru menţinerea contactului cu 
organizaţiile afiliate, urma să fie editat un raport trimestrial. 

Unul dintre principiile de bază ale noii Federaţii era descentralizarea şi păstrarea 
caracterului particular pentru fiecare dintre organizaţiile aderente. În documentul de 
înfiinţare a Federaţiei se preciza clar că planul de acţiune va fi pus în aplicare de 
organizaţiile aderente prin organele lor obişnuite. În această etapă, PCR se mulțumea cu 
răspândirea ideilor FND în rândul membrelor diferitelor organizaţii prezente în cadrul 
Federaţiei. Prezenţa organizaţiei de femei a PNȚ în FDFR părea să confirme eficienţa 
demersului comunist. Politica paşilor mărunți, dar fermi şi mai ales constanţi în formarea 
unei organizaţii unice a femeilor în România dădea rezultate. Prin respectarea principiului 
federativ, fiecare organizaţie îşi păstra, cel puţin în aparenţă, independenţa. Uniunea 
Femeilor Antifasciste din România este un bun exemplu în acest sens. Raportările judeţene 
UFAR s-au făcut în următorii doi ani cu titlu individual. Structura organizaţiei nu a fost 
afectată. 


In teritoriu 


Federaţia urma să pună în aplicare la nivel naţional un plan comun de măsuri. De buna 
desfăşurare a activităţii erau responsabile comisii la nivel regional, judeţean şi comunal. La 
nivel judeţean au fost stabilite consilii alcătuite din reprezentante ale fiecărei organizaţii 
aderente prezente în judeţul respectiv, componenţa acestora fiind validată de conducerea 
Federaţiei. Principalul rol al acestui Consiliu era introducerea în toate organizaţiile a 
planului de activităţi iniţiat de Consiliul FDFR. Patru secţiuni erau responsabile cu 
supravegherea întregii activităţi pe plan judeţean: Secţiunea Economică şi Cooperatistă, 
Secţia Culturală şi Cetăţenească, Secţia Asistenţei Juridice, Secţia Sănătăţii Publice, Igienei, 
Mamei şi Copilului. Conducerea filialei judeţene era încredinţată unei preşedinte, ajutată 
de două vicepreşedinte şi două secretare. 

În practică, constituirea Federaţiei Democrate a Femeilor din România nu a avut efectul 
scontat. Filialele judeţene UFAR şi-au continuat activitatea în formele stabilite încă de la 
înfiinţarea sa, singura schimbare vizibilă fiind introducerea în rapoartele de activitate a 
rubricii „FDFR”, în care era descris gradul de reuşită al acţiunilor iniţiate de Federație. 
Această situaţie se datora în primul rând subfinanţării diferitelor organizaţii de femei, 
UFAR fiind din nou un exemplu în acest sens. Declaraţiile demagogice ale liderilor 
comunişti la înfiinţarea FDFR nu puteau înlocui fondurile necesare pentru a pune în 
practică proiectele enunțate în statutul Federaţiei. Principala cauză pentru această situaţie 
era forma de finanţare ce nu putea sprijini în mod real organizaţiile intrate în noua 
structură. Filiala judeţeană Vaslui a UFAR raporta la mijlocul anului 1946, la mai mult de 
un an de la înfiinţare, lipsa unui sediu în care să-şi desfăşoare activitatea!. De aici lipsa 
unei activităţi coerente în cadrul organizaţiei: nu existau comitete de stradă, nu existau 
instructoare, nu fusese organizat nici un curs de alfabetizare, nu exista un organ de presă 
la dispoziţia organizaţiei, nu fusese organizată nici o acţiune împotriva speculei, nu fusese 
constituită nici o bibliotecă, iar în acel moment nu exista nici o instituţie de asistenţă”. 


1. DJAN Vaslui, fond Comitetul Judeţean Vaslui al UFDR, dosar 2/1946, f. 13. 
2. Ibidem, f. 18. 

Regionala UFAR Oradea se confrunta cu aceeaşi problemă a lipsei de fonduri!. În cazul 
judeţelor din Transilvania, o piedică importantă o reprezenta şi populaţia de etnie maghiară. 
Colaborarea în cadrul organizaţiilor mixte era foarte dificilă, dacă nu chiar imposibilă 
uneori?. Dacă facem o sumă a tuturor aspectelor prezentate, ajungem la concluzia că 
înfiinţarea unei Federaţii construite în jurul UFAR nu a dus nici la îmbunătăţirea activităţii 
celei din urmă, nici la o sporire spectaculoasă a influenţei PCR în rândul celorlalte 
organizaţii feminine. 


Secţia feminină de pe lângă CC al PCR 


Liderii Partidului Comunist Român erau la rândul lor conştienţi de eşecul Federaţiei. 
Prima măsură luată a fost organizarea unor secţii feminine pe lângă comitetele de conducere 
ale Partidului Comunist. După cum era precizat într-o manieră explicită în statutul noilor 
organisme, scopul acestei secţii speciale era îmbunătăţirea activităţii de cuprindere în 
cadrul Partidului Comunist a organizaţiilor feminine în general şi a celor aflate sub 
influenţa PCR în mod special. Pentru atingerea acestui deziderat, actul de constituire a 
secţiilor feminine trasa câteva direcţii foarte clare de acţiune : atragerea sindicatelor şi a 
femeilor din mediul muncitoresc ; ajutorul acordat Frontului Plugarilor pentru propagarea 
ideilor comuniste în rândul femeilor din mediul rural; întărirea Uniunii Femeilor Anti- 
fasciste din România ; preluarea în totalitate a măsurilor de protecţie socială. Nici una 
dintre principalele direcţii de acţiune nu era adresată intelectualelor. În momentul emiterii 
acestui act, martie 1947, alegerile fuseseră câştigate de FND. Miza alegerilor fusese 
depăşită şi, odată cu aceasta, grija specială pentru atragerea acestei categorii cu potenţial 
„reacţionar”. 

Principalele direcţii de acţiune aflate în atenţia secţiilor nou-înfiinţate nu difereau 
cu mult de sarcinile expuse cu ocazia înfiinţării Federaţiei Democrate a Femeilor din 
România : punerea în practică a principiului egalităţii în drepturi a femeilor cu bărbaţii ; 
protecţia maternității ; protecţia copilului ; combaterea analfabetismului ; implicarea femei- 
lor în activitatea economică a ţării”. 

Secţiile feminine ale PCR s-au format pe lângă fiecare organ de conducere a Partidului 
până la comitetele de plasă. În mediul rural, responsabilităţile specifice secţiilor feminine 
urmau să fie preluate de celulele de partid. Activitatea a fost coordonată prin intermediul 
unei Secţii Centrale, condusă direct de biroul Comitetului Central al PCR. Atributele 
acesteia erau menţinerea unei legături permanente cu secţiile judeţene şi primirea rapoar- 
telor de activitate prin intermediul Secţiei Organizatorice. 

În teritoriu, fiecare secţie avea în componenţă între trei şi şapte membre, coordonate de 
un birou alcătuit din trei membre. Secretarele secţiilor judeţene trebuiau în mod obligatoriu 


1. „Nu se pot procura fondurile necesare pentru acoperirea cheltuielilor organizaţiei noastre. Din 
această cauză, organizaţia noastră suferă mult, neputând face faţă nici pentru salarizarea acti- 
vistelor, nici pentru cheltuielile de birou [...] din cauza lipsei de disciplină în toată organizaţia 
noastră, nu reuşim să ducem la îndeplinire hotărârile luate în şedinţele de birou.” (DJAN Bihor, 
fond Comitetul Regional UFAR Oradea, dosar 47/1947, f. 18) 

2. „Majoritatea populaţiei fiind unguri, se impune ca secretara UFAR să cunoască şi limba maghiară. 
Ori eu nu cunosc limba maghiară şi stau ore întregi la şedinţe fără ca să ştiu ce probleme se 
dezbat.” (ibidem, f. 19) 

3. ANIC, fondul CC al PCR - Secţia Organizatorică, dosar 3/1947, f. 86. 

4. Ibidem. 

să facă parte din birourile conducerii de partid respective!. Secţiilor judeţene le revenea 
obligaţia să convoace periodic activul de partid al femeilor, să conducă activitatea orga- 
nizaţiilor de masă feminine sau resortul de femei din organizaţiile mixte prin intermediul 
membrelor de partid sau al unor persoane apropiate de partid?. O atenţie deosebită era 
acordată activităţii în cadrul FDFR, datorită potenţialului său de coagulare a populaţiei 
feminine. Tot secţiilor feminine le revenea obligaţia să descopere şi să susţină un număr cât 
mai mare de femei în funcţii de conducere în cadrul partidului, dar şi în aparatul de stat’. 


Apariţia organizaţiei unice de femei 


Eliminarea organizaţiilor feminine exterioare Partidului Comunist 


Apariţia acestor secţii feminine în cadrul Partidului Comunist Român a reprezentat un nou 
pas către formarea unei organizaţii unice a femeilor. Până în acel moment, politica par- 
tidului a fost să influenţeze activităţile altor organizaţii feminine prin crearea unei platforme 
unice de acţiune. Cadrul legal de aplicare a platformei unice a fost Federaţia Democrată a 
Femeilor din România. Organizațiile care au aderat la FDFR şi-au păstrat autonomia şi 
libertatea decizională pe plan intern. Noutatea adusă de funcţionarea secţiilor feminine ale 
PCR o constituie amestecul explicit al partidului prin intermediul membrelor sale în 
activitatea celorlalte organizaţii feminine existente în acel moment. Acesta a fost şi semnalul 
decisiv în privinţa faptului că răbdarea Partidului Comunist Român faţă de celelalte societăţi 
feminine îşi atingea limita, măsurile luate pe parcursul anului 1947 fiind decisive în 
apariţia unei grupări unice care să cuprindă întreaga activitate a organizaţiilor feminine. 

Procesul de unificare a societăţilor feminine în perioada 1945-1948 a fost dublat de o 
politică dură împotriva asociaţiilor feministe. În studiul intitulat De la diversitate la 
integrare. „Problema Femeii ” şi instaurarea comunismului în Europa Centrală şi de Est. 
Cazul României, Virgiliu Țârău prezintă soarta asociaţiei Casa Femeii din Bucureşti. 
Desfiinţată prin decret guvernamental, sediul şi alte bunuri aparţinând organizaţiei au 
trecut în patrimoniul Uniunii Femeilor Antifasciste din România. Odată cu dispariţia 
asociaţiei Casa Femeii a dispărut şi sediul Consiliului Naţional al Femeilor din România, 
precum şi arhivele asociaţiilor feminine ce se aflau în custodia acestuia“. În cazul Crucii 
Roşii - organizaţie din cadrul UFDR -, a fost aplicată recomandarea lui Vasile Luca, şi 
anume înglobarea tuturor structurilor feminine. Acest proces era precedat însă de acţiuni 
menite să transforme activitatea diferitelor societăţi feminine în simple statistici golite de 
conţinut. După o serie de presiuni exercitate de către ministrul Sănătăţii, Florica Bagdasar, 
în Comitetul Central al Crucii Roşii au intrat mai mulţi membri ai Partidului Comunist. În 
urma unui adevărat complot, în vara anului 1947, organele de conducere ale Crucii Roşii 
au fost dizolvate, locul lor fiind luat de structuri coordonate de Partidul Comunist Român, 
menite să reorganizeze statutele şi activitatea societăţii”. 


1. ANIC, fondul CC al PCR - Secţia Organizatorică, dosar 3/1947, f. 87. 

2. Prin regulamentul de funcţionare a secţiei feminine de pe lângă CC al PCR a fost introdusă 
obligativitatea pentru membrele de partid de a face parte dintr-o organizaţie feminină. 

3. Ibidem, f. 89. 

4. Virgiliu Ţârău, op. cit., pp. 154-159. 


5. Ibidem. 

Uniunea Femeilor Democrate din România (UFDR) 


Bazele Uniunii Femeilor Democrate din România au fost puse cu ajutorul unei Comisii 
Centrale pentru unificarea organizaţiilor feminine. Membrele Comisiei erau : Maria Rosetti, 
Eugenia Rădăceanu, Alexandra Sidorovici, Liuba Chişinevschi, Coralia Călin, Micaela 
Manase, Elisabeta Luca, Ofelia Manole. În urma activităţii acestei comisii, pe 3 ianuarie 
1948, reprezentantele mai multor asociaţii feminine s-au întâlnit la sediul FDFR pentru a 
discuta statutul şi regulamentul de funcţionare a viitoarei organizaţii. La dezbateri au 
participat : Uniunea Femeilor Antifasciste din România, Organizaţia de Femei din Apărarea 
Patriotică, Asociaţia Soţiilor de Militari din Armata Română, Femeile din Organizațiile 
Sindicale, Organizaţia de Femei din Frontul Plugarilor, din Uniunea Patriotică Maghiară şi 
a celorlalte minorităţi conlocuitoare, Federaţia Democrată a Femeilor din România!. Con- 
ducerea noii organizaţii a fost încredinţată Anei Pauker (preşedintă de onoare), Constanţei 
Crăciun (preşedintă activă), Mariei Rosetti (vicepreşedintă) şi Alexandrei Sidorovici 
(secretară generală)?. 

Aşa cum înfiinţarea Federaţiei Democrate a Femeilor din România a fost o consecinţă 
directă a discuţiilor din cadrul Congresului Internaţional al Femeilor ţinut la Paris în 
noiembrie 1945, grăbirea apariţiei Uniunii Femeilor Democrate din România se datorează 
direcțiilor de acţiune trasate de Comitetul Executiv al Federaţiei Internaţionale a Femeilor 
Democrate în cadrul Congresului Mondial al femeilor ţinut la Stockholm. Una dintre 
aceste măsuri era „înfăptuirea unităţii organizatorice a femeilor din fiecare ţară”. Celelalte 
două direcţii de acţiune consfinţeau instaurarea modelului sovietic în organizarea şi 
funcţionarea societăţilor feminine’. Dovadă stă şi acutizarea discursului folosit în statutul 
Uniunii Femeilor Democrate din România. În prezentarea scopului organizaţiei apar 
anumite elemente ce devin recurente în cuprinsul documentului : depăşirea de către femei 
a trecutului care „a însemnat exploatarea nemiloasă, ţinerea în întunericul neştiinţei, 
lipsirea de drepturi şi azvârlirea ţării într-un război criminal împotriva URSS”, „asigurarea 
păcii şi a democraţiei”, precum şi rolul activ jucat de femeie : în „bătălia pentru refacerea 
ţării, ele ocupă un loc de cinste în lupta pentru mărirea producţiei, precum şi în conducerile 
sindicale”. Crearea unei Uniuni a „forţelor democrate” era susţinută şi prin necesitatea de 
a „zădărnici încercările imperialiştilor de a dezlănţui un nou măcel şi de a lovi în 
suveranitatea naţională a popoarelor”?. 

Punctual, obiectul de activitate al UFDR nu diferea cu mult de priorităţile FDFR sau 
ale secţiilor de femei existente în cadrul Partidului Comunist: îmbunătăţirea condiţiilor de 
viaţă a familiei, combaterea analfabetismului şi ridicarea nivelului cultural al femeilor, 
grija pentru mamă şi copil, obţinerea unor drepturi egale din punct de vedere juridic ale 
femeii cu bărbatul, îmbunătăţirea vieţii femeilor din mediul rural, egalitatea deplină în faţa 
legii pentru copiii legitimi şi nelegitimi. Elementele noi care apar sunt: crearea unor 
cursuri de calificare şi specializare, precum şi a cursurilor tehnice superioare. Majoritatea 


România liberă, 7 ianuarie 1948. 

Femeia, nr. 1, 8 martie 1948, pp. 2-3. 

3. „Întărirea colaborării cu URSS, bastion al politicii antifasciste şi antiimperialiste, luptătorul cel 
mai hotărât pentru o pace justă şi trainică. Mobilizarea maselor de femei la lupta activă împotriva 
instigatorilor de război, în frunte cu imperialismele american şi englez.” (ANIC, fondul CC al 
PCR - Secţia Organizatorică, dosar 3/1947, f. 153) 

4. Ibidem. 

5. Ibidem, f. 156. 

acestor solicitări sunt parcă desprinse din discursurile Alexandrei Kollontai de la şedinţele 
Zhenotdel de la începutul anilor '20. Prea puţine erau dezideratele ce aveau în vedere în 
mod direct realităţile româneşti ale epocii. 

Intrarea în organizaţie nu ţinea cont de criterii legate de naţionalitate sau religie. 
Singura condiţie era ca viitoarea membră să nu deţină sau să nu fi deţinut un rol de 
conducere într-o organizaţie cu activitate „fascistă sau reacționară” !. 

Sediul Central al Uniunii se afla în Bucureşti, urmând să fie organizate filiale în toate 
oraşele, în plăşi şi sate?. Activitatea era sistematizată în cadrul mai multor secţii, fiind 
folosit modelul Uniunii Femeilor Antifasciste din România : Secţia Organizatorică, Secţia 
Cadre, Secţia Culturală, Secţia Sănătate, Secţia Administrativă. 


Deviaţionism şi Strategie economică : ruperea UFDR 


Noua entitate nu aducea noutăţi faţă de precedentele forme instituţionale feminine aflate în 
directa coordonare a PCR nici în privinţa structurilor de organizare şi funcţionare, nici 
prin obiectul de activitate propus. Situaţia în cadrul Partidului şi priorităţile de politică 
internă ale acestuia difereau însă de momentul 1945, când au fost puse bazele UFAR. 
Principalele deziderate legate de „problema femeilor” fuseseră atinse. Alegerile au fost 
câştigate, iar organizaţiile şi asociaţiile feminine şi feministe recunoscute pentru apropierea 
lor de partidele politice istorice şi cu puternice legături internaţionale fuseseră anihilate. În 
şedinţa Secretariatului CC al PCR din 2 februarie 1949, liderii comunişti au făcut o analiză 
a Uniunii Femeilor Democrate din România. În 1949, prioritatea Organizaţiei de Femei era 
susţinerea procesului de cooperativizare a satelor româneşti, la care se adăuga plata dife- 
ritelor cote către stat. Intelectualele şi femeile din mediul rural cu o situaţie materială mai 
bună reprezentau pentru partid punctele slabe ale UFDR. Aceste categorii erau privite ca 
fiind principalele responsabile pentru lipsa rezultatelor. Soluţia găsită a fost modificarea 
structurii sociale a Uniunii, prin atragerea cu precădere în rândurile acesteia a muncitoarelor 
şi ţărăncilor. Acest deziderat fusese realizat anterior pentru eşaloanele superioare ale 
Uniunii. Epurarea a atins şi conducerile filialelor judeţene, întâietate la ocuparea funcţiilor 
de conducere având-o muncitoarele, cu o educaţie precară, dar cu origini „sănătoase”5. O 
problemă o reprezenta componenţa filialelor din mediul rural. De cele mai multe ori, în 
fruntea acestora se găseau ţărăncile cu o condiţie materială mai bună, soțiile de preot sau 
învăţătoarele din sat, categorii cu potenţial „reacţionar” ce trebuiau înlăturate. Pentru 
astfel de situaţii, găsirea unor alternative viabile era deosebit de dificilă, în condiţiile unei 
acute crize la nivelul resurselor umane disponibile. 

Mulţumitoare era activitatea dusă de presa aflată sub tutela UFDR - mai precis, revistele 
Femeia (cu un tiraj de 50 000 de exemplare), Săreanca (cu un tiraj de 100 000 de exem- 
plare) şi Dolgozo No, revista de limbă maghiară (cu un tiraj de 22 000 de exemplare). 
Pentru asigurarea unei bune formări a cadrelor care activau în organizaţie, a fost înfiinţată 
o Şcoală Centrală de Agitatoare, similară ca nivel cu o şcoală medie de partid, şi 300 de 
şcoli de scurtă durată destinate exclusiv femeilor din mediul rural. 

Numărul oficial al membrelor înscrise în organizaţie era de un milion şi jumătate. Dintre 
acestea, 2 660 erau remunerate pentru activitatea depusă. În ciuda acestor cifre oficiale, 
proporţia femeilor aflate în funcţii de conducere era redusă. În cadrul conducerilor de 


1. ANIC, fondul CC al PCR - Secţia Organizatorică, dosar 3/1947, f. 156. 
2. Ibidem. 

3. ANIC, fondul CC al PCR - Secţia Cancelarie, dosar 9/1949, f. 4. 

4. Ibidem. 

plasă, doar 8% erau reprezentate de femei, respectiv 9% în Comitetele Judeţene. Aceste 
cifre nu erau tocmai încurajatoare pentru liderii unui partid ce-şi baza propaganda în 
rândul populaţiei feminine pe ideea egalităţii în drepturi a femeilor cu bărbaţii. Activitatea 
UFDR era deficitară în această privinţă, realitate care a fost rapid constatată şi sancţionată 
de partid!. 

Organizaţiei de Femei i se recunoşteau meritele în procesul de preluare a puterii, cel 
mai important rezultat al activităţii sale fiind acţiunea de dizolvare a celorlalte organizaţii 
feminine, în special cele aparţinând partidelor istorice. În 1948, toate menajamentele 
legate de lichidarea sistematică a societăţilor feminine fuseseră abandonate : 


trebuie să stabilim că a fost justă crearea organizaţiei de femei, pentru că am dus o luptă pe 
viaţă şi pe moarte împotriva organizaţiilor reacționare de femei. A fost o organizație puternică 
şi a fost în mâna noastră ; prin ea, Partidul nostru a reuşit să distrugă organizațiile de femei 
reacționare. 


Evoluţia favorabilă a situaţiei partidului făcea caducă păstrarea vechii forme de organi- 
zare a „muncii cu femeile” - dacă nu chiar periculoasă, în opinia liderilor comunişti. 
Vasile Luca declara : 


În perioada de planificare, când diferențierea nu era încă pronunţată, această organizaţie a 
făcut operă mare şi serioasă, a reuşit să ridice şi să mobilizeze mase uriaşe de femei, ca 
niciodată în istoria Partidului nostru. Totuşi, metoda şi forma aceasta şi-a trăit timpul şi este 
o greşeală că am lăsat Uniunea să se transforme într-o organizaţie de masă a femeilor de toate 
categoriile sociale, într-un fel de partid al femeilor. Este o tendinţă de izolare periculoasă şi 
duce chiar la concurenţă. Este timp să reparăm această greşeală şi să nu lăsăm să se dezvolte 
tendinţe de izolare, fiecare categorie de femei să ducă activitatea alături de bărbaţi în organizaţii 
profesionale, politice, administrative. 


Soluţia propusă pentru rezolvarea acestei situaţii a fost golirea de conţinut a UFDR - 
mai precis, păstrarea unui organism cu aceeaşi denumire, dar cu obiective şi structură mult 
diminuate. Filialele locale urmau să fie desfiinţate, doar la nivel central fiind păstrat un 
Comitet în a cărui competenţă ar fi putut intra probleme cu caracter general, atât interne, 
cât şi internaţionale. Sarcinile concrete urmau să treacă în competenţa organizaţiilor de 
partid. Modelul acestei transformări venea din URSS - mai precis, din republicile de 
margine ale Uniunii, în care această mişcare a cadrelor fusese deja operată. 

În soluţionarea acestei situaţii, conducerea de partid a dat dovadă de precauţie. O 
hotărâre fermă de punere în aplicare a problemelor discutate nu a fost însă luată. Rolul 
UFDR era important din perspectiva apropiatelor alegeri pentru Sfaturile Populare. Desfiin- 
tarea organizaţiei nu putea avea loc înaintea acestor alegeri ; mai mult chiar, din teama unei 


1. „Trebuie să vedem dacă vrem să ţinem veşnic organizaţia. Noi nu am creat o Comisie de Partid şi 
nu putem cuprinde problemele muncii de femei numai prin UFDR. Ar trebui creată o Comisie de 
Partid din activiste care muncesc la femei şi tovarăşi din conducerea secţiei organizatorică, 
propagandă, munca la ţară, care să poată ajuta ca organizaţiile de femei să nu se izoleze şi să 
observe care se fac în Sindicate, ca de exemplu: în Comitetele întreprinderilor textile, în care 
majoritatea muncitoarelor sunt femei, dar în comitetele de Întreprindere sunt numai bărbaţi.” 
(ibidem, f. 5) 


2. Ibidem, f. 6. 

3. Ibidem. 

4. Ibidem. 

5. Elena Shulman, Stalinism on the Frontier of Empire-Women and State Formation in the Soviet Far 


East, Cambridge University Press, Cambridge, 2008, p. 74. 

posibile destabilizări a activităţii Uniunii, această ipoteză trebuia să rămână secretă. 
Singurul în măsură să ia o decizie fermă în acest sens era Biroul Politic. Liderii PCR s-au 
pronunţat în favoarea înfiinţării unei Comisii de Partid care să pregătească trecerea femeilor 
ce activau în cadrul UFDR la alte secţii în care să-şi continue activitatea, în special în 
cadrul Sfaturilor Populare!. Această comisie de partid a fost constituită în urma Congresu- 
lui I al PMR din februarie 19487. 

În plan concret, nici unul dintre dezideratele formulate la acea şedinţă nu a fost pus în 
practică. Mai mult chiar, în şedinţa Secretariatului CC al PMR din 22 martie 1950 s-a 
discutat asupra necesităţii organizării unui Congres Naţional al UFDR. La baza convocării 
acestui Congres, după cum afirmă chiar Constanţa Crăciun”, a stat activitatea scăzută a 
UFDR în perioada 1949-1950. Dacă la nivelul CC al PCR a existat o hotărâre ce prevedea 
maxima discreţie în privinţa posibilităţii de desființare a UFDR, în realitate, acest lucru nu 
s-a respectat. Lipsa de vitalitate a organizaţiei de femei s-a datorat fără îndoială şi 
convingerii că activitatea Uniunii nu mai era una dintre priorităţile partidului”. 

Scopurile acestui congres nu difereau cu mult de linia consacrată a partidului: „lupta 
pentru pace, mobilizarea femeilor pentru punerea în aplicare a tuturor hotărârilor partidului 
în legătură cu munca în întreprinderi şi problemele muncii țărănești”. Un alt punct 
important era epurarea anumitor elemente „reacţionare” şi „duşmănoase” din rândurile 
organizaţiei. Zelul exagerat de care au dat dovadă liderii filialelor din teritoriu a condus 
însă la un rezultat invers faţă de cel scontat“. O atenţie specială era acordată popularizării 
în rândul femeilor a schimbărilor impuse de Partid în domeniul agricol. Adevărata miză a 
Congresului era convertirea unei părţi cât mai numeroase a populaţiei feminine la ideea 
intrării ţăranilor în cadrul cooperativelor agricole colective şi utilizarea acestui segment de 
populaţie în linia de propagandă a partidului”. Pentru ca demersul iniţiat de PMR să fie 
unul de succes, prezenţa unui număr cât mai mare de participante era aproape obligatorie. 
Plecând de la aceste considerente, s-a emis cifra de 900 de participante, dintre care mai 


1. Elena Shulman, Stalinism on the Frontier of Empire- Women and State Formation in the Soviet Far 
East, Cambridge University Press, Cambridge, 2008, p. 74. 

2. În urma Congresului I al PMR din februarie 1948, în cadrul aparatului central al partidului au fost 
formate patru direcţii (Organizatorică, Propagandă şi Agitaţie, de Cadre şi Administrativă), o secţie 
externă şi patru comisii: Sindicală, Agricolă, pentru Munca în Rândurile Tineretului şi în Rândurile 
Femeilor (Nicoleta Ionescu-Gură, Sralinizarea României... , Editura ALL, Bucureşti, 2005, p. 228). 

3. „Motivul pentru care propunem ţinerea acestui Congres este că încă în perioada în care suntem este 
nevoie de întărit munca în rândurile femeilor şi în mod deosebit în rândul ţărăncilor. În al doilea 
rând, munca noastră în rândul femeilor a avut o perioadă de lâncezeală, de stare pe loc şi chiar de 
dare înapoi [...]. Congresul este necesar pentru că în munca ţărănească noi ne-am ciocnit în 
legătură cu organizarea gospodăriilor agricole colective, de slăbiciunile noastre în munca în 
rândurile femeilor.” (ANIC, fondul CC al PCR - Secţia Cancelarie, dosar 24/1950, ff. 9-10) 

4. „A existat o părere că munca de femei e depăşită, au circulat zvonuri de dizolvare a UFDR. 
Aceasta a făcut să existe o perioadă când munca aceasta a slăbit, tocmai atunci când era mai 
necesar ca munca să crească [...] În ultimul an, de când zvonurile de desființare a UFDR s-au 
răspândit, această atmosferă a pătruns şi în organizaţiile de partid. Conducerile judeţene şi 
organizaţiile de bază ale Partidului au slăbit atenţiunea în această problemă. Rezultatul e că în 
fabrici nu se mai ţin şedinţe speciale cu subiecte care interesează femeile, nu se mai ţin momente 
politice pentru femei.” (ibidem, ff. 10-17) 

5. Ibidem. 

6. „La alegerea organelor de conducere ale cooperativelor jos, şi la curățirea organizaţiei UFDR, s-a 
cam sărit peste cal. S-au aruncat afară şi mijlocaşi [...]. Duşmanul în mod conştient şi organizat are 
în vedere pătrunderea în organizaţiile noastre. 'Țărănci sărace au fost câştigate să ridice la adunări 
oameni împotriva noastră.” (ibidem, f. 17) 

7. Ibidem, f. 10. 

mult de jumătate trebuiau să provină din mediul rural, un sfert erau muncitoare, iar 15% 
gospodine. Intelectualele urmau să reprezinte nu mai mult de 5% din totalul participării. 
Aspectele propuse spre dezbatere ţineau strict de organizarea UFDR : schimbarea statutului, 
a structurii organizatorice, alegerea unui nou Comitet Central al organizaţiei. 

Obiectivele clar definite în raportul Constanţei Crăciun au întâmpinat un anumit grad 
de rezistenţă din partea celorlalţi membri ai comisiei. O parte dintre cei prezenţi s-au 
pronunţat în favoarea unui congres cu caracter general, un congres al tuturor femeilor din 
România, nu doar a membrelor UFDR. Ana Pauker propunea o participare mai largă la 
congres a femeilor din fabrici. Nici scopul principal al congresului nu a fost uşor de 
stabilit. Dincolo de rolul pe care femeile îl puteau juca în susţinerea înfiinţării gospodăriilor 
colective, prioritatea liderilor comunişti era consolidarea poziţiei partidului, atragerea unui 
număr cât mai mare de membre în cadrul UFDR?. 

Se poate conchide astfel că nici la nivelul conducerii de partid nu s-a ajuns la un 
consens cu privire la rolul şi statutul pe care UFDR trebuia să-l aibă în rândul celorlalte 
organizaţii coordonate de Partidul Comunist Român. Conflictul apare atunci când modelul 
sovietic, folosit până în acel moment, se dovedeşte a fi nepotrivit condiţiilor interne 
specifice. De aici decurg o serie de planuri şi măsuri contradictorii, care, departe de a 
îmbunătăţi activitatea organizaţiei de femei, conduc la o stare generală de confuzie, atât la 
nivel central, cât şi în teritoriu. 


Secția Organelor Conducătoare de Partid, Sindicale şi de Tineret 


Singura măsură concretă luată în 1950 în privinţa Organizaţiei de Femei a fost subordonarea 
acesteia nou-înfiinţatei Secţii a Organelor Conducătoare de Partid, Sindicale şi de Tineret. 
În atribuţiile acesteia intrau selecţionarea şi repartizarea cadrelor pentru organele condu- 
cătoare de partid, sindicale, UTM, Sfaturi Populare şi pentru celelalte organizaţii de masă 
care aparţineau sferei de activitate a secţiei, cât şi controlul aplicării hotărârilor CC al 
Partidului de către organele şi organizaţiile de partid, sindicale, UTM şi celelalte organizaţii 
de masă. Secţia era responsabilă cu raportarea periodică către CC al PMR cu privire la 
problemele din domeniul său de activitate. Fiind parte integrantă a CC al PMR, această 
structură nu avea dreptul să dea directive şi nici să ia hotărâri în nume propriu. 

Dacă primea însă însărcinarea CC al PMR, ea putea da indicaţii cu caracter de directive 
în probleme care priveau domeniul propriu de activitate. În componenţa Secţiei Organelor 
Conducătoare de Partid, Sindicale şi de UTM intrau următoarele sectoare: Sectorul 
Carnetului de Partid, Sectorul Chestiunilor Statutare, Sectorul Pregătirii şi Perfecţionării 
Cadrelor de Partid, Sindicale şi de UTM, Sectorul Organelor Sindicale, Sectorul Organelor 


ANIC, fondul CC al PCR - Secţia Cancelarie, dosar 24/1950, f. 10. 

„Eu înţeleg dorinţa tovarăşului Miron, care cred că este a tuturor, ca Congresul să fie al femeilor 
muncitoare din întreaga ţară. Trebuie să mobilizăm toate femeile muncitoare, democrate din ţară. 
Este în primul rând sarcina Partidului să dea întreaga importanţă, să frământe femeile din fabrici 
şi de la ţară şi să ducă spre mărirea serioasă a numărului de membre a UFDR-ului.” (ibidem, f. 19) 
3. În 1950, în urma hotărârilor luate în cadrul Plenarei a V-a a CC al PMR din 23-24 ianuarie, 
aparatul central al partidului a fost reorganizat după modelul aparatului central al PC al URSS. Au 
fost organizate 10 secţii care să-i asigure partidului un control mai eficient al vieţii de partid. În 
urma acestei modificări, CC al PMR era alcătuit din două comisii (Comisia Controlului de Partid 
şi Comisia de Revizie), 10 secţii (Organe Conducătoare de Partid, Sindicale şi de UTM, Propagandă 
şi Agitaţie, Industrie Grea, Planificare, Finanţe, Comerţ, Industrie Uşoară, Agrară, Administrativ- 
-Politică, Relaţii Externe, Gospodărie de Partid, Sectorul de Verificare a Cadrelor) şi o cancelarie 
care funcţiona pe lângă secretariat (Nicoleta Ionescu-Gură, op. cit., p. 230). 


Ne 

de UTM, Sectorul Sfaturilor Populare, Sectorul Documentării de Partid, Sectorul Organi- 
zaţiilor de Masă şi Sectorul Evidenţei Cadrelor!. 

În urma acestei măsuri organizatorice, gradul de control pe care Partidul îl exercita 
asupra UFDR devenea mult mai strict. Nu era prevăzută o implicare activă în activitatea 
organizaţiei de femei, însă celelalte măsuri ce aveau în vedere în mod direct organizaţiile 
de masă erau menite să întărească o main mise a partidului asupra celor din urmă. Selec- 
ţionarea şi repartizarea cadrelor, precum şi controlul executării hotărârilor partidului repre- 
zentau fără îndoială un atac la libertatea internă a organizaţiei. Se aducea o gravă atingere 
autonomiei UFDR, organizaţia de masă fiind lipsită de posibilitatea realizării unei politici 
proprii de resurse umane. Era adusă atingere şi conducerii centrale a Uniunii, principala 
responsabilă până în acel moment cu aplicarea şi asigurarea respectării în teritoriu a 
hotărârilor partidului. Fără a lua măsuri drastice, cum ar fi vehiculata dizolvare a organi- 
zaţiei de femei, se reuşea astfel asigurarea unui control mai accentuat asupra acesteia. 


Dizolvarea UFDR 


Următorul pas a fost dizolvarea efectivă a UFDR. Acest proces a fost realizat în două etape, 
prin hotărârea CC al PCR din 14 ianuarie 1953 privind înfiinţarea până la 1 martie acelaşi 
an a Secţiilor de Femei pe lângă CC al PMR şi HCM 1088/1953 din 9 aprilie 1953 privind 
înfiinţarea Comisiilor de Femei pe lângă Comitetele Executive ale Sfaturilor Populare?. 
Pentru a motiva luarea acestor măsuri, partidul a apelat la argumentele vehiculate în 1949. 
UFDR se făcea responsabilă de formarea unei mentalități greşite în rândul altor organizaţii 
şi organe de partid ; mai precis, era dezavuată ideea conform căreia „sarcina muncii între 
femei” revenea exclusiv acestei organizaţii. Caracterul său de organizaţie unică a femeilor 
din România a avut efect de bumerang. Păstrarea UFDR în forma sa consacrată reprezenta 
în viziunea partidului o tendinţă către „sectarism” menită „a îngusta munca în rândul 
maselor largi de femei”. Dacă până în acest moment s-a putut vorbi despre un conflict între 
preluarea modelului sovietic şi păstrarea unui specific naţional adecvat condiţiilor interne, 
în ianuarie 1953, situaţia pare să fi fost tranşată definitiv. Pentru a opera modificările în 
rândul organizaţiei de femei, modelul sovietic a fost cel care a prevalat : 


Învăţând din bogata experienţă a Uniunii Sovietice şi ţinând cont de condiţiile din ţara noastră, 
trebuie ca întregul partid, organele şi organizaţiile sale să aibă răspunderea directă pentru 
întărirea muncii politice de masă în rândul femeilor“. 


Măsurile prevăzute pentru înfiinţarea secţiilor de femei au fost complexe. Se hotăra 
înfiinţarea până la 1 martie 1953 a secţiilor de femei pe lângă CC al PMR, pe lângă 
comitetele regionale, raionale şi orăşeneşti de partid. În birourile organizaţiilor de bază ale 
partidului urmau să fie stabiliţi responsabili pentru „munca în rândurile femeilor”. În 
Comitetul Executiv al Confederaţiei Generale a Muncii, în prezidiul uniunilor, în comitetele 
sindicale, comitetele de întreprinderi şi de secţii trebuiau numiţi responsabili cu „munca de 
femei”. Aceleaşi măsuri urmau să fie luate pentru Comitetul Central, organele şi organi- 
zaţiile de bază ale UTM. 


ANIC, fondul CC al PCR - Secţia Cancelarie, dosar 77/1951, ff. 1-2. 

Arhiva Guvernului României, fond Hotărâri ale Consiliului de Miniştri, HCM 1088/953, ff. 1-9. 
Nicoleta lonescu-Gură, op. cit., p. 226. 

ANIC, fondul CC al PCR - Secţia Cancelarie, dosar 77/1951, ff. 1-2. 

Ibidem. 

Secția Muncii de Partid în Rândul Femeilor 


La nivelul Comitetului Central s-a hotărât înfiinţarea Secţiei Muncii de Partid în Rândul 
Femeilor, al cărei rol poate fi rezumat prin preluarea atribuţiilor Secţiei Organelor Condu- 
cătoare de Partid, Sindicate şi de Tineret în relaţia cu Organizaţia de Femei. Principala 
funcţie a Secţiei era selecţionarea şi repartizarea cadrelor, precum şi controlul aplicării 
hotărârilor partidului şi guvernului de către organele şi organizaţiile de partid, sindicate, 
UTM, sfaturile populare, Comitetul Femeilor Democrate din RPR şi instituţiile de stat cu 
privire la „mobilizarea maselor de femei pentru participarea lor activă la construirea 
socialismului şi la lupta pentru apărarea păcii”. Secţia se ocupa de pregătirea materialelor 
informative necesare şi, potrivit indicaţiilor primite, putea elabora proiecte de hotărâri. O 
altă sarcină importantă era asigurarea trecerii activităţii tuturor membrelor UFDR în 
cadrul Sfaturilor Populare. Secţia era condusă de un şef secondat de un adjunct. În com- 
ponenţa sa intrau următoarele sectoare : Munca Organelor de Partid în Rândul Femeilor, 
Munca Organelor Sindicale şi de UTM în Rândul Femeilor”, Munca Sfaturilor Populare în 
Rândul Femeilor”. Fiecare dintre aceste sectoare avea în fruntea sa un şef. Lor li se adăuga 
şi un secretariat tehnic. Numărul de membre care activau în interiorul acestei secţii trebuia 
să se încadreze în limita a 15-19 activiste. În cadrul Comitetelor Regionale, numărul acestora 
cobora la 5-7, iar pentru cele raionale la 3-5 persoane. Recrutarea viitoarelor cadre pentru 
secţiile de femei trebuia realizată din rândul membrelor active prezente în aparatul de 
partid, dar şi în cadrul organizaţiilor de masă, sindicale, UTM şi UFDR. 

Cu această ocazie, se hotăra convocarea la Bucureşti în luna mai 1953 a unei Conferinţe 
Naţionale a Femeilor în cadrul căreia să se aleagă un Comitet al Femeilor din RPR, fiind 
trasate totodată principalele domenii de activitate ale viitoarei forme de organizare”. 


1. „Sectorul munca organelor de partid în rândurile femeilor controlează felul cum organele şi 
organizaţiile de partid se preocupă de educarea politică, ridicarea nivelului cultural, promovarea în 
munci de răspundere în toate domeniile activităţii de partid, antrenarea la toate acţiunile partidului, 
atragerea femeilor în rândurile candidaţilor şi membrilor de partid, precum şi asupra felului cum 
organele de partid controlează şi îndrumează organizaţiile sindicale, UTM şi sfaturile populare 
pentru executarea hotărârilor cu privire la antrenarea femeilor la toate acţiunile Partidului şi 
Guvernului.” (ANIC, fondul CC al PCR - Secţia Organizatorică, dosar, 4/1954, f. 100) 

2. „Sectorul munca organelor sindicale şi de UTM în rândurile femeilor controlează executarea 
hotărârilor Partidului şi Guvernului de către organele sindicale şi de UTM cu privire la antrenarea 
femeilor în vederea îndeplinirii planului de producţie, calificarea şi promovarea lor în munci de 
răspundere, aplicarea legilor cu privire la protecţia mamei şi copilului, ridicarea nivelului politic 
şi cultural al femeilor, precum şi la toate acţiunile Partidului şi Guvernului.” (ibidem) 

3. „Sectorul munca sfaturilor populare în rândurile femeilor controlează executarea hotărârilor 
Partidului şi Guvernului de către Comitetele Executive ale Sfaturilor Populare cu privire la 
îndrumarea femeilor spre producţie, întovărăşiri agricole şi GAC ; calificarea lor profesională, 
promovarea în munci de răspundere administrative şi politice, antrenarea în acţiuni obşteşti, 
aplicarea legilor cu privire la protecţia mamei şi copilului, ridicarea nivelului politic şi cultural al 
femeilor, precum şi la toate acţiunile Partidului şi Guvernului.” (ibidem) 

4. „Acest comitet se va sprijini pe comisii de femei, ce vor fi create pe lângă Sfaturile Populare 
regionale, raionale şi orăşeneşti, delegate ale femeilor pe lângă sfaturile populare comunale şi 
delegate pe sate şi ulite (la sate) şi pe străzi (la oraşe). Toate acestea vor avea rolul de a mobiliza 
femeile în acţiunile sfaturilor populare şi în acţiunile întreprinse de Comitetul Femeilor din RPR. 
Comitetul Femeilor din RPR va asigura editarea revistelor de femei şi legăturile internaţionale cu 
FDIF-UL. În acest scop Comitetul Femeilor din RPR va organiza o puternică redacţie şi o secţie 
restrânsă pentru legăturile internaţionale.” (Arhiva Guvernului României, fond Hotărâri ale 
Consiliului de Miniştri, HCM 1088/1953, f. 11) 

Hotărârea CC al PMR din ianuarie 1953 a fost întărită prin Hotărârea Consiliului de 
Miniştri din 9 aprilie 1953. La articolul 1 se preciza: 


În scopul asigurării unei participări mai largi a maselor de femei la construirea socialismului 
şi pentru a dezvolta iniţiativa creatoare a acestora în opera de ridicare gospodărească şi 
social-culturală a oraşelor şi satelor ţării noastre, pe lângă Comitetele Executive ale Sfaturilor 
Populare regionale, raionale, orăşeneşti şi comunale se înființează Comisii de Femei!. 


Organizarea şi funcţionarea Comisiilor de Femei erau stabilite prin instrucţiunile 
cuprinse în anexele ce însoțeau Hotărârea Consiliului de Miniştri. Astfel, se stabileau trei 
mari direcţii de organizare a populaţiei feminine la nivel naţional. 


Adunarea Delegatelor 


Prima măsură viza ca în oraşe, cartiere, comune şi sate să se organizeze consfătuiri ale 
femeilor pe străzi, în blocuri şi în mai multe case în care femeile să-şi aleagă delegatele 
pentru Adunarea Delegatelor. Fiecare grupă de 10 femei urma să-şi desemneze o delegată. 
Mandatul acestor delegate era de un an, numirea lor fiind validată de către Adunarea 
Generală a Femeilor din cartier, a străzilor mai mari sau din satul respectiv. Toate delegatele 
alese constituiau Adunarea Delegatelor pe teritoriul respectiv. Numărul maxim de membre 
într-o Adunare a Delegatelor era de 100, ele reprezentând 1 000 de femei. Este dat 
exemplul unui oraş cu 30 000 de femei. În acest caz, urmau să fie constituite 30 de adunări 
ale delegatelor. În cadrul fiecărei adunări urmau să fie formate grupe de lucru pe diferite 
probleme : gospodăreşti, sanitare, de învăţământ, de cultură sau de aprovizionare. Aceste 
grupe se încadrau în activul lărgit al comisiilor permanente, al sfaturilor populare pe proble- 
mele respective. Responsabilele acestor grupe alcătuiau grupul de sprijin al preşedintei res- 
pectivei adunări a delegatelor?. 


Comisiile de Femei 


Al doilea palier de acţiune era încredinţat Comisiilor de Femei de pe lângă Comitetele 
Executive ale Sfaturilor Populare Regionale, Raionale, Orăşeneşti şi Comunale. În cadrul 
oraşelor şi comunelor, aceste comisii aveau în componenţă între 11 şi 15 membre alese 
dintre delegatele ce s-au făcut remarcate anterior prin activitatea prestată, în cadrul unei 
şedinţe plenare pe oraşe şi comune şi validate de Comitetele Executive ale Sfaturilor 
Populare. Pentru regiuni şi raioane, Comisiile de Femei erau alcătuite din 5-9 membre, 
numite de către Comitetul Executiv al Sfatului Popular dintre membrele sale. De altfel, la 
toate nivelele - regiuni, raioane, oraşe şi comune -, responsabilele Comisiilor de Femei de 
pe lângă Sfaturile Populare au fost cooptate în Comitetul Executiv al Sfaturilor Populare 
respective. 

Sarcinile Comisiilor de Femei de pe lângă Comitetele Executive ale Sfaturilor Populare 
Regionale, raionale, orăşeneşti şi comunale erau să urmărească felul în care Comitetele 
Executive ale Sfaturilor Populare coordonau activitatea dusă de femei în vederea realizării 
sarcinilor prevăzute în planul de activităţi, precum şi să întocmească rapoarte de activitate 
şi să propună măsuri pentru îmbunătăţirea activităţii. Ele analizau şi propuneau Comitetului 


1. Arhiva Guvernului României, fond Hotărâri ale Consiliului de Miniştri, HCM 1088/1953, f. 1. 
2. Ibidem. 

Executiv al Sfatului Popular măsurile ce trebuiau luate pentru calificarea şi promovarea 
femeilor în diferite funcţii de conducere. Comisiile de Femei de pe lângă Sfaturile Populare 
din regiuni şi raioane deţineau doar un rol consultativ în cadrul Comitetelor Executive 
respective, nefiind autorizate să traseze sarcini pentru Comisiile de Femei!. 

Comisiile de Femei aveau ca misiune mobilizarea şi supravegherea femeilor, prin 
intermediul Adunării Delegatelor în toate acţiunile economice, culturale, sociale şi gospodă- 
reşti ale Sfaturilor Populare. Acestor obligaţii ce-şi găseau corespondenţa în structura de 
organizare a Comisiilor li se adăugau şi altele cu un caracter mult mai general : construcţia 
şi reconstrucţia oraşelor, buna întreţinere a fondului de locuinţe, valorificarea resurselor 
locale, campaniile agricole şi de colectare, autoimpunerea, alfabetizarea, buna funcţionare 
a şcolilor şi căminelor culturale, a unităţilor sanitare şi de copii, organizarea grădiniţelor 
sezoniere, combaterea speculei. Comisiile de Femei răspundeau de încadrarea femeilor în 
diferite domenii de activitate, precum şi de promovarea lor în funcţii de conducere. O 
sarcină foarte importantă era propaganda în favoarea constituirii gospodăriilor colective. 

Din punctul de vedere al educaţiei ideologice, Comisiilor de Femei le revenea obligaţia 
să mobilizeze 


masele largi de femei în lupta activă pentru pace, educarea lor în spiritul patriotismului şi al 
internaţionalismului proletar, în spiritul dragostei şi recunoştinţei faţă de Uniunea Sovietică, al 
vigilenţei revoluţionare faţă de duşmanul de clasă, pentru demascarea chiaburilor, speculanţilor, 
sabotorilor şi a tuturor uneltirilor dusmanului intern şi extern”. 


Modul de funcţionare era atent stabilit. Activitatea urma să fie planificată trimestrial, 
pe baza unor planuri de muncă. Comisia de Femei se întrunea la fiecare două săptămâni 
pentru a face analiza activităţii şi pentru a discuta eventualele măsuri ce se impuneau 
pentru îmbunătăţirea performanţelor. Comitetele Executive ale Sfaturilor Populare, prin 
intermediul Comisiei de Femei, convocau şedinţe lunare sau ori de câte ori situaţia o 
impunea cu toate preşedintele Adunărilor Delegatelor pentru a face analiza muncii sau 
pentru a transmite directive legate de anumite sarcini speciale. 

Adunările Delegatelor, Adunările Generale ale Femeilor pe cartier, străzi mari şi sate 
sau plenarele delegatelor pe oraşe şi comune erau convocate pentru mobilizarea femeilor în 
cadrul unor acţiuni de amploare cum ar fi construcţii, însămânţări sau autoimpunere. 

Primele alegeri pentru Adunările Delegatelor s-au desfăşurat în perioada 20 aprilie - 
1 iunie 1953. Prima fază a procesului electiv a constat în desemnarea unei delegate pentru 
fiecare 10 femei. Ulterior, au fost convocate de către Sfaturile Populare Adunări Generale 
ale Femeilor pe cartiere, străzi mari şi sate pentru confirmarea delegatelor. Cu această 
ocazie era aleasă şi preşedinta femeilor din respectivul areal. Adunarea era condusă de un 
prezidiu format din delegatul Sfatului Popular, responsabil de buna desfăşurare a lucrărilor, 
şi femei ce se remarcaseră anterior prin contribuţia lor în diferite domenii de activitate. 
După constituirea Adunării Delegatelor, se convoca de către Sfaturile Populare plenara 
delegatelor pe oraşe şi comune, în cadrul căreia erau alese Comisiile de Femei pe lângă 
Sfaturile Populare din oraşe şi comune”. 

UFDR a fost numit responsabil pentru buna desfăşurare a alegerilor Adunărilor Delega- 
telor. Era ocazia ideală de a face cunoscute în rândul femeilor noile forme de organizare 
proiectate de PMR. Pregătirea alegerilor reprezenta în acelaşi timp trecerea activă a 
membrelor UFDR către nou-înfiinţatele resorturi aflate în subordinea Sfaturilor Populare. 


1. Arhiva Guvernului României, fond Hotărâri ale Consiliului de Miniştri, HCM 1088/1953, f. 5. 
2. Ibidem, f. 7. 
3. Ibidem, f. 8. 

Comitetul Femeilor Democrate 


După finalizarea procesului de alegere a Adunărilor Delegatelor, reprezentantele nou-înfiin- 
ţatelor organisme au fost invitate pe 30 mai 1953 la Bucureşti pentru a-şi alege în cadrul 
Congresului Femeilor democrate din RPR reprezentantele în Comitetul Femeilor Democrate 
(CFD), organul central al Comisiilor de Femei de pe lângă Sfaturile Populare. În urma 
discuţiilor, 151 de femei au fost desemnate să intre în componenţa CFD. În cadrul 
Consiliului a fost numit un Prezidiu alcătuit din 33 de membre şi un Birou format din Stela 
Enescu (preşedintă), Ileana Răceanu, Raluca Ripan şi Maria Moraru (vicepreşedinte), Ana 
Lungu şi Rozalia Moldoveanu (secretare). 
Obiectivele principale al Comitetului Femeilor Democrate au fost formulate astfel : 


Mobilizarea femeilor din RPR în lupta pentru pace, pentru îmbunătăţirea condiţiilor de viaţă 
ale mamei şi copilului, mobilizarea femeilor în diferite acţiuni întreprinse de FDIF şi asigurarea 
legăturilor internaţionale cu FDIF, editarea revistelor de femei!. 


Structură 
Activitatea CFD era împărţită pe mai multe secţii : 


e Secția Relaţii cu Străinătatea, de care răspundea Ana Lungu, avea ca primă sarcină 
popularizarea în România a realizărilor femeilor din URSS, din celelalte ţări ale blocu- 
lui comunist, dar şi a mişcărilor de femei din ţările occidentale. Întrucât propaganda 
era exportată şi în afara graniţelor, „realizările” femeilor din România erau prezentate 
cititorilor din străinătate prin intermediul unui Buletin informativ însoţit de diverse 
broşuri şi pliante. Secţia Relaţiilor cu Străinătatea răspundea de organizarea schimbului 
de scrisori între femei din România şi omoloage din alte ţări comuniste, precum şi de 
primirea delegaţiilor străine. 

e Secția Propagandă avea ca sarcină redactarea unor materiale cu scop propagandistic : 
broşuri, pliante, plicuri cu fotografii, organizarea conferinţelor, menţinerea legăturii cu 
instituţiile şi ministerele care puteau contribui la popularizarea mişcării femeilor. 

e Secţia Administrativă răspundea de toate problemele administrative, cum ar fi Can- 
tina Comitetului, Căminul de Copii, Gospodăria Anexă, Casa de Odihnă de la Poiana 
Braşov. 

e Sectorul pentru ocrotirea mamei şi copilului. 


Atât Secţia Relaţii cu Străinătatea, cât şi Secţia Propagandă aveau în componenţă un 
colectiv de redacţie. 

Acestor obligaţii li se adăuga coordonarea celor trei reviste destinate exclusiv femeilor : 
revista Femeia, care se adresa cu predilecție cititoarelor din mediul urban, revista Săreanca, 
care trata subiecte legate în mod special de realităţile satului românesc, şi revista de limbă 
maghiară Dolgozo No, ce apărea la Cluj”. 


Compoziţie 


Foarte interesantă este analiza compoziţiei socioprofesionale a CFD. Din totalul membrelor, 
37 (25%) erau muncitoare, 56 (37%) proveneau din mediul rural (34 lucrau în cadrul 


1. ANIC, fondul CC al PCR - Secţia Organizatorică, dosar 48/1954, f. 31. 
2. Ibidem, ft. 43-45. 

gospodăriilor colective, restul de 22 aflându-se în afara acestora), 32 (21%) erau intelec- 
tuale, 11 (7%) erau gospodine, 9 (6%) erau funcţionare, iar 6 (4%) aparţineau altor categorii. 
Adunând procentele intelectualelor şi funcţionarelor, ajungem la un aport de 28% din totalul 
membrelor, mai mult decât procentul deţinut de muncitoare, statistică ce arată o bună 
reprezentare pentru această categorie. Dacă în 1950, cu ocazia convocării Congresului 
Naţional al UFDR, intelectualelor nu le reveneau decât 6% din totalul participantelor ; trei 
ani mai târziu, proporţia lor a crescut la 21, respectiv 28, dacă luăm în calcul şi procentul 
reprezentat de funcţionare. Această cifră este cu atât mai semnificativă dacă se ţine cont de 
compoziţia în teritoriu a Organizaţiei de Femei. Observaţia este valabilă şi pentru compo- 
nenţa Prezidiului, unde intelectualele erau majoritare: 10 (30%) muncitoare, 7 (21%) 
țărănci, 11 (33%) intelectuale şi 5 (15%) gospodine!. 


Modificările aduse prin HCM 700/1954 


Caracterul complex al formei de organizare pentru „munca cu femeile” nu a întârziat să-şi 
arate neajunsurile. Sfaturile Populare nu foloseau şi nici nu încurajau activitatea Comisiilor 
de Femei. Ierarhia complexă pe care se bazau Adunările Delegatelor făcea ca mobilizarea 
membrelor acestora să fie extrem de greoaie, sarcinile primite fiind dificil de îndeplinit. 
Statutul Adunărilor Delegatelor prevedea ca în fiecare an să aibă loc alegeri? pentru 
desemnarea reprezentantelor la fiecare 10 femei; or, procedura complexă, vastitatea 
spaţiului ce trebuia acoperit şi numărul mare al adunărilor ce trebuiau ţinute transformau 
acest proces electiv într-o întreprindere deosebit de solicitantă şi oarecum inutilă prin 
prisma rezultatelor obţinute. 

În faţa acestor inconveniente, liderii comunişti au luat rapid măsuri pentru înlăturarea 
neajunsurilor. Prin HCM 700/1954 au fost adoptate următoarele măsuri : 


Adunările Delegatelor 


e Lacomune: în cadrul fiecărei circumscripţii electorale comunale s-au constituit grupe 
de 8-15 femei, conduse de o delegată de grupă. Delegatele de grupă se întruneau pentru 
a alege Comisia de Femei a Sfatului Popular din comuna respectivă, formată din 5-15 
membre, fiecare dintre ele având obligaţia de a ţine legătura cu delegatele de femei din 
2-3 circumscripţii electorale. Responsabila Comisiei de Femei trebuia să fie aleasă 
vicepreşedinte al Comitetului Executiv al Sfatului Popular. 

e Laoraşe: în cadrul circumscripţiilor electorale orăşeneşti şi ale raioanelor de oraş s-au 
constituit grupe de 8-15 femei care îşi alegeau o delegată de grupă. De două ori pe 
lună, delegata convoca o şedinţă cu femeile din cadrul circumscripţiei. Delegatele 
grupelor de femei dintr-o circumscripție electorală alegeau o responsabilă de circum- 
scriptie. Toate responsabilele de circumscripție alegeau în cadrul unei adunări Comisia 
de Femei a oraşului sau a raionului, compusă din 7-25 de membre. Fiecare membră a 
comisiei răspundea de activitatea unui grup de responsabile de circumscripție. Comisia 


ANIC, fondul CC al PCR - Secţia Organizatorică, dosar 48/1954, f. 16. 

Alegerile pentru Adunările de Delegate nu respectau delimitarea circumscripţiilor electorale şi a 
unităţilor teritoriale care stăteau la baza activităţii Sfaturilor Populare (ANIC, fondul CC al PCR - 
Secţia Cancelarie, dosar 44/1954, f. 6) 

de Femei îşi desemna o responsabilă care, dacă era deputat, urma să fie şi membru în 
Comitetul Executiv al Sfatului Popular respectiv. Pentru a mobiliza femeile în cadrul 
diferitelor acţiuni, Comitetele Executive ale Sfaturilor Populare organizau lunar adunări 
cu delegatele!. 


Alegerile pentru Adunările Delegatelor 


În 1954, noile alegeri pentru Adunările Delegatelor au fost programate pentru lunile mai- 
-iunie. Modalitatea de organizare a alegerilor respecta modificările aduse HCM 700/1954. În 
cadrul comunelor s-au constituit grupe formate din 8-15 femei. În mod obligatoriu, mem- 
brele unei grupe trebuiau să aparţină aceleiaşi circumscripţii electorale. Ulterior formării 
acestor grupe, se organiza o şedinţă a tuturor femeilor din circumscripție, cu această ocazie 
fiind aleasă delegata de grupă. Odată alese toate delegatele de grupă, Comitetul Executiv 
al Sfatului Popular Comunal le convoca într-o adunare generală pentru alegerea Comisiei 
de Femei de pe lângă Sfatul Popular. Nici un aspect din organizarea acestor alegeri nu a 
fost lăsat la voia întâmplării. Circularele trimise în teritoriu precizau inclusiv ordinea de zi 
folosită pentru alegerea comisiei: darea de seamă a Comisiei de Femei de la alegerea sa, 
alegerea noii comisii, prelucrarea sarcinilor ce revin femeilor din planul de muncă al 
Sfatului Popular respectiv. Propunerile pentru componenţa comisiei nu veneau din partea 
delegatelor. Rolul acestora se limita la votarea propunerilor făcute de preşedintele Comite- 
tului Executiv al Sfatului Popular Comunal, fiecare nominalizare fiind supusă unui vot 
deschis. În practică, listele cu propuneri erau constituite chiar înainte de alegerea delegate- 
lor?. Votul deschis pentru o listă de membre stabilită anterior arată lipsa de relevanţă pentru 
întregul proces electiv. 


Comisiile de Femei 


Pentru alegerea Comisiilor de Femei în oraşe, procedura era similară. Diferențe apăreau în 
alegerea Comisiilor de Femei de pe lângă Comitetele Executive ale Sfaturilor Populare 
regionale, raionale şi al capitalei, ce erau numite de către Comitetele Executive respective. 
Pentru a da mai multă consistenţă activităţii, responsabilele Comisiilor de Femei la nivel 
regional, raional, dar şi la nivelul municipiului Bucureşti deveneau instructori în cadrul 
secţiei organizatorice, urmând să se ocupe exclusiv de „munca cu femeile”5. 

Rezultatele obţinute de Comisiile de Femei între cele două sesiuni de scrutin naţionale 
pentru alegerea adunărilor delegatelor nu erau deloc încurajatoare. Mult dorita „mobilizare 
a maselor de femei” întârzia să devină realitate. Comitetele Executive ale Sfaturilor Populare 
nu acceptaseră şi nu înțelegeau utilitatea nou-înfiinţatelor Comisii de Femei. Soluţia găsită 
pentru a rezolva cele două mari inconveniente a fost tocmai organizarea acestor alegeri la 
nivel naţional. Dacă ordinele venite de la centru erau respectate întocmai, cel puţin 
teoretic, toate femeile din ţară ar fi fost implicate sau cel puţin li s-ar fi adus la cunoştinţă 
priorităţile partidului în ceea ce le privea: „ridicarea nivelului gospodăresc al satului, 
întreţinerea culturilor, lărgirea culturilor de legume şi zarzavaturi, creşterea păsărilor, 
domeniul sanitar, pregătirea campaniei de recoltare, treieriş şi colectare” pentru cele aflate 


1. Arhiva Guvernului României, fond Hotărâri ale Consiliului de Miniştri, HCM nr. 700/1954, f. 3. 
2. ANIC, fondul CC al PCR - Secţia Organizatorică, dosar 48/1954, f. 75. 
3. Arhiva Guvernului României, fond Hotărâri ale Consiliului de Miniştri, HCM nr. 700/1954, f. 7. 

în mediul rural şi „rezolvarea problemelor obşteşti”! pentru cele din oraşe. Fiecare dintre 
P p 


aceste acțiuni trebuiau să conducă la „dezvoltarea economiei naționale şi ridicarea continuă 


;»2 


a nivelului de trai material şi cultural al oamenilor muncii”“. 


Concluzii 


La începutul acestui demers ne-am propus să urmărim evoluţia formelor de încadrare 
instituţională a femeilor, motivațiile şi principiile ideologice care au stat la baza măsurilor 
luate de PCR în privinţa „muncii cu femeile”. Am încercat să arătăm că măsurile luate de 
Partidul Comunist Român în privinţa formelor instituţionale de încadrare a „muncii cu 
femeile” au fost departe de orice inovaţie sau adaptare la condiţiile naţionale. Uniunea 
Femeilor Antifasciste din România şi-a găsit model în Comitetul Antifascist al Femeilor 
iniţiat de URSS, iar Federaţia Femeilor Democrate din România a fost reflecţia internă a 
Federaţiei Internaţionale a Femeilor Democrate. Pe fondul procesului de stalinizare a 
României, a fost creată organizaţia unică de femei, şi anume Uniunea Femeilor Democrate 
din România. Nici evoluţia formelor de organizare a „muncii cu femeile” după 1948 nu a 
înregistrat noutăţi. Secţia muncii de partid în rândul femeilor nu a fost decât un Zhenotdel 
românesc, ajutată de Adunările Delegatelor şi un Comitet al Femeilor Democrate. 

Decupajul cronologic operat în cadrul acestui studiu poate să pară la prima vedere unul 
abrupt sau chiar fortuit. După cum am arătat însă mai sus, segmentul temporal 1944-1954 
a fost caracterizat de o efervescenţă deosebită a preocupărilor PCR de a organiza „munca 
cu femeile”. Multe dintre deciziile luate în această perioadă şi-au păstrat valabilitatea până 
la căderea regimului comunist în decembrie 1989. Plecând de la aceste considerente, dorim 
ca demersul de faţă să faciliteze o mai bună înţelegere a fenomenelor ulterioare ce au 
caracterizat raportul dintre statul comunist român şi populaţia sa feminină, două direcţii 
importante fiind apariţia Consiliului Naţional al Femeilor, precum şi extinderea unei 
legislații a egalităţii, cu toate formele sale: politică, economică, accesul la educaţie şi 
viaţa privată. 


1. ANIC, fondul CC al PCR - Secţia Organizatorică, dosar 48/1954, ff. 78-80. 
2. Arhiva Guvernului României, fond Hotărâri ale Consiliului de Miniştri, HCM nr. 700/1954, f. 8. 


Andrei Muraru 


Secţia de Cadre a Comitetului Judeţean Iaşi 
al PCR (1945-1948) 


În teritoriu, Partidul Comunist a beneficiat, după preluarea puterii, de numeroase instru- 
mente de control social, mai mult sau mai puţin instituţionalizate în cadrul partidului-stat. 
Dintre acestea, un loc aparte! îl ocupă Secţia de Cadre, organism aproape necunoscut din 
partidului şi a mărturiilor directe privind activitatea unei astfel de structuri. 

Studiul de faţă este, după ştiinţa noastră, prima încercare de a urmări activitatea şi 
atribuţiile unei secţii de cadre la nivel local. Ne propunem aşadar să analizăm condiţiile şi 
contextul în care a apărut resortul cadrelor şi să facem o scurtă incursiune în structura 
Comitetului Judeţean de Partid Iaşi. Vom urmări apoi nivelul de organizare al Secţiei şi 
atribuţiile sale, enunţând cele mai importante sarcini din perioada respectivă. Din punct de 
vedere cronologic, analiza noastră va avea în vedere perioada scursă de la înfiinţarea 
structurii locale de cadre (1945) până la începutul anului 1948, întrucât, din punct de 
vedere metodologic, după această dată avem de-a face cu o altă abordare instituţională şi 
politică (începerea unui val masiv de epurări după absorbirea Partidului Social-Democrat). 

Lucrarea de faţă se bazează pe cercetările întreprinse la Direcţia Judeţeană laşi a 
Arhivelor Naţionale, unde se găsesc majoritatea documentelor întocmite de fostele instituţii 


1. Istoriografia problemei numără doar câteva titluri importante legate de acest subiect încă necercetat 
al istoriei noastre recente. Vom aminti în continuare studiile semnificative : Dumitru Tănăsescu, 
„Dosarul de cadre”, Magazin Istoric, serie nouă, an XXXI, nr. 12 (369), decembrie 1997, 
pp. 7-9; idem, „Fişete desferecate. Dosarul de cadre”, Magazin Istoric, serie nouă, an XXXII, 
an 1 (370), ianuarie 1998, pp. 40-42; Septimiu Chelcea, „Oficializarea reprezentării private a 
propriei vieţi. Studiu de caz : dosarul de cadre al unui profesor universitar, 1950-1965”, Sociologie 
românească, 2, 2000, pp. 138-139; Marius Oprea (coord.), Nicolae Videnie, Ioana Cîrstocea, 
Andreea Năstase, Stejărel Olaru, Securiştii partidului. Serviciul de cadre al PCR ca poliție 
politică, Editura Polirom, laşi, 2002; Andrei Muraru, „Instrucţiunile Secţiei de Cadre. Un 
studiu de caz pe Arhiva Comitetului Judeţean de Partid Iaşi”, Anuarul Institutului de Istorie 
„A.D. Xenopol”, tom XLII, 2005, pp. 483-496; idem, „Secţia de Cadre ca instrument de verificare 
şi control în interiorul Partidului Comunist”, De ce trebuie condamnat comunismul. Anuarul 
Institutului de Investigare a Crimelor Comunismului în România, vol. I, Editura Polirom, laşi, 
2006, pp. 141-161. 

şi organizaţii ale partidului-stat! din judeţ, deşi persistă încă suspiciunea că arhiva fostei 
organizaţii de partid, ca în atâtea alte cazuri, ar fi incompletă?. 
Contextul intern 


Contextul în care a luat naştere noua structură a Comitetului Judeţean Iaşi al PCR, Secţia 
de Cadre, este unul determinat în primul rând de distrugerile războiului şi de influenţele 


1. La Direcţia Judeţeană laşi a Arhivelor Naţionale (DJAN laşi) se regăsesc numeroase fonduri 
arhivistice ale diferitelor structuri ale partidului-stat din perioada 1945-1989. Astfel, la finalul 
anului 2008, în această structură teritorială a Arhivelor Naţionale se găsesc multe fonduri date în 
cercetare, dintre care enumerăm : Comitetul Judeţean Iaşi — Partidul Comunist Român (1968-1986), 
Comitetul Judeţean Iaşi - Partidul Muncitoresc Român (1945-1950), Comitetul Judeţean Iaşi — 
Uniunea Tineretului Comunist (1949-1989), Comitetul Municipal Iaşi - Partidul Comunist Român 
(1951-1989), Comitetul Municipal laşi - Uniunea Tineretului Comunist (1968-1989), Comitetul 
Raional Iaşi - Partidul Comunist Român (1950-1967), Comitetul Regional Iaşi - Partidul Comunist 
Român (1950-1967), Comitetul Regional de Partid Moldova PCR (1944-1947), Comitetul Regional 
UTC Iaşi (1947-1988), Consiliul Regional laşi - Asociaţia Română pentru Strângerea Legăturilor 
cu Uniunea Sovietică (1950-1961), Institutul de Studii Istorice şi Social-Politice de pe lângă 
Comitetul Central al Partidului Comunist Român - Sector Iaşi (1942-1989), Ziarul Flacăra Iaşului 
(organul de presă al Comitetul Judeţean al PCR Iaşi) (1947-1990) etc. Unităţile arhivistice care 
alcătuiesc fondul Comitetul Judeţean Iaşi al PCR, de care ne vom ocupa în paginile următoare, 
cuprind dosare întocmite pe secţii (ex. Sectorul CFR - Secţia Organizatorică, Secţia de Cadre, 
Secţia de Propagandă şi Agitaţie, Comitetul Regional de Partid etc.) ; natura înscrisurilor este şi ea 
diversă : rapoarte de activitate, procese-verbale, tabele, telegrame nominale, rezultatele verificării 
membrilor PCR, note stenografice, materiale ale şcolii de partid ş.a. 

2. În ultimele două decenii, despre arhiva PCR laşi au circulat mai multe zvonuri în oraş. De 
exemplu, unul dintre evenimentele care au alimentat speculaţiile privind circulaţia unor părţi din 
arhivă s-a petrecut în ziua de 22 decembrie 1989, când, în seiful prim-secretarei PCR a judeţului 
laşi de la „Casa Pătrată”, Maria Ghiţulică (pentru detalii biografice, vezi Gheorghe Crişan, 
Piramida puterii : oameni politici şi de stat din România (23 august 1944 - 22 decembrie 1989), 
Editura Pro Historia, Bucureşti, 2001, p. 129), au fost descoperite mai multe documente. Cu 
siguranţă, cel mai „preţios” dintre acestea este o listă cu numele persoanelor în dreptul cărora 
apăreau referinţe de tipul „persoană în verificări” sau „persoană de sprijin”. Lista ne-a fost pusă 
la dispoziţie de domnul Val Gheorghiu, căruia îi mulţumim călduros şi pe această cale, şi conţine 
(în forma pe care o deţinem) aproximativ 230 de nume. Persoanele de pe această listă nu au făcut 
niciodată in corpore obiectul unei cercetări serioase şi sistematice în arhiva CNSAS ; sporadic, au 
apărut însă informaţii despre anumite personaje, unele fără dosar de reţea, altele dovedite drept 
informatori ai fostei poliţii politice comuniste. De asemenea, multe dintre documentele descoperite 
în seiful Mariei Ghiţulică erau note informative semnate de către colonelul Constantin Ciurlău, 
şeful Securităţii din Iaşi (pentru un interviu cuprinzător cu zbirul poliţiei politice ieşene, vezi 
Andrei Aştefănesei, „Peste 1 000 de colaboratori Secu în laşi”, Ziarul de Iaşi, 24 august 2006, 
reluat apoi de Revista 22, anul XV (862), 15 septembrie 2006 - 21 septembrie 2006). Dintre 
înscrisuri, unul îl privea pe Sorin Antohi, care pe atunci era cercetător la Institutul de Istorie şi 
Arheologie „A.D. Xenopol”. Acesta era acuzat că făcea parte din grupul disident de la Iaşi, în 
speranţa că primul-secretar al judeţului va aproba acţiunea de influențare a celui în cauză (detalii 
în Sorin Antohi, „Poliţie politică: cele două feţe ale turnătoriei”, în Călin-Andrei Mihăilescu 
(coord.), Cum era ? Cam aşa... Amintiri din anii comunismului (românesc), Editura Curtea 
Veche, Bucureşti, 2006, p. 145, n. 2). Un alt zvon care a circulat mai mulţi ani în laşi se referea 
la arhiva organizaţiei de bază pe universitate şi susţinea că aceasta ar fi fost adăpostită în sediul 
Corpului IV Armată pentru a fi „periată”. 

proximităţii puterii de la Răsărit!. Dezastrul provocat de luptele purtate în oraş şi în 
împrejurimi a afectat populaţia, dar şi instituţiile locale şi viaţa socioeconomică în ansam- 
blul său. Imaginea dezolantă a oraşului este întregită de mărturii şi scrieri ce au consemnat 
efectele bombardamentelor asupra vechii capitale, încercând să evalueze totodată pagubele 
produse. Locuitorii oraşului, în număr de numai 50 000 de suflete, „populaţie mizeră şi 
înfricoşată” - redusă de transformările demografice petrecute în timpul războiului —, după 
mărturia lui Mihail Sadoveanu, priveau neputincioşi la clădirile importante ale citadelei 
care fuseseră devastate ori incendiate sau se transformaseră în munţi de moloz. Foametea 
şi bolile, plus 1 800 de imobile total distruse şi 500 grav avariate - acesta era, pe scurt, bilan- 
tul războiului asupra oraşului?. În privinţa regiunii, menţionăm că inclusiv la Conferinţa 
Regională a PCR Moldova (19-21 august 1945) au fost făcute unele estimări privind zona : 
17 000 de case distruse, 300 de sate şi 40 000 de hectare de teren arabil’. 


1. În zona Moldovei s-au dus lupte importante între Armata Roşie şi armatele Germaniei naziste, în 
regiune fiind cantonate mai multe divizii germane şi române. Ultimul an al României în război a 
fost şi cel mai greu pentru Moldova, cu numeroase raiduri aeriene la începutul anului (începând din 
martie), dar mai ales în luna august. Rezistenţa Armatei române a cedat presiunii sovietice, şi la 
20 august 1944 frontul a fost rupt în urma „operaţiunii Iaşi-Chişinău”, Iaşul fiind cucerit în noaptea 
de 20 spre 21 august (Constantin Cloşcă, România în infernul marii conflagrații [Frontul Iaşi- 
-Chişinău] , Sedcom Libris, laşi, 1997, pp. 110-111 ; Alessandru Duţu, Între Wehrmacht şi Armata 
Roşie. Relaţii de comandament româno-germane şi româno-sovietice (1941-1945), Editura Enciclo- 
pedică, Bucureşti, 2000, pp. 150-172 ; Klaus Scânherr, Luptele Wehrmachtului în România, traducere 
de Elena Matei, Editura Militară, Bucureşti, 2004, pp. 84-90; Academia Română, Istoria Românilor, 
vol. IX, România în anii 1940-1947, Editura Enciclopedică, Bucureşti, 2008, pp. 289-295). 

2. Constantin Cloşcă, op. cit., pp. 109-120; Gheorghe Zane, Memorii. 1939-1974, Editura Expert, 
Bucureşti, 1997, pp. 122-132; Loghin I. Agrigoroaie, Em. Bold, Iaşul contemporan. Scurt 
istoric. 1918-1969, Editura Junimea, laşi, 1969, pp. 108-118; Mihail Sadoveanu, Opere, vol. XX, 
p. 416, apud Constantin Cloşcă, op. cit., p 119. 

3. Desfăşurarea unei conferinţe regionale a partidului era dictată de imperativele organizatorice, de 
necesitatea cunoaşterii realităţilor din teritoriu, de viitorul mesaj al structurilor locale, de strategia 
pentru perioada următoare, dar mai ales de instabilitatea politică ce se prefigura. De asemenea, nu 
trebuie să pierdem din vedere că în luna august (1945) se împlinea un an de la răsturnarea lui 
Antonescu, aniversare ce trebuia să acapareze spaţiul public, dar şi să lanseze un atac virulent la 
adresa adversarilor politici. De altfel, în luna august, în toată ţara, s-au organizat conferințele 
regionalelor PCR, „prima mare acţiune de acest fel desfăşurată în partid după ieşirea sa din 
ilegalitate” (pentru detalii, vezi Gheorghe Țuţui, „Partidul Comunist Român în primul an după 
victoria insurecției naţionale antifasciste armate din august 1944”, în Institutul de Studii Istorice 
şi Social Politice de pe lângă CC al PCR, Partidul Comunist Român - conducătorul revoluției 
popular-democratice [1944-1947]. Studii, f.l., f.e., 1981, pp. 43-47). Conferinţa Regională 
Moldova a PCR a început la 19 august şi s-a încheiat la 21 august 1945. Comitetul Regionalei ales 
la conferinţă avea în componenţă 19 persoane, membri plini şi 6 membri supleanţi. Au luat 
cuvântul diverşi reprezentanţi ai autorităţilor locale, şedinţa fiind condusă de Simion Bughici. În 
afară de acesta, din Comitetul Regionalei Moldova ales la conferinţă au mai făcut parte Vasile 
Mârza, loan Niculi sau Gheorghe Chitic, mai târziu deputat şi prim-secretar al Comitetului 
Regional laşi al PMR (1952-1953). La lucrările conferinţei desfăşurate în sala „Sidoli” au luat 
parte lideri din teritoriu ai partidului, reprezentanţi ai partidelor „prietene”, ai Bisericii Ortodoxe 
şi ai Comitetului Central (Emil Bodnăraş şi Iosif Rotman). Pentru detalii referitoare la lucrările 
conferinţei, vezi DJAN Iaşi, fond Partidul Comunist Român - Comitetul Regional PCR Moldova, 
dosarele 31/1945 şi 32/1945; Conferinţa Organizaţiei Regionale Moldova a Partidului Comunist 
Român, 19-21 august 1945. Rezoluţie, Editura Lupta Moldovei, laşi, 1945; Emil Bodnăraş, 
Conferința Organizaţiei Regionale Moldova a Partidului Comunist Român, 19-21 august 1945, 
Editura Lupta Moldovei, laşi, 1945. 

Cuceririi Iaşului - devenit în noile împrejurări un centru de importanţă strategică - i-au 
urmat preluarea administrării oraşului! de către sovietici, prin intermediul unei garnizoane? 
conduse de comandantul Progromski şi înlocuirea funcţionarilor din conducerea instituţiilor 
administraţiei de stat. În Moldova, înlocuirea funcţionarilor statului s-a făcut mult mai 
repede decât în alte regiuni ale ţării din cauza prezenţei Armatei Roşii aici (în nordul 
Moldovei, încă din aprilie 1944) şi a retragerii administraţiei din august 1944". Refugiații 
şi funcţionarii care se întorceau în laşi în acele zile erau consideraţi „străini” şi erau luaţi 
în evidenţă de Serviciul de Siguranţă al Chesturii de Poliție’. În plus, mulţi dintre funcţio- 
narii locali şi angajaţi ai serviciilor de ordine publică refuzau să mai răspundă la solicitările 
guvernului şi acceptau doar ordinele“ primite din partea formațiunilor politice comuniste 
sau apropiate acestora. Situaţia tensionată din oraş era alimentată de abuzurile Armatei 
Roşii (preluarea unor imobile care aparţineau statului român, obligaţia întreţinerii Subco- 
misiei Aliate de Control, spitalizarea soldaţilor sovietici, deteriorarea drumurilor din oraş 
din cauza transporturilor grele, refuzul de a îngropa cadrele militare decedate în locuri 
special amenajate, distrugerea grădinilor publice prin transformarea lor în locuri de 
instrucţie, „pescuitul cu dinamită” în iazuri, împrumuturi nereturnate, jafuri, violuri etc.), 
care au înspăimântat populaţia locală şi au inoculat un sentiment de permanentă teroare’. 

Acapararea puterii şi a instituţiilor statului de către sovietici şi comunişti, în ciuda tezei 
istoriografiei comuniste conform căreia noua administraţie a fost instalată de populaţia locală 


x” 


„ajutată” doar de sovietici, a determinat şi apariția primelor formaţiuni anticomuniste 


1. În august 1944, odată cu declanşarea ofensivei pe linia Iaşi-Chişinău, administraţiile locale şi servi- 
ciile de ordine publică au fost retrase din Moldova (cu excepţia Putnei). La întoarcere, unele dintre 
acestea nu au mai putut ocupa posturile lăsate libere, întrucât prefecţii instalaţi de sovietici numiseră 
alte persoane cu atribuţii de conducere. De exemplu, la Iaşi, chestorul de poliţie Babătă, infractor 
condamnat la 25 de ani de muncă silnică pentru crimă, instalat de comunişti, a refuzat să recunoască 
autoritatea guvernului şi să predea comanda structurii de ordine publică. Cu toate presiunile, 
Direcţia Generală a Poliţiei nu a recunoscut Inspectoratul Regional de Poliţie Iaşi, înfiinţat ilegal 
de comunişti (Dumitru Şandru, „Instaurarea administraţiei comuniste în Moldova”, în 6 martie 
1945. Începuturile comunizării României, Editura Enciclopedică, Bucureşti, 1995, pp. 61-64). 

2. În 1946 în oraş se mai aflau Subcomisia Aliată de Control, o garnizoană sovietică cu mai multe 
unităţi, popote, spitale, un orfelinat pentru copiii sovietici, un cămin pentru repatriați şi o comisie 
pentru predarea-primirea vitelor. 

3. Radu Filipescu, „Prezenţa armatei sovietice în judeţul Iaşi. Informaţii privitoare la anul 1946”, 
Anuarul Institutului de Istorie „A.D. Xenopol”, 2004, Editura Academiei Române, Iaşi, vol. XXXVIII, 
2001, pp. 171-183; Dumitru Şandru, op. cit., pp. 59-77; Lilly Marcou, Sub Stalin şi Dej. Jurnalul 
unui om de stânga, traducere din limba franceză de Maria Ivănescu, Editura Antet, s.l. [Bucureşti], 
1998, pp. 46-55. 

4. Dumitru Şandru, op. cit., p. 74. 

Ibidem, p. 64. 

6. Prin Legea nr. 443 din 5 iunie 1945, guvernul Petru Groza a recunoscut practic toate actele 
administrative şi judecătoreşti emise de autorităţile care, pentru mai bine de 200 de zile, au 
exercitat puterea în Moldova şi în sudul Bucovinei. Este cunoscut faptul că cele mai multe dintre 
aceste decizii au fost dictate de ocupantul sovietic. 

7. Radu Filipescu, op. cit., pp. 171-176. Pentru o privire de ansamblu asupra Armatei Roşii, vezi o 
lucrare esenţială : Catherine Merridiane, Ivan's War. The Red Army 1939-1945, Faber and Faber 
Limited, Londra, 2006. De asemenea, despre armata sovietică în timpul celui de-al Doilea Război 
Mondial a fost publicat recent un volum cu referire la România (documentele Centrului de Informaţii 
„H”): Pavel Moraru, Armata lui Stalin văzută de români, Editura Militară, Bucureşti, 2006. 

8. Dumitru Şandru, op. cit., p. 60. 

constituite mai ales din studenţi şi foşti luptători pe front. Ele s-au conturat uneori în jurul 
unor forţe politice tradiţionale (de exemplu, Tineretul Universitar Naţional Ţărănesc) şi au 
urmărit destabilizarea situaţiei politice pentru alungarea sovieticilor şi a aliaţilor lor 
autohtoni, precum şi susţinerea luptei de partizani în contextul unui proxim război anti- 
sovietic. Reduse ca dimensiuni şi ca forţă organizaţională, aceste grupuri nu au reuşit să 
pună probleme serioase regimului nou instalati. 


Comitetul Judeţean de Partid Iaşi 


Comitetul Judeţean Iaşi făcea parte din Comitetul Regional de Partid Moldova, fiind cea 
mai importantă structură de partid din zona de nord-est. Majoritatea comitetelor de plasă 
(Bucium, Copou, Sectorul II, Sectorul III, Sectorul IV, Organizaţia CFR, Organizaţia 
Presă) din cadrul Comitetului Judeţean al PCR Iaşi au fost înfiinţate în 19457. Există totuşi 
structuri locale care au fost fondate în 1944 (Podu Iloaiei, Târgu Frumos) şi mai ales — de 
fapt, majoritatea - în 1946 (Bivolari, Şipote, Sectorul I, Sectorul V, Organizaţia Studenţi, 
Organizaţia Poliţiei, Organizaţia Primăriei etc.Y. Activitatea comuniştilor ieşeni s-a dina- 
mizat considerabil în acei ani, în mod evident datorită valurilor succesive de înscrieri, dar 
şi din cauza problemelor cu activiştii de partid”. 

În august 1946, Comitetul Judeţean Iaşi avea următoarea structură: în oraş existau 
cinci comitete de sector, şapte comitete ale diferitelor organizaţii (Poliţie, Primărie, Presă, 
PTT, CFR, Victoria, Uzină etc.) şi 65 de birouri de celulă ; în judeţ existau şase comitete 
de plasă (Bucium, Copou, Bivolari, Şipote, Târgu Frumos, Podu Iloaiei) şi 43 de birouri 
de celulă. Membrii de partid din oraşul şi judeţul Iaşi numărau atunci 6 600 de persoane”. 

Din punct de vedere instituţional, în cadrul Comitetului Judeţean de Partid Iaşi existau 
carenţe serioase în privinţa organizării. Mai ales în mediul rural, această constatare este 
evidentă în documentele de arhivă: incapacitatea responsabililor de celulă de a coordona 
şi sistematiza activitatea, slaba pregătire a elevilor trimişi la şcolile de cadre, inexistenţa 
spaţiilor adecvate pentru structurile de partid, lipsa secretarilor tehnici, absenţele de la 
şedinţe sau participarea la acestea a unor indivizi din afara PCR etc.* În martie 1947, 
structurile de partid din mediul rural „existau mai mult pe hârtie””. 

Obiectivele circumstanţiale ale comuniştilor ieşeni erau reprezentate de modelele 
ideologice locale : Vasile Mârza? (membru al Comitetului Central şi, ulterior, deputat de 
Iaşi), Mihai (Mişa) Novicov (şeful Secţiei Propagandă şi Agitaţie în cadrul Comitetului 


1. Dorin Dobrincu, „Fapte uitate : Iaşul şi rezistenţa anticomunistă (1946-1950)”, Anuarul Institutului 
de Istorie „A.D. Xenopol”, Editura Academiei Române, Iaşi, 2004, pp. 389-412. 

2. DJAN Iaşi, fond Partidul Comunist Român - Comitetul Judeţean Iaşi, dosar 13/1946, ff. 1-2, 5. 

3. Ibidem. 

4. De exemplu, în anul 1945, Secţia de Cadre a consemnat activitatea într-un dosar de 84 de file, iar 

peste numai doi ani, în 1947, aceeaşi secţie a întocmit cinci dosare, totalizând peste 600 de file, 

fără a mai cuantifica registrele cadriştilor disparate la alte secţii. 

DIJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 114-115. 

Ibidem, f. 115. 

DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 36. 

Pentru informaţii biografice, dar şi pentru amănunte despre activitatea lui Vasile Mârza, se pot 

consulta dosarele de cadre de la ANIC, fondul CC al PCR - Cadre, dosarele M/1102 şi M/1269. Între 

Judeţean Iaşi în 1945)! sau Simion Bughici? (secretar al Comitetului Regional de Partid 
Moldova în 1945 şi director al Direcţiei Cadre a CC al PCR în 1947). Cei trei, autori ai unui 
plan secesionist de integrare a Moldovei în cadrul Republicii Sovietice Socialiste Moldo- 
veneşti la finalul anului 19445, erau cei mai importanţi lideri comunişti din regiunea 
Moldovei, fiind imediat integrați în forurile centrale de conducere ale partidului. 

În martie 1947, ca urmare a reorganizării secţiilor şi sectoarelor Comitetului Judeţean 
Iaşi, secretarul Comitetului Judeţean era Gheorghe Chitic (viitor deputat şi prim-secretar 
de Iaşi în perioada 1952-1953), iar Eugen Nicolaev (ulterior, deputat şi secretar al Comi- 
tetului Regional Suceava, în 1959) era responsabilul Secţiei de Cadre, structură ce avea în 
total şapte membrif. 

Schimbări importante au loc şi în cursul lunii noiembrie 1947. Astfel, Gheorghe Chitic, 
secretarul Comitetului Judeţean Iaşi, a fost înlocuit cu Ioan Motronea, iar Eugen Nicolaev 
a devenit, în urma deciziei Comitetului Central, responsabilul Secţiei de Educaţie Politică. 


paginile dosarelor personale ale lui Mârza se regăsesc referinţe date de foştii „tovarăşi” din Iaşi : 
Ion Niculi, Simion Bughici şi Gheorghe Chitic. Peste timp, cel mai probabil în anii '60, Simion 
Bughici îl caracteriza pe Vasile Mârza astfel: „un tovarăş cinstit legat de partid, îi place să mun- 
cească, nu este comod. Are însă unele rămăşiţe mic-burgheze, înfumurat, câteodată manifestă 
un fel de modestie, dar care nu este decât artificială. Nu are aptitudini de organizare a muncii şi 
este de multe ori uşuratic în afirmaţii, ceace [sic ! ] îl pune într-o lumină nu tocmai bună” (dosar 
M/1269, f. 100v). Pentru alte detalii biografice, vezi Florica Dobre (coord.), Liviu Marius 
Bejenaru, Clara Cosmineanu-Mareş, Monica Grigore, Alina Ilinca, Oana Ionel, Nicoleta Ionescu- 
-Gură, Elisabeta Neagoe-Pleşa, Liviu Pleşa, Membrii CC al PCR 1945-1989. Dicţionar, studiu 
introductiv de Nicoleta Ionescu-Gură, Editura Enciclopedică, Bucureşti, 2004, pp. 390-391; 
Gheorghe Crişan, op. cit., p. 187. 

1. Gheorghe Crişan, op. cit., p. 209. Autor a numeroase studii şi lucrări de literatură şi critică 
literară cu tentă propagandistică, Mişa Novicov a ţinut să publice şi memoriile din ilegalitatea 
comunistă: Mişa Novicov, Din anii studenției..., Bucureşti, Editura Tineretului, 1961. 

2. Pentru biografia lui Simion Bughici, vezi Florica Dobre (coord.), op. cit., pp. 116-117; Ion 
Calafeteanu, „Schimbări în aparatul diplomatic românesc după 6 martie 1945”, în 6 martie 1945, 
ed. cit., p. 170; idem, Scrisori către tovarăşa Ana, Editura Univers Enciclopedic, Bucureşti, 
2005, pp. 321-344. 

3. Acest plan ar fi fost lansat, conform lui Anton Raţiu (Cumplita odisee a grupului Lucrețiu 
Pătrăşcanu. Adevăruri dureroase, vol. I, Bucureşti, Editura Gestiunea, 1996, pp. 132-135), la 
începutul lunii octombrie 1944 şi a atras atenţia Comitetului Central tocmai pentru că grupul 
secesionist refuza să recunoască noua conducere a PCR de la centru. Moscova a cerut însă 
„liniştirea” grupului de la Iaşi, motivând că „nu este momentul potrivit acestei alipiri”. Autorul 
descrie cum Vasile Mârza, „şeful politic şi administrativ al întregii provincii” (Moldova), a refuzat 
iniţial să primească echipa trimisă de la Bucureşti ameninţând-o cu arestarea. Ulterior, a ajuns la 
sentimente mai bune prin intermedierea lui Ion Niculi: „bucuros, desfundă o sticlă de Cotnari 
veritabil, scoasă atunci din nisip” după ce a aflat că echipa fusese trimisă din ordinul Moscovei. 

4. Gheorghe Crişan, op. cit., p. 64. 

5. Numele său apare în lucrarea lui Gheorghe Crişan ca Evghenie (Eugen, în limba rusă) Nicolaev 
(ibidem, p. 205). 

6. Eugen Nicolaev (responsabilul Secţiei), Esfira Grinberg (responsabilul Biroului Verificări şi 
Anchete), Fani Moise (ajutor al Biroului Verificări şi Anchete), Mendel Caras (responsabilul 
Biroului Evidenţă), Vladimir Mihalschi (instructor de cadre, muncitor ceferist), Mihai Borş 
(responsabilul Biroului Carnete, muncitor ceferist), Avram Reinhorn (Muţu) (secretar). O statistică 
arată că doi erau muncitori, doi intelectuali, iar trei „mic-burghezi” ; trei dintre ei erau români, iar 
patru etnici evrei (DJAN Iaşi, fond Partidul Comunist Român - Comitetul Judeţean Iaşi, dosar 11/ 
1947, ff. 32-33, 36). 

În locul său, la conducerea serviciului judeţean de cadre a fost numit un viitor deputat de 
Iaşi (1948-1957), Dumitru Zaharia!, fost responsabil sindical?. 

Cu privire la numărul membrilor şi al activiştilor, documentele de partid oferă câteva 
informaţii importante în acest sens5. În noiembrie 19454, în filiala judeţeană au fost 
încadrate” 522 de persoanef, în decembrie 630”, iar în aprilie 1946 în registrul membrilor 
de partid erau deja înscrise 4 664 de numes, cu peste 1 000 de persoane mai mult ca în 
decembrie 1945. La finalul anului 1946, potrivit unui document-sinteză al Secţiei, partidul 
avea 12 000 de membri, deşi, aşa cum arătam mai sus, în august erau în jur de 6 600 de 
persoane’. Diferenţa se explică prin aportul de membri primit după scrutinul din noiembrie 
1946. În iunie 1947, în partid s-au înscris 254 de persoane, iar în ultimele luni ale anului — 
664. Comitetul Judeţean avea în mai 1947" în jur de 2 550 de cadre, iar în octombrie alte 
742 de persoane deveniseră membri de partid, cei mai mulţi fiind funcţionari?. În ultimele 
luni ale anului 1947, numărul total de membri ai Comitetului Judeţean ajunsese la 13 486, 
dintre care 2 070 de cadre'5. În continuă creştere, numărul total de membri a atins în 
decembrie 1947 cifra de 14 790". În noiembrie, funcţionarii, intelectualii şi studenţii 
ridicau procentajul înscrierilor în PCR la 69% faţă de luna precedentă!'$. În prima lună a 
lui 1948, numărul membrilor de partid a crescut cu aproape 400%. Într-un alt document se 
face precizarea că, din 18 126 de membri înregistraţi la Iaşi în noul PMR la începutul 
anului, 2 891 erau foşti social-democraţi!?. 


1. Gheorghe Crişan, op. cit., p. 313. 

2. DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 108. 

3. Pentru o statistică detaliată privind numărul membrilor de partid din perioada 1944-1948, vezi 
Nicoleta lonescu-Gură, Sovietizarea României : Republica Populară Română : 1948-1950 : trans- 
formări instituționale, Editura Bic All, Bucureşti, 2005, pp. 209-213. 

4. Conform istoriografiei oficiale, în iulie 1945, PCR avea 2 500 de organizaţii de bază (1 284 la 
oraşe şi 1 210 la sate) şi 100 000 de membri, numărul acestora crescând în octombrie la 246 163 
(Gheorghe Ţuţui, op. cit., p. 46). 

5. Trebuie precizat însă că acest val de înscrieri a existat în toată ţara, Ana Pauker şi Miron 
Constantinescu fiind implicaţi în recrutarea (noiembrie 1944 - noiembrie 1945) celor aproape 
800 000 de membri din această perioadă. 

6. În document se mai precizează că, dintre aceştia, 158 erau muncitori, 258 ţărani, 27 intelectuali 
şi 108 femei (DJAN Iaşi, fond Partidul Comunist Român - Comitetul Judeţean Iaşi, dosar 12/ 
1945, f. 22). 

7. În document se mai precizează că, dintre aceştia, 366 erau muncitori, 153 ţărani, 88 funcţionari, 
42 intelectuali, adică 89 de femei şi 535 de bărbaţi (DJAN Iaşi, fond Partidul Comunist Român - 
Comitetul Judeţean laşi, dosar 12/1945, f. 25; DJAN Iaşi, fond Partidul Comunist Român — 
Comitetul Judeţean Iaşi, dosar 12/1946, f. 59). 

8. DJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 94, 123. 

9. DJAN Iaşi, fond Partidul Comunist Român - Comitetul Judeţean Iaşi, dosar 13/1946, f. 20. 

10. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 62r, 104. 

11. În mai 1947, personalul de serviciu al Judeţenei Iaşi cuprindea 50 de persoane (ibidem, f. 52v). 

12. Ibidem, ff. 52v, 92r, v. 

13. Ibidem, f. 93r. 

14. Ibidem, ff. 21, 128. 

15. Ibidem, f. 103r. 

16. DJAN Iaşi, fond Partidul Comunist Român - Comitetul Judeţean Iaşi, dosar 42/1948, f. 4. 

17. Ibidem, f. 16r. 

Secţia de Cadre a Comitetului Judeţean Iaşi al PCR 


Înfiinţarea Secţiei de Cadre 


Aşa cum am arătat într-un studiu! publicat în urmă cu câţiva ani, „resortul cadrelor” la nivel 
central s-a constituit în cursul lunii august 1944, rezultat probabil din experienţa luptelor 
politice şi a „stagiilor” efectuate în Uniunea Sovietică în anii '307. Circulara cu eticheta 
„Strict conspirativ” justifica înfiinţarea noii structuri de către Comitetul Central astfel : 


Ca să asigurăm o politică justă de recrutare a m[embrilor] de p[artid] şi faţă de cadrele 
P[artidului)], prin ridicarea la posturi de conducere a elementelor proletare cu perspective de 
desvoltare, sănătoase, desvo[l]tate şi disciplinate şi educarea lor temeinică şi permanentă, se 
înfiinţează resortul cadrelor”. 


În continuare, documentul stipulează atribuţiile noului organism : verificarea candidați- 


lor la intrarea în partid, supravegherea întregii activităţi a formaţiunii comuniste, propaganda, 
formarea şi promovarea membrilor. În teritoriu, birourile judeţene sau regionale de partid 
aveau obligaţia să numească un „organizator al cadrelor” cu sarcini şi atribuţii specifice, 
sprijinit îndeaproape de conducerea organizaţiei. Iată alte îndatoriri ale cadristului : 


Va cunoaşte şi controla permanent legăturile de muncă şi personale ale activiştilor şi m[embri- 
lor] de p[artid]. [...] Sarcina principală a organizatorului cadrelor e să cunoască perfect şi să 
semnaleze organelor de conducere calităţile şi lipsurile m[embrilor] de partid şi ale activiştilor. 
Să propună măsuri concrete de educare şi ridicare a cunoştinţelor politice, organizatorice şi 
conspirative, pentru fiecare activist, membru de P[artid] aparte sau pentru o grupă de m[embri] 
de p[artid]. 


[...] Organizatorul cadrelor va descoperi cu ajutorul organelor, activiştilor şi m[embrilor] de 
plartid] elementele dubioase, duşmane, provocatorii, va aduce imediat la cunoştinţa organului 
din care face şi el parte cazul şi va propune măsuri concrete organizatorice, disciplinare, iar 
dacă e cazul excluderea din P[artid], dacă securitatea Partidului o cere şi demascarea ele- 
mentelor periculoase partidului, ca să le cunoască fiecare membru de P[artid] şi să se ferească 
de elef. 


3. 
4. 


Andrei Muraru, „Secţia de Cadre ca instrument de verificare şi control în interiorul Partidului 
Comunist”, loc. cit., pp. 141-161. 

Într-o lucrare publicată în 1934, M. Caganovici scria că una dintre sarcinile membrilor de partid 
este curățirea partidului, astfel încât „categoriile de nemernici” care au reuşit să înşele vigilența 
partidului să fie eliminați. De asemenea, în opinia lui Caganovici, verificarea şi controlul riguros 
al membrilor de partid erau necesare pentru educaţia politică a acestora şi pentru prevenirea 
delictelor. Structura din partid care se ocupa de verificarea membrilor avea atribuţii în privinţa 
organizării, propagandei, racolării de noi membri, aprobării intrării în rândul formaţiunii comu- 
niste, precum şi în sancţionarea sau excluderea din partid (M. Caganovici, Despre sarcinile 
controlului de partid şi lucrului de controlare al sindicatelor, comsimolului şi presei, Editura 
Editpartmold, Tiraspol, 1934, pp. 7, 9, 17). 

ANIC, fondul CC al PCR - Secţia Organizatorică, dosar 95/1944, f. 2. 

Ibidem. 

De asemenea, atribuţiile cadriştilor şi activitatea secţiilor de cadre au făcut obiectul 
unor culegeri de instrucţiuni elaborate începând cu 19451. 

Primul document de arhivă al Secţiei de Cadre a Comitetului Judeţean Iaşi este un 
raport de activitate din martie 1945, deşi embrionii activităţilor comuniste la laşi s-au 
arătat cu ani buni înainte?. Dintre problemele pe care le ridică documentul, cea mai 
evidentă este dezorganizarea care domnea în primele luni de activitate. De exemplu, în 
februarie 1945, Secţia de Cadre nu a reuşit să cunoască structura comitetelor „organizaţiilor 
de masă”. O modestă statistică ne arată că în oraşul laşi existau atunci (în martie 1945) 
73 de celule, aşa cum remarcaseră inspectorii de cadre trimişi de către Comitetul Judeţean 
pentru a cunoaşte reţeaua comunistă din teritoriu”. 


Organizarea Secţiei de Cadre 


În primele luni, aşa cum reiese din documente, organizarea secţiei se rezuma la activitatea 
unui responsabil de cadre ajutat de mai multe persoane din cadrul organizaţiei. Lipsa de 
experienţă şi de expertiză în verificări, în întocmirea dosarelor sau în promovarea/sancţio- 
narea cadrelor erau evidente în primul an de activitate. Cea mai importantă atribuţie a 
inspectorilor de cadre era verificarea membrilor de partid, aşa cum am văzut în documentul 
privind înfiinţarea „resortului cadrelor”. În unele situaţii, în special în cazul verificării 
membrilor din funcţiile de conducere, Secţia de Cadre colabora cu Secţia Organizatorică, 
iar pentru evaluarea activităţii le solicita secretarilor de celulă rapoarte lunare pentru 
fiecare comitet*. Uneori existau şi obiective specifice, în funcţie de context, de nivelul de 
organizare internă şi de solicitările structurii centrale de cadre. De exemplu, în primele 
luni ale anului 1946”, obiectivele Secţiei erau aplicarea instrucţiunilor primite din partea 


1. Pentru detalii despre instrucţiunile din perioada 1945-1947, vezi Andrei Muraru, „Instrucţiunile 
Secţiei de Cadre. Un studiu de caz pe Arhiva Comitetului Judeţean de Partid Iaşi”, loc. cit., 
pp. 483-496. Mai târziu, pe baza directivelor şi normelor elaborate în primii ani postbelici, 
Comitetul Central a redactat alte seturi de instrucţiuni. De data aceasta însă, reglementările au 
vizat în mod special organizarea evidenţei cadrelor din nomenclatura de partid şi întocmirea 
dosarelor personale (Nicolae Videnie, „De la autobiografie la delaţiune. Material suplimentar la 
dosarele de cadre”, în Marius Oprea [coord.], Securiştii partidului, ed. cit., pp. 31-45; Nicoleta 
Ionescu-Gură, Nomenclatura Comitetului Central al Paridului Muncitoresc Român, Editura 
Humanitas, Bucureşti, 2006, pp. 75-77, vezi şi documentul nr. 54; Arhivele Naţionale ale 
României, Politica de cadre a Partidului Muncitoresc Român : 1948-1955, ediţie de documente 
elaborată de Alina Tudor-Pavelescu, Bucureşti, f.e., 2006, documentul nr. 41). 

2. Vezi Institutul de Studii Istorice şi Social-Politice de pe lângă CC al PCR - Sectorul din Iaşi, 

Comitetul Judeţean Iaşi al Partidului Comunist Român - Secţia de Propagandă, Iaşi : mărturii ale 

luptei revoluționare (locuri şi case legate de activitatea comuniştilor), laşi, 1969. Deşi încărcată 

cu o puternică tentă propagandistică, ca de altfel toate titlurile publicate sub egida institutelor 

„academice” ale PCR, lucrarea oferă câteva repere interesante pentru o modestă evaluare a 

activităţii formaţiunii comuniste la Iaşi înainte de 1944: case conspirative, locuri pentru desfăşu- 

rarea activităţii ilegale, locaţii ale partidului, case şi locuri în care au funcţionat tipografii ilegale, 
închisori în care au fost depuse persoane arestate sau condamnate pentru activitate comunistă etc. 

Un alt volum construit în aceeaşi „cheie”, dar cu date interesante este cel al lui Constantin 

Th. Botez, Istoria unei citadele muncitoreşti : Nicolina-laşi, 1892-1972, Universitatea „Al.I. Cuza”, 

Uzina Mecanică „Nicolina”, laşi, 1972. 

DJAN laşi, fond Partidul Comunist Român - Comitetul Judeţean Iaşi, dosar 12/1945, f. 19. 

Ibidem, ff. 22-23. 

5. Raportul de activitate din martie 1946 este aproape identic cu cel redactat în aceeaşi lună a anului 
anterior (ibidem, dosar 12/1946, ff. 80-83; ibidem, dosar 12/1945, ff. 19-21). 


Po 


90 ANDREI MURARU 


Comitetelor Central şi Regional, evaluarea cadrelor („compoziţia socială şi naţională”) şi 
cunoaşterea responsabililor şi a şefilor de organizaţii (din plasele Podu Iloaiei, Bucium, 
Târgu Frumos, CFR Nicolina, Primărie, Poliţie, Uzină şi Presă). În februarie 1946, aşa 
cum reiese din aprecierile Comitetului Regional Moldova, existau puncte slabe în organi- 
zarea Secţiei: activităţile instructorilor de pe teren, identificarea cadrelor din fiecare 
comitet şi a elevilor de la şcolile de cadre, stabilirea instructorilor a căror activitate a fost 
nesatisfăcătoare!. În toamna aceluiaşi an, un reprezentant al Comitetului Central s-a deplasat 
la Iaşi pentru a participa la o şedinţă plenară cu responsabili de cadre din toate organizaţiile 
din Iaşi, iar în octombrie anul următor serviciul de cadre de la Comitetul Judeţean Iaşi a 
fost controlat de Secţia Centrală de Cadre?. 

În iulie 19465, Secţia de Cadre a Comitetului Judeţean Iaşi era compusă din: un respon- 
sabil, Ioan Şoimu, câte o persoană în fruntea fiecăruia dintre cele trei birouri (Biroul Veri- 
ficări şi Anchete, Biroul de Evidenţă, Biroul Carnete), un secretar tehnic şi o dactilografă. 
În august, secţia avea nouă angajaţi, în timp ce în fiecare sector exista câte un responsabil 
de cadre: Carol Coguţ la Sectorul II, Neculai Freelev la Sectorul III, Simon Hahamu la 
Sectorul IV şi Henric Nathanzehn la organizaţia de presă”. 

Un document din septembrie 1946 ne edifică asupra organizării secţiei: „În cadrul 
Comitetului nostru judeţean nu a existat până la 15 septembrie] a.c. un resort de cadre 
propriu-zis, ci numai un responsabil al cadrelor cu o secretară tehnică”5. Din acea lună 
s-au mai adăugat două persoane şi s-a constituit o comisie de verificare a cadrelor formată 
din cinci membri, dintre care îi amintim pe Dumitru Niţă, responsabilul secretar al 
Comitetului Judeţean, Dumitru Zaharia, responsabilul resortului Organizatoric, şi Maria 
Hagioff, responsabilul resortului Cadre (în cadrul comisiei). Comisia a început chiar din 
acea lună activitatea pe teren „pentru a culege date şi caracteristicile necesare verificării 
membrilor de partid”. La sfârşitul lui 1946, responsabilul Secţiei era tot Ion Şoimu, care 
coordona 10 angajaţi“. La începutul anului următor, „Secţia de Cadre a Comitetului Judeţean 
PCR Iaşi a fost compusă - în cursul lunei [sic ! ] februarie - din 11 tovarăşi, ca şi în lunile 
precedente””. 

În martie 1947, ca urmare a reorganizărilor secţiilor şi sectoarelor Comitetului Judeţean 
Iaşi, Eugen Nicolaev a devenit responsabilul Secţiei de Cadre, structura având la acea dată 
şapte membri. Angajaţii acestei structuri, precum şi cei ai secţiilor de Educaţie Politică 


DJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 70, 76-77. 
DJAN laşi, fond Partidul Comunist Român - Comitetul Judeţean laşi, dosar 11/1947, f. 94v; 
DIJAN Iaşi, fond Partidul Comunist Român - Comitetul Judeţean Iaşi, dosar 12/1946, f. 153. 

3. Între aprilie şi iulie 1946, Secţia de Cadre a propus angajarea a încă patru instructori şi o 
dactilografă, precum şi cunoaşterea componenţei celulelor şi a plaselor (Copou, Podu Iloaiei, 
Bivolari, Bucium etc.). Crearea a 40 de noi celule la oraş şi 40 în mediul rural, verificarea 
încadrărilor şi reîncadrărilor celor cu „căderi”, a celor veniţi din străinătate (66 de dosare până la 
1 iulie), distribuirea carnetelor membrilor de partid şi realizarea a 800 de fotografii erau obiective 
destul de greu de atins (DJAN Iaşi, fond Partidul Comunist Român - Comitetul Judeţean Iaşi, dosar 
12/1946, ff. 6-9). 


Ne 


4. DJAN Iaşi, fond Partidul Comunist Român - Comitetul Judeţean Iaşi, dosar 12/1945, ff. 26, 106, 
114-115. 

5. DJAN Iaşi, fond Partidul Comunist Român - Comitetul Judeţean Iaşi, dosar 12/1946, f. 129. 

6. Ibidem, ff. 129, 141. 

7. DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 22. 

8. Cei şapte membri erau Eugen Nicolaev (responsabilul Secției), Esfira Grinberg (responsabil al 


Biroului Verificări şi Anchete), Fani Moise (ajutor al Biroului Verificări şi Anchete), Mendel Caras 
(responsabilul Biroului Evidenţă), Vladimir Mihalschi (instructor de cadre, muncitor ceferist), 

sau Sindicală erau apreciaţi pentru rezultatele obţinute!. Dintre ceilalţi responsabili cadrişti? 
din judeţ, Ioan Albescu nu reuşise să-i verifice pe cei din sectorul său, în timp ce Isac Talic 
s-a preocupat de reorganizarea birourilor de celulă. Eugen Nicolaev a participat la cele mai 
multe şedinţe în diferite organizaţii din judeţ - şase, iar structura pe care o coordona a 
reuşit să redacteze 19 autobiografii, 7 completări la autobiografii, 134 de referinţe şi 42 de 
dosare personale. Dintre cei şapte membri ai secţiei, doar secretarul tehnic şi responsabilul 
Biroului de Verificări şi Anchete au fost absenţi de la activităţi curente (inspectarea 
celulelor de partid, instructajul, distribuirea porumbului cu ajutorul membrilor PCR) în 
primăvara anului 19475. 

Racolarea celor care doreau să lucreze pentru Secţia de Cadre se făcea în baza unui 
statut, a activităţii politice desfăşurate şi a unui anumit devotament pentru partid. Într-un 
document de arhivă se precizează : 


Tov[arăşii] Beniamin Scvartz, Condrea Vasile şi Antoanete Harvitz n-au avut până acum nici 
o muncă de răspundere, însă s-au evidenţiat în munca de partid şi deaceia [sic !] au primit 
responsabilitatea de instructori. 


Totuşi, cea mai dificilă problemă în primii ani postbelici era „dezertarea” activiştilor, 
fapt în faţa căruia Serviciul de Cadre se dovedea de multe ori neputincios. Însuşi respon- 
sabilul secţiei a părăsit funcţia în 1945, iar alteori inspectorii erau cei care abandonau 
structura de partid. Iată o constatare a cadriştilor în acest sens: „tov[arăşul] avea intenţia 
să plece încă mai de mult, fiind sub influenţa unei femei care i-a interzis să ma[i] lucreze 
în partid”*. Pe tot parcursul anului 1945, secţia avea nevoie de personal, dar şi de plani- 
ficarea activităţilor şi de o mai bună organizare internă. În decembrie, în cadrul secţiei au 
fost angajaţi Marcel Mişcovici, Lenuţa Burdun şi Mina Waislberg. În ultimele luni ale 
anului 1945 şi începutul anului 1946, Secţia de Cadre nu avea personal suficient pentru 
activităţile curente şi a încadrat încă trei inspectori”. 

Din sursele documentare reiese că inspectorii de cadre erau remuneraţi pentru activitatea 
desfăşurată : „În afară de salar [sic ! ], tovarăşii activişti ai secţiilor judeţene nu au alte 
mai mari”. În 1947, sumele primite de activiştii de partid erau destul de importante ; în 
plus, aceştia beneficiau de alte avantaje, cum ar fi alimentele de la economat şi mesele la 
cantina judeţeană la preţ redus. Un alt tip de ajutor erau medicamentele, numai în mai 
procurându-se preparate medicinale în valoare de peste două milioane de leif. 

Printre problemele apărute în organizarea secţiei, cele mai multe aveau în vedere 
activitatea inspectorilor de cadre şi dificultăţile întâmpinate : absenţele de la şedinţele din 


Mihai Borş (responsabilul Biroului Carnete, muncitor ceferist), Avram Reinhorn (Muţu) (secretar). 
Dintre aceştia, doi erau muncitori, doi intelectuali, iar trei „mic-burghezi” ; trei dintre ei erau 
români, iar patru etnici evrei (DJAN laşi, fond Partidul Comunist Român - Comitetul Judeţean 
Iaşi, dosar 11/1947, ff. 32-33, 36). 
DIJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 33-34. 
Ioan Albescu (Comitetul Sectorului I), Isac Talic (Comitetul Sectorului II), Dumitru Rebei 
(Comitetul de Plasă Şipote), Constantin Homeucă (Comitetul de Plasă Bivolari), Gheorghe Urucu 
(Comitetul de Plasă Târgu Frumos), Gheorghe Rudacu (Comitetul de Plasă Podu Iloaie), Gheorghe 
Chiscop (Comitetul de Plasă Bucium), Petru Marian (Comitetul de Plasă Copou) (ibidem, ff. 33-35). 
DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 34, 37, 43. 
DJAN Iaşi, fond Partidul Comunist Român - Comitetul Judeţean Iaşi, dosar 12/1945, ff. 19, 21, 23. 
5. Ibidem, ff. 24-25; DJAN Iaşi, fond Partidul Comunist Român - Comitetul Judeţean Iaşi, dosar 12/ 
1946, ff. 59, 70. 
6. DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 53r. 

Comitetul Judeţean şi din sectoare, verificarea plaselor şi comitetelor de plasă (în special 
a celor din mediul rural)!, racolarea membrilor de partid (în special din cauza proastei 
salarizări)”, problemele financiare (de exemplu, decontarea cheltuielilor de transport), 
„dezertările” din rândurile partidului, frământările interne“, pregătirea unor vizite a ofi- 
cialilor de la Bucureşti” etc. La mijlocul anului 1946, situaţia financiară era foarte dificilă, 
apreciindu-se că nu existau resurse pentru a angaja alţi cadrişti ; la celelalte sectoare, 
situaţia era şi mai complicată : cu o singură excepţie, nu existau persoane angajate, retribuite 
şi nici birou tehnic (nici la sectoare, nici la Secţia de Cadre). Din documente reiese de 
asemenea „nivelul politic” scăzut al cadriştilor, care, deşi citeau în mod constant presa, 
„materialul de Partid nu-l studiază decât câţiva””. În perioada 1945-1948, Secţia s-a 
confruntat cu o problemă tehnică majoră : fotografierea membrilor de partid şi întocmirea 
carnetelor de membru. 


Activitatea şi atribuţiile Secţiei de Cadre 


Verificarea membrilor de partid/candidaţilor la intrarea în partid 


Aşa cum arătam mai sus (documentul care certifică înfiinţarea Secţiei Centrale de Cadre în 
1944), cea mai importantă atribuţie a resortului era verificarea membrilor de partid şi a 
candidaţilor la intrarea în formațiunea comunistă. Documentele de arhivă referitoare la 
Comitetul Judeţean de Partid Iaşi sunt lămuritoare în privinţa controlului exercitat de 
cadrişti, aşa cum vom vedea mai jos. 

Primele verificări ale secţiei au loc în martie-aprilie 1945, în urma cărora trei membri 
din celula Chesturei erau acuzaţi că „au legături cu maniştii, unul din ei s-a constatat că 
este informatorul maniştilor”?. În februarie anul următor, în aceeaşi celulă, cadriştii 
identificaseră „elemente maniste” care aflaseră şi discutaseră detalii despre activitatea 
politică a comuniştilor. De altfel, unul dintre membrii structurii de partid era urmărit, fiind 


1. DJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 87-89, 93. 
Într-un document din aprilie 1946 se făcea următoarea precizare: „noi nu putem salariza pe 
tov[arăşi]i care i-am scoate din producţie şi care la muncitor depăşeşte suma de 4-500-000 lei, 

3. În iunie 1946, cadriştii au putut verifica cu greu cele 21 de celule din mediul rural, precum şi 
comitetul de plasă Bivolari din cauza condiţiilor dificile şi a lipsei mijloacelor de deplasare sau a 
distanțelor foarte mari, 50-60 de kilometri (ibidem, ff. 94, 99, 100). 

4. În mai 1946, celula din plasa Copou (comuna Voroveşti), compusă din 30 de membri, s-a destrămat 

din cauza faptului că secretarul organizaţiei, Constantin Isrusciuc, a trecut la „liberalii lui Brătianu” 

împreună cu nouă activişti, iar din celula de la Valea Lupului (plasa Copou) un comunist a trecut 

la PNȚ (ibidem, f. 94). 

Ibidem, f. 95. 

Ibidem, f. 100. 

DJAN laşi, fond Partidul Comunist Român - Comitetul Judeţean Iaşi, dosar 11/1947, f. 43. 

În februarie 1946, din cele 800 de fotografii estimate de planul de muncă, doar 138 fuseseră 

realizate, deşi existau sute de poze, fără date suplimentare însă pentru a putea fi centralizate 

(DJAN Iaşi, fond Partidul Comunist Român - Comitetul Judeţean Iaşi, dosar 12/1945, ff. 19, 

22-23; DJAN Iaşi, fond Partidul Comunist Român - Comitetul Judeţean Iaşi, dosar 12/1946, 

f. 88; dosar 11/1947, f. 84v). 

9. DJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 20. 

suspectat de legături cu ţărăniştii ; suspiciunile comuniştilor erau alimentate şi de plecarea 
unor membri de partid către PNŢI. De asemenea, Vladimir Ursu, funcţionar la Chestura 
Poliţiei, a fost exclus pentru că fura autorizaţii de călătorie?. Tot la începutul anului 1945, 
un elev era suspectat că s-ar fi înscris în PCR pentru a obţine informaţii din interior. În 
acelaşi timp, Secţia verifica activitatea a opt activişti (două persoane cu funcţii de conducere 
şi şase membri ordinari) asupra cărora exista bănuiala că fuseseră legionari. Cercetarea 
acestora (agricultori, învăţători, un dascăl şi un funcţionar CFR etc.) s-a dovedit însă 
dificilă, din cauza inadvertenţei dintre domiciliul real şi adresele din dosare”. În acelaşi 
timp, Comisia de Verificare întâmpina dificultăţi în cercetarea membrilor. Tot în primăvara 
anului 1945, cercetările cadriştilor au scos la iveală faptul că existau „elemente duşmănoase”, 
iar „în unele celule din judeţ unii membri de partid duc acţiuni de răzbunare în contra altor 
membri de partid care au munci în administraţie pentru a le lua locul”. În ultimele luni ale 
anului 1945, inspectorii de cadre ajunseseră cu verificările în cele mai multe dintre celulele 
de partid : „Din celula Textiliştilor, luna aceasta au trecut la PSD fără ştirea noastră urmă- 
torii tov[arăşi] : Seiva Solomon şi Toparlan Mihai”. Din celula PTT a fost exclus Mihai 
Teodoru, „pentru atitudinea reacționară care o are în sindicatul PTT; s'a solidarizat cu 
reacţionarii Ciobănaşu şi Stefanovici şi în momentul când şi-a dat seama că va fi exclus din 
partid, s-a înscris la s[ocial] d[emocraţi]”. În decembrie 1945, Secţia sublinia că îi verificase 
pe toţi activiştii din oraş, în schimb, în mediul rural, verificarea nu se încheiase”. 
Corespondenta purtată de Secţia de Cadre ne oferă detalii extrem de interesante şi utile 
asupra legăturilor existente cu organizaţiile din teritoriu, precum şi asupra atribuţiilor 
principale. Într-o telegramă transmisă de Comitetul Judeţean Iaşi al PCR către Comitetul 
Regional Iaşi (28 mai 1945) se făcea referire la lista membrilor de partid care fuseseră 
închişi în lagăre, încadraţi apoi în partid. Cea mai importantă telegramă pare să fie cea 
datată 20 decembrie 1945, în care sunt caracterizați sumar Moritz Goldştein, Emil Rozner, 
Marcu Şloim şi Iancu Leizer (Mânzu - probabil numele conspirativ). Dintre aceştia, 
asupra lui Marcu Şloim şi Iancu Leizer, doi foşti ilegalişti, existau informaţii că divulgaseră 
o serie de secrete în ancheta Siguranţei, recunoscând o parte dintre acuzaţiile aduse. Cu 
toate acestea, Secţia de Cadre şi-a dat acordul pentru primirea lor în PCR?. 
Dimensiunea acţiunii de urmărire a foştilor ilegalişti care divulgaseră Siguranţei 
informaţii despre activitatea conspirativă a PCR era redusă, în comparaţie cu cea îndreptată 
împotriva legionarilor. Informaţiile despre aceştia ocupă un loc important în verificarea 
membrilor de partid din 1945. De exemplu, asupra lui Tudosie Ilarie existau date că ar fi 
fost şef de cuib, în vreme ce pentru un anume Isăcianu, fost ilegalist, „căzut în 1942”, se 
cereau amănunte despre comportamentul în închisoare. În februarie 1946, în celula 


1. De exemplu, secretarul celulei din Voroveşti şi un membru din Leţcani au părăsit Partidul Comunist 
pentru a se înscrie în PNȚ (DJAN Iaşi, fond Partidul Comunist Român - Comitetul Judeţean Iaşi, 
dosar 12/1946, f. 71). 

2. DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 21. 

3. Aceşti membri erau: Grigorie Velea (administrator agricultor din Vânători, laşi - şef), Gheorghe 
Bulan (agricultor din Vânători, laşi - membru), Teodor Damian (agricultor din Vânători, laşi — 
membru), Eugen Damian (agricultor din Băiceni, Iaşi - membru), Constantin Jilavu (învăţător din 
Băiceni, laşi - membru), Alex. Moruzi (dascăl din Copou, Iaşi - şef), Ioan Jilavu (învăţător din 
Dumeşti, Iaşi - membru), Vasile D. Aanei (funcţionar CFR din Războieni, Iaşi - membru) (DJAN 
Iaşi, fond Partidul Comunist Român - Comitetul Judeţean Iaşi, dosar 12/1945, ff. 20-21). 

4. Ibidem, ff. 21-23, 26. 

Ibidem, ff. 28, 82. 

6. Ibidem, ff. 53, 54, 61, 71. 

Spitalului Ghelerter existau informaţii sigure conform cărora un student, cunoscut legionar 
notoriu, se înscrisese în PCR, fiind verificat îndeaproape de inspectorii de cadre!. Câteva 
luni mai târziu, cadriştii ieşeni verificau 17 persoane?, dintre care Eduard Spighel era 
suspectat că ar fi făcut parte din trupele Waffen - SS. Dintre numele înşirate într-un raport 
de activitate al Secţiei de Cadre din luna august 1946, cei mai mulţi erau refuzaţi de partid 
pe motiv că inspectorii de cadre le găsiseră „rădăcini” legionare sau antonesciene. Dintre 
cazurile redate, amintim situaţia lui Anton Ciolan, dirijor la Opera din Odessa, de unde a 
adus în ţară, spun cadriştii, „obiecte de provenienţă sovietică”. Foşti membri ai PCR, 
deconspiraţi „prin metoda informaţiei”, făcuseră parte din fostele Servicii de Informaţii, 
cum ar fi studentul Hristu Turis Nichifor, care avusese gradul de ofiţer şi fusese absolvent 
al unei şcoli de spionaj în vremea guvernării antonesciene. O listă cu persoanele verificate 
(„căderi”, excluderi pentru furturi, legături cu Mişcarea Legionară sau cu „sioniştii” etc.), 
sancţionate sau care aveau dosarele personale în lucru (suspectate pentru furt, pentru 
participare la pogromul din 1941 sau învinuite de insulte la adresa guvernului) a fost 
întocmită de cadrişti în toamna anului 19465. 

Evaluarea candidaţilor la încadrarea în partid era una dintre sarcinile de bază ale 
inspectorilor de cadre. Câteva exemple din arhiva filialei ieşene întregesc imaginea asupra 
acestei atribuţii. De pildă, referitor la Nicolae Bârsan, dirigintele Institutului „Presa Bună” 
al Episcopiei Catolice, erau solicitate în 1945 date suplimentare, cel verificat fiind cunoscut 
sub numele de Ion Simion. În cazul maiorului Mardare şi al căpitanului Dumitru s-a 
apreciat, pe baza informaţiilor şi a referinţelor, că pot fi înscrişi în rândurile comuniştilor. 
Verificarea comuniştilor s-a dovedit a fi nu de puţine ori un proces dificil şi îndelungat, fapt 
atestat de cercetarea a opt membri de partid în ianuarie-februarie 1946, deşi aceasta nu a 
fost finalizată. Dintre cei urmăriţi, şapte erau aceiaşi ca în 1945, deşi Secţia preconizase 
cercetarea a aproximativ 500 de membri într-o singură lună. În aprilie 1947, cadriştii au 
recomandat 67 de persoane“ pentru a fi primite în PCR pentru „felul cum au muncit şi au 
ştiut să se impuie [sic ! ]”5. 

În lunile când Partidul Comunist a crescut spectaculos din punct de vedere numeric, anga- 
jaţii Serviciului de Cadre avertizau că mulţi dintre cei înscrişi erau simpli oportunişti sau 
persoane care se înregimentau pentru a scăpa de organele de represiune“. Candidaţii la intra- 
rea în partid erau recomandaţi de membri cunoscuţi („tovarășii propunători”). De aseme- 
nea, trebuie precizat că majoritatea celor recomandaţi erau absolvenţi ai şcolilor de partid”. 

În perioada 1945-1948, inspectorii de cadre au oprit de la încadrare sute de persoane 
din diferite motive. De exemplu, în februarie 1947, patru ieşeni care veniseră recent de pe 
frontul din URSS, consideraţi „elemente necinstite” sau „duşmănoase”, au avut această 
soartă. Din 56 de indivizi care la începutul anului 1947 şi-au exprimat disponibilitatea de 


DIJAN Iaşi, fond Partidul Comunist Român - Comitetul Judeţean Iaşi, dosar 12/1946, f. 71. 

Aceste persoane erau: Pincu Mates, Carol Cojenic, Gheorghe Leoporda, Balint Fernetz, Schor 

Keos, Mihai Urzică, Ilie Teodoru, Mircea Gheţu, Constantin Todică, Ilie Polibgher, Isabela 

Leizer, Ilie Nehemni, Rasela Mendel, Dumitru Ungureanu, Dumitru Macovei, Taitler Smil, 

Vladimir Focşa (ibidem, f. 105). 

3. Ibidem, ff. 112, 155. 

4. Dintre acestea, îi amintim pe loan Codru, Ruxanda Aboghioaiei, Ana Iacobuţă, Cristea Boşman, 
Ana Sicopii, Năstase, Greerosu, Petru Grosu (DJAN Iaşi, fond Partidul Comunist Român - 
Comitetul Judeţean Iaşi, dosar 11/1947, f. 42). 

5. Ibidem, f. 42. 

6. DJAN Iaşi, fond Partidul Comunist Român - Comitetul Judeţean Iaşi, dosar 12/1945, ff. 53-54, 
61, 66, 71; dosar 12/1946, ff. 3-4; dosar 11/1947, f. 64v. 

7. DJAN Iaşi, fond Partidul Comunist Român - Comitetul Judeţean Iaşi, dosar 12/1946, f. 105. 

a întări rândurile formaţiunii comuniste, au fost respinşi doar trei : I. Spaisma (eliberat din 
Poliţie), Dorel Sichik (acuzat de delapidare) şi Constantin Coman (fost agent al Siguranţei). 
Dintre cele 150 de noi cereri de intrare în partid depuse în martie (1947), 34 au fost 
respinse. În iulie, când a avut loc arestarea liderilor ţărănişti, inspectorii au sesizat mai 
multe tentative ale foştilor liberali sau ţărănişti de a pătrunde în rândurile PCR. De 
asemenea, mulţi dintre foştii membri ai PSD solicitau intrarea în PCRI. 

În aprilie 1946, Dumitru Ungureanu (celula Judeţenei PCR), Constantin Hrib (organi- 
zaţia Uzinei) şi Petru Plesean (celula Regionalei PCR) au fost excluşi în urma cercetărilor 
efectuate. În iunie (1946), excluderile din PCR Iaşi au continuat cu trei persoane din celula 
Izolare?. Inspectorii de la Biroul de Evidenţă i-au verificat pe cei propuşi pentru reorga- 
nizarea secţiilor Comitetului Judeţean, în timp ce Biroul de Anchete şi Verificări a pus pe 
hârtie în februarie 1947 numele a 13 membri de partid, întocmind dosare pentru excludere, 
un altul fiind sancţionat”. De asemenea, Secţia aprecia că nu a încheiat „excluderea tră- 
dătorilor în alegeri”*. 

Excluderea membrilor, mai ales în perioada 1948-1950, era o acţiune majoră, coordo- 
nată de Comitetul Central. La Iaşi, mulţi membri de partid erau eliminaţi în urma anche- 
telor de cadre fie pentru diferite abateri la locul de muncă, fie pentru că aceştia contestau 
public politicile guvernului. În acelaşi timp, mai mulţi membri au fost excluşi pentru 
inactivitate în cadrul organizaţiei, pentru absenţe nemotivate de la şedinţe, pentru insulte 
la adresa guvernului, pentru „abuz de putere”, însuşiri de sume necuvenite, fals în acte, 
speculă, înşelăciune, fraudă sau furt. Un caz aparte este Mihai Andreieş, care, potrivit 
inspectorilor de cadre, în 1941 „a predat Siguranţei un tovarăş care lipea manifeste comu- 
niste şi care a fost condamnat la închisoare”. Sursele documentare confirmă faptul că 
unele sesizări conduceau la arestarea membrilor de partid ca urmare a anchetelor de cadre. 
De pildă, I. Bolocan, Lupu Brandwanţaigher (controlori la Primăria laşi), Grigore Agapi 
şi Grigorov Finogher au fost reţinuţi în aprilie 1947, fiind învinuiți pentru speculă!. Un 
raport al Secţiei din iunie 1947 confirmă faptul că numărul celor eliminaţi era în creştere, 
atât în oraş, cât şi în mediul rural. Printre cei expulzați se numărau activişti ordinari, dar 
şi primari (de exemplu, C. Vintilă, primar al comunei Epureni, plasa Copou, arestat în 
urma denunţului a doi comunişti), agenţi fiscali, învăţători, proprietari de mori şi oloiniţe. 
Aceeaşi soartă a avut-o şi directorul Casei Asigurărilor Sociale Iaşi, Vasile Pădureanu, 
considerat un adevărat „duşman al Partidului”. Un caz interesant şi ieşit din tipare este cel 
al lui Ioan Postelnicu, din organizaţia Uzinei, care şi-a amanetat la o cârciumă carnetul de 
membru de partid’. 

Problemele de indisciplină erau mai frecvente în perioada 1945-1948, lipsurile materiale 
şi neputinta în faţa unui regim tot mai represiv şi restrictiv aducându-i pe oameni în pragul 


1. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 2, 21, 30, 
65r, 75r-75v. 

2. DJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 94, 100. 

3. Dumitru Cojocaru a fost sancţionat, iar următorii membri de partid au fost excluşi: Costache Raţă, 

Ioan Gizu, Petre Dohotaru, Vasile Suditu, Vasile Bunduc, Dumitru Raţă, Mihai Tutuianu, Mihai 

Drucan, T. Vreme, S. Călugăriţă, Dumitru Hriziuc, Constantin lacobescu şi S. Safir (DJAN Iaşi, 

fond Partidul Comunist Român - Comitetul Judeţean Iaşi, dosar 11/1947, f. 23). 

Ibidem, f. 23. 

O scrisoare a forului ierarhic superior încuraja excluderile din partid în perioada amintită. 

DJAN laşi, fond Partidul Comunist Român - Comitetul Judeţean Iaşi, dosar 11/1947, f. 51v. 

Ibidem, f. 51v. 

Ibidem, f. 6lr, v. 

Ibidem, f. 6lr. 


SO 00 UI a 


96 ANDREI MURARU 


disperării. De asemenea, învinuirile de furt şi acuzaţiile de câştiguri ilicite se făceau deseori 
auzite în şedinţele partidului. La începutul anului 1947, cadriştii anchetau câteva incidente 
pe linie de partid, cercetând diferite acuzaţii de furt (Vlad Petru, Vlad Jana şi Constantin 
Juravian) din avutul organizaţiei locale, incidente violente (cazul lui Radu Petru) sau lipsa 
devotamentului faţă de PCR (Dumitru Avasiloaiei, de la Sectorul II, era acuzat că mărtu- 
risise în faţa unor colegi că nu mai doreşte să facă parte din PCR)!. Un alt exemplu este 
biroul celulei „Teatrul Poporului”, care a fost schimbat în întregime din cauza unor nere- 
guli în gestionarea fondurilor. În timp ce în organizaţia de studenţi existau diferite învinuiri 
de şovinism sau antisemitism, Maria Vreme din celula Izolare era suspectată că făcea 
propagandă manistă, Vasile Mareş şi lancu Bordeianu, angajaţi ai CFR, au oprit câteva 
echipamente instigând la grevă, iar Alex Băisan, muncitor metalurgist la ASAM, s-a înscris 
în Frontul Plugarilor” „pentru a primi grâu şi porumb, instigând şi pe alţi muncitori”?. 
Alte câteva abateri de la linia partidului“ au fost sancţionate cu promptitudine în februarie 
1947, iar inspectorii de cadre semnalau trecerea unor membri de partid la „organizaţiile 
sioniste”. Tot în februarie au părăsit rândurile organizaţiei laşi Serghei Andreiciuc (pentru 
că „a trădat în alegeri”), împreună cu alţi şapte „trădători” şi un student („pentru substituire 
de persoană la un examen”5). 

Responsabilii de cadre din celule semnalau în februarie 1947 diferite cazuri de abateri, 
multe pentru „trădări în alegeri” (Adam Alexa, Constantin Popa), furturi (fraţii Theodor, 
Petre Hărmănescu, Carol Gayer), nereguli financiare şi fraude (Carol Goldenberg şi Grigore 
Bejenaru, care au înşelat instituţia Apă şi Canal cu zece, respectiv două milioane de lei ; 
Otto Schnertzer de la Industria 'Textilă laşi pentru furt de materiale textile), „atitudini 
antidemocratice” înainte de 23 august 1944 (Petru Răchitaru, responsabilul cu transporturile 
al Comitetului Judeţean Iaşi, fost angajat al poliţiei sub regimul antonescian) sau „aface- 
risme şi beţie” (Elisei Ciutacu). Inspectorii au sesizat de asemenea conflicte personale, de 
data aceasta în Sectorul I al PCR laşi, în care au fost implicaţi secretarul Varduca, 
responsabilul administrativ David Moscovici şi Dull Octav, responsabilul Secţiei Organizare 
şi Instructaj a Sectorului. Biroul Judeţean a fost sesizat şi se aştepta sancţionarea celor trei, 
cât şi a întregului birou al sectorului. Alte cazuri de abateri din primăvara anului 1947 
priveau distribuirea ajutoarelor guvernamentale sau americane. Cele mai importante nume 
de membri de partid anchetați erau : Sterecea, primar al comunei Fântânele (plasa Şipote), 
care a sustras importante cantităţi de cereale din stocul destinat familiilor nevoiaşe, 


DIJAN laşi, fond Partidul Comunist Român - Comitetul Judeţean Iaşi, dosar 11/1947, f. 2. 
Frontul Plugarilor (FP), formațiunea politică a lui Petru Groza, a luat fiinţă la Deva, în 1933. 
Partidul, al cărui organ de presă a fost pentru două decenii ziarul Horia, îi avea ca membri 
„marcanţi” pe Romulus Zăroni, Constantin Agiu sau Gheorghe Micle. De la bun început, Frontul 
s-a adresat mediului rural, baza de organizare constituind-o organizaţia sătească; un congres 
general alegea Comitetul Central. După primul program, adoptat în 1933, a urmat cel din 1945, 
care se concentra în mod clar pe intenţiile noii puteri comuniste. După 1938, FP a activat în 
ilegalitate şi a întreţinut legături cu diferite organizaţii comuniste, încercând să atragă lumea 
satului de sub umbrela PNȚ şi să o orienteze către comunişti. Frontul Plugarilor a activat în cadrul 
Blocului Partidelor Democrate şi şi-a încetat activitatea în prima parte a anului 1953 (vezi Ion 
Alexandrescu, Ion Bulei, Ion Mamina, loan Scurtu, Enciclopedia de istorie a României, Editura 
Meronia, Bucureşti, 2000, pp. 139-140). 
3. DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 4. 
4. Este vorba despre Dărăbăneanu (funcţionar poştal), suspectat de furt, Ana Erenreich, sancţionată 
pentru „mahalagisme”, P. Cehodar şi M. Păuş, acuzaţi de abateri pe linie financiară (ibidem, f. 21). 
5. Ibidem, f. 21. 
6. Ibidem, ff. 30, 34, 41. 

Gheorghe Nedelcu şi primarul comunei Erbiceni (plasa Podu Iloaiei), care şi-au însuşit 
alimente din ajutorul venit din partea guvernului SUA. În plasa Copou, acuzaţii de furt au 
fost aduse însuşi primarului Condrea, care, în complicitate cu instructorul plasei, Ioan 
Daicu (exclus din PCR în cadrul Plenarei Comitetului Judeţean din 26-27 aprilie 1947) şi 
cu studentul Patrichi „au furat brânză şi zahăr”!. În contextul stabilizării din vara lui 1947, 
unii membri de partid implicaţi în operaţiuni de preschimbare a bancnotelor vechi au fost 
depistaţi de cadrişti, apoi acuzaţi de speculă şi arestaţi?. La începutul anului 1948 existau 
numeroase persoane suspectate de legături cu legionarii sau cu regimul antonescian, fraude 
sau relaţii cu „reacţiunea”?. 

Personalul universitar ieşean nu era scutit de anchete, verificări şi sancţiuni aplicate la 
solicitarea organelor de cadre din partid. De exemplu, la o întrunire a Asociaţiei Tinerelor 
Femei - de fapt, o şedinţă literară -, organizaţie condusă de o membră a Partidului 
Naţional Țărănesc, au participat şi asistenții universitari N. Calincenco şi T. Cârdei. După 
întrunire, cei doi urmau să fie sancţionaţi pentru că nu şi-au arătat calităţile de activişti şi 
nu au punctat drepturile acordate femeii de guvernul comunist”. 

În vara anului 1947, unii profesori de la universitatea ieşeană - „ultima citadelă a 
reacţiunii”, conform expresiei cadriştilor — îşi manifestau interesul în privinţa susţinerii 
„regimului democratic şi de a sprijini stabilizarea”. În schimb, în alte cazuri, mai multe 
persoane din mediul academic au fost respinse la încadrare în ultimele luni ale anului 1947. 
Era amintit un şef de lucrări de la Medicină (Aurel Gheorghiu), fost ajutor de primar în 
timpul statului naţional-legionar, Grigore Scorpan, asistent la Facultatea de Litere, şi el cu 
un trecut legat de Mişcarea Legionară. De la Drept era oferit numele unui cadru didactic 
recent eliminat, loan Popovici, pe care inspectorii îl etichetaseră ca „oportunist”. Iată în 
continuare ce nume mai cuprind documentele : 


Zamfirescu Nicolae, prof[esor] la Fac[ultatea] de Agronomie, comprimat, oportunist, fost în 
toate partidele politice; Pătrăşcanu Nicolae, prof[esor] la Fac[ultatea] de Agronomie, fost 
candidat pe lista maniştilor ; Buzea Nicolae, proflesor] la Drept, comprimat imoral, oportunist. 


Pe linie studenţească, tinerii comunişti ieşeni operau cu aceleaşi instrumente ca şi 
colegii lor de partid de la organizaţiile din oraş. Astfel, în sectorul studenţilor s-a hotărât 
neîncadrarea unor colegi5 pentru „atitudine antidemocratică” sau pentru că erau suspectaţi 
că au comis furturi. În ultimele luni din 1947, studenţii din oraş erau atent supravegheați, 
probabil şi din cauza pericolului reprezentat de organizaţiile anticomuniste care mai activau 
pe atunci. Informaţiile din rândul tinerilor erau obţinute prin intermediul unor „surse” 


infiltrate, observându-se „un curent din ce în ce mai organizat a[l] reacţiunii”€. 


DIJAN Iaşi, fond Partidul Comunist Român - Comitetul Judeţean laşi, dosar 11/1947, f. 40. 

Într-un astfel de caz au fost implicaţi Gheorghe Cerconschi, primarul Comunei Poeni, Gheorghe 

Popa, casierul comunei, şi Mihai Pahome, secretarul organizaţiei PCR, care au încercat să schimbe la 

BNR suma de 26 de milioane de lei, pe care plătiseră 480 de lei noi (stabilizaţi) (ibidem, ff. 76-77). 

3. De exemplu, în plină campanie de eradicare a tifosului exantematic, un pictor de la Teatrul Naţional 
a primit sarcina de a realiza un panou privind existenţa microbului. În locul capetelor a două insecte, 
desenatorul a reprodus portretele a doi miniştri: Petru Groza (prim-ministru) şi Ana Pauker 
(ministrul Afacerilor Străine). Cadriştii au dispus arestarea imediată a acestuia. După o serie de 
verificări, s-a constatat că pictorul era cunoscut ca „reacţionar”, fiind fiul unui ofiţer deblocat 
(DJAN Iaşi, fond Partidul Comunist Român - Comitetul Judeţean Iaşi, dosar 42/1948, f. 16r). 

4. DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 52r. 

5. Este vorba despre Octavian Untu, Teodor Tunaru, Virgil Manolache, Valeriu Nitoiu, Podhoronţchi 
şi Jack Rosenberg (ibidem, f. 105). 

6. Ibidem, ff. 75v, 103v, 104-105. 

Încadrarea în partid a profesorilor din învăţământul superior ieşean era evidenţiată în 
toamna anului 1947 de plenara Comitetului Judeţean, celula Universitate dublându-şi 
practic numărul de membri într-un timp scurt. Documentul Secţiei de Cadre mai preci- 
zează : „Universitarii comunişti au ieşit din anonimat, duc acţiuni mai ales pe linia edu- 
caţiei politice dând un ajutor serios Partidului”, deşi existau şi aici profesori respinşi de 
comunişti. Cu toate laudele din anul precedent, membrii celulei universitare erau atent 
verificaţi la începutul anului 1948. În urma verificărilor, Constantin Alexa, fost legionar 
notoriu „care a reuşit să se strecoare în Partid”, a fost exclus. De asemenea, cadriştii au 
transmis Comitetului Central un tabel cu persoanele epurate de la universitate, precum şi 
indicaţii pentru noi eliminări, deşi organizaţia judeţeană revenise asupra unor nume!. 

Dintre problemele verificărilor întreprinse de către Secţia de Cadre, le vom menţiona în 
continuare pe cele mai importante. Una dintre acestea era incapacitatea inspectorilor de a 
aduna „informaţii bazate pe fapte concrete”. O altă chestiune delicată era înscrierea în PCR 
a persoanelor care făceau parte din categorii sociale ale „vechiului regim”, cum ar fi 
proprietarii comerciali şi negustorii : 


Noi credem că aceştia nu ar trebui încadraţi alături de muncitori, deoarece aceasta nu reprezintă 
interesele clasei muncitoare, deşi statutul P[artidului] C[omunist] nu prevede nimic cu privire 
la neîncadrarea negustorilor şi patronilor în partid. Noi cerem o lămurire la această problemă, 
deoarece am observat o revoltă generală a muncitorilor care refuză ca patronii să fie încadraţi 
alături de ei. 


Dosarele Secţiei subliniază de asemenea întârzierile cu care se luau anumite decizii în 
urma verificărilor. De exemplu, în februarie 1946, cadriştii au descoperit mai multe 
„elemente duşmănoase” pe bază de „declaraţii, fapte concrete şi dovezi” (subl. din 
document), dar Comitetul Judeţean, deşi a discutat cazurile respective, nu a luat nici o 
hotărâre în acest sens?. 

Din păcate, nu există o situaţie detaliată şi complexă a verificărilor realizate de către 
inspectorii Secţiei de Cadre a Comitetului Judeţean laşi. Există însă informaţii disparate în 
rapoartele de activitate, dar şi în alte materiale de arhivă. De pildă, în iulie 1947, 170 de 
cadre fuseseră verificate, iar în august se solicitau informaţii suplimentare despre anumiţi 
membri de partid înregistraţi. În vara anului 1947, „securiştii partidului” au verificat 
pentru comisiile interimare în jur de 400 de persoane” din PCR şi Frontul Plugarilor din 
tot judeţul Iaşi. De asemenea, aflăm că mulţi foşti legionari şi membri ai partidelor de 
opoziţie au fost respinşi la încadrarea în partid în ultima lună a anului 1947. 


Intocmirea dosarelor de cadre 


Activitatea şi rezultatul verificărilor membrilor de partid făceau obiectul unui dosar de 
cadre. Despre dosarul de cadre au apărut câteva studii”, aşa că nu vom mai insista asupra 


1. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 81v, 82v, 
84r; DJAN Iaşi, fond Partidul Comunist Român - Comitetul Judeţean Iaşi, dosar 42/1948, ff. 4, 6. 

2. DJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 65-66, 89. 

3. În realitate, au fost verificate mii de persoane pentru comisiile interimare, comitetele sindicale şi 
disponibilizările din instituţii (DJAN Iaşi, fond Partidul Comunist Român - Comitetul Judeţean 
Iaşi, dosar 11/1947, f. 63). 

4. Ibidem, ff. 63, 65v, 132, 160, 163. 

5. lată câteva repere: Stejărel Olaru, „Un dosar ca multe altele”, în Marius Oprea (coord.), Securiştii 
partidului, ed. cit., pp. 95-113 ; Septimiu Chelcea, art. cit., pp. 136-149; Dumitru Tănăsescu, 

componenţei dosarului şi a problemelor metodologice legate de interpretarea documentelor 
dintre coperţile acestuia. Ne vom rezuma la cuantificarea acţiunilor Secţiei de Cadre a 
Comitetului Judeţean de Partid Iaşi în această direcţie. Astfel, în primele luni ale anului 
1945, inspectorii de cadre au reverificat 25 de dosare ale membrilor de partid care au fost 
încadraţi fără aprobarea Comitetului Central. În acelaşi timp, cadriştii au întâmpinat serioase 
dificultăţi în adunarea informaţiilor în vederea realizării dosarelor, una dintre explicaţii 
fiind absenţa deseori nemotivată a membrilor în vederea chestionării directe!. 

Într-o telegramă datată 29 mai 1945 se cerea o situaţie exactă a tuturor membrilor de 
partid din sistemul educaţional (învăţământ primar, teoretic, şcoli normale, teologice, uni- 
versitate) şi a dosarelor personale cu „declaraţii serios întocmite”?. În alte documente de 
corespondenţă” se vorbeşte despre componente ale dosarului de cadre, dar şi despre chestiuni 
mai puţin obişnuite, cum ar fi anchetarea furtului unui palton (!)*. 

La fel ca în anul 1945, cadriştii au revizuit, în ianuarie 1946, 10 dosare „din cele 56 a 
tov[arăşilor] care au sta[t] în lagăre şi închisori şi care au fost încadraţi fără aprobarea CC”. 
Inspectorii ieşeni planificaseră întocmirea a 20 dosare în februarie”, 26 în martie şi clari- 
ficarea a 18 fişe şi autobiografii ale membrilor de partid care au fost încarceraţi sau au fost 
propuşi pentru încadrare. În iunie 1946, cadriştii lucrau la întocmirea a 30 de dosare, alte 
20 fiind deja finalizate. Completarea dosarelor celor deja angrenaţi în activitatea partidului 
era o sarcină continuă a inspectorilor, la fel şi înregistrarea tuturor membrilor de partid”. 

Probleme în realizarea dosarelor surveneau şi din cauza deficienţelor în elaborarea 
documentelor. De exemplu, dosarele realizate în iunie 1946 trebuiau refăcute din cauza 
nerespectării ultimelor instrucţiuni primite privind realizarea autobiografiilor. La sfârşitul 
anului 1946, Secţia de Cadre avea în cercetare în jur de 50 de dosare, iar la Comitetul 
Central fuseseră trimise câteva dosare ce aparţineau fie membrilor de partid, fie funcţio- 
narilor din administraţie (nemembri). Despre componenţa dosarelor aflăm că „fiecare 
dosar are cel puţin 3 referinţe şi maximum 6 referinţe când este un caz mai greu” ; totuşi, 
existau şi dosare cu 8-10 referinţe. Printre actele secţiei există câteva liste cu nume din 
personalul partidului (cadre din Secţia Organizatorică, Secţia SEP, Secţia Administrativă), 
în dreptul cărora erau referinţe din activitatea de verificare („dos[ar] complet”, „dos[ar] 
vechi”, „dos[ar] nou”, „dos[ar] 2 referinţe”, „fişă”, „autobiografie”), o parte dintre cei 
verificaţi având funcţii de conducere”. 


„Fişete desferecate. Dosarul de cadre”, loc. cit., pp. 40-42; idem, „Dosarul de cadre”, art. cit., 
pp. 7-9. De asemenea, amănunte importante despre dosarul de cadre se găsesc şi în două dintre 
studiile noastre : Andrei Muraru, „Instrucţiunile Secţiei de Cadre”, loc. cit., pp. 488-491 ; Andrei 
Muraru, „Secţia de Cadre ca instrument de verificare şi control în interiorul Partidului Comunist”, 
loc. cit., pp. 152-160. 

DIJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 19. 
Ibidem, f. 29. 

Ibidem, ff. 31, 36, 52, 71. 

„În privinţa cazului tov[arăşului] Izu Braunstein vă comunicăm următoarele : că tovarăşul a fost 
acum 10 zile la Bucureşti din interese personale şi nicidecum delegat din partea partidului, el afirmă 
că nu cunoaşte pe tov[arăşul] Farcaş nu I[-]a întâlnit şi n[-]a luat paltonul. Vă trimitem alăturat 
declaraţia lui cu fotografia pentru a putea fi identificat. În caz că este recunoscut de către tov[arăşul] 
Farcaş, vă rugăm a ne comunica semnalmentele şi mai multe informaţii pentru a putea cerceta.” 
(DJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 45) 

5. În februarie 1946 doar şapte dosare cu probleme ce au fost revizuite şi completate, cel mai probabil 
aceleaşi ca în lunile precedente (ibidem, dosar 12/1946, f. 88). 

Ibidem, ft. 2-3. 

Ibidem, ff. 100, 142-143, 180. 

Constituită în septembrie 1946, Comisia de verificări a Comitetului Judeţean a reuşit 
până luna următoare întocmirea caracteristicilor a 90% dintre activiştii din oraş; toate 
dosarele celor înscrişi în PCR erau clasate pe celule. Dosare personale erau întocmite chiar 
şi pentru candidaţii la diferite concursuri în instituţiile ieşene. Este şi cazul unui concurs 
organizat la începutul lui 1948 pentru ocuparea posturilor de subcomisari la Garda 
Financiară!. 

La începutul lui 1947, Serviciul Judeţean de Cadre nu a reuşit să finalizeze dosarele în 
cercetare, acest obiectiv căzând în sarcina unui singur cadrist. Membrii Secţiei au întocmit 
12 dosare? pentru excludere, în vreme ce alte 5 se aflau în lucru. Ceea ce pare surprinzător 
este existenţa dosarelor pentru membrii Secţiei de Cadre : Petru Popescu, Clara Braunstein 
şi Cezar Chelaru. În general, structurile totalitare au instituţionalizat astfel de practici 
tocmai pentru a-i controla pe cei ce realizau verificări, pentru a putea decide asupra celor 
cu putere de decizie şi pentru a limita pe cât posibil apariţia unor centre paralele de putere. 
În februarie, una dintre cele mai importante şi mai acute probleme pare să fi fost alcătuirea 
dosarelor personale pentru membrii de partid „din aparatul de Stat” şi „cunoaşterea” lor ; 
opt dosare au fost alcătuite pe numele unor cadre din autorităţile Iaşului. În aprilie, din 
30 de dosare întocmite, 28 aparţineau persoanelor din secţiile Comitetului Judeţean. 
Cadriştii mai întocmiseră dosare personale, spre a fi trimise Comitetului Central, pe 
numele a trei activişti admişi pentru cursurile Universităţii de Partid „Ştefan Gheorghiu”. 
Aceleaşi verificări în vederea întocmirii de dosare se făceau pentru viitori ziarişti sau 
pentru cei propuşi să lucreze în cadrul Ministerului de Industrie şi Comerţ. O modestă 
statistică ne informează că s-au alcătuit, în plus faţă de cele menţionate, şapte dosare de 
excludere, două de verificare, unul de anchetă şi două pentru cei sancţionaţi?. 

În mai 1947, Comitetul Judeţean avea în jur de 2 550 de cadre, dintre care 1055 aveau 
dosare de partid, adică mai puţin de 5%. Din 50 de persoane cât avea personalul de serviciu” 
al Judeţenei, doar 28 aveau dosare personale. În dosare existau numeroase date despre toţi 
funcţionarii de stat din cele mai importante instituţii din Iaşi (Oficiul Economic, Prefectura, 
Direcţia Regională Silvică, Camera de Agricultură, Camera de Muncă). Până în august 
1947 au fost întocmite 255 de dosare pentru cadre şi 31 pentru personalul auxiliar. De ase- 
menea, fuseseră verificaţi liderii organizaţiilor importante şi 21 de şefi de instituţii locale”. 

Activitatea Secţiei de Cadre a Comitetului Judeţean de Partid Iaşi era în 1947 mult mai 
intensă decât în anii 1945-1946. Cu toate acestea, incapacitatea organizatorică era evidentă : 


1. DJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 133-134; 
DJAN laşi, fond Partidul Comunist Român - Comitetul Judeţean Iaşi, dosar 11/1947, f. 52r ; dosar 
42/1948, f. 17v. 

2. Fiecare dosar conţinea între trei şi opt evidențe. 

3. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 6, 20, 22, 
42-43. 

4. Secţia de Cadre a mai identificat, mai ales în activităţile de pe teren, 223 de cadre ale căror dosare 
erau în curs de completare. 2 222 de activişti nu erau încă înregistraţi şi cunoscuţi (ibidem, f. 52v). 

5. Dintre aceste 105 persoane, 25 erau cadre din Comitetul Judeţean, 37 din diferite secţii ale 
Judeţenei, 26 din comitetele de sectoare şi 17 din Comitetul Organizaţiei Uzinei (ibidem, f. 52v). 

6. Cu mai bine de un an înainte, în primele luni ale anului 1946, inspectorii de cadre au verificat 
persoanele care urmau să fie angajate la sediul judeţenei. Cadriştii au intervenit pentru eliminarea 
din serviciu a două femei „care fac curăţenie fiind imorale şi compromiţând prin purtarea lor 
organizaţia de partid”. Aceiaşi cadrişti ieşeni au facilitat angajarea unei femei de serviciu „care 
este sora unui tov|arăş] de la ţară” (DJAN Iaşi, fond Partidul Comunist Român - Comitetul 
Judeţean Iaşi, dosar 12/1946, ff. 71-72). 

7. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 52v, 65v, 78. 

nu exista un registru complet al membrilor de partid (activi, excluşi, opriţi de la înca- 
drare etc.) şi nici măcar un model după care activiştii să-şi poate redacta autobiografiile. 
De asemenea, existau zeci de dosare nefinalizate şi, în plus, numeroşi alţi activişti 
nesancţionaţi din simplul motiv că Serviciul de Cadre nu putea lua, practic, în evidenţă 
toate abaterile. Munca tehnică ocupa cea mai mare parte a timpului pentru lucrătorii 
Secţiei, întocmindu-se zeci de dosare, fişe sau tabele nominale ; alte sute de pagini erau 
trimise la Bucureşti Comitetului Central. Nu de puţine ori, documentele sugerează, prin 
greşelile de redactare a referinţelor sau a autobiografiilor ori prin corespondenţa întârziată, 
lipsa unei coordonări reale între cadrişti!. 


Promovarea, recomandarea şi înlocuirea din funcţie 
a membrilor de partid 


Cele mai multe activităţi, în afara „muncii tehnice”, vizau înlocuirea sau promovarea (ca 
urmare a recomandărilor Secţiei) membrilor de partid în funcţiile diferitelor întreprinderi 
sau instituţii ale statului?. Tot Secţia de Cadre era cea care se ocupa de numirile în diferite 
poziţii în nomenclatura de partid. Dar cum se făceau promovările ? Un posibil răspuns la 
această întrebare îl oferă un fragment dintr-un document al Serviciului de Cadre din vara 
anului 1947: 


Repartizarea cadrelor se face în urma propunerilor făcute de către organizaţiile respective, 
după care Secţia de Cadre verifică dosarele tovarăşilor propuşi, stă de vorbă cu ei pentru a 
vedea dacă tovarăşul corespunde în munca care trebuie să i se încredinţeze, iar după aceea se 
strâng referinţe pentru completarea dosarului”. 


În martie 1945, inspectorii Secţiei au reuşit să cunoască şi să facă unele recomandări 
pentru organizaţia de studenţi şi au contribuit la alegerea unor membri, verificaţi în 
prealabil, în birourile de celulă. De asemenea, Secţia s-a implicat în schimbarea unor 
membri de partid cu funcţii în Organizaţia Poliţiei. Pe baza recomandărilor realizate de alţi 
activişti, cadriştii au eliminat unii membri şi au făcut o serie de noi angajări. În ciuda 
resurselor şi a mijloacelor modeste din primele luni ale lui 1945, Secţia de Cadre era totuşi 
un instrument eficient de control a diferitelor zone ale societăţii româneşti. Aşa cum arată 
un document de arhivă, racolarea informatorilor era o altă atribuţie a cadriştilor, dar nu 
una principală: „Tot cu ajutorul nostru au fost recomandaţi Siguranţei 50 de tovarăşi 
devotați pentru a fi folosiţi ca informatori”. 

Schimbări administrative la nivelul Comitetului Judeţean de Partid au avut loc în 
primăvara anului 1945, numirile fiind însoţite de scurte comentarii pentru a le înlesni 
inspectorilor munca informativă. De exemplu, „la celula fabricilor a fost ales secretar 
tov[arăşul] Scafaru Ioan care a făcut Şcoala de cadre a Regionalei”? Cadriştii îşi desfăşurau 
munca atât pe teren, cât şi la birou. Pe teren, ei adunau recomandări pentru înscrierea în 
partid, făceau aprecieri şi dădeau calificative. Iată un exemplu de persoană evidenţiată : 


1. DJAN laşi, fond Partidul Comunist Român - Comitetul Judeţean Iaşi, dosar 11/1947, ff. 52v, 
130-131. 

2. De exemplu, spun documentele de partid, în mai 1947, Blehan şi Dăscălescu au fost retraşi din 

diferite motive de la CARS (ibidem, f. 53r, v). 

Ibidem, f. 62v. 

DJAN Iaşi, fond Partidul Comunist Român - Comitetul Judeţean Iaşi, dosar 12/1945, ff. 19, 21. 

5. Ibidem, f. 23. 

Tov[arăşul] Nica Vasile (de la) CFR Nicolina a recomandat 35 membri de partid, a difuzat 
toate ziarele date de partid, a reuşit să vândă 67 de cărţi din biblioteca noastră, a lucrat 4 zile 
din concediu[1] său pentru reconstrucţie!. 


De asemenea, inspectorii consemnau şi sancţiunile administrative pentru evaluarea 
membrilor sau a activiştilor : 


Tovarăşul Istrate loan, care a comis un act de indisciplină, venind beat în sediul Judeţenii PCR 
laşi, şi aceasta nu pentru prima oară. Ajutorul lunar pe care i-l[-]a dat Judeteana 1[-]a cheltuit 
cu chefurile?. 


În urma verificărilor, persoanele care aduceau beneficii politice importante erau eviden- 
ţiate pentru o proximă promovare. De pildă, Neculai Ungureanu a reuşit „să dea caracte- 
risticile tuturor membrilor de partid din organizaţia CFR şi să antreneze în această muncă 
pe toţi secretarii de cadre din celule”?. 

În februarie 1946, 20 de membri de partid au fost indicaţi pentru promovare de către 
Secţia de Cadre, 11 dintre aceştia primind funcţii de răspundere în nomenclatura de partid ; 
de asemenea, un cadrist a fost trimis la Comitetul Central pentru „Caravana Cinemato- 
grafică”. În vara aceluiaşi an, Neculai Viţelaru a fost promovat în funcţia de responsabil al 
Biroului Carnete şi alte nume au fost propuse pentru Secţia Organizatorică, Administrativă 
şi SEP, unii fiind absolvenţi ai şcolilor de partid. În mai 1947, nouă membri au fost 
promovați în diferite poziţii, în timp ce trei au fost retrogradaţi. Printre propunerile făcute 
de cadrişti Comitetului Central în vara aceluiaşi an se regăsesc studenţi, persoane indicate 
pentru Ministerul Industriei şi Comerţului, copii pentru şcoala militară; de asemenea, 
inspectorii realizau totodată „dosare pentru părinţii acestora, iar pentru nemembri de 
partid [adunau] date biografice”. Datele de identitate şi caracteristicile altor activişti au 
fost transmise Comitetului Central cu propunerea de încadrare la Banca Naţională. Tot 
secţia aceasta era cea care făcea, potrivit documentelor, recomandările pentru tribunale : 


Am recomandat în cursul acestei luni [octombrie 1947, n.n.] 293 tovarăşi din oraş şi judeţ 
pentru asesori [reprezentanţi ai poporului în unele complete de judecată, n.n.] la Judecătorii 
pentru care au fost întocmite tabele cu caracteristici şi înaintate la CC“. 


Oficial — aşa cum prevedea de altfel şi statutul partidului —, alegerile în structurile PCR 
din perioada 1945-1948 erau libere. Cu toate acestea, din documentele de partid reiese că 
Secţia de Cadre făcea propunerile, manipulând aceste scrutine : „Secţia de Cadre a făcut 
propuneri[,] indicând tovarăşii cu care trebuie să fie înlocuiţi, făcându-li-se şi caracte- 
risticile respective”. Despre avansările pe linie de partid, un tabel cu membrii evidenţiaţi în 
decembrie 1947 ne furnizează informaţii interesante în acest sens. Aprecierile par să fi fost 


DIJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 24. 

Ibidem, f. 26. 

3. O listă cu 15 nume ale membrilor de partid „remarcaţi” în activităţile culturale, organizatorice, 
financiare, politice sau de propagandă se regăseşte în arhivă. Din lista respectivă îi enumerăm pe : 
Isak Talic (pentru recomandările date), Marcel Braunstein, Darabană (celula Primăriei), Welf 
Leizer Grosu (pentru că a reuşit să verifice riguros toţi membrii din celulă), Marcel Petru (pentru 
munca financiară) şi Faive (pentru difuzarea ziarelor) (ibidem, f. 26; DJAN Iaşi, fond Partidul 
Comunist Român - Comitetul Judeţean Iaşi, dosar 12/1946, ff. 60, 63). 

4. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 65v, 66, 

93v, 94r; dosar 12/1946, ff. 70, 103, 105. 


Ne 

foarte importante pentru decizia cadriştilor de a susţine anumite persoane: „Pentru 
activitate frumoasă partinică şi pentru modul cum a reuşit să mobilizeze întreaga celulă în 
toate acţiunile”, „P[en]tr[u] dif[uzarea] materialului cu ocazia săptămânei Româno-Jugo- 
slave”, „P[enltr[u] activitate culturală, p[en]tr[u] mărirea bibliotecii şi p[en]tr[u] antrenarea 
tuturor tov[arăşilor] din celulă la cetitul [sic ! ] materialului de Partid”, „Pentru munca de 
îndrumare şi difuzarea presei”, „A dus acţiuni de popularizarea refacerii podurilor”, 
„Muncă voluntară”!. 


Formarea cadrelor prin şcolile de partid 


În România comunistă, absolvirea unei şcoli de cadre era un criteriu de promovare socială. 
Cursanţii erau trimişi de comitetele de partid din fiecare întreprindere sau instituţie, dar ei 
reprezentau şi o importantă bază de „selecţie” pentru organizaţiile comuniste?. În martie 
1945, Secţia de Cadre a Comitetului Judeţean de Partid Iaşi a făcut propuneri cu „tovarăşi 
verificaţi” pentru astfel de structuri de formare politică. În acelaşi timp, Secţia urmărea 
„Ca la terminarea cursurilor [absolvenţii] să fie puşi la muncă corespunzătoare” sau angajaţi 
în diferite instituţii publice?. Cadriştii aveau obligaţia de a propune „tovi verificaţi” pentru 
astfel de şcoli şi „de a-i urmări în timpul şcolii”. În martie 1945 doar un singur absolvent 
din Şcoala de Cadre a Regionalei s-a remarcat şi a fost încadrat ca instructor în Secţia 
Organizatorică. Conform raportului citat, în aceeaşi lună „au fost trimişi la şcoala de cadre 
a Regionalei 10 tovarăşi verificaţi cu perspective din toate întreprinderile mari din oraş”?. 

La sfârşitul anului 1945, resortul de cadre întocmise dosare pe celule pentru toţi mem- 
brii, atât din mediul rural, cât şi urban, „a căror situaţie este clarificată”. Dintre aceştia, 
documentul îi aminteşte pe cei care au absolvit şcoala de cadre, cu câteva consideraţii 
pentru fiecare, sublinieri care se puteau constitui în criterii de promovare sau, dimpotrivă, 
de declasare socială”. Raportul Secţiei pe luna ianuarie 1946 notează că cinci membri de 
partid au fost trimişi la Şcoala de Cadre a Regionalei. Dintre aceştia, unul „nu a fost 
suficient verificat, decât după informaţiile secretarului de cadre din comitet[ul] de plasă”. 
În luna următoare, la şcoala de partid au fost trimişi doar 15 elevi şi unul pentru şcoala de 


1. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 62r, 134; 
dosar 42/1948, ff. 5-6. 

2. Despre instituţiile învăţământului de partid există astăzi unele contribuţii mai mult sau mai puţin 
documentate. Oferim în continuare câteva repere în acest sens : Mihai Dinu Gheorghiu, Intelectualii 
în câmpul puterii. Morfologii şi traiectorii sociale, Editura Polirom, laşi, 2007; Mihăiţă Lupu, 
„Nomenclatura Comitetului Central al Partidului Muncitoresc Român”, în Elite comuniste înainte 
şi după 1989. Anuarul Institutului de Investigare a Crimelor Comunismului în România, vol. II, 
2007, Editura Polirom, Iaşi, 2007, pp. 265-285 ; Nicoleta Ionescu-Gură, Nomenclatura Comitetului 
Central, ed. cit., pp. 101-139; idem, Sovietizarea României..., ed. cit., pp. 249-253; idem, 
„Studiu introductiv”, în Membrii CC al PCR 1945-1989. Dicţionar, ed. cit., pp. 48-52; Vladimir 
Tismăneanu, Arheologia terorii, ediţia a Il-a, Editura All, Bucureşti, 1998, pp. 125-133. 

3. Absolvenţii şcolilor de partid erau angajaţi uneori imediat, aşa cum a fost şi cazul lui Constantin 
Iftimie, încadrat ca instructor de cadre în mediul rural după ce a promovat şcoala ţărănească de 
partid (DJAN Iaşi, fond Partidul Comunist Român - Comitetul Judeţean Iaşi, dosar 12/1946, f. 60). 

4. DJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 19; dosar 
12/1946, f. 2. 

5. De exemplu, Mihai Burlacu era calificat cu „foarte bine, se exprimă uşor”, în vreme ce loan Racu 
a primit doar un „bine[,] se exprimă uşor” (DJAN Iaşi, fond Partidul Comunist Român - Comitetul 
Judeţean Iaşi, dosar 12/1945, f. 26). 

oratori a Comitetului Central!. În cele mai multe cazuri, cadriştii semnalau că elevii se 
confruntau cu probleme financiare acute?. 

Elevii propuşi la începutul anului 1947 pentru şcolile de cadre au fost respinşi, fiind 
consideraţi prea slabi; erau invocate instrucţiunile greşit asumate. Deşi se preconizase 
pregătirea unui număr de 40 de elevi lunar în şcolile de partid“, în februarie 1947, în judeţ 
nu a funcţionat nici o şcoală de cadres. Această activitate a secţiei a continuat şi în mai 
1947, când, pentru şcolile de cadre s-au realizat şi trimis patru dosare pentru tot atâţia 
membri şi s-au adunat mai multe documente. 


Urmărirea şefilor instituţiilor locale şi a persoanelor 
din afara partidului 


Încă din primele luni de activitate postbelică, inspectorii de cadre aveau misiunea să-i 
cunoască pe şefii autorităţilor locale şi ai instituţiilor din judeţ. Aceste verificări şi culegeri 
de informaţii despre persoanele cu funcţii importante au continuat în ianuarie-februarie 
1946. Datele erau procurate cel mai probabil prin intermediul unor persoane apropiate şi 
prin contacte directe. Dintre şefii instituţiilor locale, cadriştii nu aveau la acea dată 
informaţii despre şefii Administraţiei Financiare, ai Camerei Agricole, ai Camerei de 
Muncă, ai Camerei de Comerţ şi ai Asigurărilor Sociale. În schimb, existau date despre 
chestorul oraşului (membru PCR), despre primarul liberal, despre ajutorul de primar 
(membru PSD), despre al doilea ajutor de primar (membru PNŢ-Alexandrescu) ; prefectul 
şi inspectorul de poliţie erau membri ai Comitetului Regional PCR Iaşi. În februarie 1946, 
cadriştii au mai obţinut informaţii despre conducerile organizaţiilor locale, în afară de AP 
şi UFAR, şi despre şefii instituţiilor ieşene: primarul, doi ajutori de primar, prefectul, 
chestorul poliţiei, şeful Administraţiei Financiare, directorul Oficiului Economic Judeţean 
şi chiar un subinspector al Siguranţei. În total, în ultimele luni din 1946, aşa cum prevedea 
planul de muncă, 13 persoane importante din laşi fuseseră urmărite, constituindu-li-se 
dosare personale”. Iată cum arată o informare din 1947 legată de acest subiect: 


Colaborarea în Front[ul] Unic Muncitoresc este mai bună jos, între masele muncitoreşti, decât 
la conducere. Social-Democraţii ne fac greutăţi mari [în] luptă pentru acapararea posturilor de 


1. DJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 26; dosar 
12/1946, ff. 65-66, 88, 99, 103. 
2. Elevii de la şcolile de partid aveau uneori probleme financiare, aceştia cerând, de exemplu, să li 
se acorde diferenţele salariale pentru orele în care au lipsit de la serviciu pentru a audia cursurile 
(DJAN Iaşi, fond Partidul Comunist Român - Comitetul Judeţean Iaşi, dosar 12/1946, f. 94). 
DIJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 2. 
Ibidem, f. 146. 
Ibidem, f. 21. 
Este vorba mai exact despre 44 de referate, 36 de autobiografii şi 135 de referinte (ibidem, f. 53v). 
Este vorba despre Vladimir Bogdanovici (subprefect, membru PCR), Octavian Suteică (Serviciul 
Financiar IMI, membru PSD), Gheorghe Băsescu (şef secţie SART, membru PSD), Ion Mihalache 
(şef secţie SART, membru PSD), Leib A. Schwartz (casier general al Uzinei Electrice, membru 
PSD), Octav Diaconescu (şef-contabil CAM, membru PSD), Wilhelm Pachtingher (directorul 
Uzinei Tramvaie), lancu Costache (pretor la Prefectură, membru PCR), loan Macarie (pretor la 
Prefectură, membru PCR), Valeriu Potrs (administratorul principal al Administraţiei Financiare), 
Ion Vrabie (ajutor-şef la Depoul CFR), Nicolae Broşteanu (rectorul Academiei de Muzică) şi 
Cristea Sterescu (şeful centralei SART, membru PSD) (DJAN Iaşi, fond Partidul Comunist Român - 
Comitetul Judeţean Iaşi, dosar 12/1946, f. 180). 

conducere din instituţii şi întreprinderi [subl. n.]. Asttel[,] la PTT Iaşi, ei caută să scoată pe 
Dirigintele Oficiului local, tov[arăşul] Martin Ioan - înlocuindu-l cu un element de-al lor 
destul de dubios!. 


Cadriştii urmăreau şi cercetau nu doar persoane cu funcţii de conducere, ci aveau 
atribuţii şi în privinţa altor indivizi înregimentaţi în PCR şi pe care partidul îi considera ca 
făcând parte din „reacţiune”. De pildă, 123 de „elemente reacționare şi duşmănoase” au 
fost identificate (se spune explicit că aceştia nu erau membri de partid) în iunie 1946 ; alţi 
143 de foşti legionari au fost descoperiţi. De asemenea, inspectorii secţiei au mai consemnat 
în raport: „Am reuşit să avem o legătură la poliţie şi am putut cunoaşte o parte din foştii 
legionari care au caziere. Aceasta ne va servi pe viitor pentru a nu pătrunde în rândurile 
noastre aceste elemente”.? Cei care făcuseră parte din comisiile secţiilor de votare în 
noiembrie 1946 erau urmăriţi şi verificaţi, fie pentru a fi racolaţi în partid, fie pentru ca 


x» 


Siguranţa să înceapă acţiunile împotriva lor, evidenţiaţi ca „duşmani de clasă” : „Până la 
sfârşitul lunei [sic ! ] vom trimite tabel şi caracteristicile de la secţiile de votare”5. 

Aşa cum am arătat mai sus, personalităţile Iaşului erau în vizorul Serviciului de Cadre. 
Un document al Secţiei redactat pe 2 iulie 1947 îl caracteriza pe preşedintele Frontului 


Plugarilor, profesor-doctor Vasile Răşcanu, astfel : 


element cu mare priză în oraş şi judeţ, însă individualist, un spirit rebel[,] anarhic chiar — 
caută să promoveze în fruntea comitetelor săteşti ale FP elemente chiabure - de care el este 
legat prin 20 de ani de luptă comună în PNȚ Maniu. 


Drept exemplu era oferit cazul comunei Costuleni, unde şef al organizaţiei Frontului 
Plugarilor fusese numit „un mare bogătaş”, Arnăutu, fost primar în vremea dictaturii 
antonesciene şi, la data redactării documentului, membru al Partidului Naţional Țărănesc. 
Cadriştii îl mai acuzau pe Vasile Răşcanu“ că s-ar fi implicat în „curăţenia” realizată de 
partid în instituţiile din subordinea Ministerului Sănătăţii. Chemat în faţa Biroului Judeţean 
pentru a da explicaţii, deputatul i-a sfidat? pe cei prezenţi şi a acuzat guvernul condus de 
Petru Groza că nu-l ajută pentru refacerea spitalului „Sf. Spiridon”, al cărui administrator 
era. Răşcanu a mai învinuit guvernul pentru colectarea cerealelor aflate pe terenurile spi- 
talului. Totodată, la Adunarea Generală a Angajaţilor, cadriştii i-au urmărit declaraţiile şi 
au notat în raport că deputatul s-a arătat nemulţumit de faptul că salariile nu puteau fi 
achitate datorită stabilizării, „elogiind în acelaşi timp elementele necinstite şi sabotoare 
din instituţie” ; acuzaţiile au mers până acolo încât Răşcanu era acuzat că adusese în partid 


1. DJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 19; dosar 
12/1946, ff. 25, 70, 88; dosar 11/1947, f. 20. 

2. DJAN Iaşi, fond Partidul Comunist Român - Comitetul Judeţean Iaşi, dosar 12/1946, f. 100. 

DIJAN laşi, fond Partidul Comunist Român - Comitetul Judeţean Iaşi, dosar 11/1947, f. 7. 

4. Vasile Răşcanu era un om politic destul de prezent în spaţiul public al Iaşului. În vârstă de 62 de 
ani în 1947, ales deputat la alegerile din anul precedent, fotoliu pe care îl va ocupa până în 1952, 
Răşcanu avea să devină director al Institutului de Biologie din Iaşi (1971) şi membru al Academiei 
Române (Gheorghe Crişan, op. cit., p. 248). Gheorghe Zane îl caracteriza în memoriile sale pe 
Răşcanu astfel: „şi-a amintit între timp că în tinereţe fusese un fel de socialist; a pus la naftalină 
uniforma hitleristă a F[rontului] R[enaşterii] N[aţionale] şi s-a aciuiat undeva, pe la Frontul 
Plugarilor” (Gheorghe Zane, op. cit., p. 122). 

5. Interesant este faptul că acest conflict minor a izbucnit în preajma plenarei Comitetului Judeţean 
Iaşi din 27-28 iunie 1947, în care s-a discutat despre relaţia dintre Frontul Plugarilor şi PCR, 
comuniştii din Comitetul Judeţean al FP primind instrucţiuni precise. 

(Frontul Plugarilor) foşti ţărănişti! implicaţi în confruntările cu grupurile de comunişti. 
Conform raportului Secţiei de Cadre, Răşcanu a aprobat cererile de înscriere în Front a 
profesorului Traian Gheorghiu, fost secretar PNȚ, şi a încă opt ţărănişti. În urma sesizărilor 
„securiştilor partidului”, dosarul personal al lui Răşcanu a fost solicitat de Comitetul 
Central pentru verificări amănunţite?. 

Inspectorii de cadre erau obligaţi în august 1947 să culeagă date despre activitatea 
funcţionarilor din administraţia de stat pentru desfăşurarea campaniilor de epurări. În 
septembrie 1947, responsabilul de cadre al Comitetului Judeţean Iaşi informa Comitetul 
Central că Secţia „a întocmit tabele nominale pentru 34 de instituţii de stat şi particulare 
cuprinzând întreg personalul tehnic şi administrativ (membri de partid şi nemembri)”. De 
asemenea, fuseseră realizate caracterizări pentru personalul superior din 30 de instituţii ; 
200 de angajaţi de la Universitate şi din învăţământul preuniversitar au fost propuşi de 
cadrişti pentru eliminare”. 


„Munca ” ideologică 


Pe lângă atribuţiile pe care le-am analizat până acum, Secţia de Cadre avea şi sarcina de a 
susţine şi controla activitatea politică şi ideologică desfăşurată de structurile de partid. 
Citirea şi prelucrarea articolelor din oficiosul Scânteia, „maşinăria falică”, cum numeşte 
Ruxandra Cesereanu organul de presă al Comitetului Central al PCR, era una dintre 
sarcinile de bază ale organizaţiilor de partid“. Prin intermediul periodicelor, unele dintre 
acestea tipărite şi distribuite de organizaţiile locale de partid, s-a instrumentat o violentă 
campanie împotriva şefilor de instituţii locale care nu corespundeau profilului comuniştilor, 
solicitându-se înlocuirea lors. Având în vedere importanţa propagandei pe plan local, 
Secţia a impus obligaţia „prelucrării” articolelor din ziar pentru „creşterea ideologică”. 
Tot în 1945 s-a decis ca, atunci când membrii de partid sunt fotografiaţi pentru realizarea 
carnetelor, să fie întreprinsă şi „munca politică” pentru educarea lor. Alte activităţi în care 
au fost implicaţi inspectorii de cadre în anul următor au fost citirea şi asimilarea „mate- 
rialului de partid” cel puţin o oră pe zi (Istoricul Partidului Comunist până la 23 August 
1944, Răspunsul lui Gheorghiu-Dej la Conferinţa Naţională, Discursul lui Gheorghiu-Dej 
de Anul Nou, Carnetul Activistului, Scânteia, Platforma ProgramS). 


1. Este vorba despre Vasile Părpăriţă şi învățătorul Manole din comuna Ţigănaşi (DJAN Iaşi, fond 
Partidul Comunist Român - Comitetul Judeţean Iaşi, dosar 11/1947, f. 105). 

2. Ibidem, ff. 60r, 103v, 105, 109. 

Ibidem, ff. 83v, 103r, 160, 163. 

4. În 1945, presa scrisă intra sub zodia manipulării. De exemplu, Partidului Naţional Țărănesc i s-au 
alocat în acel an două rulouri de hârtie tipografică pe zi, în timp ce comuniştii au primit pentru 
editarea Scânteii nu mai puţin de 20. Gheorghe Crosneff, unul dintre etnicii bulgari din grupul 
conducător al PCR din perioada interbelică, a fost cel care a editat ziarul interzis al partidului, 
Scânteia, în anii '30 (Robert R. King, A History of the Romanian Communist Party, Hoover 
Institution Press, Standford Univesity, Standford, California, 1980, pp. 35, 50). În 1944, oficiosul 
Partidului Comunist şi-a început apariţia legală şi a debutat printr-o virulentă campanie împotriva 
„duşmanilor poporului”. Discursul s-a dovedit a fi extrem de agresiv, având rolul de a implanta 
noua ideologie (Ruxandra Cesereanu, Imaginarul violent al românilor, Editura Humanitas, Bucureşti, 
2003, pp. 70-86). Pentru campaniile şi atmosfera din jurul redacţiei, vezi Sorin Toma, Privind 
înapoi. Amintirile unui fost ziarist comunist, Editura Compania, Bucureşti, 2004. 

5. Dumitru Şandru, op. cit., p. 65. 

6. DJAN Iaşi, fond Partidul Comunist Român - Comitetul Judeţean Iaşi, dosar 12/1945, ff. 21-23; 
dosar 12/1946, ff. 71-72, 106. 

Obiectivele inspectorilor cadrişti în privinţa pregătirii ideologice a membrilor a inclus, 
în primăvara anului 1947, discutarea instrucţiunilor organizatorice, a campaniei de primăvară 
în agricultură, a unei circulare emise de Gheorghe Gheorghiu-Dej, a documentului „teza 
de 1 Mai”, a chestiunii naţionale, a atitudinilor şovine şi antisemite. Aşa cum precizează 
un document datat 1 iunie (1947) şi adresat Secţiei de Cadre a Comitetului Central, „auto- 
ritatea şi influenţa Partidului” au fost consolidate în urma unor acţiuni în rândul muncito- 
rilor (sărbătorirea zilelor de 1! şi 10 Mai) şi al locuitorilor din mediul rural (împărțirea 
ajutoarelor) sau - şi aici avem de-a face cu partea cea mai interesantă - prin „arestarea unor 
primari incorecţi chiar m[embri] de p[artid]”, urmată de excluderea acestora?. 

Penetrarea spaţiului public ieşean prin acţiuni propagandistice era una dintre ţintele 
declarate ale Serviciului de Cadre al PCR Iaşi. Inspectorii petreceau până la patru zile în 
fiecare lună pentru a instrui comitetele de partid în acţiunile politice. Dincolo de şedinţele 
care insistau pe subiectele deja cunoscute (instrucţiunile Comitetului Central, evenimentele 
politice şi economice, citirea/discutarea materialului de propagandă), în 1947 au fost 
organizate trei conferinţe publice la Teatrul Naţional şi la sediul Comitetului Judeţean de 
Partid („Despre materialism şi idealism. Sociologia revoluțiilor româneşti”, „Elementul 
social în poezia românească” şi „Rasa şi rasismul”. 

În ciuda faptului că PCR avea la mijlocul anului 1947 sute de mii de membri, distribuirea 
materialului propagandistic (broşuri, cărţi, ziarul Scânteia) era extrem de redusă”. Nici 
pregătirea politică a membrilor, mai ales a celor din mediul rural, nu era mai bună; mulţi 
dintre ei absentau de la şedinţe şi nu citeau documentele de la Comitetul Central. O afir- 
maţie interesantă face trimitere la construirea imaginii publice a noului guvern: „Se vor 
trimite scrisori de mulţumire din partea ţăranilor săraci guvernului”?. 

Atât la oraş, cât şi în mediul rural, îndrumătorii comunişti au explicat în adunări 
publice, dar şi în şedinţe de partid „semnificaţia” procesului liderilor ţărănişti, amploarea 
propagandei de la sfârşitul anului 1947 fiind considerabilă€. În acelaşi an a avut loc 
aniversarea ziarului Scânteia în sala Teatrului Naţional din Iaşi. În ceea ce priveşte „munca 
ideologică”, în ianuarie 1948 au fost dezbătute o serie de chestiuni politice, printre care 
înfiinţarea Partidului Muncitoresc, acordurile încheiate de România cu statele vecine, 
Monarhia şi Republica Populară ; cadriştii mai semnalau faptul că nu existau destule 
manuale de Istoria Partidului Comunist al URSS. Inspectorii de cadre erau nemulţumiţi şi 
de faptul că popularizarea nou-născutei republici era ca şi inexistentăă. 


Sprijinirea membrilor de partid 


Una dintre atribuţiile secundare ale Secţiei de Cadre era sprijinirea şi ajutorarea membrilor 
de partid, în mod special într-o perioadă de refacere a economiei. Susținerea financiară a 
familiilor sărace era însă utilizată deseori ca un instrument eficient de propagandă şi de 
îndoctrinare a corpului social. Pentru a ameliora nivelul de trai al membrilor de partid, 


1. În 1947, la Iaşi, de 1 Mai, Partidul a reuşit să mobilizeze în jur de 30 000 de persoane (DJAN Iaşi, 
fond Partidul Comunist Român - Comitetul Judeţean Iaşi, dosar 11/1947, f. 50v). 

Ibidem, ff. 39, 50r. 

Ibidem, ff. 53r, v, 60v. 

Ibidem, f. 60v. 

Ibidem, ff. 160, 163. 

Ibidem, f. 82r. 

Ibidem, f. 4. 

DJAN Iaşi, fond Partidul Comunist Român - Comitetul Judeţean Iaşi, dosar 42/1948, f. 14v. 

Comitetul Judeţean a încercat să se implice în viaţa privată a acestora, oferind diverse 
ajutoare. În februarie 1946, acesta a fost sesizat în privinţa a trei indivizi „care au greutăţi 
materiale”, fiind ulterior ajutaţi de partid. Cu concursul Secţiei de Cadre, alţi cinci 
membri au fost internaţi în primăvara anului 1946 la Sanatoriul Bârnova, în timp ce 
familiile lor au fost ajutate cu bani, alimente, ziare sau medicamente!. Cu toate problemele 
financiare din 1946, Secţia a reuşit, conform documentelor, să angajeze un medic pentru a 
da consultaţii comuniştilor cu probleme de sănătate ; alţi patru membri au mai fost ajutaţi 
cu medicamente şi bani. În ultima lună a anului (1946), cu ocazia Crăciunului, partidul 
le-a răsplătit fidelitatea activiştilor oferindu-le alimente. În martie 1947, membrii de partid 
apelau, spun cadriştii, la economat şi cantine („la care se dă masa la preţ minim şi destul 
de consistent[ă]”), pentru a putea suplini neajunsurile financiare?. 


Asigurarea securităţii sediilor partidului 


În climatul tensionat din perioada 1945-1948, Secţia de Cadre avea printre atribuţii şi 
asigurarea securităţii sediilor’ partidului, evaluarea riscurilor în privinţa pazei şi propuneri 
privind îmbunătăţirea siguranţei spaţiilor deţinute de formațiunea comunistă. În martie 
1945, inspectorii de cadre au constatat că sectoarele de partid nu au toate sedii şi birouri”. 
Doi ani mai târziu, în martie 1947, PCR avea la laşi 18 sedii, 6 dintre acestea aflându-se 
în plase”. Iniţial, membrii partidului au fost obligaţi să asigure securitatea spaţiilor din 
cauza „agitaţiilor” studenţilor ţărănişti din Iaşi. Inspectorii de cadre au identificat însă 
diverşi membri, mai ales din conducerea organizaţiilor de partid CFR Nicolina, care au 
refuzat să se supună acestor ordinef. 

Asigurarea documentelor pare să fi fost un alt punct destul de important în activitatea 
inspectorilor, atâta vreme cât - aproape în fiecare plan de muncă - apar detalii privind 
această acţiune : „În fiecare birou să fie însărcinat un tov[arăş] cu arderea hârtiilor şi 
închiderea sertarelor” sau „vom face dulapul cu uşi de scânduri”. În februarie 1946, la 
sediul Comitetului Judeţean existau patru membri de partid, plus un corp de gardă, paznici 
înarmaţi şi sonerie pentru alarmă. În oraş, securitatea sediilor era însă extrem de precară ; 
în plus, nici hârtiile nu erau distruse de către cel însărcinat cu această operaţiune. Într-un 
raport de activitate din februarie se evalua chiar posibilitatea interzicerii accesului în 
incintă fără legitimaţie de intrare. În anul următor, spaţiile sectoarelor erau în continuare 
slab păzite, în vreme ce sediul Judeţenei Iaşi era, conform documentelor de arhivă, în 
deplină siguranţă, fapt ce i-a determinat pe inspectori să propună rechiziţionarea tuturor 
documentelor şi păstrarea lor la Secţia Judeţeană de Cadre”. De asemenea, din cauza 


1. Pentru cine se mai îndoia de apetenţa membrilor pentru şedinţe, documentul susţine că cei internaţi 
la Bârnova au constituit o celulă de partid chiar în spitalul respectiv (DJAN Iaşi, fond Partidul 
Comunist Român - Comitetul Judeţean Iaşi, dosar 12/1946, f. 94). 

2. DJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 71-72, 
79; dosar 11/1947, f. 36. 

3. În oraşul Iaşi, PCR deţinea în 1947 următoarele locaţii: sediul Comitetului Judeţean, căminul 

Lăţescu (Şcoala de Cadre), sediul Secţiei de Educaţie Politică, sediile a două comitete de sector, 

sediile altor trei comitete de sector desfiinţate, dar utilizate ca spaţii de întrunire pentru şedinţe şi 

sediul Organizaţiei CFR Nicolina (DJAN Iaşi, fond Partidul Comunist Român - Comitetul Judeţean 

Iaşi, dosar 11/1947, f. 31). 

DIJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 21. 

DIJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 31. 

DIJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 20. 

DIJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 22. 

distanțelor mari şi a incapacității de a asigura paza tuturor sediilor, în vara anului 1947 s-a 
luat decizia ca SEP, redacţia şi administraţia ziarului Lupta Moldovei, cantina şi economatul 
să fie mutate în aceeaşi clădire, lângă sediul Comitetului Judeţean, celelalte spaţii adminis- 
trate de partid rămânând în vechile stabilimente!. 


Verificarea organizării / sesizarea problemelor organizatorice 


Monitorizarea şi evaluarea activităţii structurilor partidului era una dintre atribuţiile 
cadriştilor, eficienţa secţiilor şi a comitetelor fiind în bună măsură responsabilă pentru 
buna activitate a formaţiunii în ansamblul său. Secţia de Cadre colabora pentru supervizarea 
activităţii partidului cu Secţia Organizatorică, iar pentru urmărirea activităţii comitetelor 
erau solicitate rapoarte lunare. Documentele de partid din primăvara anului 1945 relevă că, 
deşi existau sarcini clare privind susţinerea unor şedinţe săptămânale cu biroul secţiei şi cu 
întreaga secţie de două ori pe lună, acest obiectiv nu fusese îndeplinit, motivul cel mai 
plauzibil fiind lipsa de organizare a secţiilor. Registrul membrilor de partid era şi el 
incomplet, deşi se trimiseseră tabele nominale solicitate de Secţia de Cadre a regionalei?. 

„Securiştii partidului” apreciau că situaţia economică precară de la începutul anului 
1947 era cauza imediată pentru absenţele repetate de la şedinţele de partid. În martie, 
personalul de serviciu a fost verificat, dar nu toate persoanele aveau dosare personale. 
Totodată, reprezentanţii Secţiei de Cadre au adunat recomandările făcute de birourile 
comitetelor de conducere privind persoanele propuse pentru funcţii în cadrul partidului şi, 
după verificări amănunțite ce au cuprins culegerea de referinţe şi studierea dosarelor 
personale, au realizat componenţa noului comitet, care a fost supus aprobării Biroului 
Judeţean. În toate structurile partidului, comisiile de reorganizare au propus sau au 
confirmat diferiţi membri’. 


Monitorizarea activităţii „sioniştilor” 


Organizațiile sioniste care dobândiseră o importanţă crescută în timpul războiului au 
susţinut emigrarea ilegală către Palestina în perioada 1945-1947, fapt care venea în relativă 
contradicţie cu politica guvernului comunist. Cu toate acestea, comunitatea evreiască nu a 
fost dominată de curentul emigrării în primii ani după război. Perspectiva s-a modificat 
însă în 1947-1948, după transformările instituţionale, legislative şi economice şi după 
crearea statului Israel la 14 mai 1948. În primii ani postbelici, toate organizaţiile evreieşti 
asociate unor centre din străinătate au fost desfiinţate. Conform documentelor de arhivă pe 
care le-am studiat, politica PCR nu era una foarte bine conturată cu privire la chestiunea 
emigrării, aşa cum vom vedea mai jos. Existau totuşi o atitudine rezervată a Secţiei de 


Cadre şi o anumită stare de nelinişte şi tensiune legată de „problema sionistă”?. 


1. DJAN Iaşi, fond Partidul Comunist Român - Comitetul Judeţean Iaşi, dosar 12/1946, ff. 3, 71, 
89; dosar 11/1947, ff. 22, 52v. 

2. DJAN Iaşi, fond Partidul Comunist Român - Comitetul Judeţean Iaşi, dosar 12/1945, f. 21. 

DJAN laşi, fond Partidul Comunist Român - Comitetul Judeţean laşi, dosar 11/1947, ff. 2, 31. 

4. Pentru amănunte referitoare la mişcarea sionistă din România şi la situaţia evreilor în primii ani ai 
regimului comunist, vezi Andreea Andreescu, Lucian Năstasă, Andrea Varga (ed.), Minorităţi 
etnoculturale. Mărturii documentare. Evreii din România (1945-1965), Centrul de Resurse pentru 
Diversitate Etnoculturală, Cluj-Napoca, 2003, pp. 33-44; Comisia Prezidenţială pentru Analiza 
Dictaturii Comuniste din România, Raport final, editori: Vladimir Tismăneanu, Dorin Dobrincu, 
Cristian Vasile, Editura Humanitas, Bucureşti, 2007, pp. 363-390. 

Referințele privind dezertările din PCR ale evreilor erau numeroase pe parcursul anului 
1947, dar uneori şi înainte!, iar rapoartele Secţiei de Cadre din primele luni ale anului au 
evidenţiat acest lucru, precum şi unele reacţii antisemite ale membrilor de partid?. În multe 
cazuri, comuniştii îi învinuiau pe evrei pentru situaţia economică dezastruoasă în care se 
afla tara. Un document din februarie al Secţiei de Cadre a Comitetului Judeţean de Partid 
Iaşi preciza : 


Un grup întreg de tineri evrei, membri de Partid, unii dintre ei fac parte din celula Org|anizaţia] 
Presei, au trecut la sionişti. Au fost atraşi în această acţiune de 3 panduri din Divizia Tudor 
Vladimirescu : Bron Nathan, Davidovici Micu şi Ghitman Iancu, care s'au prezentat ca venind 
din partea CC al PCR cu instrucţiuni noi. O parte din aceşti tineri au şi plecat spre Palestina. 


Inspectorii cadrişti mai semnalauS faptul că mulţi dintre etnicii evrei acuzau autorităţile 
pentru nepedepsirea participanţilor la pogromul din iunie 19416. Trebuie precizat că procesul 
criminalilor de război pentru pogromul de la Iaşi (28-30 iunie 1941) a fost judecat mai 
târziu decât celelalte, deşi audierile au început încă din 1945. Procesul pogromului s-a 
judecat între 5 şi 28 iunie 1948, după ce a fost amânat de mai multe ori”. 


1. Instructorii din biroul Verificări şi Anchete raportau în februarie 1946 că au informaţii despre „doi 
tovarăşi, Cojenic Carol şi Schor Keos, care au trecut în tabăra sioniştilor” (DJAN Iaşi, fond 
Partidul Comunist Român - Comitetul Judeţean Iaşi, dosar 12/1946, f. 103). 

2. În documente sunt oferite spre exemplu cazurile lui Benea din plasa Podu Iloaiei sau al studentului 
Cramaniuc. Acesta din urmă a acuzat evreii din organizaţie pentru neprimirea sa la şcoala de cadre 
(DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 4). 


3. Ibidem, f. 4. 
4. Ibidem, f. 21. 
5. Ibidem, f. 22. 
6. 


Pentru o trecere în revistă a lucrărilor şi interpretărilor asupra acestui tragic eveniment, primul 
masacru îndreptat împotriva evreilor de la începutul Războiului Mondial, vezi Dorin Dobrincu, 
„Istoriografie şi memorii concurente. Perspective asupra pogromului de la Iaşi (28-30 iunie 1941)”, 
Anuarul Institutului de Istorie „A.D. Xenopol”, tom XLV, 2008, pp. 275-285. Alte repere docu- 
mentare, memorialistice şi istoriografice: Ottmar Traşcă, Dennis Deletant (ed.), Al II-lea Reich 
şi Holocaustul din România : 1940-1944: documente din arhivele germane, selecţia, traducerea 
din limba germană şi note de Ottmar Traşcă, studiu introductiv de Dennis Deletant, Editura 
Institutului Naţional pentru Studierea Holocaustului din România „Elie Wiesel”, 2007, pp. 53-57, 
documentele 5-14, 17; Institutul Naţional pentru Studierea Holocaustului din România „Elie 
Wiesel”, Pogromul de la laşi (28-30 iunie 1941): prologul Holocaustului din România, ediţie 
îngrijită de George Voicu, Editura Polirom, Iaşi, 2006; Andrei Oişteanu, „Masacrul de la Iaşi în 
Jurnalul lui Mihail Sebastian”, Revista 22, nr. 852, anul XVII, 4-10 iulie, 2006, p. 14; Jean 
Ancel, Preludiu la asasinat. Pogromul de la laşi, 29 iunie 1941, Editura Polirom, Iaşi, 2005 ; 
Comisia Internaţională pentru Studierea Holocaustului în România, Elie Wiesel (preşedintele 
comisiei), Tuvia Friling, Radu Ioanid, Mihail E. Ionescu (ed.), Raport final, Editura Polirom, Iaşi, 
2005, pp. 118-124; Dorin Dobrincu, „Pogromul şi vinovaţii săi”, Ziarul de Iaşi, nr. 61, 15 martie 
2004, p. 6A ; Radu Florian, „Masacrul de la Iaşi din 29-30 iunie 1941 - un prim act al genocidului 
împotriva evreilor”, în Exferminarea evreilor români şi ucraineni în perioada antonesciană, 
Editura Hasefer, Bucureşti, 2002, pp. 91-114; Carol Iancu, Shoah în România : Evreii în timpul 
regimului Antonescu (1940-1944) : documente diplomatice franceze inedite, traducere de Cosmina 
Ghebaur, Editura Polirom, Iaşi, 2002, pp. 25-26, 45, 141-143; Adrian Radu-Cernea, Pogromul de 
la Iaşi. Depoziţie de martor, Editura Hasefer, Bucureşti, 2002. Am preferat să indicăm mai sus 
cele mai recente apariţii legate de subiectul pogromului de la Iaşi. 

7. Pentru detalii cu privire la tergiversarea procesului, a discutării sale în cadrul Adunării Deputaţilor 
şi a desfăşurării, vezi Lya Benjamin, „Procesul masacrului de la Iaşi. Note pe marginea unor 
interpelări în Cameră. 1947”, în Institutul Naţional pentru Studierea Holocaustului din România 
„Elie Wiesel”, Pogromul de la Iaşi, ed. cit., pp. 135-159. 


SECŢIA DE CADRE A COMITETULUI JUDEŢEAN IAŞI AL PCR (1945-1948) 111 


De fapt, pe tot parcursul anului 1947, referirile la etnicii evrei ocupă un loc aparte în 
documentele Secţiei, insistându-se asupra tentativelor de emigrare şi a opțiunilor politice. 
În martie 1947, 11 membri de partid, tineri evrei, au plecat spre Palestina şi, deşi inspectorii 
de cadre încercaseră să-i convingă asupra inoportunităţii unei expatrieri, aceştia au refuzat, 
acuzând antisemitismul din organizaţiile de partid!. Serviciul Judeţean de Cadre a constatat 
existenţa unui sentiment de dezorientare în sânul comunităţii evreieşti din laşi, cauzele 
fiind nereuşita unor familii de a emigra, dar şi atacurile cu tentă antisemită?. În lunile 
următoare, cadriştii ieşeni notau că emigrarea evreilor continua într-un ritm alert. Numai 
în aprilie şi mai 1947, 25 de iudaici au trecut la alte organizaţii sioniste“. Numărul exact 
al etnicilor evrei care părăseau formațiunea comunistă este greu de stabilit, întrucât existau 
Şi situaţii în care evreii solicitau să fie reprimiţi după ce se întorceau din „taberele de 
muncă sioniste”?. 

Partidul a încercat să combată „curentul sionist”, organizând întâlniri cu membri de partid 
de origine evreiască, dar şi punând piedici în special negustorilor iudaici. În mai 1947, 
activişti evrei au încercat să împiedice desfăşurarea a două întruniri ale comunităţii la care 
participa şi o delegaţie din Bucureşti. Cel mai probabil, încercarea de a dejuca aceste 
întruniri era legată de discutarea unor chestiuni sensibile, cum ar fi emigrarea sau politica 
recentă a guvernului. Pe 11 mai, în sediul Comunităţii Evreieşti ieşene s-a creat chiar „o 
mică busculadă între membrii noştri de Partid evrei şi evreii sionişti”. În aceeaşi lună, 
Vaida Goldenberg încerca să convingă comunitatea că, de fapt, partidul este „adevăratul 
prieten” şi că viaţa acesteia este alături de clasa muncitoare. Pentru a calma spiritele şi pentru 
a dezamorsa conflictul existent între formațiunea politică şi comunitatea evreiască, PCR 
Iaşi a recurs la o şedinţă condusă de deputaţii Vasile Mârza şi Ion Niculi în iulie 19475. 

În octombrie 1947, după o perioadă relativ calmă, în care referinţele la comunitatea 
evreiască din Iaşi îşi schimbaseră tonalitatea agresivă şi accentul combativ, acestea revin în 
intensitate. Contextul în care se vorbeşte despre evrei este totuşi diferit : creşterea vertigi- 
noasă a preţurilor, scăderea drastică a puterii de cumpărare, zvonuri privind iminenţa unui 
război, o nouă stabilizare sau rechiziţionarea în totalitate a cerealelor de către stat. Trebuie 
precizat însă că reluarea afirmațiilor era legată de o nouă etapă în expatrierea evreilor 
ieşeni, aceştia invocând măsurile dure de control şi impozitele excesive“. 


Susținerea partidului la alegerile parlamentare din noiembrie 1946 


În 1946, Secţia de Cadre a avut rolul, pe lângă atribuţiile enumerate şi argumentate 
documentar mai sus, să susţină Partidul Comunist şi pe aliaţii săi în alegeri (reuniți în 
Blocul Partidelor Democrate), precum şi să monitorizeze activitatea formațiunilor politice 
rivale. Întrucât activitatea Secţiei de Cadre a Comitetului Judeţean Iaşi al PCR în preajma 
alegerilor a fost analizată într-un alt studiu”, vom puncta mai jos doar cele mai importante 
acţiuni din perioada respectivă. 


DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 30, 34, 41. 
De exemplu, la fabrica „Victoria” a apărut un conflict între muncitori şi angajaţii evrei (ibidem, f. 40). 
Ibidem, ff. 40, 50r. 

Ibidem, ff. 30, 34, 41, 52r. 

Ibidem, ff. 50r, 50v-51r, 64v, 65r. 

Ibidem, ff. 90r, 91r, 91v, 92r, 92v. 

Andrei Muraru, „Alegerile din 1946 din Iaşi în arhiva Secţiei de Cadre a PCR - Comitetul 
Judeţean de Partid Iaşi”, în Robert Fürtös, Gheorghe Mihai Bârlea (coord.), Alegerile parlamentare 
din 19 noiembrie 1946 de la memoria colectivă la cercetarea istorică, Fundaţia Academia Civică, 
Bucureşti, 2007, pp. 430-449. 

Alegerile din 19 noiembrie 1946! au beneficiat de susţinerea întregului Comitet Judeţean 
Iaşi prin intermediul tuturor secţiilor şi structurilor de partid. Secţia de Cadre a avut 
sarcini importante în contextul scrutinului : trimiterea reprezentanţilor în comisiile electo- 
rale, monitorizarea permanentă a aliaţilor din cadrul Blocului Partidelor Democratice, 
urmărirea şi anihilarea acţiunilor adversarilor politici (în special a celor desfăşurate de 
membrii PNȚ şi PNL), controlul secţiilor de votare, asistenţa la întocmirea listelor 
electorale (inclusiv pentru Comisia de Control), redactarea listelor cu persoanele consi- 
derate indezirabile pentru comunişti, sprijinirea organizării manifestaţiilor şi a festivităților, 
asigurarea securităţii personale a liderilor locali de partid, organizarea unor echipe mobile 
în scopul intervențiilor în sprijinul secţiilor de votare etc.? 

În decembrie 1946, cadriştii au redactat „dosare pentru Partidul Naţional Liberal 
Brătianu, Naţional Liberal Tătărescu, Naţional Țărănesc Alexandrescu, Naţional Ţărănesc 
Maniu şi Social Democrat Independent Titel Petrescu”. De asemenea, Secţia a întocmit 
sinteze referitoare la cele mai importante formaţiuni politice, atât din cadrul Blocului 
Partidelor Democratice, cât şi din cadrul opoziţiei. Sintezele cadriştilor conţin informaţii 
despre numărul de membri, nivelul de organizare în teritoriu, activităţile desfăşurate, 
membrii din conducerea organizaţiilor locale, orientarea politică a liderilor de partid, 
natura influenţei formațiunilor politice în rândurile populaţiei Iaşului etc.* 


Monitorizarea situației economiei şi a stării de tensiune din județ 


Dosarele Secţiei de Cadre din perioada 1945-1948 constituie adevărate documente de 
epocă, evidențiind controlul social realizat de către formațiunea comunistă prin intermediul 
cadriştilor, dar şi elemente interesante despre situaţia economică şi starea de tensiune din 
rândul populaţiei din zona Moldovei. De pildă, la finalul anului 1946, inspectorii de cadre 
precizau că „În corpul didactic universitar domneşte un spirit de supunere laşă şi vicleană, 
cu toţii se tem de comprimări, însă 80% sunt duşmanii noştri”*. 

Pentru prima dată într-un document al Secţiei de Cadre se vorbeşte despre situaţia 
economică precară a judeţului Iaşi şi despre repartizarea „nejustă” a ajutoarelor guverna- 
mentale5. Documentul precizează că, în urma distribuirii ajutoarelor în mediul rural, 
„ţăranii au căpătat mai multă încredere în guvern şi în Partid”. Tot la începutul anului 


1. Despre alegerile din 1946 au apărut în ultimii ani studii importante, menite să aducă lămuriri 
asupra contextului politic tensionat şi să documenteze frauda regizată de către Partidul Comunist. 
De asemenea, colecţii de documente, numere tematice sau articole ştiinţifice au ameliorat parţial 
o lacună istoriografică prin apelul la documentele de arhivă, memorialistică, istorie orală sau 
analiza periodicelor vremii. Enumerăm în continuare lucrările „rotunde” apărute în anii din urmă, 
dedicate în mod special subiectului în cauză: Robert Fürtös, Gheorghe Mihai Bârlea (coord.), 
op. cit. ; Virgil Ţârău, Alegeri fără opțiune : primele scrutinuri parlamentare din centrul şi estul 
Europei după cel de-al doilea război mondial, Editura Eikon, Cluj-Napoca, 2005, pp. 427-493 ; 
Dinu C. Giurescu, Falsificatorii : „Alegerile ” din 1946, Editura Rao, Bucureşti, 2006. 

2. DJAN Iaşi, fond Partidul Comunist Român - Comitetul Judeţean laşi, dosar 12/1946, ff. 111, 
121-122, 124, 139, 141, 164, 166. 

3. DJAN laşi, fond Partidul Comunist Român - Comitetul Judeţean Iaşi, dosar 12/1946, f. 179; 
dosar 13/1946, ff. 20-22. 

4. DJAN Iaşi, fond Partidul Comunist Român - Comitetul Judeţean laşi, dosar 13/1946, f. 22. 

5. Documentul de la începutul anului 1947 afirmă că guvernul a distribuit ajutoare şi a construit 537 de 
case. Cadriştii au redactat o serie de aprecieri despre modul în care primăria pregătea refacerea 
imobilelor aflate în proprietate sau despre asigurarea campaniei de primăvară (DJAN laşi, fond 
Partidul Comunist Român - Comitetul Judeţean Iaşi, dosar 11/1947, f. 2). 

1947, comuniştii ieşeni au stopat iniţiativele Crucii Roşii şi au continuat operaţiunea de 
trimitere a „copiilor în regiunile excedentare”!. Cu privire la lumea satului, cadriştii notau 
că aici cantinele erau gestionate de învăţători şi de preoţi, „care ne sunt ostili”?. 

În primăvara anului 1947, Secţia de Cadre a Comitetului Judeţean Iaşi s-a arătat extrem 
de interesată nu numai de activităţile împotriva adversarilor politici, dar şi de conducerea 
cooperativelor, de campania de însămânţări, de cantine sau de ajutorul american”. Membrii 
PCR de la sate au primit instrucţiuni speciale în privinţa preluării posturilor de conducere, 
a funcţiilor din consiliile de administraţie, iar în oraş activiştii pregăteau preluarea contro- 
lului asupra Federalei Cooperativelor, vizând postul de preşedinte şi un post de subdirector. 
Miza comuniştilor era cu atât mai importantă cu cât, prin intermediul cooperativelor, se 
putea duce o propagandă susţinută în mediul rural. Inspectorii de cadre precizau că Iaşul 
a fost lipsit de importante ajutoare de către Comandamentul Unic Central din cauza 
faptului că raportul autorităţilor înaintat ministrului Traian Săvulescu fusese destul de 
laconic. În privinţa cantinelor (în jur de 40) care urmau să fie deschise în mediul rural, 
cadriştii au propus angajarea unor membri de partid care să ducă „munca politică”. Un 
raport de activitate din aprilie 1947 aprecia că „Masa ce se dă [la aceste cantine, n. n.] este 
puţină, însă salvează mii de familii”, în vreme ce instituţiile suedeze (cantinele suedeze) 
prin care se distribuia hrana erau controlate de activiştii comunişti”. 

Starea de spirit a populaţiei era atent evaluată de către Secţia de Cadre, în scopul 
prevenirii unor manifestări ce ar fi putut aduce prejudicii regimului şi Partidului Comunist. 
Cadriştii subliniau că starea de spirit „este influenţată de zvonurile lansate de reacțiune, 
despre un nou război, despre colhozuri”. Pe 2 mai 1947, după sărbătoarea din ziua 
precedentă, la orele amiezii, spune un raport de activitate, un grup de 300-400 de femei au 
demonstrat la Primărie, Chestură şi la Comitetul de Ajutorare a Regiunilor Secetoase 
(CARS). Femeile, provenite din miile de familii nevoiaşe ale oraşului, au scandat „Vrem 
mălai”. În speranţa atenuării sentimentului de pauperizare, în săptămâna următoare s-a 
distribuit „pâine din ovăzul american, sosit prea târziu pentru însămânţări şi spiritele s'au 
calmat” ; „Dar acest lucru”, spun cadriştii, „ne-a dovedit că reacţiunea la Iaşi este la lucru 
şi nu doarme”. Luna iulie 1947 a abundat în zvonuri alarmiste pentru liderii Partidului 
Comunist de la Iaşi: colectările recente, iminenţa unui nou război sau posibila confiscare 
a întregii recolte a ţăranilor. 

Un amănunt importat pe care un document redactat în vara anului 1947 îl introduce în 
discuţie este legătura directă dintre ocuparea unei anumite funcţii în instituţii sau fabrici şi 
calitatea de membru al Partidului Comunist. Inspectorii sesizau existenţa unui astfel de zvon 
în rândurile muncitorilor şi funcţionarilor, zvon generat de un set de măsuri administrative 
privind evaluarea forţei de muncă. Teama de nu fi excluşi din partid, fapt ce atrăgea de la 


1. În timpul secetei din 1946 şi al foametei care a urmat (1947), mulţi copii din familiile moldovenilor 
săraci au fost trimişi dincolo de munţi pentru a scăpa, practic, de moarte (despre foametea din 
Moldova, vezi Gheorghe Onişoru, România în anii 1944-1948. Transformări economice şi realităţi 
sociale, Fundaţia Academia Civică, Bucureşti, 1998, pp. 104-106). 

2. DJAN Iaşi, fond Partidul Comunist Român - Comitetul Judeţean Iaşi, dosar 11/1947, f. 20. 

3. Inspectorii de cadre afirmă că ajutoarele americane au fost deosebit de prost primite : „Ţăranii au 
rămas nemulţumiţi nici de felul produselor donate pe care ei nu ştiu să le prepare şi le-a[u] mâncat 
într'o singură zi şi nici de felul cum au fost împărţite” (ibidem, f. 29). 

4. Ibidem, ft. 29, 39. 

5. Despre zvonurile din perioada respectivă, vezi Gheorghe Onişoru, op. cit., pp. 131-188; Bogdan 
Barbu, Prezența simbolică a Statelor Unite în România Războiului Rece : 1945-1971, Editura 
Humanitas, Bucureşti, 2006. 

6. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 40, 50v, 65v. 

sine, dacă zvonurile se adevereau, pierderea locului de muncă, a generat o frecvenţă febrilă 
la şedinţele de celulă. În acele luni, cadriştii făceau propuneri pentru disponibilizări în 
următoarele sectoare: CFR, ASAM, Administraţia Financiară, Circumscripţiile Sanitare, 
Corpul Didactic Universitar şi Primar, Primărie, Uzină, Poliţie, Direcţia Silvică, IMI şi 
PTT. În acelaşi timp, o altă acţiune demarată de inspectorii de cadre a fost încercarea de 
a lămuri populaţia asupra efectelor benefice ale stabilizării - o metodă de spoliere a 
resurselor cetăţenilor -, dar şi, desigur, adunarea informaţiilor despre starea de spirit a 
populaţiei!. 

Cadriştii s-au implicat în perioada 1945-1948 în numeroase acţiuni îndreptate împotriva 
locuitorilor din mediul rural. Una dintre acestea a fost colectarea forţată a cerealelor, 
cunoscute la acea vreme sub denumirea de cote. Aceste colectări erau de fapt o deposedare 
forţată a unei importante cantităţi din recoltă?. Acuzând „evazionismul”, inspectorii de 
cadre recunoşteau că mai multor ţărani le-au fost rechiziţionate cote mai mari decât 
prevedea legea. Colectările se desfăşurau sub atenta supraveghere a membrilor de partid 
ieşeni, care au organizat şi o întrunire pe această temă. La dezbatere au participat primarii 
din judeţ şi au vorbit deputaţii Constantin Câmpeanu” (membru al Comitetului Central) şi 
Ion Niculi“ (viitor preşedinte al ALRUS). Un raport al „securiştilor partidului” din august 
1947 arăta că procesul de colectare se desfăşura „mulţumitor” şi că ţăranii săraci priveau 
cu detaşare măsurile guvernamentale. Iată o descriere a vieţii satului românesc făcută de 
cadriştii ieşeni la începutul anului 1948: 


1. DJAN Iaşi, fond Partidul Comunist Român - Comitetul Judeţean laşi, dosar 11/1947, ff. 6lv, 75r, 76. 
Măsura colectării produselor agricole - de sorginte sovietică - a fost adoptată la începutul anului 
1946 şi nu a putut fi aplicată, în cele mai multe cazuri, decât prin forţă, fapt recunoscut chiar de 
Gheorghe Gheorghiu-Dej. Cei care refuzau să se supună erau acuzaţi deseori, prin largul concurs 
al activiştilor PCR, de speculă şi sabotaj. După 1948, măsurile s-au înăsprit, odată cu dispoziţia 
colectărilor direct de la maşinile de treierat şi batoze, culminând cu anul 1949, când, prin Decretul 
nr. 306 din 21 iulie, se impunea predarea la un preţ standard, stabilit de guvern a unei cote din 
vânzarea cerealelor (Dorin Dobrincu, „Colectivizarea, cote şi revolte ţărăneşti în vestul României 
[1949]”, în Despre Holocaust şi comunism. Anuarul Institutului Român de Istorie Recentă, volumul 
1/2002, Editura Polirom, laşi, 2003, pp. 285-286). 

3. Constantin Câmpeanu s-a născut în 1911 la Iaşi. Membru de partid din 1940, Câmpeanu, un obscur 
Lăcătuş mecanic, a fost închis în lagărul de la Târgu Jiu pentru activităţi subversive (1940-1944), 
după care a ajuns deputat de Covurlui, ales în 1946; între timp, începând cu 1945, a fost membru 
al CC al PCR şi membru al Comisiei Organizatorice. Timp de un an de zile a ocupat la Iaşi postul 
de inspector cu atribuţii de siguranţă la Inspectoratul Regional de Poliţie începând cu 1948. A 
ajuns apoi secretar general al Ministerului Silviculturii, dar după puţin timp a devenit director al 
Direcţiei Regionale de Securitate Ploieşti. În anul 1950 a fost exclus din partid, dar a fost reprimit 
15 ani mai târziu. Fostul securist ridicat la gradul de general-maior în rezervă a decedat la Bucureşti 
în 1989 (Gheorghe Crişan, op. cit., p. 69; Florica Dobre [coord.], op. cit., pp. 134-135). 

4. Membru al PCR încă din 1924, Ion Niculi absolvise doar patru clase primare, ceea ce nu l-a 
împiedicat pe tipograful sindicalist să devină mai târziu membru al Comitetului Central (1948-1955) 
şi al Comisiei Centrale de Revizie. leşean la origine, născut în 1887, Niculi a fost consilier 
municipal şi ajutor de primar la Iaşi (1926-1927). În anii *30, acesta a făcut parte din minusculele 
organizaţii legale ale PCR, chiar cu preţul încarcerării (Chişinău, Târgu Jiu). Loialitatea sa a fost 
răsplătită de la bun început de regimul comunist, fiind numit membru al Prezidiului Provizoriu şi 
chiar vicepreşedinte al Prezidiului Marii Adunări Naţionale. Între 1953 şi 1956, Ion Niculi a fost 
preşedintele Comitetului executiv al Sfatului Popular al oraşului laşi şi membru al Comitetu- 
lui Regional de Partid al aceluiaşi oraş. Distins cu mai multe decoraţii, a mai fost deputat de Iaşi 
şi Paşcani. A decedat în 1979 (Gheorghe Crişan, op. cit., p. 208 ; Florica Dobre [coord.], op. cit., 
p. 433). 

ţăranii sunt lipsiţi de bani. De asemeni sunt lipsiţi de cele necesare, ca încălţăminte, îmbrăcă- 
minte, săpun şi altele. [...] S-au [pus] sechestre pe vitele ţăranilor complet săraci, iar la alţii 
[s-]au ridicat obiectele din casă...| 


Neajunsurile vieţii de zi cu zi, scăderea nivelului de trai şi lipsurile cotidiene erau puse 
de cadrişti pe seama „reacţiunii”, considerată un pericol iminent, fiind astfel explicate 
chiar şi eşecurile partidului în plan organizatoric. Situaţia economică a oraşului era precară, 
evidentă de altfel prin pauperizarea locuitorilor. Un document al Serviciului de Cadre 
precizează că în septembrie 1947 existau cozi imense la halele de alimente. Inspectorii de 
cadre sesizau că, din cauza scăderii drastice a nivelului de trai pe parcursul anului 1947, 
comuniştii nu mai aveau bani nici măcar pentru abonamente la ziare sau pentru plata 
cotizaţiilor lunare’. 

Un alt subiect reluat cu obstinaţie în toamna anului 1947 era procesul liderilor ţărănişti, 
despre care, conform angajaţilor Serviciului de Cadre, oamenii evitau să se pronunţe în 
mod deschis. La începutul anului, cadriştii au mai remarcat că „În ultimul timp, reacţiunea 
a început să lanseze svonurile unui războiu, că americanii vin încet, dar vin sigur şi să nu 


se teamă că vor întârzia prea mult”?. 


Evaluarea relaţiei cu alte partide, controlul BPD 
şi disensiunile PCR-PSD 


Relaţia Partidului Comunist cu celelalte formaţiuni politice din cadrul Blocului Partidelor 
Democrate constituia un subiect de analiză pentru Secţia de Cadre a Comitetului Judeţean 
Iaşi. Încercările de evaluare a partidelor presupuneau obţinerea de informaţii din diverse 
surse, prelucrarea datelor şi raportarea situaţilor speciale către conducerea Comitetului 
Judeţean de Partid, Comitetul Regional sau chiar Comitetul Central. 

Raportul de activitate din martie 1947 adresat Comitetului Central al PCR de către 
Secţia de Cadre critica dur Blocul Partidelor Democrate : 


BPD n'a dus nici o activitate. Elementele ce compun comitetul de conducere al Blocului 
Partidelor Democratice din Iaşi sunt majoritatea în parlament şi la plecare nu şi-au desemnat 
înlocuitorii. Consiliul BPD ce luase fiinţă în unele sate nu au nici ele viaţă, în schimb activează 
în sate consili[i]le economice instituite pe cale administrativă în vederea distribuirii tuturor 
ajutoarelor şi a mobilizării satelor până la terminarea campaniei de însămânţări. În luna 
aprilie, Biroul Judeţean va avea ca sarcină reactivizarea BPD-ului prin înfiinţarea unui nou 
comitet judeţean cu elemente ce se află în localitate care să fie antrenate în compania de 
însămânţări şi în toate acţiunile politice care privesc oraşul şi judeţul Iaşi. 


Critica la adresa partidelor din BPD privea în special activitatea politică: „Deputaţii 
comunişti au fost singurii cari în vacanţă au vizitat satele şi fabricile, lămurind populaţia”. 
Despre liberali, raportul din aprilie conchide : „PNL Tătărescu are ceva cadre la sate cari 
însă aproape nu pot fi deosebite de PNL Brăteanu”. Acuzaţiile la adresa partidelor din BPD 
apar şi în mai 1947, cu referire mai ales la lipsa de activitate a PNŢ-Alexandrescu şi a 


1. DJAN laşi, fond Partidul Comunist Român - Comitetul Judeţean Iaşi, dosar 12/1946, f. 139; 
dosar 11/1947, ff. 64r-64v, 75r; dosar 42/1948, ff. 14r, v. 

2. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 75v, 81v, 79. 

3. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 91v, 127, 
129; dosar 42/1948, f. 14v. 

PNL-Tătărescu. În februarie 1948, cadriştii apreciau despre Frontul Plugarilor că legăturile 
dintre organizaţii erau slabe, iar noul preşedinte, Constantin Lenţoiu, nu era „destul de 
energic şi bun organizator”. 

Încă de la începutul lui 1947 existau o serie de disensiuni în diverse locaţii din Iaşi, în 
special în întreprinderile mari din oraş, între membrii PCR şi membrii Partidului Social- 
-Democrat, considerat de cadrişti un paravan pentru „multe elemente reacționare”. Inspectorii 
de cadre subliniau: „Conducerea judeţeană a PSD-ului caută să torpileze toate acţiunile 
noastre şi nu respectă nici măcar angajamentele formale ce şi le iau în şedinţele comune de 
Front Unic”. De asemenea, cadriştii precizau că Frontul Unic se comporta „binişor cu toate 
greutăţile ce ni le fac Social-Democraţii”. Disensiunile pe plan local, cel puţin în cazul 
judeţului Iaşi, dintre comunişti şi social-democraţi se acutizau, acest fapt fiind evident în 
rapoartele Secţiei?. Pe plan central, PSD urma să fie „înghiţit” de PCR în februarie 1948, 
iar vocile împotriva unei fuziuni coalizate în jurul lui Titel Petrescu se făceau auzite, aşa 
cum arată documentele, încă de la începutul anului 1947. Mişcările şi acţiunile de „conver- 
tire” ale comuniştilor s-au intensificat la Iaşi în apropierea congresului social-democraţilor 
din luna februarie. Membrii Partidului Comunist au urmărit manipularea social-democraţi- 
lor, deşi tot ei i-au acuzat pe tinerii socialişti că încearcă să-şi atribuie cât mai multe posturi 
în cadrul FDU. Un moment delicat în relaţia PSD-PCR a fost interzicerea membrilor 
Uniunii Tineretului Socialist de a participa la şedinţa de constituire a Uniunii Tineretului 
Muncitoresc. Rivalităţile dintre cele două formaţiuni politice erau accentuate de racolarea 
membrilor*, dar şi de disputele pentru posturile de conducere din diferite instituţii şi 
întreprinderi din Iaşi, în special pentru funcţiile din consiliile de administraţie, descrise 
plastic de cadrişti: „goana după posturi, lucrături pe la spate contra membrilor noştri”5. 

Conform Secţiei de Cadre, PSD a încercat o apropiere de comunişti în iunie 1947, mai 
ales prin intermediul lui Virgil Ionescu, deputat de Iaşi (1946-1952). În toamna anului 


1. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 28-29, 38, 
50v-51r ; dosar 42/1948, f. 16v. 

2. De exemplu, în iulie 1947, problema disponibilizărilor de personal din diferite unități ieşene (de 
pildă, Uzina de Tramvaie) a creat disensiuni între PCR şi PSD, multi dintre cei vizați de concedieri 
fiind social-democraţi. Cadriştii ieşeni fuseseră informaţi că PSD intervenea pentru reîncadrarea 
celor concediaţi, „indiferent de trecutul lor şi comportamentul lor în fabrici” (DJAN Iaşi, fond 
Partidul Comunist Român - Comitetul Judeţean Iaşi, dosar 11/1947, f. 64v). 

3. La 21 februarie 1947, Ateneul Român a găzduit lucrările primului congres al Partidului Muncitoresc 
Român. Noua construcţie politică reunea sub aceeaşi umbrelă Partidul Comunist şi Partidul 
Social-Democrat. A fost ales Biroul Politic şi Secretariatul Comitetului Central. Gheorghiu-Dej 
era ales Secretarul General al noului partid. Aşadar, ultima etapă în crearea partidului unic de mase 
s-a realizat prin contopirea social-democraţilor, începând cu congresul din octombrie 1947 şi 
terminând cu cel din februarie anul următor (loan Lăcustă, 1948-1952. Republica Populară şi 
România, Editura Curtea Veche, Bucureşti, 2005, pp. 13-14; Ghiţă Ionescu, Comunismul în 
România, Editura Litera, Bucureşti, 1994, pp. 180-182; Vladimir Tismăneanu, op. cit., pp. 231-232; 
Dennis Deletant, România sub regimul comunist, Editura Fundaţia Academia Civică, Bucureşti, 
1997, p. 65; Robert R. King, op. cit., pp. 70-72). 

4. De exemplu, din celula „Textila” a Sectorului II PCR, cinci membri de partid s-au înscris în PSD. 
Dar schimbarea carnetului de membru se petrecea şi în sens invers, de la PSD la PCR, aşa cum s-a 
întâmplat în septembrie 1947, când 100 de adeziuni de la foşti social-democraţi însoţite de copia 
demisiei din PSD erau primite pe adresa Comitetului Judeţean (dosar 11/1947, ff. 38, 81v, 82v). 
Erau evident încălcate prevederile unui acord încheiat în 1946 care stipula că cei excluşi din PCR 
nu vor fi primiţi în PSD şi invers (DJAN Iaşi, fond Partidul Comunist Român - Comitetul Judeţean 
Iaşi, dosar 12/1946, f. 176). 

5. Dosar 12/1946, f. 111 ; dosar 11/1947, ff. 20, 28-29, SOv-Slr. 

6. Gheorghe Crişan, op. cit., p. 150. 

1947, cadriştii au constatat cu succes diminuarea disensiunilor dintre cele două formaţiuni 
politice după presiunile exercitate de inspectori asupra organizaţiei locale a PSD. În 
ianuarie 1948, activiştii ieşeni au primit sarcina de a desfăşura activităţi de propagandă 
pentru pregătirea unificării PCR cu PSD!. 

Constituirea Partidului Muncitoresc în februarie 1948 s-a realizat în contextul avertis- 
mentului „securiştilor partidului” conform căruia numeroşi foşti social-democraţi fuseseră 
promovați în fruntea unor organizaţii. A fost demarată astfel verificarea noilor membri 
preluaţi prin absorbţie de la PSD pentru „a se feri partidul de elemente periculoase”. S-au 
constituit în acest scop trei sau şase comisii mixte de verificare şi s-au luat măsuri pentru 
organizarea Conferinţei Judeţene în vederea alegerii delegaţiilor la congresul din februarie ; 
o listă cu 150 de nume şi caracteristicile aferente au fost trimise Comitetului Central. Aşa 
cum arată documentele, la Iaşi, Secţia s-a implicat masiv în „reorganizarea” filialelor social- 
-democratilor (au înfiinţat 12 noi organizaţii) şi a lucrat intens la cercetarea membrilor PSD?. 


Concluzii 


Comitetul Judeţean de Partid Iaşi a fost organizat în anii 1944-1945, iar numărul membrilor 
de partid a crescut simţitor în următorii ani, de la 4 664 de persoane în aprilie 1946 la peste 
18 000 la începutul anului 1948, după fuziunea cu PSD. Bazele Secţiei de cadre a Comi- 
tetului Judeţean Iaşi au fost puse în primele luni ale anului 1945. În perioada 1945-1948, 
Secţia avea numeroase carenţe administrative, inclusiv în privinţa organizării activităţii 
(probleme financiare şi tehnice) şi a suplimentării numărului de inspectori. 

Atribuţiile Secţiei de Cadre pot fi împărţite în principale şi secundare, în funcţie de 
dimensiunea activităţii, de reglementările oficiale şi de desfăşurarea în timp. Cea mai 
importantă atribuţie era verificarea membrilor de partid şi a candidaţilor la intrarea în 
partid, primele verificări ale Secţiei desfăşurându-se în martie-aprilie 1945. Membrii 
partidelor istorice, foştii ilegalişti şi legionarii erau principalele categorii de persoane 
verificate, acuzaţia de legionarism şi cea de afiliere la regimul antonescian fiind cel mai 
des întâlnite ca motive de respingere a încadrării în partid în acei ani. În fapt, procesul de 
verificare era unul dificil şi complicat. Secţia avea atribuţii inclusiv în respingerea cererilor 
de intrare în partid, precum şi în privinţa întocmirii dosarelor pentru excluderea membrilor. 
Numărul celor excluşi a început să crească în mod considerabil la jumătatea anului 1947. 
Abaterile pe linie de partid intrau de asemenea în atenţia cadriştilor ; cele mai întâlnite 
delicte ţineau de dreptul comun, dar existau şi sancţiuni survenite în urma criticilor aduse 
politicii oficiale. Dintre problemele Secţiei amintim lipsa accesului la informaţii într-un 
timp scurt, deficienţe în privinţa întocmirii dosarelor de cadre şi a înregistrării membrilor 
de partid. 

Alcătuirea dosarelor de cadre era o sarcină continuă a cadriştilor. Dosarele personale erau 
alcătuite membrilor de partid, candidaţilor în diferite posturi din instituţii, ziariştilor, activiş- 
tilor propuşi pentru şcolile de partid, liderilor de organizaţii locale etc. Numărul dosarelor 
era în perioada 1945-1948 foarte mic în raport cu numărul membrilor (5% în 1947). Alte 
atribuţii principale ale structurii locale de cadre erau : înlocuirea sau promovarea membrilor 
de partid în diferite funcţii (nomenclatură, întreprinderi, instituţii de stat etc.), formarea 


1. DJAN Iaşi, fond Partidul Comunist Român - Comitetul Judeţean Iaşi, dosar 11/1947, ff. 60v, 91v ; 
dosar 42/1948, ff. 2, 14v. 
2. DJAN Iaşi, fond Partidul Comunist Român - Comitetul Judeţean Iaşi, dosar 42/1948, ff. 2, 5-6, 14v. 

cadrelor în şcolile de partid şi promovarea lor, urmărirea şefilor instituţiilor şi ai întreprin- 
derilor locale, dar şi a persoanelor importante din cadrul diverselor formaţiuni politice, 
susţinerea şi monitorizarea activităţii politico-ideologice a structurilor de partid. 

Printre atribuţiile secundare ale Secţiei figurau : penetrarea spaţiului public prin acţiuni 
propagandistice, recomandarea de informatori Sigurantei, sprijinirea membrilor de partid 
prin oferirea de ajutoare, asigurarea securităţii sediilor şi documentelor, verificarea şi 
sesizarea problemelor organizatorice, monitorizarea situaţiei economice şi a stării de 
tensiune din judeţ, monitorizarea activităţilor organizaţiilor sioniste şi a emigrării evreilor 
în Palestina, susţinerea şi participarea la falsificarea rezultatului alegerilor din noiembrie 
1946, monitorizarea acţiunilor formațiunilor politice rivale şi analiza relaţiei PCR cu alte 
partide (din Blocul Partidelor Democrate sau din opoziţie). Lipsa activităţii şi a coordonării, 
precum şi relaţiile slabe între partidele din BPD erau principalele probleme în viziunea 
cadriştilor. Secţia a sesizat în acei ani numeroase disensiuni între PSD şi PCR pe plan local 
(racolarea membrilor, preluarea posturilor de conducere din diferite instituţii şi întreprinderi 
ieşene etc.). 


Corina Pălăşan 


„Organizarea ştiinţifică” a societăţii sau ştiinţele 
sociale în România primilor ani ai regimului 
Ceauşescu. Cazul judeţului Iaşi (1970-1972) 


Die Philosophen haben die Welt nur verschieden 
interpretiert, es kommt aber darauf an, sie zu 
verändern!. 


Karl Marx 


Introducere 


Problematică 


Speranţa descifrării ştiinţifice a legilor istoriei şi ale societății constituie una dintre rădăcinile 
specific moderne ale utopiei marxist-comuniste?. Viziunea marxistă asupra istoriei şi societăţii, 
cea care, interpretată şi reinterpretată la nesfârşit, va inspira dezvoltările ulterioare ale ideologiei 
socialiste, se formează în atmosfera (prea)ştiinţificului secol al XIX-lea, atunci când filozofia 
şi ştiinţa occidentală dezvoltă un întreg corpus de gândire socială, căutând mai mult ca 
oricând să ofere explicaţii raţionale şi soluţii asupra istoriei şi societăţii. Din acest corpus 
fac parte, de exemplu, noua ştiinţă a economiei politice sau teoriile despre societate cu 
pretenţie de ştiinţificitate ale lui Auguste Comte, Herbert Spencer sau Henri de Saint-Simon. 

Într-o epocă în care ceea ce numim astăzi ştiinţe socioumane (sociologie, antropologie, 
psihologie socială, filologie, economie, istorie) s-au aflat la începutul formării lor ca disci- 
pline ştiinţifice, în căutarea propriilor obiecte de studiu, a metodelor şi a limbajelor speci- 
fice, viziunile explicative totale, dar întotdeauna ştiinţifice despre om, lume şi timp au 
mari şanse să se impună. 

În efervescenta intelectuală din jurul obiectului de studiu „societate”, teoria lui Marx 
se voia a fi o ştiinţă generală a societăţii, precum proaspăta ştiinţă a sociologiei, şi care îşi 
propunea, în mod similar sociologiei, descifrarea schimbărilor societale rezultate în urma 
dezvoltării capitalismului industrial şi a revoluțiilor politice ale secolului al XVIII-lea”. 


1. „Filozofii nu au făcut decât să interpreteze lumea în diferite moduri ; problema este însă de a o 
schimba”, Karl Marx, a Il-a teză despre Feuerbach, în Fr. Engels, Ludwig Feuerbach und der 
Ausgang der klassichen deutschen Philosophie, Dietz, Stuttgart, 1888. 

2. Vezi în acest sens Lucian Boia, Mitologia ştiinţifică a comunismului, Editura Humanitas, Bucureşti, 
1999. 

3. Tom Bottomore, Sociology and Socialism, Wheatsheaf Books Limited, Sussex, 1984, p. 31. 

Aşa cum afirmă literatura, pretenţia „marxismelor” (diferitele interpretări ale corpusului 
operei lui Karl Marx) de a oferi explicaţii ştiinţifice asupra societăţii va face ca relaţia 
ideologiilor de inspiraţie marxistă cu ştiinţele sociale să fie una specială şi complexă!, 
ştiinţele sociale fiind cele mai predispuse să traducă în limbaj ştiinţific aceste ideologii. 
Cum această relaţie deschide perspective de studiu provocatoare, cercetarea de faţă îşi 
propune să descifreze statutul ştiinţific pe care ştiinţele sociale l-au avut în România comu- 
nistă, având ca exemplificare cazul judeţului Iaşi. Lucrările Katherinei Verdery? şi cele ale 
lui Mihai Dinu Gheorghiu? sau Lucian Boia“ oferă indicii preţioase în găsirea răspunsului 
la această întrebare, într-un domeniu de studiu destul de puţin cercetat în cazul românesc. 


Perspectivă teoretică a studiului, structură, surse, metodă 


Perspectiva teoretică : marxismul de tip sovietic 


Problematica cercetării de faţă nu ar fi putut să fie formulată în afara vastului domeniu al 
sociologiei cunoaşterii - mai precis, în lumina dezvoltărilor teoretice ale lui Karl A. Popper 
privind condiţiile producerii ştiinţei, ştiinţificitatea diverselor teorii sau posibilitatea utili- 
zării ştiinţelor sociale pentru o mai raţională administrare a societăţii”. Parcurgerea docu- 
mentelor PCR m-a făcut să-mi dau seama de slabele şanse de reuşită ale unui asemenea 
demers. Şi asta pur şi simplu pentru că pătrunzătoarea analiză a lui Popper este una de 
factură liberală, potrivită pentru înţelegerea dinamicii societăţilor „deschise” (a se citi 
liberal-democratice), şi nu mi-ar fi permis să o elucidez pe cea a cazului românesc. 

Pe de altă parte, critica pe care Herbert Marcusef, reprezentant al Şcolii de la Frankfurt 
şi al teoriei marxiste critice, o face în 1958 marxismului de tip sovietic (interpretarea dată 
corpusului marxist de Lenin şi apoi de Stalin în prima jumătate a secolului XX) este o 
abordare ce rămâne ca fiind cea mai potrivită pentru o mai bună descifrare a modului de 
producere şi funcţionare a ştiinţelor în societăţile de tip sovietic”. 

Marcuse alege să întreprindă „o critică imanentă a marxismului, examinând categoriile 
marxiste în propriii termeni şi în propriile categorii [...] pentru a înţelege adevăratul 
conţinut dincolo de forma politică şi ideologică în care el apare”5, conştient fiind de 
riscurile antrenate de o critică de tip tradiţional”. 


1. Pentru o trecere în revistă a acestei relaţii, vezi ibidem. 

2. Katherine Verdery, Compromis şi rezistență. Cultura română sub Ceauşescu, Editura Humanitas, 
Bucureşti, 1994. 

3. Mihai Dinu Gheorghiu, Intelectualii în câmpul puterii, Editura Polirom, Iaşi, 2007. 

4. Lucian Boia, Istorie şi mit în conștiința românească, Editura Humanitas, Bucureşti, 1999. 


5. Karl A. Popper, Conjectures and Refutations, The Growth of Scientific Knowledge, ediţia a III-a, 
New York Harper 'Torchbooks, 1968, în special capitolele „Science : Conjectures and refutations” 
(pp. 33-65), „What is Dialectic ?” (pp. 312-335), „Prediction and Prophecy in Social Sciences” 
(pp. 335-346), „Public Opinion and Liberal Principles” (pp. 347-354). 

6. Herbert Marcuse, Soviet marxism. A Critical Analysis, ediţia a Il-a, Penguin Books, Columbia 
University Press, 1971. 

7. Tom Bottomore, op. cit., nota 41, p. 48. 

8. Herbert Marcuse, op. cit., p. 16 (toate citatele din limba engleză au fost traduse de către autoarea 
studiului). 

9. „O critică cu metodele şi categoriile tradiţionale ale filozofiei [...], fie ea şi foarte bine argumentată, 
este distrusă prin faptul că fundamentele sale conceptuale au fost demolate de către tranziţia 
marxistă într-o altă dimensiune istorică şi de verificare. Dimensiunea marxistă de verificare 
rămâne astfel în afara criticii, pentru că rămâne în afara argumentului.” (ibidem, p. 16) 

Marcuse elucidează importanţa studierii teoriei marxiste sovietice prin faptul că ea 
deţine un rol decisiv în formularea şi executarea politicilor sovietice şi că ideologia devine 
astfel o parte decisivă a realităţii, chiar dacă a fost utilizată numai ca instrument de 
dominație şi propagandă!. Cea mai mare parte a dezvoltărilor teoretice ale marxismului de 
tip sovietic au un caracter pragmatic, instrumentalist, servind să explice, să justifice, să 
promoveze şi să direcţioneze anumite acţiuni şi atitudini care sunt de fapt „datele” pe care 
aceste demersuri teoretice ar trebui să le interpreteze?. 

Concluziile nu confirmă, ci sunt identice cu ipotezele. Necesitatea istorică, ale cărei 
legi au fost descifrate de către mai-marii sovietici, legitimează orice reinterpretare a con- 
ceptelor marxiste, adaptând-o situaţiei”. Astfel, afirmaţiile teoretice ale marxismului sovietic, 
cu funcţia lor pragmatică, definesc evoluţia sovietică”. Fiind „prin excelenţă ştiinţa justifi- 
cărilor, specializată în fundamentarea «teoretică» a deciziilor politice ale liderilor de partid, 
cărora trebuie să li se găsească un corespondent în corpusul de dogme”5, disciplina 


„academică” a socialismului ştiinţific ilustrează cel mai bine această evoluţie. 


Relaţia dintre structură şi suprastructură în marxismul de tip sovietic 


Marcuse oferă o pătrunzătoare analiză a concepţiei sovietice asupra relaţiei dintre bază 
(raporturile dintre forţele de producţie, producţia economică în general) şi suprastructură 
(sistemul administrativ, legal, instituţiile culturale şi ale ideologiei oficiale promulgate de 
către ele şi transmise variatelor domenii ale vieţii publice şi private), definitorie pentru 
înţelegerea modului în care ştiinţele în general şi cele sociale în particular funcţionează 
într-o societate de tip sovietic“. 

Marxismul clasic susţine că baza determină suprastructura, aceasta fiind formată 
conform cerinţelor sistemului de producţie”. Marxismul de tip sovietic însă pretinde că în 
societatea sovietică există o conformitate între suprastructura politică şi dezvoltarea forţelor 
de producţie. De aceea, statul „devine o mare forţă activă, care cooperează cu baza pentru 
a se forma şi consolida pe sine însuşi”8. Statul (suprastructura) devine, fără factori inter- 
mediari, organizaţia politică directă a sistemului de producţie, managerul general al econo- 
miei naţionalizate şi personificarea intereselor naţionale”. 

Existenţa unei economii planificate şi a naţionalizării mijloacelor de producţie face ca 
relaţia dintre realitate şi ideologie, bază şi suprastructură, să devină una de colaborare între 
cele două dimensiuni şi astfel tensiunea dintre idee şi realitate, dintre cultură şi civilizaţie, 
dintre cultură materială şi intelectuală este redusă metodic!. Acum, că există această 
alianţă dintre bază şi suprastructură, statul sovietic poate să obţină tranziţia către comunism 
fără o alterare revoluţionară a structurii, ci pe baza existentă, „printr-o direcţionare 
planificată şi ştiinţifică”. Transcendenţa ideologică, altădată absolut necesară în condiţiile 


. Herbert Marcuse, op. cit., pp. 16-17. 

unei inadecvări dintre bază şi suprastructură, devine nu numai inutilă, ci şi periculoasă, în 
condiţiile în care în societatea sovietică statul este ipostazierea interesului general al societăţii. 
De aceea, regimul sovietic se va strădui să elimine orice formă de transcendenţă ideologică 
(în artă se va impune realismul socialist, iar în domeniul filozofiei, metafizica — în mod 
tradiţional refugiul principal pentru ideile încă nerealizate ale omenirii - este declarată 
total depăşită de către materialismul dialectic şi de către emergenţa unei societăţi raţionale 
cum este cea socialistă). De aici ofensiva împotriva filozofiei vestice, a „obiectivismului 
burghez”, a idealismului, a tuturor curentelor filozofice, care, în virtutea transcendenţei 
lor, par să pună în pericol sistemul politic şi ideologic „închis”!. Iar „lupta pe frontul 
ideologic” devine pentru marxismul de tip sovietic o luptă pentru supravieţuire”?. 
Recapitulând, în opinia lui Marcuse, trăsăturile marxismului de tip sovietic ar fi urmă- 
toarele : în virtutea faptului că statul este ipostazierea interesului general, dincolo de toate 
interesele particulare, şi a faptului că în societatea socialistă sovietică nu mai există antago- 
nisme între bază şi suprastructură, singura ideologie acceptată este cea produsă şi promovată 
de stat, în toate domeniile vieţii private şi publice. Această ideologie oglindeşte perfect rela- 
tiile de producţie, aşezate acum pe baze corecte, socialiste. Orice „rest”, orice transcendenţă 
ideologică (cum ar fi metafizica, orice artă alta decât realismul socialist, obiectivismul 
burghez) atestă imperfecta colaborare dintre bază şi suprastructură, putând deveni un 
factor de contestare a legitimităţii statului sovietic. Datorită conlucrării dintre bază şi 
suprastructură, direcționarea ştiinţifică şi planificată a ideologiei va fi mijlocul prin care se 
obţine tranziţia la următoarea etapă societală, adică la organizarea comunistă a societăţii. 
Având în vedere propensiunea ştiinţelor sociale de a traduce în limbaj ştiinţific marxis- 
mele, suntem îndreptăţiţi să presupunem că, prin îndrumarea planificată şi ştiinţifică a bazei 
relaţiilor de producţie, aceste ştiinţe au jucat un rol important în încercarea de realizare a 
legăturii dintre bază şi suprastructură, de obţinere a conformităţii ideologice. Mai mult, 
ţinând cont de sugestiile lui Marcuse privind importanţa pe care descifrarea teoriei propuse 
de marxismul de tip sovietic o are pentru înţelegerea generală a evoluţiei statului sovietic 
şi faptul că ştiinţele sociale sunt parte integrantă a teoriei sovietice, cercetarea statutului 
acestor discipline poate oferi o privire asupra funcţionării sistemelor politice de tip sovietic. 


Cazul românesc 


Modelul schematic prezentat mai sus nu este în nici un caz unul anistoric. Marcuse insistă 
asupra faptului că dezvoltările teoretice ale marxismului de tip sovietic nu trebuie separate 
de contextul istoric în care se formează, fiind o reflectare a modului în care statul sovietic 
înţelege să adapteze marxismul clasic la o situaţie istorică dată, atât pe plan intern, cât şi 
internaţional. Acest model, din care am prezentat doar partea referitoare la rolul ideologiei, 
explică însă trăsăturile definitorii ale marxismului sovietic, aşa cum au fost ele cristalizate 
în prima jumătate a secolului XX, în epoca lui Lenin şi a lui Stalin. Posibilitatea utilizării 
acestui model pentru descifrarea dinamicii cazului românesc este aşadar condiţionată de 
momentul specific din dezvoltarea comunismului românesc în care acest model explicativ 
este utilizat, respectiv treptata restalinizare din anii 1968-1971. 

În literatura secundară dedicată evoluţiei PCR? se consideră că în segmentul temporal 
1968-1971, epoca timidă, dar de reală liberalizare a societăţii româneşti care începuse în 

1965 lasă treptat locul unei restalinizări a politicii interne, în contextul unei politici externe 
româneşti neconformiste, semititoiste!. În domeniul ideologiei, liberalizarea începută în 
1965 însemnase o perioadă de destalinizare intelectuală, care implică o mai mare libertate 
de creaţie pentru artişti, condamnarea realismului socialist sau a sociologismului vulgar, 
renunţarea la utilizarea metodelor administrativ-birocratice în chestiuni culturale?. Pe de 
altă parte, 1971 este anul în care se termină perioada de liberalizare a societăţii româneşti, 
inclusiv pe plan ideologic. În 1971 asistăm la reelaborarea liniei ideologice a PCR?, reela- 
borare marcată prin două lucrări de importanţă majoră : aşa-numitele Teze din iulie“, docu- 
ment ce reprezintă „un monument de obscurantism jdanovist”5, şi programul de îmbunătăţire 
a activităţii ideologice din noiembrie 19716. Această perioadă de restalinizare ideologică” 
este favorizată şi de inexistenţa unui curent marxist critic românesc$, precum şi de neparti- 
ciparea la dezbaterile care în anii '60-'70 frământau curentele marxiste occidentale. 


Teza cercetării 


Ţinând seama de faptul că ştiinţele sociale sunt predispuse să funcţioneze ca un cordon de 
transmisie şi de formare a ideologiilor marxiste, teza cercetării de faţă este aceea că 
trecerea de la perioada de relativă liberalizare a societăţii la cea de restalinizare în România 
anilor '70 este anunţată şi de dezvoltările care au loc în perioada 1968-1971 în domeniul 
ştiinţelor sociale. Prin urmare, cercetarea acestor procese ne va permite surprinderea 
evoluţiei generale a ideologiei şi viziunii PCR asupra societăţii româneşti în perioada 
amintită mai sus. 


Structura Studiului, Surse, metodologie 


Urmând structura ierarhică a Partidului Comunist Român, studiul porneşte de la dezvoltările 
ideologice şi instituţionale de la nivelul „central” al PCR (cuvântările secretarului general, 
dezbaterile din cadrul Biroului Executiv al Comitetului Central al PCR, rapoartele şi 
propunerile Secţiei de Propagandă a CC al PCR). Prima parte, şi cea mai largă, a studiului 
va urmări aceste evoluţii, încercând să le situeze în istoria internă a PCR”. A doua parte 
este dedicată judeţului Iaşi, urmărind modul în care hotărârile luate la nivel central au fost 
puse în practică la nivel teritorial. În această parte vor fi utilizate documentele de arhivă 

gice, ridicarea nivelului general al cunoaşterii şi educația socialistă a maselor, pentru aşezarea 
relațiilor din societatea noastră pe baza principiilor eticii şi echităţii socialiste şi comuniste - 
3 noiembrie 1971”, în România pe drumul construirii societății socialiste multilateral dezvoltate. 

relevante pentru problematica studiului de faţă, găsite la Arhiva Judeţeană Iaşi şi la Arhiva 
Naţională Istorică Centrală din Bucureşti. 

Pentru a putea contura domeniul ştiinţelor sociale în România în perioada 1968-1971, 
voi proceda la o analiză instituţională dublată de una de discurs. Aceste deconstrucţii vor 
încerca să pună în evidenţă principalele direcţii de evoluţie ale ştiinţelor sociale în perioada 
respectivă, având ca punct de comparaţie modelul relaţiei dintre ideologie şi realitate construit 
pe baza criticii lui Marcuse. Studiul modului în care ştiinţele sociale funcționau într-un caz 
determinat (cazul judeţului Iaşi, în studiul de faţă) ne va permite să avem o viziune mai 
clară asupra acestui domeniu, atât cât este posibil în limitele discursului oficial. 


Ştiinţele sociale în România comunistă, 1965-1971. 
Câteva repede cronologice şi instituţionale 


Instalarea progresivă a regimului comunist în România implică şi organizarea treptată a 
învăţământului de partid, o structură importantă nu numai pentru promovarea dimensiunii 
ideologice a regimului, ci şi pentru formarea cadrelor necesare administraţiei comuniste 
din România!. În acest proces, ştiinţele sociale s-au „bucurat” de un tratament special, 
atestat de crearea în 1947 a Şcolii Superioare de Ştiinţe Sociale „A.A. Jdanov”, care în 
1954 este unificată cu Şcoala Superioară de Partid „Ştefan Gheorghiu” de pe lângă CC al 
Partidului Muncitoresc Român”. Totodată, în 1951 este înfiinţat Institutul de Istorie a 
Partidului, creat după model sovietic? la fel ca şcolile menţionate mai sus. 

În paralel are loc un proces de „monopolizare” ideologică a ştiinţelor sociale de către 
PMR prin desfiinţarea în 1947 a Institutului Social Român şi prin scoaterea sociologiei din 
rândul disciplinelor universitare în1948%. 

Importanţa acordată de regimul comunist ştiinţelor sociale continuă de-a lungul ani- 
lor *60. În 1965, Şcoala Superioară de Partid „Ştefan Gheorghiu” devine Academia de Studii 
Sociale şi Politice şi de Pregătire a Cadrelor de Conducere în Economie şi Administraţie 
„Stefan Gheorghiu”5 , diplomele eliberate de Academia „Ştefan Gheorghiu” fiind echivalate 
cu diplomele universitare“, fapt semnificativ pentru procesul de academizare a învăţă- 
mântului de partid”. Ştiinţele sociale (economie, sociologie, filozofie) reprezentau o parte 
importantă a disciplinelor predate în cadrul acestei academii. În martie 1966 are loc 
reorganizarea Institutului de Istorie a Partidului, care îşi schimbă denumirea în Institutul de 
Ştiinţe Sociale şi Politice de pe lângă CC al PCR şi care îşi orientează cercetările spre 


1. Pentru o privire cuprinzătoare asupra structurilor învăţământului de partid în România, vezi Mihai 
Dinu Gheorghiu, op. cit., în special pp. 90-97. 

domeniul istoriei sociale!. Bineînţeles, cercetările au în vedere mai ales, dacă nu exclusiv, 
istoria mişcării muncitoreşti din România, punând accent pe activitatea protestatară a 
clasei muncitoare de-a lungul perioadei interbelice sau pe răscoala din 19077. De asemenea, 
exista şi un Centru de Cercetări de pe lângă CC al UTC, care se ocupa cu studierea 
problemelor specifice tineretului. În structurile de stat (ministere şi ale institute centrale) 
funcționau diverse centre şi nuclee de cercetare. Alături de aceste organisme, un rol 
important îl deţin şi structurile de cercetare în ştiinţele sociale din cadrul Academiei RSR, 
de a căror funcţionare mă voi ocupa mai în detaliu în secţiunea de faţă. 

Perioada de liberalizare ce începe în România anului 1965 se face simțită şi în domeniul 
ştiinţelor sociale, unde au loc reforme importante. Dincolo de tonul triumfalist din 
informările care documentează existenţa acestor reforme, de hiperbolizările şi antitezele 
care funcţionează pentru a pune în evidenţă orientarea reformistă a noii conduceri a PCR 
(Ceauşescu este ales secretar general al PCR în 1965), seria de măsuri întreprinse în 
domeniul ştiinţelor sociale pune în evidenţă o preocupare reală pentru reformarea acestui 
sector. Încercarea noii conduceri a PCR de delimitare de perioada Dej, în vederea 
fundamentării propriei legitimităţi şi a obţinerii capitalului simbolic necesar, transpar per 
ansamblu din documentele epocii. Ceauşescu se vrea un reformator luminat, iar PCR nu 
face decât să-i confirme acest lucru de câte ori se iveşte ocazia. 

În încercarea de a surprinde modul în care ştiinţele sociale funcţionează ca un cordon 
de transmitere a ideologiei în sfera vieţii ştiinţifice, studiul de faţă este mai degrabă 
orientat spre cercetarea acelor sectoare de desfăşurare a activităţii de ştiinţe sociale care, în 
virtutea lor de foruri ştiinţifice şi de cercetare, ar fi fost mai predispuse să-şi menţină 
autonomia faţă de zona ideologicului (cum ar fi învăţământul superior sau domeniul 
cercetării academice). De aceea, analiza instituţională a sectorului de ştiinţe sociale va 
urma două axe principale: organizarea acestui domeniu în învăţământul superior şi 
dezvoltările din ramura de cercetare şi consacrare academică (crearea şi activitatea Acade- 
miei de Ştiinţe Sociale şi politice, Hotărârile CC al PCR privind ştiinţele sociale luate în 
iulie şi noiembrie 1971). 


Ştiinţele sociale în învăţământul superior 


Situaţia ştiinţelor sociale în învăţământul superior din România, aşa cum se conturează ea 
în februarie 1969, este analizată într-un referat al Secţiei de Propagandă a CC al PCR, 
„Referat cu privire la predarea disciplinelor de marxism-leninism în învăţământul supe- 
rior”*. Analiza întreprinsă în referat urmează structura „ştiinţifică”, adică dialectică, a 
documentelor vremii. Principalele momente ale dezvoltării acestui domeniu în România 
pun în evidenţă existenţa unei perioade prolifice dezvoltării acestor ştiinţe (1965-1968), 
conturată prin îmbunătăţirea unor structuri din perioada precedentă şi crearea altora noi 
după 1965. Se constată unele deficienţe ale sistemului actual, dar ele vor fi rezolvate sub 

atenta oblăduire a CC al PCR, făcând posibilă noua sinteză, exprimată prin îmbunătăţirea 
activităţii din domeniul ştiinţelor sociale. Referatul face referire la momentele considerate 
cele mai importante pentru îmbunătăţirea activităţii ştiinţifice din acest sector: al IX-lea 
Congres al PCR (1965), urmat de Plenara CC al PCR din aprilie 1968, unde au fost dez- 
bătute modalităţile concrete de îmbunătăţire ale activităţilor din domeniul ştiinţelor sociale. 
În iunie 1968, CC al PCR aprobă „sistemul îmbunătăţit de predare a marxism-leninis- 
mului”!, pentru ca în septembrie 1968 să fie organizat un seminar teoretic cu toate cadrele 
didactice de la catedrele de marxism-leninism unde au fost trasate principalele lor sarcini 
şi a fost discutată punerea concretă în practică a măsurilor ce reies din documentele respec- 
tivei plenare şi din planul din iunie 19682. Referatul şi Planul de măsuri” care îl însoţeşte 
pregătesc noile momente de sinteză şi precedă următorul pas decisiv în acest domeniu : 
crearea Academiei de Ştiinţe Sociale şi Politice. În cele ce urmează, voi pune în evidenţă 
principalele momente angajate în dinamica temporală utilizată de referat. 

După 1965 au loc o serie de înnoiri structurale în organizarea activităţii ştiinţelor 
sociale. Cea mai vizibilă este relansarea sociologiei româneşti“ în învăţământul superior, 
eveniment marcat prin redeschiderea Secţiei de Sociologie a Universităţii din Bucureşti în 
19665. Acest prim pas este urmat de deschiderea unor alte structuri ce urmau să contribuie 
la relansarea sociologiei : au fost create Laboratorul Sociologic al Învăţământului, pe lângă 
Catedra de Sociologie Generală a Universităţii Bucureşti, ce avea drept scop dezvoltarea, 
coordonarea şi îndrumarea ideologică a cercetărilor sociologice de teren, precum şi „nuclee 
de cercetare de teren la universităţile din Cluj, Iaşi, Timişoara, precum şi alte institute de 
învăţământ superior”. Pentru îmbunătăţirea activităţii din domeniul ştiinţelor sociale, s-a 
căutat formarea cadrelor necesare. Numărul cadrelor care activează în domeniul ştiinţelor 
sociale din învăţământul superior era în 1966 de 700, dintre care 30 de profesori, 133 de 
conferenţiari, 254 de lectori şi 281 de asistenţi”. 

Concomitent, sunt diversificate şi disciplinele de ştiinţe sociale din învăţământul superior, 
căci directivele Plenarei CC al PCR din aprilie 1968 au oferit „un cadru mult mai adecvat 
pentru lărgirea problematicii abordate în cursurile de ştiinţele sociale, pentru abordarea 
celor mai importante aspecte ale vieţii politice, sociale, economice şi ideologice”$. 

Alături de filozofia marxistă şi socialismul ştiinţific, care erau predate de altfel în toate 
instituţiile de învăţământ superior, sunt introduse discipline până atunci neglijate, cum ar 
fi sociologia, psihologia socială sau cercetarea sociologică de teren, sociologia industrială 
şi estetica industrială, sociologia rurală, metodologia şi logica cunoaşterii ştiinţifice, 
filozofia culturii, istoria filozofiei, etica şi estetica”, cu programe de învăţământ lărgite şi 

5. ANIC, fondul CC al PCR - Secţia de Propagandă şi Agitaţie, dosar 42/1973, f. 39. 

6. Ibidem, f. 49. 

7. Dintre aceştia, 89 erau doctori (56 la Universitatea Bucureşti) iar 190 doctoranzi, majoritatea în 


disciplinele materialism dialectic şi istoric, economie politică sau socialism ştiinţific. Faptul că din 
noiembrie 1966 există conducători ştiinţifici pentru disciplinele de marxism-leninism reprezintă o 
contribuţie decisivă la îmbunătăţirea dinamicii acestui domeniu. Totuşi, raportat la numărul total 
de doctori, procentul celor de la catedrele de marxism-leninism rămâne în continuare mic (ibidem, 
ff. 51-52). 

8. Ibidem, f. 42. 

9. Ibidem, ff. 39-40. 

îmbunătăţite! şi manuale originale”. La seminarul teoretic din septembrie 1968 au fost 
luate măsuri concrete pentru adaptarea predării disciplinelor de marxism-leninism la 
specificul institutelor şi facultăţilor din învăţământul superior. 

Reformele se fac simţite şi în ceea ce priveşte conținuturile ştiinţifice ale disciplinelor 
de ştiinţe sociale predate în învăţământul superior, considerându-se că modalitatea de 
predare a acestora nu este una eficientă, fiind marcată de rigiditate şi dogmatism?. La 
aceeaşi plenară din aprilie 1968 sunt elaborate directive care vizează înnoirea metodelor 
didactice, a tehnicilor de cercetare“ şi a conţinuturilor ştiinţifice ale ştiinţelor sociale”. Per 
ansamblu, se manifestă o preocupare pentru îmbunătăţirea metodologică€ şi a conţinutului 
ştiinţific”. Astfel, sunt încurajate : 


Analiza critică, diferențiată a concepţiilor nemarxiste, îmbogățirea problematicii referitoare la 
partid şi la rolul acestuia în desăvârşirea construcţiei socialiste, la revoluţia şi construcţia 
socialistă, la perfecţionarea continuă a formelor şi metodelor de cunoaştere a vieţii sociale. 


În hotărârile luate la Plenara CC al PCR din aprilie 1968 este afirmat cu claritate rolul 
pe care ştiinţele sociale îl au în funcţionarea regimului: catedrele de ştiinţe sociale din 
învăţământul superior trebuie să „devină principalele centre ideologice de înalt nivel 
ştiinţific, forţele cele mai active ale întregii vieţi politice şi ideologice din institute””. În 
septembrie 1968 se recomandă acordarea unei atenţii deosebite sporirii contribuţiei cate- 
drelor de marxism-leninism la „explicarea fundamentelor ştiinţifice ale politicii partidului 
şi creşterii rolului lor în viaţa ideologică a institutelor”!. Rolul ştiinţelor sociale în 


1. Au fost elaborate „planuri de acţiune la nivelul catedrelor, unităţilor de învăţământ şi la Ministerul 
Învăţământului”, fiind alcătuite noi programe orientative de sociologie, epistemologie, estetică, 
etică, axiologie marxistă, istoria filozofiei, metodologia şi logica cunoaşterii ştiinţifice. În acelaşi 
timp, se încearcă diversificarea conţinutului cursurilor prin introducerea unor teme cum ar fi: 
democraţia socialistă, socialismul şi religia, raportul dintre tradiţie şi progres, lupta de idei în 
gândirea filozofică şi social-politică contemporană. Pentru studenţii care au încheiat studiul 
programat al disciplinelor de marxism-leninism sunt propuse dezbateri pe problemele ideologice 
actuale ale PCR (ANIC, fondul CC al PCR - Secţia de Propagandă şi Agitaţie, ff. 42, 54). 

2. Ibidem, ff. 39, 41. 

. Ibidem, f. 39. 

4. Se urmăreşte de asemenea derularea „unor investigaţii de teren asupra unor fenomene sociale 
contemporane [precum] modernizarea agriculturii, integrarea noilor specialişti în viaţa socială, 
dezvoltarea conştiinţei socialiste a maselor muncitoare şi tineretului studios” (ibidem, f. 41). 

5. Ibidem, f. 40. 

6. Astfel, catedrele de economie politică, filozofie, sociologie, socialism ştiinţific, etică şi estetică 
urmăresc „lărgirea tematicii, metodelor, surselor de informare [...] interpretarea riguros ştiinţifică 
a fenomenelor şi proceselor proprii cunoaşterii şi dezvoltării sociale contemporane, în vederea 
sporirii contribuţiei catedrelor de ştiinţe sociale la educarea unor cadre capabile nu numai să 
înţeleagă perspectivele şi sensul dezvoltării istorice contemporane, dar şi să militeze activ pentru 
înaltele idealuri ale socialismului şi comunismului” (ibidem, f. 41). 

7. În dezbaterile pe teme de ştiinţe sociale ce au loc în universităţi se discută teme precum 
„determinismul social, fapte, fenomene şi relaţii sociale, personalitatea socială, corelaţia individ- 
-colectivitate-societate, națiunea şi statul în socialism, venitul naţional în socialism, capitalismul 
monopolist de stat, sensul istoriei, metodele de conducere şi planificare economică, orientările 
social-politice din lumea contemporană” (ibidem, f. 41). 

8. Ibidem, f. 40. 

9. Ibidem, f. 38. 

10. Ibidem, f. 55. 

clarificarea (a se citi legitimarea) rolului partidului în societate reprezintă o dimensiune 
fundamentală a dinamicii acestui sector. 

În scopul unei mai bune colaborări între activitatea ştiinţifică şi cerinţele societăţii a 
fost organizată Comisia de Coordonare a Activităţii Ştiinţifice din cadrul Ministerului 
Învăţământului, cu grupe de lucru pe domenii de specialitate care au analizat planurile 
de cercetare ale catedrelor şi au stabilit măsuri menite să ducă la îmbunătăţirea activităţii. 
În ceea ce priveşte dinamica vieţii ştiinţifice din domeniul ştiinţelor sociale, aflăm că în 
1967 au fost organizate două sesiuni ştiinţifice naţionale cu peste 150 de comunicări, iar 
pentru 1969 este planificată o nouă sesiune ştiinţifică pe ţară a catedrelor de ştiinţe 
sociale!. Activitatea editorială din domeniul ştiinţelor sociale s-a îmbunătăţit, fiind consta- 
tată o mai bună prezenţă a cadrelor didactice de la catedrele de ştiinţe sociale în paginile 
revistelor centrale?. 

Critica adusă în referatul amintit ne dă o imagine mai clară asupra rolului pe care acest 
domeniu de activitate trebuia să-l joace şi asupra caracterului planificatelor optimizări ale 
metodelor şi conţinutului ştiinţific al ştiinţelor sociale. Termenii în care critica este 
întreprinsă sunt relevanţi pentru problematica studiului de faţă, lăsând să transpară pretenţia 
de ştiinţificitate şi rigurozitate a demersului critic angajat de către Secţia de Propagandă a 
CC al PCR. Referatul critică unele aspecte referitoare atât la metodologia predării ştiinţelor 
sociale, cât şi la conţinutul acestora, prilej cu care este pusă în antiteză starea de lucruri 
moştenită înainte de 1965 cu aspiraţiile reformiste ale PCR în anul 1968. 

În primul rând, este criticat faptul că a fost neglijat „caracterul revoluţionar al filozofiei 
marxiste, rolul ei transformator, care constituie [...] atribute fundamentale ale politicii 
partidului nostru”5. Referirile la aceste probleme „nu depăşesc uneori stadiul unor afirmaţii 
insuficient argumentate”*. În plus, „opoziţia dintre socialism şi capitalism este prezentată 
într-o formă declarativă, cu date şi fapte neconcludente”5, metodă care nu poate asigura 
eficienţa educativă urmărită. Astfel, criza ideologiei burgheze este prezentată „într-o 
formă vulgară, cu afirmaţii neconvingătoare”€. Mai mult, condiţiile capitalismului contem- 
poran sau evoluţia culturii în societăţile capitaliste sunt insuficient analizate, ceea ce duce 
la persistenţa în rândul studenţilor a confuziilor privind societatea contemporană”. 

Cerinţa funcţionării societăţii după principiile socialismului ştiinţific, în condiţiile create 
de stadiul de dezvoltare a societăţii şi a necesităţii istorice, nu este respectată, căci 


se manifestă încă o anumită discrepanţă între cerinţele dezvoltării societăţii noastre socialiste 
şi activitatea cadrelor de marxism-leninism, între potenţialul ştiinţific, ideologic şi educativ de 
care dispun aceste catedre şi aportul lor concret la soluţionarea problemelor sociale, economice 
şi politice, la viaţa spirituală a institutelor şi facultăţilor pe frontul ideologic al patriei noastre 
în generală. 


1. ANIC, fondul CC al PCR - Secţia de Propagandă şi Agitaţie, dosar 14/1969, f. 49. 

Reviste precum Lupta de clasă, Analele Institutului de studii istorice şi social-politice de pe lângă 
CC al PCR, Revista învățamântului superior, Viaţa economică, publicaţiile Academiei (Revista de 
filozofie, Probleme economice), publicaţiile locale şi cele ale unităţilor de învăţământ superior (de 
exemplu, Analele Universităţii Bucureşti, seria Sociologie) (ibidem, f. 50). 

Ibidem, f. 43. 

Ibidem, f. 43. 

Ibidem, f. 43. 

Ibidem, f. 43. 

Ibidem, f. 43. 

Ibidem, ff. 43-44. 

Dacă sunt atent îndrumate, ştiinţele sociale, în forma lor de marxism-leninism, pot să 
conducă la soluţionarea problemelor create de baza relaţiilor de producţie!, inclusiv prin 
capacitatea de previziune asupra evoluţiei bazei?. 

La sfârşitul anilor '60, ştiinţele sociale ar fi trebuit aşadar să elaboreze argumente 
ştiinţifice din punct de vedere teleologic îndreptate spre legitimarea deciziilor şi politicilor 
PCR. În acelaşi timp, se urmăreşte încadrarea ştiinţelor sociale în dezbaterile ştiinţifice 
internaţionale, mai precis „în lupta ideologică [subl. n.] contemporană, în circuitul mondial 
al ideilor”5. 

Această „internaţionalizare” a perspectivei ştiinţelor sociale româneşti, are şi consecinţe 
periculoase : „Dacă închistarea şi izolarea de fluxul mondial al ideilor din trecut au fost 
depăşite, predarea unor curente nemarxiste de azi este făcută în mod necritic”?, opoziţia 
faţă de aceste curente fiind numai una superficială, declarativă şi neargumentată. 

O altă urmare considerată negativă a deschiderii dezbaterilor din ştiinţelor sociale către 
dezbaterile contemporane o reprezintă apariţia unor manifestări de obiectivism5, materia- 
lizate în „tratarea obiectivistă [subl. n.] a unor curente şi concepţii neştiinţifice, înapoiate 
din trecutul gândirii naţionale şi mondiale”€. Orientarea „obiectivistă”, de exemplu, face 
ca autorii străini să fie prezentaţi fără să se afirme cu claritate poziţia marxistă asupra 
temelor respective. Această perspectivă duce la o „tratare necritică, nedialectică, de pe 
poziţii obiectiviste a unor autori şi capitole din [...] diverse domenii [...] se observă o 
tendinţă de estompare faţă de unele concepţii reacţionare”?. 

Mai mult, în unele cursuri de ştiinţe sociale nu se precizează că unele dezvoltări din 
gândirea occidentală „devin instrumente de sterilizare a adevărului”5. Autorii români au 
tendinţa ca în reuniunile ştiinţifice internaţionale să evite referirile la Marx, „şi asta în 
condiţiile în care, în ciuda tuturor implicaţiilor şi controverselor, marxismul se afirmă cu 
putere în prim-planul dezbaterilor şi confruntărilor ideologice [subl. n.] din zilele noastre”?. 
În acelaşi timp, cadrele de la catedrele de ştiinţe sociale nu au manifestat „o exigentă 
cuvenită şi [nu au dat] o ripostă fermă, combativă [subl. n.]”!9. Astfel, „nu s-a militat activ 
pentru instaurarea unui spirit combativ, exigent şi permanent [subl. n.] împotriva diferitelor 
reminiscenţe religioase [...] pentru clarificarea unor confuzii existente în gândirea studen- 
tilor sau a cadrelor didactice faţă de raportul dintre ştiinţă şi religie”!!, faţă de combaterea 
unor concepţii iraţionaliste, mistice. În acelaşi timp, „nu s-a ripostat [subl. n.] la unele 
tendinţe de contestare a caracterului ştiinţific al filozofiei” 2. 


1. Astfel, se critică faptul că nu au fost încă elaborate lucrări „care să contribuie la argumentarea 
soluţiilor pe care le implică dialectica dezvoltării societăţii socialiste, să elucideze tendinţele de 
bază ce se manifestă în dezvoltarea relaţiilor sociale, în evoluţia contradicţiilor sociale” (ANIC, 
fondul CC al PCR - Secţia de Propagandă şi Agitaţie, dosar 14/1969, f. 44). 

2. Se critică faptul că „se mai foloseşte maniera speculativă, abstractă de tratare a problemelor, în 
timp ce viaţa aşteaptă cercetări cu o eficientă funcţie prospectivă, care să ofere o premisă teoretică 
solidă [subl. n.] în domeniul deciziei şi prognozei” (ibidem, f. 48). 

3. Ibidem, f. 45. 

4. Ibidem, f. 45. 

5. Ibidem, f. 45. 

6. Ibidem, f. 46. 

7. Ibidem. 

8. Ibidem, f. 45. 

9. Ibidem. 

10. Ibidem. 

11. Ibidem, f. 46. 

12. Ibidem, ft. 45-46. 

O altă deficiență este reprezentată de „insuficienta promovare a ideologiei marxist-leni- 
niste de către catedrele de marxism-leninism”!, combinată cu „insuficienta implicare a 
cadrelor de marxism-leninism în formarea trăsăturilor civice ale viitorilor specialişti”?. 
Catedrele de ştiinţe sociale trebuie să ia măsuri adecvate pentru îmbunătăţirea activităţii lor 
ideologice şi educative. 

Critica pune în evidenţă şi situaţia precară a resurselor academice necesare pentru 
bunul mers al activităţilor ştiinţifice : accesul foarte dificil la literatura de specialitate 
străină, dificultăţile legate de fotocopierea materialelor, insuficienta participare a cercetă- 
torilor români la viaţa ştiinţifică internaţională“. Luându-se în discuţie modalităţile de 
predare a ştiinţelor sociale, sunt criticate „modalităţi vechi de predare a ştiinţelor sociale”, 
neglijarea cercetării empirice, dogmatismul persistent’. 

Se recunoaşte insuficienta pregătire academică a multora dintre cei care predau disci- 
pline sociale şi activitatea loc academică necorespunzătoare“, fiind atrasă atenţia asupra 
situaţiei particulare a cadrelor ştiinţifice de la catedrele de socialism ştiinţific”. Formarea 
academică eterogenă a cadrelor de la catedrele de socialism ştiinţific, care provin în prea 
mică măsură de la Facultatea de Filozofie, este considerată un impediment pentru eficienţa 
acestor catedre. Filozofia, întruchipare a ştiinţei prime marxiste”, deţine alături de socia- 
lismul ştiinţific cheia traducerii în limbaj ştiinţific a principiilor marxist-leniniste către 
toate celelalte domenii de cunoaştere. 

Pentru înlăturarea tuturor acestor neajunsuri şi a altora semnalate în referat, sunt 
elaborate, în colaborare cu reprezentanţii cadrelor didactice din învăţământul superior”, o 
serie de măsuri ce vizează înlăturarea acestor deficiențe". Reluarea în acest plan de măsuri 
a temelor prezente în referat ne ajută să le decriptăm importanţa deţinută în economia 
discursului oficialilor asupra dezvoltării ştiinţelor sociale. Îmbunătăţirea accesului la resurse 
academice şi a statutului ştiinţific al ştiinţelor sociale sunt dublate de ideologizarea 
conţinutului ştiinţific şi a scopurilor pe care acestea le îndeplinesc în societate. 

Legitimarea ştiinţifică a politicii PCR, înarmarea ideologică a studenţilor din perspectiva 
materialist-dialectică faţă de curente şi idei ce contravin acestei perspective reprezintă 
scopurile practice ale ştiinţelor sociale din România comunistă. Măsurile vizate de plan 
sunt destinate în general sporirii contribuţiei 


catedrelor de ştiinţe sociale la explicarea fundamentelor ştiinţifice ale politicii partidului, la 
însuşirea de către studenţi a concepţiei materialist-dialectice şi formarea acestora ca militanţi 
activi pentru idealurile socialismului şi comunismului, intransigenţi faţă de teoriile idealiste, 
mistice, înapoiate!?. 


. ANIC, fondul CC al PCR - Secţia de Propagandă şi Agitaţie, dosar 14/1969. 

. Ibidem, f. 47. 

. Ibidem. 

. Ibidem, ff. 47-48, 51. 

. Ibidem, ff. 44, 47-48. 

. Ibidem, ff. 52-54. 

. Ibidem, f. 53. 

. Ibidem, f. 52. 

. Herbert Marcuse, op. cit., p. 104. 

. „Notă despre consfătuirea de lucru a cadrelor didactice de la catedrele de ştiinţe sociale din 
învăţământul superior, 10 februarie 1969” (ANIC, fondul CC al PCR - Secţia de Propagandă şi 
Agitaţie, dosar 14/1969, ff. 2-6). 

11. „Plan de măsuri privitor la continuarea acțiunii de îmbunătățire a predării disciplinelor de 

marxism-leninism în învăţământul superior” (ibidem, ff. 7-15). 

12. Ibidem, f. 7. 


OP OOANULpPUWNR —= 


= 


„ORGANIZAREA ŞTIINŢIFICĂ” A SOCIETĂȚII SAU ŞTIINŢELE SOCIALE... 131 


Sunt prevăzute astfel organizarea de seminarii şi dezbateri despre teme! şi probleme 
adecvate?. De asemenea, cu studenţii care au încheiat studiul programat al disciplinei 
marxism-leninism vor fi organizate mese rotunde şi informări privind „marxismul şi 
confruntările ideologice [subl. n.] contemporane” ; în general, activităţi menite să exprime 
„poziția militantă a PCR faţă de concepţiile filozofice, etice, estetice ale trecutului şi 
prezentului” [subl. n.]f. Se urmăreşte „intensificarea activităţilor publicistice militante 
[subl. n.] a cadrelor de la disciplinele de ştiinţe sociale, în dezbaterea de pe poziţiile 
politicii partidului, a problemelor ideologice actuale”?. 

A doua temă recurentă este aceea de îndrumare ştiinţifică şi raţională a proceselor 
socioeconomice, în vederea orientării teleologice a activităţilor de tip practic din orice 
domeniu de cunoaştere către orizontul fixat de PCRS. În acest sens, în anul universitar 
1968-1969 este prevăzută publicarea unor noi programe şcolare, cu manualele aferente”. 
De asemenea, se va încerca legarea mai strânsă a activităţii catedrelor de cea a întreprinde- 
rilor: cadrele didactice vor aborda cercetarea şi soluţionarea problemelor legate de orga- 
nizarea ştiinţifică a producţiei şi munciis. Alte măsuri vizează îmbunătăţirea sistemului de 
selecţie a cadrelor”, dinamizarea vieţii ştiinţifice interne (intensificarea cercetărilor de 
teren, organizarea de sesiuni ştiinţifice)!, îmbogățirea activităţii editoriale prin lucrări de 
mai mare amploare". 

Trecerea în revistă a documentelor amintite mai sus ne permite conturarea unei viziuni 
parţiale asupra modului în care era văzută reformarea câmpului ştiinţelor sociale în România 
anului 1969, asupra rolului lor în societate şi a dinamicii proprii acestui domeniu. Prin 
dezvoltările operate la nivel formal, dintre care cea mai importantă este reprezentată de 
introducerea unor noi discipline ştiinţifice în învăţământul superior (cel mai semnificativ 
exemplu în acest sens rămâne crearea Catedrei de Sociologie a Universităţii Bucureşti în 


1. „Conţinutul şi trăsăturile luptei ideologice contemporane”, „Curente de idei şi lupta ideologică 
între cele două războaie mondiale”, „Popor-stat-naţiune”, „Filozofia şi istoria” sau „Filozofia şi 
arta” (ANIC, fondul CC al PCR - Secţia de Propagandă şi Agitaţie, dosar 14/1969, f. 7). 

2. Democraţia socialistă, socialismul şi religia, raportul dintre tradiţie şi progres, „lupta de idei în 
gândirea filozofică şi social-politică contemporană, reliefându-se în mod argumentat poziţia 
marxismului faţă de principalele curente şi concepţii” (ibidem, f. 8). 

. Ibidem, f. 8. 

. Ibidem, f. 9. 

. Sunt urmărite „legarea mai strânsă a predării disciplinelor de marxism-leninism cu cerinţele 
sociale şi productive ale societăţii, cu specificul facultăţilor, amplasarea judicioasă a ştiinţelor 
sociale în planurile de învăţământ, diversificarea predării şi lărgirea problematicii disciplinelor de 
marxism-leninism (ibidem, ff. 9-10). 

6. Ibidem, f. 10. 

7. Pentru materiile: materialism dialectic şi materialism istoric pentru facultăţile de filozofie, 
filozofie pentru facultăţile de ştiinţe ale naturii şi pentru învăţământul economic superior, istoria 
filozofiei (curs de un an), socialism ştiinţific (curs de un an), socialism ştiinţific şi economie 
politică, pentru cursurile de subingineri, economie politică pentru facultăţile de drept şi institutele 
pedagogice, introducere în sociologie, sociologie industrială, sociologie urban-rurală, sociologia 
familiei, metode şi tehnici de cercetare sociologică (ibidem, f. 11). 

8. Ibidem, f. 10. De altfel, Ministerul Învăţământului va pregăti un plan de cercetare centralizat, pe 
baza consultării Consiliului Economic, a altor organe centrale şi judeţene (ibidem, f. 12). 

9. Ibidem, f. 14. 

10. Ibidem, ff. 13-14. 

11. Alături de lucrări dedicate metodelor în ştiinţele sociale sau volumelor dedicate cercetării mono- 
grafice şi teoriei sociologice, vor fi publicate lucrări cu următoarele teme : „Socialism, democraţie, 
umanism”, „Procesul de urbanizare în RSR”, „Metodele în ştiinţele sociale”, „Curente şi tendinţe 
economice, filozofice, etice, estetice şi social-politice burgheze contemporane” (ibidem, f. 12). 

1966), şi prin atenţia sporită acordată eficientizării activităţii catedrelor de ştiinţe sociale, 
putem admite demersul reformator din domeniul ştiinţelor sociale întreprins în perioada 
1965-1968. Privind mai atent la conținuturile ştiinţifice şi programele disciplinelor sociale 
predate în învăţământul superior (unde materialismul dialectic, materialismul istoric şi 
socialismul ştiinţific sau principiile filozofice marxist-leniniste deţin rolul cel mai impor- 
tant), concomitent cu termenii în care activitatea ştiinţifică („frontul ideologic”, „lupta de 
idei”, „militarea activă”, „confruntarea ideologică”, „caracterul revoluţionar”, „riposta 
fermă, combativă”, „Spiritul combativ, exigent şi permanent”) şi scopul ei sunt definite 
(combaterea „obiectivismului”, a concepţiilor mistice, reacționare şi retrograde, idealiste, 
simultan cu „explicarea fundamentelor ştiinţifice ale politicii partidului”) şi raportându-ne 
la modelul explicativ definit în secţiunea introductivă a prezentei cercetări, realizăm treptat 
că proclamata înnoire este una aparentă şi care nu poate pune în discuţie dogma marxist- 
-leninistă a PCR. Liberalizarea vieţii intelectuale şi ştiinţifice, spre care în 1965 se fac paşi 
importanţi, nu poate depăşi termenii în care ştiinţele sociale funcţionează în marxismul de 
tip sovietic. 

La nivelul discursului, „marxism-leninismul” denumeşte ştiinţele sociale, devenind 
interşanjabil cu acestea sau cu socialismul ştiinţific. Ştiinţele sociale nu au cum să fie 
altceva decât marxism-leninism (a se citi marxism de tip sovietic) aplicat. Iar ştiinţele 
sociale funcţionează pentru a traduce în limbaj ştiinţific justificarea acţiunilor PCR. 
Ştiinţele sociale nu pot funcţiona autonom, iar verificarea pe care în mod ipotetic ar trebui 
să o asigure pentru politicile PCR este una pozitivă în orice situaţie. Feedbackul pe care ele 
îl pot asigura nu poate fi decât unul de confirmare a justeţei deciziilor şi politicilor PCR, 
în condiţiile în care ştiinţele sociale fac parte integrantă din proiectul ideologic al PCR. 

Fără îndoială că spaţiul deschis prin măsurile amintite mai sus poate fi folosit (şi a fost 
în unele cazuri) de către cei implicaţi în practicarea ştiinţelor sociale drept spaţiu de 
manevră în vederea unei academizări în termenii unui câmp ştiinţific „deschis” de validare 
şi falsificare a demersurilor ştiinţifice şi a dobândirii de resurse materiale necesare pentru 
îmbunătăţirea cercetării (de exemplu, accesul la literatura de specialitate străină, fotocopie- 
rea materialelor, participarea la manifestări ştiinţifice internaţionale). Este însă vorba 
despre decizii şi posibilităţi individuale, care au puţine şanse de reuşită în cadrul siste- 
mului de dezvoltare a ştiinţelor sociale din România comunistă, aşa cum reiese din docu- 
mentele oficiale. 


Cercetarea ştiinţifică în domeniul ştiinţelor sociale (1968-1971) 


Alături de structurile existente în învăţământul superior şi de cele din învăţământul de partid 
(Academia „Ştefan Gheorghiu” şi Institutul de Ştiinţe Sociale şi Politice de pe lângă CC al 
PCR), structurile academice de cercetare şi consacrare conturează domeniul de activitate al 
ştiinţelor sociale din România comunistă la sfârşitul anilor '60. În august 1969 avusese loc 
cel de-al X-lea Congres al PCR, prilej cu care Ceauşescu a anunţat scopurile urmărite pe 
perioada scurtă şi medie de către PCR : crearea „societăţii socialiste multilateral dezvol- 
tate”?. Ştiinţele sociale se vor dovedi un element-cheie în noul proiect ideologic al PCR. 

Tendintele conturate în anul 1969 în dinamica ştiinţelor sociale în învăţământul superior 
vor fi confirmate în februarie 1970 prin crearea Academiei de Ştiinţe Sociale şi Politice. 


1. ANIC, fondul CC al PCR - Secţia de Propagandă şi Agitaţie, dosar 14/1969, f. 45. 
2. Vladimir Tismăneanu, op. cit., p. 206. 

Cum termenii şi condiţiile în care ia fiinţă această Academie sunt importanţi pentru 
înţelegerea dinamicii domeniului ştiinţelor sociale, voi proceda la o trecere în revistă a 
acestui eveniment. 

Una dintre recomandările făcute în mai sus-pomenitul referat al Secţiei de Propagandă 
sugera : 


necesitatea unei colaborări mai strânse între unităţile Academiei şi învăţământul universitar 
[...], a unor centre de ştiinţe sociale care să coordoneze activitatea cadrelor universitare din 
Iaşi, Cluj, Timişoara, Craiova, a unor centre de cercetări în domeniul economiei teoretice şi 
aplicative, a centrului pentru cercetarea structurilor, sistemelor şi cercetărilor social-politice 
contemporane, cercetărilor din domeniul esteticii, care vor contribui la treptata afirmare a unei 
vieţi ştiinţificel. 


Demersurile pentru crearea unui astfel de organism se conturează în ultimele luni ale 
anului 19692. În cadrul Academiei RSR funcționau în acest an 22 de institute de cercetare 
în domeniul ştiinţelor sociale, cu 1 250 de salariaţi, dintre care 837 de cercetători. Însă 
această infrastructură, cu un buget important, nu reuşeşte să desfăşoare o activitate 
satisfăcătoare în raport cu necesităţile istorice ale etapei de „construcţie socialistă” ; prin 
urmare, construcţia socialistă după principii ştiinţifice are de suferit. Institutele de ştiinţe 
sociale se preocupă prea puţin de 


studierea fenomenelor şi problemelor care apar în viaţa politică, economică, socială şi spirituală 
a ţării, nu desfăşoară investigaţii capabile să ofere răspunsuri la problemele mari ridicate de 
viaţă, concluzii care să servească conducerii partidului şi statului la elaborarea hotărârilor, a 
soluţiilor necesare pentru domeniul activităţii economice, social-politice, cultural-educative?. 


În propunerile Secţiei de Propagandă a CC al PCR din noiembrie 1969 se constată, 
întocmai ca şi în referatul din februarie 1969, insuficienta implicare a cercetătorilor din 
ştiinţele sociale în construcţia ştiinţifică a realităţii. Cu alte cuvinte, suprastructura reuşeşte 
în prea mică măsură să „îndrume” baza, căci: 


cercetarea ştiinţifică nu constituie încă un instrument eficient de prospectare a tendinţelor de 
dezvoltare a societăţii, [nu reuşeşte] să ofere suficiente fapte şi concluzii necesare perfecţionării 
continue a organizării şi conducerii vieţii sociale”. 


Şi tot ca în referatul din februarie 1969, în noiembrie 1969 se constată insuficienţa 
laturii militante a ştiinţelor sociale, 


Slaba combativitate |subl. n.] fată de concepţiile idealiste, antiştiinţifice, retrograde, slăbirea 
poziţiilor critice în aprecierea gândirii social-politice şi a creaţiei literar-artistice, tendinţe de 
preluare globală, nediferenţiată, de pe poziţii obiectiviste, a operei unor gânditori şi creatori 
dinainte de 23 august 19445. 


ANIC, fondul CC al PCR - Secţia de Propagandă şi Agitaţie, dosar 14/1969, f. 49. 

Propuneri cu privire la îmbunătăţirea îndrumării activităţii în domeniul ştiinţelor sociale şi crearea 
Academiei de Ştiinţe Sociale (ibidem, tf. 23-33); Stenograma consfătuirii cu oamenii de ştiinţă, 
cercetători şi cadre didactice din domeniul ştiinţelor sociale din 13 noiembrie 1969, (ANIC, 
fondul CC al PCR - Secţia de Propagandă şi Agitaţie, dosar 29/1969, ff. 1-49. 

ANIC, fondul CC al PCR - Secţia de Propagandă şi Agitaţie, dosar 14/1969, f. 24. 

Ibidem, f. 25. 

5. Ibidem, ff. 24-25. 

Se consideră că principale cauze ale acestei stări de fapt sunt de natură organizatorică, 
şi anume inexistenţa unui for ştiinţific în stare să coordoneze activitatea institutelor de 
ştiinţe sociale şi a catedrelor de ştiinţe sociale şi care să orienteze activitatea ştiinţifică în 
conformitate cu nevoile dezvoltării sociale. Se constată că organismele existente (Academia 
RSR şi Consiliul Naţional al Cercetării Ştiinţifice) nu au putut îndeplini aceste funcțiuni ; 
mai mult, „nu au putut să asigure coordonarea ideologică, teoretică şi tematică [subl. n.] 
corespunzătoare a cercetării în ştiinţele sociale”!. 

Mai mult, existenţa cumulului de funcţii, a faptului că multe cadre universitare deţin şi 
funcţii de conducere în institutele de ştiinţe sociale, a avut de asemenea un efect negativ 
pentru desfăşurarea activităţii de cercetare din cadrul acestui domeniu?. 

Soluţionarea acestor importante neajunsuri, în vederea „orientării [...] ferme spre 
problemele de mare importanţă teoretică şi practică ale construcţiei socialiste şi ale pro- 
gresului ştiinţific contemporan”, reclamă „perfecţionarea sistemului de orientare şi îndru- 
mare ideologică şi tematică a institutelor şi catedrelor din domeniul ştiinţelor sociale 
[subl. n.]”?. În urma consfătuirii cu cadrele din domeniul ştiinţelor sociale, care a fost orga- 
nizată în data de 13 noiembrie 1969 pentru discutarea şi soluţionarea acestor neajunsuri, 
s-a ajuns la propunerea creării unui nou for academic, al unei Academii de Ştiinţe Sociale, 


care va avea drept sarcină organizarea, îndrumarea şi coordonarea activităţii de cercetare în 
toate domeniile ştiinţelor sociale, în vederea orientării mai active a acestora în concordanţă cu 
cerinţele construcţiei socialiste. 


Luând cuvântul la respectiva consfătuire, secretarul general al PCR, Nicolae Ceauşescu, 
dă detalii importante despre rolul pe care noul for ştiinţific urmează să-l joace în societate. 
În primul rând, în virtutea unei presupuse necesităţi istorice, noua instituţie trebuie să 
realizeze acele activităţi de care Academia RSR se dovedise incapabilă, căci Academia RSR 


nu corespunde nici din punct de vedere ideologic şi nici al cercetării fundamentale nici 
fenomenelor aplicative, din nici un punct de vedere al cerințelor stringente ale societății 
noastre” [subl. n.]. 


Ceauşescu consideră că dinamica domeniului ştiinţelor sociale lasă mult de dorit, căci 


Activitatea noastră [a PCR] ideologică din domeniul ştiinţelor sociale [...] este necores- 
punzătoare din punct de vedere al orientării materialismului dialectic şi istoric telul cum sunt 
dezvoltate problemele [subl. n.]“. 


În aceste condiţii, este nevoie de un organism „care să asigure o conducere colectivă şi 
o îndrumare colectivă a activităţii într-un singur sens şi într-o singură direcţie [subl. n.]”?. 
Acest organism nu trebuie să fie unul „administrativ, ci un organism de conducere politică, 
ideologică, să fie un organism ideologic al CC al PCR pentru îndrumarea cercetărilor în 


ANIC, fondul CC al PCR - Secţia de Propagandă şi Agitaţie, dosar 14/1969, f. 26. 
Ibidem. 

Ibidem. 

Ibidem, f. 27. 

Ibidem, tt. 44-55. 

Ibidem, f. 45. 

Ibidem. 

ştiinţele sociale [subl. n.]”!. Cei care vor activa în conducerea noului for se vor strădui 
„Să [...] obţină rezultate bune, în condiții bune de control, de îndrumare ale CC al PCR, 
a acestui sector de activitate [subl. n.]”?. 

Deosebirile dintre noul organism şi Academia RSR sunt esenţiale, căci noul for ştiinţific 
nu este creat 


în spiritul Academiei RSR, care are şi un caracter de consacrare, ci [va fi o Academie] care să 
se ocupe efectiv cu organizarea activității concrete şi îndrumarea cercetării în sectorul de 
activitate concret [subl. n.] [...] un for colectiv de conducere a unui anumit sector de activitate. 
Îi spunem Academie pentru că e mai atractiv şi mai la modă [subl. n.], dar în fond să fie un 
fel de institut central, de conducere centrală a ştiinţelor sociale”. 


Şi activitatea acestui nou for ştiinţific va fi una total diferită de cea desfăşurată în 
Academia RSR, căci ea va fi 


străbătută ca un fir roşu de concepția materialist-dialectică şi istorică [subl. n.] a cercetării 
omeneşti în tot ceea ce se face să existe o strânsă inderdependență [subl. n.] în toată această 
activitate [...] pentru ca să se poată oferi o oglindă vie asupra fenomenelor, care să ajute la 
înţelegerea acestor fenomene care să ducă la elaborarea conştinţă [sic ! ] a politicii noastre de 
dezvoltare a construcţiei socialiste şi comuniste în România [subl. n.]”. 


Noul forum ştiinţific marchează „o nouă formă de muncă a ştiinţelor sociale [...] în 
serviciul construirii societăţii socialiste [subl. n.]”5. Noul organism va îndeplini 


nu numai un rol de cercetare propriu-zis [...], dar şi un rol activ în îndrumarea întregului 
proces de predare a ştiinţelor sociale şi de participare mai activă a [cercetătorilor] nu numai 
ca cercetători, dar şi ca propagandişti“ [subl. n.]. 


Ştiinţele sociale joacă un nou rol în construcţia socială”, iar poziţia cercetătorului din 
acest domeniu va fi schimbată în conformitate, căci cei care activează în acest domeniu vor 
fi „oameni nu numai cu cunoştinţe profesionale, dar şi ideologice [subl. n.], [cu o] înţe- 
legere largă a tuturor problemelor construcției socialiste [subl. n.]”5. Redefinirea rolului 
ştiinţelor sociale este exemplificat în cazul filozofiei : „activitatea filozofică” va trebui „să 
ajute la înarmarea tovarășilor [subl. n.], a organizaţiilor de tineret cu concepţia filozofică, 
materialist-dialectică”?. 

Termenii care structurează luarea de poziţie a lui Ceauşescu faţă de îmbunătăţirea 
activităţii din domeniul ştiinţelor sociale indică cu destulă claritate modul în care func- 
ţionarea ştiinţelor sociale este concepută la sfârşitul anilor '60 în România comunistă. În 
virtutea unei necesităţi istorice („cerinţele stringente”) şi a unei viziuni totalizatoare 
asupra dinamicii sociale („strânsa interdependenţă”), ştiinţele sociale sunt văzute ca un 


1. ANIC, fondul CC al PCR - Secţia de Propagandă şi Agitaţie, dosar 14/1969, f. 46. 
2. Ibidem, f. 48. 

3. Ibidem, f. 49. 

4. Ibidem, f. 46. 

5. Ibidem, f. 47. 

6. Ibidem. 

T: 


„Ştiinţele sociale vor deveni un instrument puternic al societății noastre, a partidului, a statului 
[sic ! ] în conducerea construcţiei socialiste, în toate domeniile de activitate” (ibidem). 

Ibidem, f. 46. 

Ibidem, f. 45. 

cordon de transmisie între suprastructură (ideologia PCR) şi realitatea relaţiilor de pro- 
ducţie. Funcţionând în vederea atingerii scopurilor fixate de PCR („construcţia socialistă”), 
ştiinţele sociale trebuie să pună în practică în mod ştiinţific viziunea ideologiza(n)tă a 
PCR, ghidată de principiile materialismului istoric şi dialectic. Directa lor coordonare de 
către PCR devine astfel obligatorie. Sublinierea diferenţelor de statut dintre noua academie 
şi Academia RSR, a căror institute vor fi preluate în bună parte de către proiectatul for 
ştiinţific, nu face decât să confirme faptul că PCR urmăreşte să îşi aproprieze în mod 
sistematic şi domeniul cercetărilor sociale. 

Sensurile termenilor sunt (încă o dată) redefinite în conformitate : „academia” devine 
un organism care trebuie să vegheze mai puţin asupra calităţii mediului ştiinţific, cât asupra 
conformităţii sale ideologice şi a rolului său „ideologizant” şi militant, esenţial în economia 
funcţionării regimului comunist. Câmpul ştiinţific şi cel politic se articulează reciproc, 
căci „cercetătorul” devine propagandist, iar filozofia nu poate fi altceva decât marxism- 
-leninism militant. 

În Propunerile Secţiei de Propagandă a CC al PCR sunt reluate aceleaşi teme : calitatea 
scăzută a activităţii Academiei RSR în conformitate cu cerinţele necesităţii istorice, slaba 
implicare a cercetătorilor în construcţia socialismului ştiinţific sau insuficienţa activităţii 
lor militante. 

Însă, în spatele unei argumentaţii ideologizate, care invoca necesitatea istorică drept 
ajustare pentru măsurile proiectate, putem recunoaşte încercarea PCR de a-şi apropria până 
la subordonare acest domeniu al cunoaşterii. Scoaterea de sub administrarea Academiei 
RSR a unor institute de cercetare şi punerea lor formală sub controlul partidului prin 
intermediul proiectatei academii confirmă limitele procesului de liberalizare a societăţii 
româneşti, aşa cum au fost ele sugerate de analiza domeniului ştiinţelor sociale din 
învăţământul superior. Controlarea resurselor academice din această ramură devine cu atât 
mai importantă cu cât măsurile de liberalizare şi de alocare a resurselor din perioada 
1965-1968 ar fi putut asigura autonomizarea acestui sector. Riscul autonomizării sectorului 


lider prea puţin dispus la o reformare reală a structurilor de putere din România comunistă. 


Academia de Ştiinţe Sociale şi Politice (ASSP) 


Şedinţa de constituire a Academiei de Ştiinţe Sociale şi Politice (ASSP) are loc la 20 februa- 
rie 1970, când sunt stabilite secţiunile Academiei! şi preşedinţii acestora, precum şi organele 
de conducere?. Atmosfera în care ASSP ia fiinţă ne lasă să întrezărim rolul pe care 


1. ASSP avea opt secţii: Ştiinţe Economice, Filozofie şi Logică, Istorie şi Arheologie, Ştiinţe 
Juridice, Ştiinţe Politice, Psihologie şi Pedagogie, Sociologie, Teoria şi Istoria Artei şi a Literaturii 
(Mihai Dinu Gheorghiu, op. cit., p. 96). 

2. Primul preşedinte al ASSP este Miron Constantinescu, la vremea respectivă membru supleant al 
CC al PCR şi care va deţine această funcţie până în 1974, când va fi urmat de Mihnea Mihai Dinu 
Gheorghiu şi Dumitru Ghişe. ASSP este formată din 125 de membri deplini şi 93 de membri 
corespondenţi. Din primul Prezidiu ASSP fac parte: Zoe Dumitrescu Buşulenga, Constantin 
Daicoviciu, Roman Moldovan, Constantin Vlad, Ştefan Voicu (vicepreşedinţi ai Prezidiului), 
Constantin lonescu (secretar general), Tudor Bugnariu, Alex. Dima, Emilian Dobrescu, Ernest 
Gall, Carol Gollner, Constantin lonescu-Gulian, Athanase Joja, Mircea Malița, Mircea Petrescu- 
-Dâmboviţa, Ion Popescu-Puţuri (membri ai Prezidiului). Din Prezidiu mai fac parte şi preşedinţii 
celor opt secţii ale ASSP : Alexandru Bîrlădeanu (economie), Dumitru Ghişe (filozofie şi logică), 
Ştefan Ştefănescu (istorie şi arheologie), Janos Demeter (ştiinţe juridice), Valter Roman (ştiinţe 
politice), Alexandru Roşca (psihologie şi pedagogie), Henri Stahl (sociologie), Ion Frunzetti (teorie 

organismul urmează să-l joace în România comunistă, rol care în decursul anului 1970 va 
fi statuat în documentele oficiale privind înfiinţarea ASSP. 

Participanţii la şedinţa de constituire a ASSP sunt conştienţi de condiţiile în care 
Academia ia fiinţă şi de consecinţele implicate de statutul ei. Având legitimarea ştiinţifică 
potrivită statutului lor academic, căci activitatea PCR contribuie la „îmbogățirea tezaurului 
marxism-leninismului”!, membrii ASSP îşi exprimă angajamentul faţă de politica PCR?, 
propunându-şi să răspundă „marilor sarcini trasate de partid” şi 


să contribuie la întreaga activitate politico-ideologică desfăşurată de PCR, la înfăptuirea 
politicii sale interne şi externe, la edificarea societăţii socialiste multilateral dezvoltate [...] la 
îndeplinirea programului adoptat de Congresul al X-lea al PCR?. 


Limitele ideologice în care se va desfăşura activitatea de cercetare ştiinţifică a ASSP 
sunt cunoscute şi acceptate : 


slujitorii ştiinţelor sociale găsesc în cuvântările d-vostră, tovarăşe secretar general, în lucrările 
d-voastră teoretice care dau răspuns problemelor arzătoare ale dezvoltării societăţii noastre, 
problemelor social-politice ale lumii contemporane, un înalt model de analiză creatoare a 
fenomenelor, de îndrăzneală şi originalitate în gândire”. 


Membrii noii academii sunt „hotărâți să lichideze orice manifestare de rigiditate şi 
închistare în cercetare şi predarea ştiinţelor sociale”. De aceea, ASSP 


va milita neobosit pentru promovarea concepţiei materialist-dialectice în întreaga muncă de 
cercetare, va participa activ la confruntările de idei ce au loc pe plan internaţional, va adopta 
o atitudine combativă, de pe platforma ideologiei marxist-leniniste împotriva concepţiilor 
retrograde, idealiste, antiştiinţifice, împotriva ideologiei burgheze’. 


Preşedinte de onoare al noii Academii va fi ales secretarul general al PCR, Nicolae 
Ceauşescu, care defineşte libertatea poziţiilor academice şi a schimbului liber de idei. El 
speră că va avea loc o confruntare liberă a părerilor de pe „poziţiile noastre marxist- 
-leniniste, de pe platforma concepţiei noastre materialist-dialectice despre natură şi socie- 
tate. Numai astfel Academia va răspunde încrederii pe care i-o acordă partidul şi poporul 
nostru”€. Acceptând poziţia de preşedinte al Academiei, Ceauşescu este hotărât să-şi aducă 
„contribuţia la munca Academiei nu numai ca preşedinte de onoare, ci ca activist pe 
tărâmul ştiinţelor sociale, al gândirii noastre revoluţionare marxist-leniniste”?. 

Telegrama celor prezenţi la adunarea de constituire a ASSP redă ideile exprimate aproape 
cu aceleaşi cuvinte ale limbii de lemn de către Ceauşescu la „Consfătuirea cu oamenii de 
ştiinţă, cercetători şi cadre didactice din domeniul ştiinţelor sociale” din 13 noiembrie 1969 
şi prezente pe parcursul Propunerilor Secţiei de Propagandă a CC al PCR, semn că ieşirea 


şi istoria artei şi literaturii) („Constituirea ASSP a RSR”, România liberă, 21 februarie 1970; 
Mihai Dinu Gheorghiu, op. cit., p. 95). 

1. „Telegrama adresată CC al PCR, tovarăşului N. Ceauşescu, de către participanţii la adunarea de 

constituire a ASSP”, România liberă, 21 februarie 1970. 

Ibidem. 

Ibidem. 

Ibidem. 

Ibidem. 

„Constituirea ASSP a RSR, în România liberă, 21 februarie 1970. 

„Telegrama adresată CC al PCR...”, în România liberă, 21 februarie 1970. 

dintr-un cadru ideologizat stabilit era mult prea riscantă pentru a fi asumată. Încercând să 
depăşim logica ideologiei, putem admite că acceptarea de către membrii ASSP a limitelor 
ideologice impuse cercetării ştiinţifice, preluarea şi dezvoltarea limbajului de lemn pro- 
movat de PCR pot fi văzute ca un „compromis” necesar făcut din partea oamenilor de 
ştiinţă în vederea obţinerii de resurse academice şi a acumulării de capital simbolic necesar 
consolidării poziţiei lor personale şi pentru o mai bună dinamică a domeniului lor de 
activitate! Însă calitatea activităţii de cercetare ştiinţifică ulterioară a ASSP se va resimţi 
puternic de pe urma acestui compromis, căci este unul care afectează chiar premisele 
teoretice care fundamentează cercetarea științifică. 

Condiţiile specifice în care ia fiinţă ASSP, aşa cum sunt ele documentate de decretul de 
înfiinţare a ASSP (121/1970) şi de Statutul ASSP*, confirmă reuşita demersului întreprins 
de PCR în vederea obţinerii unui control sporit asupra domeniului ştiinţelor sociale. 

Temele prezente în documentele din noiembrie 1969 (necesitatea istorică reclamată de 
etapa respectivă de construire a socialismului, formularea şi aplicarea principiilor socialis- 
mului ştiinţific, conformitatea ideologică cu liniile trasate de PCR) revin pe parcursul 
actului de înfiinţare a acestui organism’. 

Raportul de subordonare a ASSP faţă de CC al PCR este statuat de la începutf. După 
cum tot de la început s-a afirmat şi faptul că activitatea ştiinţifică a ASSP” nu poate fi decât 
una esenţial-ideologizată*. ASSP devine principalul organism decizional în domeniul 
ştiinţelor sociale”, căci organizează activitatea de cercetare ştiinţifică în domeniul ştiinţelor 


= 


» î 


Despre „academizarea” învăţământului de partid, vezi Mihai Dinu Gheorghiu, op. cit., pp. 29-31. 

2. Activitatea ştiinţifică a ASSP, aşa cum reiese din publicaţia lunară a Academiei de Ştiinţe Sociale 
şi Politice, Ştiinţele sociale şi politice din România. Sinteză informativă cuprinzând raportul periodic 
de progres al cercetărilor actuale în ştiinţele sociale şi politice, este una puternic ideologizată 
(ANIC, fondul CC al PCR - Secţia de Propagandă şi Agitaţie, dosar 35/1973, ff. 3-13; dosarul 
63/1974, ff. 2-15; dosar 70/1974, ff. 26-41 ; dosar 50/1974, ff. 2-8; dosar 4/1975 ff. 2-15). 

3. „Decret 121/1970 privind înfiinţarea Academiei de Ştiinţe Sociale şi Politice a RSR”, Buletinul 
Oficial al RSR (în continuare, BO), nr. 22, 18 martie 1970, partea I. 

4. „Hotărâre privind aprobarea Statutului ASSP a RSR şi unele măsuri pentru organizarea şi funcţio- 
narea acestei Academii ; Statutul Academiei de Ştiinţe Sociale şi Politice a RSR”, BO, nr. 61, 12 iunie 
1970, partea I. 

5. ASSP ia naştere datorită necesităţii „perfecţionării activităţii de cercetare din domeniul ştiinţelor 

sociale şi politice” ; pentru legarea în mai mare măsură a acestei activităţi de cerinţele vieţii, de 

realităţile sociale şi economice ale RSR, ASSP va asigura „orientarea cercetării în concordanţă cu 
cerinţele făuririi societăţii socialiste multilateral dezvoltate, ale progresului ştiinţific contemporan”, 
contribuind la „fundamentarea soluţiilor pentru problemele dezvoltării economice şi social-culturale 
ale României socialiste” (expunere de motive la Decretul 121/1970). ASSP este forul care 

„organizează, îndrumă şi coordonează în mod unitar întreaga activitate de cercetare în domeniul 

ştiinţelor sociale şi politice [...] asigură orientarea acesteia în concordanţă cu cerinţele construcţiei 

socialiste şi ale progresului ştiinţific contemporan [...] elaborează lucrări şi face propuneri care să 
contribuie la fundamentarea soluţiilor pentru problemele dezvoltării economice şi social-culturale 

a RSR, studiază şi pune în valoare trecutul istoric al poporului român, convieţuirea şi lupta sa 

împreună cu naţionalităţile conlocuitoare pentru progres social, patrimoniul artistic şi cultural al 

patriei, contribuţia poporului nostru la istoria, ştiinţa, cultura şi arta universală, contribuie la 
formarea conştiinţei socialiste a oamenilor muncii şi participă la confruntările ideologice pe plan 

internaţional” (Decretul nr. 121/1970, art. 2; Statutul ASSP, art. 1). 

„ASSP îşi desfăşoară activitatea sub îndrumarea CC al PCR” (Statutul ASSP, art. 3). 

„ASSP promovează în activitatatea de cercetare concepţia materialismului dialectic şi istoric şi 

asigură orientarea teoretică şi ideologică a cercetării ştiinţifice pe baza marxism-leninismului” 

(ibidem, art. 1). 

8. Constituirea ASSP a RSR, România liberă, 21 februarie 1970. 

9. Statutul ASSP, art. 4. 

sociale, stabileşte direcţiile principale ale desfăşurării ei, precum şi „cercetările prioritare 
în strânsă legătură cu cerinţele economiei şi culturii, ale construcţiei socialismului şi comu- 
nismului”!, dar numai în deplin acord cu „obiectivele politice generale ale PCR”?. 

Sfera de acţiune a ASSP în domeniul ştiinţelor sociale este una extrem de largă”, întrucât 
ASSP „coordonează şi îndrumă întreaga activitate de cercetare în domeniul ştiinţelor 
sociale, indiferent de subordonarea unităţii în care se desfăşoară”. Noua Academie preia 
de la Academia RSR nu numai importante resurse academice”, în termeni de personal şi 
infrastructură, ci şi atribuţii simbolice de consacrare academică, cum este dreptul de a 
acorda doctoratul€. 

În diferite moduri, toate institutele şi laboratoarele de cercetare în ştiinţele sociale din 
România intră sub „jurisdicţia” nou-createi Academii. ASSP coordonează fie direct insti- 
tutele care intră în componenţa ei (cele mai multe preluate în mod nemijlocit de la 
Academia RSR”), fie în colaborare cu forul decizional responsabil planurile de cercetare în 
ştiinţele sociale acolo unde respectiva unitate nu este direct subordonată ASSP. 

Atribuţiile ASSP sunt extinse şi în zone direct controlate de către CC al PCR: ASSP 
„coordonează activitatea de cercetare ştiinţifică a Institutului de Studii Istorice şi Social 
Politice, Academiei de Învăţământ Social-Politic «Ştefan Gheorghiu», Centrului de Cercetări 
pentru Problemele Tineretului”5. Iluzia de rigurozitate şi ştiinţificitate pe care folosirea 
preţiosului termen Academie vrea să o creeze, precum şi încercarea de a concentra domeniul 
ştiinţelor sociale în vederea unei mai eficiente activităţi ideologice şi a unui control mai 
riguros al CC al PCR pot explica acest raport, care la prima vedere apare ca fiind cel puţin 
neobişnuit. 

Calitatea şi orientarea schimburilor academice din domeniul administrat de Academia 
de Ştiinţe Sociale şi Politice sunt determinate de obiectivele stabilite de CC al PCR. ASSP 
va acţiona pentru „îmbogățirea continuă a conţinutului teoretic-ideologic al cercetării ştiin- 
ţifice în vederea orientării sale tematice în concordanţă cu cerinţele dezvoltării societăţii şi 
ale progresului ştiinţific”, pentru „perfecţionarea unităţilor de cercetare, adaptarea acestora 


Statutul ASSP, art. 4. 

Ibidem, art. 4.a. 

Ibidem, art. 4. 

Ibidem, art. 4.d. 

„Hotărâre privind aprobarea Statutului ASSP a RSR şi unele măsuri pentru organizarea şi func- 

ţionarea acestei Academii”, art. 4. 

6. „Hotărâre privind aprobarea Statutului ASSP a RSR şi unele măsuri pentru organizarea şi func- 
ţionarea acestei Academii”, art. 7, anexa 4. 

7. 17 dintre cele 19 institute ale ASSP (Institutul de Cercetări Economice, Bucureşti ; Institutul de 
Filozofie, Bucureşti ; Centrul de Cercetări Sociologice, Bucureşti ; Institutul de Cercetări Juridice, 
Bucureşti ; Institutul de Psihologie, Bucureşti ; Institutul de Istorie „Nicoale Iorga”, Bucureşti ; 
Institutul de Arheologie, Bucureşti ; Institutul de Studii Sud-Est Europene, Bucureşti ; Institutul 
de Istorie şi Teorie Literară „George Călinescu”, Bucureşti ; Institutul de Istoria Artei, Bucureşti ; 
Centrul de Logică, Bucureşti; Institutul de Istorie şi Arheologie, Cluj-Napoca; Institutul de 
Istorie şi Arheologie „A.D. Xenopol”, Iaşi; Centrul de Ştiinţe Sociale, Cluj-Napoca; Centrul de 
Ştiinţe Sociale, Iaşi; Centrul de Istorie, Filologie şi Istoria Artei, devenit Centrul de Ştiinţe 
Sociale, Târgu Mureş; Centrul de Istorie, Filologie şi Etnografie, Craiova, devenit Centrul de 
Ştiinţe Sociale, Craiova) sunt preluate de la Academia RSR, iar două sunt nou-înfiinţate (Centrul 
de Ştiinţe Sociale, Sibiu, şi Centrul de Ştiinţe Sociale, Timişoara) („Hotărâre privind aprobarea 
Statutului ASSP a RSR şi unele măsuri pentru organizarea şi funcţionarea acestei Academii”, 
anexele 1-3). 

8. Statutul ASSP, art. 4.d. 

9. Statutul ASSP, art. 4.f. 

la cerinţele progresului social şi ştiinţific”!. Iar membrii săi vor fi nu numai cercetători, 
dar mai ales propagandişti şi militanţi ai politicii PCR, după cum anunţa discursul lui 
Ceauşescu din noiembrie 1969, citat mai sus?. Controlul CC al PCR se poate extinde, prin 
intermediul ASSP, în zone ale cercetării sociale care puteau funcţiona relativ autonom, cel 
puţin formal, în cadrul proiectului ideologic totalizator al PCR. 


Ştiinţele sociale în cadrul programului ideologic 
al PCR din 1971 


Cea de-a doua jumătate a anului 1971 reprezintă o perioadă extrem de importantă şi 
„densă” pentru evoluţia proiectului ideologic al PCR în general şi pentru domeniul ştiinţelor 
sociale şi politice din România în particular. Documentele ulterioare anului 1971 fac 
trimitere frecvent la programul din anul 1971, ca la un moment crucial pentru activitatea 
din domeniul ştiinţelor sociale. Redefinirea programului ideologic urmează elaborării 
planurilor de dezvoltare socioeconomică pentru noul cincinal 1971-1975, dând expresie 
noilor proiecte socioeconomice ale PCR. 

La 6 iulie 1971 sunt enunțate „Propunerile de măsuri prezentate de tovarăşul Nicolae 
Ceauşescu Comitetului Executiv al CC al PCR pentru îmbunătăţirea activităţii politico- 
-ideologice, de educare marxist-leninistă a membrilor de partid, a tuturor oamenilor muncii”, 
cunoscute cu titlul „Tezele din Iulie”*. Cum întreaga activitate politico-educativă reprezintă 
o „parte inseparabilă a operei de edificare a noii orânduiri sociale, o preocupare de seamă 
a statului şi partidului nostru”f, datorită calităţii lor speciale de a funcţiona ca un cordon 
de transmisie între baza economică şi suprastructură, ştiinţele sociale vor ocupa o poziţie 
specială în cadrul redefinitului proiect ideologic”. Iar ASSP urmează să joace un rol de 
primă importanţă în cadrul acestui nou proiect ideologic“. 


Statutul ASSP, art. 4.i. 

Membrii titulari şi corespondenţi ai ASSP au „îndatorirea” ca prin lucrările lor „să contribuie la 

generalizarea experienţei construcţiei socialiste, la rezolvarea problemelor practice ale făuririi 

societăţii socialiste multilateral dezvoltate, la dezvoltarea gândirii social-politice marxist-leniniste, 

a ştiinţelor sociale şi politice în RSR [...]. Să militeze cu perseverenţă pentru înfăptuirea politicii 

PCR şi a statului nostru socialist, să participe la activitatea ideologică, de dezvoltare a conştiinţei 

socialiste a oamenilor muncii [...] să promoveze în activitatea lor concepţia materialismului 

dialectic şi istoric, ideologia marxist-leninistă, să manifeste combativitate împotriva ideilor 

retrograde, a ideologiei burgheze” (Statutul ASSP, art. 9). 

3. „Propunerile de măsuri prezentate de tovarăşul Nicolae Ceauşescu Comitetului Executiv al CC al 
PCR pentru îmbunătăţirea activităţii politico-ideologice, de educare marxist-leninistă a membrilor 
de partid, a tuturor oamenilor muncii”, Scânteia, 7 iulie 1971. 

4. Ibidem. 

5. „Ministerul Învăţământului va lua măsuri de îmbunătăţire a planurilor şi a programelor de 
învăţământ, acordând atenţie deosebită îmbunătăţirii predării ştiinţelor sociale, [...] iar planurile 
de învăţământ şi programele ştiinţelor sociale vor fi aprobate de Secretariatul CC al PCR.” 
(ibidem, prevederea 6) Totodată, se vor lua măsuri energetice pentru educarea tineretului „în 
spiritul filozofiei noastre materialist-dialectice” (ibidem, prevederea 7). 

6. „Va creşte rolul Academiei de Ştiinţe Sociale şi Politice în dezbaterea problemelor ideologice 

actuale ale vieţii noastre social-politice, ale activităţii culturale şi creaţiei artistice, în ridicarea 

combativităţii ideologice faţă de influenţele străine, în afirmarea puternică a filozofiei mate- 

rialist-dialectice şi a politicii partidului nostru.” (ibidem, prevederea 8) 

Alte prevederi dintre cele prezentate în iulie 1971, cum ar fi combaterea fermă a 
influenţei ideologiei burgheze şi a mentalităților retrograde de orice fel!, eliminarea „pro- 
ducţiilor care cultivă idei şi principii străine filozofiei şi moralei noastre”?, „interzicerea 
acelor lucrări care nu corespund cerinţelor activităţii politico-educative a partidului nostru”5, 
reiau liniile directoare ale discursului oficial din 1968-1971. În concluzie, „întreaga activi- 
tate ideologică, politico-educativă, cultural-artistică ce se desfăşoară în ţara noastră trebuie 
să aibă drept bază linia generală marxist-leninistă a PCR”. Încadrându-se în marxismul de 
tip sovietic, programul ideologic elaborat în 1971 se străduieşte să pună în acord realitatea 
noii etape de dezvoltare economică cu producţia culturală şi ideologică, utilizând principiile 
marxist-leniniste, iar ştiinţele sociale joacă un rol-cheie în această întreprindere. 

Sesizând fără îndoială posibilitatea augmentării de capital simbolic şi cultural” pentru 
profesioniştii din acest domeniu de activitate, responsabilii din cadrul ASSP aprobă pe 
deplin şi în mod public noul program ideologic, în care ştiinţele sociale urmează să joace 
un rol de primă importanţă. Profesorul-doctor Constantin Ionescu, secretarul general al 
ASSP, subliniază astfel contribuţia pe care ASSP este în măsură să o aducă în cadrul noii 
etape de construire a societăţii”, iar Mihnea Gheorghiu, viitorul preşedinte al ASSP, pune 
în evidenţă funcţia ce le revine cercetătorilor din ştiinţele sociale în noul proiect”. 

Linia ideologică începută prin „Tezele din iulie” este reafirmată şi adâncită în luna 
noiembrie a aceluiaşi an, când la Plenara CC al PCR din 3-5 noiembrie secretarul general 
al PCR prezintă „Expunerea cu privire la programul PCR pentru îmbunătăţirea activităţii 
ideologice, ridicarea nivelului general al cunoaşterii şi educaţia socialistă a maselor, pentru 
aşezarea relaţiilor din societatea noastră pe baza principiilor eticii şi echităţii socialiste şi 
comuniste - 3 noiembrie 1971”5, una dintre cele mai complexe elaborări ideologice ale PCR. 

Din perspectiva studiului de faţă, acest program îşi dovedeşte relevanţa în măsura în 
care ne furnizează detalii preţioase despre importanţa presupusei „ştiinţificităţi” a proiec- 
tului comunist per ansamblu şi despre rolul pe care ştiinţele sociale urmează să îl joace în 
noul edificiu ideologic al PCR în particular. 

Etapa inaugurată de Congresul al X-lea al PCR şi de cincinalul 1971-1875, o fază din 
lungul proces revoluţionar al trecerii României de la capitalism la comunism, este cea a 
„făuririi societăţii multilateral dezvoltate””. În mod „obiectiv”, conform legilor necesi- 
tăţii istorice pe care PCR le poate descifra, respectiva etapă de transformări profunde 


. Scânteia, 7 iulie 1971, prevederea 9. 

. Ibidem, prevederea 10. 

Ibidem, prevederea 11. 

Ibidem. 

Vezi Mihai Dinu Gheorghiu, op. cit., pp. 29-31. 

. „Prin elaborarea studiilor şi propunerilor de prognoză economică şi socială de perspectivă” 

(prof. dr. Constantin Ionescu, „Împotriva falsei creativităţi”, Scânteia, 9 iulie 1971). 

7. „Programul din iulie 1971 precizează şi confirmă cu fermitate revoluţionară câteva din cele 
mai importante obligaţii ce ne revin în chip firesc tuturor celor care, prin pregătirea, talentul 
şi profesia noastră, activăm pe tărâmul educaţiei şi al culturii noastre socialiste, în sfera mai 
vastă a inteligenţei militante şi a spiritului de partid” (Mihai Dinu Gheorghiu, „O elocventă 
dovadă a modului în care tov. Nicolae Ceauşescu sesizează cerinţele fiecărei etape”, Scânteia, 
9 iulie 1971). 

8. Nicolae Ceauşescu, România pe drumul construirii societății socialiste multilateral dezvoltate. 
Rapoarte, cuvântări, articole. Mai 1971 - februarie 1972, vol. 6, Editura Politică, Bucureşti, 
1972, pp. 620-686. 

9. Ibidem, p. 630. 

10. „Bizuindu-se pe studierea şi cunoaşterea legilor obiective ale dezvoltării sociale, Partidul Comunist 

trebuie să conducă în mod conştient acest vast şi complex proces revoluţionar.” (ibidem, p. 631) 

socioeconomice a antrenat dezvoltări similare în sfera suprastructurală a societăţii. Aceste 
transformări trebuie studiate şi înţelese în mod ştiinţific?, iar PCR va îndeplini această 
sarcină în conformitate, adică în mod ştiinţific”. Urmărind să organizeze şi să conducă în 
mod ştiinţific o societate tot mai raţională, PCR a acordat o atenţie deosebită dezvoltării 
cercetării ştiinţifice“ şi educaţiei generale a maselor. 

Justeţea acţiunilor PCR se datorează nu numai faptului că poate descifra cerinţele 
necesităţii istorice, ci şi pentru că a acordat importanţa cuvenită acestui domeniuf. Pentru 
că „viitorul comunist al patriei noastre depinde de dezvoltarea cu succes”? a muncii de 
educaţie, în 1965, învăţământul şi cercetarea ştiinţifică au făcut progrese remarcabiles, iar 
„în ultimii ani Secretariatul şi Comitetul Executiv al PCR au analizat activitatea educativă 
şi au stabilit un şir de măsuri în vederea îmbunătăţirii ei”?. 

Principiile ştiinţifice joacă un rol fundamental în făurirea politicii PCR. Principiile 
care orientează acţiunile şi gândirea PCR ţin de „materialismul dialectic şi istoric, o 
concepţie înaintată despre viaţă şi societate”, aşa cum au fost ele formulate de către 
doctrina marxist-leninistă!!. Aceste principii sunt singurele principii valide pentru fi 
practicate în orice sferă a activităţii sociale! şi în orice domeniu al cunoaşterii'”. De aceea, 
PCR va promova numai aceste principii în cercetarea ştiinţifică şi organizarea socială, 
orice altceva fiind respins întrucât este nepotrivit concepţiei PCR, căci 


Trebuie să fie clar pentru toţi cei care lucrează în aceste sectoare de activitate că mijloacele 
statului nostru socialist nu pot fi folosite sub nici o formă pentru propagarea unor concepții 
despre viață opuse ideilor noastre [subl. n.]. Nu putem admite ca pe diferite canale să se facă 


1. „Dezvoltarea forţelor de producţie, crearea unei puternice baze tehnico-materiale [au antrenat] 
schimbări radicale şi în relaţiile sociale, în organizarea conducerii societăţii, a legislaţiei şi nor- 
melor juridice în întreaga suprastructură a orânduirii noastre.” (Nicolae Ceauşescu, România pe 
drumul construirii societăţii socialiste multilateral dezvoltate. Rapoarte, cuvântări, articole. Mai 
1971 - februarie 1972, vol. 6, Editura Politică, Bucureşti, 1972, p. 643) 

2. „Pentru a elabora o linie politică justă, pentru a stabili măsurile organizatorice necesare realizării în 
practică a liniei politice generale, se cere studierea şi înţelegerea legilor obiective.” (ibidem, p. 646) 

3. „Este necesar să luăm toate măsurile pentru a asigura soluţionarea cât mai corespunzătoare a 
noilor probleme care apar, pentru a conduce în mod ştiinţific procesul de organizare a societăţii — 
aceasta constituind, de altfel, una din îndatoririle primordiale ale partidului şi statului nostru.” 
(ibidem, p. 643) 

4. „Un rol de seamă în formarea unei concepţii înaintate, în dezvoltarea conştiinţei socialiste îl are 
ştiinţa, factor tot mai important în progresul general al societăţii socialiste.” (ibidem, p. 671) 

5. „Lărgirea orizontului de cunoaştere al maselor este o condiţie a dezvoltării şi perfecţionării 
continue a democraţiei socialiste.” (ibidem, p. 671) 

6. „Faptul că, în decursul anilor, partidul nostru a avut o linie generală justă, a ştiut să aplice în mod 
creator adevărurile generale şi legile obiective ale construcţiei noii orânduiri la condiţiile concrete 
din ţara noastră se datoreşte şi preocupării sale permanente de organizare a activităţii politice- 
-ideologice, de înarmare a membrilor şi cadrelor de partid cu concepţia materialist-dialectică şi 
istorică despre viaţă şi societate.” (ibidem, p. 631) 


7. Ibidem. 

8. Ibidem, p. 637. 

9. Ibidem. 

10. Ibidem, pp. 630-631. 


11. „Marxism-leninismul [este] o învăţătură vie, care se reînnoieşte continuu - nu elaborează teze 
imuabile, o dată pentru totdeauna, ci ajută la cercetarea şi înţelegerea evenimentelor corespunzător 
noilor condiţii economice, sociale, naţionale, economice.” (ibidem, p. 644) 

12. De exemplu, „Politica externă [este] pătrunsă de spiritul concepţiei materialist-dialectice a 
partidului şi statului nostru” (ibidem, p. 650). 

13. „Cercetarea din domeniile fizica, chimia, matematica, biologia [duce] la concluzii care demon- 
strează materialitatea lumii, justeţea materialismului dialectic şi istoric.” (ibidem, p. 672) 

apologia brutalităţii, a modului de viaţă burghez. [...] Nu putem admite ca de dragul aşa-zisei 
libertăţi să se propage prin mijloacele noastre sau în ţara noastră concepţiile retrograde, mo- 
ravurile claselor exploatatoare, modul de viaţă burghez, indiferent de unde ar veni acesteal. 


Ştiinţele marxist-leniniste joacă un rol de primă importanţă în proiectul social al PCR, 
iar ştiinţele sociale se dovedesc mai necesare ca oricând pentru punerea în practică a 
acestui proiect. ASSP, noul organism creat pentru coordonarea şi eficientizarea activităţilor 
din acest domeniu, trebuie să abordeze/adopte o poziţie mai incisivă, să se implice mai 
mult în „lupta de idei” contemporană?, iar în acelaşi timp „Academia trebuie să devină un 
puternic centru de dezbatere liberă [subl. n.] a tuturor problemelor legate de progresul 
ştiinţelor sociale”?. 

Mai mult, se are în vedere „organizarea unei acţiuni de masă în vederea răspândirii 
cunoştinţelor ştiinţifice, pentru formarea unei concepţii înaintate despre viaţă, pentru 
cunoaşterea cuceririlor ştiinţei, dezvoltării societăţii şi a diferitelor concepţii filozofice”. 
În acest scop, va fi creat „un organism obştesc special care să se ocupe de răspândirea 
cunoştinţelor ştiinţifice în rândul maselor largi populare”5. Acest organism va fi Cabinetul 
de Ştiinţe Sociale şi Răspândirea Cunoştinţelor Ştiinţifice, care va funcţiona „în vederea 
desfăşurării în bune condiţii a muncii educative”€ în toate instituţiile de stat”. Propunerile 
lui Ceauşescu din noiembrie vor fi adoptate de către Plenara CC al PCR ca program de 
acţiune pentru îmbunătăţirea activităţii ideologice. 

Ştiinţele sociale ajung să deţină un rol special”, de importanţă „strategică” în proiectul 
social şi ideologic al PCR, iar funcţia propagandistică crescândă a acestor ştiinţe face ca 
fundamentul lor teoretic să fie unul condiţionat. Funcționarea acestor ştiinţe nu poate avea 
loc decât în condiţiile stabilite de PCR. Ştiinţele sociale nu pot fi ghidate decât de 
principiile marxism-leninismului şi materialismului dialectic şi istoric, profesarea altor 
principii fiind asociată, în buna tradiţie a marxismului de tip sovietic, „duşmanului 
burghez” şi, în consecinţă, strict interzisă. Astfel, fundamentele metodologice şi concep- 
tuale ale acestor ştiinţe, precum şi alocarea de resurse academice sunt stabilite de PCR, iar 
dezbaterea „liberă” din acest câmp ştiinţific nu poate avea loc decât în limitele trasate de 
programul ideologic al PCR. (Re)trasarea liniilor directoare ale proiectului ideologic al 
PCR din cea de-a doua jumătate a anului 1971 şi măsurile concrete luate de CC al PCR în 
vederea punerii în practică a prevederilor acestui program au avut urmări semnificative 


1. Nicolae Ceauşescu, România pe drumul construirii societăţii socialiste multilateral dezvoltate. 
Rapoarte, cuvântări, articole. Mai 1971 - februarie 1972, vol. 6, Editura Politică, Bucureşti, 
1972, p. 636. 

2. „Cu mai mult curaj, noile probleme ale dezvoltării sociale, naţionale şi internaţionale, concluziile 

ce se desprind din practica construcţiei socialiste, naţionale şi internaţionale. La această muncă vor 

participa nemijlocit cadrele de partid şi de stat care lcurează direct în conducerea diferitelor 

sectoare de activitate.” (ibidem, p. 672) 

Ibidem. 

Ibidem. 

Ibidem. 

Ibidem, p. 666. 

Cabinetele de ştiinţe sociale vor funcţiona „în toate întreprinderile, în instituţii, comune şi oraşe 

[...]. În cadrul acestor cabinete vor funcţiona şi centrele de documentare pentru activitatea 

politică-educativă. De regulă, aceste cabinete vor trebui să funcţioneze pe lângă cluburi, cămine 

culturale şi case de cultură” (ibidem). 

8. „Hotărârea Plenarei CC al PCR din 5 noiembrie 1971”, Scânteia, 6 noiembrie 1971. 

9. Pentru detalii asupra rolului special al ştiinţelor sociale în proiectul ideologic al PCR, vezi „Steno- 
grama şedinţei de lucru la CC al PCR în legătură cu cercetarea. 7 aprilie 1973, indicaţiile tov. Nicolae 
Ceauşescu” (ANIC, fondul CC al PCR - Secţia de Propagandă şi Agitaţie, dosar 20/1973, ff. 2-8). 

asupra evoluţiei generale a dinamicii domeniului ştiinţelor sociale, în sensul ideologizării 
acestora şi al creşterii rolului lor propagandistic. 

Această trecere în revistă a măsurilor menite să regleze schimburile academice din 
domeniul ştiinţelor sociale ne-a permis să identificăm felul în care tendinţele de liberalizare 
din sfera ştiinţelor sociale prezente la mijlocul anilor "60 se estompează treptat în (de)favoa- 
rea unei tot mai accentuate ideologizări a acestui domeniu. Se poate presupune că, dincolo 
de istoriile personale (formare şi carieră academică), posibilitatea dobândirii de resurse 
academice sporite în vederea eficientizării domeniului lor de activitate, precum şi cea a 
acumulării de capital social şi cultural îi vor face pe specialiştii din acest domeniu să 
accepte un program de cercetare ştiinţifică puternic ideologizat. Oferind legitimarea şi 
iluzia ştiinţificităţii, ştiinţele sociale vor fi un important instrument de folosit de către 
aparatul propagandistic în proiectul ideologic al PCR. 


Ştiinţele sociale în judeţul Iaşi (1970-1972) 


O analiză mai detaliată a statutului ştiinţific şi a dinamicii ştiinţelor sociale din judeţul Iaşi 
în perioada 1970-1971 ne va permite să ne formăm o imagine ceva mai clară asupra rolului 
pe care aceste ştiinţe îl jucau în cadrul proiectului ideologic total al PCR de la începutul 
anilor '70. Fiind unul din centrele universitare cele mai importante din România în perioada 
comunistă, Iaşul prezintă perspective de cercetare promițătoare pentru studiul de faţă. Vom 
putea vedea cum ştiinţele sociale funcţionează pentru a fundamenta şi legitima ştiinţific 
politica PCR, indiferent de nivelul celor cărora se adresează şi cadrul în care ele funcţio- 
nează : masele largi cuprinse în structurile învăţământului de partid, sau cei cu competenţe 
specifice din învăţământul superior sau institutele de cercetare. 


Activitatea „politico-educativă” din judeţul Iaşi (1970) 


În mai 1970, o brigadă a CC al PCR descinde la Iaşi pentru a analiza situaţia activităţii 
„ideologice şi politico-educative” din judeţul Iaşi!. În urma analizei acţiunilor unui număr 
important de organisme şi instituţii din judeţul Iaşi”, brigada conchide „dialectic” că, deşi 
s-au făcut progrese importante în acest domeniu de activitate, rămân încă multe de făcut 


»4 


sociale în învăţământul de cultură generală şi de specialitate”” pentru această activitate este 


1. „Concluziile brigăzii CC al PCR care a analizat stilul şi metodele de muncă ale organizaţiilor de 
partid din judeţul Iaşi în organizarea şi conducerea activităţii ideologice şi politico-educative” 
(ANIC, fondul CC al PCR - Secţia de Propagandă şi Agitaţie, dosar 20/1973, pp. 2-21). 

2. A fost analizată activitatea următoarelor organisme : Comitetul Judeţean de Partid, organizaţiile de 
masă şi obşteşti, instituţiile de cultură şi de învăţământ judeţene din municipiul laşi, Paşcani, 
Hârlău şi nouă comune din judeţ, comitetele de partid de la Centrul Universitar, din comerţ şi 
sănătate, organizaţiile de masă şi obşteşti din opt întreprinderi industriale, două întreprinderi 
agricole de stat, o întreprindere pentru mecanizarea agriculturii, nouă CAP-uri, institute de 
învăţământ superior şi cercetare, şcoli generale şi profesionale, licee, instituţii cultural-artistice şi 
educative, ziarul Flacăra Iaşului, Studioul de Radio Iaşi (ibidem, f. 2). 

3. Ibidem, f. 7. 

4. Ibidem, tf. 2-3. 

explicit recunoscută!, fiind ulterior confirmată pe parcursul documentului de frecventele 
referiri la rolul ştiinţelor sociale pentru activitatea ideologică a PCR. 

În încercarea de a îmbunătăţi activitatea ideologică, Comitetul Judeţean al PCR Iaşi 
decide să se adreseze diferențiat diferitelor categorii socioprofesionale, al căror grad de 
angajare politică diferă?. În acest demers au fost antrenate „cadre didactice, personalităţi 
ale vieţii ştiinţifice şi culturale din oraşul şi judeţul Iaşi”3, căci aura de ştiinţificitate adusă 
discursului de ştiinţele sociale este cum nu se poate mai potrivită. 

În mod specific, pentru intelectuali au fost organizate seminarii teoretice, programe de 
studiu individual, simpozioane, cercuri de studiu, cicluri de conferinţe pe teme reieşite din 
documentele Congresului al X-lea al PCR, simpozioane, mese rotunde, consultaţii”. 

Conform aceluiaşi demers, au fost organizate „cercuri de discuţii pe teme de ştiinţe 
sociale în licee (sociologie, filozofie)”5. Pentru cei necuprinşi în învăţământul de partid şi 
nici în sistemul de pregătire politico-ideologică au fost pregătite „cicluri de informări şi 
conferinţe privind principalele probleme ale politicii interne şi externe ale PCR şi ale 
statului nostru”S, însoţite de acţiuni de masă cum ar fi „decada Cărţii social-politice”. 
Transmiterea cunoştinţelor ştiinţifice este o preocupare constantă a Comitetului Judeţean 
Iaşi, care a analizat constant modul de predare a ştiinţelor sociale în diferite unităţi de 
producţie şi instituţii culturale din judeţul Iaşi şi a organizat universităţi populare, brigăzi 
ştiinţifice, cum ar fi „Prelecţiunile populare” adresate publicului larg la care au participat 
personalităţi cunoscute din Iaşi”. 

Brigada nu poate să nu constate insuficienţele prezente în întregul proces de activitate 
ideologică şi educativă, multe dintre ele privind domeniul şi funcţia ştiinţelor sociale, care au 
eşuat în a oferi o imagine coerentă a întregii activităţi ştiinţifice pe baza principiilor marxism- 
-leninismului. Principalele neajunsuri constatate în activitatea ideologică a Comitetului Judeţean 
Iaşi al PCR ţin de faptul că o parte semnificativă a oamenilor muncii nu sunt cuprinşi în vreo 
formă de activitate politico-educativă!0, că se acordă puţină atenţie problemelor metodologice 
şi nu se fac aplicaţii practice sau demonstraţii cu caracter vizual. Aceasta duce la deficienţe 
în pregătirea şi îndrumarea propagandiştilor!!. Difuzarea presei, a publicaţiilor social-poli- 
tice este defectuoasă în multe localităţi rurale din judeţul Iaşi, existând doar câteva numere 
din publicaţiile Lupta de clasă, Lumea, Munca de partid şi În ajutorul propagandistului!?. 

Este criticat faptul că în multe dintre cercurile de discuţii s-au abordat teme!” cu un „pro- 
nunţat caracter profesional” !* care lasă prea puţin loc discutării aspectelor politico-ideologic 


. ANIC, fondul CC al PCR - Secţia de Propagandă şi Agitaţie, dosar 20/1973, f. 2. 

. Ibidem. 

Ibidem. 

. Ibidem, f. 5. 

Ibidem. 

Ibidem. 

Ibidem. 

. Ibidem, f. 6. 

. Ibidem, f. 7. 

10. Ibidem. 

11. Ibidem, f. 9. 

12. Ibidem, f. 14. 

13. Astfel, în cadrul Cercului Ideologic de Lingvistică de la Facultatea de Filologie se dicută despre 
„Relaţia dintre lingvistica comparată şi tipologie” ; la Cercul Facultăţii de Matematică sunt abordate 
teme precum „Instituţionismul matematic”, „Curente constructiviste în matematică”, „Formalismul 
matematic” ; la Cercul de Fizică cu Aplicaţii în Construcţii şi Hidrotehnică se discută „Modele sub- 
stanţiale şi problema utilizării lor în construcţii şi hidrotehnică” ; la Organizaţia de Bază a Spitalului 
nr. 2 din laşi se discută pe tema „Hipocrate, întemeietor al gândirii medicale” (ibidem, ff. 8-9). 

14. Ibidem, f. 9. 

privind „bazele filozofice ale ştiinţelor particulare” ; mai mult, din discuţiile respective „nu 
rezultau cu claritate concluziile ce se desprind din documentele de partid pentru domeniile 
respective”!. De asemenea, se constată un „nivel scăzut al discuţiilor din învăţământul 
economic, repetarea aceloraşi teme de discuţie de la an la an”, precum şi neadecvarea conți- 
nuturilor cursurilor la diferitele grupuri de cursanţi, ceea ce duce la participarea redusă a 
acestora (între 10 şi 50%). Nu s-a reuşit nici organizarea în învăţământul superior a unor 
cercuri teoretice ale studenţilor, a unor cluburi şi cercuri de dezbateri politice’. 

Predarea ştiinţelor sociale, indiferent de nivel — licee, şcoli generale sau facultăți —, se 
face deseori în „manieră şcolărească”, „care nu stimulează gândirea creatoare a studenţilor, 
dezvoltarea interesului lor pentru studierea problemelor sociale”. De multe ori, cunoştin- 
tele social-politice sunt predate în învăţământul mediu de către cadre didactice nespecia- 
lizate, „a căror pregătire a fost lăsată de către Comitetul Judeţean de Partid aproape în 
exclusivitate pe seama Inspectoratului Şcolar”5. 

Deficiențe majore se constată şi din perspectiva calităţii pedagogice a predării ştiinţelor 
sociale. O temă recurentă apare şi în cazul judeţului Iaşi, unde se constată o „insuficientă 
combativitate faţă de diferitele teorii idealiste, retrograde, faţă de punctele de vedere con- 
trare poziţiilor partidului nostru, concomitent cu o prezentare necritică a ţărilor capita- 
liste” şi „tendinţe de apreciere necritică a moştenirii culturale, ca şi a unor curente din 
estetica şi creaţia contemporană, unde se face abstracţie de limitele ideologice ale aces- 
tora”8. Survine astfel „pericolul de a împrumuta necritic idei şi procedee artistice din 
Occident ca fiind «moderne»”?. În revistele studenţeşti, de exemplu, au apărut materiale 
necritice despre teorii şi fenomene social-politice din Occident, aşa cum este cazul artico- 
lului referitor la mişcarea hippie apărut în revista Viața Politehnicii sau al articolului „total 
necritic privind concepţia freudistă” apărut în revista Sympozion!. Această stare de lucruri 
este agravată de neajunsurile legate de „răspândirea cunoştinţelor ştiinţifice şi combaterea 
misticismului”, situaţie pentru care brigăzile ştiinţifice au o parte de vină, căci nu desfă- 
şoară o activitate constantă". 

În situaţia condiţiilor pentru dezvoltarea conştiinţei socialiste a maselor!?, realitatea 
relaţiilor de producţie (baza) face posibilă conlucrarea cu suprastructura. Astfel, Biroul 
Comitetului Judeţean laşi al PCR va lua măsuri efective pentru a îmbunătăţi activitatea 
politico-educativă în modul stipulat de documentele Congresului al X-lea al PCR, ce 
recomandă punerea în legătură a activităţilor ideologice cu „nevoile practicii, ale dezvoltării 


multilaterale a conştiinţei socialiste a populaţiei”!5. Se vor întreprinde demersuri pentru 


. ANIC, fondul CC al PCR - Secţia de Propagandă şi Agitaţie, dosar 20/1973, f. 9. 

. Ibidem. 

. Ibidem, f. 10. 

Ibidem. 

. Ibidem, f. 11. 

. „În multe lecţii, cât şi seminarii nu se fac eforturile necesare pentru abordarea creatoare a 
fenomenelor şi proceselor noi care au loc în societatea noastră, în lumea contemporană, pentru 
informarea studenţilor asupra diferitelor curente de idei şi înarmarea [subl. n.] lor împotriva 
concepţiilor şi teoriilor neştiinţifice, reacționare.” (ibidem, ff. 10-11) 

7. Ibidem, f. 11. 

8. Ibidem, f. 12. 

9. Ibidem. 

0. Ibidem, f. 15. 

11. Este dat exemplul negativ al celor şapte brigăzi ştiinţifice din Paşcani, care „nu s-au mai deplasat 

la sate din luna februarie” (ibidem, f. 13). 

12. Ibidem, f. 18. 

13. Ibidem. 


DURAR UNEe 


„ORGANIZAREA ŞTIINŢIFICĂ” A SOCIETĂȚII SAU ŞTIINŢELE SOCIALE... 147 


„îmbunătăţirea activităţii de educare ştiinţifică a populaţiei şi combaterea influențelor 
mistice”!. Cabinetul Judeţean de Partid „va asigura instruirea şi documentarea cadrelor 
didactice care predau ştiinţe sociale şi cunoştinţe social-politice” din învăţământul mediu?. 
Importanţa deţinută de ştiinţele sociale în economia proiectului ideologic total al PCR 
este mai mult decât evidentă în cazul judeţului Iaşi. Dimensiunea propagandistică a rolului 
deţinut de ştiinţele sociale în acest proiect predomină de departe, putându-se adresa, în 
virtutea legitimatoarei ştiinţificităţi a discursului practicat, unor categorii sociale largi, 
angajate sau nu politic, cu sau fără studii superioare, ştiinţele sociale funcţionând pentru 
asigurarea legitimării ştiinţifice a politicilor şi ideologiei PCR. În Iaşi, la fel ca în toată 
ţara probabil, angajarea decisivă a ştiinţelor sociale în proiectul ideologic al PCR consfinţită 
prin hotărârile CC al PCR din cea de-a doua jumătate a anului 1971 va da naştere la o serie 
de măsuri menite să eficientizeze acest domeniu şi care se vor derula în mod accelerat. 


Cabinetele de ştiinţe sociale şi răspândirea cunoştinţelor 
ştiinţifice în judeţul Iaşi (1971-1972) 


La propunerea lui Ceauşescu, consfinţită de aprobarea Plenarei CC al PCR din 3-5 
noiembrie 1971, sunt organizate cabinetele pentru ştiinţele sociale şi răspândirea cunoştin- 
telor ştiinţifice. Ele sunt adevărate „organisme vii cărora le revine un loc important în 
cadrul muncii politico-ideologice, pentru formarea şi dezvoltarea conştiinţei socialiste şi 
comuniste a maselor”5. Secţia de Propagandă a Comitetului Judeţean de Partid Iaşi „a 
îndrumat organele şi organizaţiile de partid din întreprinderi, instituţii şi comune” asupra 
metodologiei înfiinţării acestor cabinete, precum şi asupra activităţii lor”. 

Primul cabinet de acest gen din judeţul Iaşi a fost cel înfiinţat la nivel judeţean. Acest 
cabinet trebuia să răspundă „nevoilor învăţământului politico-ideologic, universităţii serale 
de marxism-leninism, lectorilor şi aparatului Comitetului Judeţean de Partid, cadrelor 
didactice [...] tuturor celor preocupaţi să aprofundeze ştiinţele sociale”, fiind structurat pe 
diferite domenii”. Înzestrat cu resursele necesare desfăşurării în bune condiţii a activităţii 
saleS, acest cabinet a constituit punctul de plecare pentru organizarea altor organisme similare 
în judeţul Iaşi. Cabinetul s-a dovedit deosebit de util pentru instruirea aparatului şi lectorilor 
Comitetului de Partid, a propagandiştilor judeţeni, pentru „înţelegerea conceptului de 
cabinete sociale, a locului şi activităţii acestora în activitatea politico-ideologică”?. 

În perioada decembrie 1971 - martie 1972, activiştii Secţiei de Propagandă şi lectorii 
Comitetului Judeţean de Partid Iaşi au lucrat pentru înfiinţarea cabinetelor de ştiinţe sociale 


ANIC, fondul CC al PCR - Secţia de Propagandă şi Agitaţie, dosar 20/1973, f. 20. 

Ibidem, f. 21. 

3. „Informarea privind organizarea şi activitatea Cabinetelor de ştiinţe sociale” (DJAN Iaşi, fondul 
30 - Comitetul Judeţean de Partid Iaşi, dosar 7, vol.Il/1972, I-C-2, ff. 51-59). 

4. Ibidem, f. 51. 

5. „Ştiinţa conducerii vieţii sociale; economie politică şi construcţie economică; principiile şi 
metodele muncii de partid, filozofie, sociologie şi ştiinţe politice ; probleme ale politicii externe 
a partidului şi statului nostru.” (ibidem) 

6. „Cabinetul dispune de o bibliotecă cu 20 000 de volume, de un centru de informare şi documentare 
unde se găseşte un bogat material didactic : grafice, scheme funcţionale, scheme-bloc, diagrame, 
organigrame privind realizările şi perspectivele de dezvoltare ale judeţului Iaşi, construcţia de 
partid şi de stat, sociologie, filozofie, economie politică socialistă şi construcţie economică, 
economie politică capitalistă. Se lucrează la organizarea pe săli a unor sectoare precum istoria PCR 
şi a mişcării muncitoreşti din România, etică şi estetică.” (ibidem, f. 52) 

7. Ibidem. 

în comunele județului şi dotarea lor cu material corespunzător. În urma acestor acţiuni, în 
aprilie 1972, toate instituţiile de învăţământ superior din judeţul Iaşi, toate liceele, un 
număr de şcoli generale, de întreprinderi şi 65 de comune dispuneau de cabinete pentru 
ştiinţele sociale şi răspândirea cunoştinţelor ştiinţifice?. Sunt aduse numeroase exemple 
pozitive de funcţionare a cabinetelor de ştiinţe sociale”, cu o activitate susţinută“. 

Adresându-se, prin neutralitatea discursul „ştiinţific”, unui public larg, cabinetele de 
ştiinţe sociale se străduiesc să rezolve câteva dintre cele mai importante deficienţe constatate 
de raportul asupra activităţii ideologice şi politico-educative din judeţul Iaşi şi semnalate 
mai sus, şi anume slaba calitate a predării ştiinţelor sociale şi a activităţilor propagandistice, 
necuprinderea unui număr însemnat de oameni ai muncii în nici o formă de învăţământ 
politic şi dezinformarea „politico-educativă” ce pare să caracterizeze lumea satelor. Astfel, 
în activităţile variate şi multiple organizate de cabinetele de ştiinţe sociale sunt angrenaţi 
propagandiştii, cadrele de răspundere, cursanţii învăţământului de partid şi ai UTC, 
„precum şi alţi oameni ai muncii neîncadraţi în vreo formă organizată de studiu”5. Succesul 
de care s-au bucurat acţiunile unora dintre cabinetele de ştiinţe sociale din judeţul Iaşi 
confirmă eficienţa acestui tip de acţiuni. 

Însă organizarea cabinetelor de ştiinţe sociale din judeţul Iaşi cunoaşte şi multe aspecte 
negative, căci, „deşi la Plenara din 3-5 noiembrie au fost fixate sarcini precise privind 
noile organisme, multe organizaţii de partid de bază nu au trecut la acţiuni concrete în 
această directie”. În 10 întreprinderi şi în nici o comună” din judeţul Iaşi nu există 


1. „În martie 1972, 40 de comune din judeţul Iaşi au primit câte un set de 60-70 de «litouri» 
(materiale didactice, grafice, organigrame, scheme funcţionale) pe teme de construcţie de partid şi 
de stat, filozofie-sociologie, economie şi construcţie economică, economie şi politică capitalistă, 
făcându-se concomitent şi demersuri pentru dotarea cu carte politică a satelor.” (DJAN Iaşi, fondul 
30 - Comitetul Judeţean de Partid Iaşi, dosar VII, vol. 11/1972, I-C-2, ff. 52-53) 

2. Ibidem, f. 53. 

3. Fabricile ieşene IRE, Fabrica de Tricotaje Moldova, UFS, Uzina Mecanică Nicolina, Fabrica de 
Confectii, Ţesătoria de Mătase Victoria, Regionala CFR, Fabrica de Antibiotice, Complexul Indus- 
trial de Morărit şi Panificaţie ; unităţile de învăţământ Liceul Economic din Iaşi, Liceele nr. 1, 2, 
6 şi 8, Liceul Agricol Podu Iloaiei, cabinetele orăşeneşti Hârlău şi Târgu Frumos, cabinetele de 
ştiinţe sociale din comunele Ruginoasa, Tătăraşi, Gorban, Țibana, Scânteia, Ciorteşti, Todireşti, 
comunele Stolceni-Prăjeşti, Dobrovăț, Prisecani, Scheia, Cristeşti, Moţca (ibidem, ff. 53-54). 

4. Este dat exemplul cabinetelor din municipiul laşi care organizează manifestări săptămânale, zilnice 
sau de două-trei ori pe săptămână, structurate pe domenii de activitate, după planuri întocmite cu 
grijă din timp (ibidem, f. 53). 

5. Ibidem. 

6. În comuna Ţibana, Comitetul Comunal de Partid a organizat acţiuni sistematice, „strâns legate de 
problematica învăţământului de partid, de cerinţele şi preocupările sătenilor”. În cadrul Cabinetului 
de Ştiinţe Sociale se desfăşoară diverse activităţi ale cursanților, folosindu-se materialele didactice 
din dotarea cabinetului. Au fost organizate simpozioane, consultaţii pe diverse teme. Manifestările 
sunt frecvent organizate, aproape zilnic, şi sunt dedicate unei categorii anume de cetăţeni, cum ar 
fi organizarea „Zilei intelectualului”. Astfel, Cabinetul de Ştiinţe Sociale a devenit „o prezenţă 
activă în viaţa spirituală a comunei Ţibana” (ibidem, f. 53). Apoi, la Fabrica de Confecţii laşi a 
fost organizat cu ajutorul direct al Cabinetului Judeţean de Ştiinţe Sociale un ciclu de prelegeri pe 
teme politico-ideologice adresate salariaţilor necuprinşi în învăţământul de partid şi de stat. In 
decurs de o lună, colectivele de muncă din toate sectoarele participă prin rotaţie la o astfel de 
manifestare (ibidem, f. 54). „La Cabinetul de Ştiinţe Sociale de la Liceul nr. 1 din laşi a fost 
organizat un schimb de experienţă în cadrul căruia au fost discutate aspecte concrete ale muncii 
politico-ideologice.” (ibidem, f. 55) 

7. Ibidem. 

8. Printre acestea se numără întreprinderile Proletarul, Trustul de Instalaţii-montaj, Autobaza nr. 2, 
Spicul (ibidem). 

9. De exemplu, Plugari, Grajduri, Coarnele Caprei, Cozmeşti, Erbiceni, Popeşti, Româneşti (ibidem). 

cabinete de ştiinţe sociale. De asemenea, există un număr însemnat de cabinete cu bază 
documentară slabă! sau a căror organizare este neadecvată şi care nu organizează activităţi 
sistematice?. În această situaţie, acţiunile pentru care cabinetele de ştiinţe sociale au fost 
create sunt sortite eşecului*. S-a observat că activitatea generală a cabinetului are de câştigat 
acolo unde colectivele de conducere sunt structurate pe domenii de activitate şi unde colec- 
tivele sunt închegate. Însă există numeroase cazuri* când modul în care cabinetele sunt conduse 
de către „colective obşteşti de conducere” lasă de dorit. Comitetul Judeţean de Partid Iaşi 
îşi asumă responsabilitatea pentru această stare de lucruri, pentru că nu s-a străduit îndeajuns 
să îndeplinească sarcinile trasate€, pentru „sprijinul insuficient acordat secţiei de propa- 
gandă în acţiunea practică [...] de organizare a cabinetelor de ştiinţe sociale”?. 

În consecinţă, se stabilesc o serie de măsuri menite să ducă la îmbunătăţirea situaţiei exis- 
tente: se va continua înfiinţarea unor cabinete de ştiinţe sociale, urmând ca până la 1 mai 
1972 toate unităţile economice şi instituţiile din oraşe şi toate comunele judeţului Iaşi să aibă 
câte un asemenea cabinet. Se vor intensifica acţiunile de control şi îndrumare din partea 
Cabinetului Judeţean de Ştiinţe Sociale, iar în luna aprilie va continua dotarea cabinetelor 
de ştiinţe sociale cu materiale didactice, cum ar fi scheme şi grafice privind dezvoltarea eco- 
nomică şi socioculturală a ţării şi a judeţului Iaşi” în cincinalul 1971-1975. Se vor lua măsuri 
adecvate pentru asigurarea spaţiului necesar noilor cabinete, a fondului lor documentar", 


1. În astfel de cabinete există „doar câteva broşuri şi colecţii de ziare”. Lipsesc cărţile social-politice 
şi publicaţiile de mare actualitate, nu există aparatură adecvată care să permită desfăşurarea de 
activităţi cu caracter modern. Este cazul localităţilor Focuri, Strunga, Moşna, Voineşti, Strunga 
şi Bârnova. În unele sate îndepărtate, cum ar fi Bosia, Comarna, Lungani, nu s-a creat nici măcar 
un punct de documentare cu materiale politico-ideologice de strictă necesitate pentru consultare, 
pentru pregătirea de expuneri şi conferinţe, pentru activităţile educative (DJAN Iaşi, fondul 30 — 
Comitetul Judeţean de Partid Iaşi, dosar VII, vol. 11/1972, I-C-2, ff. 56-57). 

2. „Unele cabinete sunt expoziţii de planşe, neavând un caracter funcţional, cum este conceput un 
cabinet de ştiinţe sociale.” (ibidem, f. 55) Programele de muncă ale unor cabinete nu sunt bine 
întocmite, nu cuprind cele mai importante probleme ideologice care să fie prezentate şi dezbătute 
cu diferite categorii de oameni ai muncii şi nu asigură continuitatea acţiunilor, cum se întâmplă 
în localităţile Ciurea, Heleşti, Holboca, Mironeasa, Brăieşti (ibidem, f. 56). 

3. „Cu toate că în majoritatea comunelor s-a acţionat pentru ca cetăţenii din satele îndepărtate să 
dispună de materiale documentare proprii, cabinetele de ştiinţe sociale având în aceste sate 
anumite puncte de informare şi documentare - multe dintre ele nu corespund menirii lor pentru că 
sunt lipsite de minimul necesar de documente, reviste şi ziare [ele nu au] nici măcar planuri 
tematice, bibliografiile şi expunerile elaborate în sprijinul propagandiştilor de la învăţământul de 
partid.” (ibidem, f. 57) 

. La fel ca în localităţile Butel, Grozeşti, Victoria şi Trifeşti (ibidem, f. 56). 

. Ibidem, ff. 56-57. 

Ibidem. 

. Ibidem, f. 58. 

. Grupe de activişti ai Secţiei de Propagandă a Comitetului Judeţean de Partid Iaşi vor ajuta la 
întocmirea programelor de lucru, la constituirea colectivelor de conducere şi la alcătuirea a 
trei-patru activităţi politico-ideologice model, ce vor avea un caracter diferențiat, urmând să 
participe de cel puţin două ori pe lună la aceste activităţi („Măsuri privind sprijinirea organizaţiilor 
de partid pentru constituirea cabinetelor de ştiinţe sociale”, ibidem, ff. 60-61). 

9. Ibidem, f. 59. 

10. Ibidem, ff. 60-61. 

11. Secţia de Propagandă a Comitetului Judeţean de Partid Iaşi, împreună cu Consiliul Judeţean 
Popular, cu Comitetul Judeţean pentru Cultură şi Educaţie Socialistă, cu UTC şi UJCAP vor 
acţiona pentru concentrarea fondului documentar pe probleme politico-ideologice şi vor face abo- 
namente la diferite publicaţii sociopolitice. Se va stabili ce materiale documentare lipsesc, urmând 

să fie achiziţionate : opere ale clasicilor marxişti-leninişti, documente de partid şi de stat, ziare 
şi reviste şi vor stabili procurarea mijloacelor băneşti necesare (ibidem, f. 60). 

a mijloacelor audio vizuale ce vor fi utilizate!. În vara anului 1972 vor avea loc în mod 
intens activităţi pe teme politico-ideologice, de răspândire a cunoştinţelor ştiinţifice?. 


Ştiinţele sociale în instituţiile de învăţământ superior 
şi de cercetare din judeţul Iaşi (1971-1972) 


Centru universitar şi academic de prestigiu din România, Iaşul de la începutul anilor '70 
reuneşte importante structuri de cercetare şi un număr însemnat cercetători şi cadre 
universitare din domeniul ştiinţelor sociale. În cadrul celor două institute ale ASSP din Iaşi 
(Centrul de Ştiinţe Sociale şi Institutul de Istorie şi Arheologie „A.D. Xenopol”), al 
Centrului de Lingvistică, Istorie Literară şi Folclor al Academiei RSR, al Centrului de 
Sociologie al Universităţii „Al.I. Cuza” din Iaşi, al Centrului de Studii pentru Problemele 
Tineretului de pe lângă Comitetul Judeţean UTC şi al catedrelor de ştiinţe sociale din 
învăţământul superior din laşi activează peste 170 de cercetători şi cadre didactice univer- 
sitare din domeniul ştiinţelor sociale’. 

Rolul ştiinţelor sociale în configurarea societăţii socialiste a câştigat în importanţă, căci 
„mutații din domeniul vieţii sociale au determinat noi sarcini sporite pentru ştiinţele 
sociale”*. În lumina hotărârilor Congresului al X-lea al PCR, cercetătorii sunt hotărâți 
„să-şi concentreze activitatea pentru studierea actuală a ţării noastre [...] să ofere material 
pentru concluzii în vederea soluționării problemelor dezvoltării societăţii noastre”. Progra- 
mul ideologic al PCR conturat în iulie şi noiembrie 1971 a impulsionat decisiv acest dome- 
niu, constatându-se o „evidentă îmbunătăţire a activităţilor din domeniul ştiinţelor sociale”. 
În parametrii stabiliţi de programul ideologic din 1971, cercetarea din ştiinţele sociale se 
concentrează asupra studiului „fenomenelor caracteristice pentru dezvoltarea actuală a ţării 
noastre” ; abordând „o nouă problematică”, ştiinţele sociale contribuie „la generalizarea 
experienţei construcţiei socialiste şi pun la dispoziţia organelor de decizie soluţii pentru 
rezolvarea problemelor ridicate de dezvoltarea multilaterală a societăţii noastre socialiste”. 

Ştiinţele sociale din judeţul Iaşi nu fac excepţie. Activitatea institutelor de cercetare şi 
a catedrelor de ştiinţe sociale din învăţământul superior ieşean este ghidată de o „mai bună 
orientare tematică către realităţile sociale actuale, sporirea fermităţii ideologice şi îmbu- 
nătăţirea calităţii muncii de cercetare”. Astfel, planurile de cercetare sunt orientate acum 
„mai mult decât în trecut spre nevoile practicii”. Se constată îmbunătăţirea modului în 
care rezultatele cercetării sunt puse în practică, ceea ce duce la eficienţa activităţilor 
economice şi sociale!. Activitatea publicistică din domeniul ştiinţelor sociale a crescut 


= 


. DJAN Iaşi, fondul 30 - Comitetul Judeţean de Partid Iaşi, dosar VII, vol. 11/1972, I-C-2, f. 59. 

. Ibidem. 

. „Informare privind activitatea de cercetare ştiinţifică din domeniul ştiinţelor sociale în instituţiile 
de învăţământ superior şi de cercetare din laşi” (ibidem, ff. 202-211). 

. Ibidem, f. 202. 

Ibidem. 

Ibidem. 

. Ibidem, f. 203. 

. Ibidem. 

. Ibidem. 

. Ibidem, ff. 203-204. Astfel, Centrul de Ştiinţe Sociale Iaşi a încheiat contracte de cercetare cu 
unele întreprinderi din Moldova, pe teme cu aplicaţii directe în activitatea economică (ibidem, 
f. 204). 

considerabil şi şi-a diversificat tematica, incluzând lucrări referitoare la probleme actuale 
ale societăţii româneşti!. Viaţa academică din Iaşi a fost dinamizată şi de numeroase 
manifestări ştiintifice’. 

Însă în domeniul ştiinţelor sociale din Iaşi există serioase deficienţe, din cauza cărora 
munca de cercetare din acest domeniu nu se desfăşoară pe „măsura condiţiilor de care 
dispunem şi a sarcinilor stabilite de partid în acest domeniu”3. Aceste deficienţe tin în 
primul rând de necoordonarea eforturilor spre un ţel unic, astfel încât dispersarea tematică 
a cercetărilor şi a „forţelor şi mijloacelor de cercetare” fac imposibilă ajungerea la unele 
„concluzii generalizatoare şi reduce eficienţa finală a cercetării [subl. n.]”*. 

Deşi tematica de cercetare a ştiinţelor sociale din Iaşi din anul 1971 este puternic ideo- 
logizată5, se consideră că temele cercetărilor sociale care se desfăşoară în Iaşi lasă mult de 
dorit din mai multe puncte de vedere. Ele sunt „formulate prea general”€ şi „tratate în aceeaşi 
manieră generală, nu este aprofundată analiza unor procese”. De asemenea, numeroase 
cercetări abordează „teme minore, fără consecinţe pentru practica economico-socială”?. În 
schimb, lipsesc temele care să concentreze mai multe probleme similare din diferite disci- 
pline, care să permită practicarea unei cercetări interdisciplinare în vederea rezolvării unor 
probleme majore actuale, specifice judeţului Iaşi”. În aceste condiţii, nu sunt elaborate 
studii de sinteză, lucrări de amploare pe teme actuale, studii care „să slujească perfecţio- 
narea conducerii vieţii sociale”. Orientarea temporală a cercetărilor este de cele mai 
multe ori total nepractică, preferându-se studierea „trecutului istoric” în locul „prezentu- 
lui”!!. Aceasta duce la imposibilitatea valorificării acestor studii altfel decât prin publicare. 

Lipsa finalităţii practice a acestor studii, caracterul lor preponderent teoretic, faptul că 
nu oferă soluţii pentru practica socială sunt cauzate parţial de prezenţa sporadică în 
întreprinderi şi în unităţile socialiste a cercetătorilor şi a cadrelor didactice ieşene”. 
„Participarea insuficientă a cadrelor din ştiinţele sociale” la viaţa judeţului Iaşi, „la 
practica socială din acest județ”! este datorată şi unor atitudini şi opţiuni personale ale 


1. Au fost publicate următoarele volume : Monografia Iaşului, Sociologia în acțiune, Ritmuri contem- 
porane, Datoria etică, Binele şi răul, Schița unei logici naturale, Valoarea deducţiei, Dezvoltarea 
satului românesc contemporan ; alte volume se aflau în curs de apariţie: un volum consacrat 
marketingului, un volum de cercetări asupra economiei întreprinderii, o lucrare privind gândirea 
economică în perioada interbelică, cursuri de economie politică, de sociologie şi de istoria doc- 
trinelor economice (DJAN Iaşi, fondul 30 - Comitetul Judeţean de Partid Iaşi, dosar VII, vol. I1/1972, 
I-C-2, f. 204). 

2. Au fost organizate dezbateri şi simpozioane ştiinţifice, cum ar fi: „Eficienţa economică”, „Gestiu- 
nea economică proprie”, „Conducerea de către partid a întregii activităţi economice”, „Socia- 
lismul şi personalitatea” (ibidem, f. 205). 

. Ibidem. 

. Ibidem. 

5. „Tematica activităţii de cercetare ştiinţifică în domeniul ştiinţelor sociale pe anul 1972” (ibidem, 
ff. 205, 212-217). 

6. Teme de cercetare cum ar fi: „Concepții şi teorii asupra economiei întreprinderii capitaliste”, la 
Centrul de Ştiinţe Sociale Iaşi; „Probleme de estetică industrială”, la Catedra de Materialism 
Dialectic şi Istoric a Universităţii „Al.I. Cuza”, Iaşi; „Politica culturală a statului socialist”, la 
Catedra de Socialism Ştiinţific a Universităţii „Al.I. Cuza”, Iaşi; „Principiile retribuirii muncii 
în socialism”, la Catedra de Ştiinţe Sociale a Institutului Agronomic Iaşi (ibidem, f. 207). 

7. Ibidem. 

8. Ibidem. 

9. Ibidem. 

10. Ibidem, f. 208. 

11. Ibidem. 

12. Ibidem. 

13. Ibidem. 

cercetătorilor, motivaţi mai mult de „dorinţa de afirmare individuală” şi lipsiţi de „spirit 
de echipă, de spirit tovărăşesc, principial”!. „Insuficientul control din partea conducerii 
respectivelor institute, caracterul formal, lipsa simțului de răspundere la unele cadre”? au 
dus la apariţia multora dintre aceste deficienţe. 

Se stabilesc măsuri pentru remedierea acestor neajunsuri. În primul rând, planurile de 
cercetare din ştiinţele sociale se vor elabora „respectând indicaţiile conducerii partidului”, 
„nevoile vieţii sociale”3. În acelaşi timp, va fi intensificat controlul asupra executării pla- 
nurilor de cercetare, recomandându-se o exigenţă sporită. În vederea îmbunătăţirii contro- 
lului Comitetului Judeţean de Partid asupra muncii de cercetare din domeniul ştiinţelor 
sociale, la începutul anului şcolar, Secţia de Propagandă a Comitetului Judeţean de partid 
îi va prezenta secretatului Comitetului planurile de cercetare pentru anul 1973. Secretarul 
Comitetului Judeţean va fi informat semestrial asupra modului „în care se înfăptuiesc 
măsurile adoptate şi se desfăşoară activitatea de cercetare în ştiinţele sociale”?. 

Apoi, coordonarea muncii de cercetare în domeniul ştiinţelor sociale din judeţul Iaşi va 
reveni Centrului de Cercetări Sociale al ASSP, conform prevederilor statuare ale acestuia. 
Centrul va formula teme de cercetare de interes general, cu caracter interdisciplinar, în care 
vor fi antrenate cadre de la mai multe catedre şi institute de cercetare în ştiinţele sociale“. 

Mai multe măsuri vizează o mai bună adaptare a cercetării sociale la nevoile practicii. 
Astfel, în proiectele de cercetare ce au în vedere judeţul Iaşi vor fi implicate şi persoane de 
răspundere din cadrul partidului şi statului, persoane care „în lumina indicaţiilor conducerii 
partidului trebuie să participe nemijlocit la munca de cercetare ştiinţifică în domeniul 
ştiinţelor sociale”7. Totodată, Secţia de Propagandă a Comitetului Judeţean de Partid Iaşi, 
împreună cu comisia economică, vor demara atragerea cadrelor de ştiinţe sociale în „consi- 
liile oamenilor muncii, ca şi în alte organisme de conducere colectivă din unităţile eco- 
nomice şi instituţiile socioculturale”8. În acelaşi timp, cadrele de ştiinţe sociale vor fi 
„folosite” în „procesul conducerii activităţii social-economice” de către Comitetele Jude- 
tean, Municipale şi Orăşeneşti?. 

Alături de motivele care apar şi în discursul „central” al PCR, cum ar fi înregimentarea 
ideologică a ştiinţelor sociale în proiectul ideologic comunist, caracterul prospectiv şi 
militant al acestor ştiinţe, difuzarea principiilor marxist-leniniste în toate ramurile activităţii 
sociale şi legitimarea politicilor PCR, sesizăm modul în care ideologizarea ştiinţelor 
sociale poate fi posibilă numai în condiţiile în care ele promovează un adevăr unic şi egal 
cu sine însuşi. Cerinţele coordonării „interdisciplinare” a cercetărilor sociale pentru des- 
prinderea de „concluzii generalizatoare” cu privire la societate vorbesc despre funcţionarea 
acestor ştiinţe în cadrul unui proiect ideologic ce propune un adevăr unic şi „plin”, în care 
răspunsurile există înainte ca întrebările să fie formulate. În aceste condiţii, „caracterul 
practic şi aplicat” al cercetărilor cerut din partea ştiinţelor sociale, în vederea căruia se 
promovează asiduu conlucrarea dintre ştiinţă (suprastructură) şi realitatea bazei (a relaţiilor 
de producţie), îşi dezvăluie sensul. Ştiinţele sociale trebuie să funcţioneze drept cordon de 
transmisie între sfera relaţiilor de producţie şi cea a suprastructurii ideologice, urmând să 


DJAN laşi, fondul 30 - Comitetul Judeţean de Partid Iaşi, dosar VII, vol. 11/1972, I-C-2, f. 208. 
Ibidem, f. 209. 

Ibidem. 

Ibidem, f. 211. 

Ibidem, f. 209. 

Ibidem. 

Ibidem, f. 210. 

Ibidem, ff. 210-211. 

Ibidem, ff. 210-211. 

traducă în mod practic şi reciproc cerinţele unei sfere pentru cealaltă. Validarea calitativă 
a cercetărilor sociale vine din partea „realităţii înseşi”. La nivelul limbajului, observăm că 
această funcţie este sugerată de faptul că despre ştiinţele sociale se vorbeşte în termeni de 
„producţie”, de „realizare a planului”, schimburile ce au loc în acest domeniu fiind 
asimilate celor care au loc în sfera industriei. 

Element-cheie în proiectul ideologic al PCR, căruia îi asigură mult-căutata legitimi- 
tate ştiinţifică, ştiinţele sociale funcţionează prea puţin în limitele câmpului relaţiilor 
academice. Fără îndoială că funcţionarea lor în proiectul ideologic comunist deschide 
oportunitatea acumulării de capital cultural şi simbolic pentru unii, al pierderii acestui 
capital pentru alții". 

Tendenţial însă, dogmatismul ştiinţelor sociale şi rolul jucat de ele în cadrul proiectului 
ideologic al PCR lasă prea puţin loc unei cercetări sociale alternative, capabile să favorizeze 
formularea de atitudini sociale critice şi de înnoire ideologică. 


In loc de concluzii 


Cercetarea modului în care ştiinţele sociale funcţionează în cazul Iaşului, în dubla sa 
ipostază - de centru academic şi de centru industrial - ne oferă indicii preţioase asupra 
statutului şi rolului îndeplinit de aceste ştiinţe în proiectul ideologic şi social al PCR. Fie 
că este vorba despre banalitatea şi praful cabinetelor de ştiinţe sociale şi răspândire a 
cunoştinţelor ştiinţifice, care se adresează publicului larg şi traduc în limbaj ştiinţific 
politica şi ideologia PCR, fie că este vorba despre institutele de cercetare şi instituţiile de 
învăţământ superior, unde ştiinţele sociale se străduiesc să traducă principiile marxism- 
-leninismului în toate sferele realităţii sociale, aceste ştiinţe nu pot funcţiona decât în mod 
propagandistic. Cazul Iaşului ne permite să întrezărim consecinţele de ordin practic 
antrenate pe care funcţionarea maşinii ideologice şi propagandistice „centrale” le antrenează 
asupra dinamicii şi statutului ştiinţelor sociale în România anilor '70. 

Ţinând seama de relaţia specială a ştiinţelor sociale cu marxismul şi de pretenţia 
generală de legitimare ştiinţifică a proiectului comunist, studiul de faţă şi-a propus să 
cerceteze statutul şi funcţionarea acestor ştiinţe în România comunistă din perioada 1965- 
-1971. Nu am urmărit o abordare monografică (nici în privinţa surselor şi nici a meto- 
dologiei) a acestei problematici, deşi o astfel de abordare monografică rămâne extrem de 
necesară în literatura dedicată subiectului. Concluziile cercetării rămân astfel doar concluzii 
parțiale şi sugestii, invitând la o confirmare sau infirmare ulterioară. 

Perioada 1968-1971 este cea în care măsurile de liberalizare a societăţii româneşti 
demarate începând cu anii 1964-1965 lasă treptat locul unei „restalinizări interne”, unei 
„închideri” societale după model stalinist. Urmărind reglementările dinamicii ştiinţelor 
sociale în perioada 1965-1971 şi având ca punct de referinţă demersurile teoretice ale lui 
Marcuse, prezenta cercetare a încercat să demonstreze că această tendinţă poate fi urmărită 
empiric în domeniul ştiinţelor sociale. Rolul tot mai important jucat de aceste ştiinţe în 
proiectul ideologic al PCR conduce la alocarea unor resurse academice importante pentru 
acest domeniu şi la posibilitatea acumulării de capital simbolic şi cultural pentru practicanţii 
acestor ştiinţe. Fără îndoială că există cazuri individuale, lucrări şi cercetări din perioada 
respectivă ulterioară ce dovedesc viabilitatea şi valoarea academică, chiar dacă proiectul 


1. „Memoriu” (al preşedintelui filialei laşi al Academiei RSR) (DJAN Iaşi, fondul 30 - Comitetul 
Judeţean de Partid Iaşi, dosar 8/1969, ff. 186-187). 

ideologic în cadrul căruia trebuiau să funcţioneze nu mai e de actualitate. Privind însă acest 
domeniu din perspectivă structurală, constatăm că fundamentele metodologice şi teoretice 
ale acestor ştiinţe sunt grav afectate de imersiunea ideologicului, făcând ca cercetarea 
socială din România să fie afectată pe termen mediu de acest „compromis”. De altfel, 
(re)desfiinţarea facultăţilor de sociologie din anul 1977 şi monopolizarea acestui domeniu 
de către Academia „Ştefan Gheorghiu”! închide cercul procesului treptat, dar sigur de 
(re)ideologizare a ştiinţelor sociale în România comunistă. 


1. Mihai Dinu Gheorghiu, op. cit., p. 97. 


STRUCTURI DE STAT 


Dan Drăghia 


Apărarea regimului sau apărarea frontierelor ? 
Trupele de grăniceri (1944-1960) 


Interogaţia din titlul studiului pune în lumină exact tema de cercetare a volumului de faţă, 
care îşi propune să facă o radiografie a câtorva dintre structurile politice şi administrative 
ce au contribuit la întărirea şi menţinerea la putere a comunismului românesc. Una dintre 
acestea a fost şi instituţia grănicerilor, organism fundamental al oricărui stat, dar cu atât 
mai mult al unuia comunist, după cum vom vedea în continuare. Trecând peste latura docu- 
mentară, proprie oricărei cercetări şi indispensabilă obiectivelor acesteia, avem înfăţişat 
aici primul obiectiv al studiului, şi anume evidenţierea rolului pe care l-a avut acest orga- 
nism de stat în prima parte a regimului comunist. 

Oriunde a ajuns la putere, comunismul s-a manifestat sub forma partidului-stat!, trăsătură 
caracteristică a regimurilor totalitare, care nu pot accepta concurenţa pentru putere specifică 
lumii democratice. Pe baza acestei logici, cele două fațete prezente în titlu se întrepătrund 
şi pot fi interpretate în sensul următor : regimul însemna Partidul Comunist, iar frontierele 
însemnau statul român. Mergând şi mai departe cu raţionamentul, frontierele reprezentau 
limitele teritoriale ale regimului comunist românesc, pe care grănicerii au avut sarcina să 
le apere vreme de aproape jumătate de secol. Prin urmare, al doilea obiectiv al acestui studiu 
este tocmai acela de a cerceta până unde se întindea politicul şi unde începea statul în 
activitatea grănicerilor sau, mai bine spus, dacă exista vreo delimitare între cele două laturi. 

O scurtă privire asupra bibliografiei comunismului românesc ne pune în faţa unei can- 
tităţi impresionante de lucrări de memorialistică, mai ales din partea celor care au avut de 
suferit abuzurile regimului, şi numeroase lucrări ce au ca subiect latura ideologică a 
acestuia sau structurile sale de partid. Nu la fel de numeroase sunt însă lucrările care au ca 
subiect latura organizaţională a aparatului de stat comunist, majoritatea tratând modul de 
organizare şi de funcţionare a Securităţii, la rândul său o instituţie a regimului, înţeles ca 
întruchipare a statului. Completarea acestei cunoaşteri despre aparatul de stat comunist se 
poate realiza prin studii care au în centru diverse astfel de instituţii, mai mult sau mai puţin 
importante în schema administrativă comunistă, deoarece cunoaşterea generală a comu- 
nismului ne arată că nu a existat nici o zonă a societăţii româneşti unde partidul să nu fi 
încercat să pătrundă. 


1. Stéphane Courtois (coord.), Dicţionarul comunismului, traducere de Mihai Ungureanu, Aliza 
Ardeleanu, Gabriela Ciubuc, Editura Polirom, Iaşi, 2008, p. 12. 

În ceea ce priveşte organizarea, funcţionarea şi acţiunile întreprinse de grăniceri în 
perioada regimului comunist, bibliografia este mai mult decât săracă, având o structură 
similară bibliografiei comunismului românesc: mai numeroase sunt lucrările de memo- 
rialistică ale celor care au încercat să plece din ţară, în timp ce lucrările despre structura 
şi funcţiile acestei arme lipsesc aproape complet. Găsim doar o serie de menţiuni în 
colecţiile de documente ce au ca subiect Ministerul Afacerilor Interne (MAI) şi aparatul de 
Securitate. Situaţia este oarecum explicabilă, dacă ne gândim că trupele de grăniceri au 
funcţionat din martie 1960 în cadrul Ministerului Forţelor Armate (MFA)!, ale cărui arhive 
sunt greu accesibile pentru cercetători. Acesta, alături de concentrarea analizei şi surprin- 
derea perioadei de vârf a represiunii comuniste, este şi unul dintre motivele pentru care 
studiul de faţă se opreşte doar asupra perioadei 1944-1960. 

Totuşi, informaţiile pe această temă nu lipsesc, deşi sunt disparate şi puternic impregnate 
de limbajul de lemn comunist care le face greu de parcurs şi pus cap la cap într-un studiu 
coerent?. În cazul de faţă, principala sursă de documentare, graţie şi organizării unitare a 
materialului, a fost Fondul Comitetului Central al PCR, disponibil la Arhivele Naţionale 
Istorice Centrale (ANIC), util atât pentru actele oficiale referitoare la grăniceri cuprinse în 
documentele Consiliului de Miniştri, cât mai ales pentru informaţiile de la Direcţia Generală 
Politică a MAI. O altă sursă consistentă de documentare este arhiva Consiliului Naţional 
pentru Studierea Arhivelor Securităţii (CNSAS), care a preluat multe dintre fondurile 
create la nivelul MAI. Există apoi câteva lucrări tematice ale unor foşti ofiţeri de grăniceri, 
dintre care cea mai completă din punctul de vedere al informaţiei este cea a generalului 
Sever Neagoe, intitulată „Personalităţi din evoluţia grănicerilor în secolul XX”. În fine, o 
mare parte din sursele de informaţie se află în documentele oficiale publicate de autorităţi, 
dar şi în alte surse mult prea diverse pentru a putea fi enumerate în întregime. 


„Cetatea asediată” - surse intelectuale în politica 
referitoare la structurile de frontieră 


Dacă cineva care nu este familiarizat într-o oarecare măsură cu subiectele ce ţin de studiul 
comunismului ar citi documente sau publicaţii din acea perioadă, ar avea impresia că 
vreme de 45 de ani România s-a aflat sub ameninţarea cotidiană a invaziei unor forţe 
străine. Acest tip de retorică a reprezentat o politică de partid şi implicit de stat care a avut 
ca scop să întreţină sentimentul de „cetate asediată” în rândul românilor” şi să ofere astfel 
partidului o motivaţie generală pentru menţinerea caracterului represiv al autorităţii. Şi în 
această situaţie, comuniştii români au urmat modelul leninist al paradisului socialist aflat 
sub asediul forțelor imperialiste. Aşa cum arată Hannah Arendt“, 


nici măcar concesiile importante şi prestigiul internaţional mult sporit [dobândit la sfârşitul 
celui de-al Doilea Război Mondial, n. n.] nu au ajutat la reintegrarea ţărilor totalitare în 


1. Florian Banu, Florica Dobre, Camelia Duică, Silviu B. Moldovan, Liviu Ţăranu, Trupele de 
Securitate. 1949-1989, Editura Nemira, Bucureşti, 2004, p. 18. 

2. Le mulţumesc în acest sens colegilor mei Dumitru Lăcătuşu şi Mihai Burcea, care m-au ajutat cu 
o serie de documente indispensabile acestui studiu. 

3. Dorin Dobrincu, Vladimir Tismăneanu, Cristian Vasile (ed.), Comisia prezidenţială pentru analiza 
dictaturii comuniste în România : raport final, Editura Humanitas, Bucureşti, 2007, p. 470. 

4. Hannah Arendt, Originile totalitarismului, traducere de Ion Dur şi Mircea Ivănescu, Editura 
Humanitas, Bucureşti, 2006, pp. 485-486. 

comunitatea naţiunilor şi nu le-au convins să-şi părăsească plângerile mincinoase că întreaga 
lume s-a coalizat concret împotriva lor. Şi departe de a împiedica aceasta, victoriile diplomatice 
au precipitat în mod limpede recursul lor la instrumentele violenţei şi au avut ca rezultat, în 
toate cazurile, ostilitatea crescândă împotriva puterilor care s-au arătat dispuse să facă unele 
compromisuri. 


Raționamentul acesta nu a fost introdus de revoluționarii comunişti, ci îşi are originea 
în modelul revoluţionar clasic, potrivit căruia orice mişcare de acest gen îşi susţine şi îşi 
motivează acţiunile pe baza unui principiu care pune în centru figura duşmanului şi a 
pericolului permanent reprezentat de acesta, de unde şi obsesia permanentă a complotului 
sau a trădării!. Comuniştii doar au perfecţionat acest mecanism intelectual, folosindu-l ori 
de câte ori a fost nevoie pentru demonizarea adversarilor. Una dintre interpretările prin- 
cipiului a fost şi ameninţarea statelor imperialiste?, adică acele ţări care nu erau de acord 
la un moment dat cu pretenţiile statelor comuniste. În ceea ce priveşte cazul românesc, 
şi poate fi întâlnită de la documentele unei simple organizaţii de bază aflată la nivelul cel 
mai de jos? până la discursurile lui Gheorghe Gheorghiu-Dej” sau Nicolae Ceauşescu. 
Transpusă proiectului comunist românesc, însemna că oricine nu era de acord, cel puţin 
tacit, cu noua orânduire devenea automat duşman şi posibil agent al imperialismului 
mondial. Dacă în această logică au intrat numeroase categorii sociale, dar şi oameni 
simpli, care nu făcuseră absolut nimic împotriva regimului, era de imaginat cum urmau să 
fie trataţi cei care doreau să părăsească ţara. 

De fapt, izolarea de lumea exterioară şi controlul total asupra informaţiei a fost o 
politică impusă de la Kremlin”, scopul primordial al acesteia fiind blocarea tendinţelor 
centrifuge şi controlul asupra unei populaţii aflate în mare dificultate, şi deci cu potenţial 
exploziv ridicat, care şi-ar fi putut căuta bunăstarea în alte ţări, dăunând astfel imaginii şi 
amenințând stabilitatea regimului. Ea a fost aplicată strict de conducerea de la Bucureşti, 
care avea foarte multe de ascuns cu privire la politica sa internă (înrăutățirea climatului 
social şi arestările masive)”. Printre mecanismele de implementare ale acesteia s-au numărat 
limitarea contactelor cu cetăţenii statelor apusene şi reducerea informaţiilor venite dinspre 


Stéphane Courtois (coord.), op. cit., p. 35. 

Ibidem, p. 16. 

3. De exemplu, într-o dare de seamă a organizaţiei de bază din cadrul Procuraturii Arad pentru peri- 
oada aprilie-august 1953, secretarul acesteia afirmă că „voinţa de pace a milioanelor de oameni a 
devenit atât de puternică, încât şi ţările imperialiste care pregătesc un nou război sunt silite să ţină 
cont de ea” (DJAN Arad, fond Comitetul Orăşenesc PMR Arad, vol. XVII - Documentele 
organizaţiilor de bază din instituţiile subordonate direct, vol. II, dosar 78/1953, f. 138). 

4. Parcă anunțând îngheţul relaţiilor cu lagărul imperialist şi ascuţirea luptei de clasă, acesta declara 
în Raportul Politic al Comitetului Central la Conferinţa Naţională a PCR din octombrie 1945, 
într-un moment când războiul era încheiat, că „fiecare cedare făcută agresorului [...] măreşte 
poftele imperialiste şi duce la noi agresiuni. Se pare că aceste învăţăminte nu au fost însuşite de 
anumite cercuri, [...] care încearcă să împiedice construirea unei păci durabile între popoare” 
(Gheorghe Gheorghiu-Dej, Articole şi cuvântări, ediţia a IV-a, Editura de Stat pentru Literatură 
Politică, Bucureşti, 1956, pp. 5-6). 

5. Tatiana Pokivailova, „Problema controlului asupra informaţiilor în contextul politicii represive a 
Kremlinului şi a partidelor comuniste din ţările Europei de Est, 1945-1953”, în Analele Sighet 7 : 
Anii 1949-1953. Mecanismele terorii, Fundaţia Academia Civică, Bucureşti, 1999, p. 419. 

6. Stelian Tănase, Elite şi societate. Guvernarea Gheorghiu-Dej : 1948-1965, Editura Humanitas, 
Bucureşti, 2006, p. 34. 

7.  Stejărel Olaru, Cei cinci care au speriat Estul. Atacul asupra Legației RPR de la Berna (februarie 

1955), Editura Polirom, Iaşi, 2003, p. 17. 

aceste ţări!, dar şi controlul strict al informaţiilor care ar fi putut ajunge în Occident pe alte 
căi. În acest context, foarte greu de combătut era pericolul difuz al celor care plecau în 
străinătate legal sau nu, pentru că nu se ştia ce intenţii aveau şi cum se vor manifesta acolo. 
Deşi fusese demarată punerea la punct a sistemului de securitate internă care să descopere 
astfel de intenţii, era evident că nici în forma sa complet dezvoltată acesta nu ar fi putut 
avea decât un efect parţial în această privinţă. Filtrul decisiv pentru stoparea acestor canale 
de scurgere a informaţiei, la rândul său parţial, nu putea fi reprezentat decât de autorităţile 
de frontieră, care se constituiau într-un ultim obstacol în calea celor ce doreau să pără- 
la putere şi a primelor acţiuni aşteptate de la aceştia?, care i-au determinat pe mulţi români 
să se gândească la posibilitatea emigrării, instituţia însărcinată cu paza graniţelor urma să 
capete o importanţă deosebită. 

Pornind de la observaţiile făcute mai sus, care situează unul dintre principiile de bază 
ale comunismului, şi anume păstrarea caracterului secret şi conspirativ al regimului”, transpus 
la nivelul întregii societăţi, în aria sa de competenţă, instituţia grănicerilor a devenit - prin 
forţa lucrurilor — foarte importantă pentru menţinerea la putere a regimului. De altfel, vom 
observa acest lucru pe parcursul studiului, atât din modul de organizare, cât mai ales din 
subordonările pe care le-au avut grănicerii. În prima fază, vom urmări procesul de acaparare 
a instituţiei, ce corespunde perioadei de tranziţie dintre anii 1944 şi 1947. Partea cea mai 
consistentă a lucrării va avea în centru arma grănicerească în perioada cât a funcţionat la 
MAI. În sfârşit, vom pune în evidenţă mecanismul legal pe baza căruia şi-au exercitat 
prerogativele grănicerii, care s-a conturat oarecum în paralel cu prima fază şi a fost 
desăvârşit prin Codul Penal din 1948 şi celelalte acte normative aferente acestuia, ce au 
alcătuit sistemul de pază a frontierelor României şi al penalităţilor prevăzute pentru 
nerespectarea acestuia. 


De la Corpul Grănicerilor la Comandamentul 
Trupelor de Grăniceri 


Anii 1944-1947 au reprezentat cea mai dificilă perioadă din istoria grănicerilor. Dacă 
înainte de 1944 şi după 1947 aceştia şi-au desfăşurat activitatea sub rigorile unor regimuri 
politice diverse, dar bine definite şi care le-au dat o orientare clară, fie aceasta represivă 
sau nu, perioada cuprinsă între aceşti ani a fost una extrem de tulbure, caracterizată de 
schimbări majore şi dese atât la nivelul organizării, cât şi al personalului. Principalele 
aspecte care au marcat trupele de grăniceri au fost 


amestecul organelor sovietice de ocupaţie care nu au permis realizarea la timp a dispozitivelor 
de pază la frontierele cu URSS şi Ungaria, au nesocotit legislaţia noastră la frontierele cu toţi 


Tatiana Pokivailova, op. cit., p. 419. 

Într-un comentariu al Agenţiei Time asupra politicii ruseşti din România din 23 octombrie 1944 se 
arăta că „românii sunt foarte pesimişti — în cel mai rău caz, ei cred că ţara lor va deveni o republică 
sovietică ; în cel mai bun, că Moscova doreşte să instaleze un guvern comunist care va fi probabil 
precedat de o revoluţie” (AMAE, fond 71/1939, dosar E 9, vol. 157, ff. 204-206, apud Marin 
Radu Mocanu [coord.], România şi Armistițiul cu Naţiunile Unite, vol. II, Arhivele Statului din 
România, Bucureşti, 1995, p. 81). 

3. Stelian Tănase, op. cit., pp. 47-48. 

vecinii! şi au impus eliminarea din rândul cadrelor a celor mai valoroşi ofiţeri şi subofiţeri pe 
criterii politico-sociale?. 


Astfel, exercitarea normală a atribuţiilor grănicereşti a devenit imposibilă. 

Propriu-zis, schimbarea denumirii Corpului Grănicerilor s-a produs la data de 1 ianuarie 
19465, deşi noua denumire poate fi găsită şi în documente anterioare acestei date. Cea mai 
plauzibilă explicaţie ţine de faptul că organismul central de conducere al Corpului Grăni- 
cerilor era Comandamentul, astfel că în unele documente apare denumirea instituţiei ca 
întreg, iar în altele cea a Comandamentului. Modificarea denumirii a fost şi ea o parte a 
proiectului totalitar de schimbare completă a societăţii româneşti, deoarece grănicerii, ca 
parte componentă a armatei regale, au fost printre primele ţinte ale epurării din două 
motive : constituiau primul stâlp al statalității teritoriale a României şi aveau capacitatea 
armată practică de a se opune comunizării. În plus, denumirea, care avea o vechime de 
peste 40 de anif şi era puternic înrădăcinată în conştiinţa românilor, mai ales în zonele de 
frontieră unde serviciul la această armă era o tradiţie, putea să amintească de fosta armată 
regală, stârnind astfel reacţii în rândul celor cu nostalgia acesteia. 

Un indicator şi mai bun al schimbărilor operate de comunişti în România, care se 
produceau şi la nivelul instituţiei ce asigura paza frontierelor de stat, era revista Grănicerul, 
editată de Corpul Grănicerilor începând cu 1 aprilie 19325. În special ediţiile apărute pe 
parcursul anului 1945 reflectă aceste modificări, prin stilul şi distribuţia articolelor$. De 
altfel, luna septembrie 1945 a înregistrat ultima apariţie a acestei gazete, locul ei fiind luat 
de Cuvântul Grănicerilor, o publicaţie mult mai dezvoltată logistic, „cu apariţie săptămânală 
şi o redacţie propriu-zisă, încadrată cu oameni a căror unică preocupare era scrisul”. Tot 
în toamna anului 1945, pentru scurtă vreme însă, a apărut şi revista Frontiera, descrisă în 
paginile sale ca „organ militar de educaţie, cultură şi informaţie al Regimentului 1 Grăni- 


ceri”, care avea garnizoana la Bucureşti şi era condus de colonelul Pantelimon Comişel”. 


1. Elocventă în acest sens este o informare a Marelui Stat Major către Ministerul Afacerilor Străine 
din 9 octombrie 1944 în care sunt prezentate „dificultăţile întâmpinate de unităţile române de 
grăniceri pe frontiera dunăreană din partea unităţilor militare sovietice staționate pe malul românesc 
şi la sud de Dunăre” (AMAE, fond 71/1939, vol. 189, f. 190, apud Marin Radu Mocanu [coord.], 
op. cit., pp. 75-76). 

2. Sever Neagoe, Personalităţi din evoluția grănicerilor în secolul XX, Bucureşti, 2001, p. 122. 

3. Mihai Caliniuc, Nicolae Ciobanu, 80 de ani în misiune la frontieră, Editura Ministerului de 
Interne, Bucureşti, 1999, p. 42. 

4. Corpul Grănicerilor a luat fiinţă prin Înaltul Decret Regal nr. 760 din 3 martie 1904 - informaţie 
accesibilă online la adresa http : //www.politiadefrontiera.ro (28.11.2008). Alta sursă oferă ca act 

comunişti făcându-şi cu greu loc în paginile revistei. Cu fiecare număr însă, apăreau tot mai multe 

7. Frontiera, loc. cit., p. 3. 

Ibidem. 

9. Ulterior, a condus trupele de grăniceri între 12 februarie 1948 şi 30 decembrie 1950, cu gradul de 
general-locotenent. El s-a înscris în PCR imediat după anul 1944, fiind al doilea comandant al 

Două au fost direcţiile prin care s-a acţionat asupra grănicerilor în această perioadă : în 
planul concret al reorganizării şi epurării, operată arbitrar de către Armata Roşie şi 
Comisia Aliată de Control!, dominată de sovietici?, şi în planul îndoctrinării, prin aparatul 
de Educaţie, Cultură şi Propagandă (ECP). 


Reorganizarea 


Lanţul subordonării grănicerilor în august 1944 era direct influenţat de starea de război în 
care se afla România. Astfel, o parte a efectivelor Corpului participau activ la lupte, fiind 
în acest caz încadrate marilor unităţi ale armatei române din teatrele de operaţiuni şi se 
subordonau comandamentelor acestora, iar restul de efectiv avea în sarcină apărarea fron- 
tierelor aşa cum rezultau acestea din evoluţia luptelor, acţionând sub coordonarea Coman- 
damentului, aflat la rândul său în subordinea Marelui Stat Major. Toată această organizare 
ierarhică a fost dată peste cap odată cu semnarea armistiţiului cu Naţiunile Unite şi intrarea 
trupelor sovietice în ţară, care au acţionat în direcţia slăbirii capacităţii de luptă a armatei 
române şi a reorganizării acesteia, de care nu au scăpat nici grănicerii. Practic, armata 
română şi implicit grănicerii au intrat în subordinea Comandamentului sovietic. 

Ultima reorganizare majoră a grănicerilor înainte de august 1944 avusese loc în luna 
iulie 1943, când România se afla în plin război, şi statua un efectiv de 43 222 de oameni, 
dintre care 1 168 erau ofiţeri, 3 201 erau subofiteri, iar 38 853 trupă’. Evident că starea de 
conflict determina în mod direct mărimea efectivelor, care ulterior au suferit modificări de 
la un bilanţ la altul, în funcţie de evoluţia de pe front. În mare, ţinând cont de faptul că ţara 
se afla încă în război şi dispozitivul necesar operaţiunilor trebuia menţinut, la 23 august 
1944 situaţia era asemănătoare, grănicerii totalizând un efectiv de 44 377 de oameni“. Debu- 
tul schimbării de structură a Corpului Grănicerilor s-a produs în luna octombrie 1944, când 
trupele germane erau deja scoase din ţară, şi s-a făcut „printr-un proces [aparent, n. n.] 
lipsit de coerenţă, cu multe ordine şi dispoziţiuni contradictorii emanate de la Comisia 
Aliată de Control şi de la Comandamentul sovietic”5. Luptele cu inamicul, dar mai ales 
reducerile impuse de sovietici până la 10 mai 1945 au avut ca rezultat scăderea efectivelor 
Corpului Grănicerilor la aproximativ 12 000 de oameni. Au fost desfiinţate şase regimente, 
comandamentele a trei brigăzi, Centrul de Instrucție şi brigăzile de rezervă regionale. 
Practic, nu mai exista nici o mare unitate de grăniceri, cea mai mare diviziune fiind regi- 
mentul, structura prezentându-se astfel : Comandamentul, cu patru regimente în subordine, 
o companie de nave, un batalion de apărare a valorilor şi un atelier de reparaţii”. După cum 
se observă, capacitatea de pază a grănicerilor fusese redusă la maxim, acţionându-se mai 
ales împotriva unităţilor de la graniţa cu Bulgaria şi URSS şi pregătindu-se astfel terenul 
pentru încadrarea în structurile de comandă a unor cadre loiale. De altfel, în vara anului 
1945 şi la insistenţele Comandamentului de armă, care se vedea în imposibilitatea exercitării 
actului de pază, guvernul Groza a aprobat cu acceptul Comisiei Aliate de Control planul 
unei reorganizări care să intre în vigoare de la începutul anului 1946, prima după război. 


1. Sever Neagoe, op. cit., p. 119. 

2. Arhivele Statului Bucureşti, colecţia microfilme SUA, rola 691, cadrele 349-356; The National 
Archives of the United States, Washington D.C., Records of the Office of Strategic Services R.G. 
226, XL 2958, apud Marin Radu Mocanu (coord.), op. cit., pp. 130-133. 

3. Cuvântul grănicerilor, anul XV, nr. 4, aprilie 1946, p. 54. 

4. Sever Neagoe, op. cit., p. 9. 

5. Ibidem, p. 119. 

6. Cuvântul grănicerilor, loc. cit., p. 54. 

Astfel, de la 1 ianuarie 1946, cu denumirea schimbată în Comandamentul Trupelor de 
Grăniceri (CTG), efectivele au fost crescute la 19 648 de oameni, dintre care 1 041 erau 
ofiţeri, 1 811 subofiteri şi 16 796 trupă. Aceştia erau împărţiţi în trei brigăzi!, având fiecare 
câte două regimente în componenţă ; separat, exista un parc de nave la Brăila, Centrul de 
Instrucție de la Corabia şi atelierul de reparaţii din Bucureşti”. A fost prima reorganizare 
de după război şi prima operată de comunişti, înscriindu-se în planul general de transfor- 
mare a armatei după model sovietic’. 

Deşi până la jumătatea anului 1947 instituţia grănicerească a mai suferit o serie de modi- 
ficări în ceea ce priveşte structura, limitele sectoarelor de pază şi subordonarea diverselor 
componente ale sale, organigrama şi efectivele au rămas în general aceleaşi, cu aproximativ 
20 000 de oameni în serviciu. În planul subordonării, de la o ierarhie tipic militară ce-l 
avea în vârful piramidei pe rege, care-şi subordona ierarhic Ministerul şi apoi celelalte 
grade din Comandament, s-a trecut la una mai degrabă politică, în care rolul cel mai 
important îl avea ministrul şi apoi comandanții secunzi politici. Peste toţi erau însă con- 
silierii sovietici, care deveniseră „omniprezenţi şi atotputernici, iar promovarea cadrelor se 
făcea nu după competenţă şi capacitate profesională, ci după dosarul politic şi fidelitatea 


faţă de noul regim”?. 


Epurarea şi controlul politic 


În paralel cu reducerile generale de efectiv şi motivaţi de acestea, sovieticii au întreprins 
şi un amplu proces de epurare, încă înainte de instalarea guvernului Petru Groza. Reprezen- 
tarea obiectivelor şi etapelor acestui proces a fost cel mai bine înfăţişată de Gheorghe 
Gheorghiu-Dej, care, în Raportul Politic al Comitetului Central la Conferinţa Naţională a 
PCR din octombrie 1945 arăta că „începutul de democratizare a armatei, stăruitor sabotată 
de reacţionarii din guvernele de până la 6 martie 1945, a dat un puternic impuls [...] pentru 
legarea ei temeinică de năzuinţele poporului şi ale guvernului”5. 

Poate cea mai distrugătoare pentru moralul grănicerilor a fost scoaterea din serviciu a 
numeroşi ofiţeri şi subofiteri, dintre care mulţi vor fi arestaţi ulterior şi vor face ani grei de 
temniţă în puşcăriile comuniste. Baza legislativă a epurării şi transformării Corpului Gră- 
nicerilor a fost constituită din mai multe acte normative. Primul a fost Decretul nr. 1850 
din 10 octombrie 1944, prin care guvernul putea să ia orice măsuri „privative de libertate 
în vederea stabilirii responsabilităţii politice şi penale împotriva autorilor şi complicilor 
morali şi materiali ai dezastrului ţării”. Completarea acestui cadru legal s-a făcut prin 
Decretul nr. 148 şi Decretul-lege nr. 149, ambele din 20 ianuarie 1945, ce detaliau modul 


1. Brigada I, la Turnu-Severin, efectiv de 6 554 de oameni, cu sector de frontieră la graniţa cu 
Iugoslavia şi Bulgaria, între localitatea Saravale din judeţul Timiş şi Călăraşi ; Brigada a II-a, la 
Brăila, efectiv de 5 558 de oameni, cu sector la graniţa cu Bulgaria, URSS şi litoralul Mării Negre, 
între Călăraşi şi vârful Stănişorul din Maramureş ; Brigada a III-a, la Oradea, efectiv de 5 993 de 
oameni, cu sector de frontieră la graniţa cu URSS şi Ungaria, între vârful Stănişorul şi Saravale. 

2. Sever Neagoe, Grănicerii români în cele două conflagrații mondiale ale secolului XX, ediţia a Il-a 
revăzută, Editura Societatea Ştiinţă & Tehnică, 2001, pp. 133-134. 

3. Călin Hentea, Armata şi luptele românilor. Din antichitate până la intrarea în NATO, Editura 
Nemira, Bucureşti, 2004, p. 217. 

4. Ibidem. 

Gheorghe Gheorghiu-Dej, op. cit., pp. 31-32. 

6. Florica Dobre, Alesandru Duţu, Drama generalilor români (1944-1964), Editura Enciclopedică, 
Bucureşti, 1997, p. 10. 

în care urma să se facă „pedepsirea criminalilor şi profitorilor de război”, prin înfiinţarea 
instituţiei acuzatorilor publici, ale cărei sentinţe nu puteau fi supuse nici unei căi de recurs. 
Precizarea că magistraţii care trebuiau să alcătuiască aceste complete de judecată erau 
desemnaţi de către ministrul de Justiţie! nu făcea decât să certifice direcţia de unde veneau 
toate aceste schimbări”. De asemenea, la nivelul Ministerului de Război, care asigura con- 
ducerea administrativă a armatei şi evidenţa personalului, a fost creată la 11 aprilie 1945 
Comisia pentru culegerea informaţiilor asupra activităţii funcţionarilor din cuprinsul acestui 
departament?. Aceasta a primit puteri nelimitate în ceea ce priveşte controlul tuturor 
activităţilor din minister, iar scopul ei principal a fost descoperirea şi inventarierea oricăror 
informaţii compromiţătoare ce vor servi în special mai târziu la desăvârşirea epurării. 

Pe această bază, numai în anul 1945 vor suferi un astfel de tratament 147 de ofiţeri şi 
189 de subofiţeri din trupele de grăniceri“, în condiţiile în care la nivelul întregii armate 
primul an de guvernare comunistă a dus la epurarea a 1 245 de ofiţeri şi 2 355 de sub- 
ofiţeri, maiştri şi submaiştri militari”. Cifrele în sine sunt relevante pentru amploarea 
epurării Corpului Grănicerilor, mai ales dacă le raportăm la faptul că, după ce România s-a 
alăturat Naţiunilor Unite, au murit în luptă cu trupele germane 65 de ofiţeri şi 94 de 
subofiţeri de grăniceri“. 

Şi mai dramatică a fost situaţia dacă o privim de la nivelul cel mai ridicat al conducerii 
grănicerilor, şi anume comandanții acestei arme. Propriu-zis, în perioada 23 august 1944 — 
21 iunie 1947, la comanda Corpului Grănicerilor/Comandamentului Trupelor de Grăniceri 
s-au aflat patru comandanţi. Lăsând la o parte imaginea de provizorat şi instabilitate pe 
care o degajă acest lucru, este de subliniat faptul că trei dintre aceştia au fost arestaţi şi 
condamnaţi ulterior la ani grei de închisoare pentru activitatea lor în fruntea grănicerilor. 
Singurul care nu a suferit un asemenea tratament (ba dimpotrivă) a fost generalul Ilie 
Creţulescu, comandant al grănicerilor în perioada 15 august 1945 - 26 iunie 1947. Acest 
lucru este explicabil dacă ţinem seama de faptul că unitatea condusă de acesta, Divizia 103 
Munte, a fost singura mare unitate românească de pe frontul din Moldova care a acţionat 
nemijlocit în cadrul armatei sovietice după 23 august 19447, iar în noiembrie acelaşi an a 
fost unul dintre iniţiatorii Secţiei Militare ARLUSS. 

Astfel, generalul de corp de armată loan Negulescu, comandant al Corpului Grănicerilor 
din iunie 1941 până la 6 decembrie 1944, a fost trecut în rezervă la 24 martie 1945 pe baza 
Legii 186/1945” şi arestat pentru că asigurase spatele frontului în timpul campaniei din est. 
Nu a putut fi condamnat pe baza legilor existente, astfel că a fost eliberat, însă cu 
interzicerea dreptului la pensie. La 18 ianuarie 1949, atunci când legislaţia represivă era 
desăvârşită, a fost internat administrativ de către DGSP sub acuzaţia de a fi întreprins 
activităţi de tip fascist prin difuzarea de manifeste cu caracter interzis, dar nu a mai apucat 


1. Trebuie să menţionăm că singurul portofoliu guvernamental plin ocupat de comunişti încă de la 
23 august 1944 a fost Ministerul de Justiţie, prin Lucrețiu Pătrăşcanu. 

2. Florica Dobre, Alesandru Duţu, op. cit., p. 11. 

3. Ion Zainea, Politică şi administraţie în România (6 martie 1945 - 1 martie 1946): Epurarea, 

7. ANIC, fond Colecţia 60 - Amintiri, memorii şi însemnări ale unor personalităţi despre situația 

să fie achitat, deoarece a decedat la 1 aprilie 1949 în penitenciar!. De asemenea, succesorul 
său, generalul de brigadă Mihail Stănescu (comandant al Corpului Grănicerilor în perioada 
6 decembrie 1944 - 14 aprilie 1945), a fost şi el trecut în rezervă, expropriat, arestat şi 
condamnat, având în plus şi „vina” de a se fi înscris în PNL?. Aceeaşi soartă a avut-o şi 
generalul de divizie Gheorghe lonescu-Sinaia, comandant între 14 aprilie şi 15 august 1945, 
cu singura diferenţă că rolul său în campania din est nu a fost destul de semnificativ pentru 
a putea fi condamnat, astfel că a suferit „numai” bătăile şi privaţiunile din timpul anchetei. 

Tot Gheorghe Gheorghiu-Dej, în aceeaşi Conferinţă din octombrie 1945, a fost cel care 
a oferit justificarea acestei epurări pe scară largă, susţinând că „judecarea şi condamnarea 
unei prime părţi a criminalilor de război a dat poporului satisfacția dreptăţii, refuzată până 
atunci de partidele istorice”?. 

Suplinirea deficitului de personal care avea să rezulte din epurări, dar şi controlul politic 
asupra grănicerilor au fost realizate pentru început printr-un Decret-lege dat la 25 aprilie 
1945, care prevedea reintegrarea în armată a unor persoane care activaseră până atunci în 
cadrul Diviziilor Tudor Vladimirescu şi Horia, Cloşca şi Crişan“, unele dintre aceste per- 
soane ajungând la conducerea grănicerilor. Relevant în acest sens este faptul că unul dintre 
cei mai importanţi ofiţeri ai Diviziei Tudor Vladimirescu, colonelul Iacob Teclu, activase 
mult timp la arma grănicerească înainte de a fi capturat de sovietici la Cotul Donului şi 
integrat diviziei. De altfel, în perioada septembrie 1945 - iunie 1947, el a condus această 
divizie creată de sovietici, funcţie din care a fost mutat comandant al Trupelor de Grăniceri 
la 26 iunie 1947, la cinci zile după ce grănicerii fuseseră trecuţi la MAI, unde a activat 
până la 12 februarie 1948€. 

O altă modalitate prin care s-a realizat transformarea Corpului Grănicerilor a fost şi 
recrutarea în Partidul Comunist a oamenilor care activau la această armă. Alături de 
controlul politic direct şi educarea personalului în spirit democratic”, recrutarea a fost unul 
dintre scopurile creării la 8 mai 1945, în cadrul Ministerului de Război, a Direcţiei 
Superioare pentru Educaţie, Cultură şi Propagandă (DSECP). La 2 octombrie aceasta a 
fost transformată în Inspectoratul General al Armatei pentru ECP, denumire sub care va 
funcţiona până în anul 19485. Era vorba despre organismul politic al armatei, care a 
funcţionat permanent, sub diferite denumiri, până la căderea regimului în 1989. În primii 
ani ai regimului (atunci când şi grănicerii s-au aflat în componenţa Ministerului de Război) 
a avut ca principală sarcină epurarea şi îndoctrinarea („acţiunea de masă în armată”), iar 
după consolidarea regimului, controlul până la cele mai de jos trepte ale acesteia”. 

Ordinul de transformare a Direcţiei în Inspectorat General cuprinde motivaţia acestei 
schimbări, vorbindu-se despre „rezultatele obţinute până acum de aparatul de educaţie în 

acţiunea lui de democratizare a Armatei şi de ridicare a nivelului moral al ofiţerilor şi 
trupei”, necesitatea ca acest aparat să cuprindă în sfera sa de activitate toate armele 
componente, dar şi întărirea aparatului în sinel. În instrucţiunile referitoare la atribuţiile 
aparatului DSECP se arăta că: „toate dispoziţiunile date [...] sunt obligatorii şi se vor 
îndeplini atât de către organele subalterne DSECP, cât şi de comandanţi, având tăria şi 
puterea ordinelor emanate de la Ministerul de Război”?. Mai mult, acesta urma să func- 
ționeze „ca un corp aparte, iar personalul care va încadra aparatul de educaţie face parte 
din cadrele active combatante ale armatei, confirmat în specialitatea ECP”. 

După cum se observă, din punct de vedere organizatoric, acest act normativ consfințea 
dublarea pe linie politică a structurii Corpului Grănicerilor prin introducerea instituţiei 
comandantului secund ECP (ulterior locţiitorul politic), pe modelul autoritate reală - 
autoritate aparentă. Astfel, se creau practic două linii de subordonare ce aveau acelaşi 
punct de pornire, ministrul de Război, întregul aparat de comandă subordonat acestuia 
dispunând de câte un locţiitor, care nu reprezenta altceva decât „proiecția Partidului 
Comunist [...] în instituţia armatei”. Deşi prevederile referitoare la relaţiile dintre organele 
DSECP şi comandamentele unde erau încadrate stipulau subordonarea directă de către 
comandanţi a locţiitorilor politici, cu excepţia domeniului DSECP, în capitolul ce detaliază 
relaţiile din interiorul aparatului DSECP se arăta că: 


toate organele ECP sunt obligate a întocmi şi înainta organului imediat superior dări de seamă 
asupra activităţii desfăşurate, asupra executării ordinelor primite, cât şi a-l informa sistematic 
şi continuu asupra stării politice şi morale a unităţii respective“. 


Inspectoratul General pentru ECP funcţiona pe lângă minister şi se subordona direct 
ministrului, fiind condus de un inspector şi un subinspector, cel dintâi fiind practic 
locţiitorul ministrului. Îşi ramifica apoi structura în Direcţii ECP, constituite la nivelul 
Subsecretariatelor de Stat pentru Armata de Uscat, Aeronautică, Marină şi la Marele Stat 
Major, care erau conduse de Directori şi Subdirectori ECPS. Până aici era vorba mai 
degrabă despre latura administrativă a Ministerului, unde încadrarea politică era exclusivă. 

La nivelul următor al lanţului ierarhic, ce însemna prima treaptă militară propriu-zisă, 
intra şi CG/CTG, care făcea parte din Armata de Uscat. Acesta era dublat la nivel politic 
de un Serviciu ECP, în fruntea căruia se afla un comandant secund ECP şi un şef al 
Serviciului ECP. Structura era reprodusă până la nivelul cel mai de jos, al plutoanelor, 
unde trebuia să existe cel puţin o persoană care să îndeplinească această funcţie, deşi de la 
acest nivel în jos denumirea era de ajutori ECP, şi nu comandanţi secunzi ECP”. Trebuie 
să menţionăm aici faptul că nici măcar în anii '50, când dimensiunea represivă a regimului 
era la apogeu, nu s-a ajuns la o încadrare completă a acestui aparat, care însemna practic 
creşterea efectivelor cu câteva zeci de procente, astfel încât este evident că situaţia nu putea 
fi altfel în anii 1945-1947. 

Sinteza acţiunii comuniştilor asupra armatei şi implicit asupra grănicerilor în această 
perioadă a fost prezentată de secretatul general al PCR, Gheorghe Gheorghiu-Dej, într-un 
raport informativ făcut la consfătuirea reprezentanţilor unor partide comuniste, care a avut 

loc în Polonia în septembrie 1947, intitulat „Partidul Comunist Român în lupta pentru 
democratizarea ţării”. Practic, este un bilanţ care certifică epurarea şi instituirea controlului 
politic, arătând că „din armată au fost înlăturați numeroşi generali şi ofiţeri reacţionari” şi 
s-a statuat aparatul de educaţie politică al armatei!. 


Activitatea şi controlul informativ 


Consecința practică a tuturor acestor reorganizări şi epurări a fost slăbirea capacităţii de 
pază a grănicerilor, manifestată prin numeroasele cazuri de încercare sau de trecere reuşită 
a frontierei, fapt deopotrivă alarmant şi greu de acceptat pentru autorităţile comuniste. 
Epurarea unui corp de profesionişti şi înlocuirea acestuia cu cadre neexperimentate, iar în 
multe cazuri incapabile să facă faţă cerinţelor profesionale a avut astfel şi efecte nedorite, 
deşi previzibile. Atmosfera din ţară şi incapacitarea autorităţilor grănicereşti, la care s-a 
adăugat lipsa de reacţie din partea organelor de ordine şi siguranţă, au favorizat în această 
perioadă un adevărat exod peste graniţă, multe dintre plecări având loc prin trecere 
frauduloasă a frontierei”. Deşi o statistică din anul 1982 a Centrului de Informatică şi 
Documentare oferă pentru intervalul 1941-1950 un număr de aproximativ 2 100 de persoane 
care au părăsit ilegal țara, numărul a fost cu siguranţă mai mare, dacă avem în vedere 
numai faptul că între 6 martie 1945 şi 25 martie 1949 au plecat din România fără acte 
legale un număr de 6 000 de evrei”. 

Toate acestea erau dovada faptului că partidul a urmărit în primul rând obţinerea 
controlului asupra instituţiei, adică o necesitate politică, lăsând în plan secund imperativele 
de pază a frontierei, ce reprezentau o necesitate de stat mai presus de orice. Rezultatul 
direct a fost înrăutățirea calităţii serviciului de graniţă, care trebuia suplinit cumva. Soluţia 
logică şi în acord cu principiile de acţiune totalitare a fost înăsprirea dincolo de limita 
legalităţii a regimului de lucru al grănicerilor, care au primit astfel puteri discreţionare în 
exercitarea serviciului. 

Aceste aspecte pot fi observate cel mai bine pe linia de lucru a organismelor ce asigurau 
susţinerea informativă a trupelor de grăniceri, care se găseau mai ales la nivelul MAI. 
Funcţional, aceasta a fost una dintre motivațiile trecerii grănicerilor în cadrul MAI începând 
cu luna iunie 1947. Deşi existau organisme specializate în domeniul informaţiilor de 
frontieră, transmiterea documentării oricărei structuri subordonate ministerului se făcea pe 
linie ierarhică, astfel că la nivelul acestuia se centralizau date specifice care puteau proveni 
din varii surse. Explicaţia era faptul că, pe lângă aceste structuri specifice de culegere a 
informaţiilor de frontieră, în cadrul ministerului mai existau şi alte structuri care aveau 
tangenţă cu activitatea de frontieră. Este vorba mai ales despre Serviciul Poliţiei de 
Frontieră (din 1946, Serviciul Poliţiei de Frontieră şi al Paşapoartelor), care funcţiona în 
cadrul Direcţiei Poliţiei Administrative şi a Personalului (din 1946, Direcţia I a Poliţiei 
Administrative) din Direcţia Generală a Poliţiei”. De asemenea, tot pe linie administrativă, 


Gheorghe Gheorghiu-Dej, op. cit., p. 105. 

Mihai Pelin, Opisul emigrației politice. Destine în 1 222 de fişe alcătuite pe baza dosarelor din 

Arhivele Securităţii, Editura Compania, Bucureşti, 2002, p. 8. 

3. Ibidem, p. 7. 

4. AMAE, dosar 30/1949, nota din 12/29 martie 1949, apud Liviu Rotman, Evreii din România în 
perioada comunistă. 1944-1965, Editura Polirom, laşi, 2004, p. 93. 

5. Organizarea şi funcţionarea organelor Ministerului de Interne de la înființare până în prezent, 

Ministerul de Interne, Bucureşti, 1978, pp. 93, 97. 


Ne 


168 DAN DRĂGHIA 


în teritoriu existau servicile exterioare, printre care se găseau şi comisariatele de la punc- 
tele de frontieră!. 

Până la crearea Securităţii în august 1948, domeniul era acoperit de vechile structuri 
informative ale statului, care fuseseră păstrate de comunişti din necesităţi obiective cel 
puţin cu numele, dar trecute şi ele printr-un proces de reorganizare. Când au preluat efectiv 
puterea, la 6 martie 1945, MAI avea în subordine Direcţia Generală a Poliţiei (DGP). În 
cadrul acesteia funcţiona subdirectorul general pentru Siguranţă, care avea în subordine 
Direcţia Poliţiei de Siguranţă (Direcţia a III-a). La nivelul Direcţiei a III-a existau două 
departamente sub incidenţa cărora puteau intra aspectele legate de informarea în domeniul 
pazei şi controlului frontierei, şi anume Serviciul Controlului Străinilor şi Serviciul de Sigu- 
ranţă?, care desfăşura activitatea informativă generală la nivelul ministerului. Prima schim- 
bare pe care au operat-o comuniştii a fost transformarea serviciilor Poliţiei de Siguranţă în 
Direcţii, astfel încât Serviciul de Siguranţă a devenit Direcţia a III-a a Poliţiei de Siguranţă. 
Unul dintre departamentele acestei Direcţii, Serviciul Frontierelor (Serviciul II), se ocupa 
de informaţiile din zona de frontieră‘. 

În cursul anului 1947, mai ales la graniţa cu Ungaria, rapoartele acestor organisme de 
informaţii indicau creşterea alarmantă a penetrabilităţii frontierei în ambele sensuri, favo- 
rizată atât de slaba eficienţă a pazei, cât şi de unele înlesniri venite din partea autorităţilor 
române5. Reacţia autorităţilor comuniste s-a manifestat prin intensificarea măsurilor de 
pază a frontierei şi reprimarea puternică a oricăror încercări de trecere frauduloasă, măsuri 
considerate necesare în condiţiile în care trecerile clandestine ajunseseră să se substituie 
sistemului legal al traficului de călători. De exemplu, numai în perioada 29 septembrie - 
5 octombrie 1947, regimentele 7 grăniceri Baia Mare şi 10 grăniceri Oradea (componente 
ale Brigăzii a III-a Oradea), care asigurau paza la frontiera cu Ungaria, înregistraseră 20 de 
tentative de trecere frauduloasă în care erau implicate 67 de persoane, 9 dintre acestea fiind 
împuşcate în cadrul acţiunilor de combatere€. Un referat al Serviciului Frontierelor vorbea 
despre faptul că aceste măsuri 


sunt aplicate de organele corpului grănicerilor cu un exces de zel exagerat şi cu o duritate ce 
provoacă reale perturbaţiuni printre populaţia din regiunile vizate şi chiar din întreaga ţară. 
[...] Rezultatul imediat al măsurilor luate în acest fel este crearea în sânul opiniei publice a 
unei stări de spirit îngrijorătoare, defavorabilă atât guvernului, cât şi economiei naţionale”. 


Un exemplu concret în acest sens era refuzul populaţiei rurale din sectoarele de frontieră 
de a mai ieşi la muncile agricole pe terenurile limitrofe frontierei, de teamă să nu fie 
confundată cu cei care încercau să treacă graniţa şi astfel să fie reprimată. 

Exemplele în sensul greutăților cu care se confruntau grănicerii în exercitarea serviciului 
de pază sunt numeroase în această perioadă şi constituie un alt motiv pentru care s-a luat 
decizia trecerii lor în cadrul MAI. Dar această decizie a fost mai degrabă consecinţa 
asaltului final pe care comuniştii se pregăteau să-l dea structurii politice a României şi care 
a înregistrat în anul 1947 punctul final, odată cu abolirea monarhiei constituţionale şi 
proclamarea RPR. 

Grănicerii, armă la dispoziţia Ministerului 
Afacerilor Interne 


Aşa cum arată generalul Ionel Gal, fost adjunct al ministrului de Interne în perioada 
1969-1974, „existenţa Trupelor de Grăniceri în cadrul Ministerului de Interne a fost un 
popas vremelnic şi conjunctural, determinat de factorii politici şi istorici ai perioadei 
respective”!. Această exprimare neutră, deşi elocventă, a rolului pe care l-au avut grănicerii 
în componenţa MAI poate fi mai bine înţeleasă atunci când citim unul dintre principiile de 
funcţionare ale statului totalitar comunist enunțat de Andrei Vîşinski, prim-locţiitorul 
Comisarului pentru Afaceri Externe al URSS în 1945, practic, guvernatorul sovietic al 
României anilor 1944-1947. Acesta arăta că, deşi uneori, în anumite perioade istorice, 
datorită împrejurărilor interne şi externe represiunea cunoaşte o oarecare diminuare, 


latura de constrângere a dictaturii proletariatului nu poate fi pusă la o parte nici în perioada 
relativ paşnică de construcţie socialistă. Organele de constrângere, armata şi celelalte instituţii, 
sunt tot atât de necesare acum, în momentul construcţiei, ca şi în epoca războiului civil. Fără 
aceste organe nu se poate asigura activitatea constructivă a dictaturii”. 


Pe parcursul celor aproape 13 ani cât au funcţionat în structura MAI, grănicerii au 
reprezentat una dintre dovezile acestui principiu, trecând prin numeroase reorganizări şi 
resubordonări pe linie de minister, în funcţie de cerinţele luptei de clasă. La discreţia totală 
a factorului politic, ei au ajuns să funcţioneze ca o armă de rezervă a Securităţii, fapt 
dovedit de subordonările pe care le-au avut în această perioadă şi care i-au inclus permanent 
alături de Trupele de Securitate. 


Subordonarea şi organizarea 


De la înfiinţare şi până în anul 1947, trupele de grăniceri au fost subordonate ca organism 
autonom pe timp de pace Ministerului Apărării Naţionale şi Ministerului de Finanţe, iar în 
perioadele de conflict exclusiv Ministerului de Război”. Prin Legea nr. 208 din 21 iunie 
19474, CTG a fost scos din subordinea MApN şi trecut în cea a MAI, misiunea sa 
rămânând aceeaşi: paza şi apărarea frontierelor, controlul trecerii frontierei, siguranţa 
zonei de graniţă şi aplicarea legilor vamale, dar raportat la noile condiţii generale, când 
frontierele erau vizate atât de forţe din exterior, cât şi de „contrarevoluţionari” din interior“. 

Această schimbare era în spiritul tendinţelor regimului comunist, care urmărea să pună 
toate autorităţile de ordine din ţară sub aceeaşi comandă pentru a gestiona mai bine 

procesul de represiune asupra societăţii. Parcurgând Legea 208, se observă foarte bine 
acest lucru. Subordonarea grănicerilor de către MAI era valabilă numai pe timp de pace, 
fiind stipulat clar faptul că aceştia păstrau o organizare cu caracter pur militar, fiind supuşi 
„tuturor dispoziţiunilor legilor şi regulamentelor militare”. Practic, grănicerii fuseseră 
împrumutați MAI pentru activităţi de ordine pe timp de pace, legea statuând că: 


pentru misiunile de supraveghere şi paza frontierelor [...] ca şi pentru siguranța Statului, trupele 
de grăniceri se subordonează Ministerului Afacerilor Interne, de la care vor primi directive şi 
ordine directe. Pe linia şi zona de frontieră, grănicerii vor executa poliţia generală, în cadrul 
căreia ofiţerii comandanţi de unităţi de pază şi subofiţerii comandanţi de plutoane de pază sunt 
împuterniciţi ca ofiţeri ai poliţiei judiciare, iar restul subofiţerilor şi trupa, agenţi ai poliţiei 
judiciare!. 


Un aspect foarte important ce trebuie subliniat referitor la atribuţiile grănicerilor în 
perioada cât au funcţionat în cadrul MAI este acela că, deşi aveau calitatea de ofiţeri ai 
poliţiei judiciare, ei nu efectuau de fapt actul de cercetare al celor care comiteau infracţiuni 
în zona de frontieră, aşa cum se întâmpla până în anul 1947. În optica autorităţilor 
comuniste, aceste infracţiuni aveau un caracter ce necesita o abordare specială, motiv 
pentru care 


între anii 1947-1968, întocmirea dosarelor pentru cei ce săvârşeau astfel de infracţiuni a 
revenit anchetatorilor penali de Securitate, ofiţerii şi subofiţerii de grăniceri având dreptul de 
a întocmi pentru acestea numai actele de constatare?. 


Tranziţia între subordonarea de către MApN şi cea de către MAI se putea observa şi din 
faptul că încadrarea cu ofiţeri de comandă şi mutările de unităţi se făceau tot de către 
MApN, care trebuia să obţină în prealabil avizul MAI, la fel ca şi organizarea structurii 
Comandamentului. Abia la sfârşitul anului 1948, prin Decretul nr. 2199 din 31 decembrie 
al Prezidiului Marii Adunări Naţionale, care statua printre altele că „trupele de grăniceri 
fac parte integrantă din Ministerul Afacerilor Interne, depinzând din toate punctele de 
vedere de acest Departament”5, s-a consemnat trecerea completă a grănicerilor la MAI. 
Astfel, în Decretul nr. 102 din 16 martie 1949 privind organizarea MAI, articolul 2 pre- 
vedea explicit că asigurarea pazei graniţelor era una dintre atribuţiile ministerului”. 

La 22 iulie 1947, prin Instrucţiunea ministerială nr. 109550, grănicerii au fost integrați 
unor comandamente unice la nivelul regiunilor şi judeţelor, împreună cu jandarmii şi 
poliţia, în scopul eficientizării pazei de frontieră şi a prevenirii evaziunilor” din ţară. A fost 
prima încercare de eliminare a autonomiei grănicerilor ca structură distinctă în cadrul 
ministerului, abandonată rapid în favoarea unui sistem de cooperare cu celelalte structuri 
de ordine din fiecare zonă€. Având clar conturat rolul pe care grănicerii trebuiau să-l aibă 
în cadrul mecanismului represiv comunist, aceştia au fost puşi imediat la dispoziţia 
structurilor cu atribuţii specifice în acest sens. La 10 septembrie 1947 a fost creat 
Secretariatul General pentru Trupe din MAI, cu scopul de a oferi o unitate de acţiune sub 

aceeaşi comandă trupelor din cadrul ministerului. Atribuţiile acestuia erau, în linii mari, 
îndrumarea şi controlul formațiunilor subordonate!. Prin Decizia Ministerială nr. 30724 
din 7 noiembrie acelaşi an, grănicerii, jandarmii şi pompierii au trecut sub comanda 
acestui secretariat?. Ca orientare generală, asemenea Securităţii, acestor trupe le-a fost 
fixată loialitatea absolută faţă de regim, înţeles ca întrupare a statului. Astfel, în Ordinul 
General nr. 1 din 18 februarie 1948 se arăta că trupele MAI „sunt acelea ce se găsesc tot 
timpul, zi de zi, oră de oră, în veghe şi luptă contra duşmanilor poporului, duşmanilor 
Republicii Populare”?. 

Nu a fost abandonată definitiv nici ideea unităţii de comandă la nivel zonal, care a fost 
pusă în practică sub forma colaborării în interiorul Secretariatului pentru Trupe prin 
intermediul aşa-numitelor zone teritoriale, înfiinţate odată cu Decizia Ministerială nr. 56 
din 15 decembrie 19484. 

Înfiinţarea Direcţiei Generale a Miliției, care a preluat o parte dintre efectivele Poliţiei 
şi Jandarmeriei, desfiinţate cu aceeaşi ocazie, prin Decretul nr. 25 din 23 ianuarie 1949, a 
avut efecte şi asupra grănicerilor. Aceasta a primit în sarcină, printre altele, să-i înlocuiască 
pe grăniceri în punctele de control a trecerii frontierei prin aşa-numitele „organe ale 
miliției de graniţă”, schimbare ce însemna de fapt trecerea PCTF-urilor în subordinea 
Miliției. Lipsa experienţei şi a pregătirii de specialitate a acestora transpuse în activitatea 
de control a făcut ca această situaţie să nu dureze decât opt luni, după care punctele de 
frontieră au revenit în subordinea grănicerilor”. În schimb, Direcţia Controlului Străinilor şi 
Paşapoartelor, preluată de la fosta Direcţie Generală a Poliţiei, a rămas în structura Miliției, 
având un raport de colaborare strânsă cu grănicerii, în structura cărora a fost creat Serviciul 
de Evidenţă şi Control Treceri Frontieră“. Astfel, Secţia PCTF din CTG avea încadraţi un 
anumit număr de oameni distribuiţi la punctele de frontieră pentru activitatea de control al 
traficului de călători şi mărfuri, a cărei statistică se centraliza la nivelul Serviciului de 
Evidenţă. Acesta avea sarcina să transmită pe linie de minister la Serviciul Poliţiei de 
Frontieră şi al Paşapoartelor din cadrul Direcţiei Controlului Străinilor situaţiile statistice 
în scopul tinerii unei evidențe stricte a tuturor ieşirilor şi intrărilor din/în țară”. 

Drumul trupelor de grăniceri alături de cele de Securitate a început încă de la înfiinţarea 
acestora din urmă, prin Decretul nr. 110 din 23 ianuarie 1949, şi punerea lor sub autoritatea 
Secretariatului pentru Trupe din MAIE. De altfel, includerea problemelor ce ţineau de paza 
frontierei şi de prevenirea trecerilor frauduloase în aria de competenţă a Securităţii nu a 
reprezentat numai o tendinţă a regimului care se manifesta doar în perioadele de recrudes- 
cenţă a fenomenului evaziunii din ţară, ci mai degrabă o politică esenţială a regimului încă 
de la instaurare, în martie 1945. Elocvent în acest sens este faptul că, ori de câte ori s-a pus 
problema reorganizării MAI, grănicerii au fost încadraţi structurilor de securitate ale 
acestuia. Odată cu transformarea Secretariatului General pentru Trupe în Comandamentul 
Trupelor MAI, prin Decizia Ministerială nr. 84 din 24 martie 1949, comandant al trupelor 
de Securitate a fost numit fostul şef de stat major al grănicerilor”. Astfel, în subordinea 
acestui comandament, care avea ca principal obiectiv „vigilenţa şi lupta oră de oră contra 

duşmanilor poporului”, au mai rămas doar pompierii, grănicerii şi trupele de Securitate, 
ultimele două componente aflându-se într-o strânsă colaborare, mai ales pe graniţa de vest!. 
O dovadă în plus a legăturii strânse dintre trupele de grăniceri şi cele de Securitate a fost 
crearea în august 1949, la nivelul Comandamentului, a Centrului de Cartare al Trupelor 
MAI. Această structură avea ca atribuţii transmiterea securizată a corespondenţei destinate 
grănicerilor şi trupelor de Securitate, pompierii nefiind incluşi ca beneficiari ai aceluiaşi 
regim de siguranţă a documentelor?. 

Ca urmare a tensionării relaţiilor dintre URSS şi Iugoslavia, începând de la jumătatea 
anului 1948, autorităţile comuniste au fost nevoite să ia măsuri pentru întărirea graniţei de 
sud-vest. Astfel, în anul 1949 a fost întreprinsă cea mai importantă reorganizare a dispozitivu- 
lui de pază după cea din ianuarie 1946. In martie s-a format Brigada 4 Grăniceri Timişoara, 
cu trei regimente în componenţă, care a preluat în serviciu sectorul frontierei iugoslave. La 
15 octombrie 1949 întregul dispozitiv al grănicerilor a fost modificat, rezultând o componenţă 
a unităţilor şi o dispunere ce reflecta situaţia de la graniţele României : Divizia 1 Grăniceri 
Timişoara (fosta Brigadă 4), cea mai mare unitate de grăniceri, care avea în grijă frontiera 
cu Iugoslavia; Brigada 2 Grăniceri Oradea (fostă 3 Oradea), având în pază graniţa cu 
Ungaria ; Brigada 3 Grăniceri laşi (fostă 2 Brăila), care supraveghea frontiera cu URSS ; 
Brigada 4 Grăniceri Bucureşti (fostă 1 Turnu-Severin), care asigura paza la graniţa cu 
Bulgaria şi pe litoral”. La începutul anului 1950 a fost înfiinţată Brigada 5 Grăniceri 
Constanţa, care a preluat în pază o parte a sectorului Brigăzii 4, şi anume graniţa de uscat 
cu Bulgaria şi litoralul“. În urma acestei reorganizări, care se va menţine până la jumătatea 
anului 1950, a rezultat un efectiv de 44 712 militari. Pentru a înţelege natura rolului pe care 
îl puteau avea grănicerii ca instituţie represivă, trebuie să spunem că, din totalul acesta, 
doar 13 505 militari se găseau în unităţi care făceau efectiv paza frontierei“, restul fiind la 
dispoziţia Comandamentului, deci implicit a Ministerului. Chiar şi în aceste condiţii, 
începând cu a doua jumătate a anului 1949, efectivele pichetelor de graniţă la frontiera de 
uscat au crescut la 21 de militari, iar cele de pe litoral şi de la Dunăre la 12-18 oameni”. 

Din august 1950 şi până la sfârşitul anului 1951, trupele de grăniceri au cunoscut o 
perioadă de transformări continue, atât la nivelul personalului de conducere, cât şi al 
schemei de organizare şi pază. La 30 decembrie 1950 a fost numit comandant al grănicerilor 
Mihail Boico, de fapt, consilier sovietic, fost luptător în Armata Roşie şi general de 
Securitate&, care a supervizat procesul de reorganizare pus în practică de locţiitorul său 
politic Iacob Bulan, de şeful secţiei organizare de partid, colonelul Ştefan Mera, de şeful 
Direcţiei Politice, colonelul Alexandru Coatu, şi de maiorul Eugen Cotae, şeful Secţiei 
Cadre Politice”. Fondul modificărilor a avut în prim-plan înlocuirea sistemului de pază 
specific grănicerilor români, bazat pe diviziunea pichet-pluton-companie, cu unul de 
inspiraţie sovietică ce avea în centru plutonul de grăniceri („compania de frontieră”). 

Dar cele mai importante modificări s-au înregistrat la nivel structural, astfel încât la 
sfârşitul anului 1951 grănicerii au căpătat o cu totul altă organizare. Astfel, în ordinea 
importanţei, CTG avea în componenţă Direcţia Politică, Statul Major, Serviciul de Infor- 
maţii Frontieră, Secţia Pază (creată la începutul anului 1951 „pentru conducerea, controlul 
şi îndrumarea pazei frontierei”!), Secţia Pregătire de Luptă (creată tot în 1951 pentru 
asigurarea „unei pregătiri de luptă continue în frontieră”?) şi Serviciul Spate, care avea în 
sarcină asigurarea nevoilor materiale zilnice”. În subordinea Comandamentului se aflau 
patru divizii (Divizia 1 Grăniceri Lugoj ; Divizia 2 Grăniceri Oradea ; Divizia 3 Grăniceri 
Iaşi; Divizia 4 Grăniceri Bucureşti”), încadrate de 13 regimente grănicereşti, plus Regi- 
mentul 13 Grăniceri Constanţa. De asemenea, grănicerii aveau în grijă 38 de puncte de 
control trecere frontieră, dintre care cele de la aeroportul Băneasa şi din portul Constanţa 
depindeau direct de Comandament. În subordinea Comandamentului mai funcționau Baza 
de Nave Grăniceri Brăila, Şcoala de Ofţeri MAI nr. 3 Oradea, patru şcoli divizionare 
pentru sergenţi în termen, 17 centre de instrucţie, Şcoala de dresaj câini de la Călineşti- 
-Prahova, trei depozite pentru stocarea echipamentului necesar şi cinci centre care distri- 
buiau acest echipament’. În ceea ce priveşte efectivele, la sfârşitul anului 1951 acestea se 
ridicau la 48 581 de militari, dintre care 1 173 erau ofiţeri, iar 875 sergenţi reangajaţi. 
Dintre militari, 22 083 se aflau în unităţi angrenate efectiv la paza frontierei”. 

Sub aspectul reprimării infracţiunilor de frontieră, cea mai importantă evoluţie din 
perioada anilor 1949-1953 a fost normalizarea şi reglementarea juridică a raporturilor de 
graniţă cu statele vecine. Acest lucru a permis autorităţilor comuniste să aibă o pârghie de 
represiune în plus şi încă un obstacol - juridic, de data aceasta - în calea celor care 
încercau să plece din ţară, pentru că, deşi reuşeau să treacă graniţa românească, aceştia nu 
erau definitiv scăpaţi, deoarece era foarte probabil să fie trimişi înapoi în România dacă 
erau prinşi pe teritoriul statelor vecine. În acest scop a fost creată instituţia împuterniciţilor 
de frontieră” ca parte componentă a Comandamentului, prin acorduri bilaterale încheiate 
cu URSS în 1949, cu Ungaria în 1950, cu Bulgaria în 1952 şi cu Iugoslavia în 19535. De 
asemenea, au fost semnate Convenţia privind regimul de frontieră cu Bulgaria în 1950 şi 
tratatul cu URSS în aceeaşi privinţă, acordurile cu Ungaria şi Iugoslavia fiind definitivate 
abia în anul 1963. 

La 20 septembrie 1952 a fost adoptat Decretul nr. 324 al Prezidiului Marii Adunări 
Naţionale în urma căruia MAI a fost reorganizat, formându-se astfel două ministere 
distincte, unul păstrând vechea denumire, iar celălalt primind denumirea de Ministerul 
Securităţii Statului (MSS)". Trupele de grăniceri au intrat în componenţa MSS, fuzionând 
practic cu cele de Securitate la 1 noiembrie 1952, atunci când s-a format Comandamentul 
Trupelor MSS, la conducerea căruia a fost numit colonelul Florian Dănălache!!, activat în 

armată cu acest grad numai de patru luni. Dezvoltarea organigramei şi personalului din 
CTG ca urmare a acestor schimbări, în urma cărora a primit atribuţii mai multe şi a preluat 
majoritatea trupelor acestui nou minister, a făcut necesară modificarea titulaturii în Direcţia 
Trupelor de Grăniceri şi Operative începând cu 1 ianuarie 19531. Schimbarea avea la bază 
şi faptul că autorităţile comuniste îşi propuseseră folosirea unităţilor de instrucţie ale gră- 
nicerilor pentru operaţiuni în munţi?. În planul schemei unităţilor au fost dizolvate toate 
comandamentele de divizie, cu excepţia Diviziei 1 Lugoj, regimentele componente trecând 
în subordinea Direcţiei Centrale, organizare ce se va păstra până în aprilie 1956. 

Această subordonare şi asimilare cu trupele de Securitate avea să se păstreze în mare 
până în anul 1960, deşi sub aspect formal denumirile şi organizarea vor mai suferi modi- 
ficări. În esenţă însă, până la trecerea în subordinea MFA, grănicerii au activat în strânsă 
cooperare şi uneori împreună cu trupele de Securitate. Astfel, în următoarea schemă a 
MAI, rezultată din fuziunea acestuia cu MSS ca urmare a Decretului nr. 365 din 7 sep- 
tembrie 19535, Direcţia Trupelor de Grăniceri şi Operative a fost plasată alături de Direcţia 
Trupelor Operative şi de Pază şi DGSS. 

Anii 1954-1955 au adus o stabilitate relativă la nivelul grănicerilor, cel puţin în ceea ce 
priveşte schema organizatorică. Lipsit de pregătirea militară adecvată şi înclinând spre 
cariera de politruc, generalul Florian Dănălache a fost schimbat din funcţia de comandant 
al grănicerilor şi înlocuit de colonelul Ioan Şerb* la 8 august 1954. Restructurarea la nivel 
de comandă a dus la schimbarea denumirii organismului de conducere al grănicerilor în 
Direcţia Trupelor de Grăniceri la 30 august 19545. Reducerea treptată a oricărei opoziții 
interne la adresa regimului şi evoluţiile externe, marcate de normalizarea relaţiilor cu 
Iugoslavia şi îmbunătăţirea celor cu Ungaria, au avut efecte şi în ceea ce priveşte organizarea 
MAI, a cărui reorganizare a fost abordată la începutul anului 1956. Propunerea de 
reorganizare a grănicerilor, care a avut loc în perioada aprilie-iulie 1956, avea în centru o 
schemă cu şase brigăzi şi o bază de nave grănicereşti, plus diviziunile complementare. În 
proiectul Regulamentului de organizare şi funcţionare a MAI din 19 mai 1956 se arăta că 
una dintre principalele sarcini ale acestuia, alături de asigurarea ordinii publice şi paza 
proprietăţii de stat, era şi paza frontierelor RPR, ce se realiza prin intermediul trupelor de 
grăniceri*. Deşi erau parte componentă a MAI, ofiţerii şi sergenţii de grăniceri beneficiau 
de toate gradele militare, drepturile şi privilegiile pe care le aveau militarii Forţelor 
Armate ale RPR, spre deosebire de lucrătorii din miliţie şi penitenciare, care aveau grade 
şi privilegii asimilate”. Toate aceste propuneri s-au materializat la 11 iulie 1956, atunci 
când a intrat în vigoare Hotărârea Consiliului de Miniştri nr. 1361, prin care MAI a fost 

reorganizat! Au rezultat astfel două departamente, al Securităţii şi al Internelor, grănicerii 
fiind incluşi în primul, alături de Trupele de Securitate şi DGSS?. Aşa cum reiese dintr-un 
document intern al ministerului, paza şi apărarea frontierei de stat a Republicii Populare 
era considerată una dintre principalele atribuţii ale Securităţii Statului”. Trupele de grăni- 
ceri, alături de Securitatea Statului, de trupele de Securitate şi de cele de pază, intrau în 
componenţa primului departament, în timp ce Miliția, penitenciarele, pompierii, apărarea 
antiaeriană şi arhivele făceau parte din Departamentul Internelor“. Odată cu această lege de 
reorganizare a fost adoptat şi un act normativ ce prevedea reducerea efectivelor trupelor 
MAI, deci şi a efectivelor grănicereşti, în urma căreia densitatea pe kilometru de frontieră 
scădea de la 6,13 la 4,16 oameni. 

Scăderea masivă a efectivelor grănicereşti a fost suplinită imediat prin promulgarea 
Decretului nr. 85 din 16 februarie 1957, în urma căruia se înfiinţau grupele de sprijin ale 
grănicerilorf. Acestea erau „organizaţii voluntare, formate din cetăţeni care îşi oferă 
serviciile pentru asigurarea pazei frontierei de stat” şi funcționau pe lângă unităţile şi 
subunitățile de grăniceri care le organizau în colaborare cu organele de stat şi de partid din 
zonele respective. 

Legătura strânsă cu care acționau trupele de grăniceri şi cele de Securitate ca urmare a 
includerii lor în acelaşi departament al MAI a fost consfinţită formal la 30 ianuarie 1958, 
când cele din urmă au fost alipite grănicerilor, formându-se Comandamentul Trupelor de 
Grăniceri şi Securitate”. Ultima reglementare majoră privindu-i pe grăniceri în această 
perioadă a fost Decretul nr. 165/1959, care abroga toate actele normative anterioare, 
stabilind cadrul general de activitate al acestora. Subordonarea aceasta s-a menţinut până 
în anul 1960, când, prin Decretul nr. 68 din 20 februarie$, trupele de grăniceri au trecut 
din subordinea MAI, care păstra Punctele de Control Treceri Frontieră”, în cea a MFA”, 
cu aplicare de la 1 martie acelaşi an. 


Controlul politic 


După modelul armatei, şi la nivelul MAI a fost instituit un organism de control politic, şi 
anume Direcţia Generală Politică (DGP), reprezentată la nivelul Secretariatului pentru 
Trupe de o Direcţie Superioară pentru ECP, înfiinţată în noiembrie 1947 şi condusă de un 
director şi un subdirector pentru educaţie. Sarcinile de control, identificare a elementelor 
duşmănoase şi educare se îmbinau în cadrul acestei structuri, dovadă fiind cele patru 
birouri care o alcătuiau : Registratura, Informaţiile, Educaţia şi Biroul Controlori!. Direcţia 

Superioară ECP subordona Serviciul Educaţiei din cadrul CTG, care la rândul său îşi 
reproducea structura prin organisme subordonate la nivelul tuturor unităţilor aflate în 
coordonarea Comandamentului!. Acesta era coordonat de comandantul secund politic pentru 
educaţie al grănicerilor (locţiitorul comandantului) şi condus de un şef de Serviciu. 
Obiectivele sale erau „ridicarea nivelului politic şi militar [...] prin însuşirea şi punerea în 
practică a învăţăturii marxist-leninist-staliniste”, „formarea şi dezvoltarea unui total 
devotament faţă de poporul muncitor în frunte cu clasa muncitoare şi fată de RPR”, „sădi- 
rea urii conştiente şi de neîmpăcat [...] împotriva duşmanilor poporului, a imperialiştilor 
de peste hotare şi a uneltelor lor din lăuntrul ţării” şi „ascuţirea continuă a vigilenţei”?. 

După transformarea Secretariatului pentru Trupe în Comandament, DGP a fost reorga- 
nizată în patru direcţii tematice : 1. Organizare şi Instructaj ; 2. Propagandă şi Agitaţie ; 
3. Cadre; 4. Administrativ. Acestea erau împărţite la rândul lor în secţii şi birouri cores- 
punzătoare fiecărei arme şi diviziuni militare?. De exemplu, Direcţia Organizare şi Instructaj 
avea în subordine următoarele secţii: Organizare şi Instructaj (organiza şi îndruma munca 
de partid în toate formațiunile MAI, având birouri pentru fiecare armă), Evidenţa Membri- 
lor şi a Documentelor de Partid şi UTM (avea câte un birou pentru membrii de partid şi cei 
UTM, plus Biroul Carnete de Partid şi cel de chestiuni statutare), pentru munca UTM şi 
Informare de Partid (studia rapoartele instructorilor, procesele-verbale de la organizaţiile 
de bază şi rapoartele direcțiilor politice pe baza cărora alcătuia dări de seamă pentru 
organele superioare). De asemenea, la arma grăniceri, pe linia Direcţiei Cadre se afla 
Secţia Efective Politice Trupe, care subordona Biroul Trupelor de Grăniceri. În anul 1950, 
efectivul aparatului politic al grănicerilor înregistra 657 de cadre, în condiţiile unui necesar 
prevăzut de 1 872 de cadre”. Pe lângă CTG, aparatul politic era gestionat de o direcţie 
politică organizată pe secţii la brigăzile de grăniceri şi birouri la unităţile mai mici, care 
era condusă de câte un locţiitor politic la toate nivelurile“. Principalele obiective ale 
acestui organism au fost creşterea conştiinţei politice a grănicerilor, înţeleasă practic drept 
implicarea a cât mai multor persoane în activităţi politice comuniste, şi controlul politic 
asupra activităţii profesionale a grănicerilor. 

De altfel, activitatea Direcţiei Politice a stat la baza constituirii comisiilor de partid la 
nivel de armă şi a organizaţiilor de bază în unităţile subordonate, care mergeau până la 
batalioanele de pază”. În anul 1951, activitatea politică în trupele de grăniceri avea trei 
componente, pe lângă Direcţia Politică mai existând organele de partid şi organizaţiile 
tineretului muncitoresc. Membrii de partid erau în număr de 1 844, plus 161 de candidaţi 
la acest statut, în vreme ce UTM-urile înregistrau un număr de 19 836 de grăniceri’. 

Trecerea de la activitatea militantă bazată pe propagandă la cea curentă, desfăşurată în 
cadrul organelor interne de partid, era un semn că regimul a ajuns în faza consolidată, atunci 
când structurile de partid se confundau cu cele de stat. Astfel, dacă în documentele privind 
activitatea politică a grănicerilor din anii 1948-1950 predominantă este munca de educaţie 
desfăşurată prin intermediul a numeroase conferinţe, concursuri, cursuri de instructaj şi 

evenimente artistice!, în cele din anii 1952-1953 munca politică are la bază activitatea 
desfăşurată în cadrul organizaţiilor de bază?. În acest fel, Direcţia Politică şi-a pierdut din 
importanţă, iar influenţa sa asupra grănicerilor a scăzut, fiind înlocuită de controlul direct 
al organizaţiilor de partid. Evoluţia aceasta fusese introdusă odată cu Plenara CC al PMR 
din august 1953, atunci când tuturor comuniştilor care lucrau în aparatul de stat li s-a cerut 
„să lupte cu cea mai mare hotărâre împotriva oricărei tendinţe de a ocoli controlul de 
partid”5. Formal, schimbarea s-a produs prin Hotărârea nr. 774 din 1954 a Biroului Politic 
al CC al PMR, care stabilea ca organizaţiile de partid din toate formațiunile şi de la toate 
unităţile MAI să intre sub conducerea directă a comitetelor orăşeneşti şi raionale de partid, 
din zona în care se aflau“. În acest fel, controlul politic asupra grănicerilor a trecut de la 
o organizare ierarhică pe linie de comandament la una pe linie de partid, prin intermediul 
filialelor teritoriale ale PMR, situaţie care s-a păstrat în linii mari până în anul 1960. 


Acoperirea informativă 


Începând din luna iulie 1947, în cadrul Statului Major al CTG a fost creat un Serviciu de 
Informaţii care avea atât atribuţii informative generale specifice misiunilor de pază a 
frontierei, cât şi asigurarea contrainformativă la nivelul cadrelor grănicereştis „ Această 
structură informativă a existat permanent în cadrul comandamentului până în anul 1960, cu 
menţiunea că din anul 1958 diviziunile de Informaţii aflate la nivelul diferitelor unităţi 
grănicereşti au fost subordonate comandanților acestor unităţi”. De asemenea, trebuie să 
menţionăm că, după trecerea la MFA, aceste organe au rămas în cadrul MAI”, care şi-a 
menţinut astfel monopolul şi asupra acestei structuri informative. 

Ca o etapă intermediară în trecerea la organismele de siguranţă specifice noului regim, 
în vara anului 1947 a fost creată Direcţia Generală a Siguranţei Statului (DGSS), care a 
preluat atribuţiile de siguranţă de la celelalte structuri ale MAIS. În cadrul acesteia, 
documentarea informativă în ceea ce privea infracțiunile de frontieră a fost asigurată prin 
intermediul Direcţiei Informaţiilor (Direcţia a I-a), în cadrul căreia exista Serviciul 
Frontiere (Serviciul II)”. Informaţiile în această privinţă veneau de la structurile exterioare, 
ce se găseau în teritoriu sub forma Inspectoratelor Regionale de Siguranţă, în cadrul cărora 
existau Birourile de Treceri peste Frontieră (Biroul II). La acest nivel se alcătuiau 
dosarele pe numele celor care încercaseră sau erau bănuiţi că vor încerca să treacă frontiera, 
dar şi pe numele celor care înlesneau direct sau indirect astfel de infracţiuni. Tot pentru 
întărirea controlului de graniţă, la 15 octombrie 1947 DGSS a preluat de la Chesturile 

Poliţiei Administrative Birourile de Control al Străinilor şi de Paşapoarte, iar la 22 februarie 
1948 şi pe cele existente în componenţa Legiunilor de Jandarmi!. 

Pe lângă structurile de informaţii specializate, documentarea în această privinţă intra în 
competenţa oricărei instituţii care sesiza sau avea relaţii cum că astfel de evenimente urmau 
să aibă loc. Bineînţeles că structurile de Informaţii erau cele care dispuneau de competenţe 
specifice în acest domeniu, mai ales că acestea aveau de-a face permanent cu evenimente 
de anchetă în cursul cărora se întâmpla ca suspecţii să vorbească despre dorinţa unor 
cunoscuţi de a pleca din ţară. Atât nou-creata DGSS?, cât şi Serviciul de Informaţii al 
Armatei”, dar şi organele de menţinere a ordinii sau cele administrative care intrau în 
contact cu cetăţeanul de rând, raportau permanent informaţii referitoare la posibile încercări 
de trecere frauduloasă a frontierei. Uneori, era de-ajuns să-ţi exprimi o nemulţumire la 
adresa regimului pentru fi catalogat drept potenţial evazionist din ţară. Mai mult, legea 
comunistă statua faptul că orice cetăţean care avea cunoştinţă despre astfel de posibile 
evenimente era obligat să anunţe imediat organele statului, pentru a se lua măsurile cores- 
punzătoare. 

Din punctul de vedere al supravegherii contrainformative, grănicerii, fiind asimilați 
structurilor militare, au intrat în aria de competenţă a Contrainformaţiilor Militare din 
cadrul Securităţii. Astfel, în perioada august 1948 - martie 1951 au fost supravegheați la 
nivelul DGSP de către Direcţia a IV-a (Contraspionaj în Forţele Armate), apoi din 1951 şi 
până în iulie 1956 de către Direcţia H a DGSS, iar după 1956 de către Direcţia a V-af. Cel 
puţin din martie 1951, trupelor MAI, din care făceau parte şi grănicerii, le era afectat 
Serviciul I din cadrul Direcţiei, la nivelul căruia Biroul 1 se ocupa exclusiv de conducerea 
activităţii contrainformative pentru CTG şi unităţile subordonate acestuia. Conform regula- 
mentului pe baza căruia funcționau Contrainformaţiile Militare, acestea erau obligate să 
dea comandanților de unităţi militare avizul asupra ofiţerilor ce urmau să fie notaţi, 
„trebuind a comunica materialul compromiţător pe care-l posedă asupra ofiţerilor caracte- 
rizaţi”€. Mai multe informaţii avem pentru perioada ce a urmat după luna iulie 1956, când 
a fost modificat doar indicativul Direcţiei, în cadrul căreia grănicerii au rămas tot sub 
supravegherea Serviciului I al acesteia, care asigura munca de Contrainformaţii la nivelul 
Trupelor MAI. Direcţia era condusă de un şef, subordonat direct ministrului Afacerilor 
Interne, ajutat de trei locţiitoriă. 

În calitate de organism central, Direcţia a V-a conducea şi controla activitatea servi- 
ciilor, secţiilor, birourilor şi ofiţerilor de Contrainformaţii afectaţi trupelor de grăniceri. 
Aceasta dispunea de oameni în toate marile unităţi, în unităţile, formațiunile şi instituţiile 
subordonate CTG. Unul dintre principalele „drepturi şi îndatoriri” ale acestor ofiţeri era 
crearea unor reţele de agenţi în unităţile de grăniceri, prin recrutarea personalului civil şi 
militar, cu excepţia organelor politice şi de partid”. 

În plus, activitatea acestui organism era dublată şi de existenţa în cadrul Direcţiei Gene- 
rale a trupelor din minister a unei secţii de informaţii de frontieră, care avea „dreptul să 
recruteze agenţi din rândurile cetăţenilor ce domiciliază în zona de frontieră, pentru a 

organiza munca informativă în scopul prevenirii trecerilor ilegale”!, lucru ce pune în 


evidenţă strânsa colaborare ce exista cu organele teritoriale de Securitate”, prevăzută de 
altfel şi în regulamentul de funcţionare. 


Legislaţia represivă şi rezultatele acesteia 


Fundamentul acţiunii desfăşurate de grănicerii români în perioada 1944-1960 sub directa 
îndrumare a PMR a avut la bază legislaţia în materie, care, la fel ca întreaga legislaţie 
comunistă, a avut un pronunţat caracter represiv. În primii trei ani, caracterizați, după cum 
am văzut, de schimbări continue care s-au răsfrânt direct asupra acţiunii grănicerilor, 
autorităţile au păstrat în vigoare Codul Penal din 1937, iar acest lucru s-a făcut în principal 
datorită contextului politic intern, încă nelămurit definitiv în favoarea comuniştilor. O 
modificare în sensul unei mai exacte definiri a delictului de trecere frauduloasă a frontierei 
şi a pedepselor aplicate pentru acesta, prevăzute la art. 267 din Codul Penal, adoptat de 
Carol al II-lea, s-a făcut la jumătatea anului 1947, atunci când s-a dat şi un ordin prin care 
erau stabilite anumite recompense pentru grănicerii care prindeau infractori de frontieră şi 
pedepse sau chiar sancţiuni penale pentru cei neglijenţi în serviciu”. 

Imediat după abdicarea regelui s-a trecut la elaborarea unui nou Cod Penal care să fie 
în acord cu necesităţile represive ale regimului. A rezultat astfel primul Cod Penal comunist, 
apărut în Buletinul Oficial nr. 48 din 27 februarie 1948, care era de fapt o republicare a 
celui anterior, cu modificările aduse de comunişti. Trecerea frauduloasă a frontierei era 
prevăzută tot la art. 267, care se găsea în secţiunea a III-a („Alte infracţiuni comise de 
particulari”) a capitolului al III-lea („Crime şi delicte comise de particulari”) din titlul 
al III-lea („Crime şi delicte contra administraţiei publice”). Potrivit acestui articol, prin 
trecere frauduloasă a frontierei se înţelegea intrarea sau ieşirea din ţară „prin alte locuri 
decât acele destinate trecerii călătorilor sau chiar prin acestea, dar în ascuns”. Pedeapsa 
fixată pentru cei care comiteau această infracţiune era închisoare corecțională de la 3 la 
10 ani şi amendă de la 4 000 La 40 000 de lei”. Pentru a ne face o imagine mai exactă despre 
ce însemna acest delict în ochii autorităţilor, este de-ajuns să menţionăm că în aceeaşi 
variantă a legii penale tâlhăria era pedepsită cu închisoare de la 3 la 8 ani. 

În afară de pedeapsa propriu-zisă, caracterul represiv şi arbitrar al legislaţiei comuniste 
în această privinţă poate fi observat cel mai bine tocmai prin nediferenţierea existentă în 
acest domeniu, care lăsa autorităţilor interpretarea pedepsei aşa cum doreau. De exemplu, 
aceeaşi pedeapsă ca pentru infracţiune era aplicată şi celui care înlesnea trecerea frauduloasă 
a frontierei, dar şi celui care săvârşea o tentativă în acest sens”. În această logică şi ţinând 
seama de accentul pus de comunişti pe acţiunea preventivă a Securităţii, s-a ajuns la situaţii 
în care oamenii au fost condamnaţi pentru simplul fapt că şi-au exprimat într-un cerc 
restrâns de prieteni dorinţa de a părăsi ţara. Teama autorităţilor comuniste şi reacţia lor în 
faţa încercărilor cetăţenilor români de a pleca din ţară pot fi observate foarte bine şi din 
faptul că legea prevedea o pedeapsă cu închisoarea de la 5 la 12 ani pentru funcţionarii care 
înlesneau cu bună ştiinţă evaziunea din ţară. Acesta era şi motivul pentru care, în cazul 

trecerii frauduloase a frontierei, nu puteau fi acordate circumstanţe atenuante, iar bunurile 
celor care plecau astfel din ţară erau confiscate de statul comunist. 

La mai puţin de o lună de la intrarea în vigoare a noului Cod Penal, confruntaţi cu o 
creştere alarmantă a încercărilor de evaziune din ţară, membrii aparatului represiv care se 
ocupau direct de aceste infracţiuni au solicitat trecerea în competenţa instanţelor militare 
a acestor cazuri. Astfel, într-un referat al Brigăzii Mobile din cadrul DGSS cu privire la 
modificările normative necesare creşterii eficienţei anchetelor Sigurantei referitoare la securi- 
tatea exterioară şi interioară a statului, redactat la 4 martie 1948, se propuneau următoarele : 


suscitatul text care reglementează competenţa instanţelor militare să fie modificat precum 
urmează : Nemilitarii, pentru toate infracțiunile prevăzute de prezentul Cod, precum şi pentru 
trecerea frauduloasă a frontierei, încercată sau săvârşită în timpul stării de asediu. Această 
modificare se impune pentru consideraţiunea că trecerile sau încercările de trecere frauduloasă 
ale frontierei au astăzi un pronunţat caracter politic, care în actuala situaţiune internaţională 
interesează îndeaproape securitatea Statului. De altfel, aceasta este şi raţiunea pentru care 
cercetarea acestei infracţiuni, care până în prezent era făcută de organele de Poliţie, este astăzi 
dată în competenţa organelor de Siguranţă!. 


Se pare că situaţia fusese o scăpare a legiuitorilor comunişti, aşa cum rezultă dintr-o 
notă a directorului Siguranţei Statului, N.I. Popescu, tot din martie 1948, trimisă Ministe- 
rului de Justiţie, în care se arăta că 


încercările şi trecerile frauduloase ale frontierei dintr-un teritoriu sub stare de arest erau 
judecate de instanţele militare (art. 579, nemodificat). Ori, prin modificările de la 26 februarie 
a.c. competenţa în această situaţie a fost trecută asupra instanţelor civile, fapt ce nu asigură o 
promptă şi eficace represiune?. 


Drept urmare, s-a realizat imediat o modificare a Codului Justiţiei Militare în sensul 
exprimat de memoriile Siguranţei”. 

Un ultim argument relativ la modul cum erau priviţi autorii încercărilor de trecere 
frauduloasă a frontierei de către autorităţile comuniste poate fi găsit în documentele 
Direcţiei Penitenciarelor şi Institutelor de Prevenţie, la nivelul căreia erau încadraţi cate- 
goriei infractorilor politici care săvârşiseră delictele individual“. Asemenea tuturor deţinu- 
ţilor politici, ei se încadrau prevederilor Ordinului nr. 13800/949 al MAI potrivit căruia în 
momentul expirării pedepsei nu erau puşi în libertate, ci continuau „să rămână în peniten- 
ciar la dispoziţia DGSP”, singurul organism care putea hotărî eliberarea lor”. 

În mare, acesta a fost regimul legislativ sub care şi-au desfăşurat activitatea grănicerii 
în perioada 1944-1960, cu mici modificări în funcţie de situaţiile punctuale apărute într-un 
moment sau altul. Deşi multe dintre statisticile care să ateste rezultatele concrete ale acestei 
politici represive nu sunt accesibile, există totuşi o serie de date care pot să creioneze 
imaginea generală a situaţiei de fapt în lupta dintre autorităţi şi evazionişti în aceşti ani. 

Chiar şi cu această legislaţie extrem de dură la adresa infracţiunilor de frontieră, 
situaţia de pe teren nu s-a modificat în sensul urmărit de autorităţile comuniste, ba 
dimpotrivă. Astfel, în primul an după trecerea la MAI, acţiunea grănicerilor de prevenire 

a evaziunilor din ţară a păstrat un caracter asemănător celui din anii anteriori, graniţa cu 
Ungaria rămânând cea mai sensibilă. În cursul anului 1948 au fost înregistrate 891 de 
persoane care au încercat să treacă fraudulos frontiera, dintre care 601 numai la graniţa cu 
Ungaria, numărul total al celor prinşi de autorităţi fiind de 5371. Doi indicatori sunt 
elocvenţi în ceea ce priveşte regimul sub care funcționau grănicerii: numărul persoanelor 
împuşcate la graniţă, care în acel an s-a ridicat la 88°, şi al grănicerilor dezertori, care a 
fost de 27°. 

Vara anului 1948 a adus schimbări majore la nivelul trupelor de grăniceri. Dacă până 
atunci România fusese înconjurată numai de state prietene şi aliate, ruptura dintre Stalin şi 
Tito a pus regimul comunist de la Bucureşti în faţa confruntării directe cu una dintre uneltele 
imperialiştilor înrobitori, iar grănicerii se aflau în prima linie a acestei confruntări. Urma- 
rea directă a acestei situaţii a fost înăsprirea la maximum a regimului de pază la graniţa de 
sud-vest. Astfel, ca element preventiv, activitatea de Informaţii pe linie de frontieră a fost 
concentrată la nivelul graniţei româno-iugoslave“ şi s-a dispus închiderea acestei frontiere 
între Beba Veche şi Pristol”, ambele încă din 1949. Rezultatul a fost scăderea numărului 
total de evazionişti din ţară la 790 pentru anul 1949, din care 558 au fost prinşi, deşi, 
paradoxal, numărul acestora la frontiera cu Iugoslavia aproape s-a dublat. Numărul celor 
împuşcaţi la frontieră a scăzut la 547, iar cel al grănicerilor dezertori a crescut la 518. Expli- 
caţiile pentru această situaţie nu sunt greu de găsit: îmbunătăţirea pazei generale a frontierei 
a dus la scăderea numărului total de evazionişti şi la prinderea unui procent mai mare din 
ei, lucruri care s-au manifestat îndeosebi la frontiera cu Ungaria, acolo unde anul 1949 a 
marcat stabilizarea dispozitivelor de pază şi sfârşitul bunăvoinfei autorităţilor pentru micul 
trafic de frontieră, pe când speranţa unei evadări reuşite spre Occident printr-o Iugoslavie 
care se afla pe picior de război cu România” a fost mai puternică decât teama de militarizarea 
frontierei cu această ţară. 

După cum se observă, anii 1949-1951 au fost marcați de o activitate febrilă în direcţia 
întăririi graniţelor şi stăvilirii evaziunilor din ţară, mai ales în Iugoslavia, atât în plan 
organizatoric, cât şi logistic. La acest efort au contribuit nemijlocit şi organele de Securitate, 
aşa cum rezultă dintr-un referat către Miliție alcătuit în februarie 1950, în care se solicita 
ca „din când în când, să se refuze autorizaţia de frontieră pentru anumite persoane aparent 
suspecte. Aceasta cu scopul ca publicul să fie educat să nu călătorească fără treburi bine 
definite şi importante”, mai ales la frontiera cu Iugoslavia”. Cel mai semnificativ exemplu 
a fost reprezentat tot de graniţa româno-iugoslavă, acolo unde a fost stabilită o schemă de 
pază în acord cu obiectivul de închidere a frontierei, ce putea să rivalizeze cu amenajările 
militare care se fac pe front în timpul unui război. Astfel, s-a construit o barieră de forti- 
ficaţii permanente aşezate într-un sistem foarte dezvoltat, care includea diferite obstacole 

(tranşee, gard de sârmă ghimpată şi câmpuri de mine)!. Numai în anul 1951 au fost con- 
struiţi 318 kilometri de sârmă ghimpată şi 60 080 de metri cu câmpuri de mine, care vor 
fi desfiinţate abia în 1956, previziunea pentru anul 1952 fiind de un total de 930 000 de 
mine?. Urmarea acestei situaţii a fost că numărul încercărilor de trecere frauduloasă a fron- 
tierei a scăzut, ajungându-se în 1951 la doar 421 de persoane care au încercat acest lucru. 

Legată tot de securizarea graniţei cu Iugoslavia, dar motivată în subsidiar şi de 
imperativul luptei împotriva elementelor dușmănoase a fost şi participarea grănicerilor în 
anul 1951* la dislocarea a 43 899 de persoane din zona de frontieră, prin decizia nr. 200 
a MAT. Astfel, pe baza unor simple tabele nominale, din localităţile aflate în interiorul 
unei fâşii de teritoriu ce mergea până la 50 de kilometri de la linia de frontieră au fost 
evacuate toate persoanele considerate „necorespunzătoare” de către autorităţi. Măsura îşi 
găsea acoperirea juridică în Legea nr. 53/1948 privind stabilirea unor măsuri de siguranţă 
în zona de frontieră, care stipula următoarele : 


MAI poate hotărî, în interesul siguranţei Statului sau economiei naţionale, îndepărtarea din 
zona de frontieră, temporar sau definitiv, a persoanelor care încearcă, săvârşesc, organizează, 
favorizează sau tăinuiesc contrabanda sau trecerea frauduloasă a frontierei€. 


Controlul politic strict şi disciplina foarte restrictivă, la care se adaugă condiţiile de 
lucru, au dus în rândul grănicerilor la situaţii care contraziceau flagrant discursul oficial 
promovat de autorităţi, unde se vorbea permanent despre entuziasmul popular şi adeziunea 
românilor la idealurile comuniste. Astfel, o notă de informare pe anul 1952 a Direcţiei 
Politice din CTG expunea situaţia de la Regimentul 4 Grăniceri, acolo unde 


din tabloul tovarăşului Teohari” au făcut ţintă de tragere. Sau manifestări dușmănoase ca 
inscripţii pe observatoare cu trăiască Tito şi USA [...] că nu mai suportăm jugul comuniştilor, 
ceea ce a făcut ca după alegerea de experienţă a unei organizaţii UTM de la un pluton, deşi au 
fost cinci ofiţeri, [...] trei UTM-işti au fugit la Tito, dintre care doi erau muncitori şi unul 
ţăran săracă. 


Pentru a îmbunătăţi această atmosferă de muncă şi pentru a-i motiva pe grăniceri, 
conducerea ministerului a apelat şi la simbolistică, promovând o serie de medalii care să 
premieze activitatea grănicerilor. Astfel, în aprilie 1957, MAI a elaborat un proiect de 
hotărâre privind instituirea acordării unei insigne pentru ofiţerii grăniceri care se remarcau 
în serviciu, intitulată „Merite în paza frontierelor patriei”, pe care l-a înaintat spre 
dezbatere şi aprobare Consiliului de Miniştri”. Pornind de la observaţia că insigna „Pentru 
merite grănicereşti”, introdusă la 23 august 1953", ce se acorda militarilor în termen 
avusese un efect mobilizator în rândul acestora, ministrul Alexandru Drăghici considera 
necesară introducerea acesteia, mizând pe un efect similar şi în cazul ofiţerilor. În expunerea 
de motive a proiectului se arăta necesitatea acesteia „pentru a stimula pe ofiţerii care obţin 

cele mai bune rezultate în muncă şi se disting prin reținerea infractorilor care încearcă să 
treacă ilegal frontiera”. 

O statistică fie şi aproximativă a celor care au încercat să treacă fraudulos frontiera în 
anii '50 este greu de realizat, din cauza lipsei de acces la nişte date exacte. Dacă luăm în 
vedere raportul Centrului de Informatică şi Documentare din 1982, care menţiona, pentru 
cei stabiliţi ilegal în străinătate, un procent de 1,1% din totalul înregistrat în perioada 
1941-1982, rezultă o cifră în jurul a 465 de persoane?. Dar aceasta e o cifră nici pe departe 
realistă, dacă ţinem cont de faptul că numai în anul 1951 au reuşit să treacă frontiera fără 


a fi prinşi 128 de români, aşa cum rezultă dintr-un raport al CTG din 1952. 


Concluzii 


Dacă Armata Roşie a fost cea care le-a oferit comuniştilor puterea politică“, ocrotindu-i şi 
îndrumându-le activitatea, zelul cu care au aplicat aceştia modelul sovietic a reprezentat 
una dintre garanţiile menţinerii lor la conducerea României vreme de aproape jumătate de 
secol. Plecând de la pretenţia absurdă de a fi în tot şi în toate, partidul a impus o dominație 
totală, de sus în jos, construind un fel de sistem încorporat, în cadrul căruia fiecare 
componentă avea locul său. Teoretic, lipsa de control asupra unei componente putea să 
amenințe întregul edificiu. Este adevărat că unele componente (de exemplu, Securitatea) 
aveau o importanţă practică mai mare decât altele, dar, cel puţin la nivelul discursului 
comunist oficial, fiecare dintre aceste părţi era considerată la fel de importantă ca oricare 
alta. Practic însă, acest sistem era construit şi funcţiona fără a avea la bază nici un 
principiu coerent, ci mai degrabă arbitrariul liderilor, generat de formula „centralismului 
democratic”5, extinsă la nivelul întregii societăţi. În lucrarea sa fundamentală Originile 
fotalitarismului, Hannah Arendt descrie foarte bine acest tip de organizare (mai bine spus, 
neorganizare”), ce contrastează cu imaginea răspândită privind structura monolitică a 
statului totalitar”. Având în minte atât experienţa nazistă, cât şi cea bolşevică, autoarea 
arată că regimurile totalitare, aşa cum a fost şi comunismul românesc, operează o dedublare 


ACNSAS, fond Documentar, dosar 10.172, vol. 10, f. 178. 

Mihai Pelin, op. cit., p. 7. 

ANIC, fond Direcţia Generală Politică a MAI, rola 1326, cadrul 874. 

Într-un curs ţinut în ziua de 17 octombrie 1949 la Universitatea Serală de Marxism-Leninism, 

Teohari Georgescu, ministru de Interne la acea dată, afirma că „specificul condiţiunilor în care 

s-au născut ţările de democraţie populară constă în aceea că armata puternicului stat sovietic a 

zdrobit principala forţă de şoc a imperialismului mondial [...] şi a dat în felul acesta proletariatului, 

în frunte cu partidele comuniste, posibilitatea să smulgă din mâinile burgheziei puterea politică 

[...] şi să treacă la construirea socialismului” (Marius Oprea, „Cuvânt înainte”, în Marius Oprea, 

op. cit., p. 11). 

5. Acesta este un concept dezvoltat de Lenin ca principiu definitoriu de organizare a partidelor 
comuniste, prin care el credea că poate asigura la nivelul partidului o îmbinare între controlul 
democratic pe verticală şi eficiența decizională de tip autoritar. O descriere comparativă foarte 
bună a acestui sistem poate fi găsită online la adresa http ://www.dadalos.org/rom/parteien/ 
grundkurs_2/sozialismus.htm (10.12.2008). 

6. Conform Dicționarului explicativ al limbii române, acest termen se referă la o „stare generală de 
mare confuzie, dezordine mare, învălmăşeală”. Învălmăşeala, suprapunerea şi schimbările dese 
par să fie unele dintre caracteristicile acestui sistem. 

7. Hannah Arendt, op. cit., p. 488. 

a aparatului de stat la nivel de partid, ajungându-se astfel la constituirea unei autorităţi 
duale : autoritatea aparentă a statului, dirijată de autoritatea reală a partidului!. Pornind de 
la ideea că, odată slăbit controlul, aparatul de stat va ajunge să domine aparatul de partid, 
comuniştii au avut întotdeauna grijă să menţină ridicată implicarea în treburile partidului 
a celor pe care-i trimiteau să conducă instituţiile de stat. 

Ţinând seama de faptul că orice aparat de stat este prin definiţie un mecanism birocratic, 
ne putem imagina sistemul comunist de gestionare a treburilor administrative înmulţind totul 
cu doi. Cred că fiecare cercetător ce studiază un anumit subiect legat de regimul comunist 
şi mai ales de organizarea acestuia are senzaţia ciudată de a nu şti de unde să înceapă atunci 
când vede documentele emise de autorităţile comuniste de stat. Pe lângă multitudinea de 
antete care se găsesc pe astfel de documente, aparţinând unor organe ce mergeau de la cel 
mai înalt nivel, cum era Consiliul de Miniştri, până la nivelul diverselor servicii şi birouri, 
existau uneori mai mulţi adresanţi, dar şi cel puţin încă o autoritate căreia îi erau aduse la 
cunoştinţă prevederile respectivului document. Peste toate acestea exista obiceiul, caracte- 
ristic tocmai neorganizării despre care vorbeam mai sus, de reorganizare permanentă la 
nivelul subordonării şi atribuţiilor sau de schimbare a denumirii instituţiilor respective. 
Efortul studiilor organizaționale asupra aparatului de stat comunist este tocmai acela de a 
descifra acest lanţ al autorităţii care, dincolo de ultracentralizare şi autoritate rigidă de la 
vârf?, se caracteriza printr-o mobilitate instituţională şi o rotire a cadrelor din eşaloanele 
doi şi trei foarte mare, străbătută însă de principiul sacru al supremaţiei partidului”. 

Instituţia grănicerilor nu a făcut excepţie în cadrul acestui tipar organizaţional, fiind 
modelată încă de la început conform obiectivelor partidului de a domina întreaga societate, 
chiar dacă acest lucru necesita eliminarea celor mai bine pregătiţi oameni sau încălcarea 
flagrantă a legii şi a celor mai elementare drepturi ale omului. Dacă partidul considera că 
apărarea intereselor regimului se putea face mai bine prin comasarea grănicerilor cu trupele 
de Securitate şi prin deportarea locuitorilor din zona de frontieră, aceste măsuri erau puse 
imediat în aplicare indiferent cât de ineficiente s-ar fi putut dovedi. Oricâtă confuzie struc- 
turală şi ierarhică ar fi existat în cadrul instituţiei, autoritatea reală a partidului se manifesta 
în mod direct şi imediat până la nivelul cel mai neînsemnat al acesteia, fără a face diferenţa 
între chestiunile de partid şi cele de stat. Astfel că, până la urmă, răspunsul la întrebarea 
din titlul studiului este „apărarea frontierelor regimului”, de vreme ce pe întreaga perioadă 
a regimului comunist grănicerii au fost învăţaţi să nu separe partidul de stat. 


Hannah Arendt, op. cit., pp. 488-489. 

Vladimir Tismăneanu, „În anticamera puterii : Gheorghiu-Dej în amintirile şefului său de cabinet”, 
în Vladimir Tismăneanu, Scrisori din Washington. Reflecţii despre secolul XX, Editura Polirom, 
Iaşi, 2002, p. 123. 

3. Stéphane Courtois (coord.), op. cit., p. 447. 

Miliția RPR între 1949 şi 1960 


Prăbuşirea regimului comunist în decembrie 1989 a permis istoricilor abordarea unor noi 
teme de cercetare, prohibite până atunci sau care puteau fi tratate numai prin prisma 
ideologiei oficiale. Astfel, după 1990, au fost publicate studii şi mărturii despre represiunea 
comunistă şi instituţiile represive. Dintre aceste lucrări, cele mai multe au fost focalizate 
asupra Securităţii, a sistemului concentraţionar, şi numai un număr mic de studii au avut ca 
subiect central de analiză Miliția. 

Între 1949 şi 1960, perioada analizată de acest studiu, Miliția se definea drept un 
„organ puternic al dictaturii proletariatului”?, care avea ca scop construirea societăţii 
comuniste. În această perioadă, Miliția se autoidentifica cu Partidul Comunist, fiind unul 
dintre „braţele armate” ale acestuia, prin intermediul căruia comuniştii au reuşit să obţină 
controlul total asupra societăţii româneşti şi să „suprime” orice fel de rezistenţă. 

Principala ipoteză pe care o formulăm referitor la rolul Miliției în timpul regimului 
comunist este că aceasta a constituit unul dintre instrumentele prin care Partidul Comunist 
a reuşit să controleze populaţia şi să „pacifice” zonele considerate „suspecte”. 

Pe lângă atribuţiile specifice unei poliţii democratice (asigurarea securităţii personale a 
cetăţenilor, apărarea proprietăţii acestora, combaterea infracţiunilor de drept comun etc.), 
Miliția a avut şi sarcini prin care a „suprimat şi îngrădit” drepturile şi libertăţile fundamen- 
tale ale omului, dintre care menţionăm dreptul la libera circulaţie”. La începutul anilor '50 


1. Menţionăm aici studiile istoricului Florian Banu, „Câteva consideraţii privind relaţiile dintre 
Securitate şi Miliție în primii ani ai «dictaturii proletariatului» (1945-1956)”, Cetatea Bihariei — 
revistă de cultură şi istorie militară, seria a Il-a, 2004, nr. 1, pp, 102-109; idem, „Locul şi rolul 
Miliției în cadrul structurilor represive ale regimului comunist din România (1949-1956)”, în 
Constantin Moşincat, Dan Poinar (coord.), Pierre de hotar, vol. V, Editura Tipo MC, Oradea, 
2005, pp. 349-365 ; idem, „Miliția din RPR şi instaurarea «dictaturii proletariatului». 1949-1956”, 
Arhivele Totalitarismului, an XII, nr. 42-43 (1-2/2004), pp. 77-95 ; idem, „«Orice început se vrea 
fecund» : secvenţe ale organizării Miliției RPR (1949-1956)”, Dosarele Istoriei, nr. 2 (126), 2007, 
pp. 51-60; Florian Banu, Liviu Țăranu „Securitatea şi Militia la frontieră cu Iugoslavia (1949)”, 
în CNSAS, Arhivele Securității, vol. II, Editura Nemira, Bucureşti, 2006, pp. 287-316. 

2. General-maior Staicu Stelian (director general al Direcţiei Generale a Miliției şi adjunct al 
ministrului Afacerilor Interne), „Miliția populară”, Pentru Patrie : revista ilustrată a Ministerului 
Afacerilor Interne, nr. 1, an. XI, 1960, p. 1. 

3. Conform articolul 13 din Declaraţia Universală a Drepturilor Omului, adoptată de Adunarea 
Generală a Organizaţiei Naţiunilor Unite la 10 septembrie 1948, „orice persoană are dreptul de a 
circula în mod liber, de a-şi alege reşedinţa pe teritoriul unui stat, precum şi de a părăsi orice ţară, 
inclusiv a sa, şi de a reveni în ţara sa” - accesibil online la adresa http : //legislaţie.resurse-pentru- 
democraţie.org/drepturi_onu.php (20.10.2008). 

nici un cetăţean român nu se putea deplasa într-o localitate alta decât cea de domiciliu fără 
acordul Miliției, iar pentru deplasările în străinătate era necesar şi avizul Securităţii. 

Prin îndeplinirea sarcinilor primite de la Partidul Comunist (controlul populaţiei, 
deportările din anii '50, „reprimarea bandelor din munţi”), Miliția şi-a adus propria 
contribuţie la instaurarea, consolidarea şi supraviețuirea regimului comunist pentru o 
perioadă de 40 de ani. 

Pentru realizarea acestui studiu am folosit documente create de fostele structuri ale 
regimului comunist (Securitate, Miliție, Partidul Comunist), aflate în custodia Consiliului 
Naţional pentru Studierea Arhivelor Securităţii, a Arhivelor Naţionale şi a Arhivei Ministe- 
rului Internelor şi Reformei Administrative. Multe informaţii utile pentru elaborarea acestei 
lucrări am găsit în fondurile CC al PCR, secţiile Administrativ-politică şi Cancelarie. 

Lucrarea este structurată în patru secţiuni. În prima secţiune sunt prezentate o serie de 
măsuri adoptate de guvernul procomunist condus de Petru Groza, care au precedat înființa- 
rea Miliției şi prin care s-a reuşit ca fosta Poliţie să fie controlată de Partidul Comunist şi 
folosită împotriva opozanților acestuia în scopul apărării „cuceririlor revoluţionare ale 
maselor populare, [...] dejucarea şi lichidarea manevrelor reacţiunii interne”!. 

A doua secţiune prezintă organizarea DGM şi atribuţiile acestei instituţii, iar a treia 
analizează reorganizările Miliției din 1956 şi 1960. În ultima secţiune sunt prezentate şi 
analizate o parte dintre „realizările” Miliției în anii de „construire a socialismului”. În 
perioada 1949-1960, ea a participat activ, alături de Securitate şi de Trupele de Securitate, 


x» 


la „lupta” iniţiată de partid împotriva „duşmanilor de clasă” şi a „elementelor suspecte”. 


Înfiinţarea Miliției 


Înființarea Miliției a fost precedată de o serie de măsuri adoptate de guvernul procomunist 
condus de Petru Groza, instalat la 6 martie 1945, prin care s-au urmărit şi reuşit urmă- 
toarele aspecte: îndepărtarea din aparatul Poliției a persoanelor încadrate înainte de 
23 august 1944, considerate de către liderii comunişti o amenințare reală sau potențială 
pentru existenţa noului regim ; adoptarea unei noi legislații de organizare a acestei instituţii, 
inspirată după cea sovietică; politizarea Poliţiei şi, nu în ultimul rând, folosirea ei şi a 
structurilor subordonate împotriva adversarilor politici. 

Măsurile de „democratizare a ţării”, stipulate şi în Convenţia de Armistiţiu, au fost 
anunţate de către Teohari Georgescu, ministru de Interne între 1945 şi 1952, la numirea sa 
în funcţie şi au vizat subordonarea MAI Partidului Comunist. Îndeplinirea acestor sarcini, 
respectiv „de a curăţi ţara de elementele fasciste şi de a trece la arestarea criminalilor de 
război, de a da ţării un aparat administrativ cu adevărat democrat”, era considerată de noul 
ministru un titlu de onoare pentru Ministerul Afacerilor Interne’. După 23 august 1944, 
ocuparea unei funcţii într-o instituţie din structura MAI era condiţionată de apartenenţa 
politică, iar majoritatea celor intraţi în Poliţie erau membri ai Partidului Comunist sau ai 
Formaţiunilor de Luptă Patriotice. Numirile în funcţie se realizau din ordinul direct al lui 
Teohari Georgescu, fiind preferate persoanele „verificate” şi „devotate” care se remarcaseră 
în perioada de ilegalitate’. 

Între 6 martie 1945 şi 1 februarie 1948, la conducerea Direcţiei Generale a Poliţiei s-a 
aflat generalul Constantin Popescu, devenit membru de partid după 23 august. La scurt 


1. AMIRA, fond DOMO, inventar nr. 12 788, dosar II A 5/1978, f. 92. 
2. ANIC, fondul CC al PCR - Secţia Administrativ-politică, dosar 8/1945, f. 2. 
3. ANIC, fondul CC al PCR - Secţia Administrativ-politică, dosar 33/1953, f. 4. 

timp de la numirea sa la conducerea DGP s-a trecut la „purificarea” şi „democratizarea” 
aparatului polițienesc, ceea ce a însemnat îndepărtarea din Poliţie a „elementelor suspecte”. 
Dintre cadrele Poliţiei, la data de 6 martie 1945, 155 au fost epurate, 1 284 au fost înde- 
părtate disciplinar, iar altele au fost trecute în cadru disponibil. Totodată, 2 347 de „ele- 
mente verificate, democrate şi de bună credinţă” îndepărtate din Poliţie înainte de 23 august 
1944 au fost rechemate în activitate. Dintre acestea, 1 939 erau foşti gardieni publici. O 
altă măsură luată, la cererea Comisiei Aliate de Control, a fost reducerea efectivelor Poliţiei 
de la 18 330 la 10 000 de angajaţi!. În 1947, efectivul Poliţiei era de 9 339 de persoane, 
dintre care 5 615 proveneau din rândul funcţionarilor dinainte de 23 august 1944 şi numai 
3 724 fuseseră angajate după 23 august?. 

În perioada 1945-1948, Direcţia Generală a Poliţiei a fost condusă de un director 
general şi doi subdirectori generali, unul pentru Poliţia Administrativă, iar celălalt pentru 
Poliţia Judiciară şi cea de Siguranţă. DGM avea în structura sa organizatorică direcţii 
centrale şi teritoriale. Direcţiile centrale erau : 1. Prefectura Poliţiei Capitalei ; 2. Cabinetul 
Inspectorilor Generali (exista câte un inspector pentru fiecare inspectorat regional de 
poliţie, în Bucureşti, Cluj, Constanţa, Craiova, Galaţi, Iaşi, Oradea, Piteşti, Târgu Mureş, 
Sibiu şi Timişoara); 3. Direcţia Poliţiei Administrative şi a Personalului; 4. Direcţia 
Poliţiei Judiciare ; 5. Direcţia Poliţiei de Siguranţă ; 6. Corpul Detectivilor ; 7. Serviciul 
Centre Internări şi Tabere de Muncă; 8. Inspectoratul Gardienilor Publici (în componenţa 
căruia se afla Batalionul de pază al MAI). 

După formarea guvernului Groza şi subordonarea acestui minister „forţelor democratice, 
reprezentanţilor PCR”, „organele MAI” au avut ca sarcini principale „apărarea cuceririlor 
revoluţionare ale maselor populare, [...] dejucarea şi lichidarea manevrelor reacţiunii 
interne”. Între 1945 şi 1948, dar şi după această perioadă, Poliţia şi Jandarmeria au fost 
folosite de către Partidul Comunist împotriva opozanților politici şi pentru consolidarea 
propriei poziţii politice. Sarcinile celor două instituţii au constat în: pacificarea regiunilor 
care „de ani de zile erau terorizate de bande de tâlhari” ; urmărirea manifestărilor „orga- 
nizaţiilor teroriste”, cum ar fi „Haiducii lui Avram Iancu”, „Mişcarea Naţională de 
Rezistență”, „Partizanii Adevăratei Democraţii”, „Organizaţia T”, „Băutorii de Sânge”, 
„Teasta Neagră” ; „neutralizarea tuturor rămăşiţelor reacționare care subminează temelia 
statului democratic” ; „descoperirea şi trimiterea în justiţie a tuturor celor care se manifestă 
ostil faţă de marele nostru prieten de la răsărit - URRS - şi militează în favoarea intereselor 
imperialiştilor” ; „descoperirea şi neutralizarea tuturor încercărilor de reorganizare ale 
fostelor partide (mişcarea legionară, partidele istorice şi organizaţiile de tip fascist)” ; 
„intensificarea acţiunii pe întreg teritoriul rural” ; „împiedicarea prin toate mijloacele a 
oricărei încercări de evaziune [trecerea clandestină a frontierei, n. n.]”; „identificarea 
tuturor elementelor care au manifestări şovine ori rasiale sau desfăşoară o propagandă 
ostilă regimului, speculând nemulțumiri cu caracter general sau local” şi a „celor care 


sabotau stabilizarea monetară””. 


1. Alexandru-Alin Spânu, „Organizarea şi activitatea Direcţiei Generale a Poliţiei (6 martie 1945 — 
31 decembrie 1947)”, în CNSAS, op. cit., pp. 14-15. 

Ibidem, p. 15. 

AMIRA, fond DOMO, inventar nr. 12 788, dosar II A 5/1978, ff. 93-97. 

Prin această sintagmă au fost denumite în documentele întocmite de Ministerul Afacerilor Interne, 
Securitate şi Direcţia Generală a Miliției grupurile de rezistenţă apărute după 23 august 1944 pe 
teritoriul României. 

6. ACNSAS, fond Documentar, dosar 8869/vol. 1, ff. 6-7. 

7. Ibidem, f. 19. 

În presa aservită regimului comunist, înfiinţarea Miliției era prezentată ca o consecinţă 
firească a transformărilor sociale, politice şi economice prin care trecea societatea româ- 
nească, ce implica şi reorganizarea instituţiilor statului. Această reorganizare a însemnat 
desfiinţarea vechilor instituţii burgheze ale statului şi înfiinţarea unora care să aparţină 
„poporului muncitor” şi care să fie folosite împotriva „exploatatorilor, a duşmanilor poporu- 
lui [şi ai] Republicii Populare”!. Totodată, Miliția era considerată şi un ajutor pe care 
„puterea populară”, adică Partidul Comunist, îl primea „în lupta pentru lichidarea poziţiilor 
economice ale exploatatorilor, pentru reprimarea încercărilor de restaurare a vechii orân- 


duiri, în lupta pentru clădirea societăţii noi, fără exploatare, a societăţii socialiste”?. 


cadrul Ministerului Afacerilor Interne cu scopul menţinerii ordinii publice pe teritoriul 
Republicii Populare Române, al apărării drepturilor şi libertăţilor cetăţenilor şi a securităţii 
personale a acestora. Articolul 3 stipula că Direcţia Generală a Miliției este organul central 
al Miliției, care avea, conform articolului 4, următoarele atribuţii : 


- Organizează, conduce, coordonează, controlează şi îndrumează [sic ! ] activitatea tuturor 
organelor de miliţie. Eliberează acte de călătorie în străinătate şi ţine evidenţa controlului 
străinilor. 

— Asigură menţinerea ordinii publice şi a securităţii cetăţenilor, combaterea infracţiunilor, 
paza instituţiilor şi paza exterioară a întreprinderilor de Stat. Îndrumează [sic ! ] şi contro- 
lează paza interioară la întreprinderi, asigură ordinea pe căile ferate, pe căile de comuni- 
caţie, pe apă şi în porturi şi reglementează circulaţia în comunele urbane şi pe drumuri 
publice’. 


Prin înfiinţarea Miliției, Poliţia şi Jandarmeria au fost desfiinţate, iar legile ce reglemen- 
tau activitatea acestor instituții au fost abrogate“. În aceeaşi zi, prin decizia numărul 19 a 
Ministerului Afacerilor Interne, au fost încadraţi în Miliție : Cristescu Pavel (general-loco- 
tenent), Popescu I. Nicolae (general-maior) ; Coleş I. Corneliu (general-maior), David 
I. Aurelian (colonel), Marcu V. Constantin (colonel). La 26 ianuarie 1949, Pavel Cristescu 
a fost numit comandant al Direcţiei Generale a Miliției”, iar generalul-maior Coleş 
I. Corneliu a fost numit comandant al Miliției Capitalei”. Numirea lui Cristescu Pavel în 
funcţia de comandant al DGM fusese aprobată de Secretariatul CC al PMR în şedinţa din 
20 ianuarie 1949. Cristescu, de profesie inginer, era un fost combatant în Războiul Civil 
din Spania şi în Rezistenţa franceză. După reîntoarcerea în ţară, a îndeplinit funcţii de 
conducere în cadrul Formaţiunilor de Luptă Patrioticăt. 

23 ianuarie 1949. 

6. „Decizia nr. 47/25 ianuarie 1949 privind numirea comandantului Miliției”, Monitorul Oficial, 
partea I, nr. 21, 26 ianuarie 1949. 

7. „Decizia nr. 48/25 ianuarie 1949 privind numirea comandantului Miliției Capitalei”, Monitorul 
Oficial, partea I, nr. 21, 26 ianuarie 1949. 

8. ANIC, fondul CC al PCR - Secţia Cancelarie, dosar 4/1949, f. 11. 

Organizarea şi atribuţiile Miliției 


Organizarea DGM între 1949 şi 1953 


În perioada 1949-1953, DGM s-a aflat într-un permanent proces de reorganizare la nivelul 
aparatului central, dar şi în teritoriu. Reorganizări ale DGM au mai avut loc în 1956 şi 
1960 şi au fost determinate de modificarea schemei organizatorice a Ministerului Afacerilor 
Interne, de adoptarea unor măsuri pentru „îmbunătăţirea compoziţiei sociale” a personalului 
din Miliție şi de reorganizările administrativ-teritoriale. 

În 1949, Direcţia Generală a Miliției era condusă de un director general, un locţiitor 
politic, care era şi locţiitorul directorului general în lipsa acestuia, doi subdirectori generali 
operativi şi un subdirector general administrativ. 
era următoarea : Secretariat, Direcţia Politică, Corpul de Control, Direcţia Miliției Econo- 
mice, Direcţia Miliției Judiciare, Direcţia Miliției Exterioare, Direcţia Autorizaţiilor, 
Direcţia Miliției Pază Instituţii şi Întreprinderi, Direcţia Înscrieri şi Evidenţa Populaţiei, 
Direcţia Miliției CFR, Direcţia Miliției Posturilor şi Comunicaţiilor pe Apă (DMPCA), 
Direcţia Miliției Circulaţiei, Direcţia Miliției Control Străini şi Paşapoarte, Direcţia 
Cadrelor, Direcţia Învăţământului, Direcţia Administraţiei. Secretariatul şi Corpul de 
Control se aflau în subordinea directă a directorului general al DGM, iar celelalte direcţii 
şi servicii erau coordonate de către locţiitorii directorului general!. 

Prima reorganizare a aparatului central a avut loc în ianuarie 1950 şi a constat în 
crearea următoarelor direcţii şi servicii independente : Direcţia Anchetelor, Direcţia Miliției 
Transporturilor, Serviciul Organizării şi Serviciul Sanitar (care au funcţionat anterior în 
cadrul Secretariatului, respectiv în cadrul Direcţiei Administraţiei). Totodată, Direcţia Admi- 
nistraţiei a fost transformată în serviciu şi urma să fie organizată în funcţie de organizarea 
ulterioară a Administraţiei MAI. Direcţia Anchetelor s-a format din cele două servicii de 
cercetări care funcționau în subordinea Direcţiei Miliției Economice şi în cea a Miliției 
Judiciare. Această direcţie a primit atribuţia de a ancheta toate infracțiunile comise pe teri- 
toriul RPR, cu excepţia celor din circulaţie, care erau investigate de Direcţia Miliției Circu- 
laţiei. Direcţia Miliției Transporturilor a fost creată prin unificarea direcțiilor PCA şi CFR 
şi avea în subordine şase comandamente regionale de miliţie CFR şi două de miliţie PCA?. 

Alte modificări, adoptate în ianuarie 1950, au constat în: transformarea Serviciului 
Miliției Tehnico-Ştiinţifice în direcţie ; schimbarea titulaturii Direcţiei Miliției Exterioare 
în Direcţia Miliției Pază şi Ordine; înfiinţarea unui birou Informaţiuni [sic!] pentru 
prostituţia clandestină în cadrul Direcţiei Miliției Judiciare şi trecerea tuturor şcolilor de 
Militie în subordinea Direcţiei Învăţământului şi Instrucţiei?. În urma reorganizării, DMPO 
a primit noi atribuţii, cum ar fi ţinerea unei evidenţă a grupurilor înarmate şi întreprinderea 
unor acţiuni de „urmărire, prindere şi distrugere a grupurilor înarmate constituite, adăpos- 
tite sau ascunse în afara localităţilor (ex. munţi, păduri, sălaşe, conace, în Deltă etc.), 
inclusiv a bandelor formate din nomazi”. 


1. ANIC, fond Direcţia Generală a Miliției, dosar 93, ff. 63-64; ACNSAS, fond Documentar, dosar 
199, f. 10. 

2. ACNSAS, fond Documentar, dosar 199, f. 9. 

Ibidem, f. 10. 

4. Ibidem, f. 15. 

A doua reorganizare a aparatului central al DGM a avut loc în mai 1950. Principalele 
modificări au constat în: trecerea Serviciului Cifru, care funcţiona în cadrul Serviciului 
Secretariat, în subordinea directă a directorului general ; trecerea serviciului Cazier de la 
Secretariat la Direcţia Înscrierii şi Evidenţa Populaţiei ; înfiinţarea unei grupe operative la 
Direcţia Anchetelor şi a unui Serviciu Operativ, format din trei birouri, la DMPO; 
desfiinţarea birourilor Formulare din cadrul Direcţiei Autorizaţii şi a Direcţiei Miliției 
Circulaţiei ; înfiinţarea unui birou Anchete şi Accidente în cadrul Direcţiei Miliției 
Circulaţiei ; Serviciul Reclamaţii din cadrul Direcţiei Înscrierii şi Evidenţa Populaţiei a 
fost trecut în structura Secretariatului! 


Organele exterioare ale DGM 


Organele teritoriale (exterioare) ale DGM erau direcţiile (comandamentele) regionale şi 
raionale de miliţie, precum şi secţiile şi posturile de miliţie. Direcţiile regionale şi raionale 
aveau o structură asemănătoare direcțiilor şi serviciilor din aparatul central. În februarie 
1949, Miliția avea 12 comandamente regionale, 58 de miliții judeţene, 424 de circumscripţii 
de miliții de plasă şi 3 080 de posturi de Miliţie?. Serviciile şi secţiile de Militie din oraşele 
de interes republican, regional sau raional” erau organizate în funcţie de numărul populaţiei, 
de problemele economice şi de starea infracţională“. 

În urma reorganizării din ianuarie 1950 au fost desfiinţate comandamentele regionale 
de miliţie, cu excepţia comandamentelor CFR şi PCA, care continuau să funcţioneze în 
cadrul Direcţiei Miliției Transporturi, şi au fost reorganizate milițiile judeţene, care din 
septembrie 1950 au primit titulatura de direcţii. În oraşele capitale de judeţ, care, din punct 
de vedere administrativ, erau asimilate unui judeţ, s-a propus înfiinţarea a două formaţiuni 
distincte de miliţie: Miliția Oraşului, ce răspundea de capitala judeţului, şi Miliția 
Teritorială, care avea în subordine restul judeţului ; ambele formaţiuni erau direct subor- 
donate DGM. Pentru început, s-a hotărât, din cauza lipsei de cadre, ca noua structură de 
organizare a Miliției să fie aplicată în judeţul Timişoara, iar „după o experienţă de câteva 
luni” aceasta să fie extinsă şi în celelalte 11 judeţe. Pentru restul judeţelor, în care 
oraşul-capitală nu era asimilat din punct de vedere administrativ cu un judeţ, Miliția era 
organizată într-o formaţiune unică. De asemenea, pe lângă fiecare miliţie judeţeană, s-a 
organizat câte „un ploton (sic!) de miliţie ca unitate de acţiune în cazuri speciale”5. Tot în 
ianuarie 1950 s-a hotărât introducerea în schema organizatorică a circumscripţiilor de 
miliţie de plasă a două birouri, un Birou Anchete şi un Birou Pază şi Ordine. Reşedinţa 
circumscripţiilor de Miliție a fost fixată în localităţile unde funcționau Sfaturile Populare. 
Posturile de Miliție rămâneau în vechea formă de organizare, dar au pierdut competenţa de 


ACNSAS, fond Documentar, dosar 199, ff. 312-315. 

Florian Banu, „«Orice început se vrea fecund» : secvenţe ale organizării Miliției RPR (1949-1956)”, 

loc. cit., p. 51. 

3. Oraşul de subordonare regională era localitatea care, din punct de vedere economic şi politic, 
prezenta o importanță deosebită pentru Republica Populară Română şi era subordonat direct 
organelor centrale ale statului şi care, din punct de vedere administrativ, era asimilat unei regiuni. 
Oraşele de subordonare regională erau direct subordonate regiunii, iar cele raionale erau subordo- 
nate raionului (Sorin Oane, Istoria județului Vâlcea [1945-1965]. Un studiu de caz, Editura 
Conphys, Vâlcea, 2007, p. 172). 

4. ANIC, fond Direcţia Generală a Miliției, dosar 93, f. 64. 

5. ACNSAS, fond Documentar, dosar 199, f. 12. 

anchetare, ele putând realiza doar cercetările primare! . Posturile de Miliție erau subordonate 
Serviciului Posturi şi Sectorişti din cadrul Direcţiei Miliției, Pază şi Ordine. Acest serviciu 
avea în componenţa sa două birouri : Biroul Posturi şi Biroul Sectorişti. Cele două birouri 
erau responsabile cu organizarea, conducerea şi coordonarea activităţii posturilor şi a 
sectoriştilor, precum şi cu realizarea unei evidențe a posturilor din teritoriu şi a numărului 
de sectorişti. Primul birou mai avea ca atribuţie înfiinţarea sau desfiinţarea posturilor?. 

Miliția Oraşului Bucureşti era condusă de un director şi patru locţiitori, dintre care unul 
politic ; fiecare locţiitor avea în subordine patru-cinci direcţii sau servicii. Structura orga- 
nizatorică a Miliției Bucureşti era următoarea : Secretariat ; Direcţia Miliției Economice ; 
Direcţia Miliției Judiciare ; Direcţia Anchetelor ; Direcţia Miliției Tehnico-Ştiinţifice ; 
Direcţia Miliției Pază şi Ordine ; Direcţia Miliției Pază Instituţii şi Întreprinderi ; Direcţia 
Înscrierii şi Evidenţei Populaţiei ; Direcţia Miliției Circulaţiei ; Direcţia Cadrelor ; Servi- 
ciul Administraţiei ; Serviciul Organizării şi Serviciul Sanitar. 

În ianuarie 1950, în cadrul Miliției Bucureşti s-a înfiinţat un batalion de Militie, care 
urma să fie folosit la demonstraţii, parade, manifestații sportive şi razii ale Miliției, şi un 
„Ploton de Motociclişti” (sic !), care „să poată fi întrebuințat de către ofiţerul de serviciu 


pentru intervenţii sau urmăriri în cazuri urgente”?. 


Regulamentul de funcţionare a Miliției din 1953 


În regulamentul de funcţionare a Miliției din 1953, articolul 19, Direcţia Generală a 
Miliției era definită drept „parte integrantă” a Ministerului Securităţii Statului“, care, 
conform articolului 1, avea următoarele atribuţii : asigurarea proprietăţii de stat, obşteşti şi 
personale ; paza securităţii obşteşti şi personale a cetăţenilor şi menţinerea ordinii publice. 
Pentru îndeplinirea acestor atribuţii, conform articolului 2, Miliția avea următoarele 
sarcini : 


a) Să vegheze la respectarea legilor economice, să lupte împotriva speculei, sabotajului, 
corupţiei, contrabandei, falsificării de bani şi operaţiunilor valutare ilicite. 

b) Să ducă luptă împotriva sustragerilor din proprietatea de Stat şi obştească. 

c) Să descopere şi să stârpească banditismul şi celelalte infracţiuni de drept comun. 

d) Să ducă luptă împotriva moştenirilor lăsate de societatea capitalistă : prostituţia, homo- 
sexualitatea, alcoolismul, cerşetoria, vagabondajul etc. 


ACNSAS, fond Documentar, dosar 199, f. 13. 

ACNSAS, fond Documentar, dosar 13210/vol. 1, ff. 2-3. 

Ibidem, ff. 10-11. 

Potrivit lui Florian Banu, în regulamentul iniţial de organizare a Ministerului Securităţii Statului 
(MSS) din 1952 s-a propus ca Miliția să facă parte din acest minister alături de Trupele de Securitate 
şi Trupele de Grăniceri. La această propunere s-a renunţat ulterior, iar prin Decretul nr. 324 din 
20 septembrie 1952 s-a stabilit ca Miliția să rămână în continuare în subordinea MAI. Deşi Miliția 
nu a fost inclusă în componenţa noului minister (la 7 septembrie 1953 cele două ministere au 
fuzionat), Securitatea şi-a păstrat rolul de control asupra Miliției prin intermediul Serviciului K 
(Florian Banu, „Studiu introductiv”, în CNSAS, Securitatea. Structuri - cadre. Obiective — 
metode, vol. I, coordonator Florica Dobre, pp. XIII-XIV). Acest serviciu avea ca atribuţii orga- 
nizarea muncii informativ-operative în scopul „descoperirii” şi „lichidării” „spionilor, diversio- 
niştilor şi a altor elemente dușmănoase din Miliție, Închisori Preventive, Comandatură, Garajele şi 
Atelierele Auto, Depozitele, Serviciul Medical [...]” (AMIRA, fond DOMO, inventar nr. 7364, 
dosar 10/1956, f. 66). 

e) Să ducă muncă pentru înlăturarea şi stârpirea cauzelor în care copiii sunt lăsaţi fără 
supraveghere şi părăsiţi de părinţi, trăgând la răspundere pe cale administrativă părinţii ce 
părăsesc copiii sau îi lasă fără supraveghere. 

f) Să organizeze înscrierea documentelor de stare civilă, să ţină evidenţa populaţiei şi a 
străinilor, să elibereze documente care certifică identitatea şi să aplice regimul de înscriere 
şi evidenţă a populaţiei. 

g) Să asigure ordinea publică pe teritoriul ţării, paza manifestaţiilor de masă şi a întrunirilor, 
locurilor de distracţie culturală a oamenilor muncii, locurilor de odihnă şi a sălilor de 
spectacole. 

h) Să controleze şi să asigure îndeplinirea de către populaţie şi persoane oficiale a îndatoririlor 
prevăzute de Hotărârile Consiliului de Miniştri, precum şi de Deciziile Sfaturile Populare, 
în ceea ce priveşte măsurile de ordine publică şi securitatea populaţiei. 

i) Să reglementeze şi să controleze, cu excepţia obiectivelor militare, producerea, păstrarea, 
folosirea şi transportarea explozivilor şi a substanţelor puternic toxice ; păstrarea şi purtarea 
armelor de foc şi albe ; folosirea, vânzarea şi cumpărarea, precum şi predarea în orice fel 
a instalaţiilor de tipografiat, aparatelor de multiplicat, maşinilor de scris şi ştampilelor. 

k) Să asigure securitatea circulaţiei în localităţi şi pe drumurile publice, să supravegheze 
mijloacele de transport. 

1) Să ia măsuri cu ajutorul populaţiei pentru lichidarea consecinţelor calamităţilor : înzăpe- 
zirilor, inundaţiilor, cutremurelor, prăbuşirilor de teren, uraganelor şi incendiilor. 

m) În limitele drepturilor şi împuternicirilor sale, să acorde ajutorul necesar reprezentanţilor 
organelor centrale şi locale ale puterii de Stat în îndeplinirea atribuţiilor lor. 


Pentru prevenirea şi descoperirea infracţiunilor economice, Miliția avea dreptul, conform 
articolului 4, să desfăşoare muncă informativă în întreprinderi, instituţii şi alte obiective 
economice, precum şi să recruteze în reţeaua informativă orice persoană care deţinea infor- 
maţii utile organelor de Miliție. Nu puteau fi recrutaţi ca informatori deputaţii MAN, 
membrii Comitetului Central al PMR, cadrele de conducere din PMR şi UTM, conducătorii 
ministerelor, sfaturilor populare şi „marilor” instituţii sau întreprinderi?. 

Direcţia Generală a Miliției era condusă de un director general, numit de ministrul de 
Interne. Acesta era ajutat în munca sa de cinci locţiitori, dintre care unul politic. Directorul 
general avea următoarele atribuţii: coordonarea şi controlarea activităţii direcțiilor de 
Miliție din subordinea DGM ; numirea şi avansarea personalului din miliţie până la gradul 
de plutonier inclusiv şi a celor echivalenți în grad; acordarea de grade până la cel de 
plutonier inclusiv ; înaintarea de propuneri pentru decorare ; acordarea de recompense şi 
pedepsirea personalului din Miliție conform statutului ; mutarea şi îndepărtarea personalului 
până la gradul de plutonier de Miliție”. Un alt drept al directorului general era, conform 
articolului 27 al Regulamentului de funcţionare a Miliției, emiterea de ordine şi directive 
referitoare la activitatea Miliției”. 

Organele centrale ale Direcţiei Generale ale Miliției erau: 1. Serviciul Secretariat ; 
2. Serviciul Inspecţii; 3. Serviciul Politic; 4. Serviciul Cadre; 5. Direcţia Miliției 
Economice ; 6. Direcţia Miliției Judiciare ; 7. Direcţia Anchete ; 8. Serviciul Operativ ; 
9. Serviciul Tehnico-Ştiinţific ; 10. Serviciul Evidenţei Operative ; 11. Direcţia Miliției 
Pază şi Ordine ; 12. Serviciul Inspecţii Auto; 13. Direcţia Evidenţei Populaţiei ; 14. Ser- 
viciul Evidenţă şi Documentare Străini; 15. Serviciul Autorizaţii. 


1. „Regulamentul de funcţionare a Miliției” (ANIC, fond Consiliul de Stat - Decrete, dosar 2/1953, 
ff. 334-335). 

2. Ibidem, f. 335. 

Ibidem, f. 346; ANIC, fond Direcţia Generală a Miliției, dosar 94, f. 67. 

4. ANIC, fond Consiliul de Stat - Decrete, dosar 2/1953, f. 345. 

Direcţiile şi serviciile DGM aveau, conform articolului 22 din Regulamentul de funcţio- 


nare a Miliției, următoarele atribuţii : 


Serviciul Secretariat înregistra, expedia şi păstra corespondenţa, întocmea instrucţiuni 
privind folosirea, păstrarea şi expedierea corespondenţei. Acest serviciu controla şi 
activitatea secretariatelor din direcţiile regionale de Miliție. 

Serviciul Inspecții controla executarea ordinelor şi directivelor Ministerului Securităţii 
Statului şi ale Direcţiei Generale a Miliției de către formațiunile de Miliție. 

Serviciul Politic era responsabil cu organizarea muncii politico-educative în rândul 
personalului din Miliție, cu „întărirea disciplinei, stării politico-morale, ridicarea conti- 
nuă a vigilenţei, a nivelului ideologic şi cultural al tuturor lucrătorilor din miliţie”!. 
Serviciul Cadre întocmea schemele de încadrare cu personal ale Miliției, formele pentru 
acordarea gradelor, decorarea, înaintarea, retrogradarea şi mutarea în serviciu a persona- 
lului Miliției, actele pentru concedierea, demisionarea şi pensionarea ofiţerilor şi sub- 
ofiţerilor ; de asemenea, cerceta abaterile şi delictele comise de personalul din Miliție. 
Direcţia Miliției Economice organiza activitatea informativ-operativă pentru prevenirea 
şi combaterea infracţiunilor economice, acorda sprijin organelor exterioare ale acestei 
direcţii în activitatea lor, analiza informaţiile referitoare la infracțiunile comise şi lua 
măsuri pentru îmbunătăţirea activităţii Miliției Economice. 

Direcţia Miliției Judiciare organiza activitatea informativ-operativă pentru prevenirea 
şi combaterea infracţiunilor de drept comun, acorda sprijin organelor exterioare ale 
Direcţiei Judiciare în activitatea lor, studia datele despre infracțiunile de drept comun 
şi economice, stabilea măsuri pentru prevenirea infracţiunilor şi îmbunătăţirea muncii 
informativ-operative. 

Direcţia Anchete realiza cercetarea infracţiunilor economice şi de drept comun şi 
controla activitatea organelor de cercetare. 

Serviciul Operativ organiza urmărirea infractorilor economici şi de drept comun, filajul 
şi investigaţiile acestora. 

Serviciul Tehnico-Ştiinţific realiza expertize criminalistice şi acorda sprijin organelor 
exterioare ale acestui serviciu în activitatea lor. 

Serviciul Evidenţei Operative redacta dări de seamă şi rapoarte despre 


infracțiunile economice şi de drept comun, munca de anchetă şi informativă, ţine evidenţa 
infractorilor şi condamnaților, pe baza cartotecii alfabetice şi dactiloscopice, întocmeşte formele 
pentru raportare şi instructaj pe linia evidenţei operative pentru organele exterioare, efectuează 
la cerere verificarea persoanelor trecute în evidenţa operativă ce interesează organele Securităţii 
Statului şi ale Miliției, păstrează dosarele de anchete şi informative?. 


Direcţia Miliției Pază şi Ordine stabilea măsuri pentru menţinerea ordinii publice şi 
securităţii cetăţenilor ; organiza paza instituţiilor, întreprinderilor, organizaţiilor de stat 
şi cooperatiste şi lua măsuri pentru asigurarea securităţii circulaţiei autovehiculelor în 
oraşe, localităţi şi drumuri publice. 

Serviciul Inspecţii Auto întocmea evidenţa personală a şoferilor, maşinilor, tractoarelor 
şi motocicletelor, realiza controlul autovehiculelor din ţară şi interzicea folosirea celor 
necorespunzătoare, controla pregătirea profesională a şoferilor, organiza examene pentru 
obţinerea permisului auto. 

Direcţia Evidenţei Populaţiei conducea şi coordona în cadrul formațiunilor de Militie 


Ne 


ANIC, fond Consiliul de Stat - Decrete, dosar 2/1953, f. 342. 
Ibidem, ff. 342-343. 

munca de eliberare a buletinelor de identitate a populaţiei şi pune în aplicare regimul de 
evidenţă şi înscrierea populaţiei, eliberează autorizaţii pentru intrarea în zonele de frontieră, 
organizează evidenţa mişcării naturale populaţiei şi înregistrează actele de stare civilă!. 


e Serviciul Evidenţă şi Documentare Străini întocmea evidenţa cetăţenilor străini şi a 
persoanelor fără cetăţenie, elibera, prelungea şi anula drepturile de liberă trecere, întoc- 
mea documente pe care le trimitea Marii Adunări Naţionale pentru acordarea, retragerea 
şi renunţarea la cetăţenia română şi controla activitatea organelor exterioare ale acestei 
direcţii. 

e Serviciul Autorizaţii avea următoarele atribuţii : 


Efectuează controlul administrativ asupra fabricării, transportării, folosirii şi păstrării explozi- 
vilor şi substanţelor puternic toxice, armelor de foc şi albe, munițiilor, utilajului tipografic, 
aparatelor de tipărit şi multiplicat, maşinilor de scris, ştampilelor şi sigiliilor şi eliberează 
autorizaţii pentru folosirea, cumpărarea, transportul şi păstrarea lor”. 


Cadrele 


Încă de la înfiinţare, „îmbunătăţirea compoziţiei sociale şi politice” a milițienilor a fost 
considerată de către MAI şi DGM una dintre priorităţi. Ca şi în cazul altor instituţii nou- 
-înființate sau reorganizate de către statul comunist, şi în Miliție, „îmbunătăţirea compo- 
ziţiei” s-a realizat prin „îndepărtarea treptată”, datorită lipsei de cadre, a foştilor poliţişti, 
jandarmi şi a „elementelor duşmănoase”. În locul lor au fost angajate persoane „verificate 
şi devotate regimului de democraţie populară” cu stagiul militar satisfăcut. 

La încadrarea în Miliție aveau prioritate membrii de partid şi de UTM. Durata minimă 
a unui contract de angajare pentru milițieni era de patru ani”. La începutul anului 1950 au 
fost constituite comisii judeţene de verificare a personalului din Miliție. Pentru scoaterea 
din cadrul Miliției au fost propuşi angajaţii care făcuseră parte din Mişcarea Legionară şi 
din partidele istorice, cei care „s-au pronunţat împotriva măsurilor luate de guvern”, cei care 
aveau legături cu „reacţionarii” sau care au „funcţionat în Basarabia” în perioada interbelică”. 

Şi în celelalte instituţii subordonate Ministerului Afacerilor Interne s-au realizat epurări. 
În şedinţa colectivului de conducere al MAI din martie 1950 s-a hotărât „îndepărtarea 
treptată” din rândul cadrelor active ale Trupelor MAI a 211 ofiţeri şi 1 187 de subofiteri, 
foşti jandarmi şi poliţişti care între 1941 şi 1944 au fost încadraţi în unităţi de Poliţie şi 
Jandarmerie pe teritoriul URSS. 92 de ofiţeri şi 697 de subofiteri au fost îndepărtați la 
1 aprilie 1950, 21 de ofiţeri şi 45 de subofiteri la 1 septembrie, iar 98 de ofiţeri şi 445 de 
subofiteri la 30 decembrie”. 

La 1 noiembrie 1952, Direcţia Generală a Miliției avea un efectiv de 39 245 de persoane : 
4 213 ofiţeri, 30 633 de sergenţi, 2 498 de „militarizaţi fără grad” şi 1 901 angajaţi civili, 
cu 8 687 mai puţini decât ceea ce ara prevăzut în statele de organizare ale DGM. Repar- 
tizarea cadrelor în DGM era următoarea: 1 474 în aparatul central, 2 620 în Direcţia de 
Miliție a Oraşului Bucureşti, 29 644 în direcţiile de miliţie regionale şi 715 în şcolile de 


ANIC, fond Consiliul de Stat - Decrete, dosar 2/1953, f. 344. 

Ibidem, ft. 344-245. 

ANIC, fond Direcţia Generală a Miliției, dosar 94, f. 69. 

ANIC, fondul CC al PCR - Secţia Administrativ-politică, dosar 20/1950. 
ACNSAS, fond Documentar, dosar 199, f. 165. 

Miliţie!. Dintre cadre, în 1952, cele mai multe proveneau din rândul ţărănimii sărace 
(28 000), al muncitorilor (5 288) şi al ţăranilor mijlocaşi (3 713). Restul milițienilor erau 
de origine mic-burgheză (1 649), din rândul chiaburilor (110), al burghezilor (7) şi al 
meseriaşilor (478). Profesiile de bază ale personalului din miliţie erau: ţăran sărac 
(21 513), ţăran mijlocaş (970), muncitor calificat (3 465), muncitor necalificat (5 300), 
funcţionar (4 685), militar (1 509), meseriaş (765), liber profesionist (159) şi chiabur (17), 
iar 862 nu aveau nici o profesie”. În 1952, în Miliție erau 2 499 de vechi poliţişti, 1 397 
de jandarmi, 141 de „cadre identificate ca legionari” şi 188 de persoane care înainte de 
23 august 1944 au lucrat în diferite instituţii ale statului „burghezo-moşieresc” (prefecturi, 
primării, Ministerul Finanţelor, Ministerul Justiţiei”). Pentru îmbunătăţirea activităţii Mili- 
tiei, s-a propus înlăturarea, începând cu 23 ianuarie 1953, a foştilor poliţişti, jandarmi şi 
funcţionari din aparatul de stat de dinainte de 23 august 1944, a „elementelor legionare şi 


chiabureşti”*, care 


chiar dacă [...] au pregătire profesională, nu corespund în muncă, datorită faptului că au o 
mentalitate învechită, atitudini străine de morala proletară, care descompun munca şi sunt un 
exemplu rău pentru cadrele tinere şi pentru elevis. 


Pentru completarea efectivelor s-a propus recrutarea de „elemente muncitoreşti”, cu 
sprijinul comitetelor regionale de partid, în special pentru formațiunile operative de la 
regiuni şi raioane€. 

Într-un raport din 2 august 1955 al Secţiei Administrative este prezentată situaţia 
cadrelor din Miliție din primele cinci luni ale anului 1955. Conform raportului, aceasta era 
„total necorespunzătoare”. Principalele lipsuri erau : prezenţa în Miliție a unui număr mare 
de persoane cu numai patru clase elementare sau chiar analfabete şi slaba pregătire profe- 
sională a milițienilor. În 1955, în schema de organizare a Miliției erau prevăzute 36 507 
funcţii : 19 435 de ofiţeri, 16 385 de sergenţi şi 387 de angajaţi civili. Efectivul existent 
era de 31 915 lucrători din Miliție : 5 347 de ofiţeri, 26 247 de sergenţi şi 321 de angajaţi 
civili. Dintre sergenţi, 12 258 erau încadraţi cu funcţii de ofiţeri”. 

În anul 1955, compoziţia socială a personalului din Miliție era considerată „relativ 
bună”, mai ales în privinţa cadrelor cu funcţii de conducere (57,5% erau foşti muncitori 
din industrie, iar 82% erau membri de partid sau UTM). Epurările din Miliție realizate 
între 1949 şi 1955 au determinat încadrarea în această instituţie a „unor elemente total 
necorespunzătoare din punctul de vedere al şcolarizării şi al nivelului profesional”. Dintre 
cei 31 915 angajaţi, 60% aveau cel mult cinci-şase clase elementare (11 184 absolviseră 
patru clase elementare, iar 7 467 terminaseră cinci sau şase clase elementare), iar studii 
superioare aveau numai 174. În 1955, în funcţii de conducere erau 350 de „absolvenţi” a 
patru clase elementare şi 409 a cinci sau şase clase elementare. 

În miliţie au mai fost angajaţi după 1949 „mulţi milițieni [...] fără a avea 4 clase 
elementare, iar unii chiar neştiutori de carte, fiind şcolarizaţi ulterior prin cursuri de 


alfabetizare înfiinţate în diferite unităţi”8. 


ACNSAS, fond Documentar, dosar 12 614/vol. 3, f. 20. 

Ibidem, f. 27. 

Ibidem, ff. 57, 58, 60, 63, 64. 

Ibidem, f. 38. 

Ibidem, f. 27. 

Ibidem, f. 38. 

ANIC, fondul CC al PCR - Secţia Administrativ-politică, dosar 82/1955, ff. 112-113. 

În comparaţie cu instruirea de cultură generală a personalului din Miliție, pregătirea 
profesională era considerată „mult mai multumitoare”, chiar dacă mai „mult de jumătate 
din efectivul total al Miliției” nu avea o „şcolarizare profesională”. Din totalul cadrelor de 
conducere (2 443), numai 35% urmaseră şcoli de Miliție. Situaţia celorlalţi milițieni era 
următoarea: 11 692 nu aveau o pregătire de specialitate, iar 7 580 absolviseră cursuri de 
milițieni cu durata între 10 şi 30 de zile!. 

Concluzia raportului Secţiei Administrative din 2 august 1955 era una total pesimistă : 


Planul actual de şcolarizare a miliției prevede că anual vor fi trecuţi prin şcoli de ofiţeri 1 075 
de oameni, ceea ce înseamnă că nici în 13 ani miliția noastră nu va avea ofiţeri calificaţi pe 
baza unei serioase şcolarizări profesionale?. 


În 1955 mai erau în miliţie 532 de foşti poliţişti şi jandarmi dinainte de 23 august 1944, 
dintre care 12 în funcţii de conducere, deşi în primele cinci luni ale anului 1955 au fost 
îndepărtate din Miliție 2 276 de persoane. Conform aceluiaşi raport din august 1955, cu 
toată „vigilenţa partidului”, în Miliție au fost încadrate persoane al căror trecut nu era 
verificat, ceea ce a avut ca rezultat „strecurarea în aparatul de miliţie a unui însemnat 
număr de elemente duşmănoase ca: legionari, chiaburi, borfaşi, infractori şi declasaţi”?. 

Pentru „înlăturarea lipsurilor şi întărirea muncii de miliţie” au fost făcute următoarele 
propuneri : încadrarea în funcţii de conducere (comandant şi locţiitor de comandant de 
miliţie) a unui număr de 500-600 de ofiţeri din Trupele MAI; verificarea „imediată” de 
către DGM „a întregului efectiv de miliţie” ; introducerea unor criterii eliminatorii de 
selecţionare a cadrelor de Miliție, astfel încât să nu mai fie recrutaţi ca ofiţeri şi sergenţi 
persoane care nu absolviseră şcoala medie şi respectiv şcoala elementară“. 


Tabelul 1. Efectivele Miliției prevăzute în statele de organizare 
în perioada 1949-1960 


Nr. crt. | Dat EGAN Total 
r. crt. ata ota! 
| Ofițeri | Subofiţeri Angajaţi civili 


a som] so | se | — | sue | 
a ooms | mo | amw | — | anw 


e | ss | oas | isss | s7 | 36507 |] 
s [ooms | 900 | ooma | 120 | 20224 | 
o areas | os | arma | 1s | a530 | 


Sursă : ACNSAS, fond Documentar, dosar 13132/vol. 10, ff. 63-66; ANIC, fondul CC al PCR - secția 
Administrativ-politică, dosar 82/1955, f. 112 

Reorganizările Miliției (1956, 1960) 


Reorganizările Direcţiei Generale a Miliției din 1956 şi 1960 au fost determinate de cele 
ale Ministerului Afacerilor Interne, de modificarea împărţirii administrativ-teritoriale a 
RPR şi, nu în ultimul rând, de „voinţa politică”. Planurile de reorganizare ale Miliției erau 
întocmite de MAI şi date spre aprobare Biroului Politic, care, după caz, le aproba sau cerea 
modificarea lor în funcţie de observaţiile făcute în cadrul şedinţei. După ce erau aprobate 
de conducerea partidului, planurile erau aplicate printr-o hotărâre a Consiliului de Miniştri. 
Prin cele două reorganizări sus-menţionate s-a urmărit: reducerea funcţiilor din schemele 
de organizare ale Miliției prin „îndepărtarea treptată” din acest aparat a „elementelor 
duşmănoase” ; „îmbunătăţirea muncii Miliției” şi a compoziţiei sociale a cadrelor de 
Miliție ; realizarea de economii la bugetul de stat. 


Reorganizarea din 1956 


Pentru Miliție, anul 1956 a fost unul de bilanţ. Încă de la începutul anului, inspectori din 
cadrul Secţiei Administrative a CC al PCR au fost trimişi în control la regiunile de Miliție. 
Activitatea Miliției din cei şapte ani a fost analizată în baza rapoartelor întocmite de 
inspectori, în cadrul şedinţelor Secretariatului CC al PMR din 1 februarie 1956 şi din 
19 martie 1956 şi în cea a Biroului Politic din 22 mai 1956. 

În şedinţa din 1 februarie 1956, Ministerul Afacerilor Interne a primit sarcina de a 
elabora un plan de măsuri pentru îmbunătăţirea activităţii Miliției, hotărându-se ca în 
conducerea acestei instituţii să fie promovați numai „tovarăşi bine pregătiţi, care au o 
cultură corespunzătoare şi cunosc bine legile RPR [...] absolvenţi ai şcolilor de 10 ani”, iar 
ofiţerii de Miliție „mai slab pregătiţi să fie trimişi la cursuri de perfecţionare”!. 

În şedinţa din 19 martie 1956 a fost prezentat un raport al Secţiei Administrative din 
27 februarie 1956 despre activitatea Direcţiei Miliției Generale. La acea dată, efectivul 
Miliției era de 30 323 de persoane (6 283 de ofiţeri, 23 706 sergenţi şi 334 de angajaţi 
civili), iar aparatul politic al DGM număra 369 de persoane (272 de membri PMR, 67 de 
candidaţi PMR şi 30 de membri UTM). În raport erau precizate principalele „realizări” şi 
„lipsuri” ale activităţii DGM. Printre realizări erau menţionate adoptarea de către MAI a 
unor măsuri ce au avut ca rezultat „îmbunătăţirea compoziţiei [sociale a] cadrelor” ca 
urmare a înlăturării din Miliție „în mod treptat a unui mare număr de elemente provenite 
din vechiul aparat de stat şi completarea cu noi cadre corespunzătoare”, precum şi o mai 
bună cunoaştere de către cadrele de Miliție a hotărârilor partidului şi ale guvernului?. 
Conform raportului, principalele lipsuri erau existenţa multor funcţii de „şefi” care 
„împiedică operativitatea muncii, birocratizează aparatul de miliţie şi scade răspunderea 
comandanților faţă de sarcini” şi schema de organizare a Miliției, care nu corespundea 
„sarcinilor politico-economice puse în faţa Miliției de către Partid şi Guvern”. Era dat 
exemplul Direcţiei Economice din aparatul central, care, la un efectiv de 38 de oameni, 
avea în schema organizatorică 24 de „şefi” : un director, doi directori adjuncţi, patru şefi 
de servicii, şapte şefi de birouri şi şase ajutori de şefi de servicii şi secţii. În raport se mai 
preciza că în repartizarea efectivelor de miliţie nu au fost luate în considerare importanţa 


1. ANIC, fondul CC al PCR - Secţia Cancelarie, dosar 12/1956, f. 2. 
2. ANIC, fondul CC al PCR - Secţia Cancelarie, dosar 25/1956, ff. 5-6. 

economică a regiunilor şi raioanelor şi starea infracţională, iar în Miliție „s-au strecurat 
elemente duşmănoase ca : legionari, chiaburi, infractori şi declasaţi”. Pentru îmbunătăţirea 
activităţii Miliției şi a originii sociale a cadrelor s-a propus reducerea personalului cu 
aproximativ 15%!. O altă problemă constatată era şi „starea moral-politică şi disciplinară 
a lucrătorilor de miliţie”. În cursul anului 1955, la Direcţia Miliției Capitalei au fost 
comise de către milițieni 2 540 de abateri, pedepsite cu 9 375 de zile de arest; la regiunea 
Cluj au fost constatate 823 de abateri, pedepsite cu 4 201 zile de arest, iar la Regiunea Piteşti 
1 120 de abateri, pedepsite cu 4 339 de zile de arest. Cauzele acestor abateri erau întârzierile 
la serviciu, neexecutarea ordinelor, „pactizările cu duşmanul de clasă”, crimele etc.? 
Pentru îmbunătăţirea activităţii, Secţia Administrativă a propus în finalul raportului luarea 
următoarelor măsuri : eliberarea din funcţiile deţinute a generalului-maior Alexandru Ioan, 
directorul general al DGM, a coloneilor Savu Florea şi Moldoveanu Mircea, locţiitori ai 
directorului general; realizarea de către MAI până la 1 mai 1956 a unui proiect de 
reorganizare a Miliției; îndepărtarea din funcţiile deţinute a celor necorespunzători, „în 
primul rând elementele provenite din vechiul aparat polițienesc, care se mai găsesc azi în 
miliţie”, şi verificarea până la 1 octombrie 1956 de către DGM şi de către Direcţia de 
Cadre a MAI a personalului de Miliție”. Toate aceste propuneri au fost aprobate de 
Secretariatul CC al PMR în şedinţa din 19 martie 19564. 


ANIC, fondul CC al PCR - Secţia Cancelarie, dosar 25/1956, f. 6. 

Ibidem, f. 7. 

3. Prezentăm aici propunerile Secţiei Administrative : „1. Tovarăşul general maior Alexandru loan, 
directorul general al miliției, colonel Moldoveanu Mircea şi colonel Savu Florea, locţiitori ai 
directorului general, să fie eliberaţi din aceste funcţii. 2. Până la 1 mai a.c. să fie schimbaţi din 
funcţii toţi cei care au munci de răspundere în DGM şi în teritoriu, care nu sunt corespunzători, 
cuprinşi în tabelul alăturat. 3. Ministerul Afacerilor Interne, până la 1 mai a.c. să prezinte 
conducerii partidului un proiect de reorganizare a aparatului miliției care să aibă la bază reducerea 
efectivelor miliției şi creşterea calităţii muncii de miliţie. 4. Organizarea unui organ de cadre 
independent (Serviciu de Cadre) care să se ocupe direct de toate cadrele din miliţie şi care să-şi 
desfăşoare activitatea sub conducerea directorului general al miliției şi sub îndrumarea Direcţiei de 
Cadre a MAI. Pentru funcţia de şef al Serviciului de Cadre din DGM propunem pe tovarăşul maior 
State Nicolae, în prezent şef serviciu în Direcţia de Cadre a MAI. 5. Până la 1 octombrie a.c. 
Direcţia Generală a Miliției şi Direcţia de Cadre a MAI să verifice întregul efectiv de miliţie, să 
fie scoşi [sic!] în primul rând elementele provenite din vechiul aparat polițienesc, care se mai 
găsesc azi în miliţie. Toţi cei găsiţi necorespunzători cu ocazia verificărilor să fie înlocuiţi în 
termen de 3 luni de la terminarea verificării. 6. Până la 1 mai a.c., conducerea DGM va lua măsuri 
pentru scoaterea din aparatul politic al miliției a lucrătorilor nemembri de partid. 7. Până la 1 iulie 
a.c. Direcţia Generală a Miliției să întocmească un nou regulament de funcţionare a miliției 
(actualul fiind necorespunzător) care să cuprindă şi probleme de ordine interioară. 8. DGM să 
primească anual un număr de cel puţin 15% din absolvenţii facultăţilor juridice. Să se stabilească 
obligativitatea cadrelor de conducere din miliţie de a urma facultăţi juridice fără frecvenţă. 9. Să 
se înfiinţeze funcţia de locţiitor al directorului general al miliției pentru munca politică, care să fie 
în acelaşi timp şi şef al Serviciului Politic. 10. Secţia Administrativă a CC al PMR se va ocupa 
direct de şcolarizarea lucrătorilor politici de miliţie prin şcolile de partid de pe lângă comitetele 
regionale de partid. 11. Conducerea DGM până la 1 mai 1956 să elaboreze un plan de perspectivă 
privind şcolarizarea ofiţerilor şi sergenţilor prin şcolile de miliţie, cât şi calificarea lor la locul de 
muncă. Să ia fiinţă un serviciu de învăţământ (care să aibă legătură directă cu şeful DGM). Acest 
serviciu să se ocupe de procesul de învăţământ din şcolile de miliţie, cât şi de învăţământul la locul 
de muncă. 12. Redacţia ziarului Miliția în slujba Patriei să fie compusă din 8 tovarăşi după cum 
urmează: 1 redactor-şef, 1 secretar de redacţie, 5 redactori, 1 corector şi o dactilografă. 13. Să 
ia fiinţă un comitet de partid pentru DGM conform schemei anexate, care să fie subordonat 
Comitetului raional de partid din MAI” (ibidem, ff. 13-14). 

4. Ibidem, f. 1. 

În posturile vacante au fost propuşi: general-maiorul Staicu Stelian pentru funcţia de 
director general; general-maiorul Drăgan Ilie, maiorul Popescu Eugen şi procurorul 
Cosoveanu Dumitru pentru funcţiile de locţiitori ai directorului general ; colonelul Filip 
Aurel pentru funcţia de locţiitor al directorului general şi comandant al Miliției Capitalei ; 
colonelul Dumitru Pascu Anastase pentru funcţia de şef al Serviciului Politic din DGM şi 
locţiitor al directorului general!. 

În şedinţa din 22 mai 1956, Biroul Politic al PMR a decis reducerea efectivelor MAI 
de la 139 462 de funcţii la 96 634. În mai 1956, efectivul Miliției era de 29 715 persoane : 
26 267 de ofiţeri, 12 783 de sergenţi şi 765 de civili’. Diferenţa dintre acest efectiv şi cel 
din februarie 1956 era reprezentată de cei „îndepărtați treptat” din Miliție, conform propu- 
nerilor din raportul Secţiei Administrative din 27 februarie 1956 şi aprobate de conducerea 
PMR în şedinţa din 19 martie 1956, dar şi de neocuparea totală a funcţiilor din schema de 
organizare a DGM. „Îndepărtările treptate” din Miliție urmăreau „îmbunătăţirea compo- 
ziţiei sociale a personalului de miliţie” şi aveau ca rezultat o mobilitate continuă a efec- 
tivului Miliției, acesta variind de la o lună la alta. 

După 1950, mulţi dintre foştii poliţişti şi jandarmi îndepărtați din Miliție au fost închişi 
în penitenciarul Făgăraş, cunoscut în literatura de specialitate drept „închisoarea poliţiş- 
tilor”. În acest loc de detenţie au mai fost încarceraţi, între 1950 şi 1960, foşti militari şi 
angajaţi ai Serviciilor Secrete. Regimul de detenţie de la Făgăraş era unul de exterminare, 
iar caracteristicile lui au fost : lipsa asistenţei medicale, alimentaţia insuficientă şi mortalita- 
tea ridicată’. 

Dintre cadrele Miliției, în 1956, cei mai mulţi proveneau din rândul ţărănimii sărace 
(18 909), al muncitorilor (4 089) şi al ţăranilor mijlocaşi (3 741), iar majoritatea avuseseră 
înainte de încadrarea în Miliție profesia de muncitori industriali (8 756) şi muncitori 
agricoli (3 347). Ca apartenenţă politică, mai mult de jumătate dintre ei erau catalogaţi 
„fără de partid”, iar situaţia celor cu apartenenţă politică era următoarea: 5 056 de 
membri PMR, 1 732 de candidaţi de partid, 5 862 de membri UTM şi 153 de excluşi din 
partid. Tot în acelaşi an, în Miliție se aflau numai 166 de persoane cu studii superioare, 561 
cu zece clase şi 602 cu opt sau nouă clase. Ponderea cea mai mare o aveau angajaţii cu şapte 
clase elementare (10 162), urmaţi îndeaproape de cei cu patru clase elementare (10 162) şi 
cei cu cinci sau şase clase (7 373). 

Reducerea personalului din Miliție s-a realizat prin modificarea structurii organizatorice 
a posturilor (acestea fiind înlocuite cu un sectorist local), prin desfiinţarea unor funcţii 
neoperative şi intermediare, prin reducerea numărului de sectorişti din oraşe şi comunele 
urbane de la 1 507 la 1 136, prin ridicarea pazei de Miliție de la o serie de obiective, 
păstrându-se paza de miliţie la sediile comitetelor regionale de partid şi la băncile republi- 
cane şi regionale, şi prin desfiinţarea grupelor ecvestre. Dintre cei 521 de milițieni şi 521 
de cai s-a propus păstrarea unui escadron la Bucureşti format din 62 de milițieni şi 62 de 
cai. Prin aceste modificări au fost restructurate 1 112 funcţii”. 


ANIC, fondul CC al PCR - Secţia Cancelarie, dosar 25/1956, f. 15. 

Mareş, Dumitru Lăcătuşu, Cristina Roman, Constantin Petre, Sorin Cucerai, Dicţionarul peni- 
tenciarelor din România comunistă (1945-1967), studiu introductiv de Cristina Roman, postfață de 
Marius Oprea, Editura Polirom, laşi, 2008. 

4. Florian Banu, „Miliția RPR şi instaurarea «dictaturii proletariatului». 1949-1956”, loc. cit., p. 87. 

5. ANIC, fondul CC al PCR - Secţia Cancelarie, dosar 53/1956, ff. 52-53. 

La începutul anului 1956, în subordinea DGM funcționau cinci şcoli: Şcoala nr. 7 
Bucureşti, Şcoala nr. 8 Târgu Jiu, Şcoala nr. 9 Alexandria, Şcoala nr. 10 Lugoj, Şcoala 
nr. 11 Sibiu (pentru dresajul câinilor) şi Şcoala nr. 12 Sibiul. În şedinţa Biroului Politic din 
22 mai 1956 s-a hotărât şi desfiinţarea a trei dintre aceste şcoli, urmând ca instruirea 
ofițerilor şi subofiţerilor de Miliție să se realizeze la Bucureşti şi Sibiu. Prin desfiinţarea 
celor trei şcoli, au fost reduse 442 de funcţii, iar prin unificarea şcolii nr. 11 Sibiu cu şcoala 
de dresaj a Direcţiei Generale a Trupelor MAI au fost restructurate 115 funcţii. 

În total, conducerea DGM a propus reducerea a 9 972 de funcţii: 7 249 de ofiţeri, 
2 146 de sergenţi, 577 de angajaţi civili. Dintre funcţiile restructurate, 68% erau din 
mediul rural, iar 32% din mediul urban. În urma reorganizării, Miliția urma să aibă un 
efectiv de 19 743 de persoane: 9 918 ofiţeri, 10 637 de subofiteri, 188 de angajaţi civili?. 
În subordinea DGM au fost transferate şi două companii de la Direcţia a IX-a MAI, una de 
circulaţie şi una care asigura paza la ambasadele „ţărilor de democraţie populară”?. 

Prin Hotărârea nr. 1361 din 11 iulie 1956 a Consiliului de Miniştri au fost aprobate 
„unele măsurile organizatorice luate în cadrul Ministerului Afacerilor Interne privind 
reducerea efectivelor ca urmare a modificării structurii organizatorice” a ministerului. 
Prin această hotărâre s-a aprobat reducerea din statele de organizare ale ministerului a 
25 139 de posturi de ofiţeri, sergenţi şi angajaţi civili, ceea ce a însemnat 21 107 funcţii de 
ofiţeri, sergenţi şi angajaţi civili din efectivul existent. Schema de organizare a MAI a fost 
fixată, conform articolului 2 al Hotărârii, la limita maximă de 56 754 de posturi: 24 941 
de ofiţeri, 20 955 de sergenţi şi 10 858 de angajaţi civili. În articolul 3 al Hotărârii se 
preciza trecea Ansamblului Artistic al MAI, cu tot personalul, inventarul şi mijloacele de 
bază existente asupra lui, la Ministerul Culturii“. După două luni, acesta a revenit în 
subordinea MATŠ. 

Ministerul Afacerilor Interne era organizat, conform articolului 3 al Hotărârii, în două 
departamente : Departamentul Securităţii şi Departamentul Internelor. Departamentul 
Securităţii cuprindea Securitatea, Trupele de Securitate, Trupele de Grăniceri şi Trupele de 
Pază, iar cel al Internelor includea Miliția, Penitenciarele, Trupele de Pază contra Incen- 
diilor (TPCI), Apărarea Locală Antiaeriană (ALA) şi Arhivele Statului”. Efectivul Miliției 
fixat prin această hotărâre era de 20 424 de oameni : 9 025 de ofiţeri, 10 166 de subofiteri 
şi 1 233 de angajaţi civili. Repartizarea personalului de Miliție era următoarea: 640 în 
aparatul central, 3 550 la Miliția Capitalei, 14 542 la regiunile de Miliție, 1 067 la Direcţia 
Transporturi, 425 la şcolile de miliţie şi 240 la Compania Specială din Direcţia a IX-a. 


Tabelul 2. Repartizarea efectivului de miliție pe funcții, 
conform HCM nr. 1 361 din 11 iulie 1956 


TEE 
Aparatul central din DGM 


Miliția Bucureşti 1 437 1 980 3 550 
Regiunile de Miliție 6 508 7 2170 14 542 
Direcţia Transporturi (exterior) 1 067 


ANIC, fondul CC al PCR - Secţia Administrativ-politică, dosar 26/1956, f. 1. 
ANIC, fondul CC al PCR - Secţia Cancelarie, dosar 53/1956, ff. 54-55. 
Ibidem, f. 55. 

AMIRA, fond DMRU, inventar nr. 7364, dosar 10/1956, f. 88. 

ACNSAS, fond Documentar, dosar 13 209/vol. 2, f. 96. 

AMIRA, fond DMRU, inventar nr. 7364, dosar 10/1956, ff. 88-89. 

TEI 
Scoli de Mite 


Sursă : AMIRA, fond DMRU, inventar nr. 7364, dosar 10/1956, f. 106 


Tabelul 3. Efectivele celorlalte instituţii ale Ministerului Afacerilor Interne, 
conform HCM nr. 1361 din 11 iulie 1956 


Instituţia Angajați civili 
0256 | 2889 | s69 [ism 
DGPCM BEE 3 979 1737 6 209 


Direcţia generală a trupelor MAI 119 588 
Trupele de Grăniceri 1 809 961 557 3 327 
Trupele de Securitate 777 


re peroane 655 
Deane |i] m so 
pma BE II w | s 
CE 08 E 


Grupul de lucru MAI 


Senie remiza Vor IRT 
PN E NR IE BEE E CR 


Asociaţia sportivă „Dinamo” 


Sursă : AMIRA, fond DMRU, inventar nr. 7364, dosar 10/1956, ff. 91, 122, 133, 174-179 


Reorganizarea din 1960 


La începutul anului 1960, conducerea MAI a hotărât adoptarea unor măsuri pentru „îmbu- 
nătăţirea organizării unor efective” ale acestui minister, inclusiv ale Miliției. Dintre toate 
instituţiile MAI, Miliția a fost singura al cărei efectiv a fost mărit în urma reorganizării, 
deşi restructurări s-au realizat şi la nivelul DGM, fiind reduse din statele de organizare ale 
Miliției 364 de funcţii de ofiţeri. 

Măsurile propuse de Alexandru Drăghici au fost aprobate „în principiu” în şedinţa 
Biroului Politic din 22 ianuarie 1960!. Reorganizarea MAI a fost gândită pe patru paliere : 
Trupele MAI, Securitatea, Direcţia Generală a Penitenciarelor şi Coloniilor de Muncă şi 
Direcţia Generală a Miliției. La 22 ianuarie 1960, efectivul MAI era de 120 339 de persoane 
(25 234 de ofiţeri, 31 092 de subofiteri, 51 953 de militari în termen şi 12 060 de angajaţi 
civili”), dintre care 63 485 (5 609 ofiţeri, 4 O11 subofiteri, 50 453 de militari în termen, 
1 912 angajaţi civili şi 1 500 de militari în termen „surplus de contingent pentru lucrări de 


1. ANIC, fondul CC al PCR - Secţia Cancelarie, dosar 3/1960, f. 2. 
2. Ibidem, f. 12. 

construcţii”) aparţineau Trupelor MAI. În decembrie 1959, Militia avea un efectiv de 
28 121 de persoane: 8 967 de ofiţeri, 17 807 subofiţeri şi 1 347 de angajaţi civili?. 

În 1960, Trupele MAI cuprindeau trei comandamente : Comandamentul Trupelor de 
Grăniceri şi Securitate, Comandamentul Trupelor de Pompieri şi Direcţia Apărării Locale 
Antiaeriene. În afara acestor unităţi mai existau Grupul de Pază şi Escortare Deținuți, 
subordonat Direcţiei Generale a Penitenciarelor şi Coloniilor de Muncă, şi Grupul de 
Deservire, subordonat Direcţiei Spate a MAI’. Pentru Trupele MAI au fost propuse 
următoarele măsuri de reorganizare : 


1. Desființarea celor 8 batalioane de securitate din teritoriu (Timişoara, Tecuci, Stalin [Braşov], 
Cluj, Drăgăşani, Satu Mare, Orăştie şi Botoşani), mai puţin 2 batalioane securitate şi un 
batal.[ion] pază specială din Brigada securitate Bucureşti. 2. Desființarea comenzilor unor 
unităţi de grăniceri şi de pază. 3. Desființarea comenzilor grupurilor de pază şi deservire. 
4. Reducerea şcolilor de sergenţi şi a unor subunități de rezervă de la brigăzile de pază şi 
grăniceri. 5. Desființarea pazei militare la obiectivele căi ferate şi revederea sistemului de pază 
la celelalte obiective în ideea reducerii numărului elementelor de serviciu (posturi de sentinelă). 
6. Reducerea efectivelor unităţilor de grăniceri care fac paza frontierei pe Dunăre cu URSS şi 
Republica Populară Bulgaria. 7. Reducerea Regimentului de aviaţie la o flotilă de aviaţie. 


În total, au fost propuse pentru a fi restructurate 14 869 de funcţii: 967 de ofiţeri, 564 
de subofiteri, 12 214 militari în termen şi 215 angajaţi civili”. În şedinţa Biroului Politic al 
CC al PMR din 22 ianuarie 1960 s-a aprobat şi trecerea Trupelor de Grăniceri din 
subordinea MAI în cea a Ministerului Forţelor Armate”. În urma reducerilor de funcţii, 
Trupele MAI rămâneau cu un efectiv de 26 558 de persoane (2 429 de ofiţeri, 2 362 de 
subofiteri, 19 329 de militari în termen, 998 de angajaţi civili şi 1 500 de „militari în 
termen surplus de contingent pentru lucrările de construcţii”), iar cele de grăniceri cu un 
efectiv de 22 058 de oameni (2 213 ofiţeri, 1 145 de subofiteri, 18 000 de militari în termen 
şi 700 de angajaţi civili€). 

Măsurile de reorganizare ale aparatului de Securitate au constat în desfiinţarea Direcţiei 
a VI-a (sarcinile şi obiectivele acesteia au fost preluate de către Direcţiile a Il-a şi a VI-a) 
şi a 142 de secţii şi servicii raionale de Securitate din cele 191 câte funcționau în ianuarie 
1960. În locul secţiilor şi serviciilor desfiinţate s-a propus organizarea unui Birou de 
Securitate alcătuit din trei sau patru ofiţeri „în raport cu mărimea şi concentrările elemen- 
telor duşmănoase din fiecare raion”. Noile birouri urmau să funcţioneze în acelaşi sediu cu 
secţiile raionale de Miliție. O parte dintre cei 1 096 de angajaţi din Direcţia a VI-a, precum 
şi din serviciile şi secţiile raionale de Securitate desfiinţate au fost propuşi pentru a fi 
încadraţi în Direcţia a III-a din aparatul central al MAI şi în serviciile C şi F ale Securităţii, 
care, potrivit lui Drăghici, aveau nevoie de cadre pentru a „prelucra un mare volum de 
arhivă (peste 600 de vagoane) privind organizaţiile de represiune ale burgheziei şi ale 
fostelor partide istorice””. 

Tot în şedinţa din 22 ianuarie 1960, Biroul Politic a aprobat şi intrarea Gărzilor Mun- 
citoreşti în componenţa MAI cu următorul efectiv : 278 de ofiţeri, 92 de subofiteri şi 66 de 
angajaţi civili. Acestea urmau să fie folosite „la asigurarea autoapărării întreprinderilor şi 


ANIC, fondul CC al PCR - Secţia Cancelarie, dosar 3/1960, f. 4. 
ACNSAS, fond Documentar, dosar 13 132/vol. 10, f. 46. 

ANIC, fondul CC al PCR - Secţia Cancelarie, dosar 3/1960, f. 4. 
Ibidem, f. 5. 

Ibidem, f. 2. 

Ibidem, f. 6. 

Ibidem, ff. 7-8. 

ducerea acţiunilor de luptă împotriva elementelor contrarevoluţionare care ar încerca să 
tulbure ordinea publică”!. 

În cadrul Direcţiei Generale a Penitenciarelor şi Coloniilor de Muncă, reorganizarea a 
constat în desfiinţarea unor penitenciare (Făgăraş) şi colonii de muncă, ceea ce a avut drept 
rezultat reducerea efectivului cu 846 de funcţii: 107 ofiţeri, 490 de sergenţi şi 249 de 
angajaţi civili?. 

Pentru DGM au fost propuse următoarele măsuri de reorganizare : unificarea celor 
două servicii de Miliție care funcționau în oraşele Timişoara, Stalin (Braşov), Ploieşti, 
Galaţi, Brăila şi Cluj într-un singur serviciu orăşenesc, precum şi reducerea unor posturi 
din aparatul central şi regional al Miliției”. Pentru a suplini cele opt batalioane de Securitate 
desfiinţate, s-a hotărât înfiinţarea a trei batalioane de intervenţie ale Miliției la Drăgăşani, 
Orăştie şi Tecuci. Numărul funcţiilor ce urmau să fie reduse în cadrul DGM era de 484: 
313 ofiţeri, 162 de sergenţi şi 9 angajaţi civili“. Prin aceste măsuri luate la nivelul MAI, 
numărul funcţiilor ce trebuiau reduse iniţial era de 17 159: 1 537 de ofiţeri, 1 586 de 
subofiteri, 12 124 de soldaţi în termen şi 912 angajaţi civili (vezi tabelul 4). 


Tabelul 4. Funcțiile propuse inițial pentru a fi restructurate 


Tnstitugia Subofiteri Angajati civili 
seme | 0 | w| -| w | wl 
B 17560 


mie a | e | aa 
Penitenciar 107| _a50 | o O o S 
1537 1586 ERE 17155 


Sursă: ANIC, fondul CC al PCR - Secţia Cancelarie, dosar 3/1960, f. 9 


Pentru „asigurarea ordinii publice” s-a aprobat transferarea a 1 794 dintre funcţiile care 
trebuiau restructurate în cele trei batalioane de Miliție nou-înfiinţate, transformarea a 
174 de funcţii de ofiţeri de Miliție şi a 371 de funcţii de sergenţi în posturi pentru angajaţi 
civili, iar pentru alţi 466 de foşti angajaţi ai MAI s-a propus încadrarea lor în Gărzile 
Muncitoreşti. Dintre funcţiile transferate în cadrul batalioanelor de Miliție, 123 erau de 
ofiţeri, 1 590 de sergenţi şi 81 de angajaţi civili”. MAI a mai hotărât ca de la 1 martie 1960 
ofiţerii şi subofiţerii din cadrul Securităţii, care, prin „specificul lor de muncă, umblă o 
bună parte din timp îmbrăcaţi civili”, să nu mai beneficieze de echipament militar şi nici 
de contravaloarea lui în bani. Personalul Securităţii care putea să poarte echipament militar 
urma să fie stabilit printr-un ordin al ministrului Afacerilor Interne. Această măsură a fost 
aplicată şi pentru 750 de angajaţi ai Miliției (750 de ofiţeri şi 13 sergenţi)f. 


ANIC, fondul CC al PCR - Secţia Cancelarie, dosar 3/1960, f. 9. 

Ibidem, f. 7. 

3. În ianuarie 1950, conducerea MAI a propus ca în oraşele capitale de judeţ care, din punct de 
vedere administrativ, erau asimilate unui judeţ să fie înfiinţate două formaţiuni distincte de Miliție : 
Miliția Oraşului, ce răspundea de capitala judeţului, şi Miliția Teritorială, ce avea în subordine 
restul judeţului ; ambele formaţiuni erau subordonate direct DGM. Pentru început, noua structură 
de organizare a Miliției a fost aplicată în judeţul Timiş, iar după o „experienţă de câteva luni” a 
fost extinsă şi în celelalte judeţe (ACNSAS, fond Documentar, dosar 199, f. 12). 

4. ANIC, fondul CC al PCR - Secţia Cancelarie, dosar 3/1960, ff. 8-9. 

Ibidem, ff. 9-10. 

6. Ibidem, f. 14. 

Prin aplicarea acestor măsuri, MAI a redus în total 14 929 de funcţii: 1 310 ofiţeri, 274 
de subofiteri, 13 124 de militari în termen şi 220 de angajaţi civili!. În cadrul Miliției, 
efectivul a crescut cu 1 057 de funcţii de sergenţi reangajaţi şi 617 funcţii de angajaţi civili, 
ca urmare a înfiinţării celor trei batalioane de intervenţie ale Miliției (Drăgăşani, Orăştie, 
Tecuci), iar numărul ofiţerilor a fost redus cu 364 de funcţii”. Numărul posturilor din 
schema de organizare a MAI era fixat, prin hotărârea Consiliului de Miniştri din februarie 
1960, la 81 852 (vezi tabelul 5). 


Tabelul 5. Efectivele MAI în urma reorganizării din martie 1960 

Sursă: ANIC, fondul CC al PCR - Secţia Cancelarie, dosar 3/1960, f. 16 


Miliția în anii de „dictatură a proletariatului” 


În anii de „construire a socialismului”, Miliția a avut de îndeplinit, pe lângă atribuţiile 
specifice unei poliţii democratice (asigurarea securităţii cetăţenilor, apărarea proprietăţii 
acestora, combaterea infracţiunilor de drept comun etc.), şi sarcini precum „suprimarea” 

celor consideraţi un pericol pentru „regimul de democraţie populară”. În aceşti ani, Miliția 
a participat, alături de Securitate şi Trupele de Securitate, la urmărirea „bandelor din 
munţi”, la deportarea „duşmanilor poporului” şi la colectivizarea agriculturii. O altă 
sarcină a Miliției era şi controlul mişcării populaţiei. Nici o persoană de naţionalitate 
română sau străină nu putea să călătorească în ţară sau în străinătate fără aprobarea Miliției 
şi a Securităţii. De asemenea, schimbarea domiciliului se putea realiza numai cu acordului 
organelor de Miliție. 


Activitatea Miliției în anii '50 


Incă din primul an de funcţionare, conducerea Miliției a cerut ca această instituţie „să fie 
antrenată mai mult în lupta contra bandelor” şi în special împotriva celor mai slab 
organizate. „Exterminarea” lor finală, considera Pavel Cristescu, „trebuie dusă în mod 


1. ANIC, fondul CC al PCR - Secţia Cancelarie, dosar 3/1960, f. 12. 
2. Ibidem, ff. 13-14. 

firesc de către formațiunile de miliţie”, trupele de securitate urmând să intervină atunci 
tiei!. Într-un raport de activitate al Direcției Generale a Miliției din 1952, numărul „bandelor 
lichidate” de Miliția Judiciară era în 1950 de 50, iar în 1951 de 29, în cei doi ani fiind 
lichidaţi şi 431 de „banditi izolaţi”. Cu toate eforturile depuse de organele de Miliție, până 
în 1952 nu fuseseră lichidate „25 bande, 116 bandiți din componenţa lor şi 13 bandiți 
izolați”?. Participarea la aceste acțiuni de „suprimare” şi „lichidare” era criticată de 
ministrul de Interne Alexandru Drăghici, în ordinul cu numărul 00805 din 14 august 1952 
către Direcția Regională de Miliție Timişoara. În acest ordin, Drăghici aprecia că : 


În lupta dusă contra bandelor, bandiţilor şi fugarilor, organele de miliţie nu au acționat 
totdeauna în mod organizat, continuu şi perseverent, din care cauză nu s-a ajuns nici până în 
prezent la lichidarea şi distrugerea totală a acestora [...]. Unele acţiuni, care au dus la 
contactul cu bandiții, au eşuat, fie din nepregătirea temeinică a acţiunii, fie din cauză că o 
parte din organele de miliţie au dat dovadă în timpul execuţiei misiunilor de lipsă de iniţiativă, 
lipsă de tact, frică şi chiar [de] laşitate?. 


Pentru remedierea acestei situaţii, ministrul de Interne ordona : 


reorganizarea întregii reţele informative care să ducă la descoperirea bandiţilor ; organele 
locale de miliţie vor obliga pe pădurari, brigadieri silvici, cantonieri, paznici de câmp, paza 
obştească, factori poştali, ciobani etc. de a anunţa şi a arăta [Miliției], când observă, locurile 
de staţionare, de adăpostire, bordeie, depozite etc. Persoanele de mai sus vor fi prevenite că, 
în cazul când nu vor anunţa la timp organelor de miliţie despre aceste semnalări, vor fi deferite 
justiţiei [...] ; organele de miliţie care acţionează în problema bandelor ce apar în sate şi oraşe 
nu vor mai fi schimbate până la lichidarea bandelor şi bandiţilor ; [...] cadrele de miliţie care, 
prin modul de executare a misiunilor încredințate, vor da dovadă de laşitate vor fi anchetate şi 
trimise sub stare de arest Tribunalului Militar“. 


În raportul de activitate pe anul 1951 al Direcţiei Generale a Miliției se preciza 
descoperirea de către Miliția Economică a 102 746 de infracţiuni, 64 010 în mediul rural şi 
33 748 în mediul urban. Din numărul infracţiunilor, cele mai multe au fost identificate în 
comerţul particular (32 613), în domeniul financiar (32 298), în transporturi (5 006), în 
industrie (2 553), în comerţul de stat şi cooperatist (3 407). Conform raportului, cauzele 
acestor infracţiuni erau „pătrunderea” în diferitele sectoare de activitate „a unui număr 
mare de duşmani de clasă: foşti exploatatori, chiaburi şi foşti condamnaţi pentru sabotaje 
economice”, precum şi „condamnările uşoare pe care le pronunţă instanţele judecătoreşti Pr 

În 1951, Miliția Judiciară descoperise 87 592 de infracțiuni (39 726 în mediul urban şi 
47 866 în mediul rural) şi 480 de omucideri (57 în mediul urban şi 423 în mediul rural). 
23 dintre acestea au fost considerate „omoruri politice”, victimele fiind activişti de stat 
şi funcţionari ai sfaturilor populare şi ai instituţiilor de stat. În cursul anului 1951, Mili- 
ţia Judiciară a identificat şi capturat 1 832 de puşti şi pistoale, 208 arme automate, 


1. Florian Banu, „«Orice început se vrea fecund» : secvenţe ale organizării Miliției RPR (1949-1956)”, 
loc. cit., p. 53. 

2. ACNSAS, fond Documentar, dosar 83, f. 16. 

3. Florian Banu, „«Orice început se vrea fecund» : secvenţe ale organizării Miliției RPR (1949-1956)”, 
loc. cit., p. 53. 

4. Ibidem, pp. 53-54. 

5. ANIC, fondul CC al PCR - Secţia Administrativ-politică, dosar 4/1952, ff. 25-28. 

19 mitraliere, 1 470 de puşti de vânătoare, 47 de grenade şi 545 de arme albe!. Tot în acelaşi 
an, Miliția Anchete a cercetat 281 310 infracţiuni, în care au fost implicate 348 749 de 
persoane, fiind trimise în justiţie 253 544 de dosare (332 279 de persoane), iar pentru alte 
1 822 de persoane s-a dispus „internarea în unităţi de muncă”. În anul 1950, numărul 
persoanelor trimise în unităţi de muncă a fost de 594. 

Serviciul Control Străini şi Paşapoarte trecea în raportul de activitate pe anul 1951 
următoarele: „depistarea” a 4 245 de străini neînregistraţi, „restrângerea deplasărilor 
cetăţenilor străini”, aprobarea cererilor de emigrare în Israel pentru un număr de 55 471 de 
persoane, dintre care, până la data raportului, emigraseră 49 456 (în 1950, au emigrat în 
Israel 55 436 de persoane), şi avizarea negativă a cererilor altor 89 829 de persoane. Alte 
4 082 primiseră aprobare de emigrare către alte state’. 


Miliția şi ameninţarea titoistă 


În primii ani ai regimului comunist, Miliția a avut de rezolvat două probleme majore : 
„ameninţarea titoistă” şi deportările în masă ale unor categorii declarate indezirabile de 
către statul comunist. Ruptura dintre Tito şi restul blocului sovietic a dat naştere unor noi 
categorii de „duşmani” ai regimului comunist: cetăţenii de origine iugoslavă şi cei 
suspectaţi de atitudini proiugoslave. Împotriva acestora, Miliția a elaborat planuri de 
evacuare din zonele de frontieră, considerate nesigure, realizând concomitent o verificare 
a unităţilor de Miliție din judeţele limitrofe Iugoslaviei. În 1949, în judeţele de la graniţa 
cu Iugoslavia funcționau opt circumscripţii de Miliție, 70 de posturi şi 6 grupe călări în 
judeţul Timiş ; 3 circumscripţii, 53 de posturi şi 6 grupe călări în judeţul Caraş ; o circum- 
scriptie, 6 posturi şi o grupă călare în judeţul Severin“ ; 9 circumscripţii, 72 de posturi şi 
3 grupe călări în judeţul Mehedinţi; 5 circumscripţii şi 35 de posturi în judeţul Dolj. 
Dintre acestea, în imediata apropiere a frontierei cu Iugoslavia se aflau 70 de posturi: 17 în 
Timiş, 18 în Caraş, 23 în Mehedinţi şi 12 în Dolj. Formațiunile de Miliție PCA şi CFR 
aveau la graniţa cu Iugoslavia 9 posturi de Miliție CFR în judeţul Timiş, un post de Miliție 
CFR în judeţul Caraş, 3 posturi de Miliție CFR şi un post PCA în judeţul Severin, un post 
de Miliție CFR în judeţul Mehedinţi şi un post de Miliție PCA în judeţul Dolj. Încadrarea 
cu personal a posturilor de Miliție era insuficientă, efectivul de milițieni fiind acoperit în 
proporţie de 60% în Timiş, 58% în Caraş, 92% în Severin, 30% în Mehedinţi şi 49% în 
Dolj”. Originea socială şi vechimea în muncă a personalului din Miliție din zona de 
frontieră erau privite cu îngrijorare de către DGM. Din totalul ofiţerilor şi subofiţerilor, 
numai 8% erau de origine socială muncitorească, 89% erau de origine ţărănească (ţărani 
săraci şi mijlocaşi), iar 3% erau încadraţi în categoria socială a mic-burghezilor (funcţionari 
şi chiaburi). Ca vechime în muncă, 55,45% intraseră în Miliție după 23 august 1944, iar 
45,55% proveneau din fosta Poliţie şi Jandarmerie. O situaţie asemănătoare se întâlnea şi 
în rândul soldaţilor în termen de la graniţa cu Iugoslavia: 12% erau de origine muncito- 
rească, 83% ţărănească, iar 5% proveneau din familii de mic-burghezi“. 


ANIC, fondul CC al PCR - Secţia Administrativ-politică, dosar 4/1952, ff. 28-30. 
Ibidem, f. 31. 

Ibidem, f. 34. 

ANIC, fondul CC al PCR - Secția Administrativ-politică, dosar 61/1949, f. 5. 
Ibidem, f. 6. 

Ibidem, ff. 6-7. 

Concluziile acestui raport despre situaţia de la zona de frontieră cu Iugoslavia nu erau 
deloc încurajatoare pentru liderii comunişti : 


În general, acţiunea informativă şi contrainformativă e insuficient organizată şi întâmpină 
greutăţi şi din cauza populaţiei, care în mare parte este înstărită şi în marea majoritate e 
otrăvită cu propaganda naţionalist-şovinistă. Această populaţie nu prezintă garanţii pentru 
securitatea frontierei. Populaţia civilă influenţată de spionii titoişti oferă sprijin şi ajutor 
elementelor duşmănoase ce vor să intre la noi. Acest ajutor îl dau deopotrivă elementelor 
sârbeşti, germane şi chiar celor colonizate, care s-au închiaburit în această zonă. Se remarcă 
pregătirea conspirativă a multor elemente titoiste din această regiunel. 


Pentru remedierea situaţiei din zona de frontieră au fost făcute următoarele propuneri : 
îmbunătăţirea compoziţiei sociale a personalului din formațiunile de la graniţa cu Iugoslavia ; 
stimularea prin acordarea de prime speciale ofiţerilor şi subofiţerilor din aceste unităţi ; 
„Să se ducă o intensă activitate în rândurile populaţiei” ; „evacuarea din zonă (25 km) a 
tuturor elementelor suspecte şi a celor ce în ultimii ani s-au ocupat cu treceri peste 
frontieră” ; „formațiunile din zona de frontieră să fie completate cu efectiv de 100%” ; 
înfiinţarea de posturi de Miliție de tip 3 (un subofițer şi doi milițieni) în comunele mai 
importante şi în staţiile CFR care nu aveau posturi; mărirea grupelor călări din zona de 
frontieră ; „verificarea personalului din punct de vedere politic şi mutarea de la formațiunile 
din zona de frontieră a celor care datorită originii sociale şi a situaţiei lor materiale nu ar 
prezenta suficientă încredere”?. 

Pentru asigurarea securităţii graniţei „pe linia activităţii speciale”, s-a propus adoptarea 
de „urgenţă” a unor măsuri defensive şi ofensive. Măsurile „cu caracter defensiv” erau : 


1. Intensificarea acţiunii de prindere, anchetare şi judecare a „refugiaţilor” sârbi. Îmbunătăţirea 
metodelor de anchetă, care fără a aduce prelungirea timpului de anchetă trebuie să adâncească 
cunoaşterea mai temeinică a „emigrantului”. 2. Având în vedere că e singura frontieră cu un 
stat inamic şi în Banat influenţa titoisto-fascistă este destul de dezvoltată, se impune ca 
necesitate absolută intensificarea acţiunii de lămurire politică a maselor din preajma frontierei”. 


Ca măsuri ofensive au fost propuse : 


1. Expulzarea cetăţenilor iugoslavi şi indezirabili după criterii şi în condiţii care să împiedice 
autorităţile iugoslave de a lua măsuri similare. Expulzările să se facă absolut legal, arătându-se 
că e vorba de expulzarea unor elemente duşmănoase, aventuriere, lipsite de ocupaţie sau cu 
atitudini antidemocratice-fasciste. 2. Se va intensifica trimiterea reală de informatori în 
Iugoslavia“. 


Atribuţiile Miliției în zona de la frontiera cu Iugoslavia au fost fixate în şedinţa MAI din 
13 decembrie 1949. Potrivit hotărârilor de la această şedinţă, Miliția avea „competenţă în 
întreaga zonă de frontieră” şi era obligată „de a cunoaşte prin mijloace informative 
pătrunderea oricărei persoane străine în zona de frontieră”. Atunci când era informată 
despre intrarea în zonă a unei persoane străine, Miliția trebuia „să anunţe imediat” 
grănicerii şi Securitatea. La rândul lor, unităţile de grăniceri şi Securitate erau obligate să 
informeze Miliția despre pătrunderea în zona de frontieră a persoanelor străine. 


ANIC, fondul CC al PCR - Secţia Administrativ-politică, dosar 61/1949, f. 7. 

Ibidem, ff. 8-10. 

Ibidem, f. 12. 

Ibidem, ff. 12-13. 

Florian Banu, „«Orice început se vrea fecund» : secvenţe ale organizării Miliției RPR (1949-1956)”, 
loc. cit., p. 54. 

Situaţia de la frontiera cu Iugoslavia şi prezenţa „elementelor suspecte” din această zonă 
au fost analizate de conducerea MAI în şedinţele din 30 ianuarie, 2 februarie, 15 martie şi 
20 mai din anul 1950. În şedinţa colectivului de conducere al MAI din 30 ianuarie 1950, 
comandantul Trupelor MAI, general-locotenentul Victor Drăgănescu, informa participanţii 
la şedinţă că în zona de 7 kilometri de la frontiera cu Iugoslavia existau, la 1 iulie 1949, 
800 de „indivizi suspecți” care, împreună cu familiile, lor totalizau 4 500 de persoane. 
Dintre aceştia, în opinia comandantului trupelor MAI, 225 de indivizi (care, împreună cu 
membrii familiilor lor, însumau 732 de persoane) reprezentau un pericol imediat!. Colecti- 
vul de conducere al MAI a propus în şedinţă: 1. întocmirea unor tabele cu suspecţii până 
la data de 1 aprilie 1950, pentru zona de frontieră cu Iugoslavia şi „pentru partea 
corespunzătoare de frontieră din judeţele Dolj şi Arad” ; 2. întocmirea unui tabel informativ 
până la 1 mai 1950 cu „elementele suspecte” din zona de 25 de kilometri de la frontiera cu 
Iugoslavia; 3. întocmirea unor „tabele speciale” până la 1 aprilie 1950 cu funcţionarii 
„suspecţi” din zona de frontieră, în această categorie fiind incluse persoanele din aparatul 
de stat care „au comis infracţiuni de frontieră (contrabandă, trafic)” ori „s-au manifestat 
împotriva regimului” ; 4. întocmirea unor tabele cu persoanele „suspecte” din celelalte 
frontiere până la 1 mai 1950. 

În urma şedinţei, Miliția a primit sarcina de a realiza aceste tabele, urmând ca, după 
întocmirea lor şi avizarea lor de către Securitate şi organizaţiile judeţene de partid, să fie 
trimise la direcţiile regionale de Militie, care, după ce primeau acordul direcţiei regionale 
de Securitate, le trimiteau Direcţiei Generale a Miliției”. Pentru a limita accesul în zona de 
frontieră, considerată nesigură, colectivul de conducere al MAI a decis în şedinţa din 
2 februarie 1950 că în aceste zone puteau călători numai persoanele care aveau autorizaţii 
eliberate de Miliție, cu avizul Securităţii. Miliția realiza şi o evidenţă a persoanelor care 
intrau „mai des” în zona de frontieră. Cei care primeau aceste autorizaţii erau supravegheați 
pe durata călătoriilor de către Miliția CFR sau de cea locală. Recomandarea colectivului 
MAL era „ca din când în când să se refuze autorizaţiile pentru persoanele aparent suspecte”5. 
Persoanele care călătoreau în zona de frontieră erau obligate să se prezinte la Miliția locală 
pentru a le fi vizate autorizaţiile atât la sosire, cât şi la plecare. Delegaţilor instituţiilor de 
stat care se deplasau în zona de frontieră li se cereau autorizaţii numai „pentru fâşia de 
7 kilometri” de la graniţa cu Iugoslavia, iar persoanele particulare aveau nevoie de 
autorizaţii pentru zona de 25 de kilometri de la frontiera cu Iugoslavia. Autorizaţiile 
eliberate celor două categorii erau temporare. În „cazuri excepţionale”, delegaţii institu- 
ţiilor de stat puteau primi autorizaţii permanente cu fotografie, semnate de unul dintre 
adjuncţii ministrului de Interne, Gheorghe Pintilie sau Marin Jianu’. 

În şedinţa din 15 martie 1950 s-a hotărât evacuarea din zona de 7 kilometri de la 
frontiera cu Iugoslavia până la 1 aprilie 1950 a 57 de „indivizi suspecți”. Planul de 
evacuare întocmit de DGM prevedea: evacuarea simultană din toate județele, transportul 
celor evacuaţi cu mijloace auto până la reşedinţele județene, iar de acolo urmau să fie 
transportaţi cu trenul până la „locurile fixate”, în Brăila şi Ialomița. Evacuaţii aveau 
dreptul să ia cu ei doar lucruri de primă necesitate, restul rămânând în folosinţa comunelor. 
La operaţiunea de evacuare erau desemnaţi să participe lucrători din Miliție şi Securitate5. 


ACNSAS, fond Documentar, dosar 199, f. 18. 

Ibidem, ff. 19-20. 

Ibidem, ff. 26-28. 

Florian Banu, Liviu Țăranu „Securitatea şi Miliția la frontieră cu Iugoslavia (1949)”, loc. cit., 
pp. 309-311 (document din ACNSAS, fond Documentar, dosar 76, ff. 206-214). 

5. Ibidem, f. 163. 

La 27 martie 1950, Secretariatul General pentru Trupe, Direcţia Statului Major, Secţia 
a Il-a, informa Direcţia Generală a Securităţii Poporului prin adresa cu numărul 20461 că 
prevederile procesului-verbal din 15 martie 1950 


se vor aplica familiilor celor ce vor fi suferit condamnări pentru infracţiuni de frontieră după 
13 decembrie 1949. În spiritul celor stabilite în colectivul de colaborare din 15 martie 1950 la 
CTMAI, organele Miliției urmează a întocmi, cu concursul grănicerilor şi al organelor locale 
de Securitate, tabele nominale cu indivizii aflaţi în această categorie, care domiciliază în zona 
de 7 km la frontierele cu Iugoslavia şi Ungaria. Operaţiunea evacuării se va pregăti şi executa 
de către Miliție. Operaţiunea identificării şi centralizării situaţiei suspecţilor din zona de 7 km 
de la toate frontierele şi din zona de 25 km de la frontiera iugoslavă urmează a fi executată de 
asemeni de către organele de miliţie, cu concursul grănicerilor şi al organelor de Securitate, în 
termenul stabilit în colectivul de colaborare din 15.IIl. a.c., adică până la 1 mai a.c. În 
categoria suspecţilor de frontieră urmează a fi înglobaţi toţi cei ce vor fi suferit condamnări 
pentru infracţiuni de frontieră înainte de 13 decembrie 1949, precum şi toţi cei care prin 
manifestările şi atitudinea lor politică periclitează securitatea frontierei. Această operaţiune 
rămâne cu caracter informativ!. 


În şedinţa din 20 mai 1950 s-a hotărât îndepărtarea din funcţiile deţinute în aparatul de 
stat şi în întreprinderile de stat „de mare însemnătate” a cetăţenilor „statelor imperialiste” 
şi a celor iugoslavi, cu „excepţia celor care nu pot fi înlocuiţi azi”. Acestora urmau să le 
fie „facilitate” cererile de părăsire a RPR?, iar celor care intenționau să rămână, precum şi 
imigranţilor, cetăţenilor Iugoslaviei, Greciei, Turciei şi cetăţenilor „cărora statele imperia- 
liste nu le recunoşteau cetăţenia” le era interzisă stabilirea în „centrele importante ale 
ţării” (Bucureşti, Constanţa, Timişoara, regiunile petrolifere şi ale industriei grele) şi în 
zona de frontieră pe o adâncime de 25 de kilometri”. 

Pentru asigurarea securităţii la frontiera cu Iugoslavia au fost dislocate în iunie 1951, pe 
o distanţă de 25 de kilometri de la graniţă, „categoriile de elemente periculoase sau care 
pot deveni periculoase”. În această categorie au fost incluşi „cetăţenii statelor imperialiste 
şi ai Iugoslaviei, precum şi persoanele cărora aceste state nu le mai recunosc cetăţenia” şi 
„funcţionarii epuraţi, militarii deblocaţi şi liber-profesioniştii excluşi din colegii (avocaţi) 
încadraţi sau neîncadraţi în câmpul muncii, care nu sunt originari din această zonă”. Cea 
de-a doua categorie cuprindea: a) cetăţenii români originari din Basarabia, stabiliţi pe 
teritoriul RPR după 1 iunie 1940 şi cei de origine macedoneană ; b) „elementele care au 
făcut parte din unităţile germane SS” ; c) „elementele de vârf din conducerea organizaţiilor 
locale ale fostului Grup Etnic German” (maximum trei elemente : preşedintele, vicepreşe- 
dintele şi secretarul) ; d) „elementele suspecte titoiste” ; e) „contrabandiştii şi călăuzele 
pentru trecerea frauduloasă peste frontieră” ; f) rudele celor care au fugit din ţară; 
g) „rudele celor care au ţinut legături cu bandiții lichidaţi sau cu cei în curs de lichidare, 
precum şi toţi acei care i-au sprijinit sub orice formă” ; h) „funcţionarii epuraţi, militarii 
deblocaţi şi liber-profesioniştii excluşi din colegii (avocaţi), încadraţi sau neîncadraţi în 
câmpul muncii, care sunt originari din zona de frontieră şi care au activitate duşmănoasă 
cunoscută”“ ; i) chiaburii şi cârciumarii din comune ; j) foştii comercianţi care au lucrat cu 
străinătatea, precum şi cei care au avut conducerea întreprinderilor unor străini sau a 


ACNSAS, fond Documentar, dosar 76, f. 185. 

Ibidem, f. 370. 

Ibidem, f. 372. 

ANIC, fond Direcţia Generală Politică a MAI, rola 1321, cadrul 501. 

întreprinderilor care au lucrat cu străinătatea, indiferent de ocupaţia pe care o au în 
prezent ; k) foştii industriaşi şi moşieri. 

Au mai fost deportate din zona de frontieră „elementele care au executat o condamnare 
pentru o infracţiune politică sau pentru trecerea frauduloasă a frontierei şi care după 
eliberare s-au stabilit în această zonă” şi „elementele care au executat o condamnare de 
drept comun pentru o infracţiune gravă (sabotaj economic, delapidare, tâlhărie)”!. 

Pentru coordonarea acţiunilor de deportare a „elementelor periculoase” s-au format la 
nivelul MAI două comisii centrale. Prima era formată din miniştrii adjuncţi de Interne 
Alexandru Drăghici, Marin Jianu, Mihail Burcă, general-locotenentul de Miliție Pavel 
Cristescu şi general-maiorul de Securitate Vladimir Mazuru. 

A doua comisie, condusă de Vidraşcu Ion, avea ca sarcini rezolvarea „problemelor 
legate de administrarea şi conservarea bunurilor rămase de la cei ce urmau a fi dislocati, 
precum şi de organizarea cazării dislocaţilor în locurile unde trebuiau aşezaţi”?. 

Prima comisie, condusă de Alexandru Drăghici, avea următoarele sarcini : „verificarea 
în teren a evidenţelor întocmite de Direcţia Generală a Miliției şi Direcţia Generală a 
Securităţii Statului” şi executarea „propriu-zisă a operaţiunilor de dislocare”. Pentru 
coordonarea locală a dislocărilor, s-a format în fiecare raion câte o comisie din 10 ofiţeri, 
cinci de la Miliție şi cinci de la Securitate. Acţiunea de verificare a persoanelor care urmau 
să fie deportate a fost realizată de 205 ofiţeri de miliţie şi 100 de ofiţeri de Securitate, toţi 
fiind aleşi dintre membrii de partid’. 

Acţiunea de dislocare din 17/18 iunie a început la 28 mai 1951 prin luarea unor măsuri 
pentru „întărirea şi închiderea frontierei cu Iugoslavia” , fiind sporite efectivele plutoanelor 
de pază „prin întrebuinţarea militarilor din rezervele de batalion şi rezervele de regiment 
ce au fost repartizate plotoanelor (sic ! ) din linia I, în funcţie de importanţa raioanelor de 
apărare, realizându-se o densitate de până la 13-14 oameni pe km”?. După verificarea în 
teren a celor care urmau să fie dislocaţi, s-a hotărât să fie exceptaţi temporar preoţii care 
urmau să fie mutaţi de Ministerul Cultelor, membrii Gospodăriilor Agricole Colective, 
preşedinţii Sfaturilor Populare şi secretarii organizaţiilor de bază din comune, „intelectualii 
de înaltă calificare profesională” şi militarii deblocaţi, până la clarificarea situaţiei lor de 
către Ministerul Forţelor ArmateS. 

A doua fază a acţiunii de dislocare a început prin trimiterea în zonele care trebuiau 
„purificate” a trupelor de Securitate şi Miliție care au participat la operaţiunea de dislocare, 
suplimentarea posturilor de Miliție în comunele în care domiciliau dislocaţii şi în cele care 
urmau să fie aşezaţi. La deportarea „elementelor duşmănoase” au participat 20 271 de 
militari”. În noaptea de 17/18 iunie 1951 au fost ridicate din zona de frontieră 9 420 de 
familii, adică 31 533 de persoane, şi suplimentar 1 921 de persoane neprevăzute în decizia 
MAI şi care „în momentul dislocării au fost găsite în gospodăriile familiilor prevăzute în 
decizie”. Alte 853 de familii (1 834 de persoane) au părăsit zona de frontieră, stabilindu-se 
în localităţi situate în afara zonei „suspecte”. Dintre cei prevăzuţi în decizia MAI au fost 
exceptate temporar de la dislocare 2 735 de persoane (preoţi, secretari ai organizaţiilor de 
bază, membri GAC etc.)”. 


ANIC, fond Direcţia Generală Politică a MAI, rola 1321, cadrul 502. 
Ibidem. 

Potrivit lui Ion Bălan, în perioada 1949-1961 au fost dislocate (deportate) şi s-a fixat 
domiciliul obligatoriu pentru un număr de 60 000 de oameni!. Persoanele deportate erau 
obligate să-şi vândă „toate bunurile pe care nu le puteau lua”, cu excepţia pământurilor şi 
caselor, colectivelor organizate de comisiile de deportare şi la preţurile fixate de către 
acestea, care, în majoritatea cazurilor, erau mult sub valoarea lor reală?. Dislocaţii erau 
duşi la locurile de deportate în trenuri supraaglomerate, iar pe toată durata transportului 
erau păziţi de milițieni şi soldaţi în termen din trupele MAI. Odată ajunşi la zona de 
deportare, oamenii erau lăsaţi în câmp liber, indiferent de vreme, ploaie sau frig, şi pentru 
perioade de câteva săptămâni : 


unii dintre noi am stat în floarea-soarelui, alţii în orz, alţii în grâu, iar alţii în stuf. Aşa am stat 

vreo două săptămâni, până ce-am luat curaj şi ne-am făcut câte o colibă unde am stat până 
3 

toamna”. 


Controlul mişcării populației 


Printre măsurile de protecţie adoptate de autorităţile comuniste împotriva „duşmanilor din 
interior şi din afară” se numără şi „restrângerea” dreptului cetăţenilor români, dar şi 
străini la libera circulaţie. La începutul anilor '50, deplasarea într-o localitate, alta decât 
cea de domiciliu, nu era posibilă fără avizul Miliției. Pentru deplasările în străinătate era 
necesar şi avizul Securităţii. Miliția era obligată să realizeze şi o evidenţă a „elementelor 
suspecte” din toate judeţele, în special în judeţele din apropierea frontierei, din zonele în 
care existau mişcări de rezistenţă împotriva regimului sau acolo unde aveau loc „răzmeriţe 
chiabureşti” contra colectivizării, cât şi o evidenţă a persoanelor cu domiciliul obligatoriu. 
Persoana care pleca temporar, pentru o perioadă mai mare de 45 de zile“ sau care solicita 
schimbarea domiciliului era obligată să se prezinte la secţia de Miliție pe raza căreia 
domicilia. Aici se verifica dacă solicitantul era încadrat în categoria 5, adică a persoanelor 
care nu aveau dreptul de a părăsi localitatea de domiciliu. În această categorie erau incluse 
„elementele foste exploatatoare” (moşieri, industriaşi, mari comercianţi), condamnaţi 
politici şi cei cu domiciliul obligatoriu. Dacă acesta figura în categoria persoanelor fără 
dreptul de a se deplasa, solicitantului i se comunica acest lucru, fără a i se argumenta 
decizia. 

De asemenea, copiii celor din categoria 5 se puteau muta în alte localități numai dacă 
erau angajați în câmpul muncii, dar nu în localitățile de frontieră sau în centrele aglo- 
merate. Localitățile centre aglomerate erau Bucureşti, Cluj, Constanţa, Iaşi, Cugir, Galaţi, 


1. Ion Bălan, Regimul concentraționar din România. 1945-1964, Fundaţia Academia Civică, Bucureşti, 
2000, p. 133. 

2. Ibidem, pp. 137-138. 

3. Constanța P. Ciupagea, „Urmările comunismului”, în Analele Sighet, vol. 2, Fundația Academiei 
Civice, Bucureşti, 1995, p. 456, apud Ion Bălan, op. cit., p. 147. Pentru mai multe informații 
despre soarta deportaților şi despre deportările din anii '50, vezi: Valentin Chiţan, Epopeea 
dislocaților, Editura Star Tipp, Slobozia, 2001 ; Smaranda Vultur, Istorie trăită, istorie povestită. 
Deportarea în Bărăgan, Editura Amarcord, Timişoara, 1997. 

4. În HCM nr. 114/13 ianuarie 1953 se preciza la articolul 6: plecarea temporară, pentru o perioadă 
de timp mai mare de 45 zile, nu se anunţă în cazul când plecarea are loc pentru vilegiatură, 
concediu de odihnă sau boală, îngrijirea sănătăţii, vacanţă, excursii sau interes de serviciu. 

5. ACNSAS, fond Documentar, dosar 13 210/vol. 1, f. 46. 

6. Ibidem, f. 39. 

Hunedoara, Oradea, Ploieşti, Reşiţa, Stalin, Timişoara şi raioanele Răcari, Vidra, Snagov, 
Brăneşti, Mihăileşti, Crevedia, Giurgiu din regiunea Bucureşti!. 

Persoanele care nu figurau în această categorie trebuiau să dovedească îndeplinirea 
uneia dintre condiţiile articolului 4 din Hotărârea Consiliului de Miniştri nr. 114/13 din 
ianuarie 1953 privind schimbările de domiciliu şi plecările temporare de la domiciliu : 


a) Solicitantul era angajat definitiv al unei instituţii de stat. 

b) Solicitantul se muta la soţul sau soţia care lucra în acea localitate. 

c) Solicitantul nu avea alte venituri în afara pensiei şi se muta în localitatea de domiciliu 
a copiilor. 

d) Solicitanţii se stabileau la părinţi, care locuiau în localitatea respectivă, dacă erau 
minori sau femei divorţate care aveau copii minori. Schimbarea domiciliului mai era 
permisă şi copiilor orfani care se mutau la rude, dacă acestea aveau posibilitatea să-i 
întreţină. 

e) Solicitanţii se reîntorceau la domiciliu după terminarea stagiului militar. De asemenea, 
locuirea temporară, mai mult de 24 de ore, într-o localitate, alta decât cea de domiciliu, 
trebuia anunţată unităţii de Miliție în raza căreia se afla locuinţa temporară, „chiar dacă 
anunţarea plecării nu a fost obligatorie”?. Persoanele cu domiciliu obligatoriu puteau 
pleca temporar, pentru maximum cinci zile, într-o altă localitate din acelaşi raion, cu 
excepţia zonelor de frontieră şi a centrelor aglomerate, în baza unei aprobări a şefului 
unităţii de Miliție în raza căreia se afla localitatea cu domiciliu obligatoriu. 


Plecarea temporară era posibilă numai pentru chemarea în faţa instanţelor de judecată, 
pentru un consult medical sau în interes de serviciu. Pentru perioade de 5-15 zile era 
necesară aprobarea comandantului Miliției raionale, care se acorda numai „pentru un 
motiv temeinic şi dovedit”. Orice altă părăsire temporară era aprobată în prealabil de 
DGM. Ridicarea DO se realiza numai în baza unui ordin al DGM, care era transmis secţiei 
de Miliție prin Direcţia Evidenţei Populaţiei?. 

Prin Ordinul nr. 100560/14 mai 1949 al DGM, comandamentele regionale de Miliție şi 
milițiile judeţene au fost informate că din data de 5 mai 1949 membrilor reprezentanţelor 
diplomatice le-a fost interzis accesul în regiunile Banat, Bucovina, Dobrogea, Moldova şi 
în judeţele Alba, Braşov, Cluj, Dâmboviţa, Făgăraş, Gorj, Hunedoara, Maramureş, Prahova, 
Sibiu, Târnava Mică. Accesul acestora era interzis şi în zonele de frontieră, pe o distanţă 
mai mică de 50 de kilometri, cu „excepţia punctelor de frontieră din oraşul Bucureşti” care 
se găseau în această zonă“. 

Făceau excepţie reprezentanţii diplomatici care aveau permise de liberă trecere emise 
de MAI, funcţionarii consulari turci şi englezi de la Constanţa şi cei ai Consulatului Italian 
de la Galaţi, „a căror zonă consulară se reduce la linia oraşului (exceptând zona porturilor) 
şi care vor putea circula în oraş cu o autorizaţie specială eliberată de autoritatea compe- 
tentă”. În judeţele Prahova şi Braşov, accesul era permis numai în „localităţile climaterice 
Predeal, Sinaia şi Timişul de Sus, cu excepţia podurilor, tunelurilor, apeductelor şi a 
celorlalte lucrări de artă”. Celor care mergeau în aceste localităţi le era interzis să „se abată 
din drum, de pe şoseaua Bucureşti-Braşov”. În judeţul Constanţa, accesul era permis în 
staţiunea balneară Eforie, dar numai în timpul verii’. 


1. ACNSAS, fond Documentar, dosar 13 210/vol. 1, ff. 60-61. 
2. Ibidem, f. 58. 

3. Ibidem, f. 28. 

4. ANIC, fond Direcţia Generală a Miliției, dosar 39, f. 66. 
5. Ibidem. 

În şedinţa din 20 februarie 1950 a colectivului MAI, la care au participat ministrul de 
Interne Teohari Georgescu, precum şi miniştrii adjuncţi Gheorghe Pintilie şi Marin Jianu, 
au fost aprobate condiţiile în care cetăţenii români puteau călători în străinătate şi cele în 
care cetăţenii străini puteau intra sau tranzita teritoriul RPR. În acest proces-verbal, 
călătoriile în străinătate au fost clasificate în funcţie de destinaţie (călătorii în „statele 
imperialiste” sau în „democraţiile populare”), de scop (călătorii în interes de stat, personal 
şi repatrieri) şi de durată (plecări temporare sau permanente). 

Pentru eliberarea certificatelor de călătorie ale cetăţenilor români erau necesare reco- 
mandarea directorului instituţiei în care lucra solicitantul, avizul Direcţiei de Cadre din 
instituţie şi de verificarea lui de către organele de Securitate sau Miliție. Pentru călătoriile 
în interes de stat, verificarea se realiza în termen de 15 zile, recomandarea comisiei era ca 
pentru aceste călătorii să fie eliberate certificate de călătorie colective, nu individuale!. 

Plecările definitive ale cetăţenilor români erau aprobate pentru reîntregirea familiei, 
pentru persoanele cu vârsta de peste 55 de ani care aveau rude în statul respectiv, cu 
excepţia „specialiştilor utili în producţie”, pentru cetăţenii români ai căror soţi, cetăţeni 
străini, se repatriau, cu excepţia persoanelor căsătorite cu scopul de a părăsi ţara şi care 
„puteau fi utilizaţi în străinătate împotriva RPR”. Plecările definitive nu se aprobau pentru 
persoanele care aveau rude fugite din ţară după 23 august 1944 şi care aveau o „atitudine 
duşmănoasă”?. Verificarea persoanelor care solicitau plecarea definitivă era realizată de 
Securitate şi Miliție şi dura 30 de zile pentru cei care se stabileau în „ţările de democraţie 
populară” şi 40 de zile pentru cei care se stabileau în „statele imperialiste”?. 

În acest proces-verbal s-a hotărât să nu mai fie aprobate plecările temporare ale cetăţe- 
nilor români în „blocul capitalist”, în „democraţiile populare”, intrarea în RPR a cetățeni- 
lor români cu domiciliul în „statele imperialiste”, precum şi cererile de plecare în străinătate 
pentru tratament medical şi interese familiale. Singurele călătorii temporare care mai erau 
aprobate erau cele ale cetăţenilor români de origine bulgară în scopul vizitării rudelor din 
Bulgaria. În acest caz, Miliția Judeţeană elibera un permis de trecere a frontierei pentru o 
perioadă de opt zile. Repatrierile cetăţenilor români erau aprobate numai pentru cei „înma- 
triculaţi la zi la reprezentanţele noastre diplomatice şi care au acte de călătorie valabile”, 
avizate de MAI şi numai după o „verificare amănunţită a organelor de Securitate”?. 

Pe teritoriul Republicii Populare România puteau intra cetăţenii străini care participau 
la manifestări culturale şi sportive, care urmau cursurile unei facultăţi din România, 
precum şi personalul Căilor Ferate sau al companiilor de zbor. În şedinţa din 20 februarie 
1950 au fost specificate şi categoriile de cetăţeni străini care se puteau stabili în RPR : 
adulţii cu vârsta de peste 60 de ani ai căror copii, cetăţeni români sau străini, rezidau în 
tară, respectiv minorii ai căror părinţi aveau domiciliul permanent în România“. 

Intrarea, tranzitul şi stabilirea cetăţenilor străini pe teritoriul RPR erau aprobate de 
MAI la solicitarea Ministerului Afacerilor Externe. Cererile aprobate erau comunicate 
„spre ştiinţă organelor de Securitate”$. 

Emigrarea în Israel a medicilor, dentiştilor, farmaciştilor, arhitecţilor, maiştrilor şi 
muncitorilor calificaţi era aprobată numai pentru persoanele în vârstă de 60 sau 50 de ani, 
atunci când emigrau pentru reîntregirea familiei. Între 1 ianuarie şi 15 mai 1950 au depus 


ACNSAS, fond Documentar, dosar 199, f. 39. 
Ibidem, f. 40. 

cereri de emigrare în Israel 53 480 de persoane, dintre care, până la data de 20 mai 1950, 
emigraseră 7 136 de persoane, 12 000 erau în curs de plecare, 4 000 nu se prezentaseră 
pentru ridicarea certificatelor de călătorie, iar 11 000 nu primiseră aprobarea de emigrare. 


La acea dată, cererile a 19 344 de persoane erau în „ultima fază de rezolvare”. 


Concluzii 


În perioada analizată, 1949-1960, Miliția a avut un rol activ în suprimarea „elementelor 
suspecte” şi controlul populaţiei, aducându-şi în felul acesta contribuţia la instaurarea şi 
consolidarea regimului comunist. Principalele acţiuni ale Miliției din această perioadă sunt 
deportările de la graniţa cu Iugoslavia de la începutul anilor '50, precum şi urmărirea şi 
„lichidarea bandelor şi a indivizilor izolaţi” din munţi. O altă atribuţie a fost şi întocmirea 
de tabele cu „elemente suspecte” la nivelul întregii ţări. 

Prin intermediul Miliției, partidul a reuşit să controleze şi dreptul la libera circulaţie a 
cetăţenilor români şi străini. În anii '50, nici o persoană nu-şi putea schimba domiciliul ori 
să călătorească într-o localitate, alta decât cea de domiciliu, fără avizul Miliției, iar pentru 
călătoriile în străinătate era necesar şi avizul Securităţii. Nu aveau dreptul să călătorească 
persoanele incluse în categoria 5, adică „elementele foste exploatatoare” (moşierii, indus- 
triaşii şi marii comercianţi), condamnaţii politici şi cei cu domiciliu obligatoriu. 

Încă din 1949, reprezentanţilor misiunilor diplomatice le-a fost interzis accesul în 
zonele de frontieră şi în cele considerate nesigure, limitându-se totodată şi intrarea 
cetăţenilor străini pe teritoriul RPR. Accesul în zonele „suspecte” se putea realiza numai 
în baza unei aprobări primite de la Ministerului Afacerilor Interne. 

O preocupare de bază a DGM între anii 1949 şi 1960 a fost şi „îmbunătăţirea compo- 
ziţiei” sociale şi politice a propriilor angajaţi prin „îndepărtarea treptată” a foştilor poliţişti 
şi jandarmi. Puteau fi angajate în Miliție numai „persoanele democrate” şi devotate noului 
regim. Alte condiţii se refereau la originea socială a candidaţilor şi la apartenenţa politică 
la Partidul Comunist sau la organizaţiile de UTM. 

O caracteristică a personalului din Miliție din această perioadă era slaba pregătire în 
privinţa culturii generale şi profesionale. În 1955, în Miliție erau încadrate numai 184 de 
persoane cu studii superioare finalizate sau în curs de absolvire, iar 60% aveau maximum 
cinci-şase clase elementare. Preocuparea DGM pentru „îmbunătăţirea compoziţiei sociale 
şi politice” a avut ca rezultat angajarea unor „milițieni [...] fără patru clase elementare, iar 
unii chiar neştiutori de carte, [aceştia] fiind şcolarizaţi ulterior prin cursuri de alfabetizare 
înfiinţate în diferite unităţi”. Tot în 1955, dintre cele 2 442 de cadre cu funcţii de conducere, 
numai 35% trecuseră prin şcoli de Miliție. Situaţia celorlalţi milițieni era următoarea : 
11 692 nu aveau pregătire de specialitate, iar 7 580 absolviseră cursuri de milițieni cu 
durata între 10 şi 30 de zile. 

După 1953, structura organizatorică a DGM nu a suferit modificări majore, iar prin 
reorganizările din 1956 şi 1960 s-a urmărit reducerea numărului de funcţii, „îmbunătăţirea 
muncii de miliţie” şi realizarea de economii la bugetul de stat. Au fost reduse în principal 
funcţiile neoperative şi intermediare din cadrul Direcţiei Generale a Miliției şi din direcţiile 
regionale. 

Conchizând, putem spune că între anii 1949 şi 1960, dar şi după această perioadă, 
Miliția a reprezentat pentru Partidul Comunist un instrument de control al populaţiei. 


1. ACNSAS, fond Documentar, dosar 199, f. 43. 

Motru - 1981, o revoltă a disperării 


„Dăm cărbune şi vrem pâine 
pentru ziua cea de mâine.”! 


Evenimentele de la Motru din 19 octombrie 1981 reprezintă unul dintre subiectele puţin 
investigate din istoria comunismului din România, un moment ce apare ca fiind determinat 
de condiţiile sociale şi economice generate de regimul comunist. 

Primele investigaţii referitoare la revolta minerilor de la Motru au fost întreprinse de 
către profesorul gorjean Gheorghe Gorun, în lucrarea Rezistenţa la Comunism, în care a 
reconstituit momentele esenţiale ale evenimentului 1981, acţiunile premergătoare acestuia, 
măsurile luate de autorităţile comuniste în reprimarea manifestanţilor şi modalitatea de 
condamnare a celor implicaţi. Această primă reconstituire a fost realizată în special prin 
folosirea tehnicilor de interviu, autorul apelând la mărturiile unora dintre manifestanţii din 
octombrie 1981, precum şi ale reprezentanţilor autorităţilor comuniste. Lucrarea realizată 
de Gheorghe Gorun reprezintă astfel un punct de plecare important în cercetarea detaliată 
a revoltei minerilor din 1981, care să pună în evidenţă atât modul de percepere al 
momentului de către supraviețuitori, cât şi impactul lui asupra politicii de stat. 

Lucrarea de faţă îşi propune tocmai acest lucru - să pună în evidenţă caracteristicile 
revoltei din 1981, modul în care acest eveniment a fost prezentat în rapoartele comuniste 
ale vremii, politica generală a regimului comunist începând cu anii '70 şi situaţia sectorului 
carbonifer, o ramură industrială importantă în acea perioadă. 

În demersul nostru, pentru o reconstituire cât mai amplă a evenimentelor din octombrie 
1981, s-au folosit surse documentare importante, cum ar fi: rapoarte oficiale ale Partidului 
Comunist Român, stenograme ale plenarelor de partid, articole din ziarele propagandei de 
partid, acte juridice etc. Aceste surse au fost folosite, pe de o parte, şi cu scopul analizei 
comparate prin confruntarea mărturiilor manifestanţilor cu discursul politic oficial al auto- 
rităţilor comuniste, iar pe de altă parte, pentru încercarea de stabilire a rolului pe care liderii 
comunişti implicaţi în eveniment l-au avut şi impactul produs de deciziile acestora asupra 
muncitorilor din Bazinul Minier Oltenia. Aceste ultime observaţii au un rol cu atât mai 
deosebit cu cât aspectul decizional din cadrul Partidului Comunist reprezintă un punct de 
plecare important pentru înţelegerea modului de acţiune al autorităţilor comuniste în 
reprimarea celor ce se opuneau planurilor ceauşiste. 


1. Una dintre lozincile minerilor în timpul revoltei din 19 octombrie 1981. 

Mişcarea minerilor de la Motru se înscrie în cadrul acţiunilor revendicative împotriva 
normelor impuse de dictatura comunistă, reuşind să creeze un moment de criză la nivelul 
partidului. La fel cum greva minerilor de la Lupeni din august 1977 sau revolta muncitorilor 
braşoveni din noiembrie 1987 au fost momente contestatare importante la adresa regimului 
comunist, şi evenimentele de la Motru reprezintă o contestare a condiţiilor de viaţă şi de 
muncă impuse de către autorităţile comuniste. Însă, spre deosebire de greva minerilor de 
la Lupeni, revolta minerilor din Motru a fost violentă. Acest fapt a fost generat, pe de o 
parte, de disperarea accentuată a minerilor în faţa înfometării programate prin limitarea 
extremă a aprovizionării cu alimentele de bază (pâine, lapte, carne etc.), iar pe de altă 
parte, de intervenţia în forţă a autorităţilor comuniste asupra manifestanţilor. 

În încercarea de cuprindere complexă a evenimentului din octombrie 1981, studiul 
începe cu prezentarea cadrului general al României de la sfârşitul anilor '70 şi începutul 
anilor "80, insistând asupra manifestării crizei economice generale şi a decretelor impuse 
de către autorităţile comuniste pentru reducerea consumului populaţiei. În strânsă relaţie 
cu tabloul general, studiul continuă cu particularizarea situaţiei complicate a Bazinului 
Olteniei prin prisma planului energetic comunist şi a impactului devastator al decretelor lui 
Nicolae Ceauşescu de limitare a consumului asupra minerilor din zonă. 

A doua parte prezintă momentele principale ale revoltei, declanşarea sa, numărul celor 
implicaţi, forma de manifestare, rolul decizional al autorităţilor comuniste, forțele şi meto- 
dele folosite pentru reprimarea manifestanţilor, acuzarea şi condamnarea celor implicaţi, 
instrumentarea proceselor, pedepsele aplicate „vinovaţilor” şi situaţia victimelor după 1989. 

A treia parte a studiului are ca scop prezentarea situaţiei de după octombrie 1981, a 
principalelor plenare ale Partidului Comunist, a mesajului promovat de liderii comunişti în 
aceste şedinţe, a măsurilor luate împotriva conducerii Bazinului Olteniei, precum şi a 
motivelor oficiale oferite în luarea acestor decizii. Folosirea datelor constituie un element 
important în aflarea motivelor de secretizare a revoltei de la Motru în rapoartele oficiale, 
precum şi în stabilirea motivelor de sancţionare a liderilor comunişti. 


Contextul general al României la sfârşitul anilor '70 
şi începutul anilor *80 


Criza generală a sistemului economic comunist din România 


Analizând situaţia României de la sfârşitul anilor '70 şi pe întreaga perioadă a anilor '80, 
se remarcă profunda stare de sărăcie ce a caracterizat nu numai economia, dar şi viaţa 
cotidiană a românilor, aceştia simțindu-se tot mai neputincioşi în faţa dictatelor impuse de 
politica lui Nicolae Ceauşescu. Odată cu punerea în aplicare a măsurilor cincinalului 
1979-1984, în ciuda discursurilor demagogice ale liderului comunist, starea economică a 
României s-a înrăutățit atât de mult, încât partidul a devenit incapabil să asigure nu numai 
realizarea planurilor sale nerealiste de dezvoltare energetică, dar mai ales hrana de bază a 
unei populaţii aflate şi aşa la limita subzistenţei. Decizia dictatorului ca România să-şi 
plătească rapid datoria externă i-a aruncat pe români într-o dramatică stare de înfometare, 
Situaţie amplificată prin adoptarea planului de creştere masivă a investiţiilor în sectorul 
energetic, un sector care se va dovedi în foarte scurt timp unul falimentar. 

Chiar din primii ani de aplicare, planul energetic a devenit unul problematic: majori- 
tatea combinatelor din ţară nu reuşeau să facă faţă ritmului de producţie stabilit de Nicolae 

Ceauşescu ; au fost acumulate pierderi semnificative datorate lipsei mijloacelor tehnologice 
de susţinere a producţiei, depozitării defectuoase a cantităților de cărbune extrase, inconsis- 
tenţei decizionale între centru şi teritoriu, dar mai ales din cauza nesusţinerii ritmului de 
lucru prin măsuri favorabile muncitorilor. Prin urmare, producţia scăzută realizată în 
sectorul carbonifer nu justifica nici pe departe sumele impresionante investite. Puşi în faţa 
acestei situaţii, dar refuzând să accepte caracterul falimentar al propriului plan de dezvoltare 
energetică, liderii comunişti au aplicat metode şi mai dure pentru susţinerea acestuia. 
Cea mai importantă a fost decizia ca toate domeniile economiei să devină subordonate 
planului de dezvoltare energetică, orice produs fiind într-o relaţie contractuală cu statul. 
Astfel, chiar şi agricultorii aveau obligaţia să livreze întreaga producţie realizată către stat. 
Imposibilitatea marilor centre miniere de a duce la capăt planurile conducătorului, 
situaţia precară din unităţile de muncă, epuizarea fizică a muncitorilor şi insuficienţa ali- 
mentară au aruncat ţara într-o stare de criză pe care autorităţile comuniste au încercat să o 
ascundă în spatele aparatului de propagandă, care inducea populaţiei o imagine de progres 
economic. Urmarea acţiunilor economice întreprinse de Nicolae Ceauşescu în anii '70 a 
dus la alterarea condiţiilor de viaţă prin scăderea nivelului de trai al populaţiei, politica 
primordială a partidului fiind reducerea consumului de energie şi combustibili. 


Bazinul Olteniei şi rolul său în politica energetică 
a României 


Un rol important în politica energetică dusă de Nicolae Ceauşescu încă din anii '70 l-a 
jucat găsirea de noi resurse care să ofere „ţării cât mai mult cărbune”!. În aceste condiţii, 
accentul a fost pus pe organizarea de noi centre miniere, cu scopul de a realiza cifre 
astronomice de producţie, capabile să susţină noua formulă economică impusă de la centru. 
Însă, de la începutul anilor '80, odată cu accentuarea crizei economice, investiţiile majore 
din industria carboniferă au devenit imposibil de susţinut de către autorităţile comuniste. 
Cu toate acestea, neţinându-se cont de realitatea economică, planurile dictatorului au 
continuat să susţină investirea unor sume foarte mari în acest sector. 

În acest context, Bazinul Olteniei a devenit unul dintre cele mai mari centre de susţinere 
a industriei carbonifere, obiectivele stabilite de centru fiind intensificarea extracţiei de 
cărbune, calificarea cât mai multor muncitori în domeniile deficitare şi aducerea de forţe 
impresionante din toată ţara pentru susţinerea producţiei. În 1977, după numeroase formule 
care se demonstraseră nefuncţionale, s-a înfiinţat oficial Combinatul Minier Oltenia, cu 
sediul la Rovinari. Dar şi această structură economică a suferit modificări, fapt ce a avut 
o influenţă negativă pe termen mediu, conducerile succesive ale combinatului neputând să 
ţină pasul cu schimbările frecvente, concomitent cu nerealizarea planurilor economice 
stabilite de conducerea centrală de partid. 

Urmând să reprezinte 67% din producţia naţională de cărbune, încă de la inaugurare, 
Combinatul Minier Oltenia a beneficiat de o atenţie specială a autorităţilor comuniste prin 
marile investiţii planificate, stabilirea de indici impresionanţi de cărbune, cât şi prin struc- 
tura de organizare şi conducere. Acestea din urmă se bazau pe o formulă strictă : producţia 
trebuia împărțită în trei combinate (Motru, Jilţ şi Rovinari); creşterea responsabilităţii 
ministerului de resort în asigurarea bunei funcţionări a centrului şi supravegherea perma- 
nentă a conducerii acestuia. Cu toate acestea, noua formă de organizare s-a dovedit în cele 


1. Gheorghe Gorun, Rezistenţa la comunism, Editura Clusium, Cluj-Napoca, 2005, pp. 31-32. 

din urmă o problemă majoră pentru autorităţi, conducerea combinatului fiind permanent 
considerată vinovată de slaba performanţă a celui mai important centru minier al ţării. 

Din acelaşi plan a făcut parte şi amplul program de creştere a forţei de muncă din zonă 
iniţiat de către autorităţi. Sub sloganul „întrajutorării muncitoreşti” (în anul 1980, sub 
numele de Acţiunea 2000, pentru ca mai apoi, începând cu anul 1981, să poarte numele de 
Acțiunea 7000)!, din toate colţurile ţării au fost transferați în Bazinul Olteniei un mare 
număr de muncitori. 

Concomitent, s-a încercat o mediatizare forţată a rolului pe care îl ocupa centrul 
carbonifer din Oltenia, toate ziarele vremii fiind împânzite cu mesaje de susţinere pentru 
noile norme stabilite de Nicolae Ceauşescu. Dar începutul anilor '80 avea să scoată la 
iveală probleme importante de menţinere a acestui centru pe linia de producţie, mineritul 
devenind, din soluţia salvatoare, industria falimentară a economiei româneşti. 

În cadrul centrului carbonifer al Olteniei, rolul cel mai important trebuia să îl aibă 
judeţul Gorj. Exploatarea minieră de aici avea o mai lungă tradiţie, încă din anii '60 înre- 
gistrându-se importante cifre de dezvoltare în ceea ce priveşte structurile comerciale, locuin- 
tele particulare, locurile de muncă şi resursele pentru o bună aprovizionare a magazinelor 
alimentare. În anii 1978-1979 situaţia s-a înrăutățit brusc, ca urmare a cerinţelor tot mai 
mari de cărbune. Tot ceea ce se realizase înainte de acest moment a fost distrus în numai 
câteva luni, astfel încât condiţiile de viaţă s-au înăsprit, iar muncitorii n-au mai putut men- 
ține ritmul impus. Astfel, din cauza acestei situaţii, chiar şi în şedinţele de partid se punea 
accentul pe măsurile ce trebuiau luate pentru redresarea producţiei din cadrul bazinului, 
faţă de momentele anterioare ce puneau în evidenţă cifre impresionante de depăşire a 
cotelor stabilite în unităţi miniere ca Rovinari, Roşia Peşteană, Urdari etc.? 

Analiza discuţiilor purtate în cadrul şedinţelor de partid indică dublul limbaj folosit de 
către liderii comunişti în prezentarea situaţiei din Bazinul Olteniei. Dacă, pe de o parte, 
prezentau cifre fantastice, evident false, de realizare a indicilor de producţie, pe de altă 
parte, tot ei cereau în mod repetat sporirea controalelor şi a forţelor de ordine, ceea ce 
denota o stare clară de incertitudine. Astfel, într-un raport din anul 1982 privind activitatea 
desfăşurată de Comitetul Judeţean, organele şi organizaţiile de partid pentru mobilizarea 
oamenilor muncii din industria carboniferă în folosirea deplină a întregului potenţial 
tehnic, realizarea şi depăşirea programului la cărbune, asigurarea propriei baze energetice 
şi de materii prime, judeţul Gorj era prezentat ca un centru care şi-a îndeplinit cotele pe 
toate planurile, numai la Motru şi Rovinari realizându-se producţii de 94, respectiv 101%. 
Dar în acelaşi raport Emil Bobu cerea în mod repetat intervenţia cât mai multor activişti 
pentru a se asigura o mai bună funcţionare a activităţii Comitetului Judeţean, incapabil să 
asigure în condiţii bune mobilizarea minerilor’. 

De asemenea, o notă a Comitetului Central al PCR privind îmbunătăţirea structurii orga- 
nizaţiilor UTC din Bazinul Carbonifer Oltenia punea în evidenţă existenţa anumitor pierderi 
în unităţile din industria extractivă, considerând însă că multe dintre aceste nereguli au fost 
posibile din cauza ruperii benzilor de cauciuc ale excavatoarelor, a lipsurilor în lucrările de 
revizie, a gradului scăzut de calificare şi a instabilității personalului, a scăderii puterii 
calorice a cărbunelui, a imposibilității de a transporta la timp materiile prime etc.” 

Sub această formă apăreau majoritatea discursurilor politice din această perioadă, 
încercându-se inducerea în eroare a populaţiei şi mai ales a muncitorilor ce se puteau 


Ibidem, pp. 32-33. 

opune politicii statului. Cert este că realitatea economiei româneşti în general şi a celei 
energetice în special a determinat autorităţile să recurgă la controalele periodice, nemul- 
ţumite de depăşirea costurilor la combustibili, la energie electrică, la materii prime sau 
materiale etc.! 


Nereguli în Bazinul Olteniei 


Situaţia de criză de la începutul anilor '80 a influenţat în mod radical activitatea Combi- 
natului Oltenia, ducând în cele din urmă la apariţia stării de conflict dintre mineri şi partid. 
Administrarea incorectă a fondurilor primite, slaba calitate a cărbunelui extras, lipsa 
condiţiilor optime de muncă şi tehnica de lucru învechită au fost factori ce au generat 
asperităţi între liderii locali şi centrali, dar şi între cei din urmă, fiecare încercând aruncarea 
responsabilităţii asupra celuilalt. Însă, ca în multe alte momente ale regimului totalitar 
comunist din România, şi în cazul analizat principalii vinovaţi rămâneau liderii locali şi 
conducerea administrativă a combinatului. Astfel, în plenarele desfăşurate pe tot parcursul 
anului 1981 au apărut, pe lângă indicaţii referitoare la modul în care trebuiau îndepliniţi 
indicii în cadrul combinatului, foarte multe reproşuri legate de activitatea conducerii 
politice locale şi a conducerii marii unităţi economice. 

În acest sens, ca urmare a raportului din 30 martie 1981 privind principalele concluzii 
ce se desprind din adunările generale ale oamenilor muncii pentru dări de seamă asupra 
activităţii pe anul 1980, conducerea centrală a partidului a stabilit faptul că acest combinat 
se confrunta cu serioase probleme în ceea ce priveşte modul de organizare, întrucât Con- 
siliul Judeţean nu a fost capabil să contribuie la îmbunătăţirea condiţiilor de viaţă ale 
muncitorilor, dar şi pentru faptul că nu s-a reuşit reducerea cheltuielilor. Gorjul apărea ca 
un judeţ cu probleme, autorităţile de aici fiind aspru criticate pentru incompetenta dovedită 
în rezolvarea problemelor?. 

Din acest moment se conştientizează criza declanşată în Combinatul Oltenia. La nivelul 
partidului apăreau suspiciuni în legătură cu fraudarea resurselor sale economice, principalii 
suspecți fiind consideraţi Virgil Trofin, ministrul Minelor, Petrolului şi Geologiei, Vasile 
Ogherlaci, directorul Combinatului Oltenia, şi Nicolae Gavrilescu, prim-secretar al judeţu- 
lui Gorj. Activitatea lor în cadrul combinatului a fost supusă unor controale aspre, în urma 
raportării unor cantităţi fictive de cărbune, considerându-se că acest lucru periclitase 
planul economic în sectorul carbonifer. 

Dar cea mai importantă problemă politică şi administrativă a acestui sector rămânea 
Virgil Trofin, el fiind sancţionat în repetate rânduri potrivit analizelor de partid, ca urmare 
a neregulilor persistente în cadrul ministerului pe care îl conducea. În cadrul şedinţei din 
28 aprilie 1981 a fost sancţionat ca urmare a exploziei de la mina Livezeni, considerându-se 
că nu acţionase corect în aplicarea măsurilor corespunzătoare de protecţie a muncii şi de 
securitate a mediului de lucru’. Acest incident a atras după sine o supraveghere şi mai atentă 
a lui Virgil Trofin, iar în cadrul şedinţei din 7 septembrie 1981 conducerea centrală a 
partidului a decis eliberarea sa din funcţiile de viceprim-ministru şi de ministru al Minelor, 
Petrolului şi Geologiei. Bineînţeles, motivul oficial pentru această demitere a fost „reorgani- 
zarea ministerului”. Dar sub acest motiv se ascundea încercarea lui Nicolae Ceauşescu de 
a ascunde adevăratele cauze ale politicii sale falimentare prin aruncarea răspunderii pe 


1. ANIC, fondul CC al PCR - Secţia Cancelarie, dosar 19/1981. 

seama unor lideri centrali şi locali. În acest sens, admițând existenţa unor importante 
rămâneri în urmă la Combinatul Oltenia, el a cerut o anchetă drastică a unităţii economice 
ca urmare a raportării unor cifre de producţie nereale şi a creşterii indisciplinei în acest 
sector!. De aceea, momentul demiterii lui Virgil Trofin a atras după sine măsuri împotriva 
liderilor locali, consideraţi vinovaţi şi ei de starea proastă a Combinatului Oltenia, dar şi 
a judeţului Gorj în ansamblu. 

Raportul privind situaţia cantităților de cărbune existente în depozitele unităţilor 
Ministerului Minelor prezentat de autorităţile comuniste pe 21 septembrie 1981, doar cu 
câteva săptămâni înainte de revolta minerilor de la Motru, reliefează situaţia complexă din 
cadrul combinatului. Pe de o parte, documentul pune în evidenţă tocmai cele prezentate 
mai sus, întocmindu-se un tabel cu lideri locali avertizaţi cu demiterea de către conducerea 
centrală pentru neregulile găsite la nivelul combinatului, printre ei fiind nominalizați şi doi 
membri ai conducerii unităţii miniere Motru: Alecu Nicolae, directorul întreprinderii, şi 
Stoian Constantin, directorul adjunct. Pe de altă parte, în paralel cu promovarea unor 
măsuri imediate pentru recuperarea producţiei, se recunoştea pentru prima oară posibilitatea 
degenerării situaţiei din Bazinul Olteniei într-o problemă majoră, asemănătoare cu cea a 
minerilor din Valea Jiului din 1977. 

Analiza comparată a documentelor şedinţelor de partid din perioada premergătoare 
revoltei din 19 octombrie cu alte surse şi încadrarea situaţiei Bazinului Olteniei şi a unităţii 
Motru în cadrul contextului general al României ne oferă posibilitatea sublinierii câtorva 
concluzii. 

Într-adevăr, conducerea combinatului se putea face vinovată de anumite pierderi suferite 
în producţie ; este cazul directorului Vasile Ogherlaci, aşa cum dădea de înţeles şi scrisoarea 
muncitorului Lupuleţ Marin, care susţinea că bazinul suferise sub conducerea acestuia 
pierderi majore în producţie încă de la sfârşitul anilor '70?. 

Dar cauzele erau mult mai profunde, ele având un rol extrem de important şi în declan- 
şarea revoltei de la Motru. Planul energetic naţional al lui Nicolae Ceauşescu se dovedise 
încă de la început a fi unul falimentar: marile investiţii nu dăduseră nici pe departe 
rezultatul scontat; Combinatul Minier Oltenia devenise un mamut economic incapabil să 
fie eficient; cotele de producţie stabilite au fost utopice (în loc să determine un mare 
angajament economic, ele au generat o minciună generalizată a conducerilor unităţilor 
economice pentru mascarea realităţii şi, prin aceasta, pentru menţinerea funcţiilor) ; s-au 
înregistrat grave nereguli în organizarea producţiei etc. Mai mult, criza economică profundă 
în care intrase România a creat premisele colapsului general al întregului regim. 

Ce a făcut conducerea centrală a partidului, în frunte cu Nicolae Ceauşescu, în faţa 
acestei situaţii ? Chiar dacă rapoartele interne au creat o stare de „nelinişte” la nivelul 
eşalonului superior, fapt vizibil prin decizia de secretizare a situaţiei reale în rapoartele 
oficiale, conducerea centrală s-a dovedit incapabilă să înţeleagă caracterul falimentar al 
politicii proprii. Ea nu numai că a continuat aberantele planuri cincinale, dar a trecut la 
măsuri mult mai dure pentru raţionalizarea nu numai a consumului energetic, ci şi a 
alimentelor de bază, aruncându-i pe români într-o adevărată situaţie de înfometare progra- 
mată. Toate acestea au fost însă ambalate într-o propagandă fără limite privind planurile 
cincinale încheiate „în patru ani şi jumătate”, realizarea unor producţii record şi „marea 


înflăcărare muncitorească” din jurul partidului şi a lui Nicolae Ceauşescu. 

Decretele anilor *80 


Începând cu anul 1981, la ordinul direct al lui Nicolae Ceauşescu au fost iniţiate o serie de 
decrete care au aruncat România într-o stare de sărăcie progresivă. Adoptate pe fondul 
crizei generalizate a sistemului, decretele, chiar dacă au folosit laitmotive propagandistice 
specifice regimului, cum ar fi „grija pentru bunăstarea poporului”!, „poporul şi clasa 
muncitoare”, au introdus, prin reducerea drastică a consumului cotidian de energie şi 
alimente, o normă zilnică echivalentă cu întunericul, frigul şi înfometarea. Concomitent cu 
sancţionarea dură a celor ce nu se supuneau total politicii partidului, decretele au indicat 
şi calitatea potenţialilor „vinovaţi”, transformați arbitrar din condamnaţi politici în condam- 
naţi de drept comun. 

Coroborând efectele decretelor cu falimentul politicii economice şi energetice a Partidu- 
lui Comunist, putem avea imaginea complexă a situaţiei complicate existente în Bazinul 
Carbonifer al Olteniei. Numai în acest context pot fi determinate şi cauzele obiective ale 
revoltei din unitatea minieră Motru. 

O primă cauză ce a dus la această manifestare extremă din partea minerilor a fost 
determinată tocmai de promulgarea decretelor de mai sus şi de modul în care ele s-au dorit 
aplicate. O altă cauză la fel de importantă e reprezentată de modul în care folosirea 
excesivă a propagandei în menţinerea stabilităţii în marile centre industriale nu mai reuşeşte 
să păstreze starea de calm aparent. 

Decretul nr. 306 din 9 octombrie 1981 privind unele măsuri pentru prevenirea şi 
combaterea unor fapte care afectează buna aprovizionare a populaţiei”, sub pretextul unor 
formulări propagandistice cum ar fi „comerţul civilizat”, „etica şi echitatea”, „cumpărarea 
raţională a alimentelor”5, a urmărit în primul rând limitarea drastică a consumului alimentar 
zilnic al populaţiei. Deşi se confrunta cu o criză generală a regimului, prin acest decret 
Nicolae Ceauşescu nega acest adevăr, încercând salvarea politicii sale prin sacrificarea 
alimentară a propriului popor. De asemenea, decretul a introdus şi conceptul de pericol 
social, conferind organelor Ministerului de Interne puteri sporite. Definind o persoană care 
acţionează împotriva normelor economice stabilite de stat, care pune astfel în pericol gestio- 
narea bunei aprovizionări a populaţiei, dar într-un câmp foarte amplu şi ambiguu de posibile 
infracţiuni, printre care „gospodărirea defectuoasă”, „distrugerea”, „risipa”, „sustragerea 
de produse” şi mai ales „specula”, conceptul de pericol social i-a transformat pe români în 
posibili infractori. Aceasta în condiţiile în care orice român care cumpăra o cantitate mai 
mare de alimente devenea automat speculant, riscând închisoarea de la 6 luni la 5 ani. 

Totodată, pentru susţinerea decretului şi crearea imaginii unei stări de „mulţumire”, 
autorităţile au trecut la un adevărat asalt propagandistic. Au fost fabricate exemple de 
solidaritate, cum este cazul unei scrisori a minerilor din Valea Jiului care îşi arătau satis- 
facţia pentru veniturile lunare şi pentru modul în care beneficiază de alimente“, iar presa 


1. „Decret privind măsuri pentru prevenirea şi combaterea unor fapte care afectează buna aprovi- 
zionare a populaţiei”, România Liberă, 10-14 octombrie 1981. Mulţumesc colegilor mei Mihai 
Burcea şi Dumitru Lăcătuşu care mi-au pus la dispoziţie mai multe documente despre revolta 
minerilor de la Motru din 1981. 

2. „Decretul nr. 306 privind măsuri pentru prevenirea şi combaterea unor fapte care afectează buna 
aprovizionare a populaţiei din 9 octombrie 1981”, Buletinul Oficial al Republicii Socialiste 
România, anul XVII, nr. 77. 

era plină de mesaje cum ar fi: „Grija pentru binele poporului!” ; „Cei care dereglează 
buna aprovizionare a populaţiei trebuie să simtă intransigenţa noastră!” ; „Atitudinile 
antisociale nu au ce căuta în societatea noastră ! ” ; „Nici o îngăduinţă faţă de speculanti ! ” ; 
„Cine loveşte în interesele societăţii să suporte rigorile legii! ”!. 

În ciuda acestei propagande, realitatea era cu totul alta, nemaiputând fi acoperită doar 
prin lozinci de partid, fapt confirmat şi de rapoartele interne ale aparatului central comunist. 
Acestea au pus în evidenţă nu numai criza alimentară profundă, ci şi tendinţa de radicalizare 
a nemulțumirilor din centrele muncitoreşti ale României socialiste?. 

La câteva zile, pe 17 octombrie 1981, starea de încordare populară a fost accentuată prin 
adoptarea Decretului nr. 313, care prevedea întărirea autoconducerii şi autoaprovizionării 
teritoriale, precum şi asigurarea autoaprovizionării în bune condiţii a populaţiei cu pâine, 
făină şi mălai. Conform mărturiilor minerilor de la Motru, acest fapt a constituit sursa 
principală în declanşarea revoltei din data de 19 octombrie 1981. Decretul introducea noi 
norme de reducere a consumului, prin raţionalizarea pâinii (400 de grame zilnic), a făinii 
şi a mălaiului, dar şi noi metode de aprovizionare pe care autorităţile teritoriale erau 
obligate să le respecte: 


toate persoanele active în domeniul agricol, cât şi unităţile agricole au obligaţia în a cultiva cât 
mai mult în vederea creării resurselor necesare pentru hrana populaţiei, cât şi în a participa cu 
tot efectivul în perioadele agricole de vârf; aprovizionarea cu cele 3 produse se face numai în 
localităţile în care domiciliază cumpărătorul ; personalul muncitor care se află în deplasare îşi 
va face aprovizionarea numai din locurile în care îşi desfăşoară activitatea“. 


Practic, aceste prevederi au dus la imposibilitatea minerilor de a-şi asigura hrana zilnică 
pentru ei şi familiile lor. Impactul decretului, la care se adaugă condiţiile inumane de 
lucru, presiunile exercitate de către autorităţi pentru realizarea unor planuri de muncă 
nerealiste, controalele tot mai numeroase efectuate de reprezentanţii organelor represive 
(Securitatea, Miliția şi Procuratura), care aveau ca principală misiune demascarea celor ce 
periclitau realizarea planului de muncă, au generat nemulţumirea şi contestarea tot mai 
mare a minerilor din unitatea carboniferă Motru. Sub această presiune insuportabilă, ei au 
luat decizia să se ridice deschis împotriva regimului. 

Toate aceste dictate ale aparatului central de partid au accentuat criza din industria 
energetică, ca de altfel din toată economia românească, minerii ajungând într-o stare 
avansată de epuizare fizică, fără asigurarea alimentaţiei de bază şi obligaţi să lucreze cu 
utilaje vechi într-un ritm de peste şase ore pe zi pentru realizarea unor planuri utopice. La 
neregulile constante din marile centre industriale, printre care Oltenia, Roman, Sadu, 
Braşov, Arad, Turnu-Severin, datorate în mare măsură slabei asigurări a utilajelor, imposibi- 
lităţii de aprovizionare tehnico-materială şi lipsei unor măsuri de protecţie a muncii, se 
adăuga starea de disperare a minerilor generată de aceste decrete. Dacă la cele două acte 
normative adăugăm Decretul nr. 400 din 9 octombrie 1981, imaginea falimentară a siste- 
mului comunist devine tot mai evidentă. Prezentându-l ca pe o necesitate în realizarea 


1. „Opinia publică a primit cu deplină aprobare şi satisfacţie Decretul”, România Liberă, 10 octombrie 

planului cincinal, prin acest document, autorităţile au sporit controalele în marile centre 
industriale pentru eliminarea neregulilor din exploatare, din calitatea şi cantitatea producţiei 
şi a ritmicităţii muncitorilor!. 

Totodată, cea mai mare responsabilitate a fost aruncată pe umerii administraţiei locale 
atât pentru asigurarea aprovizionării cu alimente a populaţiei, cât şi pentru desfăşurarea cu 
intransigenţă a controalelor în centrele miniere din subordine şi gestionarea situaţiei de 
criză. Dar criza era mult mai profundă. În industria carboniferă, toate măsurile de 
reorganizare iniţiate de autorităţi se dovediseră inutile, iar în locul unor rezultate economice 
„record”, se obțineau producţii scăzute şi de slabă calitate. 


Motru - 1981, o revoltă a disperării 


Pe acest fundal de criză generalizată şi în lipsa unor soluţii reale de redresare s-a produs şi 
revolta minerilor din Motru, declanşată la 19 octombrie 1981. 


Declanşarea revoltei 


Revolta din Motru părea urmarea normală a condiţiilor inumane de lucru, a stării de 
epuizare fizică şi psihică în care se găseau muncitorii, a aplicării tot mai multor decrete, 
conducerilor centrale şi locale de a rezolva starea continuă de criză, a lipsei alimentelor, a 
condiţiilor insalubre de locuit etc.? Adoptarea Decretului nr. 313 a fost scânteia care a 
generat o adevărată explozie socială la Motru. Deşi liderii comunişti promiteau un nivel de 
trai mai bun, prin aplicarea decretului, situaţia minerilor a fost grav afectată, în condiţiile 
în care asigurarea bazei zilnice de alimente devenea aproape imposibilă. Mai mult, decretul 
a făcut responsabile autorităţile locale în satisfacerea nevoilor de consum din producţia 
proprie?, fapt ce a pus în mare dificultate autorităţile din judeţul Gorj, deoarece condiţiile 
de relief şi de sol nu permiteau cultura grâului pe suprafeţe mari, astfel încât să se poată 
asigura hrănirea populaţiei. De altfel, acest tip de problemă caracteriza majoritatea judeţelor 
orientate spre producţia carboniferă, care nu puteau mobiliza efectivul de forţe cerut de 
conducerea centrală pentru îndeplinirea noilor norme. 

Situaţia s-a complicat şi mai mult în Motru datorită problemelor privind aprovizionarea 
oraşului cu pâine, făină, mălai etc., apărute ca urmare a obligaţiei prevăzute de Decretul 
nr. 313. Conform prevederilor acestuia, minerii puteau cumpăra alimentele raţionalizate 
numai din localităţile de domiciliu. Oraşul Motru avea o situaţie specială: în unitatea 
minieră lucrau aproximativ 11 000 de navetişti care se aprovizionau de aici cu pâine pentru 
familii, rude şi mulţi consăteni. Or, prin aplicarea strictă a decretului, un număr foarte 
mare de locuitori ai zonei miniere nu mai puteau să-şi asigure alimentul de bază zilnic, fapt 
ce a generat împotrivirea directă a minerilor faţă de decretele lui Nicolae Ceauşescu şi, din 
cauza disperării, revolta lor violentă. 


„Exigenţe în aplicarea prevederilor Decretului 400/1981”, În slujba patriei, 16 august 1982. 

Un aspect la fel de important în declanşarea evenimentelor de la Motru l-a reprezentat 
modul în care autorităţile locale au decis aplicarea prevederilor Decretului nr. 313. Acesta 
a stârnit o adevărată stare de haos şi ambiguitate la nivel local, autorităţile din Gorj 
neînţelegând modul în care trebuiau aplicate dispoziţiile secretarului general al partidului. 
Deşi prim-secretarul judeţului, Nicolae Gavrilescu, le cerea subordonaţilor aplicarea ad 
litteram a decretului!, neînţelegând modalitatea de calcul a raţiei de 400 de grame, a 
solicitat folosirea unei formule extreme derivată din consumul mediu pe persoană. Faptul 
denotă lipsa de colaborare dintre liderii comunişti centrali şi locali, dar şi teama şi excesul 
de zel al liderilor locali. Această situaţie a dus la radicalizarea atitudinii nu numai a 
minerilor, ci şi a locuitorilor din zonă. Este cunoscut faptul că, pe măsură ce magazinele 
alimentare din oraşe deveneau tot mai goale, iar pâinea se raţionalizase, foarte multă lume 
se deplasa la magazinele minerilor pentru a se aproviziona?. Motru reprezenta un centru de 
aprovizionare ce reuşea să asigure alimentele de bază pentru aproximativ 20 000 de 
oameni, navetişti, dar şi locuitori din satele învecinate”. Minerii îşi cumpărau pâinea la 
intrarea şi la ieşirea din tură, iar pentru asigurarea consumului zilnic erau aduşi brutari 
speciali pentru a face „pâinea minerului”, realizată numai din făină, apă şi saret, ce 
reprezenta alimentul de bază al acestor oameni. 


Ziua de 19 octombrie 1981: momentele principale 


Astfel, aplicarea Decretului nr. 313 reprezintă unul dintre principalele motive de revoltă ale 
minerilor din Motru, moment care punea accentul pe situaţia generală a României, pe 
situaţia de criză atât de la nivelul sectoarelor economice, dar şi de la nivelul partidului. 
Ziua de 19 octombrie 1981 reuşea să pună în lumină situaţia reală din România, modul în 
care dictatorul decidea soarta populaţiei şi modul în care subordonații locali aplicau 
ordinele date de acesta. Reacţia extremă a minerilor din Motru nu a reprezentat un 
eveniment nou de ripostă împotriva politicii de stat, dar reuşea să pună o presiune majoră 
asupra autorităţilor comuniste, ce se dovedeau slab organizate în contracararea rapidă a 
manifestanţilor. 

Decizia de punere în aplicare a decretului, hotărâtă în cadrul şedinţei Comitetului 
Orăşenesc de Partid, a fost transmisă către toate punctele alimentare din incinta minelor şi 
din oraşe. Este important de precizat că, deşi autorităţile locale prevăzuseră apariţia unor 
nemulțumiri în rândul minerilor la aflarea noilor norme, ele nu se aşteptaseră la o revoltă 
atât de radicală a minerilor împotriva politicii comuniste şi la rapida lor solidarizare. 

Realizând situaţia critică în care îi arunca aplicarea decretului de către autorităţile 
comuniste, minerii au dat semnalul de revoltă la mina Roşiuţa, sub forma refuzului de a 
intra în schimbul al doilea de lucru. În scurt timp, nemulţumirile s-au extins în întreaga 
zonă a oraşului Motru, determinând autorităţile locale ca, în paralel cu anunţarea conducerii 
centrale, să încerce calmarea minerilor şi să-i convingă de necesitatea aplicării decretului. 
Intenţia autorităţilor a fost nu numai sortită eşecului, dar, în doar câteva ore, revolta s-a 
radicalizat, minerii scandând lozinci împotriva decretului şi a dictatorului : „Vrem pâine ! ” ; 
„Ceauşescu-PCR, pâinea noastră unde e? Ai dat-o peste hotare, ca noi să murim de 

foame ! ” ; „Jos Ceauşescu ! ” ; „Jos dictatorul!” ; „Au avut dreptate Petroşanii ! ” ; „Dăm 
cărbune şi vrem pâine, pentru ziua cea de mâine!” etc.! 

Scandarea acestor lozinci demonstrau dubla realitate din zona Motrului, ca de altfel din 
întreaga Românie : una oficială, caracterizată prin starea de mulţumire şi angajare a clasei 
muncitoare pentru realizarea unor producţii record, iar alta reală, ce demonstra nemulţu- 
mirea şi sărăcia poporului, şi mai ales imposibilitatea regimului de a asigura alimentul de 
bază al populaţiei, pâinea. 

La scurtă vreme după izbucnirea revoltei s-au conturat trei centre importante : zona 
centrală a oraşului Motru, în care s-au strâns femeile, muncitorii şi ţăranii veniţi să se 
aprovizioneze, mina Roşiuța şi mina Leurda?, unde revolta era mai radicală şi mai bine 
organizată. Tocmai de aceea, în acest ultim centru, prim-secretarul Nicolae Gavrilescu a 
încercat cu disperare să-i convingă pe mineri să renunţe la revoltă, promiţându-le cantităţile 
de pâine solicitate de către aceştia. Dar încercarea sa a eşuat, Nicolae Gavrilescu fiind 
huiduit de către protestatari, fapt ce demonstra că discursul politic al liderilor comunişti 
locali nu mai reuşea să producă impactul dorit în rândul minerilor, cerința expresă a 
acestora fiind aducerea lui Nicolae Ceauşescu la Motru”. Acesta a fost momentul în care 
autorităţile locale au realizat gravitatea acţiunii, minerii nemaiputând fi liniștiți prin 
promisiuni. Ca urmare, s-a hotărât înştiinţarea conducerii centrale de partid şi a Securităţii, 
solicitându-se intervenţia în forţă pentru calmarea spiritelor. Printre primii care şi-au făcut 
apariţia la Leurda a fost Emil Bobu, secretar cu probleme organizatorice al CC al PCR, ceea 
ce însemna conştientizarea de către autorităţi a stării de criză din zonă. La Motru, Emil 
Bobu a încercat într-o primă fază calmarea minerilor folosind manipularea propagandistică 
prin proslăvirea politicii lui Nicolae Ceauşescu şi evidenţierea respectului partidului pentru 
oamenii muncii. Neobţinând rezultatul scontat, Bobu a hotărât pacificarea minerilor prin 
aducerea unor maşini cu pâine pentru crearea unei situaţii de „mulţumire” a acestora şi rezol- 
vare a situaţiei. Era însă prea târziu, minerii refuzând să accepte acest compromis de moment. 

Constatând eşecul în stoparea revoltei, liderii politici au părăsit „masa tratativelor” şi 
au decis retragerea către Comitetul Orăşenesc de Partid, unde au stabilit legătura telefonică 
cu Nicolae Ceauşescu pentru primirea de noi ordine”, concomitent cu chemarea trupelor de 
Miliție şi Securitate, însărcinate cu restabilirea ordinii şi cu împiedicarea minerilor de a se 
organiza. De asemenea, au fost concentrate forţe importante constituite din activişti de partid 
şi informatori, care aveau datoria să informeze autorităţile în privinţa acţiunilor minerilor. 
Pericolul reprezentat de mineri, care se organizau tot mai mult ca un grup omogen, a îngri- 
jorat Inspectoratul Judeţean Gorj al Ministerului de Interne, condus de colonelul Sălceanu 
Grigore, care, în informările către conducerea centrală de partid, vorbea despre o mulţime 
de 3 000-4 000 de oameni strânşi în oraşul Motru€. 

Cu toate acţiunile autorităţilor comuniste, minerii din centrele Ploştina, Roşiuţa, Râpa, 
Leurda şi Horăşti au reuşit să se strângă în faţa comandamentului organizat de către 
autorităţi, care s-au văzut obligate să mai încerce încă o dată stabilirea unui dialog cu 
protestatarii. În acest sens, minerii au ales cinci-şase reprezentanţi care să discute cu 
autorităţile comuniste şi să prezinte mulţimii rezultatele negocierilor. Se pare că în cadrul 
acestor discuţii s-a vorbit chiar despre renunţarea la aplicarea Decretului nr. 313, dar nici 

această decizie nu a reuşit calmarea masei de mineri strânsă în centrul oraşului!. Dimpotrivă, 
nemulţumirea minerilor s-a accentuat, atingând cote violente : erau aruncate pietre în cei 
trimişi la discuţii, iar autorităţile erau surprinse de coeziunea şi solidaritatea de care 
dădeau dovadă protestatarii. 

Înţelegând amplitudinea revoltei şi pericolul situaţiei, autorităţile comuniste au trecut la 
organizarea unor puncte de criză, rolul lor fiind să observe mai atent mişcările minerilor 
şi să găsească noi metode pentru reprimarea protestatarilor. Unul dintre cele mai importante 
centre de criză s-a înfiinţat la etajul al treilea al sediului administrativ, unde se aflau şeful 
Securităţii judeţului, lucrători din Miliție şi activişti ai Comitetului Judeţean al PCR. 
Aceştia au decis ca măsuri de urgenţă salvarea documentelor şi a actelor oficiale de partid, 
precum şi împiedicarea protestatarilor să-şi procure arme”. Potrivit mărturiilor unor parti- 
cipanţi, acesta a fost cel mai important centru de acţiune în care s-au hotărât planurile şi 
deciziile ce au fost luate împotriva minerilor. 

Al doilea centru a fost stabilit în cadrul Combinatului Minier, unde s-au strâns 
majoritatea liderilor veniţi de la centru aflaţi în permanentă legătură cu Nicolae Ceauşescu. 
Aici erau Emil Bobu, Nicolae Gavrilescu, George Homoştean”, Tudor Postelnicu“, Emil 
Macri’ şi Nicolae Iscrulescu€. Potrivit lui Victor Nişulescu, participant la revoltă, se pare 
că minerii reuşiseră să afle planurile liderilor prin intermediul centralistei întreprinderii. 
Tot din mărturii, se pare că autorităţile au încercat ascunderea intensității revoltei în faţa 
dictatorului”. 

Al treilea centru de coordonare era amplasat în clădirea Şcolii nr. 1, de unde direcţionau 
acţiunile şeful Inspectoratului Judeţean al Ministerului de Interne şi instructorul CC al 
PCR. Aici s-a considerat că revolta atinsese cote alarmante, din moment ce se constata 
existenţa unor persoane care „incitau şi mai mult” minerii la revoltă. În aceste condiţii, se 
vorbea tot mai mult de intervenţia imediată a armatei, acest centru fiind locul de unde s-a 
decis intervenţia în forţă a trupelor, ceea ce a presupus deplasarea la Motru a unor unităţi 
MApN şi trupe operative ale Ministerului de Interne — mai exact, ale Miliției şi Securității’. 
Acestea au început supravegherea atentă a protestatarilor prin filmarea cu infraroşu şi 
fotografiere, precum şi infiltrarea unor agenţi pentru lansarea unor zvonuri menite să-i 
dezorganizeze?”. 

Concomitent cu aducerea forţelor de represiune, autorităţile au urmărit găsirea unor noi 
canale de contact cu minerii. Cu acest scop l-au adus pe secretarul Comitetului Municipal 
al oraşului Târgu Jiu, Tudor Florică, un apropiat al minerilor din Motru. Informându-i cu 
privire la metodele dure de reprimare ce aveau să fie folosite împotriva lor dacă nu s-ar fi 
retras, Tudor Florică a încercat demotivarea minerilor prin crearea unui sentiment de frică. 
Nici această metodă de dezinformare şi ameninţare nu a reuşit, iar în jurul orei 22.00 revolta 
tindea să ajungă la apogeu, oraşul Motru devenind un adevărat câmp de război, în faţa căruia 
autorităţile se simțeau neputincioase”. Presiunea mulţimii a devenit atât de mare, încât 

autorităţile au fost determinate să adopte măsuri suplimentare de siguranţă, prin protejarea 
Fabricii de Armament Sadu şi limitarea accesului străinilor în apropierea Motrului. 

Potrivit martorilor, intensitatea maximă a revoltei a fost simțită între orele 22.00 şi 1.00, 
când protestatarii au reuşit să pătrundă în clădirea primăriei, determinând autorităţile să ia 
o decizie rapidă împotriva mulţimii violente!. Planul de represiune a presupus intervenţia 
în forţă a unităţilor MApN, a trupelor de Securitate, de Miliție şi a gărzilor patriotice. La 
ultima variantă s-a renunţat, datorită faptului că acestea, întrucât erau formate în mare parte 
din mineri, se puteau solidariza cu protestatarii. S-au folosit metodele specifice arsenalului 
militar, avangarda reprezentând-o acţiunea de intoxicare-dezinformare realizată de agenţii 
Securităţii, fiind urmată de intervenţia în forță a trupelor de Securitate şi Miliţie?. Cel care 
a primit ordinul de reprimare a fost şeful Miliției, Vasile Băroianu, care a reuşit să-i împie- 
dice pe mineri să procure armamentul care se afla în incinta primăriei. Acesta a fost 
momentul în care s-a făcut simțită prezenţa directă a trupelor de represiune prin luptători 
echipați special pentru a face faţă reacției manifestanţilor şi pentru a-i împrăştia, folosin- 
du-se inclusiv tunurile de apă. 

Participanţii la revoltă vorbesc despre o metodă originală de diversiune pe care autorită- 
tile au folosit-o în demobilizarea manifestanţilor : un grup de oameni îmbrăcaţi în salopete 
de mineri scandau continuu lozinci pro-Ceauşescu : „Ceauşescu-PCR !”, „Ceauşescu şi 
minerii ! ”, „Ceauşescu-România, stima noastră şi mândria ! ”, „Plecaţi acasă !3. În paralel, 
efective militare impresionante aduse de la Târgu Jiu, Turnu-Severin şi Craiova au reuşit 
izolarea zonei şi apărarea liderilor comunişti aflaţi la Motru, vorbindu-se chiar despre 
folosirea armamentului : cartuşe de război, de manevră şi trasoare. 

Presiunea forţelor impresionante folosite şi epuizarea fizică şi psihică a protestatarilor 
au dus în cele din urmă la înfrângerea revoltei. Cu toate acestea, finalul revoltei rămâne 
enigmatic. O posibilă explicaţie a acestei situaţii este dată de reuşita autorităţilor comuniste 
în destabilizarea şi chiar desolidarizarea grupului de mineri, cunoscut fiind faptul că 
minerii reprezentau o forţă atâta timp cât rămâneau solidari. Or, este foarte posibil ca 
impresionantele forţe de represiune aduse la Motru şi diversiunile multiple practicate de 
către autorităţile comuniste să fi zdruncinat rezistenţa minerilor. 


Anchete şi condamnări 


Cu aceeaşi rapiditate cu care revolta se pornise, autorităţile comuniste au ordonat ştergerea 
imediată a tuturor urmelor şi secretizarea totală a evenimentului. Acesta este şi motivul 
pentru care, de atunci până astăzi, numeroase date despre revoltă, despre numărul şi soarta 
victimelor ei sunt puţin cunoscute. Din ceea ce se cunoaşte cu certitudine, în perioada 
imediat următoare, autorităţile au alternat acţiunile de pacificare cu cele de pedepsire. 
Chiar a doua zi după înăbuşirea revoltei, reuniți într-o şedinţă extraordinară condusă de 
Emil Bobu, liderii centrali şi locali au iniţiat primele măsuri. S-a decis aprovizionarea de 
urgenţă a magazinelor alimentare, încât în doar câteva ore se puteau cumpăra cantităţi 
importante de carne, unt, cafea, pâine sau conserve“. La ordinul aceluiaşi Emil Bobu, au fost 
luate măsuri imediate pentru ştergerea cu forţa a urmărilor revoltei, printre care : păstrarea 
secretului privind evenimentele de la Motru, reluarea activităţii la toate întreprinderile, 

organizarea în toate unităţile economice şi în toate instituţiile a unor adunări generale de 
partid, sindicat, ale oamenilor muncii etc. Tot Bobu a fost cel care a stabilit şi sancţionarea 
protestatarilor, care au fost acuzaţi de „huliganism” şi „distrugere”!, ei urmând să fie con- 
damnaţi de drept comun. Dar pedepsirea nu viza decât un număr relativ mic de mineri, fapt 
determinat de încercarea autorităţilor de a-i intimida pe aceştia prin oferirea unor exemple 
de pedepsire, dar, în strânsă legătură cu aceasta, se urmărea evitarea declanşării unui alt 
eveniment de acest gen. 

Admiţându-se dezechilibrul produs de revoltă, autorităţile au decis concentrarea tuturor 
forţelor în condamnarea legală a evenimentului, arestarea şi condamnarea minerilor deve- 
nind unul dintre obiectivele principale ale partidului. Pentru aceasta, au venit la Motru 
George Homoştean, Tudor Postelnicu, Nicolae Iscrulescu, Emil Macri, precum şi alţi 
conducători ai aparatului represiv?. Securitatea a preluat activitatea de investigare a revoltei, 
ea detaşând forţe impresionante în majoritatea întreprinderilor, în fiecare mină fiind înfiin- 
tate birouri ale acesteia. S-a accentuat şi controlul asupra angajărilor, Miliția investigând 
atent toate persoanele nou-venite în cadrul combinatului. De altfel, în perioada următoare 
revoltei, Ministerul de Interne a întocmit mai multe note-raport în care figurau un număr 
relativ mare de persoane din Motru aflate în procedurile Miliției, 123 în baza de lucru şi 
1 244 în atenţia organelor de Miliție. Este foarte posibil ca unele dintre acestea să fi fost 
implicate în revoltă. Poate din această cauză nota-raport nr. 038009 din 16 decembrie 1981, 
constatând că efectivele de Miliție „nu au reuşit în totalitate să cunoască, preveni şi combată 
faptele antisociale care aduc atingere avutului obştesc, ordinii şi liniştii publice [aceleaşi 
acuze care au fost aduse şi revoltaţilor, n. n.]”, solicita sporirea personalului Miliției 
Motru. În paralel, a crescut controlul informativ al zonei Motru, după cum se observă şi 
din nota-raport privind situaţia operativă din oraş din 18 decembrie 1981. Potrivit acesteia, 
în oraşul Motru existau 414 surse de informare, dintre care 53 de informatori, 111 colabo- 
ratori, 8 rezidenţi, 16 gazde (deținători de case) şi 126 de persoane de sprijin”. 

O măsură specială luată de către autorităţi a fost cea de secretizare a evenimentului, fapt 
care îngreunează şi astăzi stabilirea unor date certe despre numărul total al celor implicaţi 
în revoltă şi al celor arestaţi şi condamnaţi după înăbuşirea ei. În această privinţă, s-a 
vorbit ulterior despre condamnarea a nouă persoane: Nişulescu Viorel, în vârstă de 22 de 
ani, din Roşiuţa, condamnat la şapte ani de închisoare; Sârbu Gheorghe, din comuna 
Corneşti, în vârstă de 36 de ani, condamnat la opt ani de închisoare ; Târnovschi Nicolae, 
din Fundulea, în vârstă de 27 de ani, condamnat la şapte ani de închisoare; Gaidaş 
Alexandru, din Mehadia, în vârstă de 19 ani, condamnat la opt ani de închisoare ; Chirilă 
Ştefan, din Motru, în vârstă de 22 de ani, condamnat la şapte ani de închisoare ; Soare 
Constantin, din Motru, în vârstă de 23 de ani, condamnat la opt ani de închisoare ; Tătaru 
Dumitru Dănuţ, din Codlea, în vârstă de 19 ani, condamnat la şase ani de închisoare; 
Măciucă Valerică, din Hunedoara, în vârstă de 21 de ani, condamnat la opt ani de închi- 
soare ; Ursan Valerică, din Suhărău, în vârstă de 19 ani, condamnat la şapte ani de închisoare. 

Arestarea grupului de mineri a început în zilele de 22 sau 25 octombriet, martorii 
neputând oferi date concrete despre numărul exact al arestaţilor. Cei care povestesc despre 
arestări şi metodele folosite de Securitate în anchetarea minerilor sunt doi dintre condam- 
naţi: Victor Nişulescu şi Gheorghe Sârbu. Aceştia vorbesc despre aplicarea unor metode 


Gheorghe Gorun, op. cit., p. 81. 

Ibidem, p. 82. 

AMIRA, fond DOMO, inventar 12784, dosar 34/1981. 
Gheorghe Gorun, op. cit., p. 83. 

de represiune dure din partea Securităţii, urmărindu-se astfel obţinerea mărturiilor necesare 
în condamnarea revoltaţilor : 


anchetele se făceau noaptea între orele 22 şi 4 dimineaţa, într-o cameră mare, cu 4 difuzoare 
mari şi o staţie puternică [....]. În timpul anchetei eram torturați, prin bătaia continuă cu 
pumnii, picioarele, cu bastoanele de cauciuc şi de lemn. De asemenea, se foloseau camere 
speciale de tortură, amenajate pentru a servi unei anumite metode de torturare: mobră, 
rotisor, tiribombă, bătaia cu dunga riglei la unghiile mâinilor şi picioarelor, pus apă în 
încălţăminte şi bătaia la tălpile picioarelor, saci de nisip [...]. Totdeauna tortura se termina cu 
leşin. Aruncau apă pe tine şi, când îţi reveneai, te duceau în cameră. Se primeau 3-4 porţii de 
bătaie şi tortură în 24 de orel. 


Cei doi amintesc de existenţa unor microfoane amplasate în celule şi de întrebările puse 
în timpul anchetei, cum ar fi: „Ce-aţi vrut să faceţi cu răscoala voastră?” ; „Care mai 
sunt liderii mişcării pe lângă voi ?”? ; prin toate acestea se urmărea culegerea de informaţii 
despre revoltă. 

Ultima declaraţie referitoare la revoltă a fost luată pe 1 decembrie 1981 de către 
procurorul militar Bob Radu, după această dată dosarul de cercetare fiind încheiat. 

Procesul revoltei de la Motru, care a început pe 2 decembrie 1981 de un complet al 
Tribunalului Militar Timişoara, prezintă câteva caracteristici speciale. Inculpaţilor nu le-a 
fost permisă apărarea, avocaţii numiţi din oficiu neavând niciodată posibilitatea intrării în 
legătură cu cei arestaţi. Totuşi, Gheorghe Sârbu reţine că avocatul Ciobanu l-a apărat cu 
profesionalism, dar judecătorii au insistat să afle un singur lucru: dacă inculpaţii au fost 
la Motru pe 19 octombrie 19815. Procesul s-a desfăşurat rapid, singura grijă a autorităţilor 
fiind reducerea revoltei la o simplă faptă antisocială, de drept comun, evitându-se astfel 
eventuale condamnări politice pentru revoltaţii din Motru. Tocmai de aceea, în timpul 
rechizitoriului, procurorii au pus pe seama învinuiţilor numai fapte de natură penală, fără 
legătură directă cu participarea la puternica acţiune de protest : distrugere în dauna avutului 
obştesc şi ultraj contra bunelor moravuri“. Cercetarea şi condamnarea celor nouă muncitori 
s-a făcut în urma unui proces rapid, iar pedepsele au fost mult prea mari pentru faptele 
menţionate în rechizitoriu. Un alt fapt demn de luat în considerare este modul în care au 
fost instrumentate cazurile împotriva celor nouă condamnaţi, implicarea unui procuror 
militar şi judecarea cauzei de către Tribunalul Militar Timişoara, demonstrând că avem 
de-a face cu un proces politic ce trebuia ascuns în spatele unor fapte de drept comun:. 
Condamnarea doar a câtorva mineri reprezenta de fapt intenţia autorităţilor de respingere 
a ideii de revoltă şi de acordare a unei încărcături de drept comun evenimentelor desfăşurate 
la Motru. 

Se falsifica astfel adevărul despre un moment dramatic din istoria minerilor în timpul 
regimului comunist din România. Reacţia stârnită de adoptarea Decretului nr. 313 şi de 
condiţiile grele de muncă şi viaţă impuse de dictator au dus în realitate la solidarizarea 
minerilor împotriva regimului. Este recunoscut faptul că muncitorii care lucrau în medii cu 
risc sporit şi în condiţii dificile, cum erau industriile minieră, petrolieră sau industria grea, 
erau predispuşi la dezvoltarea unui spirit de solidaritate umană şi profesională, ceea ce le-a 


Vezi mărturiile lui Gheorghe Sârbu şi Victor Nişulescu, în Gheorghe Gorun, op. cit., p. 87. 
Ibidem, p. 88. 
Ibidem, p. 90. 
Ibidem, p. 91. 
Ibidem, p. 92. 

determinat capacitatea de a se angaja în mişcări protestatare de mare amploare, cum este şi 
cazul minerilor din Motru!. 

Practic, evenimentele din 1981 au pus în evidenţă situaţia generală din România acelor 
ani, dar semnalul de alarmă a venit dintr-un orăşel izolat, departe de mediile de informare, 
unde rar ajungeau informaţii despre starea economică a ţării. Acest fapt ar putea constitui 
şi explicaţia arsenalului de forţe aduse de autorităţi pentru înăbuşirea şi izolarea rapidă a 
zonei, a modului în care au organizat ştergerea imediată a urmelor printr-un proces rapid 
şi restrâns, încheiat doar cu nouă condamnări din rândul participanţilor, care, potrivit 
mărturiilor strânse de Gheorghe Gorun, se pare că au fost eliberaţi înainte de termen. 

Este posibil ca măsurile luate atunci de autorităţile comuniste să fi avut efecte şi după 
prăbuşirea regimului comunist. Câţiva dintre condamnaţi au încercat după 1989 obţinerea 
unei sentinţe de reabilitare pe baza caracterului politic prin care se realizaseră arestările din 
1981, folosindu-se de intrarea în vigoare a Decretului nr. 118 din 30 martie 1990 „privind 
acordarea unor drepturi persoanelor persecutate din motive politice de dictatura instaurată 
cu începere de la 6 martie 1945, precum şi celor deportate în străinătate ori constituite în 
prizonieri”. Totuşi, dintre cei care au depus astfel de cereri, numai Gheorghe Sârbu a 
primit din partea Procuraturii României, Direcţia Procuraturilor Militare, următoarea 
decizie : „faptele pentru care aţi fost condamnat prin sentinţa nr. 266/1981 a Tribunalului 
Militar Timişoara au caracter politic şi urmează să beneficiaţi de prevederile Decretului-lege 
nr. 118 din 30 martie 1990”2. Despre soarta celorlalţi condamnaţi se cunosc foarte puţine 
lucruri, de-a lungul condamnării fiind transferați prin mai multe penitenciare româneşti, 
necunoscându-se situaţia lor nici astăzi. 


Situaţia de după 19 octombrie 1981 


Chiar dacă au negat oficial criza regimului, revolta de la Motru a determinat autorităţile 
comuniste să iniţieze măsuri pentru oprirea declinului. Au fost reluate discuţiile referitoare 
la abaterile existente în Bazinul Olteniei, trecându-se peste momentul din octombrie 1981. 
Aşa cum era prezentată în rapoartele comuniste, criza din această zonă luase o amploare 
periculoasă pentru planurile dictatoriale, pentru acest lucru ea fiind pe ordinea de zi a 
şedinţelor de partid întreaga lună noiembrie a anului 1981. Chiar dacă nu făcea referire la 
revolta minerilor, la cauzele ce determinaseră reacţia de nemulţumire, la măsurile imple- 
mentate de autorităţi în acest caz sau la cei care se făceau responsabili de evenimente, 
fiecare plenară desfăşurată după revoltă a pus în evidenţă deficienţele majore de la nivelul 
Combinatului Oltenia, atât problemele majore privind producţia din acest bazin, cât şi cele 
apărute în conducerea politică şi administrativă din acest sector. Atenţia conducerii centrale 
de partid s-a concentrat asupra problemei cantităților fictive declarate în privinţa producţiei 
miniere, luându-se decizia efectuării unor controale multiple pentru depistarea vinovaţilor. 

În cadrul Plenarei CC al PCR din 21 noiembrie 1981 s-a hotărât numirea lui Ion 
Lăzărescu şi a lui Trandafir Cocârlă ca responsabili în anchetarea şi sancţionarea celor 
vinovaţi pentru neregulile depistate. Cei doi au raportat ulterior conducerii centrale 
înregistrarea unor pierderi semnificative în producţia de cărbune (circa 374 000 de tone), 
precum şi nerespectarea normelor de depozitare. Conform raportului întocmit, Nicolae 


1. Comisia Prezidenţială pentru Analiza Dictaturii Comuniste din România, Raport Final, editori 
Vladimir Tismăneanu, Dorin Dobrincu, Cristian Vasile, Editura Humanitas, Bucureşti, 2007, p. 345. 
2. Vezi mărturia lui Gheoghe Sârbu, în Gheorghe Gorun, op. cit., p. 100. 

Ceauşescu a cerut decizii clare împotriva celor vinovaţi, considerând că aceştia se făceau 
responsabili de „distrugerea avutului obştesc” (aceeaşi pedeapsă ce fusese aplicată şi în 
cazul minerilor din Motru). De altfel, raportarea unor cantităţi fictive se realiza, conform 
investigaţiilor autorităţilor comuniste, în toate centrele Bazinului Olteniei, printre care şi 
Motru. Măsurile luate în cadrul plenarei s-au concretizat prin înlocuirea a 14 cadre ale 
combinatului, motivul invocat fiind abaterea de la planul economic stabilit de conducerea 
centrală. Dintre aceste cadre, cei mai vinovaţi au ieşit Virgil Trofin şi Vasile Ogherlaci, 
anchetatorii acuzându-i de periclitarea anchetelor efectuate la nivelul combinatului, precum 
şi de ascunderea situaţiei încă de la sfârşitul anilor '70, prin raportarea unor cantităţi false 
de cărbune extrase, astfel încât să se efectueze plata muncitorilor!. 

Înmulțirea dezbaterilor privind aceste nereguli din Bazinul Olteniei în plenarele de 
partid demonstrau conştientizarea situaţiei de criză existentă la nivelul sectorului carbonifer 
Şi, în acelaşi timp, accentuarea acuzelor aduse liderilor conducerii locale, probabil întărite 
şi de evenimentele din octombrie. 

Următoarea plenară, prezentând concluziile controlului efectuat de conducerea centrală 
în bazinul Olteniei, a pus în evidenţă fapte grave din Bazinul Olteniei : acuzaţii de mită, de 
folosire improprie a utilajelor şi creştere nejustificată a cheltuielilor, toate acestea fiind 
îndreptate împotriva conducătorilor ministerului, combinatului şi ai Comitetului Judeţean 
de Partid din judeţul Gorj. Ca urmare a neregulilor, Vasile Ogherlaci a fost sancţionat cu 
„vot de blam”, urmând să i se acorde un interval de şase luni pentru redresarea producţiei în 
cadrul bazinului. Alături de el au fost incriminaţi şi alţi lideri, cum ar fi Nicolae Gavrilescu 
şi Virgil Trofin, ultimul neaflându-se la prima abatere, toţi intrând sub stricta supraveghere 
a autorităţilor. Singurul punct discutat în cadrul plenarei ce ar putea să fie relaţionat cu 
generarea evenimentelor de la Motru a fost cel referitor la raportarea unor probleme 
apărute în aplicarea Decretului 313 - mai exact, în modul de aprovizionare a punctelor 
alimentare?. Cel care a adus această problemă în dezbaterea plenarei a fost însuşi Nicolae 
Gavrilescu, care remarca o problemă persistentă la nivelul judeţului Gorj în ceea ce 
priveşte cantităţile de alimente ce trebuiau distribuite către populaţie. Totuşi, liderii 
comunişti nu precizau cu exactitate cât de gravă era această problemă sau ce măsuri 
trebuiau luate pentru remedierea situaţiei. 

În şedinţa din 21-25 noiembrie 1981, punând în discuţie rolul deciziilor asupra crizei 
din Bazinul Olteniei, au fost chemaţi la raport cei trei lideri implicaţi în problema de aici : 
Virgil Trofin, Vasile Ogherlaci şi Nicolae Gavrilescu. Conform acuzelor aduse, aceştia au 
fost sancţionaţi cu vot de blam şi retrogradaţi din funcţiile deţinute. În urma demiterilor, în 
funcţia de prim-secretar al judeţului Gorj a fost numit Petre Lungu, care a primit ordinul 
de restabilire a situaţiei la nivel de partid şi a combinatului. Situaţia „ajustării” cantităţii 
de cărbune din acest sector a fost prezentată ca o problemă ce începuse de la baza 
combinatului, prin vizarea lui Vasile Ogherlaci, şi mergea până la conducerea ministerului 
de resort, responsabil fiind considerat Virgil Trofin. Ca soluţie de remediere a situaţiei, 
autorităţile au decis reorganizarea combinatului prin împărţirea sa în două unităţi adminis- 
trative, Motru şi Rovinari, ambele aflându-se sub conducerea unui comitet comun care avea 
responsabilitatea realizării unei supravegheri atente a activităţii. Motru a primit titulatura 
de comitet orăşenesc de categoria 1 şi avea în subordine şase comitete de partid pe între- 
prinderi şi patru comitete comunale’. De asemenea, conform raportului ce urmărea punctele 
pentru realizarea cincinalului 1981-1985, s-a hotărât alocarea unor sume foarte mari pentru 


1. ANIC, fondul CC al PCR - Secţia Cancelarie, dosar 89/1981. 
2. ANIC, fondul CC al PCR - Secţia Cancelarie, dosar 90/1981. 
3. ANIC, fondul CC al PCR - Secţia Cancelarie, dosar 94/1981. 

ridicarea nivelului de trai al minerilor din cele două unităţi, urmărindu-se stoparea unor 
stări de nemulţumire ce puteau influenţa producţia. 

Conchizând asupra modului de raportare a conducerii de partid asupra evenimentelor 
de la Motru, plenarele, deşi au subliniat numeroasele nereguli din industria carboniferă, 
lipsa de organizare, falsificarea indicilor de producţie, incompetenta etc., refuzau să accepte 
adevăratele cauze reale, şi anume caracterul falimentar al politicii lui Nicolae Ceauşescu nu 
numai pentru industria energetică, dar şi pentru întreaga economie şi societate românească. 


Evenimentele de la Motru din 19 octombrie 1981 reprezintă un punct important în 
analizarea întregii situaţii a României în ultimul deceniu de dictatură comunistă. Reacţia 
populaţiei de aici a fost o consecinţă a politicilor lui Nicolae Ceauşescu, care generaseră 
instalarea unei situaţii de criză generală a României. Aşa cum evidenţiau şi discuţiile din 
plenarele comuniste, deşi Ceauşescu a investit mari sume de bani în susţinerea planului 
energetic, politica sa era din start una falimentară, din cauza modului de organizare 
administrativă şi de dotare tehnică, a condiţiilor de muncă şi de viaţă ale minerilor şi, nu 
în ultimul rând, a indicilor utopici de calitate şi cantitate ai producţiei cincinale. 

Realitatea ultimului deceniu de dictatură comunistă punea în evidenţă profunda criză 
economică în care se afla ţara, precum şi problemele ce apăreau la nivel organizaţional în 
cadrul Partidului Comunist, prin abaterile liderilor locali de la planurile stabilite la nivel 
central. Acest lucru era vizibil şi în cadrul judeţului Gorj, unde conducerea centrală 
remarca neregulile persistente în urma raportării unor cantităţi de cărbune false, incapa- 
citatea liderilor de a recupera pierderile şi ascunderea acestei situaţii timp de câţiva ani. 
Producţia slabă a determinat autorităţile comuniste să emită nişte decrete de limitare 
drastică a consumului, care afectau radical populaţia muncitoare, şi aşa neputincioasă fizic 
pentru susţinerea în continuare a ritmului de lucru impus de dictator. Această realitate, 
precum şi problemele persistente din Bazinul Olteniei, au dus în cele din urmă la o reacţie 
puternică a muncitorilor împotriva condiţiilor impuse de autorităţile comuniste. 

Pericolul reprezentat de apariţia unor astfel de manifestări împotriva regimului i-a 
determinat pe liderii comunişti să treacă de urgenţă la secretizarea evenimentelor de la 
Motru şi la aplicarea unor sancţiuni dure în cazul celor responsabili. Întrucât exista deja 
precedentul evenimentelor de la Lupeni din 1977, când muncitorii au reacţionat împotriva 
unei legi privind pensiile de asigurări sociale, autorităţile au decis reprimarea dură a 
manifestanţilor din Motru prin mobilizarea unor importante forţe ale Securităţii, Miliției şi 
Armatei, prin ştergerea rapidă a urmelor şi pedepsirea exemplară a unor manifestanți. 

În opinia autorităţilor, Motru nu trebuia să devină încă un exemplu de urmat de către 
alţi nemulţumiţi (tot mai numeroşi) faţă de politica lui Nicolae Ceauşescu. Prin prisma 
acestui fapt, Motru a reprezentat un exemplu de contestare puternică la adresa dictatorului, 
un eveniment ce scotea la lumină adevăratele condiţii de viaţă, situaţia grea din marile 
întreprinderi, insuficienţa materială pentru menţinerea planului energetic şi, nu în ultimul 
rând, gradul de sărăcie ce caracteriza întreaga ţară. Totuşi, nici acest protest nu a reuşit 
determinarea regimului comunist să oprească politica de sărăcire a populaţiei, ceea ce a 
generat accentuarea şi generalizarea nemulțumirilor faţă de politica lui Nicolae Ceauşescu 
de îndeplinire a planului. Acestea au dus la revolta muncitorilor de la Braşov din noiembrie 
1987 şi, în cele din urmă, la înlăturarea dictatorului şi a politicii sale în decembrie 1989. 

ANEXE 


Anexa 1 


Organigrama Biroului de Miliție al oraşului Rovinari — 
18 decembrie 1981 

Anexa 2 


Centrul Industrial Agrar, cu sediul în oraşul Rovinari — 
18 decembrie 1981 


CENTRUL INDUSTRIAL AGRAR CU SEDIUL IN ORASUL 
ROVINARI 


SUPRAFATA ORASULUI: 2,5 km2 

POPULATIA ORASULUI : 7358 locuitori 

PRODUCTIA GLOBALA : 3638 milioane lei 

Sursă: Arhiva Ministerului Internelor şi Reformei Administrative, fond DOMO, inventar 
12791, dosar 4 

Anexa 3 


Situaţia operativă întocmită de Inspectoratul Judeţean Gorj 
al Ministerului de Interne referitoare la oraşul Rovinari — 
18 octombrie 1981 


- Amenzi aplicate 2 
4 -= pr.verbale şi val... 
- amenzi pe loc 
— Mandate executate . 


Sursa: Arhiva Ministerului Internelor şi Reformei Administrative, fond DOMO, inventar 12791, dosar 4 


RELAŢIA DINTRE PUTEREA 
RELIGIOASA ŞI CEA POLITICA 


Gabriel Catalan 


Consideraţii şi documente privind elitele 
clericale ortodoxe din România comunistă 
(studiu de caz: ierarhul Sebastian Rusan) 


În istoria românească, sunt bine cunoscute relaţiile de colaborare dintre puterea laică şi cea 
religioasă, în ţara noastră - la fel ca în toată lumea ortodoxă - existând o tradiţie seculară 
de supunere a ierarhiei ortodoxe faţă de puterea de stat şi chiar o confuzie intenţionat 
cultivată între stat şi Biserică sau între naţional, etnic şi confesional. 

Însă era comunistă a însemnat apogeul acestui tip de raporturi de sorginte bizantină, 
comuniştii români începând acţiunile de epurare a clerului, inclusiv a unor ierarhi ai 
Bisericii Ortodoxe Române (BOR), încă de la preluarea puterii politice, la 6 martie 1945. 
De exemplu, au fost forţaţi să se retragă: mitropolitul Olteniei, Nifon Criveanu, la 
20 aprilie 1945; mitropolitul Bucovinei, Tit Simedrea, la 30 iunie 1945; mitropolitul 
Moldovei, Irineu Mihălcescu, la 16 august 1947; episcopul Dunării de Jos (Galaţi), 
Cosma Petrovici, şi episcopul de Roman, Lucian Triteanu, în august 1947; episcopul 
Armatei, Partenie Ciopron, în august 1948, prin desfiinţarea Episcopiei Armatei ; episcopul 
de Huşi, Grigorie Leu, prin desfiinţarea Eparhiei de Huşi şi contopirea ei cu cea de 
Roman, în februarie 1949; episcopul de Oradea, Nicolae Popoviciu, în octombrie 19501. 

Astfel, guvernul comunist condus de Petru Groza a impus înlocuirea unor înalţi clerici 
ortodocşi cu prelați de încredere, apropiaţi ai principalilor lideri comunişti (vezi, de exem- 
plu, relaţia preotului loan Marina, viitorul patriarh, cu liderul suprem al PCR, Gheorghe 
Gheorghiu-Dej), cu scopul de a controla BOR şi de a o folosi în propaganda politico-ideo- 
logică, mai cu seamă pentru cucerirea şi menţinerea puterii prin controlarea şi influențarea 
unor largi categorii de cetăţeni. 

Din aceste motive, pentru a obţine o funcţie bisericească sau pentru a o păstra, mulţi 
clerici au devenit delatori/securişti, colaborând ca informatori sau chiar ca agenţi (surse, 
ofiţeri sub acoperire, agenţi de influenţă, gazde ale caselor conspirative, persoane de 
sprijin, rezidenţi) ai aparatului comunist de represiune şi dezinformare. 

De altfel, promovarea în funcţii de răspundere a unor prelați simpli, chiar marginali 
(unii chiar fără să fi fost monahi, aşa cum cerea tradiţia răsăriteană, alţii având o pregătire 
teologică şi intelectuală extrem de modestă), dar foarte ataşaţi „noului regim democrat” 


1. Paul Caravia, Virgiliu Constantinescu, Flori Stănescu, The Imprisoned Church. Romania 1944-1989, 
The National Institute for the Study of Totalitarianism, Bucureşti, 1999, pp. 26-33. 

(regimul comunist), deşi uneori aveau „un trecut politic pătat”! şi deseori erau legaţi prin 


relaţii de înrudire sau prietenie cu nomenclatura partidului-stat, a reprezentat principala 
metodă de preluare a controlului asupra BOR de către PCR/PMR. 

Trebuie precizat faptul că şi trecutul compromiţător (mai ales din punct de vedere 
politic) al unor prelați a fost folosit de comunişti pentru a-i şantaja şi manipula, controlând 
astfel şi conducând, de fapt, BOR. În acest sens, pot fi amintite cunoscutele simpatii şi 
activităţi legionare/de extremă dreapta ale multor ierarhi ortodocşi, printre care: Nicolae 
Bălan, mitropolitul Ardealului (1920-1955); patriarhul Justinian Marina (1948-1977); 
Sebastian Rusan, mitropolitul Moldovei (1950-1956) ; Firmilian Marin, mitropolitul Olteniei 
(1947-1972); Iustin Moisescu, mitropolit al Ardealului (1955-1956), al Moldovei (1957- 
-1977) şi apoi patriarh (1977-1986) ; episcopii-vicari patriarhali Antim Nica Târgovişteanu 
(1950-1973), care a ajuns apoi arhiereul Galaţiului (1973-1995) ; Teoctist Arăpaşu Boto- 
şăneanul (1950-1962), care a ajuns în cele din urmă patriarh între 1986 şi 2007, după ce 
a fost succesiv episcop de Arad (1962-1973), mitropolit al Olteniei (1973-1977), mitropolit 
al Moldovei (1977-1986); episcopul de Oradea Valerian Zaharia (1951-1969); Chesarie 
Păunescu, episcop al Tomisului (1944-1950) şi apoi al Dunării de Jos (1950-1973); 
Partenie Ciopron, episcop al Armatei (1937-1948), pensionat în august 1948, dar „reciclat” 
ulterior şi numit episcop de Roman (1961/1962-1978); Iosif Gafton, episcop de Argeş 
(1944-1949), devenit episcop al Argeşului şi Râmnicului (1949-1984) ; Antim Anghelescu, 
episcop de Buzău (1944-1979). 

De asemenea, foarte mulţi clerici din eşalonul secund împărtăşeau aceleaşi convingeri 
politice extremiste şi naţionaliste, fiind adesea recrutaţi şi promovați în importante funcţii 
ecleziastice, inclusiv în rândul chiriarhilor. Dintre aceştia, îi amintim doar pe câţiva, ale căror 
nume sunt mai cunoscute: Antonie Plămădeală, mitropolit al Ardealului (1982-2005) ; 
Nestor Vornicescu, mitropolit al Olteniei (1978-2000) ; Nicolae Corneanu, mitropolit al 
Banatului din 1962; Bartolomeu Anania, arhiepiscop de Cluj din 1993 şi mitropolit al 
celei mai mari părţi din Ardeal din 2006 ; arhimandriţii Ghenadie Floare, Gherasim Bica, 
David Glăvan, Benedict Ghiuş, Sofian Boghiu, Arsenie Papacioc, Sandu Tudor, Roman 
Braga, Felix Dubneac, Mina Dobzeu, Ioasaf Popa şi Grigorie Băbuş; preoţii-profesori 
Liviu Stan, Spiridon Cândea, Dumitru Fecioru, Teodor Bodogae, Constantin Galeriu, 
Dumitru Stăniloae şi diaconul profesor Gheorghe Moisescu’. 


1. ANIC, fond Ministerul Afacerilor Interne - Direcţia Generală a Poliţiei, dosar 75/1946, ff. 379- 
-416 ; dosar 78/1946, f. 232; dosar 88/1947, f. 87. 

2. ASRI, fond Documentar, dosar 909, ff. 510-513; dosar 2310, ff. 284-285; dosar 2488, ff. 
166-167, 172-175; dosar 7755, vol. 3, ff. 61, 99, 103, 211, 239; dosar 7755, vol. 7, ff. 28-29, 
45; ANIC, Ministerul Afacerilor Interne - Direcţia Generală a Poliţiei, dosar 75/1946, ff. 34, 91, 
161-162, 222, 311, 345, 379-416, 415, 426; dosar 76/1946, ff. 11, 19, 80-81; dosar 77/1946, 
ff. 14, 63, 110, 167; dosar 78/1946, ff. 1, 34, 121, 154, 190-191, 232; dosar 88/1947, ff. 3, 27, 
30, 41, 43, 53-54, 71; Zigu Ornea, Anii treizeci. Extrema dreaptă românească, Edituta Fundaţiei 
Culturale Române, Bucureşti, 1995, p. 310; cf. Cristina Păiuşan, „Politica patriarhilor României 
şi «colaboraţionismul» cu organele statului”, în Analele Sighet, vol. 7, Anii 1949-1953 : Mecanis- 
mele terorii, Fundaţia Academia Civică, Bucureşti, 1999, pp. 115-116; Gabriel Catalan, „Aspecte 
ale rebeliunii legionare în cartierul Antim din Bucureşti”, Anuarul Institutului Român de Istorie 
Recentă : Despre Holocaust şi comunism, vol. I, 2002, Editura Polirom, Iaşi, 2003, pp. 144, 146, 
149, 151. 

3. ANIC, fond Ministerul Afacerilor Interne - Direcţia Generală a Poliţiei, dosar 75/1946, ff. 
153-154, 165-166, 209, 269, 311, 401-407, 430; dosar 76/1946, ff. 177, 246, 263; dosar 77/ 
1946, ff. 6, 206, 389; dosar 78/1946, ff. 1, 103, 119, 154, 167; dosar 88/1947, ff. 72-73; ASRI, 
fond Documentar, dosar 2488, ff. 692, 696-697; dosar 7755, vol. 7, ff. 28-29, 34-35, 37-41, 
43-45, 86-88, 94-96, 98-101. 

S-a format astfel un sistem ecleziastic de tip clientelar, relaţiile dintre ierarhia comunistă 
şi cea ortodoxă unindu-i pe toţi protagoniştii într-un singur mare clan, nomenclatura, în 
pofida unor incidente sau neînţelegeri minore şi temporare ori a părerilor critice nemăr- 
turisite sau abia şoptite în intimitate de către unii ierarhi, cauzate exclusiv de interesele 
personale sau de grup intrate în divergență în unele momente, dar prezentate, în mod vădit 
exagerat, ca dovezi ale rezistenţei ori ale colaborării „raţionale”, limitate, negociate a 
ierarhilor BOR cu regimul comunist de către unii istorici (ortodocşi) de astăzi care fie 
adoptă tonul evaziv, aparent neutru şi ultraprudent sub pretextul „obiectivităţii”, fie fac 
apologia făţişă a ierarhiei de ieri şi de azi a BORI. 

Cel mai bun exemplu îl constituie însuşi „patriarhul roşu”, cum inspirat a fost supra- 
numit în epocă Justinian Marina, cel care din simplu preot de mir în Râmnicu Vâlcea a 
devenit patriarh în 1948, prin voinţa regimului comunist, după ce Gheorghe Gheorghiu-Dej 


1. Radu Ciuceanu, Cristina Păiuşan, Biserica Ortodoxă Română sub regimul comunist, vol. I 
(1945-1958), Institutul Naţional pentru Studiul Totalitarismului, Bucureşti, 2001 ; Cristian Vasile, 
Biserica Ortodoxă Română în primul deceniu comunist, Curtea Veche, Bucureşti, 2005; idem, 
„Rezistenţa ierarhiei ortodoxe în faţa presiunilor politice în anii 1946-1948”, în Arhivele totalitaris- 
mului, nr. 3-4, 2004, pp. 18-27; George Enache, Ortodoxie şi putere politică în România contemporană. 
Studii şi eseuri, îndeosebi studiile „Patriarhul Justinian şi «apostolatul social»”, pp. 15-156, şi 
„Episcopul Antim Nica şi poziţia sa faţă de relaţiile stat-Biserică în România comunistă”, 
pp. 280-296, Editura Nemira, Bucureşti, 2005, pp. 15-296; idem, „Amestecul puterii politice în 
alegerea ierarhilor BOR”, Arhivele rotalitarismului, nr. 1-2/2004, pp. 7-32; idem, „Puterea 
politică şi Biserica Ortodoxă Română. Consideraţii istorice”, Rost, anul I, nr. 8, octombrie 2003, 
pp. 25-30, şi nr. 9, nov. 2003, pp. 27-32; idem, „Statul şi Biserica Ortodoxă Română în anii 
«democraţiei populare»”, Dosarele istoriei, nr. 9, 2003, pp. 11-21; Adrian Nicolae Petcu, „Securi- 
tatea şi cultele în 1949”, în Partidul, Securitatea şi cultele. 1945-1989, Editura Nemira, Bucureşti, 
2005, pp. 124-222 ; idem, „Biserica Ortodoxă Română în timpul Patriarhului Justinian”, Dosarele 
istoriei, nr. 11, 2002, pp. 38-48; Adrian Nicolae Petcu, „Mitropolitul Sebastian Rusan, finul lui 
Petru Groza, dar şi duşmanul comuniştilor”, Rost, anul I, 2003, nr. 10-11, pp. 45-48; Adrian 
Gabor, Adrian Nicolae Petcu, „Biserica Ortodoxă Română şi puterea comunistă în timpul Patriarhu- 
lui Justinian”, Anuarul Facultăţii de Teologie Ortodoxă a Universităţii Bucureşti, anul II, Bucureşti, 
2003, pp. 93-154; George Enache, Adrian Nicolae Petcu, „Biserica Ortodoxă Română şi Securita- 
tea. Note de lectură”, în Zoralitarism şi rezistență, teroare şi represiune. Studii, CNSAS, Bucureşti, 
2001, pp. 108-136; Mihai Pelin, „Faţa necunoscută a Patriarhului Justinian Marina”, Vestitorul 
ortodoxiei, anul XI, nr. 221-222, 15 martie 1999, p. 2; Gheorghe Vasilescu, „Patriarhul Justinian 
Marina, un apostol al Bisericii şi neamului românesc”, Vestitorul ortodoxiei, an XII, nr. 264-265, 
15 martie 2001, pp. 3-5, nr. 266-267, 15 aprilie 2001, pp. 4-5, nr. 268-269, 15 mai 2001, p. 8, 
nr. 270, iunie 2001, p. 7, nr. 273-274, august 2001, p. 6; Mircea Păcurariu, Istoria Bisericii 
Ortodoxe Române, vol. III, Editura Institutului Biblic şi de Misiune al Bisericii Ortodoxe Române, 
Bucureşti, 1994; idem, „Şi-a făcut Biserica datoria ?”, Vestitorul ortodoxiei, anul II, nr. 7-8, 
1-30 aprilie 1990, p. 5; loan Dură, „Mărturii despre patriarhul Justin”, Glasul Bisericii, anul 
XLV, 1990, nr. 3-4, pp. 113-116; idem, Din istoria Bisericii Ortodoxe Române a anilor 1945-1989. 
Evidente şi realităţi din viaţa acesteia, Editura Ramida, Bucureşti, 1994; idem, Monahismul 
românesc în anii 1948-1989, Editura Harisma, Bucureşti, 1994 ; idem, Pătimirea Bisericii Ortodoxe 
Române (1945-1989), Editura Ramida, Bucureşti, 1994; idem, „Ierarhi ai Bisericii Ortodoxe 
Române îndepărtați din scaun şi trimişi în recluziune monastică de către autorităţile comuniste în 
anii 1944-1981”, Altarul Banatului, serie nouă, anul XIII, 2002, nr. 10-12, pp. 34-56; Constantin 
Buchet, „Bisericile naţionale şi procesul de comunizare în Europa de Est. 1944-1947”, Arhivele 
totalitarismului, nr. 1, 1998, pp. 22-29; Gheorghe Onişoru, „Atitudini politice ale clerului din 
România. 1944-1948”, Arhivele totalitarismului, nr. 2-3, 1997, pp. 51-56; Dumitru Şandru, 
„Biserica din România. 1944-1948”, Arhivele totalitarismului, nr. 1, 1998, pp. 210-228; Radu 
Preda, „Rezistenţa anticomunistă”, Renaşterea, anul VI, 1995, nr. 11, p. 5. 

2. Gabriel Catalan, „Înscăunarea patriarhului Justinian”, în Analele Sighet. Anul 1948 — instituţionali- 
zarea comunismului, vol. 6, Fundaţia Academia Civică, Bucureşti, 1998, pp. 706-711. 

avusese grijă ca loan Marina să avanseze rapid în ierarhia BOR, fiind succesiv ales 
episcop-vicar mitropolitan de Iaşi (1945) şi mitropolit al Moldovei (1947), în urma unei 
campanii de acuzaţii şi persecuții la adresa ierarhului ieşean Irineu Mihălcescu, care a fost 
forţat să se retragă din scaunul mitropolitan în august 1947. 


La 30 iulie 1945, Sfântul Sinod al Bisericii Ortodoxe Române I-a ales arhiereu-vicar al Mitropo- 
liei Moldovei şi Sucevei. Tuns în monahism la mănăstirea Cetăţuia sub numele de Justinian, la 
12 august 1945 a fost hirotonit arhiereu în catedrala mitropolitană din Iaşi, cu titlul de 
Vasluianul. În calitate de arhiereu-vicar a organizat asistenţa socială în cuprinsul Arhiepiscopiei 
Iaşilor, necesară în împrejurările grele de după război şi în cursul secetei ce bântuia atunci în 
Moldova. În august 1947, în urma retragerii din scaun a mitropolitului Irineu Mihălcescu, s-a 
încredinţat arhiereului Justinian conducerea Arhiepiscopiei Iaşilor, ca locţiitor de arhiepiscop 
şi mitropolit, iar în noiembrie 1947 a fost ales mitropolit al Moldovei, fiind învestit şi înscăunat 
în decembrie 1947, în cadrul festivităților tradiţionale. În urma morţii patriarhului Nicodim 
Munteanu (27 februarie 1948), mitropolitul Justinian a devenit locţiitor de patriarh. La 24 mai 
1948, Colegiul Electoral l-a ales în scaunul de Arhiepiscop al Bucureştilor, Mitropolit al 
Ungrovlahiei şi Patriarh al Bisericii Ortodoxe Române, fiind înscăunat la 6 iunie 19481. 


Un traseu similar a avut preotul Sebastian Rusan, care a urcat şi el foarte repede treptele 
ierarhiei ecleziastice, ajungând protopop de Satu Mare (iulie 1945), locţiitor de episcop al 
Maramureşului (octombrie 1946), episcop de Sighet/Maramureş (noiembrie-decembrie 
1947) şi, concomitent, pentru scurtă vreme, locotenent de episcop la Râmnicu Vâlcea 
(1948-1949), iar în final mitropolit al Moldovei (martie 1950. 

Să detaliem modul în care Sebastian Rusan a devenit din episcop de Maramureş mitropolit 
de Iaşi, ascensiunea sa anterioară fiind relatată în autobiografia pe care o reproducem mai 
jos. În septembrie 1948, Sebastian Rusan devenea arhiepiscop al Sucevei şi Maramureşului 
prin desfiinţarea Episcopiei de Maramureş şi unificarea ei cu Arhiepiscopia Sucevei şi 
Rădăuţilor (cum se numea din mai 1947 fosta Mitropolie a Bucovinei, cu sediul la Suceava), 
iar la 25 martie 1950 a fost învestit şi înscăunat mitropolit al Moldovei, după ce Adunarea 
Naţională Bisericească hotărâse la 26 februarie 1950 desfiinţarea Arhiepiscopiei Sucevei şi 
Maramureşului şi contopirea ei cu Arhiepiscopia Iaşilor“. EI l-a înlocuit la Iaşi pe Justinian, 
care a fost adus în mai-iunie 1948 pe scaunul patriarhal de la Bucureşti”, dar care a continuat 
să asigure şi conducerea Mitropoliei Moldovei, prin intermediul vicarului Teoctist Arăpaşu 
(1948-1950) rămas la IaşiS, după moartea patriarhului Nicodim Munteanu (27 februarie 
1948) şi a mitropolitului de drept al Moldovei, Irineu Mihălcescu (3 aprilie 1948)”. 


1. Mircea Păcurariu, Istoria Bisericii Ortodoxe Române, manual pentru seminariile teologice, Editura 
Institutului Biblic şi de Misiune al Bisericii Ortodoxe Române, Bucureşti, 1987, pp. 399-400. 

2. ANIC, fond Ministerul Afacerilor Interne - Direcţia Generală a Poliţiei, dosar 75/1946, f. 443. 

3. M. Păcurariu, Istoria Bisericii Ortodoxe Române, ediţia a doua, vol. 3, Secolele XIX şi XX, Editura 
Institutului Biblic şi de Misiune al Bisericii Ortodoxe Române, Bucureşti, 1994, pp. 442, 492, 543, 
548, 560. 

4. Ibidem, pp. 442, 548. 

G. Catalan, Înscăunarea..., pp. 706-707. 

6. Numit de patriarhul Justinian la sfârşitul anului 1948 în locul arhiereului Valerie Moglan, care a 
fost pensionat, Teoctist Arăpaşu era „omul de încredere al patriarhului” - vezi ASRI, fond 
Documentar, dosar 7755, vol. 3, f. 99; ANIC, fond Ministerul Afacerilor Interne - Direcţia 
Generală a Poliţiei, dosar 77/1946, ff. 11, 21, 140; dosar 78/1946, f. 64, 218; dosar 88/1947, 
f.109; cf. C. Păiuşan, op. cit., p. 116; P. Caravia, V. Constantinescu, F. Stănescu, op. cit., p. 31. 

7. M. Păcurariu, Istoria Bisericii Ortodoxe Române, ediţia a doua, vol. 3, pp. 485, 535, 543. 

Există voci care acuză faptul că aceste două personalităţi bisericeşti, patriarhul Nicodim 
şi mitropolitul Irineu (care i-ar fi urmat, după tradiţie, lui Nicodim în scaunul patriarhal), 
au murit în condiţii cel puţin suspecte!, dar fără să sublinieze că interesul diriguitorilor 
comunişti de atunci era eliminarea acestor bătrâni ierarhi tocmai pentru ca în fruntea BOR 
să poată fi instalaţi aceşti clerici colaboraţionişti ai comuniştilor, Justinian Marina şi 
Sebastian Rusan, avându-i ca protectori pe Gheorghiu-Dej şi Petru Groza?. 

Sebastian Rusan, ca şi loan Marina, a fost călugărit cu puţin timp înainte de a primi 
arhieria, el fiind doar preot de mir ; devenit văduv în urma decesului soţiei, ca şi în cazul 
lui I. Marina, el avea nu mai puţin de 17 copii, spre deosebire de Justinian (loan) Marina, 
care avea numai doi’. 

Cum s-a ajuns în situaţia ca BOR să fie condusă de astfel de clerici? ! Documentul pe 
care-l prezentăm în continuare va lămuri această întrebare oarecum retorică. Sebastian Rusan 
a devenit numărul doi în ierarhia ortodoxă datorită calităţii sale de fin al lui Petru Grozaf, 
iar I. Marina a ajuns patriarh tocmai datorită relaţiilor sale personale de amiciţie cu Gheorghe 
Gheorghiu-Dej, pe care l-a şi găzduit în 1944, după evadarea din lagărul de la Târgu Jiu, 
în casa lui din Râmnicu Vâlcea, pe când era parohul bisericii Sfântul Gheorghe din acel oraş”. 

Chiar şi mitropolitul Ardealului, Nicolae Bălan, în ciuda unor mici divergențe (inerente, 
de altfel, în mai toate cazurile), a colaborat foarte strâns cu regimul comunist, un rol 
important în această privinţă avându-l înrudirea sa cu premierul (pro)comunist Petru 
Groza, a cărui nepoată (fata fratelui său din Târgu Mureş, dr. Victor Groza) se căsătorise 
în noiembrie 1948 cu nepotul mitropolitului“. 

De asemenea, episcopii vicari patriarhali ai lui Justinian Marina aveau prieteni şi 
protectori printre nomenclaturiştii momentului: Antim Nica Târgovişteanu, fost episcop 
de Ismail şi Cetatea Albă în timpul lui Antonescu şi director al Institutului Teologic 
Ortodox din Bucureşti, apoi secretarul Sfântului Sinod, era protejatul lui Radu Roşculeţ, 
fost ministru al Cultelor, şi al lui Costică Ignat, fost prefect tătărescian de Galaţi, prietenul 
lui Miron Constantinescu şi naşul de hirotonisire al lui Justinian Marina”, iar Teoctist 


1. Cristian Vasile, Biserica Ortodoxă Română în primul deceniu comunist..., pp. 21, 120-129, 151, 
156 ; idem, „Rezistenţa antisovietică în România (1944-1948). Clerici şi ierarhi”, Destin românesc. 
Revistă de istorie şi cultură, nr. 3, 2000, p. 134; idem, „Politica religioasă a PCR”, Ziarul de 

Arăpaşu Botoşăneanul, „cunoscut pentru sentimentele sale democratice” şi „un element cu 
pregătire şi încadrat încă din anul 1945 în partidul claselor muncitoare”, era susţinut de 
prietenii săi dr. Vasile Mârza, lider al PCR/PMR Iaşi şi ministru al Sănătăţii, şi generalul 
Constantin Vasiliu-Răşcanu de la Iaşi, fiind „un colaborator intim al patriarhului Justinian 
încă de pe vremea când era la laşi”!. 

Dar aceste promovări nu erau datorate numai unor astfel de „capricii ale sorţii”?, cum 
încercau să ne convingă unii comentatori ai istoriei relativ recente a BOR, care probabil 
resimt încă nostalgia vremurilor apuse (oare? !), când guvernul şi Sfântul Sinod erau 
aproape mereu în consens, conlucrând la distrugerea societăţii civile româneşti, inclusiv a 
celorlalte culte şi mai ales a catolicismului. 

O explicaţie mult mai complexă constă în cultivarea oportunismului, lichelismului şi 
carierismului de către puterea comunistă, precum şi în lipsa unei minime demnități morale, 
a unei rezistenţe anticomuniste reale şi, în ultimă instanţă, a unei atitudini creştine veritabile 
a ierarhilor ortodocşi. 

Acestea sunt principalele cauze ale colaborării cvasipermanente şi cvasitotale a ierarhiei 
ortodoxe române cu regimul comunist, pe fondul relaţiilor simfonice tradiţionale ale ortodo- 
xiei cu statul şi al supremaţiei incontestabile a URSS în Europa de Est, fenomene istorice 
magistral expuse şi demonstrate de Pedro Ramet” şi Sabrina P. Ramet“, precum şi de isto- 
ricul belgian Olivier Gillet în a sa teză de doctorat din 1995 (L'Église orthodoxe et l'État 
communiste roumain (1948-1949). Étude de l'idéologie de l’Église orthodoxe : entre 
traditions byzantines et national-communisme), publicată în 1997 sub egida Universităţii 
Libere din Bruxelles cu titlul Religion et Nationalisme. L'ideologie de l’Église orthodoxe 
roumaine sous le regime communiste şi a cărei traducere în limba română a fost publicată 
în 2001 la Editura Compania. 

Cazul Sebastian Rusan este emblematic pentru întreaga ierarhie ortodoxă. Activitatea 
sa, ca a oricărui ierarh ortodox al epocii, a fost permanent concentrată asupra priorităţilor 
politico-propagandistice ale regimului comunist. Astfel, în pastoralele, predicile şi cuvân- 
tările sale” a elogiat neîncetat politica internă şi externă a guvernului comunist, insistând 
mai ales asupra politicii agrare (îndemnurile repetate către ţărani pentru predarea cotelor 
de produse agricole şi alimentare la stat şi pentru executarea la timp a lucrărilor agricole)? 
şi a alianţei RPR cu URSS, „ţara păcii”. Iată, de exemplu, viziunea mitropolitului Rusan 
despre ziua de 23 august 1944: „piatra de hotar ce desparte lumea veche a exploatării 
omului de către om de lumea cea nouă a cuceririlor şi marilor realizări ale poporului mun- 
citor”, „ziua în care poporul muncitor şi-a făurit independenţa şi suveranitatea naţională”, 
„marea sărbătoare a omului nou”, „ziua eliberării patriei de sub jugul fascisto-hitlerist de 


1. ANIC, fond Ministerul Afacerilor Interne - Direcţia Generală a Poliţiei, dosar 75/1946, ff. 163, 
272 ; dosar 78/1946, f. 217; dosar 88/1947, f. 35. 

4. Sabrina P. Ramet, „Church and State in Romania before and after 1989”, în Henry F. Carey (ed.), 

5. Majoritatea reunite în Osteneli chiriarhale, Editura Centrului Mitropolitan, Iaşi, vol. I, 1954. 

6. Vezi „Îndemnuri la împlinirea campaniei agricole”, în Osteneli..., pp. 442-454; Gh. Burluşanu, 
„O datorie patriotică de seamă: îndeplinirea la timp a muncilor agricole de toamnă”, Biserica 
Ortodoxă Română, nr. 8/1954, pp. 875-880; idem, „Dezvoltarea agriculturii e o îndatorire a 
întregului popor. Clerul BOR sprijină măsurile luate de conducerea statului”, BOR, nr. 10, 1954, 
pp. 1066-1077; Teodor N. Manolache, „O îndatorire de mare cinste pentru preoţii bisericii 
noastre : sprijinirea muncilor agricole de primăvară”, BOR, nr. 3-4, 1955, pp. 325-329. 

către armatele victorioase ale marii noastre prietene, Uniunea Sovietică”. Iată şi viziunea 
sa în privinţa regimului comunist şi a rolului BOR: 


Statul nostru, al regimului de democraţie populară, garantează libertatea exercitării cultelor 
religioase, dând posibilitatea ca fiecare cult, în locaşurile lui de închinare, să-şi exercite cultul 
respectiv, în deplină libertate. [...] Preoţimea îşi cunoaşte rolul ei social şi conlucrează armonios 
cu reprezentanţii puterii de stat la întărirea şi înfrumusețarea Patriei noastre, a RPR. Preoţii 
sunt purtători de har în faţa sfintelor Altare, dar şi cetăţeni loiali ai Statului nostru. În lupta 
pentru apărarea păcii, ei se află în primele rânduri, conduşi de ierarhia superioară bisericească. 
Pilda dată de IPS Patriarh Justinian şi de toţi membrii Sfântului Sinod este grăitoare în această 
privinţă. Decoraţiile ce stau pe pieptul unora dintre ierarhi, ca o răsplătire morală şi concretă 
din partea conducătorilor Patriei noastre, ilustrează meritul preoţimii în lupta pentru apărarea 
păcii. lar apărarea păcii cuprinde toate manifestările de viaţă socială: pe tărâm cultural, 
administrativ şi economic. Asigurând bunăstarea, munca şi ordinea în ţara noastră, contribuim 
la cauza păcii în lume. [...] Toate acestea dovedesc că în regimul de democraţie populară BOR 
are cele mai prielnice condiţii de dezvoltare şi misionarism. [...] Pentru toate aceste motive de 
ordin patriotic şi bisericesc, Biserica Ortodoxă din Moldova, prin glasul smereniei mele, aduce 
cuvânt dle slăvire zilei de 23 august 1954, când se împlineşte un deceniu de la eliberarea Patriei 
noastre. 


S. Rusan a fost unul dintre agenţii propagandistici de marcă ai regimului comunist, 
participând activ la întruniri naţionale şi internaţionale organizate în „apărarea păcii” : 
Mişcarea pentru Apărarea Păcii din RPR, Congresul Partizanilor Păcii din RPR, Congresul 
Mondial al Partizanilor Păcii, Consiliul Mondial al Partizanilor Păcii, conferințele panorto- 
doxe şi interconfesionale de la Moscova şi din RPR etc.? 

În acest sens, prezentăm câteva mostre din gândirea sa : 


Ca păstor duhovnicesc al drepteredincioşilor din Moldova care au fost atât de greu loviți în 
cursul ultimului război dezlănţuit de imperialiştii germani, ca ierarh al Bisericii Ortodoxe care 
osândeşte agresiunea şi jaful şi binecuvântează pacea şi munca, protestez cu hotărâre împotriva 
reînarmării Germaniei occidentale şi pregătirii unui nou război. Totodată, salut cu bucurie şi 
cu încredere Declaraţia guvernelor europene care au participat la conferinţa de la Moscova, 
declaraţie care arată singura cale dreaptă spre înlăturarea primejdiei unui nou război şi 
asigurarea păcii în Europa şi în lumea întreagă. Socotesc de a mea datorie să arăt că orice fiu 
al Bisericii Ortodoxe care urmează întru totul învăţăturile Mântuitorului are datoria sfântă de 
a sprijini hotărârile conferinţei statelor europene pentru asigurarea păcii şi securităţii în 
Europa, deoarece însuşi Hristos a poruncit urmaşilor săi să fie ziditori ai păcii. Învățătura 
Bisericii Ortodoxe osândeşte războiul de cotropire, dar recunoaşte sfinţenia şi dreptatea luptei 
pentru apărare. [...] De aceea, duşmanii păcii trebuie înfrânți atunci când ar încerca să 
dezlănţuie furtuna. Şi uriaşele forţe ale păcii pot s-o facă dacă toţi cei ce iubim pacea vom fi 
strâns uniţi în jurul steagului păcii, înălţat şi purtat cu cinste şi vrednicie de Uniunea Sovietică. 
Aceasta este credinţa mea nezdruncinată şi acesta este îndemnul părintesc pe care-l fac tuturor 
clericilor şi credincioşilor mei’. 


1. Sebastian Rusan, „Un deceniu de eră nouă. 23 August 1944 - 23 August 1954”, Mitropolia 

Porcescu, „Înalt Prea Sfinţitul Mitropolit Sebastian, crainic al Bisericii Ortodoxe Române peste 

3. S. Rusan, „Poporul nostru vrea Pace, dar va şti la nevoe să-şi apere marile sale cuceriri! Duşmanii 
păcii trebuie înfrânți”, România liberă, nr. 3170, 12 decembrie 1954, apud. MMS, nr. 12, 1954, 

Acest discurs nu era singular, ci se încadra în tipologia limbii de lemn uzitată de toată 
ierarhia BOR : 


Dar nu putem să nu ridicăm glas de împotrivire faţă de uneltirile conducătorilor acelor 
neamuri care pun la cale reînvierea militarismului german, fie ei englezi, americani sau 
francezi. [...] Ideea liniştii, păcii şi securităţii colective în Europa va birui, căci forţa morală 
care însufleţeşte jumătate din populaţia planetei noastre nu poate fi cu nimic înfrântă. [...] Sub 
faldurile uriaşei Mişcări pentru pace, în care s-a înrolat şi poporul nostru, alături de popoarele 
celor mai mari ţări din lume - China şi Rusia -—, nu se ascunde nici teama, nici laşitatea, ci 
dragostea omului pentru semenii săi, pentru fericirea şi bunăstarea lor. Acestea trebuie apărate 
împotriva oricăror silnicii. Precum în trecut, aşa şi mâine de va fi nevoie, poporul nostru va 
şti să-şi apere mormintele strămoşilor, ogoarele roditoare ale patriei, munţii şi pădurile, 
atelierele şi uzinele, aşezămintele de cultură şi sfintele biserici străbune. Domnul puterilor va 
fi cu noi. Încrederea noastră în biruinţa păcii este neclintită!. 

„„.în aceste zile în care unii cârmuitori de state din Apusul Europei şi America - prin uneltirile 
lor împotriva păcii dăruită de Dumnezeu - slujesc vrăjmaşului neamului omenesc, voi aţi fugit 
de rău şi v-aţi alipit de bine?. 

Ne întristează mult — mai ales în aceste slăvite zile ale Învierii Domnului — când vedem pe unii 
conducători de popoare din Apusul Europei şi din cele două Americi că plănuiesc să topească 
vieţile omeneşti şi bunurile adunate cu străduinţe de veacuri, prin focul armelor atomice”. 


Toată această „mişcare mondială pentru apărarea păcii” era de fapt creaţia şi instru- 
mentul KGB-ului, la care colaborau autorităţile civile, militare şi bisericeşti din toate 
„ţările de democraţie populară”. Colaboraţionismul clerului BOR în această problemă 
primordială a propagandei comuniste interne şi externe rezultă şi din declaraţia dată la 
16 iulie 1951 de către preşedintele Sfântului Sinod, patriarhul Justinian : 


Mai mult de 80% din clerul BOR s-a încadrat în Comitetele de Luptă pentru Pace, activând cu 
toată sinceritatea şi conştiinciozitatea pentru întărirea frontului păcii, iar noi urmărim cu 
atenţie această acţiune importantă, încurajând şi evidențiind pe cei harnici şi de bună credință’. 


Lăudând activitatea propagandistică clericală în aceeaşi chestiune, Petre Constantinescu- 
-laşi, vicepreşedinte al Comitetului Permanent pentru Apărarea Păcii din RPR, declara 
în 1954: 


Din totalul de 2 135 de preoţi din Arhiepiscopia Bucureştilor, sunt: în Comitetul Permanent 
1 preot, în Comitetul Capitalei 1 preot, în comitetele regionale 3 preoţi, în comitetele raionale 
37, în comitetele locale 2 093. Din aceşti 2 093, sunt 31 preşedinţi, 41 vicepreşedinţi, 
119 secretari”. 


1. Pastorala de Crăciun din 1954 a lui Justinian, apud T.N. Manolache, „Înfăptuiri în lupta pentru 
pace în anul 1954”, BOR, nr. 1-2, 1955, p. 36. 

În acest context, mitropolitul Rusan, al doilea în rang în ierarhia BOR, a fost, ca toţi 
ceilalţi arhierei, un promotor al cultului personalităţii în interiorul BOR. Cu ocazia 
aniversării a cinci ani de la întronizarea lui Justinian ca patriarh, el îl elogia, în numele său 
şi în numele Sfântului Sinod, astfel: 


În climatul acesta al luptei împotriva primejdiei unui nou război a fost sortit să-şi încordeze 
puterea de vâslaş al BOR, către limanul liniştitor al păcii omenirii, şi IPS Patriarh Justinian. 
În epoca noastră de mari prefaceri sociale, BOR a fost trezită din rosturile ei liniştite ale 
ritualisticii cultice şi dinamizată spre un apostolat social, având ca ţel central apărarea păcii. 
Trezitorul, veghetorul şi îndrumătorul comunităţii religioase ortodoxe române la acţiunea de 
apărare a păcii este Înalt Prea Fericitul Patriarh Justinian!. 

Vorbirea, scrisul şi fapta Patriarhului nostru se împlinesc zilnic cu cauza păcii, Înalt Prea 
Sfinţia Sa devenind nu numai promotor, dar şi pilduitor în lupta pentru pace. [...] La marile 
realizări spirituale şi materiale pe care Patriarhul sărbătorit le-a dăruit Bisericii strămoşeşti, în 
răstimpul celor cinci ani de patriarhat, acţiunea de apărare a păcii îi aureolează întreaga 
activitate ca o cunună de lauri pusă pe capul unui „luptător pentru o cauză dreaptă şi sfântă”. 
[...] Noi, cei de azi, căutăm să urmăm calea cea dreaptă deschisă de Patriarhul nostru, să-i 
ascultăm îndrumările şi să ne dăm contribuţia la înălţarea prestigiului Bisericii şi la întărirea 
şi înflorirea Patriei noastre scumpe, RPR, după exemplul de dăruire dat de Înalt Prea Sfinţia 
Sa. [...] Biserica strămoşească să fie slăvită, iar numele Înalt Prea Sfinţiei Voastre să rămână 
peste veacuri şi milenii legat de epoca prosperității, culturii, artei, belşugului, dreptăţii şi păcii 
în ţară şi în întreaga lume. Întru mulţi ani, Înalt Prea Fericite Părinte Justinian, Patriarhul 
nostru iubit şi venerat?. 


Totodată, mitropolitul Rusan s-a bucurat la rândul său de beneficiile cultului persona- 
lităţii, similare pentru toată ierarhia BOR?. 

Problemele pastorale interne cele mai importante pentru mitropolitul Rusan, ca de 
altfel pentru întreaga ierarhie a BOR, au fost combaterea catolicismului şi a stiliştilor, în 
regiunile Maramureş, Bucovina şi Moldova existând numeroase comunităţi catolice şi 
ortodoxe de rit/stil vechi“. În Moldova şi Bucovina (Suceava) se înregistrau multe convertiri 
ale ortodocşilor la stiliști”, iar populaţia catolică (atât de rit latin, cât şi de rit grec) era 
deosebit de numeroasă şi dinamică, în Maramureş existând cel mai mare procent de clerici 
şi laici greco-catolici/uniţi, ce refuzaseră să treacă la ortodoxie sau retractaseră „revenirea” 
la BORS. 

Conferinţele în care erau înfieraţi catolicii şi stiliştii de arhiereul Rusan erau organizate 
de acesta împreună cu autorităţile centrale şi locale (prefecţii, deputaţii, primarii şi 


1. S. Rusan, „Îndrumător...”, p. 464. 

2. „Clerul şi credincioşii ortodocşi au datoria să sporească neîncetat contribuţia lor în lupta pentru 
apărarea păcii - Hotărârile Sfântului Sinod şi ale Adunării Naţionale Bisericeşti”, BOR, nr. 5-6, 
1953, pp. 579-580. 

3. Vezi MMS, nr. 9-10, 1954, cu dedicaţia „Sărbătorirea IPS Mitropolit Sebastian la împlinirea a 
şaptezeci de ani”. 

4. Vezi Osteneli..., pp. 399-422, şi colecţia revistelor bisericeşti BOR (1948-1956), Ortodoxia 
(1949-1956) şi MMS (1950-1956). 

5. Cf. S. Rusan, „Cuvânt de îndrumare către credincioşii care s-au lăsat amăgiţi de înşelători”, MMS, 
nr. 9, 1955, pp. 489-495, şi arhimandrit Ilie Cleopa, „Cuvânt de lămurire în legătură cu rătăcirile 
stiliştilor”, BOR, nr. 3-4, 1955, pp. 251-294. 

6. Ion Zubaşcu, „Desființarea Bisericii Greco-Catolice, în documentele Securităţii”, în Analele 
Sighet, vol. 6, pp. 689-690; Cristian Vasile, „Biserica Română Unită (Greco-Catolică) în primul 
an după desființare”, în Analele Sighet, vol. 7, p. 126; cf. Osteneli ..., pp. 399-416. 

secretarii de partid ai judeţelor, regiunilor şi oraşelor respective)! şi erau însoţite de măsuri 
de persecuție (supraveghere informativă, arestări, anchete, caterisiri) luate îndeosebi asupra 
clericilor catolici nereveniţi (sau care retractaseră revenirea) la ortodoxie şi a preoţilor 
stilişti, consideraţi schismatici şi eretici?. De exemplu, caterisirea? şi arestarea arhiereului 
pensionar ortodox Galaction Cordun, fostul vicar episcopal de Constanţa (Silistreanu), 
care a revenit la stilul vechi şi a devenit şeful spiritual al Bisericii Ortodoxe de stil vechi, 
cu rang de mitropolit, în 19554, ori persecutarea clericilor catolici de ambele rituri din 
Bucovina/Suceava, Maramureş şi Moldova au fost în mare măsură datorate zelului pe care-l 
manifesta Sebastian Rusan, mitropolitul ortodox al Moldovei, în slujirea intereselor parti- 
dului şi statului comunist. 

Trebuie amintit şi rolul pe care Rusan l-a jucat în pregătirea politico-spirituală a lui 
Andrei Moldovan, arhimandrit din Akron-Ohio/SUA, rămas văduv, care a fost chemat în 
ţară, tuns în monahism la mănăstirea Neamţ, hirotonit episcop la Sibiu şi trimis, după ce 
a fost reciclat câteva luni, să preia conducerea Episcopiei Misionare Ortodoxe Române în 
America, pe care a păstorit-o între anii 1950 şi 1963 (fostul episcop Policarp Moruşca, 
numit în 1935 şi aflat în ţară din 1939, a fost pensionat forţat în 1948), având ca obiectiv 
principal reunirea tuturor parohiilor ortodoxe române şi a tuturor emigranților români în 
cadrul acestei episcopii subordonate BOR, dar şi serviciilor de spionaj comuniste române 
şi sovietice, pentru care lucra sub acoperire, desfăşurând totodată acţiuni de propagandă şi 
dezinformare’. 

„Pentru merite deosebite dobândite în activitatea desfăşurată în acţiunile legate de pro- 
blema păcii”, S. Rusan a primit cea mai înaltă distincţie comunistă românească: Ordinul 
Steaua RPR, mai întâi clasa a II-a, în iunie 1953, şi apoi clasa I, în septembrie 1954, cu 
prilejul împlinirii a 70 de anif. Cu aceleaşi ocazii, „pentru merite în activitatea patriotică 
şi pentru contribuţia adusă cauzei păcii”, erau decoraţi cu acelaşi ordin şi alţi ierarhi 


1. ANIC, fond Ministerul Afacerilor Interne - Direcţia Generală a Poliţiei, dosar 75/1946, ff. 177, 
188; dosar 76/1946, ff. 122, 255. 

2. Vezi „Lucrările Sinodului Permanent. Spicuiri din procesul-verbal al şedinţei din 23 mai 1955”, 
BOR, nr. 5, 1955, p. 474. 

3. În urma scrisorii din 5 aprilie 1955 trimise, prin Tribunalul Capitalei RPR, Sfântului Sinod al 
BOR, prin care se anunţa acceptarea propunerii şi alegerii sale ca mitropolit al Bisericii Ortodoxe de 
stil vechi (vezi „Caterisirea arhiereului pensionar Galaction Cordun”, BOR, nr. 3-4, 1955, pp. 214-216), 
arhiereul Galaction Cordun a fost scos definitiv din treapta episcopală la 14 aprilie 1955 (vezi 
„Circulara nr. 5956 din 12 mai 1955 adresată protopopiatelor şi mănăstirilor din cuprinsul Sfintei 
Arhiepiscopii a Iaşilor”, MMS, nr. 5-6, 1955, pp. 367-368). 

4. „65 de ani de persecuție a Bisericii Ortodoxe Române de Stil Vechi. Octombrie 1924 - decembrie 
1989”, Editura Schimbarea la Faţă, Mănăstirea Slătioara, 1999, pp. 88-103 (pentru întreaga 
prigoană împotriva acestui cult, vezi pp. 78-136); Liviu Grigorescu, „Politica de laicizare a 
slujitorilor Bisericii şi a credincioşilor”, în Analele Sighet, vol. 7, pp. 109-110. 

5. Cf. M. Păcurariu, Istoria BOR, vol. 3, pp. 497, 566, şi Osteneli.... 

6. Vezi „Înalt Prea Sfinţitul Patriarh Justinian şi alţi reprezentanţi ai clerului ortodox au fost decoraţi 
cu ordine ale RPR”, BOR, nr. 5-6, 1953, pp. 423-431; Clerul şi credincioşii ortodocşi..., 
pp. 568-586; „Sărbătorirea Înalt Prea Sfinţitului Mitropolit Sebastian cu prilejul împlinirii a 70 de 
ani”, BOR, nr. 9, 1954, pp. 946-947; T.N. Manolache, Înfăptuiri..., p. 35; Vasile Flondor-laşi, 
Festivitatea de la Catedrala Mitropolitană din Iaşi în urma decorării Înalt Prea Sfintitului Mitropolit 
Sebastian cu Ordinul Steaua RPR, clasa a Il-a”, MMS, nr. 6, 1953, pp. 35-42; Sc. Porcescu, 
„Sărbătorirea Înalt Prea Sfintitului Mitropolit Sebastian în ziua de 22 Septembrie a.c., cu ocazia 
celei de a 70-a aniversări a zilei sale de naştere”, MMS, nr. 9-10, 1954, pp. 18-38; Teofil 
Herineanu, „«Un om la locul lui». Cuvinte la un popas”, MMS, nr. 3, 1955, pp. 81-83; 
colaboratori, „Prinos Înalt Prea Sfinţitului Sebastian cu prilejul împlinirii a cinci ani de la 
înscăunarea ca mitropolit al Moldovei şi Sucevei”, MMS, nr. 3, 1955, pp. 84-112. 

ortodocşi : patriarhul Justinian (clasa I), mitropolitul Ardealului, Nicolae Bălan (clasa a II-a) 
şi episcopul Oradei, Valerian Zaharia (clasa a III-a), la 6 iunie 1953, iar la 3 septembrie 
1954 mitropolitul Olteniei, Firmilian Marin (clasa a II-a), mitropolitul Banatului, Vasile 
Lăzărescu (clasa a III-a), episcopul Romanului şi Huşilor, fost greco-catolic, Teofil Heri- 
neanu, şi episcopul vicar patriarhal Teoctist Arăpaşu Botoşăneanul (clasa a IV-a)!. Pentru 
a sublinia cauzele, consecinţele şi importanţa acordată acestor evenimente de către cei 
decoraţi, redăm un pasaj din declaraţia unuia dintre ei pe această temă: 


Acord decorării mele semnificaţia adânc grăitoare de preţuire a contribuţiei adusă pe tărâm 
bisericesc la întărirea unităţii poporului nostru, prin consecvenţa cu care am militat o viaţă 
întreagă pentru eliberarea din cătuşele Vaticanului a credincioşilor şi clerului din Ardeal, 
căzuţi în mrejele papalității acum un sfert de mileniu. Puţine acte vor fi trezit un răsunet mai 
viu în sufletele credincioşilor şi clerului din Ardeal ca acesta, care chezăşuieşte şi confirmă în 
acelaşi timp bunele raporturi dintre Biserică şi Stat, menite să sporească încrederea în viitorul 
patriei şi dragostea faţă de conducătorii fireşti ai poporului nostru. Voi împărtăşi clerului şi 
credincioşilor ortodocşi din Ardeal sentimentele mele de nespusă bucurie, prin declaraţiile pe 
care le voi răspândi prin presa bisericească şi prin viu grai, arătând semnificaţia acestui act 
pentru întărirea dragostei de patrie şi a hotărârii de a lupta pentru apărarea păcii. De asemenea, 
socotesc, ca o datorie de onoare a mea, să sprijin orice acţiune menită să promoveze bunăstarea 
şi propăşirea patriei noastre scumpe, Republica Populară Română”. 


După doi ani de la acordarea ultimei decoraţii, prin care i se recunoşteau înaltele merite 
în edificarea socialismului şi în propaganda externă (majoritatea ierarhilor ortodocşi din 
România erau colaboratori sau chiar agenţi ai Departamentului de Informaţii Externe/ 
DIE - serviciul de spionaj al regimului comunist românesc, care era subordonat direct şi 
total celui sovietic. 


1. Vezi Înalt Prea Sfinţitul Patriarh Justinian..., pp. 423-425; Clerul şi credincioşii ortodocşi... , 
pp. 568-586 şi T. N. Manolache, Înfăptuiri..., p. 35. 

2. Declaraţia lui Nicolae Bălan, publicată în Universul, nr. 24, 15 iunie 1953, apud Înalt Prea 
Sfinţitul Patriarh Justinian... , pp. 427-428. 

3. Ion Mihai Pacepa, Orizonturi roşii. Amintirile unui general de Securitate, Editura Venus, Bucureşti, 
1992, pp. 7, 326, 328-332. Nicolae Corneanu, mitropolitul Banatului, a recunoscut formal în anul 
1997 că a colaborat cu Securitatea ; vezi I. Zubaşcu, „Înalt Prea Sfinţitul Nicolae Corneanu mărtu- 
riseşte că a colaborat cu Securitatea”, România liberă, 10 martie 1997, p. 1 şi 11. Mărturisirea sa 
nu a fost spontană, ci a fost făcută sub presiunea dezvăluirilor acuzatoare ale unor preoţi ortodocşi 
bănăţeni pe care i-a persecutat şi caterisit din motive politice sub regimul Ceauşescu ; vezi cotidianul 
timişorean Renaşterea din 8-10 ianuarie 1997, săptămânalul Academia Cațavencu, nr. 10, 1997, şi 
volumul lui Liviu Negoiţă, Biserica şi Puterea. Document, Editura Eurostampa, Timişoara, 1998. 
După acelaşi model de pseudomărturisire a colaborării cu Securitatea, arhiepiscopul Andrei Andreicuţ 
de Alba-lulia a declarat, tot în 1997, că a fost forţat prin presiuni psihice şi şantaj să semneze un 
angajament de informator ; vezi Florian Bichir, „Arhiepiscopul de Alba-Iulia, Andrei Andreicuţ, 
a recunoscut, încă din 1997, că a colaborat cu Securitatea: «După 12 ore de presiuni inimaginabile, 
am semnat»”, Evenimentul zilei, 31 martie/1 aprilie 2001, pp. 1, 3. În 2006, arhiepiscopul Teodosie 
Petrescu al Constanţei, cu numele conspirativ Mache (pe numele laic Porcu Macedon, schimbat 
apoi în Macedon Petrescu), a declarat că a semnat la Miliție „un jurământ” de susţinere a statului 
comunist din patriotism (de fapt, era vorba despre un angajament de informator). Colegiul CNSAS 
a hotărât că „nu a fost agent/colaborator al poliţiei politice comuniste”, deşi el este „titularul 
dosarului fond reţea nr. R 25, anul 1987”, iar Bartolomeu Anania, arhiepiscopul Clujului şi 
mitropolitul celei mai mari părţi a Ardealului, a dat publicităţii fragmente din memoriile sale, din 
care reieşea că a dat Securităţii informaţii „sub presiune”, sugerând chiar că ar fi fost „drogat” în 
acest scop. Totuşi, aceste „mărturisiri” au rămas unicele de acest fel în toată ierarhia ortodoxă 

La 15 septembrie 1956, mitropolitul Sebastian Rusan a murit, la vârsta de 72 de anil. 

Putem afirma, deplin întemeiaţi pe documente de felul celor utilizate în acest studiu, că 
relaţia dintre BOR şi comunism nu a fost doar una de faţadă, de circumstanţă, ci a repre- 
zentat o strânsă colaborare, reciproc avantajoasă pentru cele două nomenclaturi, cea laică 
şi atee a partidului unic şi cea clericală, a Bisericii dominante „strămoşeşti”. 

O asemenea relaţie ne îndreptățește să vorbim despre trădarea naţiunii române de către 
ierarhia BOR şi despre o ortodoxie comunistă, totalitară, ale cărei reminiscenţe există şi 
astăzi în România, nicidecum despre rezistenţa ei anticomunistă, aşa cum o face chiar în 
ceea ce-l priveşte pe Sebastian Rusan unul dintre tinerii istorici de curte ai Patriarhiei 
Ortodoxe Române?, al cărui stil hagiografic, pe alocuri chiar penibil, îl discreditează 
complet, în opinia noastră. 

De altfel, ierarhii ortodocşi (şi foarte mulţi preoţi) au fost nu doar colaboratorii 
regimului comunist (inclusiv ai Securităţii), patriarhul Justinian fiind fără discuţie un 
membru al nomenclaturii statului comunist (ori asimilat acestui statut) şi încă unul cu o 
foarte mare putere, aşa cum erau şi alţi ierarhi ortodocşi - mitropoliți, arhiepiscopi, 
episcopi şi episcopi vicari (printre care chiar vicarul său, ajuns în 1986 patriarh, Teoctist 
Botoşăneanul)” —, ci cu siguranţă membri ai PCR, lucru confirmat de documente ale 
Securităţii pe care le-am publicat sau despre care am scris (vezi Evenimentul zilei, 19 ianuarie 
2001 ; Libertatea, 22 martie 2001 ; Mesagerul Sfântului Anton, nr. 47, iulie-august 2001 ; 
Dorul, nr. 164, octombrie 2003, nr. 165, noiembrie 2003 şi nr. 179, februarie 2005), dar 
şi de mărturiile unor ieromonahi care au trăit în acele vremuri, cum ar fi părintele Ilarion 
Argatu. Cunoscutul duhovnic, exorcist şi stareţ de la Mănăstirea Cernica, trecut în lumea 
drepţilor în 1999, care a fost „singurul dintre cei 175 de preoţi [ortodocşi] din judeţul Iaşi” 
care „a refuzat cu demnitate înscrierea în PCR”, a fost permanent persecutat, din 1948 
fiind urmărit de Securitate ca un fugar pe capul căruia se pusese o recompensă consistentă 
şi căruia i se expropriase averea. Apoi, în 1953, a fost condamnat la închisoare pe viaţă şi 


română, toţi ceilalţi arhierei păstrând o tăcere strictă în această chestiune. După o serie de 

„scurgeri de informaţii”, urmate de bâlbâieli, ezitări, declaraţii contradictorii şi ocolişuri ruşinoase, 

Colegiul CNSAS a emis cu mare greutate în anii 2007-2008 mai multe decizii şi note de constatare 

privind colaborarea cu Securitatea şi „poliţia politică comunistă” a unor ierarhi ortodocşi : Nicolae 

(numele laic Nicolae Mihail) Corneanu, mitropolitul Banatului (nume conspirative: Munteanu, 

Popa Vasile, Popescu Ion/Ioan, Munteanu Ioan); Pimen (Vasile) Zainea, arhiepiscopul Sucevei şi 

Rădăuţilor (nume conspirative : Sidorovici, Petru); Andrei (loan) Andreicuţ, arhiepiscopul de 

Alba Iulia (nume conspirative : Ionică, Vasile); Visarion Răşinăreanul, episcop-vicar al Arhiepis- 

copiei Sibiului (numele laic: Dumitru Bălţat; nume conspirativ: Vladimir); Casian (Costică) 

Crăciun, episcopul Dunării de Jos (nume conspirative : Crin, Casius, Casio); Calinic (Constantin) 

Argatu, episcopul Argeşului şi Muscelului (nume conspirativ: Zamfir). Despre alţii, cum ar fi 

Norocel (Gavril) Epifanie, episcopul Buzăului şi Vrancei, Nifon (Nicolae) Mihăiţă, arhiepiscopul 

de Târgovişte, şi Daniel (Dan-llie) Ciobotea, patriarhul BOR din 2007, a anunţat că fiecare a avut 

la Securitate dosar personal (de reţea/informator/colaborator/persoană de sprijin), dar că în 
decembrie 1989 acestea au fost distruse. 

M. Păcurariu, Istoria BOR, vol. 3, p. 543. 

Adrian Nicolae Petcu, „Mitropolitul Sebastian Rusan, finul lui Petru Groza, dar şi duşmanul 

comuniştilor”, Rost, an I, 2003, nr. 10-11, pp. 45-48. 

3. Încadrarea conducătorilor bisericeşti ai tuturor cultelor religioase recunoscute din RSR, mai ales 
ai ierarhiei BOR, în nomenclatura de partid şi de stat este dovedită prin documentele oficiale ale 
partidului-stat, cum ar fi broşura de uz intern Conducerea de partid şi de stat a Republicii 
Socialiste România. Organele şi organizaţiile PCR, organele puterii de stat şi legislative, instituţii 
şi organizaţii centrale şi obşteşti, societăți ştiinţifice şi culturale, reprezentanțe diplomatice, 
octombrie 1975, pp. 102-104; vezi ANIC, fondul CC al PCR - Secţia Cancelarie, dosar 364/1975. 


Ne 

abia în 1964 amnistiat. Părintele Ilarion Argatu a declarat net că toţi clericii ortodocşi din 
Iaşi erau comunişti cu carnet de pe vremea lui Justinian!. 

Documentele pe care le reproducem în continuare demonstrează din plin aceste afir- 
maţii ; este frapantă asemănarea lor cu documentele privind biografiile şi autobiografiile 
unor importanţi activişti comunişti sau chiar cu cele ale unor membri ai Comitetului 
Central al Partidului Comunist Român. 


1. Gabriel Mateescu (secretar de redacţie), „«Războiul nevăzut» al părintelui Ilarion Argatu”, Lumea 
credinței (fosta revistă lunară Credinţa ilustrată), ianuarie 2004, p. 43; cf. Ion Zubaşcu, „Sub 
patriarhul Justinian Marina, toţi preoţii regiunii laşi au fost membri PCR”, România liberă, 
10.01.2004. 

ANEXE 


Anexa 1 


Recomandarea Consiliului BPD Maramureş pentru alegerea 
lui Sebastian Rusan ca episcop al Maramureşului! 


Prefectura Judeţului Maramureş 
Cabinetul Prefectului 
Doc. nr. 233/29 septembrie 1947 


Domnule Ministru, 


Alăturat, avem onoarea a vă înainta hotărârea Consiliului BPD din Maramureş, prin 
care în unanimitate se hotăreşte sprijinirea candidaturii la scaunul Episcopesc al Mara- 
mureşului a PC Sale Protopop Sebastian Rusan, actualul Locotenent de Episcop. 

Din partea administraţiei judeţului, recomandăm şi noi călduros sprijinului Dvs. la 
alegerea PC Sale în scaunul de Episcop al Maramureşului. 

Anexăm şi o autobiografie a candidatului nostru. 

Prefectul Judeţului Maramureş, 

Nicolae Vancea 

D-lui Ministru de Interne 'Teohari Georgescu 


Dovada” 


Doc. nr. 226/24 septembrie 1947 


Hotărârea Consiliului BPD Maramureş din şedinţa 
ținută la 23 septembrie 1947 


Luând în discuţie problema reîntregirii scaunului de Episcop al Eparhiei Ortodoxe 
Române a Maramureşului şi cunoscând sentimentele democrate ale PC Sale protopop 
Sebastian Rusan de Satu-Mare şi lupta democrată pe care PC Sa a dus-o în protopopiatul 
Satu-Mare şi în cuprinsul Eparhiei Maramureş [Consiliul BPD, n.n.], cu unanimitate 
de voturi a hotărât să recomande şi să susţină alegerea de episcop al Maramureşului 
în persoana PC Sale protopop Sebastian Rusan, actualul locotenent de episcop al 


Maramureşului. 
Prefect Secretar PCR 
[indescifrabil] [indescifrabil] 


[Nicolae Vancea, n.n.] 


Sursă : ANIC, fond Ministerul Afacerilor Interne - Direcţia Administraţiei de Stat, 
dosar 57/1947, ff. 46-47 


1. Document înregistrat la MAI/DAS la 9 octombrie 1947 şi trimis la dosar pe 29 noiembrie 1947. 

Autobiografia Protopopului Sebastian din Satu-Mare, 
actual Locotenent de Episcop al Maramureşului în Sighet 


M-am născut la 22 Septemvrie 1884 în comuna Secaşel, judeţul Târnava Mică, din 
părinţi ţărani. Clasele primare şi Liceul le-am făcut la Blaj. Am la bază 8 clase, Liceu, 
Bacalaureat şi Academia Teologică din Sibiu. 

În 1 Decembrie 1907 am fost instalat în parohia Crăciuneşti, lângă Băița, judeţul 
Hunedoara. Aci am păstorit până în Octomvrie 1912. În scurtul interval de timp, în o 
comună de oameni săraci, dar cinstiţi, am făcut o biserică şi am refăcut şcoala, pe acea 
vreme confesională. Am păstorit acest popor de Moţi necăjiţi cu dragoste şi devotament, 
legându-ne sufleteşte unii de alţii în aşa fel, că şi astăzi susţin corespondențe cu oameni de 
seamă din sat. 

În 6 Octomvrie 1912 am fost instalat în puternica Parohie Vulcan din Valea Jiului, ca 
paroh al muncitorilor mineri de acolo. Aci am avut frumos teren de activitate şi am obţinut 
frumoase realizări. Vulcanul era o parohie din cele mai mari în Ardeal, dar absolut 
desorganizată, fără biserică şi fără casă parohială. Până la această dată, muncitorii erau 
foarte neglijaţi sub raport cultural. Am înfiinţat organizaţii culturale-morale, pe cari le-am 
şi prezidat. Am ţinut conferinţe pentru muncitori şi intelectuali. Am zidit o biserică 
frumoasă, bine înzestrată, am cumpărat teren pentru zidirea casei parohiale şi am contribuit 
în mare măsură la zidirea unei şcoli primare monumentale, în Parcul cărei şcoli cu strădania 
mea s-a ridicat un monument din bronz al unui Dorobanţ Român. 

În 15 August 1916, cu prilejul intrării României în războiul prim mondial, am fost deţinut 
de autorităţile ungureşti, apoi, după ce am fost pus în libertate, am fost înrolat ca preot 
militar şi trimis la frontul din Bucovina, de unde, în Aprilie 1917, am fost trimis la Aziago 
în Italia. După terminarea războiului şi după Adunarea Naţională din Alba Iulia din 1 Decembrie 
1918, am reocupat parohia Vulcan, unde mi-am continuat activitatea întreruptă în 1916. 

În 1 Martie 1929 am fost numit administrator protopopesc în Haţeg, judeţul Hunedoara. 

În iunie 1931 am trecut paroh la Ocna Sibiului. 

În Octomvrie 1933 am ocupat parohia şi protopopiatul Odorhei din Secuime. Parohia 
centrală protopopească era fără biserică şi fără casă parohială. Am început organizarea 
parohiei centrale şi a celorlalte parohii din cuprinsul judeţului. În 1934 am început zidirea 
casei parohiale, care şi astăzi este o podoabă a oraşului Odorhei. În 1935 am pus piatra 
fundamentală la o măreaţă Catedrală, care în 1938 a fost binecuvântată şi predată destina- 
tiunii. Am partea mea de merit la zidirea celor 9 Biserici de pe raza judeţului Odorhei. În 
August 1940 am fost ales şi confirmat protopop titular definitiv al Satmarului. După 
nedreptul verdict de la Viena din 30 august 1940, m-am refugiat în Ardealul liber. 

Ca refugiat, am fost utilizat în parohia Vistea de jos, Făgăraş, unde am desvoltat o 
frumoasă activitate culturală. Ziua de 23 August 1944 mă găseşte la Vistea. 

În 25 Septemvrie 1944 am plecat în misiune la Odorhei, pentru a reorganiza protopopia- 
tul, apoi a trece să ocup protopopiatul Satu-Mare. La Odorhei, datorită politicei eronate a 
Guvernului de atunci, am stat numai până în 14 Noemvrie 1944, când am fost nevoiţi să 
părăsim Ardealul de Nord, unde am revenit abia la 13 Martie 1945, datorită simțului 
practic şi înţelepciunei D-lui Prim-Ministru Dr. Petru Groza şi a devotaţilor săi colaboratori. 

În 26 Februarie 1945 am plecat în misiune la Maramureş, unde am activat pentru 
democratizarea vieţii româneşti, chiar în Sighet. 

În Iulie 1945 am fost instalat protopop la Satu-Mare. Am fost cel dintâi care am înţeles 
şi apreciat ritmul vieţii şi m-am încadrat în viaţa democratică a poporului, intrând ca 
luptător printre primii exponenţi ai democraţiei. 

În August 1945 am fost ales preşedinte activ al Apărării Patriotice din Satu-Mare, în 
care calitate m-am bucurat şi mă bucur până în ziua de astăzi de cea mai frumoasă con- 
sideraţie şi apreciere din partea tuturor cetăţenilor şi organizaţiilor politice din Satu-Mare, 
fără deosebire de rasă sau credinţă religioasă. Această demnitate o deţin până în ziua de 
astăzi. În calitatea mea de preşedinte al Apărării Patriotice, am activat cu mult tact şi cât 
se poate de serios pentru înfrăţirea şi buna înţelegere între popoarele conlocuitoare, am 
întemeiat şi susţinut mai multe cămine de zi, în cari se adăposteau şi se hrăneau cca. 350 
copii, în marea lor majoritate orfani de război. 

Am organizat o colonie de vară în comuna Livada, tot pentru îngrijirea şi buna îndrumare 
a orfanilor de război. Am înfiinţat, în cadrele Apărării Patriotice, o secţie I.O.V.R. şi am 
purtat deosebită grijă de soarta acestor victime a războiului Hortisto-fascist. Ori de câte ori 
oficialitatea Statului a ţinut a se manifesta pentru lămurirea cetăţenilor în sens democratic, 
eu am ţinut conferinţe în limba română şi când a fost nevoie şi în limba maghiară. În toate 
împrejurările, în adunări publice bine cercetate şi chiar în Sfânta Biserică, am prezentat 
Guvernul de largă concentrare democratică prezidat de Dl. Dr. Petru Groza, ca de 
Dumnezeu trimis şi singurul salvator din situaţia dezastruoasă în care se găsea ţara, după 
războiul fascist de exterminare. Am propovăduit în public, cu curajul cuvenit, dar în mod 
cuviincios şi convingător, că toţi cetăţenii trebuie să sprijinească activ tânăra democraţie 
românească. Tot în cadrele Apărării Patriotice am organizat şedinţe literare, pe cari le-am 
prezidat. La una din aceste şedinţe, ne-am ocupat cu lucrarea scrisă de DI. Dr. Petru Groza, 
în umbra celulei [titlul volumului, n. n.], la alta cu opera poetului ungur Ady Endre ş.a.m.d. 
Am organizat ceaiuri, baluri şi alte conveniri, bine cercetate de public, tocmai ca să îm- 
prietenim poporul cu acţiunea de democratizare a Guvernului. Am propovăduit respect şi 
recunoştinţă faţă de puterea noastră aliată şi protectoarea de la răsărit, Rusia Sovietică, cu 
Genialul ei conducător, Generalisimul Iosif Vissarionovici Stalin. Am activat cu multă 
putere şi frumos rezultat pentru adâncirea legăturilor de prietenie între poporul român şi 
cel Rusesc, în cadrele asociaţiei ARLUS. 

Cu un cuvânt, de la August 1945 până în Octomvrie 1946, când am fost numit Loco- 
tenent de Episcop al Maramureşului şi am trecut la Sighet, nu a existat o mişcare de ordin 
democratic la Satu-Mare la care eu să nu fi luat parte activă, însufleţind şi lămurind 
publicul asistent. La plecarea mea din Satu-Mare, spre marea mea satisfacţie, am lăsat 
regrete unanime în sufletul tuturor cetăţenilor, atât a românilor, cât şi a celor de alte 
neamuri. Am refăcut catedrala din Satu-Mare, bombardată în decursul războiului, asemenea 
şi casa parohială. 

În 1 Noemvrie 1946 m-am instalat ca Locotenent de Episcop la Sighet, unde din prima 
zi am început să colaborez frăţeşte cu Blocul Partidelor Democratice şi în special cu toate 
partidele şi organizaţiile politice. Cu autoritatea mea am contribuit efectiv la isbânda în 
alegerile din 19 Noemvrie 1946 a BPD-ului. Am determinat pe cale paşnică pe colaboratorii 
mei să consimtă ca anumite imobile proprietatea Episcopiei, să fie puse în mod gratuit la 
dispoziţia Sindicatelor Unite Muncitoreşti, a Partidului Frontul Plugarilor şi a Armatei 
Sovietice, simţindu-mă mândru că am putut veni în ajutorul organizaţiilor politice şi a 
armatei Eliberatoare Ruseşti. Despre atitudinea mea corectă şi democratică pot mărturisi 
cei chemaţi din Sighet. Am înşirat momentele mai importante din viaţa mea, lucruri cari 
se pot constata prin fapte şi oameni de bună credinţă. Nu am fost om savant, dar însufleţit 

de ataşamentul şi dragostea care mă leagă de popor, am activat pe teren practic, numai 
pentru înălţarea Sfintei Biserici şi pentru binele poporului. Am propovăduit pacea şi 
iubirea dintre oameni, spre care scop cu multă trudă, dar cu însufleţire cuvenită, am zidit 
trei biserici, una şcoală şi una casă parohială, aşa că rezultatul activităţii mele pastorale, 
culturale şi sociale, este vizibil şi controlabil. Mulţumesc lui Dumnezeu şi celor ce m-au 
ajutat în această lungă şi istovitoare muncă. Am activat creştineşte şi pronunţat democrat. 

Protopop Sebastian Rusan Locotenent de Episcop, 

Sighet la 22 Septemvrie 1947 


Sursă: ANIC, fond Ministerul Afacerilor Interne - Direcţia Administraţiei de Stat, 
dosar 57/1947, f. 48 

Anexa 2 


Patriarhul Nicodim 


29 mai 1947 


Născut la 1865, în comuna Pipirig, judeţul Baia (Moldova). 

Fire şovăielnică, capricios, viclean, avid de bani, foarte orgolios. Toate aceste defecte 
sunt accentuate şi de vârsta înaintată (82 ani). 

Extrem de influenţabil, se lasă condus de sfaturile intimilor săi (ambii cu tendinţe net 
reacționare), prof. I.D. Ştefănescu şi Arhiereu V. Vasilache!. 

Fiind convins de intimii lui că „lucrurile se vor schimba şi regimul democrat din 
România va fi înlăturat”, se fereşte pe cât poate de a se afirma ca un prieten al regimului : 


- ezitări faţă de participarea la Congresul General al Preoţilor, unde au luat parte şi 
delegaţi sârbi şi bulgari (Octombrie 1945) ; 

— eschivarea de la revista trupelor în curtea Patriarhiei (24 Ianuarie 1946) ; 

- ezitări de a participa la deschiderea Parlamentului ; 

- idem în ceea ce priveşte vizita la Moscova. 


Aceste atitudini nu pot fi explicate printr-o trăsătură a caracterului său, care „l-ar ţine 
departe de cele lumești”, deoarece faţă de regimul trecut s-a manifestat făţiş ca prieten: 


— scrisoare către I. Antonescu, felicitându-l de [pentru] victoria în conflictul cu Horia Sima ; 
- „Crucea Biruitoare” acordată Regelui şi lui I. Antonescu în timpul războiului anti-sovietic. 


Faţă de congresul panortodox pe care a auzit că Patriarhul Alexei are intenţia să-l 
convoace la Moscova, Nicodim are o atitudine şovăielnică. Lasă impresia că ar vrea să 
păstreze „independenţa” Bisericii Ortodoxe Române. 

Dragostea de independenţă nu l-a oprit totuşi ca în Martie 1946, făcând o vizită fostului 
Nunţiu Papal, să sărute medalia papală, ceea ce echivalează cu o recunoaştere a superio- 
rităţii Papei. 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, ff. 30-31 


1. Despre acesta din urmă se afirmă că ar fi fost „metresa” lui. De altfel, acuzaţia de pederastie a mai 
fost făcută Patriarhului pe timpul când era episcop la Huşi şi întreținea „relaţii” cu elevii 
seminarului. 

Anexa 3 


Nicolae Bălan, mitropolitul Ardealului 


29 mai 1947 


Născut în anul 1882, în comuna Blaj, Fălăul Superior, judeţul Năsăud, dintr-o familie 
de preoţi. 

Este doctor în teologie şi filozofie. 

În anul 1920 este hirotonisit, în calitate de mitropolit al Ardealului, fără să fi fost preot. 

În 10 Iunie 1920 a fost ales membru onorific al Academiei Române. 

În anul 1936, Mitropolitul Bălan este semnalat ca făcând parte dintre susţinătorii 
revistei Sfarmă Piatră, al cărei conducător moral era Nichifor Crainic. 

În Martie 1938 a patronat la Alba Iulia serbările prin care se jubilia înscăunarea 
dictaturii regale, prin înfiinţarea FRN-ului [Frontul Renaşterii Naţionale]. 

Mitropolitul Bălan este semnalat ca simpatizant legionar, fiind prezent la toate parăzile 
[paradele] legionare, oficiind slujbe religioase cu ocazia aducerii osemintelor lui Moţa şi 
Marin, intervenea pentru eliberarea din închisori a preoţilor legionari. 

În anul 1943 este semnalat că se manifestă împotriva conducerii antonesciene, iar în 
Iulie 1944 ia contact cu Maniu, căzând de acord că este necesară încheierea armistiţiului. 

Pe timpul regimurilor trecute, prin schimbarea Miniştrilor Cultelor, reuşea să-şi scoată 
anumite sume de bani din bugetul Statului. 

Mitropolitul Bălan este semnalat de multă vreme ca homosexual. 

El este un om extrem de orgolios, ranchiunos, autocrat. 

Mitropolitul N. Bălan este contra actualului regim. 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 34 

Anexa 4 


Mihălcescu Irineu, mitropolitul Moldovei 


29 mai 1947 


Născut la 25 aprilie 1874, în comuna Pătârlagele, judeţul Buzău, dintr-o familie de 
preoţi. 

Este licenţiat al Facultăţii de Teologie din Bucureşti cu „magna cum laude” şi doctor în 
filozofie, susţinându-şi teza cu „suma [sic! |] cum laude”. 

Este cunoscătorul câtorva limbi clasice şi moderne. 

În anul 1935 făcea parte din organizaţia Cruciada Românismului, societate care lua 
atitudine contra mişcărilor extremiste şi era pentru apropierea pe plan economic de 
Germania. 

Mitropolitul Mihălcescu Irineu este Mare H|i]erofant în Francmasoneria română şi 
partizan al contopitei [contopirii] Bisericei [Bisericii] Ortodoxe Române cu Biserica 
Anglicană. 

Este cotat ca cel mai slab ierarh din punct de vedere administrativ şi foarte materialist. 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 36 

Anexa 5 


Nicolae Popovici, episcop al Oradiei Mari 


29 mai 1947 


Născut în anul 1903 în comuna Biertan, judeţul Târnava Mare. 

A urmat Academia Teologică la Sibiu şi Facultatea de Teologie din Cernăuţi. 

A mai făcut studii de specialitate la Atena, Miinchen, Leipzig şi Breslau. 

La 28 aprilie este ales episcop al Eparhiei Oradea Mare. 

După cedarea Ardealului de Nord, a rămas la Oradea Mare, însă a fost expulzat, 
deoarece era un bun animator de masse (sic! ), fiind alături de popor. 

După răsboi (sic!) a revenit la Oradea Mare. 

Este un om tânăr, înzestrat cu alese calităţi sufleteşti, cu putere de muncă, inteligent, 
hotărât, dotat cu cultură superioară, în viitor are drumul larg deschis, fiind iubit de clerul 
inferior şi superior, spre el îndreptându-se privirile când se discută problema succesiunei 
(sic!) la tronul patriarhal. 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 37 

Anexa 6 


Emilian Antal, mitropolitul Bucovinei de Sud 


29 mai 1947 


Născut la 20 octombrie 1894, în comuna Topliţa, judeţul Mureş. A fost nepotul 
Patriarhului Miron Cristea. 

Studiile teologice le-a făcut la Sibiu. 

A urmat doi ani la Universitatea din Budapesta. 

Patriarhul Nicodim, pentru a-l îndepărta din anturajul său, îl numeşte Mitropolit al 
Bucovinei de Sud, cu sediul la Suceava. 

Om de caracter, serios, muncitor, inteligent, capabil, sobru, bun diplomat, este iubit şi 
stimat de popor şi de cler. 

În cursul carierei sale a avut o activitate bogată pe linie administrativ-bisericească şi 
cultural-socială. 

Este un sincer şi devotat colaborator al regimului actual. 

Mitropolitul Emilian Antal este unul din prelaţii de frunte ai Bisericii Ortodoxe Române, 
căruia i se conturează un viitor strălucit. 


Sursă: ANIC, fond Ministerul Afacerilor Interne - Direcţia Generală Politică, 
dosar 75/1946, f. 35 

Anexa 7 


Direcţiunea G-rală a Siguranţei Statului 
Serviciul I Bir. 6 
18 februarie 1948 


REFERAT 


Alăturatul „Apel”, care a fost răspândit în întreaga ţară, este redactat de episcopul 
Antal Emilian, locţiitorul de Mitropolit al Bucovinei. 

Scopul urmărit este discreditarea în faţa Guvernului, în faţa clerului ortodox şi a 
întregii opinii publice, a Mitropolitului actual al Moldovei, Justinian Marina. 

Mitropolitul Justinian Marina este considerat ca omul de încredere al Guvernului şi ca 
atare cu cele mai multe şanse de a fi ales patriarh. 

Mitropolitul Antal, fiind convins că Justinian Marina şi-a câştigat această situaţie 
înşelând buna credinţă a unor personalităţi din actualul regim prin intrigi şi calomnii, a luat 
hotărârea de a porni o acţiune de aşa-zisă lămurire a opiniei publice asupra activităţii din 
trecut şi prezent a Mitropolitului Marina, cu scopul de a-l compromite şi determina astfel 
să se retragă din înalta funcţie bisericească pe care o ocupă. 

Textul discursului incriminat, rostit de Justinian Marina la instalarea sa ca Mitropolit al 
Moldovei, cuprinde extrase care, cu foarte mici excepţii, sunt identice cu textele discursu- 
rilor rostite de fostul rege Carol II, cu ocazia instalării episcopilor de Oradea, Cluj şi 
Argeş. 

Din relaţiile obţinute de la organele poliţieneşti cu privire la cei doi ierarhi rezultă 
următoarele : 

Episcopul Antal Emilian Târgovişteanul, nepot al fostului Patriarh Miron Cristea, este 
născut în Topliţa Română, Mureş. 

A fost locţiitor de episcop al Argeşului sub regimul Antonescu. Nu a desfăşurat nici un 
fel de activitate cu caracter politic. A fost în relaţii proaste cu Mihail Antonescu, care nu-l 
agrea şi care l-a destituit din post pentru faptul că se dovedise că trăia în concubinaj cu soţia 
unui protoiereu. 

În prezent este locţiitor de mitropolit al Sucevei, însă locuieşte mai mult la Bucureşti, 
unde păstrează încă legături cu fosta sa soţie, de care a divorţat pentru a putea intra în viaţa 
monahală. 

La Suceava, întreţinerea sa este asigurată din fondurile mânăstirii, în detrimentul 
călugărilor, care sunt astfel nemulţumiţi. 

Cu ocazia procesului Maniu, [Antal] a dat dispoziţiuni preoţilor de sub conducerea sa 
să nu vorbească în biserică [despre] acţiunea de trădare a acestuia. 

Mitropolitul Justinian Marina - fost[ul] preot Ion Marina din R. Vâlcea - este cunoscut 
de organele de Siguranţă respective ca un părtinitor al elementelor reacționare cu care era 
în contact permanent. 

Este susţinător al numitei Cârstea Leopoldina, de origine germană, pe care a luat-o cu 
dânsul la Iaşi. 

Aceasta, în toamna anului 1944, a înlesnit evadarea din lagărul Ostroveni, [judeţul] 
Vâlcea, a trei prizonieri germani, ajutată fiind de preotul Ion Marina. 


262 GABRIEL CATALAN 


Din informaţiile obţinute din cercurile Patriarhiei rezultă însă că Mitropolitul Justinian 
Marina activează în prezent pe linie democrată, fiind cotat ca singurul element de încredere 
dintre înalții ierarhi ai Bisericii Ortodoxe, având totodată şi cele mai multe şanse de a fi 
ales patriarh. 

Comisar-şef 

[neprecizat şi nesemnat] 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 91 f-v 

Anexa 8 


D.G.S.S. 
10 iunie 1948 


NOTĂ 


Biserica Ortodoxă Română, care numără peste 10 milioane de credincioşi răspândiţi pe 
întreg teritoriul ţării, este împărţită în şase Arhiepiscopii/Mitropolii, câte una de fiecare 
provincie, şi 12 Episcopii. 

Preoţimea ortodoxă română a luat întotdeauna parte la luptele politice, încadrându-se în 
diferite partide, însă nu se poate afirma că în totalitatea ei sau cel puţin în marea sa 
majoritate a susţinut un regim sau altul. 

Aceasta din cauză că şefii săi ierarhici nu au impus credincioşilor ortodocşi obligaţia de 
a se înscrie şi a activa sau nu în anumite organizaţii, care eventual ar fi fost susţinute de 
aceştia. 

Preoţii ortodocşi au avut deci toată libertatea de a îmbrăţişa politica pe care alu] 
crezut-o ca fiind conformă cu ideile lor. 

După 23 august 1944 însă, activitatea majorităţii acestor preoţi s-a canalizat spre 
partidele mai mult sau mai puţin istorice: Naţional Liberal Brătianu, Naţional Țărănesc 
Maniu sau Naţional Liberal Tătărescu, în cadrul cărora au dus o acţiune reacționară, 
antidemocratică, ostilă regimului, iar alţii, în frunte cu majoritatea conducătorilor lor: 
protopopi, episcopi şi chiar mitropoliți, s-au menţinut într-o stare de rezervă, uneori chiar 
de rezistenţă, faţă de noile măsuri cu caracter democrat luate de guvern. 

Cu ocazia procesului Maniu, numeroşi preoţi au refuzat să vorbească în biserică despre 
acţiunea trădătoare a acestuia. 

Cazul a avut un caracter de generalitate mai ales în raza Mitropoliilor Bucovinei şi 
Ardealului, unde ierarhii respectivi, Emilian Antal şi Dr. Nicolae Bălan, au dat în mod 
expres dispoziţiuni în acest sens. 

În sânul conducerii Bisericii Ortodoxe s-au înregistrat o serie întreagă de fricţiuni 
determinate în special de concurenţa pentru ocuparea câtorva scaune de mitropoliți şi 
episcopi aflate vacante, precum şi de alegerea ca Patriarh al RPR a IPS Mitropolitul Marina 
al Moldovei. 

Iniţial, Justinian Marina nu a fost susţinut în mod efectiv decât de către Arhiepiscopul 
Craiovei, Firmilian Marin. 

Succesul obţinut în alegerile din martie a.c. de FDP, precum şi votarea noii Constituţii 
au adus însă schimbări radicale în atitudinea clerului ortodox, în special în rândurile 
conducătorilor, care, pierzând probabil orice speranţă într-o schimbare a situaţiei actuale, 
s-au hotărât să facă act de supunere. 

Astfel că, începând din luna aprilie şi până în prezent, nu ni s-au mai semnalat nici un 
fel de manifestări ostile din partea clerului ortodox. 

Mitropolitul Nicolae Bălan al Ardealului şi chiar Emilian Antal al Sucevei au făcut 
declaraţii publice, în scris sau verbal, în favoarea actualului regim. 

La această clarificare a situaţiei a contribuit în special interesul şi înţelegerea arătată de 
Guvern pentru Biserica Ortodoxă ; atitudinea hotărât democratică a Patriarhului Justinian 

Marina, transmisă prin pastoralele sale, precum şi contactul direct dintre o parte din 
membrii Guvernului şi mitropoliţii ortodocşi. 

Reformele anunţate recent de Mitropolitul Justinian Marina cu ocazia înscăunării sale 
ca Patriarh, precum şi sprijinul promis de către actualul Guvern vor determina desigur 
clerul ortodox să se încadreze din ce în ce mai mult şi mai hotărât în noul ritm de viaţă 
democratică imprimat de conducătorii Republicii Populare Române. 


Sursă : ANIC, fond Ministerului Afacerilor Interne - Direcţia Generală a Poliţiei, 
dosar 75/1946, ff. 119-120 

Anexa 9 


131/11 noiembrie 1948 
[Cultul] Ortodox 


NOTĂ 


Preotul Cândea Spiridon, profesor la Academia Teologică Sibiu, consilier tehnic la 
Ministerul Cultelor, membru mai vechi în FP [Frontul Plugarilor], fost legionar. 

Preotul Cândea, în timpul guvernării legionare, era consilier eparhial şi omul de 
încredere al mitropolitului, cât şi omul său de legătură pe lângă mişcarea legionară. 

După rebeliune, datorită relaţiilor strânse pe care Bălan le-a avut tot timpul cu fostul 
mareşal Antonescu, preotul Cândea scapă de orice sancţiune penală, fiind doar trecut din postul 
administrativ mai influent, de consilier eparhial, în acela didactic, de profesor la Academie. 

Fiind membru în adunarea eparhială, face cunoştinţă [cu] Prim-ministrul Dr. Petru 
Groza, la fel membru în aceeaşi adunare. 

Între ei se încheagă relaţii mai strânse, care duc în cursul iernii 1944-1945 la o colaborare 
politică. În iarna aceea, autorităţile locale îl căutau pe Cândea pentru a-l aresta, în urma 
rolului pe I-a jucat în timpul guvernării legionare. El fuge la Bucureşti şi solicită sprijinul 
D-lui Groza, pe atunci vicepreşedinte al Guvernului. Dl. Groza îl trimite în Maramureş cu 
însărcinarea de a organiza FP, ceea ce şi reuşeşte să facă. În primăvara anului 1945, 
împreună cu preotul Liviu Stan, este numit referent tehnic la Ministerul Cultelor. 

Preotul Cândea trece la Sibiu drept un om foarte abil. Intrarea sa în FP nu s-a făcut la 
îndemnul mitropolitului. Totuşi, a căutat mereu să-l servească, deşi la un moment dat a luat 
măsuri care nu au fost întru totul pe placul lui Bălan (referitor la înlocuirea secretarului 
său, părintele Alexandru Popa, cu preotul Ion Munteanu). Alexandru Popa a fost cel mai 
intim om al mitropolitului. 

Astăzi, Cândea pare a nu fi rupt complet cu trecutul odată cu intrarea sa în FP. În orice 
caz, de câte ori vorbeşte cu oamenii opozanți ai regimului, nu pune multă căldură în 
apărarea poziţiilor afirmate de Guvern. Astăzi este şi vicepreşedinte al Astrei. 

Relaţiile lui cu fosta mişcare legionară nu sunt destul de clare. În ultimul timp, este 
destul de îngrijorat de propria sa soartă, plângându-se că cercurile oficiale, deşi el s-a 
încadrat de atâta vreme, îl suspicionează [suspectează] pentru că în trecut a fost legionar. 
Este destul de informat; nu ştiu dacă informaţiile le deţine din surse directe sau ele se 
sprijină şi pe deducţiuni personale. Priveşte cu mâhnire măsurile ce s-au luat în ultimul 
timp faţă de legionari. Astăzi, relaţiile dintre Cândea şi Bălan sunt din nou foarte strânse. 

Preotul Liviu Stan [este] la Academie, consilier tehnic în Ministerul Cultelor, membru 
în FP, fost legionar. 

A intrat în FP la îndemnul lui Cândea, fiind numit în Ministerul Cultelor, tot la 
recomandaţia lui Cândea. În general, Liviu Stan este cu mult mai puţin simpatizat decât 
Cândea. Este considerat fricos şi se mulţumeşte să-l secondeze pe Cândea. În schimb, este 
intrigant şi bun uneltitor. 

Sursa: P. 61 
Rap. nr. 550 din 1.IX.1948 
JI. nr. 3592 din 9.IX.1948 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 209 f-v 

Anexa 10 


22 noiembrie 1948 


NOTĂ 


Sâmbătă, 13 Noiembrie a.c., IPS Justinian a plecat la Dragoslavele, de unde s-a 
înapoiat luni. 

Însuşi fiul său, Ovidiu Marina, s-a exprimat faţă de informatorul nostru că scopul 
vizitei a fost acela de a se duce tratative cu Episcopii greco-catolici deţinuţi acolo pentru 
ca aceştia să semneze actul de unire cu Biserica Ortodoxă şi să îndrume credincioşii pe 
această linie. 

Ovidiu Marina a spus: „ar fi bine dacă cel puţin pe unul din ei l-ar corupe taică-meu, 
iar în cazul când nu se va ajunge la nici un rezultat, vor fi daţi pe mâna Poliţiei”. 

În continuare a spus că o vizită de felul acesta urmează a fi făcută de către Patriarh la 
Mănăstirea Neamţ, unde de asemenea se află reţinuţi preoţii greco-catolici care sunt 
refractari actului unirii dintre cele două Biserici. 

DSC 
Sursa: Fedia; Valoare posibilă 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 262 

Anexa 11 


131/23 noiembrie 1948 
[Cultul] Ortodox 


NOTĂ 


În ziua de 1 Noiembrie a.c., preotul V. Holbură de la biserica Sfinţii Arhangheli, 
revizorul eparhial şi omul de încredere al episcopului Antim Anghelescu, a plecat la 
Bucureşti cu un memoriu din partea protoieriei, semnat de către protoiereii Gogu Sârbu şi 
Ştefan Casaru [Căşaru], în care solicitau ca biserica brăileană să ţină mai departe de 
episcopia Buzăului şi să nu fie trecută la episcopia Dunării de Jos Galaţi. 

Cheltuielile necesare făcute cu această deplasare fiind suportate de către preotul Radu 
Stanciu, cumnatul episcopului. 

Preotul V. Holbură, la Bucureşti, a luat legătura cu preoţii [preotul] Hagi de la biserica 
Cuţitul de Argint din Bucureşti, cu care este bun prieten. 

Preotul Hagi, din informaţii, l-a recomandat numiţilor Liviu Stan şi Cândea, consilieri 
pe lângă Preşedinţia Consiliului de Miniştri, care sunt cunoscuţi ca foşti legionari. În 
timpul guvernării legionare, numitul Liviu Stan a fost director general la Ministerul 
Cultelor, cunoscut de majoritatea preoţilor ca legionar notoriu şi că în acel timp şedea cu 
pistolul pe masă. 

În prezent, sus-numiţii sunt membri în organizaţia Frontului Plugarilor. 

Memoriul urmează a fi supus D-lui Prim-Ministru Dr. Petru Groza pentru rezolvare. 
Sursa: DRSP Galaţi 
Rap. nr. 13/31027 din 17.X1.1948 
JI. nr. 63195 din 19.X1.1948 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 269 

Anexa 12 


131/24 noiembrie 1948 
[Cultul] Ortodox 


NOTĂ 


1. Mitropolia Moldovei, cu sediul în Iaşi. Se dă ca sigură alegerea actualului mitropolit 
al Olteniei, Firmilian Marin, un foarte bun cărturar şi democrat convins, este considerat ca 
cel mai pregătit membru al Sfântului Sinod, a făcut parte din delegaţia bisericii Republicii 
Populare Române la congresul panortodox din Moscova, a lucrat şi a fost preşedintele 
comisiunii pentru redactarea proiectului de regulament al învăţământului religios din RPR, 
adoptat în întregime de Sfântul Sinod. 

2. Episcopia Dunării de Jos, cu sediul în oraşul Galaţi. Candidatul cel mai serios este 
PS Antim Nica, actualul locotenent de episcop, a fost episcop al Ismailului, este originar 
din Basarabia, acum încadrat în regimul de democraţie populară şi este susţinut de către 
DI. Ministru Miron Constantinescu, membru în PMR, Comitetul Central, care se pare că 
este din oraşul Galaţi. Vor mai candida la această episcopie şi arhimandriţii: Valerian 
Zaharia, Dionisie Udişteanu şi poate unii din arhiereii disponibili ca Pavel Şerpe şi alţii. 

3. Episcopia Romanului, cu sediul în oraşul Roman. Are un singur candidat serios : pe 
arhimandritul Teocrist [Teoctist] Arăpaşul, de la Mitropolia Moldovei, este un element cu 
pregătire şi încadrat încă din anul 1945 în partidul claselor muncitoare, este un colaborator 
intim al patriarhului Justinian încă de pe vremea când era la laşi. Are ca prieteni şi 
susţinători la episcopat pe Domnul Ministru al Sănătăţii, Dr. Mârza, care de altfel a luptat 
şi pentru ÎPSS [Înalt Prea Sfinţia Sa] Justinian ca să ajungă mitropolit la Iaşi şi mai pe urmă 
patriarh. Contracandidaţi va avea pe arhimandritul Valerian Zaharia, arhiereul Emilian 
Antal, susţinut de Domnul Ministru Emil Botnăraş [Bodnăraş], şi pe fostul episcop al 
armatei, Partenie Ciopron, a cărui episcopie a fost desfiinţată. 

4. Episcopia Râmnicu Vâlcea, cu sediul la Râmnicu Vâlcea. Nu are un candidat serios, 
cu şanse de reuşită ; la această episcopie se vor prezenta mai mulţi, şi anume: PS Iosif 
Gafton, titularul episcopiei de Argeş şi locotenent de episcop la Râmnicu Vâlcea, se luptă 
să devină titular la Râmnic pentru motivul că episcopia de Argeş este expusă unei 
desfiinţări. Episcopul Gafton se spune că ar fi susţinut de fostul primar [al Bucureştiului |] 
C. Doncea şi [de] D-na Ana Pauker pentru acest post. 

Alt candidat este arhimandritul Valerian Zaharia ; singurul cleric susţinut de PNP 
[Partidul Naţional Popular] şi de unii membri ai Sf. Sinod şi din PMR, arhimandritul 
Valerian Zaharia este considerat un candidat din oficiu la toate cele trei episcopii. În 
cercurile patriarhale a apărut un nume nou pentru episcopia de Râmnic, este vorba de 
preotul văduv Beştea dintr-o comună din Argeş, se spune că este nepotul D-lui Anton 
Alexandrescu, secretarul general al Frontului Plugarilor, iar D1. Alexandrescu este bine 
ştiut ca prieten cu IPS Justinian şi nu este exclus ca să fie ales la Râmnicu Vâlcea acest 
preot Beştea. 

Sursa: Nicu 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 272 f-v 

Anexa 13 


131/11 decembrie 1948 


NOTĂ 


Luni, 6 Decembrie, ÎPSS Justinian, împreună cu arhimandritul Teoctist Harăpaş [Arăpaşu] 
şi cu fiul său Ovidiu Marina au vizitat mânăstirile din Valea Prahovei, începând cu cea din 
Predeal şi terminând cu cea de la Ghighiu, la 6 km de Ploieşti. [...] 

Din ce în ce mai mult prietenia dintre ÎPSS Justinian şi arhimandritul Harăpaş pare a 
se adânci: se crede că acesta va fi candidatul Patriarhului pentru scaunul de mitropolit al 
Moldovei, cu tot trecutul său politiceşte pătat. 

Sursa: Nicu 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 78/1946, f. 232 ; dosar 75/1946, f. 379; ibidem, f. 416 

Anexa 14 


131/6 ianuarie 1949 


NOTĂ 


Pe data de 1 ianuarie 1949, ÎPSS Justinian a făcut următoarele mişcări de preoţi şi 
arhierei : 

[...] Vicarul Mitropoliei Iaşi, arhiereul Valerie Moglan, a fost pensionat şi înlocuit cu 
arhimandritul Teoctist Arăpaşu. Acesta pretinde că este membru PMR! şi activist democrat, 
deşi a fost cuzist? şi apoi legionar. 


Sursă : Arhiva Serviciului Român de Informaţii, fond Documentar, dosar 7755, 
vol.3, f. 99 


1. Partidul Muncitoresc Român, noua denumire a Partidului Comunist după înglobarea unei mari 
părţi din Partidul Social-Democrat la 21 februarie 1948. 

2. A.C. Cuza, profesor universitar de drept la Iaşi, a fost liderul organizației politice Liga Apărării 
Naţional-Creştine, apoi al Partidului Naţional Creştin, ambele partide fiind profund antisemite. 

Anexa 15 


131/20 ianuarie 1949 


NOTĂ 


Cu ocazia vizitei sale la Bucureşti în 13 ianuarie, mitropolitul Nicolae Bălan a criticat 
actuala atitudine a Patriarhului Justinian, pe care l-a numit Injustus (adică cel nedrept), 
afirmând că este un om fără caracter, care în trecut a ezitat multă vreme între legionari şi 
comunişti, primind adeseori în casă membri ai ambelor grupări în camere separate în 
acelaşi timp. 

Tot Nicolae Bălan afirma că Teoctist Arăpaşu, care pretinde că a făcut parte din 
mişcarea de rezistenţă din Franţa şi că este un devotat membru de Partid încă din ilegalitate, 
este în realitate un legionar camuflat ca atâţia alţii, strecuraţi în PMR. 

În general, Nicolae Bălan a făcut o impresie proastă, fiind deprimat şi suferind, 
preocupat totodată de o serie de probleme personale, fără nici o legătură cu misiunea sa 
bisericească. 

Sursa: Mitică Stănescu 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 76/1946, ff. 80-81 

Anexa 16 


131/1 martie 1949 
Ort. [Ortodox] 


NOTĂ 


Preotul Moisescu Justin, profesor la Institutul Teologic de grad universitar din Bucureşti, 
fost profesor la Facultatea de Teologie din Varşovia, Cernăuţi şi Suceava, simpatizant legio- 
nar, are adeseori întrevederi nocturne cu fostul deputat manist de Muscel M. Brătulescu, în 
casa preotului I. Brătulescu, parohul bisericii Manea Brutarul din Str. G-ral. Budişteanu. 

Ultima întrevedere a avut loc Duminică, 20 februarie a.c., în prezenţa preotului I. Bră- 
tulescu şi a preotului-profesor Grigore Cristescu. 

Deputatul ţărănist-manist Brătulescu M., vorbind despre acţiunea subterană a membrilor 
fostului partid [al lui] Maniu şi despre strânsa legătură cu elementele din ţară şi din 
străinătate, arată: „prăbuşirea regimului actual nu mai este decât [o] chestiune de luni, de 
puţine luni”. 

Sursa: M. Stănescu 
Valoare : serioasă 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 77/1946, f. 14 

Anexa 17 


131/22 aprilie 1949 
Ort. [Ortodox] 


NOTĂ 


Jerodiaconul Anania Vartolomeu [Bartolomeu], din serviciul Palatului Patriarhal, a fost 
numit Inspector al Patriarhiei. 

Anania Vartolomeu [Bartolomeu], fost legionar, participant la rebeliune cu cazier, a 
luat parte în 1946 la mişcările reacționare şi şovine de la Universitatea din Cluj. 

Pentru atitudinea sa antidemocratică a fost exclus din Universitate. 

Salariul pe care-l primeşte astăzi este de 11 500 lei. 
Sursa: Vanea Haralambie 
Valoare : serioasă 


Observaţiunile Serviciului 


Participă la toate lucrările importante în cadrul Bisericii Ortodoxe Române alături de 
Justinian, fiind socotit omul de încredere al acestuia. Profitând de acest lucru şi pentru a-şi 
proteja prietenii săi, face dese intervenţii pe lângă Patriarh. 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 77/1946, f. 206 

Anexa 18 


131/2 mai 1949 
Ort. [Ortodox] 


NOTĂ 


Anania Vartolomeu [Bartolomeu], fost intendent la Patriarhie, în prezent inspector al 
Patriarhiei, are un frate fost legionar, Anania Dumitru, domiciliat în Griviţa, Bucureştii- 
-Noi, Str. Corbului nr. 28. 

D-na Zaharia Maria, soacra D-lui Dumitru Anania, spune că inspectorul Bartolomeu 
Anania a fost legionar, [ea] fiind vizitată de către acesta foarte des între anii 1945-1948, 
[el] fiind urmărit de Poliţie. 

În prezent, Anania Vartolomeu [Bartolomeu] se află plecat la mănăstirea Bistriţa, jud. 
Vâlcea, fiind în concediu de Paşti, unde are legături intime cu diferite maici. 

Sursa: Vania Haralambie 
Valoare : serioasă 


Observaţiunile Serviciului 


Anania Vartolomeu [Bartolomeu] întreţine legături cu elemente legionare ca: Albescu, 
Sandu Ionescu şi alţii. 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 78/1946, f. 167 

Anexa 19 


131/24 mai 1949 
Ortodoxi [Ortodocși] 


NOTĂ 


Preotul Anania Vartolomeu [Bartolomeu], secretarul patriarhal al Mitropoliei Bucureşti, 
este născut în comuna Pesceana, jud. Râmnicu Vâlcea. După terminarea cursului primar 
urmează studiile la Seminarul Central din Bucureşti, azi Institutul de Teologie, iar în anul 
1941, găsindu-se în clasa [a] VIII-a, pe când era director al acestui seminar profesorul 
teolog Firmilian, azi mitropolitul Craiovei şi care era [şi] comandantul organizaţiei Frăţiile 
de Cruce, organizaţia tineretului legionar, unde [Anania] a fost înscris şi unde a activat în 
anii 1941-1942, când s-a călugărit, plecând la mânăstirea Bistriţa, în apropiere de mânăs- 
tirea Arnota, unde pe atunci era şcoala de pregătire a cadrelor legionare. 

Din anul 1942 până în anul 1948, luna noiembrie, când a fost adus de către Patriarh la 
palatul patriarhal în calitate de intendent al palatului, ca după câteva luni să poată ajunge 
secretar patriarhal şi după aceea inspector al tuturor seminariilor monahale din ţară şi 
inspector administrativ peste toate mânăstirile de maici şi de călugări. Aceasta [s-a 
întâmplat] pentru că călugărul Anania Vartolomeu [Bartolomeu] este un fel de rubedenie al 
[a] fostului preot Marina Ion, azi patriarhul Justinian. 

În toate aceste funcțiuni arătate, călugărul Vartolomeu [Bartolomeu] a devenit un fel de 
dictator în administraţia şi conducerea personalului ; astfel, mută şi schimbă din serviciu 
pe cine vrea, folosind tot felul de procedee în contra celor ce muncesc, este căutat zilnic 
de tot felul de călugări, călugăriţe şi de persoane civile care [au] spus că-l caută în interes 
de serviciu, fiind chemate de el în calitate de inspector. 

Este vizitat des de fratele său, ing. Anania, şi [de] soţia acestuia, care locuiesc în 
Bucureştii-Noi, unde au un atelier auto. 

Recent, a fost căutat de generalul pensionar Tetrat Traian, domiciliat în Bucureşti, 
str. Antim nr. 23. Acest general este un simpatizant al călugărilor, cărora le face tot felul 
de cadouri, ca să se roage pentru el spre a i se ierta astfel tot ce a greşit el în viaţa militară. 
Sursa: DSC, Velican 
JI. nr. 58631 din 20.V.1949 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 78/1946, f. 154 f-v 

Anexa 20 


131/6 iunie 1949 


NOTĂ 


Cu privire la alegerile de episcopi ce au loc între 6 şi 9 Iunie 1949, preoţii aparţinând 
eparhiei Galaţi care urmează cursurile de îndrumare de la Institutul Teologic din Bucureşti 
comentează alegerea lui Antim Nica ca episcop la Galaţi ca fiind sigură. Aceste comentarii 
sunt comentate intens şi susţinute de preoţii Vârgolici Simion şi Tătaru C., cunoscuţi 
reacţionari. 

În Galaţi însă opinia preoţilor atât a celor încadraţi, cât şi a celor neîncadraţi politiceşte 
este contrarie acestor comentarii, aceştia discutând despre activitatea lui Antim Nica 
următoarele : 

Antim Nica a cumpărat prin intermediul unui preot Vasilian din Tulcea, în prezent la 
biserica Sf. Nicolae Sârbi din Bucureşti, o maşină în valoare de 350 000 lei pe care o ţine 
în Bucureşti la un frate al său pentru uz personal şi din care s-a ales cu o sumă apreciabilă. 

Antim Nica, împreună cu preotul Picos Constantin de la Cancelaria Episcopiei Galaţi 
a dosit o serie de lucruri de la fosta Episcopie Huşi, făcând şi acte false de cheltuieli, 
însuşindu-şi 700 000 lei din 840 000 lei cât avea Episcopia Huşi. 

Antim Nica refuză să discute cu reprezentantul Sindicatului preoţesc, preotul Teofan 
Stănescu, exprimându-se că va termina cu „această bombă de minciuni” după ce va 
organiza episcopia. De asemenea, a interzis preoţilor Tudorel Popa şi Piroşca Neculai să 
participe la corul Sindicatului Funcţionarilor Publici din Galaţi. 

În ziua de 14 aprilie, organele de Securitate din Galaţi au ridicat de la sediul Episcopiei 
din Galaţi o serie de broşuri cu caracter subversiv. 

În discuţiile pe care le are cu intimii săi, Antim Nica afirmă că nu îi este frică de 
nimeni, deoarece este susţinut de Patriarh. 

Antim Nica trăieşte cu o călugăriţă, anume Evlampia Vasilescu, iar în ultimul timp a 
cerut de la mânăstirea Tudor Vladimirescu din Tecuci să i se trimită „maici de serviciu”, 
însă conducerea mânăstirii, ştiind pentru ce le întrebuinţează, a refuzat. 

Sursa: V. Haralambie 
Valoare : serioasă 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 88/1947, f. 71 f-v 

Anexa 21 


131/7 iunie 1949 
STRICT SECRET 


NOTĂ 


Suntem informaţi că arhimandritul Anania Vartolomeu [Bartolomeu], inspector patriar- 
hal, ar candida pentru Episcopia Buzăului în locul episcopului Antim Anghelescu, care 
candidează pentru locul de mitropolit al Moldovei. 

Anexăm fişa personală a arhimandritului Anania Vartolomeu [Bartolomeu]. 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 88/1947, f. 73 

Anexa 22 


131/6 iunie 1949 
Fişe 


Anania Vartolomeu [Bartolomeu] 
Inspector patriarhal 


S-a născut în comuna Glăvile, judeţul Vâlcea, la 18 Martie 1921. 

După terminarea cursului primar a urmat studiile Seminarului Central din Bucureşti, 
azi Institutul Teologic, [pe] care le-a absolvit în anul 1941. În timpul studiilor la acest 
seminar a activat în organizaţia legionară Frăţiile de Cruce ca şef de cuib, participând şi la 
rebeliunea legionară din anul 1941. 

În anul 1942 s-a călugărit, plecând la mănăstirea Bistriţa, unde pe atunci era şcoala de 
pregătire a cadrelor legionare. 

În anul 1946 a participat activ la rebeliunea studenţească naţional-ţărănistă din Cluj, 
dispărând apoi din acea localitate. 

În anul 1947 a fost arestat la Cluj, unde reapăruse pentru a lua contact cu studenţii şi 
profesorii universitari legionari activişti. Fiind trimis la mânăstirea Vrancei sub pază, a 
dispărut [la] 2 zile după sosirea sa. 

În anul 1948, după ce şi-a luat licenţa în Teologie, Patriarhul Justinian l-a numit 
intendent la Patriarhie, iar în anul 1949 a fost numit inspector patriarhal. 

În funcţia pe care o deţine în prezent se poartă ca un zbir faţă de personalul în 
subordine, mutând şi schimbând din serviciu pe cine doreşte. 

În prezent, continuă să aibă legături cu diferite elemente legionare şi, pentru a-i 
proteja, face intervenţii pe lângă Patriarh pentru a fi numiţi în diferite posturi. 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 88/1947, f. 72 

Anexa 23 
Direcţiunea Securităţii Capitalei 
Ort. [Cultul ortodox] 
[Serviciul Culte] III 
Nr. 16.603 
Il iunie 1949 
NOTĂ INFORMATIVĂ 


Alegerile de mitropolit la Iaşi şi episcopi la Roman şi Galaţi au făcut obiectul unor 
comentarii aparte în rândul preoţilor care urmează cursurile de îndrumare de la Institutul 
Teologic din Capitală. 

O chestiune care a fost mult comentată a fost aceea că Guvernul intenţiona să scoată cei 
doi mitropoliți ai Ardealului şi să-i instaleze în Moldova, iar în locul lor să fie aleşi doi 
foşti greco-catolici reveniţi la ortodoxie. 

În legătură cu aceasta, preotul Petre Alexandrescu de la Parohia Izvorul Nou a declarat 
într-un cerc de preoţi, de faţă fiind şi informatorul nostru, că trecerea celor doi ardeleni în 
Moldova şi înlocuirea lor cu uniţi reveniţi la ortodoxie ar însemna o greşeală de tactică a 
Guvernului, întrucât aceştia nu vor lucra în mod sincer pentru ortodoxie, ci, din contră, 
vor face în mod clandestin politică de simpatie cu Vaticanul, pregătind în acest sens terenul 
în ţară. 

Admiţând cazul - spune preotul Petre Alexandrescu - că situaţia politică s-ar schimba 
în ţară, atunci aceştia nu ar face altceva decât ar trece imediat de partea Vaticanului, luând 
după ei chiar şi credincioşii ortodocşi. 

În ceea ce priveşte al doilea punct de vedere al Guvernului, ca în Moldova să fie aleşi 
din foştii greco-catolici reveniţi, această măsură este privită de preoţi ca mult mai potrivită 
decât prima, întrucât în felul acesta ei nu ar mai putea duce o politică de duplicitate, 
datorită faptului că masa credincioşilor din Eparhiile lor este totalmente ortodoxă. 

În acelaşi cerc de preoţi discutându-se faptul că Marţi, 7 iunie a.c., nu s-au putut face 
alegeri de mitropolit la Iaşi, preoţii Marius Constantinescu şi Burluşanu au spus că 
oamenilor Patriarhului li s-au întocmit încă de mult [timp] dosare cu trecutul lor politic 
fascisto-legionar şi că Guvernul de data aceasta nu mai înţelege să lase pe Patriarh să-şi 
instaleze oamenii lui care sunt pătaţi prin politica lor din trecut, aşa cum s-a întâmplat cu 
alegerea lui Firmilian al Craiovei. 

Sursa: Aron 
Măsuri luate : se semnalează spre ştiinţă 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 78/1946, ff. 190-191 

Anexa 24 


Materiale documentare despre încadrarea personalului 
clerical şi administrativ al Patriarhiei, Arhiepiscopiilor 

şi Episcopiilor Ortodoxe, lucrare definitivată în februarie 1949 
de Patriarhul Justinian, la cererea Ministerului Cultelor 


131/30 august 1949 


NOTĂ 


Mitropolia Moldovei are sub conducerea ei Arhiepiscopiile Iaşi şi Suceava şi Episcopiile 
Roman şi Galaţi. 

Mitropolia Moldovei şi Arhiepiscopia de Iaşi este condusă de Patriarhul Justinian, ca 
fost mitropolit al acestei eparhii, ajutat de arhimandritul Teoctist Arăpaşu, numit în funcţia 
de vicar al Arhiepiscopiei de Iaşi. 

Acesta a activat în mişcarea legionară, iar în timpul rebeliunii legionare a participat la 
distrugerea unei sinagogi din cartierul Antim ; este cunoscut că a practicat homosexua- 
litatea. 


Sursă : Arhiva Serviciului Român de Informaţii, fond Documentar, dosar 7755, 
vol. 3, f. 211 


131/4 octombrie 1949 


NOTĂ 


Mitropolia Moldovei are sub conducerea ei Arhiepiscopiile Iaşi şi Suceava şi Episcopiile 
Roman şi Galaţi. 

Mitropolia Moldovei şi Arhiepiscopia de Iaşi este condusă de Patriarhul Justinian, ca 
fost mitropolit al acestei eparhii, ajutat de arhimandritul Teoctist Arăpaşu, în calitate de 
vicar. 

Acesta a activat în mişcarea legionară, iar în timpul rebeliunii legionare a participat la 
distrugerea unei sinagogi din cartierul Antim, București. 


Sursă: Arhiva Serviciului Român de Informații, fond Documentar, dosar 7755, 
vol. 3, f. 239 

Anexa 25 


13[1]/28 noiembrie 1949 
DSC 


NOTĂ 


Lupta pentru postul de protopop la Sectorul IV Roşu continuă. 

Patriarhul rămâne încă pe punctul său de vedere, şi anume preotul Sârbu Nicolae să fie 
numit ca protopop în provincie, iar la Sectorul IV să-l numească pe preotul Ştefan Vasile. 

Preotul Ştefan Vasile este susţinut pentru a deveni protopop de următorii: Firmilian 
Marin, mitropolit al Olteniei, Partenie Ciopron, arhiereu vicar, Justin Moisescu, profesor 
Liviu Stan şi preotul Dumitru Fecioru, toţi cunoscuţi ca foşti legionari. 

Lupta ia aspecte tot mai variate, iar Patriarhul se demască tot mai mult a fi stăpânit şi 
condus de legionari. 

Părerea generală a preoţilor este că, până la urmă, Nicolae Sârbu, din „rațiune 
legionară” şi din motive de „politică personală”, pe care Patriarhul o face în vederea zilei 
de mâine, nu poate pune protopop pe un preot cunoscut cu activitate de „stânga”, şi nu de 
„dreapta” sau cel puţin de „centru”. 

Preoţii, văzând jocul Patriarhului, conchid că Partidul „e moale” în a-şi impune punctul 
de vedere în anumite chestiuni din domeniul bisericesc. 

„Aron” 
Spre ştiinţă 


Sursă: ANIC, fond Ministerul Afacerilor Interne - Direcţia Generală a Poliţiei, 
dosar 75/1946, f. 311 

Anexa 26 


131/30 ianuarie 1950 


NOTĂ 


Problema clerului refugiat de pe teritoriul Basarabiei şi Bucovinei de Nord este 
importantă prin faptul că, datorită educaţiei şi spiritului reacţionar şi antisovietic în care 
aceşti preoţi au trăit şi şi-au dus activitatea, continuă şi în prezent o parte dintre ei să 
nutrească aceleaşi sentimente antidemocratice, sperând într-o răsturnare a regimului actual 
şi reîntoarcerea lor de unde au venit. 

Din cele constatate până în prezent, este de menţionat faptul că tocmai acei preoţi care 
în trecut au depus activitate în cadrul partidelor istorice sau pe linie legionară mai menţin 
şi în prezent sentimentele lor naţionaliste, transformând aceste sentimente ostile în acţiuni 
îndreptate contra regimului actual, fiind sprijiniți în activitatea lor de capii Bisericii 
Ortodoxe, fie tacit, fie chiar direct prin promovări în posturi de conducere. 

Până în prezent, s-a stabilit că au funcţionat în Basarabia cca 760 preoţi, 63 călugări şi 
cca 80 cântăreţi. 

Astfel, se constată că cele mai multe semnalări de activitate duşmănoasă împotriva regi- 
mului se desfăşoară în regiunea Moldovei (cu un număr aproximativ de 273 preoţi, 14 călu- 
gări şi 28 cântăreţi basarabeni), unde funcţionează ca vicar şi locţiitor de mitropolit arhiereul 
Teoctist Arăpaşu, fost legionar cu activitate intensă şi cu participare la rebeliune, devastând 
Sinagoga din Str. Antim împreună cu legionarii Grigore Băbuş, preot la patriarhie, Mitrofan 
Chiriac şi alţii. Arăpaşu, în urma legăturilor ce le-a avut cu Patriarhul, a reuşit în prezent 
să deţină o influenţă asupra acestuia, care are intenţia şi-l va susţine pe Arăpaşu de-a ocupa 
postul de Mitropolit al Moldovei la viitoarele alegeri. 

În fruntea activităţii antidemocratice din aceeaşi regiune se află episcopul Galaţilor, 
Antim Nica (Nicov), fost legionar, făcându-şi studiile teologice la Paris, Strassburg 
[Strasbourg], Anglia şi Siria. Activitatea misionară a început-o în anul 1935 la Mitropolia 
Basarabiei, unde a înfiinţat o societate misionară numită Prietenii Misiunilor, al cărei 
preşedinte a fost până în anul 1937, când episcopul Visarion Puiu, criminal de război fugit 
în străinătate, l-a numit ca exarh al mânăstirilor. 


Sursă : Arhiva Serviciului Român de Informaţii, fond Documentar, dosar 909, 
f. 510 

Anexa 27 


131/30 septembrie 1950 


NOTĂ 


Anania Valeriu, fost FDC [Frăţiile de Cruce], internat în 1942 la Târgu Jiu ; a participat 
la rebeliunea studenţească de la Cluj din 1946; în 1946 şi 1949 a avut legături cu grupări 
subversive. 


Sursă: Arhiva Serviciului Român de Informaţii, fond Documentar, dosar 2488, 
f. 692 

Anexa 28 


131/5 octombrie 1950 
Tabelul elementelor suspecte intrate în mănăstiri după 23 august 1944 


NOTĂ 
Fişă 

Numele şi prenumele: V. Anania 

Nume de călugărie : Valeriu 

Date de stare civilă: născut la 18 martie 1921 în comuna Glăvile-Vâlcea. A fost 
hirotonisit ierodiacon în 1946. 

Profesia anterioară: student. 

La ce mănăstire se afla : asistent supraveghetor la mănăstirea Radu Vodă din Bucureşti. 

Activitate înainte de 23 August 1944: ca seminarist la Seminarul Central din Bucureşti, 
a activat în organizaţia legionară FDC, continuând să activeze şi după rebeliune, fapt 
pentru care în 1942 a fost internat la Târgu Jiu. 

Activitatea după 23 August1944: în 1946, ca student la Facultatea de Medicină din 
Cluj, a participat activ la rebeliunea studenţească naţional-ţărănistă din Cluj, după care a 
dispărut. În 1947 a fost arestat şi trimis sub stare de arest la mănăstirea Vrancei, de unde 
a dispărut. În 1949 a adăpostit la Patriarhie legionari ca: Stanciu Roman, Alex. Ionescu 
etc. Tot în 1949 a avut legături dovedite cu organizaţia subversivă V3. Are legături cu foşti 
legionari ca: Gherasim Bica, Grigore Băbuş, precum şi cu soțiile lui Moţa şi Marin. 

Observaţiuni : ... 


Sursă : Arhiva Serviciului Român de Informaţii, fond Documentar, dosar 2488, 
f. 697 

Anexa 29 


[131/]12-25.VII.1955 


NOTĂ 
Moldova 


În ziua de 17 şi 18.VII.1953, la schitul Tarcău-Neamţ, în pridvorul casei sale şi la râul 
Tarcău, diaconul Chiorbeja a spus: 

a) Ghenadie Caraza, fost stareţ la schitul Tarcău, era apreciat de patriarh, a făcut toată 
gospodăria, a fost duhovnic la mănăstirea Văratec, ajutând-o pe maica stareță Irina Leca. [...] 

Patriarhul i-a cerut însă nişte servicii, despre care Ghenadie n-a vrut să audă. Era vorba 
de bani, afaceri, venituri pentru patriarh, atât din punga lui Ghenadie, care era bogat, cât 
şi din punga mănăstirilor Bistriţa şi Văratec. Neacţionând Ghenadie, patriarhul s-a dus la 
el şi s-a apucat să-l jefuiască de bunuri. Astfel, l-a pus pe Teoctist, care era vicar la Iaşi 
(până la alegerea lui Sebastian [Rusan, ca mitropolit al Moldovei]), ca împreună cu 
Partenie Buşcu, prieten al lui Teoctist şi exarh al mănăstirilor, să devalizeze casa lui 
Ghenadie de la schitul Tarcău, o casă cu 4 camere, hol şi toate acareturile. În această casă, 
Ghenadie, care a fost peste 40 de ani stareţ la Bistriţa, om simplu, cu 4 clase primare, dar 
bun gospodar şi întreprinzător, care se ocupa şi cu exploatarea de păduri, fiind şi preşedin- 
tele unei societăţi forestiere câtva timp, adunase o mulţime de avere : zeci de covoare şi 
covoraşe, mobilă de cea mai scumpă, veselă scumpă etc. etc. Casa era proprietatea lui, 
ridicată de el. Făcuse o turbină şi avea lumină electrică, lămpi frumoase şi diferite 
instalaţii de gospodărie casnică, toate electrice. În plus, mai avea şi schitul şi între 150-200 
stupi sistematici, sporiţi tot de Ghenadie şi îngrijiţi de el. Teoctist s-a dus şi a ales pentru 
sine ce a vrut, apoi l-a trimis pe Partenie Buşcu, care a deschis casa cu forţa, a declarat-o 
proprietatea schitului şi a furat şi au cărat improvizat. A furat şi a vândut şi număr de stupi. 
A lăsat casa deschisă săptămâni de-a rândul, ca să se poată spune că lucrurile au fost furate. 
Totul a fost dus la Iaşi, unde Buşcu cu Teoctist şi-au luat partea, dându-i şi patriarhului 
partea leului. Mai târziu, Buşcu a spus către unii călugări că ar fi luat ceva, mai nimic, să 
scoată ochii lui Teoctist şi altor feţe bisericeşti şi politiceşti cu ceva daruri, covoare etc. 
Marcu 


Sursă: Arhiva Serviciului Român de Informaţii, fond Documentar, dosar 7755, 
vol. 5, ff. 43-44 

Anexa 30 


10 mai 1957 
Întâlnirea a avut loc la 12 martie 1957, la agentul „Marcu” acasă, cu It.-maj. Curcă Gh. 


NOTĂ 


Chiorbeja Ion, Ghenadie Caraza şi Galaction 


[Chiorbeja Ion] Este fiu de ţăran din apropiere de Tarcău-Neamţ. De tânăr a intrat în 
mănăstirea Bistriţa de lângă Piatra Neamţ, unde era stareţ unchiul său Ghenadie Caraza, 
care s-a îngrijit de el în toată vremea. Unii călugări spuneau că Ghenadie nu i-ar fi unchi, 
ci chiar tată lui Chiorbeja. Nu ştiu care este adevărul, destul că Ghenadie l-a îndrumat să 
meargă la seminar şi apoi la Institutul Teologic din Bucureşti, pe care l-a absolvit în 1951, 
fiind unul din cei mai buni studenţi. 

Cu ocazia examenului de licenţă, în iunie 1951, deşi Chiorbeja făcuse o teză foarte bună 
şi referatul asupra acestei teze era întocmit de către profesorul Ion Coman, care o [aprecia] 
cu cea mai mare notă (10), a intervenit Teoctist, care era atunci rectorul Institutului 
Teologic, şi l-a obligat pe Coman să-i schimbe nota ce i-o dăduse lui Chiorbeja la teză din 
10 în 7 sau 8. 

Printr-o astfel de schimbare, urma ca şi nota generală la examen să-i fie scăzută, scopul 
lui Teoctist fiind să-l îndepărteze pe Chiorbeja de Teologie, ca nu cumva să urmeze studiile 
superioare de magisteriu [predoctoratul]. 

Teoctist a stăruit şi faţă de alţi profesori care mai erau în comisia examinatoare, ca 
Grigore Cristescu, Liviu Stan etc., ca să-l noteze mai slab pe Chiorbeja, spunând că este 
un element rău, necorespunzător ca purtare pentru a i se da note mari. 

Nici unul din profesori n-a ţinut seamă de presiunile lui Teoctist, în afară de Coman, 
care i-a coborât nota de la 10 la 8. 

Chiorbeja, văzând cele ce i s-au făcut din partea lui Teoctist şi scârbit de toate, s-a 
hotărât să plece din călugărie şi să se apuce de altceva. În felul acesta, i-a venit gândul să 
studieze medicina. Constatând că nu-i de ajuns de sănătos şi nevrând să-l supere pe 
Ghenadie Caraza, nu s-a lepădat de călugărie, dar s-a înscris la Medicină la Cluj. Acolo a 
studiat primii 3-4 ani şi apoi s-a transferat la Bucureşti, de vreo 2 ani. Acum este în anul 
6 şi locuieşte la căminul călugărilor de lângă Patriarhie. Îmbolnăvindu-se de icter de vreo 
2 luni, a plecat recent din Bucureşti la o mănăstire din apropierea capitalei. 

Ca student la Teologie, a fost întreţinut de mănăstirea Bistriţa, de schitul Tarcău-Neamţ, 
de Ghenadie Caraza, dintr-o bursă de la Mitropolia Moldovei şi din ajutoare de la Episcopia 
Romanului. 

Ca student la Medicină, este întreţinut de mănăstirea Bistriţa, schitul Tarcău şi Ghenadie 
Caraza. 

În anul 1953, vara, la schitul Tarcău, Chiorbeja a spus că Teoctist, cu care era prieten 
de multă vreme, a încercat în primăvara lui 1951 să se apropie de el cu gânduri nefireşti de 
homosexual, fapt care l-a revoltat în aşa măsură pe Chiorbeja, încât l-a înjurat pe Teoctist. 
De atunci Teoctist îi poartă o ură de moarte şi s-a dus la patriarh şi l-a pârât că ar fi duşman 
al patriarhului, că-l vorbeşte de rău, că-l acuză de jefuirea lui Caraza etc. 

Ca urmare, patriarhul şi Teoctist l-au urmărit grav de tot de atunci, cu denunţuri şi pâri 
pe la Securitate etc., şi s-au opus ca el să studieze mai departe. Totuşi, el s-a înscris la 
Medicină la Cluj, fără să afle patriarhul şi Teoctist, apoi s-a înţeles cu episcopul de la 
Roman, Teofil, să-l ocrotească. 

Patriarhul i-a cerut lui Teofil să-l caterisească [pe Chiorbeja] după ce a aflat că se înscrisese 
la Medicină, dar Teofil s-a opus, dar l-a avertizat pe Chiorbeja să se păzească de inamici. 

Chiorbeja a mai spus că Teoctist, împreună cu Partenie Buşcu, acum exarh al mănăsti- 
rilor la Iaşi, l-au jefuit pe Ghenadie Caraza din ordinul lui Justinian, care era la Iaşi [vicar 
mitropolitan sau mitropolit], furându-i şi încărcând în camion tot ce avusese Ghenadie ca 
lucruri de valoare la mănăstirea Bistriţa-Neamţ [unde fusese 35-40 ani stareţ] şi apoi tot ce 
avea la casa sa de la schitul Tarcău, în 4 camere, covoare, veselă din cea mai scumpă, 
tacâmuri de argint pentru 24 de persoane, tablouri etc. Ghenadie a scăpat un tablou de 
Grigorescu, fugind cu el în pădure. 

Participant la această operaţie a fost şi fiul patriarhului [Ovidiu Marina], care însă nu 
s-a arătat la schit, a rămas în vale, conducând operaţiile. 

După ce Ghenadie a fost jefuit la Bistriţa şi Tarcău, a mai fost jefuit o dată de Teoctist 
şi de fiul patriarhului la mănăstirea Văratec, unde fusese dus în surghiun, ca duhovnic, ca 
să se piardă zvonurile hoţiilor de pe Valea Bistriţei şi a Tarcăului. Captura de la Văratec a 
fost însă mai mică, fiindcă Ghenadie fusese avertizat de nişte maici şi îşi ascunsese bine ce 
mai avea. 

Acuzat că ar fi trăit cu nişte maici tinere, ca Margareta Oculescu şi altele, Ghenadie a 
fost apoi surghiunit de patriarh la mănăstirea Horazim, Neamţ, unde se găseşte şi acum. 

Ghenadie Caraza făcuse afaceri mari cu exploatări de păduri, cereale etc., în asociaţie 
cu nişte liberali şi în concurenţă cu nişte evrei. Prin 1945-1946, evreii respectivi i-au făcut 
denunţuri că-i antisemit etc. 

Justinian se informase că e bogat şi-l vâna să-l jefuiască, ameninţându-l mereu că va 
avea neplăceri politice etc., ca să-l sperie şi să nu zică nimic când va fi jefuit. 

Concomitent cu Ghenadie a mai fost jefuit prin aceleaşi metode şi aceiaşi inşi economul 
mănăstirii Bistriţa, un anume părinte Galaction. Acesta făcuse şi el afaceri cu Ghenadie şi 
era bun prieten cu el. Galaction se îngrijise în special de Teoctist [...] şi el este cel care i-a 
plătit lui Justinian o sumă de cocoşei ca să-l facă pe Teoctist întâi arhimandrit, apoi o sumă 
şi mai mare ca să-l facă arhiereu, nădăjduind şi Galaction, şi Ghenadie că în felul acesta îl 
vor îmblânzi pe Justinian şi-şi vor câştiga prin ucenicul lor Teoctist un vlădică protector. 

De fapt, însă, i-au deschis numai pofta de bani lui Justinian, care i-a tuns numărul unu 
pe amândoi. 

Fiindcă Ghenadie tace la Horazim, l-au lăsat în pace, dar pe Galaction, fiindcă bea şi 
vorbeşte, l-au dus din Moldova în Muntenia, să i se piardă urma şi să nu-i divulge pe 
Justinian şi Teoctist. 

Chiorbeja a mai spus în 1953 la Tarcău că îl cunoaşte bine pe Nil Dorobanţu şi că-i ştie 
toate năroziile, căci a fost şi pe la Tarcău o dată cu 12 apostoli, iar apoi cu 12 bogorodiţe, 
dar că el l-a demascat şi l-a luat la goană din Tarcău după ce Nil îi gonise pe toţi călugării 
de acolo şi declarase că-şi aşază tabăra acolo. 

Când nu de mult Galaction fusese la Bucureşti, Teoctist i-a dat ordin să plece imediat 
la Bascoavele, unde se găseşte de când a fost adus din Moldova. 

Atunci când a fost adus din Moldova, Teoctist l-a adus cu maşina până aproape de 
Bascoavele şi-l ţine acolo, să nu mişte deloc. 

Galaction s-a săturat de surghiun şi vrea să plece de la Bascoavele. În acest scop venise 
la Bucureşti să vadă ce se poate face. În Bucureşti a tras la Chiorbeja, fiindcă îl ştia mai de 

omenie şi i-a fost duhovnic. Teoctist, aflând că a venit Galaction la Bucureşti, s-a dus să 
vorbească cu el, dar, spunându-i-se că este în cameră la Chiorbeja, a renunţat şi i-a lăsat 
vorbă să se ducă Galaction la el imediat, iar după ce s-a văzut cu Teoctist, [Galaction] a 
plecat îndată şi înspăimântat înapoi la Bascoavele. 

Cu toate că Chiorbeja ştie multe despre Teoctist şi Justinian, totuşi, nu vorbeşte, vrea 
la căminul călugărilor. 

Galaction i-a fost duhovnic lui Teoctist şi lui Partenie Buşcu şi le ştie păcatele, iar când 
bea, vorbeşte şi-i înjură, spunând ce ştie. De aceea l-a gonit Teoctist atât de repede, ca să 
nu fie ispitit să spună câte ceva „nou” despre el şi despre alţii. 

Chiorbeja este un om înzestrat, inteligent şi foarte muncitor. Este ironic şi zeflemist, de 
aceea mulţi călugări se temeau de limba lui. Este totuşi destul de tăcut şi discret, având 
şcoală călugărească. Sentimente politice n-a manifestat ca student la Teologie, nici nu ştiu 
să fi făcut vreo politică. 

Are ură neîmpăcată împotriva lui Justinian şi a lui Teoctist, deşi li se supune şi se pare 
că s-ar găsi în armistițiu cu aceştia. 

„Marcu” 

2 ex. [exemplare] S.A. [inițialele redactorului sau dactilografei notei] 


Sursă : Arhiva Serviciului Român de Informaţii, fond Documentar, dosar 7755, 
vol. 5, ff. 38-40 

Anexa 31 
6 octombrie 1958 
Ex. nr. 2 
STRICT SECRET 

REFERAT 


privind activitatea contrarevoluţionară 
desfăşurată în cadrul mânăstirilor 


Din materialele informative şi de anchetă pe care le deţin organele MAI rezultă că încă 
după primul război mondial mânăstirile au constituit puternice focare de activitate legio- 
nară, o serie de elemente dintre călugări participând activ în organizaţii legionare, sprijinind 
şi propagând ideile acestora. Legionarii au găsit întotdeauna sprijin moral şi material în 
cadrul mânăstirilor, s-au folosit de acestea pentru atragerea de noi membri şi pentru 
educarea lor în spirit legionar. 

Astfel, mânăstirea Cernica din raionul Brăneşti este cunoscută ca cel mai puternic 
centru legionar din mânăstiri, toţi călugării care au fost în această mânăstire fiind membri 
şi participanţi activi în organizaţia legionară. Conducătorul activităţii legionare din această 
mânăstire a fost călugărul Dionisie Udişteanu, cu gradul de comandant legionar, duhovnicul 
lui Corneliu Zelea Codreanu. Tipografia mânăstirii a fost folosită pentru tipărirea de mani- 
feste şi publicaţii legionare ; călugării au participat la marşuri ; se făceau parastase, cununii 
şi boteze legionare, iar în timpul rebeliunii au fost înarmaţi cu pistoale pe care le ţineau în 
mâneca sutanei, fiind gata să intervină la ordin. Menţionăm că o parte din aceşti călugări 
sunt şi în prezent în mânăstire, iar alţii s-au împrăştiat prin alte mânăstiri din ţară. [...] 

Au intrat astfel în mânăstiri legionari ca : Anania Valeriu Bartolomeu (arestat), conducă- 
torul rebeliunii studenţeşti organizată la Cluj în 1946, Hurducaciu Natalia, conducătoarea 
cetăţuilor din Turda, Vasilache Vasile-Solon, chestor în poliţia legionară, Vasilache Aneta 
(soţia lui), conducătoarea cetăţuilor din Galaţi, Marieta Iordache, conducătoare de cetăţui, 
Bolănescu Ion, Munteanu Cecilia, Papacioc Anghel (arestat) şi alţii, foşti poliţişti ca: 
Arsene Dumitru, Daschievici Vasile, Garaderică Vasile, Litaniuc Vasile, Duma Iosif, foşti 
ofiţeri ca : Dorobanţu Nicolae, Coroianu Nicolae, Georgescu Justin, Teodorescu Alexandru, 
zis Sandu Tudor, care a fost director al ziarului fascist Credința. [...] 

Mânăstirea Sâmbăta din raionul Făgăraş, în anii 1945-1948, este folosită ca loc de 
întâlnire a legionarilor. Fiind găzduiţi la această mânăstire între anii 1945-1948, legionarii 
Andrei Decebal Cornel, Braga Roman, Sultana Petre, Calmuschi Mircea, Calmuschi Ion şi 
alţii fac pregătire paramilitară, învățând cum să mânuiască pistolul şi cum să folosească 
terenul în caz de luptă cu organele de stat. [...] 

În anul 1948, călugării Ioasaf Popa, Bonifatie Podoreanu şi Teofil Mocăniţa de la mânăs- 
tirea Ciolanu, raionul Buzău, l-au ascuns pe Burducea Constantin, fost ministru al Cultelor, 
căruia i-au procurat buletin fals, înlesnindu-i şi fuga din ţară printr-un canal ilegal. [...] 

Din ancheta legionarilor arestaţi în ultimul timp: Zamfiroiu Grigore, Lucuţă Traian, 
Braga Roman, Papacioc Anghel, zis Arsenie, s-a stabilit că între anii 1948-1954 elementele 
legionare au stabilit încă din închisori, în timp ce executau diferite condamnări, ca după 
punerea în libertate o parte din ei să se călugărească şi din mânăstiri să continuie activitatea 
legionară. [...] 

Legionarii din rândul clerului ortodox de la mânăstiri şi celelalte instituţii bisericeşti, 
împreună cu alte elemente legionare din rândul laicilor, abuzând de libertăţile pe care 
Constituţia RPR şi celelalte legi le acordă cultelor, sub masca propagării cultului, desfăşoară 
o intensă activitate legionară de subminare a regimului democrat-popular din RPR. 

Legionarul Sandu Tudor, fost ziarist fascist, proprietar şi director al ziarului Credința, 
care în trecut a scris o serie de articole împotriva clasei muncitoare şi a mişcării munci- 
toreşti, după 23 August 1944 s-a călugărit, devenind stareţ al schitului Rarău - în trecut, 
frecventat de legionari, împreună cu grupul său contrarevoluţionar a desfăşurat o intensă 
activitate duşmănoasă până în luna iunie 1958, când au fost arestaţi. 

Acest duşman înrăit al regimului a popularizat în jurul său un grup de legionari ca: 
Braga Roman, Papacioc Anghel-Arsenie, Făgeţeanu Adrian, care au mai fost condamnaţi 
după 23 August 1944 pentru activitate legionară, iar după ieşirea din închisoare s-au 
călugărit. De asemeni, în activitatea lui criminală, Sandu Tudor avea legături cu legionarii : 
Anania Valeriu Bartolomeu, Ghiuş Benedict Vasile de la Patriarhie, prof. Stăniloae Dumitru 
de la Institutul Teologic din Bucureşti, prof. Alexandru Mironescu şi alte elemente 
legionare, care sub masca activităţii religioase de „manifestare a cultului”, au organizat o 
serie de întâlniri secrete la schitul Rarău, regiunea Suceava, mitropolia din laşi, mânăstirea 
Plumbuita din Bucureşti, biserica Antim din Bucureşti şi în case particulare, atrăgând în 
asociaţia clandestină mistico-legionară Rugul Aprins al Maicii Domnului un număr de 
tineri de la institutele de învăţământ superior din Bucureşti şi laşi, cărora le-au făcut 
educaţie legionară, îndemnându-i să se călugărească şi din mânăstiri să continuie activitatea 
legionară. [...] 

Mai departe, Braga Roman declară : 

„Tot în cadrul acestei activităţi duşmănoase, am participat la meditaţiile ţinute în anul 
1957, vara, de către stareţul Sandu Tudor la schitul Rarău. Cu ocazia acestor meditații 
religioase, împreună cu Sandu Tudor am făcut educaţie antimaterialistă unui grup de 
studenţi de la Facultatea de Arhitectură din Bucureşti”. 

Mironescu Şerban, fost student la Institutul de Arhitectură din Bucureşti, declară despre 
activitatea subversivă a grupului contrarevoluţionar condus de Sandu Tudor următoarele : 

„În cadrul adunărilor noastre clandestine, Sandu Tudor, Mironescu Alexandru, Roman 
Braga, Arsenie Papacioc şi Antonie Plămădeală au abordat probleme cu caracter legionar. 
S-a arătat că în situaţia de azi, organizaţia legionară trebuie să aibă o legătură mai strânsă 
cu Biserica. Legionarii trebuie să treacă în număr cât mai mare în cadrul Bisericii şi al 
mânăstirilor - ca preoţi şi călugări —, de unde vor putea să continuie activitatea duşmănoasă 
împotriva regimului din RPR. 

Sub acoperirea unei activităţi monahale de atragere a poporului la credinţă, se va putea 
duce o acţiune de educare în spirit duşmănos faţă de regimul din RPR a celor cu care vin 
în contact şi vor putea face propagandă ostilă”. [...] 

Legionarul Anania Valeriu Bartolomeu, fost bibliotecar al Patriarhiei şi intim al 
Patriarhului, în afară de activitatea contrarevoluţionară desfăşurată în cadrul grupului 
subversiv condus de Sandu Tudor, a mai desfăşurat activitate contrarevoluţionară împreună 
cu legionarul Iovan Corneliu Silviu, zis Ion (condamnat), fost duhovnic al mânăstirii 
Vladimireşti din regiunea Galaţi şi alţi legionari în anul 1946 la Cluj, fiind organizatorii 
acţiunilor contrarevoluţionare ale elementelor duşmănoase din rândul studenţilor. 

Anania Valeriu, zis Bartolomeu, împreună cu călugării legionari Nicolae Veniamin şi 
Bica Teodor şi cu ştirea mitropolitului Firmilian Marin, în mânăstirile Polovraci şi Tismana 
din regiunea Craiova, a ascuns în anul 1949 pe legionarul Atanasiu Ştefan, zis Fănică, şi 
pe fostul poliţist legionar Făgeţeanu Adrian, care erau urmăriţi de organele de stat. 

În mânăstirea Polovraci aceştia au ascuns unele materiale legionare şi actele personale 
ale legionarului fugar Veselovschi, precum şi armament, care au fost descoperite de organele 
de stat cu ocazia unei percheziţii în anul 1958. 

La mânăstirea Viforâta din regiunea Ploeşti, Anania Valeriu Bartolomeu a iniţiat şi 
organizat un grup duşmănos compus din călugărițele legionare Olimpiada Litescu [Liţescu] 
şi Rada Litescu [Liţescu], arestate de organele Ministerului Afacerilor Interne, cărora le-a 
făcut pregătire legionară şi le-a dat instrucţiuni să activeze subversiv. 

Fiind la Patriarhie, Anania Valeriu Bartolomeu, împreună cu Benedict Ghiuş au sprijinit 
moraliceşte şi materialiceşte o serie de legionari, printre care şi pe legionarul Radu Gyr, 
după ce acesta a ieşit din închisoare. Astfel, au dat lui Radu Gyr sume de bani, alimente, 
[iar] Anania Bartolomeu a iniţiat unele demersuri ca Radu Gyr să fie pensionat de Uniunea 
Scriitorilor şi să i se publice unele poezii. 

În discuţiile avute, au stabilit ca şi Radu Gyr să se călugărească. 

Sume importante de bani a dat pentru ajutorul legionar mitropolitul Craiovei Firmilian 
Marin, care a avut cunoştinţă de faptul că în mânăstirile de pe raza mitropoliei sale sunt 
găzduiţi ilegal fugari şi sprijiniți materialiceşte. 

Un exemplu caracteristic de îmbinare a mai multor forme şi metode de activitate 
duşmănoasă este mânăstirea Tudor Vladimirescu. Din anchetarea unor elemente duşmă- 
noase din cadrul mânăstirii, rezultă că atât înainte de 23 August 1944, cât şi după această 
dată, în mânăstire s-a desfăşurat o intensă activitate legionară, atât în rândul cetăţenilor, 
cât mai ales în rândul cetăţenilor din afară. 

În afara şedinţelor şi cântecelor legionare, se făceau chiar ceremonii religioase, parastase 
pentru legionarii morţi, aşa cum a fost la 22 septembrie 1945, când s-a[u] oficiat parastase 
pentru Codreanu, Mota şi alţi comandanţi legionari. Mai mult, mânăstirea Tudor Vladimi- 
rescu ajunsese loc de întâlnire pentru o serie de legionari din diferite regiuni ale ţării. [...] 

Din anchetele efectuate în ultimii ani a rezultat că episcopiile, mitropoliile şi patriarhia 
ortodoxă sunt centre unde s-au adunat elemente legionare. 

Cunoscând această situaţie, legionarul Atanasie Constantin, zis Puiu (arestat la MAI), 
a dat instrucţiuni legionarului Zamfiroiu Grigore de „a se ocupa” de activitatea legionară 
din mânăstiri şi de a conduce această activitate. 

Legionarul Zamfiroiu Grigore a multiplicat şi difuzat la mânăstirea Plumbuita din 
Bucureşti, împreună cu alte elemente legionare, poeziile legionarului Radu Gyr, pe care 
legionarii le folosesc ca materiale de „îndoctrinare”, iar pe autorul lor îl socotesc „condu- 
cător spiritual” al organizaţiei legionare. 

Legionarul Felix Dubneac, stareţ al mânăstirii Plumbuita, a difuzat la rândul său în 
rândul altor elemente legionare din mânăstire aceste materiale. 

Legionarii Felix Dubneac şi Sofian Boghiu de la mânăstirea Plumbuita făceau parte şi 
din grupul subversiv al legionarului Sandu Tudor şi au activat intens alături de acesta, prof. 
Mironescu Alexandru, Anania Valeriu Bartolomeu, Benedict Ghiuş şi ceilalţi, pentru 
pregătirea legionară a unor tineri. 

Faţă de actuala situaţie din mânăstiri, conducerea Bisericii Ortodoxe adoptă o atitudine 
de aparent „indiferentism politic”. Ea nu ia măsuri şi nici nu semnalează organelor 
competente atitudinea şi activitatea duşmănoasă a unor călugări şi călugăriţe. 

În general, nu se vede din partea conducerii Bisericii Ortodoxe dorinţa sinceră de a 
remedia actuala stare de lucruri. Dacă uneori a semnalat organelor competente activitatea 
duşmănoasă desfăşurată în unele mânăstiri (cum a fost aceea de la mânăstirile Tudor 
Vladimirescu şi Sihăstria), conducerea Bisericii nu a făcut acest lucru decât în momentul 
în care acestea loveau în autoritatea bisericească, cu toate că activitatea duşmănoasă din 
mânăstirile menţionate era bine cunoscută conducerii bisericeşti cu mult timp înainte. 

Justificându-le ca pe o necesitate socială şi îmbrăcându-le abil în haină democratică, 
măsurile luate de conducerea Bisericii au fost îndreptate spre extinderea şi înviorarea vieţii 
mânăstireşti, permiţând ca să se desfăşoare activitate subversivă legionară în cadrul 
mânăstirilor de care în bună parte are cunoştinţă. 

Atitudinea patriarhului în această problemă este în bună măsură rezultatul influenţei 
exercitate asupra sa de elementele de care s-a înconjurat. 

Sub acest aspect însă, trebuie menţionat faptul că de la venirea sa la conducerea 
Bisericii Ortodoxe, patriarhul a acţionat în mod sistematic pe linia înlăturării elementelor 
cunoscute ca progresiste şi promovării elementelor cele mai reacționare din rândul clerului, 
în special a legionarilor. 

S-a ajuns astfel ca la cabinetul patriarhal, în rândul consilierilor patriarhului, ca şi în 
alte posturi de răspundere, numărul elementelor reacționare să fie covârşitor. 

Astfel, la cabinetul patriarhal au fost aduşi numai legionari: episcopii vicari Antim 
Nica şi Teoctist Arăpaşu, bibliotecarul palatului patriarhal Anania Vartolomeu [Bartolomeu] 
(arestat), ajutorul acestuia Scrima Andrei, trimis de patriarh în India pentru studii şi care 
din datele pe care le deţinem rezultă că nu se va mai întoarce în ţară, Cazacu Niţişor, 
secretarul cabinetului patriarhal. 

Din cei 10 consilieri existenţi la Patriarhie şi [la] Arhiepiscopia Bucureştilor, numai 
2 nu sunt cunoscuţi cu activitate politică în trecut, iar 5 sunt cunoscuţi ca legionari : Soare 
Gheorghe şi Preda Athanasie, consilieri la Patriarhie, şi Petcu Alexandru, Dimancea Stan 
şi Zamfirescu Alexandru, consilieri la Arhiepiscopia Bucureştilor. 

Ministrul Afacerilor Interne 

General-colonel, 

Alexandru Drăghici (ss) 


Sursă : Arhiva Serviciului Român de Informaţii, fond Documentar, dosar 7755, 
vol.7, ff. 28-46, passim 

Anexa 32 


10 decembrie 1958 

Ex. nr. 1 

STRICT SECRET 

Retur 

D. III [Direcţia a III-a] 

Pag. 3 [cuvinte scrise de mână de un ofiţer superior] 


NOTĂ 
privind datele ce se cunosc asupra lui Anania Valeriu (Bartolomeu), ierodiacon 
bibliotecar la Patriarhie, în prezent arestat şi condamnat 


Încă de la vârsta de 14 ani - 1935 -, în timp ce era elev la Seminarul Central din 
Bucureşti, s-a înscris în organizaţia legionară din cadrul seminarului, activând în cuibul 
Mănunchiul de Prieteni. 

La numai un an de zile - 1936 - s-a încadrat în FDC - „Frăţiile de Cruce” —, în cadrul 
căreia i se încredinţează funcţia de îndrumător pe linia activităţii legionare, funcţie ce o 
deţine până în anul 1941, la rebeliune. 

După trecerea sa în monahism, continuă să desfăşoare activitate legionară, participă la 
înmormântarea unui comandant legionar - 1941 -, pentru care fapt a fost reţinut timp de 
o lună de zile. 

La numai un an de zile după aceea - 1942 - a fost din nou arestat, întrucât în podul 
mânăstirii Cernica, unde funcţiona, au fost descoperite materiale legionare şi armament 
ascunse de el, pentru care a fost condamnat abia în 1943 la 6 luni închisoare. 

Eliberat în 1944, i s-a fixat domiciliu obligatoriu la mânăstirea Polovraci, fiind 
considerat un element activ legionar şi periculos societăţii. 

În 1946, în timp ce era student la Facultatea de Medicină din Cluj, se situează în fruntea 
acţiunilor huliganice întreprinse de studenţii tineretului naţional-ţărănesc şi legionar de la 
căminul „Avram Iancu”, după care se ascunde prin diverse mânăstiri pentru a nu fi arestat. 

În 1949, în timp ce funcţiona la Patriarhie, a adăpostit aci pe comandantul legionar 
Anastasescu Ştefan. 

În acelaşi timp, a activat în gruparea legionară împreună cu legionarul [legionarii] 
Cristofor Dancu, Ipolit Ciobotaru, Gherasim Bica şi alţii. 

Tot în anul 1949 a avut legături cu organizaţia subversivă „Vlad Ţepeş III”, a fost 
arestat şi eliberat ulterior „din ordin”. 

În acelaşi an, a stabilit legături criminale cu legionarul Dancu Cristofor, care îi vorbeşte 
despre activitatea sa contrarevoluţionară şi îi dă instrucţiuni lui Anania să treacă la 
organizarea elementelor legionare în secret. 

Folosind funcţia sa ce o avea la patriarhie, în urma inspecțiilor făcute în cadrul 
mânăstirilor, poartă discuţii cu diferiţi legionari cunoscuţi mai dinainte şi contactează pe 
alţii pe care îi sprijină să-şi găsească diferite servicii, iar pe alţii din punct de vedere 
financiar. Exemplu: a sprijinit pe legionarul Ionescu Ştefan (Fontonel) şi alţii. 

După punerea în libertate în anul 1956 a legionarului Radu Gyr, îl sprijină pe acesta 
materialiceşte, face demersuri pe lângă unele personalităţi din rândul intelectualilor cu 

influenţă, pentru a aranja ca acesta să primească o pensie mare prin Uniunea Scriitorilor 
din RPR şi să-i publice unele lucrări. 

A avut legături strânse cu preotul Silviu Iovan şi călugăriţa Iordache Mihaela, ambii 
legionari şi conducătorii acţiunii contrarevoluţionare de la fosta mânăstire Vladimireşti, de 
care era ţinut în [la] curent cu întreaga activitate criminală desfăşurată de aceştia, pe care 
a aprobat-o şi sprijinit-o prin sfaturile pe care le dădea. 

În anii 1948-1958 a întreţinut legături subversive cu preoţii călugări: Sandu Tudor, 
Benedict Ghiuş, profesor Mironescu Alexandru - toţi arestaţi — şi alte elemente duşmănoase 
cu care împreună a dus o intensă activitate de agitaţie contrarevoluţionară şi defăimare a 
regimului democrat-popular din RPR. 

Cele de mai sus sunt recunoscute de însăşi Anania Vartolomeu [Bartolomeu] în decla- 
rațiile sale, confirmate şi de arestaţii Bica Ştefan, Nicolae Vasile Veniamin, Anastasescu 
Ştefan, Mironescu Alexandru şi Ghiuş Benedict în declaraţiile lor. 

Călugăriţa legionară de la mânăstirea Viforâta, Litescu [Liţescu] Gheorghiţa - arestată — 
declară că Anania Valeriu s-a deplasat în toamna anului 1955 la această mânăstire şi [le-]a 
cerut ei şi altor călugăriţe legionare să organizeze ajutorul legionar din puţinul pe care îl 
au şi să lase impresia că acest ajutor îl face din milă pentru a nu fi descoperiţi. 

În anchetă s-a mai stabilit că încă din anul 1953 Anania Valeriu a organizat împreună 
cu legionarii Răducu Veniamina, stareţa mânăstirii Viforâta, Litescu [Liţescu] Gheorghita, 
Xenia Cojocaru şi Damian Tudor Teofil, călugăr duhovnic, un grup subversiv în care a 
atras încă un număr de 11 elemente. 

Activitatea acestui grup a constat în îndoctrinarea legionară, ajutorare[a] materială a 
legionarilor eliberaţi din detenţie sau a familiilor acestora, găzduirea unor fugari legionari 
urmăriţi de organele de stat, audierea în cadrul mânăstirii a posturilor de radio imperialiste 
şi răspândirea de zvonuri tendenţioase. 

De asemenea, au organizat deseori serbări, onomastice, parastase sau aşa-zisele „simpo- 
zioane”, în cadrul cărora se prezentau scrieri cu conţinut mistico-naţionalist scrise de Radu 
Gyr şi alţii, căutând prin aceasta să atragă în activitatea lor din interior şi elemente din 
afara mânăstirii. 

N.O. [Nota ofițerului] : Desființarea schiturilor Viforâta şi Rarău. 

3 ex. CN/SA. 


Sursă : Arhiva Serviciului Român de Informaţii, fond Documentar, dosar 7755, 
vol.7, ff. 86-88 

Anexa 33 


Teoctist Arăpaşu, mitropolitul Olteniei 


Are domiciliul la Craiova, str. K. Marx nr. 10, judeţul Dolj. 

Născut la 7 februarie 1915 în comuna Stănceni, satul Tocileni, Botoşani. 

Studii: Seminarul teologic de la Cernica între 1932-1940; Facultatea de Teologie 

Bucureşti, între 1940-1944. 

Funcţii : 

- Mănăstirea Bistriţa, Neamţ, monah, între 1935-1937 ; 

- Mănăstirea Bistriţa-Neamţ, diacon, între 1937-1940 ; 

- Centrul Eparhial Bucureşti, 1942-1943 ; 

- Catedrala patriarhală, ca diacon, 1943-1945 ; 

- Mitropolia Moldovei, preot, 1945-1949; 

- Mitropolia Moldovei, exarh, 1948-1949; 

- Mitropolia Moldovei, vicar, 1949-1950 ; 

- secretar al Cabinetului Patriarhului între 28 februarie-august 1948 ; 

- secretar al Cancelariei Sinodului Bisericii Ortodoxe Române şi al Administraţiei 
Patriarhale în 1950-1951; 

— episcop-vicar patriarhal din martie 1950-octombrie 1954, cu care prilej a fost rector 
al Institutului Teologic Bucureşti ; 

- vicar patriarhal pentru Arhiepiscopia Bucureşti între 1954-1962 ; 

- episcopul eparhiei Aradului între 28 iulie 1962 - 28 ianuarie 1973; 

- mitropolitul Olteniei şi arhiepiscop al Craiovei de la 28 ianuarie 1973 şi în prezent ; 

- a fost membru al Comitetului de Luptă pentru Pace, C.L.P., Bucureşti ; 

- este membru al Consiliului Naţional al Frontului Unităţii Socialiste [1973]. 


Sursă: ANIC, fondul CC al PCR - Secţia Cadre, dosar A/592, ff. 2 (ibidem, f. 4; 
ibidem, f. 10) 

Anexa 34 


11.XI1.1974 
EP/1 ex. 


FIŞĂ 
privind pe Arăpaşu Teoctist, mitropolit al Olteniei 


Este născut la 7 februarie 1915 în comuna Vânători, Botoşani, fiul lui Dumitru şi 
Marghioala, de cetăţenie şi naţionalitate română, cu domiciliul în oraşul Craiova. 

Teoctist Arăpaşu a urmat diferite şcoli monahale în mănăstirile Bistriţa şi Cernica, iar 
în anul 1944 a obţinut licenţa în teologie. 

După terminarea studiilor, Teoctist Arăpaşu a ocupat diferite funcţii în cadrul Bisericii 
Ortodoxe Române, între care şi rector al Institutului teologic şi episcop vicar la Patriarhie. 

În anul 1962 a fost numit episcop al Aradului, iar în 1972 mitropolit al Olteniei, unde 
funcţionează şi în prezent. 

Este cunoscut că în perioada 1937-1941 a făcut parte din organizaţia legionară. 

În prezent nu este semnalat cu manifestări ostile la adresa regimului. 


Sursă: ANIC, fondul CC al PCR - Secţia Cadre, dosar A/592 f. 1 (ibidem, f. 3) 


CONSIDERAŢII ŞI DOCUMENTE PRIVIND ELITELE CLERICALE ORTODOXE... 297 


Anexa 35 


Ministerul de Interne 

U.M. 0920, Direcţia I, Direcţia [a] III-a 
Serviciul D 

STRICT SECRET 

Exemplar [nr.] 1 

Nr. 00389830 din 14.02.1978 

Aprob. 


NOTĂ DE MĂSURI 


În semestrul I al anului în curs vor fi pregătiţi în mod diversificat, la obiect şi în funcţie 
Radu lacoban, Mircea Sântimbreanu, Horia Lovinescu, Radu Beligan, Trandafir Gheorghe, 
„Cîmpeanu”, „Costache”, „Mihai”, „Marian”, Patriarhul Justin Moisescu, mitropoliţii 
Teoctist Arăpaşu, Corneanu Nicolae, „Adam”, „Rotaru”, „Bistriţeanu”, „Barbu”. 

Răspund: Direcţia I 

UM 0920 

Direcţia a III-a 

Serviciul D 


Observaţii : document din Arhiva Securităţii publicat fără alte referinţe privind 
sursa de istoricul Stejărel Olaru în Cotidianul, serie nouă, nr. 2 (4068), 5 ianuarie 
2005, p. 8 

Anexa 36 


Teoctist Arăpaşu 


Născut la 7 februarie 1915, în satul Vânători, comuna Stănceni, judeţul Botoşani. 

Originea socială: tatăl a fost ţăran cu gospodărie mijlocie. 

Naţionalitatea : română. 

Studii: Facultatea de Teologie. 

Cunoaşte limba franceză. 

Este arhiepiscop al Iaşilor şi mitropolit al Moldovei şi Sucevei. 

A urmat şcoala primară în satul natal (1921-1927), după care a intrat la mânăstirea 
Vorona şi apoi la Neamţ. 

Între anii 1932-1940 a urmat cursurile Seminarului Teologic de la mănăstirea Cernica, 
iar în 1940-1944 pe cele ale Facultăţii de Teologie din Bucureşti. 

În 1935 a fost trimis [tuns] în monahism la mănăstirea Bistriţa-Năsăud ; în 1937 a fost 
hirotonit diacon, iar în 1945 preot. 

Din unele informaţii existente în dosarul personal rezultă că a desfăşurat activitate 
legionară (depozitând materialele de propagandă în mânăstirile Cernica şi Căldăruşani şi 
participând chiar la rebeliune). 

A îndeplinit următoarele funcţii : 

- 1942-1945 - diacon la Catedrala Patriarhiei şi Centrul Eparhial din Bucureşti ; 

- 1945-1948 - preot la Catedrala Mitropolitană din Iaşi ; 

— 1948-1949 - exarh al mânăstirilor din Moldova; 

- 1949-1950 - vicar administrativ la Mitropolia Moldovei ; 

- 1950 - secretar al Cancelariei Sinodului şi Administraţiei Patriarhale ; 

- 1950-1954 - rector al Institutului Teologic Ortodox din Bucureşti ; 

- 1954-1962 - episcop vicar patriarhal ; 

- 1962-1973 - episcop al Aradului; 

- 1973-1977 - arhiepiscop al Craiovei şi mitropolit al Olteniei ; 

- din octombrie 1977 este arhiepiscop al Iaşilor şi mitropolit al Moldovei şi Sucevei. 

A sprijinit, în toate ocaziile, acţiunile iniţiate de organele locale de stat. A fost membru 
al Comitetului de Luptă pentru Pace din Bucureşti, aducând o contribuţie bine apreciată la 
îndrumarea preoţilor în a sprijini această acţiune. A scris articole cu orientare progresistă, 
în revistele teologice. 

Ca episcop-vicar patriarhal, episcop al Aradului, mitropolit al Olteniei şi, în prezent, 
al Moldovei şi Sucevei, a primit diferite delegaţii străine care se interesau de situaţia 
cultelor din România. Cu aceste ocazii, a prezentat în mod corect realităţile din ţara 
noastră, atât pe linie bisericească, cât şi realizările poporului român pe plan economic, 
social şi cultural. 

În predicile ţinute cu prilejul serviciilor religioase ce le oficiază şi a[1] vizitelor canonice 
din parohii, îndeamnă preoţii şi credincioşii să participe la acţiunile iniţiate de organele de 
stat, să aibă o comportare moral-cetăţenească corectă. 

A făcut parte din diferite delegaţii ale Bisericii Oortodoxe Române care au vizitat 
biserici din mai multe ţări. 

În activitatea sa manifestă uneori o atitudine dură în relaţiile cu preoţii şi o anumită 
tendinţă de îngâmfare faţă de ceilalţi ierarhi. 

În general însă, Teoctist Arăpaşu s-a făcut apreciat prin buna gospodărire a eparhiei, 
prin grija faţă de monumentele istorice, prin atitudinea de justă orientare a clerului în 
activitatea social-obştească. 

A fost decorat cu ordine şi medalii ale RS România. 

Din 1975 a fost ales deputat în Marea Adunare Naţională în toate legislaturile. 


Despre familie : 
Tatăl, Dumitru Arăpaşu, şi mama, Marghioala, foşti ţărani cu gospodărie mijlocie, sunt 
decedați. 


Are doi fraţi şi o soră, foşti ţărani cooperatori în comuna Stănceni, judeţul Botoşani. 
A mai avut cinci fraţi şi două surori, toţi ţărani în comuna natală, decedați [1978-1980]. 


Sursă: ANIC, fondul CC al PCR - Secţia Cadre, dosar A/592, ff. 5-7 

Anexa 37 


Departamentul Cultelor 
30.VI.1988 


Teoctist Arăpaşu 


Născut la 7 februarie 1915, în satul Vânători, comuna Stănceni, judeţul Botoşani 

Originea socială : tatăl a fost ţăran cu gospodărie mijlocie. 

Naţionalitatea : română. 

Studii: Facultatea de Teologie. 

Cunoaşte limbile : franceză. 

Este patriarh al Bisericii Ortodoxe Române, arhiepiscop al Bucureştilor şi mitropolit al 
Ungro-Vlahiei. 

A urmat şcoala primară în satul natal (1921-1927), după care a intrat la mănăstirea 
Vorona şi apoi la Neamţ. 

Între anii 1932-1940 a urmat cursurile seminarului teologic de la mănăstirea Cernica, 
iar în 1940-1944 pe cele ale Facultăţii de Teologie din Bucureşti. 

În 1935 a fost tuns în monahism la mănăstirea Bistriţa-Neamţ ; în 1937 a fost hirotonit 
diacon, iar în 1945 preot. 

Din unele informaţii existente în dosarul personal rezultă că a desfăşurat activitate legio- 
nară (depozitând materiale de propagandă în mănăstirile Cernica şi Căldăruşani şi partici- 
pând chiar la rebeliune), iar în timp ce era elev la seminar a practicat homosexualismul. 

A îndeplinit următoarele funcţii : 

- 1942-1945 - diacon la Catedrala Patriarhiei şi Centrul Eparhial din Bucureşti ; 

- 1945-1948 - preot la Catedrala Mitropolitană din laşi ; 

- 1949-1950 - vicar administrativ la Mitropolia Moldovei ; 

- 1950 - secretar al Cancelariei Sinodului şi Administraţiei Patriarhale ; 

- 1950-1954 - rector al Institutului Teologic Ortodox din Bucureşti ; 

- 1954-1962 - episcop-vicar patriarhal ; 

- 1962-1973 - episcop al Aradului ; 

- 1973-1977 - arhiepiscop al Craiovei şi mitropolit al Olteniei ; 

- 1977-1986 - arhiepiscop al Iaşilor şi mitropolit al Moldovei şi Sucevei. 

- din 16 noiembrie 1986 este patriarh al BOR, arhiepiscop al Bucureştilor şi Mitropolit 

al Ungro-Vlahiei. 

A sprijinit, în toate ocaziile, acţiunile iniţiate de organele locale de stat. A fost membru 
al Comitetului de Luptă pentru Pace din Bucureşti, aducând o contribuţie bine apreciată la 
îndrumarea preoţilor în a sprijini această acţiune. A scris articole cu orientare progresistă 
în revistele teologice. 

Ca episcop-vicar patriarhal, episcop al Aradului, mitropolit al Olteniei şi al Moldovei 
şi Sucevei, a primit diferite delegaţii străine care se interesau de situaţia cultelor din 
România. Cu aceste ocazii, a prezentat în mod corect realităţile din ţara noastră, atât pe 
linie bisericească, cât şi realizările poporului român pe plan economic, social şi cultural. 

În predicile ţinute cu prilejul serviciilor religioase ce le oficiază şi a[1] vizitelor canonice 
din parohii, îndeamnă preoţii şi credincioşii să participe la acţiunile iniţiate de organele de 
stat, să aibă o comportare moral-cetăţenească corectă. 

A făcut parte din diferite delegaţii ale Bisericii Ortodoxe Române care au vizitat 
biserici din mai multe ţări. 

În activitatea sa manifestă uneori o atitudine dură în relaţiile cu preoţii şi cu ceilalţi 
ierarhi. 

Ca patriarh, Teoctist Arăpaşu este apreciat prin [pentru] îndrumarea perseverentă pentru 
buna gospodărire a eparhiilor, prin [pentru] grija faţă de monumentele istorice, prin [pentru] 
atitudinea de justă orientare a clerului în activitatea social-obştească, pentru slujirea cu 
devotament a patriei, cerând permanent clerului şi credincioşilor să participe activ la dez- 
voltarea economică-socială a ţării, la înfăptuirea politicii de pace, de prietenie şi largă 
colaborare cu toate popoarele. 

A fost decorat cu ordine şi medalii ale RS România. 

Din 1975 a fost ales deputat în Marea Adunare Naţională în toate legislaturile. 


Despre familie : 

Tatăl, Dumitru Arăpaşu, şi mama, Marghioala, foşti ţărani cu gospodărie mijlocie, sunt 
decedați. 

Din cei şapte frați şi trei surori, toți ţărani, mai trăieşte un frate, fost cooperator în 
comuna natală. 

Preşedinte, 

Ion Cumpănaşu 

[semnătura în clar: „I. Cumpănaşu” + ştampila: „Departamentul Cultelor. Preşedinte” ] 


Sursă: ANIC, fondul CC al PCR - Secţia Cadre, dosar A/592, ff. 8 (f-v)-9 


Csongor Jânosi 


Alegere de episcop în Eparhia Reformată Cluj: 
numirea în funcţie a protopopului de Sibiu, 
Nagy Gyula 


Încercarea de a găsi cărţi de specialitate, lucrări ştiinţifice care să analizeze rolul şi acti- 
vitatea Bisericii Reformate din România în perioada 1945-1989 ne oferă rezultate aproape 
nule în momentul de faţă. Pintre altele, trebuie să semnalăm în acest sens opera lui Tökés 
Istvân!, o încercare menită să acopere cerința formulată după 1989. Însă subiectivitatea cu 
care se apropie autorul faţă de cele întâmplate în regimul trecut subminează analiza critică 
şi, prin urmare, opera respectivă trebuie considerată mai degrabă un memorial decât o 
lucrare ştiinţifică. 

Literatura de specialitate lipseşte nu numai din cauza faptului că persoanele capabile - 
în special clericii — să realizeze o operă de asemenea anvergură au beneficiat de un patronaj 
favorabil din partea reprezentanţilor Departamentului Cultelor şi a organelor de Securitate 
ale vechiului regim, dar şi din motivul că accesul la documentele din arhive care să ofere 
o bază solidă unei viitoare lucrări ştiinţifice a fost mult îngrădit. În unele cazuri, documen- 
tele unor evenimente din viaţa Bisericii Reformate au dispărut pur şi simplu. 

Semnalăm câteva încercări de a extrage evenimente mai importante din şirul întâmplă- 
rilor perioadei respective. Astfel, în luna octombrie a fiecărui an, în perioada postcomu- 
nistă, a fost prezentat publicului cazul unor persoane ecleziastice implicate într-o formă 
sau alta în Revoluţia Maghiară din 1956. Cu aceste persoane, dar şi cu supraviețuitorii 
acelei perioade au fost realizate interviuri, fiind scrise şi câteva studii şi articole despre 
persoanele respective. Studiul de faţă? este o încercare de a trata un eveniment extras din 


1. Tökés István, A romániai magyar református egyház élete 1945-1989, Magyarsâgkutat6 Intézet, 
Budapesta, 1990. 

2. În analizarea problemei, ne-am bazat într-o mai mică măsură pe materialul Arhivei Eparhiei Refor- 
mate Ardelene din Cluj, unde materialul documentar al Arhivei Episcopale din perioada 1958-1962 
lipseşte în totalitate, în reconstituirea unor părți protocolare fiind folositor doar materialul Consi- 
liului Dirigent. Baza acestui studiu a constituit-o Arhivele Subsecretariatului de Stat pentru Culte, 
documentaţia activităţii Direcţiei de Studii din perioada 1949-1967 fiind la dispoziţia noastră. Pen- 
tru a verifica şi a clarifica cele cuprinse în documentele de arhive, am apelat şi la metoda istoriei 
orale, încercând găsirea unor persoane care au participat direct la evenimente sau rude apropiate 
ale celor nominalizați pentru alegerea în funcţia de episcop. 

viaţa Bisericii Reformate, unul de importanţă majoră, hotărâtoare în reglementarea relaţiei 
Stat-Biserică după anul 1962. 

Încă de la început, considerăm necesar să menţionăm principalele acte legislative prin 
care a fost legiferată relaţia dintre Stat şi Biserică, atât pentru cultul reformat, cât şi pentru 
celelalte culte: Legea nr. 62 din 2 martie 1948, prin care cultele au fost obligate să-şi 
„armonizeze” statutele de funcţionare cu legislaţia comunistă ; Constituţia din 17 aprilie 
19481, ce recunoştea „formal” libertatea religioasă ; Legea Învăţământului din 3 august 
19487, care a lichidat educaţia confesională, şi Legea Cultelor din 4 august 19485. Toate 
aceste măsuri legislative au avut scopul de a controla viaţa bisericească şi de a transforma 
instituţiile ecleziastice în instrumente docile. Totodată, s-au diversificat şi modalităţile de 
control şi verificare a cetăţenilor. La începutul anilor '50, Biserica Reformată avea două 
eparhii: Eparhia de Cluj, care era şi cea mai mare, şi Eparhia de Oradea”. 

Majoritatea credincioşilor acestui cult sunt cetăţeni români, de etnie maghiară, care, ca 
şi ceilalţi cetăţeni români, indiferent de religia acestora, au fost bănuiţi de activităţi 
subversive pe toată durata regimului comunist. Pentru autorităţile vremii, lipsa unui control 
forte asupra Bisericii Reformate şi implicarea în activităţile acestui cult erau de neconceput, 
mai ales atunci când era vorba despre alegerea unui nou episcop, care, conform statutului, 
era ales pe viaţă. 

În anii *60, Departamentul Cultelor a ales trei episcopi în fruntea Bisericii Reformate, 
doi în Eparhia de Oradea, în locul defunctului Arday Aladâr, pe Buthi Sândor, iar după 
decesul tragic al lui Búthi, la 15 martie 1967, pe protopopul de Oradea, Papp László. În 
Eparhia Reformată Cluj, la mai mult de un an şi jumătate după moartea episcopului 
Vásárhelyi János, a fost ales Nagy Gyula. La 11 decembrie 1960 a decedat episcopul 
Vâsârhelyi Jânos, iar problema alegerii succesorului a devenit una de importanţă majoră 
pentru Departamentul Cultelor. Potrivit articolului 119 din Statutul Bisericii Reformate, 
„Episcopul se alege pe viaţă”. Din această cauză, regimul comunist a urmărit ca pentru 
funcţia de episcop să fie propus un candidat potrivit, care să subordoneze statului fără 
ezitare Eparhia Clujului şi să o conducă după directivele venite de la centru. 

Candidatul „potrivit” trebuia să îndeplinească anumite criterii pentru a fi acceptat de 
Departamentul Cultelor. Preselecţia pentru funcţia de episcop lua în calcul situaţia familială 
(un avantaj îl reprezenta proveniența dintr-un mediu muncitoresc sau de ţărani săraci), dar 
analiza nu se limita la originea socială ; la fel de importante erau activitatea social-politică 
şi religioasă a candidatului, precum şi a membrilor familiei şi a rudelor apropiate. 

Pe lângă trecutul imaculat (chiar dacă până în momentul respectiv nu a excelat în devo- 
tament şi loialitate faţă de partid), după acceptarea sprijinului organelor de stat, candidatul 
potrivit îşi asuma obligatoriu şi colaborarea cu organele de Securitate. Astfel, viitorul 
episcop era obligat să devină colaborator al Securităţii, ceea ce presupunea întocmirea 
regulată a unor note informative despre situaţia internă şi externă a Bisericii Reformate, 
despre activitatea preoţilor şi a credincioşilor şi să conducă în conformitate cu directivele 
Departamentului Cultelor şi ale organelor de Securitate. 

În sprijinirea ideilor exprimate, dar şi pentru a arăta importanţa alegerii episcopale din 
Cluj, cităm din raportul anonim redactat de Direcţia de Studii a Departamentului Cultelor 
la data de 11 aprilie 1961: 


Monitorul Oficial, nr. 87, 10 aprilie 1948. 

Ibidem, nr. 177, 3 august 1948. 

ASSC, fond Direcţia de Studii, dosar 55/1955, f. 47. 

Biserica Reformată avea 694 269 de credincioşi, dintre care două treimi se găseau în Eparhia din 
Cluj (ASSC, fond Direcţia de Studii, dosar 47/1960, f. 6). 

5. Ibidem, f. 32. 

Alegerea episcopului reformat la Cluj şi poziţia Departamentului Cultelor faţă de această 
alegere este cu atât mai importantă cu cât ea va trebui să constituie o linie pentru alegerile 
viitoare. Noul ales va trebui să fie un om care, din iniţiativă proprie, să ia măsuri în vederea 
îndrumării clerului şi a credincioşilor pe o linie de loialitate faţă de stat. Episcopul să fie acela 
care să sesizeze abaterile unor preoţi şi să-i sancţioneze conform gravităţii faptului. Ținând 
seama că toţi episcopii protestanți sunt bătrâni - ep. Miller Frederic, 77 ani, ep. Kiss Alexa, 
73 ani, ep. Arday Aladár, 71 ani, ep. Argay Gheorghe, 68 ani -, unii fiind şi bolnavi, se poate 
presupune că în anii care vor veni se vor ţine încă alegeri pentru completarea scaunelor rămase 
vacante, şi aceste alegeri trebuie să aibă rolul de a înlătura episcopii cu concepţii învechite şi 
înlocuirea lor cu elemente mai tinere, persoane care prezintă garanţie că şi fără intervenţia 
Departamentului Cultelor vor conduce eparhia pe o linie justă, de loialitate faţă de stat. 
Alegerea de la Cluj trebuie să constituie un pas mai departe în această direcţie!. 


În problema alegerii episcopului din Cluj, organele de stat aveau de urmărit două 


obiective : găsirea candidatului „potrivit” şi simularea alegerii acestuia de către Adunarea 
Eparhială, conform statutului în vigoare? al Bisericii Reformate. 


Cine era în mod normal candidatul cu cele mai mari şanse pentru funcţia de episcop? 


Pentru a analiza problema cât mai amănunţit, Departamentul Cultelor l-a însărcinat pe 
profesorul de teologie Mózes András să realizeze un referat pe tema succesiunii episcopale 
de la începuturi până în prezent”. Din referatul respectiv a reieşit că, de la început până la 
Sinodul din 1726, a fost ales un prim-notar eparhial, care, în unele cazuri, a trecut şi la 
rezolvarea unor probleme ce intrau în sarcina vicarului episcopal. 


Însă în Eparhia Reformată Cluj nu a existat niciodată funcţia de „vicar”, locţiitor 


episcopal“. Sinodul din 1726 pune în practică sistemul „succesiunii”, conform căruia 


Ne 


ASSC, fond Direcția de Studii, dosar 47/1960, f. 14. 

Încă de la început, Biserica Reformată din Republica Populară Română a acționat în conformitate 
cu dorința organelor centrale. Astfel, a răspuns favorabil Legii nr. 62 din 2 martie 1948, care a 
ordonat confesiunilor religioase ca în decurs de trei luni să-şi armonizeze statutele de funcționare 
cu legea referitoare la reglementarea generală a cultelor, precum şi cu precizările legii actuale şi 
să le trimită spre aprobare la Ministerul Cultelor (vezi István Tökés, „A kultusztârveny módosítása 
utân”, Reformătus Szemle, anul XXXXIII, nr. 7, 15 aprilie 1948, Cluj, pp. 194-196). Prin 
convocarea corpului legislativ al Bisericii Reformate din România, al Sinodului la data de 24 mai 
1948 la Oradea, Biserica Reformată a trecut la soluţionarea problemei (vezi Jânos Vâsârhelyi, „A 
Zsinat egybehivăsa”, Református Szemle, anul XXXXIII, nr. 8, 30 aprilie 1948, Cluj, pp. 219-220 ; 
János Vásárhelyi, „Zsinatunk”, Református Szemle, anul XXXXIII, nr. 10, 31 mai 1948, Cluj, 
pp. 279-280; János Vásárhelyi, „Egyhâzunk álláspontja. Zsinati megnyitó beszéd”, Református 
Szemle, anul XXXXIII, nr. 11, 15 iunie 1948, Cluj, pp. 311-316). Fiind formulată nevoia unui nou 
statut de funcționare, este reconvocat Sinodul Universal la Cluj, unde în zilele de 24-27 octombrie 
1948 a fost redactat noul statut (vezi István Tökés, „Zsinati megnyitó beszéd”, Református Szemle, 
anul XXXXIII, nr. 21, 15 noiembrie 1948, Cluj, pp. 641-650 ; „A Román Népköztársaságban lévö 
Magyar Református Egyház Kolozsvári 1948. október 24-én megnyílt Zsinatânak jegyzökönyve” , 
Református Szemle, anul XXXXIII, nr. 22, 30 noiembrie 1948, Cluj, pp. 668-695, care a fost 
promulgat de Prezidiul Marii Adunări Naţionale prin Decretul nr. 591 din 1 iunie 1949 - ASSC, 
fond Direcția de Studii, dosar 29/1962, f. 70). 

Informaţie de la dr. Gyula Dávid, fiul prim-notarului eparhial Dávid Gyula (născut la data de 
13 august 1928 în Araci, județul Covasna ; naționalitatea : maghiară ; religia: reformată ; studii : 
Facultatea de Litere, Universitatea „Babeş-Bolyai” din Cluj-Napoca, pensionar ; interviul a fost rea- 
lizat de autor în Cluj-Napoca la data de 29 octombrie 2008 şi se află în arhiva personală a autorului). 
La data de 1 ianuarie 1964, Eparhia Reformată Cluj a înfiinţat funcţia de vicar, locţiitor episcopal, 
funcţie cu remuneraţie bănească. Între 1964 şi 1973, funcţia de vicar, locţiitor episcopal a fost 
deţinută de dr. Dâvid Gyula. În 1973, odată cu devenirea vacantă a funcţiei de locţiitor eparhial, 
se iveşte următoarea problemă : care practică rămâne în vigoare în viaţa Bisericii ? Dacă se adoptă 

prim-notarul eparhial ales era următorul episcop. Începând din secolul al XIX-lea, episcopul 
este ales, dar, de obicei, prim-notarul - vicarul eparhial - era candidatul oficial al Consiliu- 
lui Dirigent al Eparhiei, care, în toate cazurile, a fost ales episcop. Pentru a înţelege 
importanţa funcţiei de prim-notar eparhial, suntem nevoiţi să facem unele precizări. 
Consiliul Dirigent conduce Administraţia Eparhială de la o adunare eparhială la alta. 
Preşedintele Consiliului Dirigent este prim-notarul. Acesta e ales dintre preoţii hirotoniți 
care funcţionează în eparhie. El este membrul şi notarul Adunării Generale Eparhiale, al 
Consiliului Episcopal, precum şi al Comisiei de Vizitaţie Bisericească, este notarul Comisiei 
Disciplinare Eparhiale şi, potrivit paragrafului 125 din statutul de funcţionare, este 
locţiitorul legal al episcopului!. 

La moartea episcopului Vásárhelyi, funcţia de prim-notar eparhial era ocupată de Dávid 
Gyula?, care a câştigat alegerile din 12 aprilie 1953 (cu 69 de voturi pentru şi 15 împotrivă) 
în faţa referentului eparhial Tökés István, sprijinit la vremea respectivă de Ministerul 
Cultelor’. Pentru o vreme, prim-notarul eparhial s-a dus doar ocazional la Cluj, dar din 
1 noiembrie 1958 s-a mutat la Centrul Episcopal, după ce a fost ales preot paroh în bise- 
rica din Strada Kogălniceanu în locul condamnatului László Dezs6. De atunci, aproape în 


o decizie în privinţa funcţiei de prim-notar eparhial, atunci orice preot sau orice persoană de 
calitate asemănătoare (profesor teologic etc.) poate fi aleasă în funcţia canonică a prim-notarului 
parohial, păstrând în acelaşi timp funcţia salarială îndeplinită până atunci, chiar dacă postul lui nu 
se află la centrul eparhial din Cluj. Dacă decizia Consiliului Dirigent susţine păstrarea funcţiei de 
vicar, atunci persoana aleasă să fie mutată la Cluj, trebuie reglementată sfera ei de activitate şi nu 
în ultimul rând statutul organizatoric al Bisericii, funcţia fiind nereglementată până atunci. Consiliul 
Dirigent a adoptat însă o hotărâre pozitivă pentru tradiţie şi astfel a fost blocată sistematizarea 
funcţiei de vicar în cadrul Eparhiei Reformate Cluj (István TOk6s, A romániai magyar református 
egyház élete 1945-1989, Magyarsâgkutat6 Intézet, Budapesta, 1990, p. 300). 

1. ASSC, fond Direcţia de Studii, dosar 47/1960, f. 7. Trebuie sesizată modalitatea diferită de 
rezolvare în Eparhia de Oradea: „În caz de boală, de absenţă mai îndelungată, de deces sau în 
cazul când postul de episcop devine vacant, locţiitorul legal al episcopului cu drepturile şi atribuţiile 
acestuia este [...] în eparhia Oradiei cu privire la atribuţiunile de preşedinte: cel mai vechi 
protopop în oficiu, iar cu privire la atribuţiile administrative : prim-notarul ecleziastic” (art. 125, 
ibidem, ff. 26-27). 

2. „Tata a fost preot la Araci până la 1938, serviciul lui a durat aici 11 ani. În primăvara anului 1938 
a fost chemat de credincioşi la Odorheiul Secuiesc în locul preotului decedat, Vajda Ferenc. Devine 
protopop la începutul anilor '40, fiind ales în locul lui Nagy Lajos” (informaţie de la Gyula Dávid). 

3. „Acest lucru a fost adevărat. La vremea aceea, Ministerul Cultelor a sperat că în persoana mea va 
primi un partener care îi va ajuta în toate problemele bisericeşti. Au vrut să mă elimine din 
Consiliul Dirigent, pentru a face loc lui Szöcs Endre. Szocs Endre, pentru a intra în Consiliul 
Dirigent, a intervenit în favoarea mea ori la Securitate, ori la Ministerul Cultelor, ca să fiu sprijinit 
în a fi ales în funcţia de prim-notar eparhial. Fără dubii a existat o asemenea situaţie. Ministerul 
m-a sprijinit în contradicţie cu voinţa mea, am şi protestat împotriva acestuia, sunt urmări scrise 
şi în această privinţă. Un anume Rodeanu [Ion] m-a sprijinit din partea Ministerului şi a vrut să fiu 
votat” (informaţie de la István Tok6s, născut la 8 august 1916 în Malnaş, judeţul Covasna; 
naționalitatea : maghiară ; religia: reformată ; studii: Facultatea de Teologie Reformată din Cluj ; 
pensionar ; interviu realizat de autor în Cluj-Napoca la data de 20 noiembrie 2008 ; interviul se 
află în arhiva personală a autorului). 

4. István TOk6s, op. cit., p. 48. 

5. Preot în Cluj, protopop. În perioada 1940-1944 a fost deputat în Parlamentul maghiar. Pentru 
activitatea politică anterioară, a fost arestat la 15 august 1952 şi internat administrativ la Canal şi 
în colonia de muncă Peninsula până la 12 septembrie 1954. La data de 25 iulie 1957 a fost arestat 
în legătură cu procesul Dobai şi a fost condamnat de către Tribunalul Militar Cluj la cinci ani de 
închisoare pentru difuzarea ziarelor din Ungaria apărute în perioada revoluţiei. Deoarece în 
sentinţă a fost calculată şi sancţiunea administrativă anterioară, a fost eliberat la 10 noiembrie 

totalitatea cazurilor, a rezolvat şi sarcinile episcopale în locul episcopului bolnav, care i-a 
cedat sarcinile guvernamental-directoriale ale eparhiei. 


În analiza problemei trebuie luate în considerare şi spusele episcopului Vâsârhelyi în 


legătură cu alegerile din 1953: 


totdeauna, în alegerile de episcopi şi viceepiscopi, s-au făcut simţite două tendinţe, şi anume : 
una a personalului de la centru, de a fi ales un profesor de la institut sau un consilier din 
centru, iar alta a preoţilor şi protopopilor, de a fi ales unul dintre ei!. 


Persoana lui Dâvid Gyula a fost privită favorabil de ambele părţi, iar Adunarea Eparhială 


convocată l-ar fi ales în mod automat în funcţia de nou episcop?. Deşi a condus eparhia în 
bune relaţii cu Departamentul Cultelor, persoana lui Dâvid Gyula devine inacceptabilă, din 
cauza cazierului „familial”. Fiul său, fiica cumnatului său şi cumnatul cumnatului său sunt 
condamnaţi la ani grei de închisoare?. Pe de altă parte, se pare că au fost luate în 
considerare şi cele afirmate în 1953 de către împuternicitul Regiunii Autonome Maghiare“, 
care l-a caracterizat ca fiind „egoist, şovinist” şi „de faţadă” : 


Protopopul David Iuliu [Dâvid Gyula] din Odorhei antrenează preoţii la acţiuni şi este bine 

văzut de autorităţile raionale, însă activitatea lui pare a fi dubioasă şi numai de faţadă, este 

egoist, şovinist, este înconjurat de elemente foste burgheze, eu nu-l propun pentru [0] funcţie 
: 5 

mai mare”. 


Ne 


1960. Era considerat principalul favorit la funcția de episcop, dar condamnările l-au eliminat încă 
de la început dintre candidaţi (Gyula Dávid [coord.], 1956 Erdélyben. Politikai Elítéltek életrajzi 
adattára 1956-1965, Erdélyi Múzeum-Egyesület-Polis Könyvkiadó, Kolozsvár, 2006, p. 225). 
ASSC, fond Direcția de Studii, dosar 47/1960, f. 11. 

„De data aceasta, credem că cele două tendințe despre care a vorbit fostul episcop Vásárhelyi Ion 
la alegerile din 1953 se găsesc întruchipate în persoana viceepiscopului David Iuliu, care timp 
îndelungat a fost preot-protopop şi din 1953 a îndeplinit funcția de viceepiscop, care în ultimii 
2-3 ani a condus efectiv episcopia reformată Cluj. Atât cei din centru (profesori, funcționari, 
superiori de la Centrul Eparhial), cât şi delegaţii protopopiatelor şi parohiilor îl considerau pe 
David Iuliu candidatul lor. Pentru aceasta, alegerea de episcop trebuie pregătită bine, căci fără o 
pregătire amănunţită şi făcută din timp, în cazul când persoana lui David Iuliu ar fi considerată 
necorespunzătoare din punct de vedere politic, eşecul ar fi sigur.” (ibidem, f. 12) 

Fiul prim-notarului eparhial, Dâvid Gyula Jr., la vremea respectivă ajutor-profesor la Universitatea 
„Babeş-Bolyai” din Cluj-Napoca, a fost considerat organizatorul comemorării ţinute la 1 noiembrie 
1956 în cimitirul Hăzsongârd în amintirea victimelor Revoluţiei Maghiare şi condamnat la şapte 
ani (vezi Gyula Dávid, op. cit., pp. 34, 129-130). Soţia prim-notarului Dávid Gyula a fost sora 
profesorului de teologie Imre Lajos, pensionat forţat în 1948. În momentul arestării, la 4 aprilie 
1959, fiica profesorului, Imre Magda, a fost profesoară la şcoala generală nr. 22 din Cluj, a fost 
implicată în procesul teologilor reformaţi de la Institutul Teologic Protestant de Grad Universitar 
din Cluj şi a fost condamnată la 10 ani de închisoare (informaţie de la Gyula Dâvid, vezi şi Gyula 
Dávid, op. cit., pp. 37, 185.). Sora soţiei profesorului Imre Lajos a fost soţia preotului reformat 
din Zălan (jud. Covasna) Bencze József. Acesta a fost persecutat de autorităţi într-o primă fază din 
cauza faptului că, fiind considerat preot-chiabur, s-a opus înfiinţării gospodăriei agricole colective 
din Zălan, dar, beneficiind de Ordonanţa 241 din 24 septembrie 1955, a fost scutit de sancţiuni. În 
1958 a fost pus sub acuzaţia de port ilegal de armă, dublată de ascunderea unui dezertor din 
armată. A fost condamnat la 16 ani de către Tribunalul Militar Cluj, iar la recursul din 17 iulie 
1958 i s-a modificat sentinţa la 20 de ani de închisoare (informaţie de la Gyula Dâvid; vezi şi 
Gyula Dávid, op. cit., p. 97). 

În document nu se specifică numele împuternicitului Departamentului Cultelor în Regiunea 
Autonomă Maghiară. 

ASSC, fond Direcţia de Studii, dosar 47/1960, f. 12. 

Trebuie să vorbim şi despre încercările organelor de Securitate din Cluj de a ataca şi de 
a denigra persoana prim-notarului eparhial pentru a-l scoate din cursa pentru scaunul 
episcopal. Astfel, după ce prim-notarul a povestit în cercul de prieteni o anecdotă vânăto- 
rească, a fost chemat la Securitate pentru a da seamă de situaţia armei cumpărate în peri- 
oada 1940-1944. A doua oară, organele de Securitate au încercat să dovedească faptul că 
tocmai cumpărase o carte omagială despre Horthy Miklós, carte apărută în 19431. 

Pe lângă persoana prim-notarului din Eparhia Cluj, s-au vehiculat printre posibilii 
candidaţi şi câteva nume din Eparhia Reformată Oradea, printre care cel al prim-notarului 
Buthi Sándor şi ale protopopilor Peuker Leó şi Szablyâr Korn. Buthi, principalul 
candidat, s-a ciocnit însă de rezistenţa preoţimii din Eparhia Cluj : 


Din păcate, numele lui Buthy [Buthi] Alexandru, lansat în legătură cu ocuparea scaunului de 
episcop, a fost legat de unificarea celor două episcopii. Această variantă ar fi fost lansată de 
prorectorul Institutului Teologic din Cluj, unitarianul dr. Bende Bela. Cu toate că persoana lui 
Buthy Alexandru ar corespunde din toate punctele de vedere să figureze ca primul dintre 
candidaţii de episcop, totuşi, faptul că de numele său s-a legat problema unificării celor două 
episcopii prin desfiinţarea celei de la Oradea, după moartea actualului episcop Arday Aladâr, 
Buthy Alexandru a devenit o persoană neagreată de preoţi, ei de data aceasta s-ar opune 
alegerii lui, de teama de a nu contribui la dispariţia unei unităţi cultice. Această ostilitate faţă 
de Buthy a reieşit cu ocazia unei conferinţe pe care acesta a tinut-o la Institutul Teologic. 
Programarea lui Buthy a fost considerată de unii ca o încercare de a-l lansa şi a-l face cunoscut 
în rândul preoţilor din eparhia de Cluj. Unul dintre participanţii la conferinţă a şi mulţumit lui 
Buthy pentru conferinţa ţinută, dar i-a spus că nu mai este de dorit să vină la Cluj”. 


Potrivit tradiţiei şi statutului de funcţionare, alegerea episcopului era realizată prin vot 
secret de către Adunarea Eparhială, întrunită într-o sesiune extraordinară de alegeri. Fiind 


Informaţie de la Gyula Dâvid. 

„Cu toate că este vorba de completarea scaunului vacant de episcop al episcopiei reformate de 
Cluj, totuşi, problema a trecut peste graniţele eparhiei şi constituie temă de discuţie şi în episcopia 
vecină a Oradiei. Aceasta se datoreşte că printre episcopabili sunt amintiţi şi trei preoţi din Oradea, 
şi anume: Buthy [Buthi] Alexandru - vicarul episcopiei de Oradea -, protopopul Pajker [Peuker] 
Leo din Timişoara şi preotul Szabiâr [Szablyâr] Cornel - protopop de Săcueni, actualmente paroh 
de Baia Mare. Candidaturile preotului Pajker Leo şi preotului Szabiăr Cornel nu sunt privite cu 
seriozitate şi prea puţini gândesc în mod serios că vreunul din ei ar putea deveni episcop. Persoana 
lui Buthy Alexandru, vicarul episcopiei de Oradea, în lupta pentru obţinerea scaunului de episcop 
este susţinută de o serie de elemente care s-au dovedit în decursul timpurilor ataşaţi regimului 
nostru. Profesorii Szöcs Andrei şi Teleky Mihail văd în preotul Buthy Al[exandru] persoana care 
ar fi în stare să imprime de sus în jos preoţimii din eparhie o linie sănătoasă de sprijinire a tuturor 
acţiunilor social-economice ale regimului. Aceste elemente speră că, dacă viitorul episcop va fi un 
om cinstit faţă de regim şi nu va merge pe drumul fostului episcop - Vásárhelyi Ion, care a căutat 
să sprijine în aceeaşi măsură elementele reacționare —, se va imprima şi Institutului Teologic un 
program accentuat de îndrumare cetăţenească a teologilor.” (ASSC, fond Direcţia de Studii, dosar 
47/1960, tf. 8-9) 

3. Ibidem, f. 10. Vicarul episcopal Búthi a terminat Teologia Reformată în 1934. Între 1935 şi 1941 
a fost preot în comuna Arpăşel (jud. Oradea), între 1941 şi 1942 preot la Timişoara, între 1942 şi 
1943 preot la Chişinău Criş (jud. Arad), între 1943 şi 1944 preot la Ineu de Criş (jud. Arad), între 
1945 şi 1950 preot iarăşi la Arpăşel, iar din 1950 a fost mutat la Oradea, în funcţia de consilier 
episcopal. În 1954 a fost ales preot paroh la parohia IV Rât din Oradea, locuind în acelaşi casă cu 
episcopul Arday Aladár. A fost organ conducător în UPM până la desfiinţarea acesteia. La 2 martie 
1960 a fost ales în funcţia de vicar episcopal, iar în momentul alegerii noului episcop de Cluj el 
era deja episcop de Oradea. Organele elective, presbiteriile parohiale l-au ales pe Búthi, în 
unanimitate de voturi, la data de 26 noiembrie 1961 în funcţia de episcop (ibidem, ff. 1, 57-58). 


== 

vorba despre autoritatea reprezentativă şi de conducere a eparhiei!, potrivit articolului 135 
din Statut, Adunarea Generală este compusă din clerici şi mireni. Printre membrii cu 
drepturi depline se numără : prim-curatorii eparhiei, prim-notarul ecleziastic al eparhiei, 
referentul misiunii eparhiei, membrii comisiei disciplinare a eparhiei, prim-notarul laic al 
eparhiei şi notarii eparhiei, protopopii, prim-curatorii, respectiv curatorii, prim-notarii 
ecleziastici ai protopopiatelor ; prim-curatorul, curatorul şi toţi profesorii titulari şi ordinari 
ai secţiunii reformate a Institutului Teologic Protestant, precum şi reprezentanţii aşezămin- 
telor susţinute de eparhie într-un număr stabilit de Adunarea Generală. Se adaugă doi 
reprezentanţi ecleziastici şi doi reprezentanţi laici ai protopopiatelor care numără peste 
20 000 de suflete, câte un reprezentant ecleziastic şi un reprezentant laic al protopopiatelor 
care au 15 000 de suflete şi un reprezentant ecleziastic şi câte un reprezentant laic din 
protopopiatele care au sub 15 000 de suflete. Aceşti reprezentanţi sunt aleşi dintre preoţii 
care funcţionează pe teritoriul protopopiatului respectiv dintre membrii Bisericii care 
locuiesc pe teritoriul protopopiatului şi sunt sau au fost presbiteri. Jurisconsulul, referentul 
catihet şi arhivarul eparhial, precum şi consilierii Consiliului Dirigent, dacă nu au mandat 
special, sunt membri cu drept de vot consultativ ai Adunării Generale. Şi funcţionarii 
Eparhiei, care nu au fost menţionaţi mai sus, pot lua parte la şedinţele Adunării Generale 
şi sunt datori să dea lămuririle necesare, însă ei nu au decât drept de vot consultativ?. În 
afară de cei sus-menţionaţi, nimeni nu poate fi considerat membru al Adunării Generale ; 
şi cei care pe baza statutului nu au decât drept consultativ nu pot fi înzestrați cu drept de 
vot, decât cu decizia Sinodului. În condiţii normale, Adunarea Generală este convocată de 
către episcop şi prim-curator, iar în situaţii speciale, cum este şi în cazul nostru, de 
locţiitorii lor, de comun acord cu Consiliul Dirigent. Convocarea trebuie să aibă loc în 
împrejurări normale, cu cel puţin o lună înaintea deschiderii Adunării Generale. Subiectele 
principale ale Adunării trebuie să fie cuprinse în circulara de convocare. Adunarea este 
legal constituită dacă sunt prezenţi un sfert dintre membrii cu drept de vot. 

Nota Direcţiei de Studii din 30 aprilie 1962 ne oferă alte amănunte despre Adunarea 
Generală : 


La Adunarea Generală a Eparhiei Clujului, în mod normal participă 172 de persoane, dintre 
care 89 sunt clerici-preoţi şi profesori de teologie şi 83 de mireni. În prezent, nouă locuri sunt 
neocupate, ceea ce înseamnă că la o viitoare Adunare Generală vor participa numai 163 de 
membri ai Adunării Generale“. 


Trebuie precizat faptul că, în cazul în care episcopul nou ales nu are oficiu preoţesc 
(parohie) în eparhia în care a fost ales, articolul 122, aliniatele 2 şi 3 specifică următoarele : 


Dacă episcopul ales n-are oficiu preoţesc în eparhia respectivă, până la un an după intrarea în 
vigoare a alegerii, trebuie să ocupe un oficiu preoţesc în eparhie. Termenul acesta - în caz 
întemeiat — poate fi prelungit cu încă un an de Adunarea Generală a eparhieis. 


Acestea au fost împrejurările în care Eparhia Reformată Cluj s-a pregătit pentru alegerea 
celui de-al patruzeci şi treilea episcop în şirul episcopilor reformaţi. Dacă până la episcopul 


1. Eparhia Clujului cuprindea 20 de protopopiate, cu 557 de parohii şi 101 filiale. Adunarea Generală 
a Eparhiei ia măsuri conform statutului pentru alegerea funcţionarilor eparhiali (art. 137, lit. e) şi 
dispune în privinţa instalării episcopului (art. 137, lit. f) (ASSC, fond Direcţia de Studii, dosar 29/ 
1962, f. 64). 

2. La rândul său, episcopul se află printre membrii cu drepturi depline ai Adunării Generale Eparhiale 

(ASSC, fond Direcţia de Studii, dosar 47/1960, ff. 64-65). 

Ibidem, f. 9. 

ASSC, fond Direcţia de Studii, dosar 29/1962, f. 2. 

ASSC, fond Direcţia de Studii, dosar 47/1960, f. 15. 


UP 

Vâsârhelyi episcopii erau aleşi din rândul profesorilor de teologie, cu acest episod se 
încheie şirul episcopilor doctrinari şi se alege un cunoscător al pastoraţiei (anterior, 
Vásárhelyi era protopop). 


* 


Reconstituirea cronologică a evenimentelor atrage după sine analiza procedurii de 
candidare, a celei de alegere şi a celei de învestire în funcţia de episcop, ultima în urma 
apariţiei decretului de recunoaştere din partea Consiliului de Miniştri al RPR. 

Referatul prim-curatorului eparhial dr. Martonossy György, prezentat Consiliului Dirigent 
la Cluj la 24 mai 1962, a sintetizat evenimentele de la 10 decembrie 1960, moartea epis- 
copului Vâsârhelyi, până în momentul respectiv. Putem constata „temporizarea” alegerilor! 
din partea Departamentului Cultelor, pentru a nu greşi şi pentru a avea timp suficient 
pentru pregătirea temeinică a acestora. 

După apelul oficiului împuterniciţilor din Cluj, Prezidiul Eparhiei, potrivit tradiţiei, l-a 
propus pe prim-notarul eparhial dr. Dávid Gyula pentru funcţia de episcop. Această pro- 
punere a fost înaintată şi Departamentului Cultelor, susţinând că, în rezolvarea acestei pro- 
bleme, ca de altfel în toate cazurile, Prezidiul Eparhial urmăreşte o soluţionare de comun 
acord cu Departamentul Cultelor. Au trecut luni de zile în aşteptarea răspunsului favorabil. 

În toamna anului 1961 a fost adus la cunoştinţa Prezidiului Eparhial faptul că Departa- 
mentul Cultelor nu se mulţumeşte cu o singură persoană propusă şi insistă pentru o listă cu 
mai multe opţiuni. Conformându-se cerinţei, Prezidiul Eparhial a întocmit o listă cu şase 
nume : 1. dr. Dávid Gyula ; 2. dr. Tökés István? ; 3. Szăcs Endre” ; 4. Barabás Benedek“; 
5. Nagy Gyula; 6. dr. Juhász István’. 


1. Potrivit raportului din 11 aprilie 1961, „Nu va surprinde pe nimeni această temporizare a problemei 
alegerii episcopului, cu atât mai mult cu cât este cunoscut faptul că fostul episcop al eparhiei 
reformate de Oradea - Sulyok Ştefan - a fost ales la data de 1 mai 1921 şi a fost recunoscut de Stat 
la data de 24 mai 1940, adică după 19 ani. Chiar şi episcopul Vâsârhelyi loan, ales ca episcop la 
30 iunie 1936, a fost recunoscut de Stat numai după un an, în 1937” (ibidem, f. 13). 

2. Dr. Tok6s István a terminat Facultatea de Teologie Reformată în 1938, a continuat studiile în 
Kassel, Tiibinga şi Basel. În 1941, la cererea episcopului Vásárhelyi, s-a întors acasă, devenind 
secretar episcopal până în 1946, când a fost ales în funcţia de referent al misiunii eparhiei. În 
referatul din 11 aprilie 1961, este caracterizat în felul următor : „Consilierul Tökés Ştefan este bine 
cunoscut organelor Departamentului Cultelor prin faptul că a fost candidat la postul de viceepiscop 
în 1953, când fostul Minister al Cultelor îl considera un element care merită să ocupe acest post; 
se pare că în perioada actuală n-ar mai corespunde pentru un post atât de mare ca acela de episcop 
al eparhiei Clujului” (ASSC, fond Direcţia de Studii, dosar 47/1960, f. 13). 

3. Szöcs Endre, de formaţie preot reformat, a devenit inspector al Ministerului Cultelor, are un merit 
deosebit în mutilarea Eparhiei Reformate Cluj şi anexarea protopopiatelor din Sălaj cu 69 de 
parohii la Eparhia Reformată Oradea în 1951 (István Tökés, op. cit., p. 42). A depus un efort 
deosebit pentru reglementarea catehetică în cele două eparhii reformate în anii 1951-1952 (ASSC, 
fond Direcţia de Studii, dosar 51 bis/1952). În cele din urmă, încercările lui de a obţine o poziţie 
favorabilă în cadrul Bisericii Reformate au avut rezultat, iar prin decizia Departamentului Cultelor 
nr. 19473/1959 se recunoaşte de la data de 1 decembrie 1959 angajarea sa ca profesor suplinitor 
temporar la Catedra Studiul Biblic şi Exegeza Vechiului Testament, fiind recunoscut ca profesor 
titular în urma şedinţei din 7 mai 1960, ţinută de Senatul Institutului Teologic Protestant Unic de 
Grad Universitar din Cluj (ASSC, fond Direcţia de Studii, dosar 55 bis/1960, ff. 22, 67). 

4. Referatul din 11 aprilie 1961 ne oferă o altă caracterizare : „Barabás Benedek din Târgu Mureş este 
o persoană fără importanţă, care se bucură de simpatia unui cerc redus de preoţi din Târgu Mureş 
şi împrejurimi” (idem, dosar 47/1960, f. 13). 

5. Potrivit referatului din 11 aprilie 1961, „merită atenţie rectorul Institutului Protestant din Cluj, 
dr. Juhász Ştefan. Un om serios, bine pregătit din punct de vedere teologic, care se bucură de o 


ALEGERE DE EPISCOP ÎN EPARHIA REFORMATĂ CLUJ... 311 


Lista a fost înmânată inspectorului-şef Rodeanu Ion la Bucureşti de către prim-curatorul 
Martonossy György şi prim-notarul eparhial Dávid Gyula. În acelaşi timp, a fost dezbătută 
şi situaţia persoanelor propuse pe listă. Neprimind răspuns, prim-notarul şi prim-curatorul 
eparhial, prezenţi la instalarea în funcţie a mitropolitului dr. Corneanu Nicolae la Timişoara, 
la data de 4 martie 1962, l-au rugat pe omniprezentul Rodeanu Ion să se pronunţe în legă- 
tură cu lista înaintată. 

La câteva de zile de la această întâlnire, lui Dávid Gyula, prim-notar eparhial şi prin- 
cipalul candidat la funcţia de episcop, i s-a comunicat că, din cauza împrejurărilor de 
familie, „deşi persoana lui nu este lipsită de încredere şi activitatea lui de până acum este 
ireproşabilă”, nu poate fi ales episcop!. 

La 25 martie 1962, prim-notarul şi prim-procuratorul eparhial din Cluj, prezenţi la 
Oradea la instalarea lui Búthi Sándor în funcţia de episcop al acestei eparhii”, i-au rugat pe 
inspectorii-şefi Bărbulescu şi Rodeanu să ia măsuri pentru numirea unui episcop la Cluj. 
Răspunsul a fost că problema se află în curs de rezolvare şi dânşii să ceară audienţă. 

După asemenea antecedente, la data de 3 aprilie 1962, prin reprezentanța Departamen- 
tului Cultelor din Deva, prim-curatorului eparhial dr. Martonossy György i s-a comunicat 
ca la 7 aprilie să se prezinte în faţa împuternicitului-şef din Cluj, Hoinărescu Tepeş. În 
cadrul audienței, inspectorul-şef i-a propus prim-curatorului ca Prezidiul Eparhial să 
întocmească o nouă listă, care să cuprindă persoane tinere între 40 şi 48 de ani. La 
rugămintea prim-curatorului eparhial, împuternicitul-şef a făcut şi propuneri, pe lângă 
persoanele din lista precedentă insistând pentru preoţii Csutak Csaba din Cluj şi Péntek 
Árpád din Turda. Cu lista întocmită pe baza directivelor lui Hoinărescu, la intervenţia celui 
din urmă, prim-curatorul dr. Martonossy s-a prezentat, de data aceasta singur, în faţa 
subsecretarului de stat Dumitru Dogaru la data de 17 aprilie 1962. I s-a comunicat că toate 
persoanele propuse pentru funcţia de episcop sunt cunoscute şi că se va sfătui cu forurile 
superioare pentru a adopta o decizie finală. La data de 21 mai 1962, prim-curatorul, după 
ce a fost anunţat în prealabil în privinţa datei audienței prin reprezentanța Departamentului 
Cultelor din Deva, s-a prezentat la Bucureşti, unde subsecretarul Dogaru i-a comunicat, în 
prezenţa inspectorului-şef Nenciu, că dintre candidaţi doar protopopul de Sibiu, Nagy 
Gyula, va beneficia de aprobarea guvernului, dacă Adunarea Generală Eparhială îl va alege 
în funcţia de episcop”. 

Din răspunsul lui Dogaru putem deduce că factorul decizional în alegerea noului 
episcop era în primul rând Partidul Comunist, a cărui portavoce este în cazul nostru 
Departamentul Cultelor, şi nu Adunarea Generală, după cum era prevăzut în statut. Pusă în 
faţa acestei situaţii, Adunarea Generală Extraordinară s-a văzut nevoită să aleagă candidatul 
propus de guvern pentru a pune capăt frământării şi sentimentului de nesiguranţă din 
cadrul eparhiei. În altă ordine de idei, prim-curatorul a transmis mesajul subsecretarului de 


oarecare simpatie în rândul preoţilor. Ceea ce-l caracterizează este încercarea de a găsi rezolvarea 
problemei reformate prin încadrarea acestui cult în legile ţării în aşa fel ca Biserica să-şi perpetueze 
existenţa, eventual să se întărească. Mentionez că persoana lui Juhász Ştefan nu este văzută bine 
de organele locale” (ibidem, ff. 12-13). 

1. Documentul cu titlul „Tisztelt Atyafiak! Kedves barátaim ! ”, din arhiva personală a dr. Dávid 
Gyula Jr., f. 1. 

2. Cuprilejul depunerii jurământului de episcop, în numele Eparhiei Reformate din Cluj, prim-notarul 
eparhial dr. Dâvid Gyula i-a transmis episcopului de Oradea urări respectuoase şi a declarat: 
„Cele două eparhii reformate din Cluj şi Oradea, ca fraţii într-o familie, sunt legate una de alta prin 
credinţa comună, prin canoanele comune şi prin legăturile multilaterale ale vieţii” (ASSC, fond 
Direcţia de Studii, dosar 28/1962, f. 57). 

3. Documentul citat din arhiva personală a dr. Dávid Gyula Jr., f. 2. 

stat în cadrul şedinţei Consiliului Dirigent la 24 mai 1962, iar după ce membrii acestuia 
s-au pronunţat favorabil! pentru candidatura protopopului de Sibiu?, s-a trecut la următorul 
pas al ceremoniei de alegere a episcopului: convocarea Consiliului Protopopesc şi a 
Consiliului Dirigent în zilele de 14-15 iunie 1962 la Cluj’. 

Conform articolului 142 al statutului, Consiliul Protopopesc este un organ de propunere 
şi de consultare şi are următoarele atribuţii : propune şi se pronunţă în toate problemele de 
mărturisire de credinţă, de confesiune, de cateheză, diaconie, de cârmuire şi administraţie 
bisericească. 

Potrivit procesului-verbal, la consfătuirile Consiliului Protopopesc din 14 iunie 1962 
sunt prezenţi Dr. Dâvid Gyula, vicar eparhial (în calitate de preşedinte al consiliului), 
Dr. Tökés István, director general (în calitate de secretar) şi protopopii : Ady Elemér (pro- 
topopiatul Huedin), Barabâs Benedek (protopopiatul Târgu-Mureş), Batiz Andrâs (proto- 
popiatul Reghin), Bányai Ferenc (protopopiatul Dej), Bedö Bela (protopopiatul Orăştie), 
Bertalan József (protopopiatul Luduş), Bíró Sándor (protopopiatul Târnăveni), Bitai Pál 
(protopopiatul Turda), Farkas György (protopopiatul Târgu Secuiesc), Gazda Lajos (proto- 
popiatul Aiud), Kassay Geza (protopopiatul Cluj), Köblös Endre (protopopiatul Zalău), 
Nagy Gyula (protopopiatul Sibiu), Simó János (protopopiatul Odorhei) şi Szöke Sándor 
(protopopiatul Gherla). Din partea Departamentului Cultelor a fost invitat împuternicitul 
regional Hoinărescu Tepeş?. 


1. După numirea forţată, declarată oficială a protopopului de Sibiu, candidatul dr. Tökés István, a 
doua zi, la 25 mai 1962, acesta a trimis o scrisoare Securităţii în care cerea să-i fie specificate 
„obiecţiile” pentre care nu a fost preferat în funcţia de episcop. La 2 iunie 1962, reprezentantul 
Securităţii din Cluj i-a comunicat personal: „sunt multe obiecţii, dar problema în fond este lipsa 
colaborării. Altfel, astăzi aţi fi episcop” (István Tökés, op. cit., p. 51). 

2. Nagy Gyula s-a născut la data de 30 septembrie 1909 în Chiuruş, judeţul Covasna, de origine secui. 
A terminat colegiul reformat „Bethlen” din Aiud, apoi Teologia Reformată din Cluj. După ter- 
minarea studiilor, este numit capelan la biserica reformată din Petroşani, unde funcţionează 17 ani. 
La 1 iulie 1949 este mutat la parohia din Sibiu. În 1950 a devenit casier protopopial, consilier şi 
deputat pentru şedinţele generale eparhiale, iar în 1953 a devenit subnotar eparhial. În 1951 a fost 
ales în funcţia de protopop de Sibiu, iar în 1955 şi 1959 a fost reales în funcţia de protopop. Însă 
foarte importantă pentru viitorul lui e următoarea afirmaţie a inspectorului Cultelor: „face parte 
din grupul preoţilor cu atitudine loială” (ASSC, fond Direcţia de Studii, dosar 47/1960, f. 11). 

3. Potrivit adresei nr. 3003/1962 din 2 iunie 1962, Consiliul Dirigent al Eparhiei Reformate Cluj a 
apelat la bunăvoința Departamentului Cultelor, pentru „a aproba ţinerea şedinţei Consiliului 
Protopopesc al Eparhiei Reformate Cluj, urmând să aibă loc în ziua de 14 iunie 1962, orele 10, în 
sala de consfătuire a Episcopiei, precum şi ţinerea şedinţei Consiliului Dirigent, la 15 iunie 1962, 
orele 11”. Şedinţele aveau un singur punct pe ordinea de zi: „candidarea oficială a protopopului 
Nagy Iuliu în funcțiunea de episcop al Eparhiei Reformate Cluj”. Semnificativă este propunerea 
împuternicitului Regiunii Cluj, Hoinărescu Tepeş, şi a împuternicitului secretar, Alexa Augustin, 
către Direcţia Împuterniciţilor din Bucureşti: „propunem a se aproba ţinerea şedinţelor şi a ne 
comunica din timp dacă participă vreun delegat al colectivului de împuterniciţi, cunoscând şi 
faptul că la consiliile protopopeşti, conform tradiţiei religioase a cultului, nu participă nici un laic. 
De asemeni, rugăm a ne comunica şi ce atitudine trebuie să adoptăm”. În referatul său din 7 iunie 
1962, directorul Neicu de la Direcţia de Studii a comunicat următoarele : „Având în vedere carac- 
terul statutar al şedinţelor ce au fost convocate, ţinând seama şi de avizul pozitiv al împuternicitului 
regiunii Cluj, propunem să se aprobe ţinerea Consiliului Protopopiatului Reformat Cluj şi a 
şedinţei Consiliului Dirigent, urmând a se da dispoziţie şi tov. Vişan Ladislau, care se află în 
prezent la Cluj, să cunoască lucrările acestor adunări, să ia măsuri pentru o desfăşurare corespunză- 
toare, să asiste la discuţii şi să raporteze” (ASSC, fond Direcţia de Studii, dosar 29/1962, ff. 4-7). 

4. Absent a fost Bartha Sándor, protopopul din Sfântu Gheorghe, fiind împiedicat de chestii oficiale, 
dar care a comunicat adeziunea sa la hotărârea Consiliului Protopopesc (ibidem, f. 17). 

5. Ibidem, f. 8. 

După încheierea serviciului divin introductiv, prim-notarul, dr. Dâvid Gyula, a deschis 
consfătuirea şi a rezumat pe scurt istoricul perioadei de la moartea episcopului Vâsârhelyi. 
Prim-notarul a precizat că, având în vedere împrejurarea sa familială regretabilă, îşi retrage 
candidatura şi 


De data aceasta, repetă retragerea sa, are acum pentru prima oară ocazia în faţa Consiliului 
Protopopesc de a declara acest fapt, ca să fie mai uşoară rezolvarea situaţiei, oferindu-şi 
totodată şi pe mai departe serviciile salel. 


Dr. Dâvid Gyula a prezentat poziţia unanimă în urma consfătuirii din luna mai a 
membrilor Consiliului Dirigent în favoarea candidatului Nagy Gyula, o poziţie deja 
comunicată de Departamentului Cultelor şi pe care Prezidiul o face cunoscută şi Consiliului 
Protopopesc, menţionând că: „Nagy Iuliu, protopop din Sibiu, se bucură de încredere atât 
din partea forurilor interioare, cât şi a celor exterioare”. Prim-notarul i-a rugat pe protopopii 
prezenţi să-şi exprime cu încredere şi sinceritate părerea proprie, cât şi voinţa protopo- 
piatelor lor, subliniind că, după expunerea părerilor, Consiliul Protopopesc va formula 
Consiliului Dirigent o moţiune?. Cei prezenţi au adoptat o poziţie favorabilă pentru candi- 
datura protopopului de Sibiu. Interesante sunt însă cuvântările protopopilor Bitai Pál şi 
Simó Jânos*, din care reiese o situaţie confuză în eparhie şi nu tocmai o unitate deplină în 
ceea ce priveşte persoana candidatului la scaunul episcopal. 

În urma consfătuirii, Consiliul Protopopesc a înaintat Consiliului Dirigent următoarea 
hotărâre : 


Ibidem, f. 36. 

Ibidem, f. 18. 

3. Prezentăm aici cuvântarea protopopului de Turda: „Preavenerabile Consiliu Protopopesc ! Binecu- 
vântat să fie Dumnezeu pentru telegrama cu 13 cuvinte cu care a fost convocat Consiliul Protopo- 
pesc pentru candidarea episcopului. Binecuvântat să fie Dumnezeu pentru faptul că această telegramă 
a pus capăt frământării şi nesiguranţei de un an şi jumătate. [...] este de netăgăduit că candidaturile 
în legătură cu persoana viitorului episcop, adică combinaţiile permise şi criticile făcute în mod 
inadmisibil - ba chiar bătăile, după cum s-a exprimat în mod figurat fratele nostru Tökés Ştefan, 
director general —, au creat o asemenea situaţie în viaţa publică a Eparhiei noastre, în care s-a slăbit 
în noi şi între noi ceea ce ar fi trebuit să devină de tăria granitului după moartea răposatului nostru 
episcop Vâsârhelyi loan: încrederea. Şi aceasta în aşa măsură că, după fiecare nouă candidatură, 
după ivirea numelui fiecărui nou candidat, s-a scufundat tot mai adânc pământul sub picioarele 
noastre. Şi a fost firesc acest proces, pentru că, după cum am auzit din cartea lui Isaia, sunt timpuri 
când oamenii grăiesc şi totodată Dumnezeu tace. În acest an şi jumătate, de multe ori mi s-a părut 
că au fost perioade când Dumnezeu ne-a lăsat singuri. Şi ce atitudine a avut în acest an şi jumătate 
corpul protopopesc ? Deşi după vechime sunt unul dintre protopopii cu cea mai mică vechime - să 
nu fie dezaprobat şi condamnat cuvântul meu -, dacă afirm că atitudinea noastră de politică biseri- 
cească a fost aşa-zisa „politică a struţului”, conform căreia, învăluindu-ne în mantia noastră proto- 
popească, am aşteptat trecerea crizei provocate de candidaturile de episcop” (ibidem, ff. 22-23). 

4. Prezentăm aici cuvântarea protopopului de Odorhei: „Din partea protopopiatului Odorhei, deoa- 

rece doresc să fiu sincer, trebuie să spun că la noi în chestiunea alegerii episcopului este nevoie şi 

de o mică «transformare» a opiniei bisericeşti. Protopopul şi vicarul Dávid Iuliu a fost un om foarte 
drag şi foarte apreciat al protopopiatului Odorhei şi ne-am luat rămas-bun cu gândul că pleacă spre 
scaunul episcopal. Acest sentiment este viu şi de azi acolo. Vicarul Dávid Iuliu, cu înţelepciune 
curată şi cu smerenie, a rezolvat din partea sa problemele ivite, şi noi cu aceeaşi înţelepciune şi 
smerenie primim şi urmăm îndrumarea sa. Din partea mea trebuie să mai spun: ca preot şi apoi 
ca protopop, am avut convingerea că problemele vieţii sunt mai mari decât noi şi noi nu putem sluji 
decât dacă avem foarte multă smerenie, intenţie bună şi dacă ne respectăm unii pe alţii în mod 
reciproc şi cu deplină omenie” (ibidem, f. 25). 


N-e 

În baza consfătuirilor temeinice şi sprijinindu-se pe înţelegerea Prezidiului cu Departamentul 
Cultelor, Consiliul Protopopesc se pronunţă în mod solemn pentru candidatura de episcop a lui 
Nagy Iuliu, protopop din Sibiu. Această hotărâre o aduce la cunoştinţa Consiliului Dirigent şi 
roagă autoritatea noastră supremă de a lua măsurile necesare pentru convocarea Adunării 
Generale de alegere a episcopului pe ziua de 21 iulie şi pentru rezolvarea sarcinilor legate de 
aceasta. 


Putem constata şi multumirea reprezentantului Cultelor, Hoinărescu Tepeş, faţă de 
modul în care au decurs evenimentele : 


Constat cu satisfacţie că a existat o unitate deplină. Asigurările făcute mă îndreptăţesc a trage 
concluzia că munca a fost încununată cu succes. Cred că această unitate va rămâne şi în viitor. 
Ţin a asigura şi pe dl. Nagy Iuliu că dânsul se va bucura de tot sprijinul nostru. Acest sprijin 
a fost acordat şi până în prezent, iar noi la fel am simţit o largă înţelegere din partea eparhiei. 
Conducerea eparhială a înţeles să dea sprijinul necesar pentru realizarea scopului”. 


A doua zi, şedinţa extraordinară din 15 iunie 1962 a Consiliului Dirigent al Eparhiei 
Reformate Cluj, prezidată de prim-curatorul dr. Martonossy György”, a luat act de raportul 
prezentat şi a aprobat propunerea Consiliului Protopopesc („consideră pe DI. Nagy Iuliu 
[Gyula] protopop din Sibiu, candidat oficial [la funcţia de episcop] al Eparhiei Reformate 
din Cluj”), însărcinând Prezidiul să ia măsuri pentru pregătirea şi convocarea Adunării Gene- 
rale Eparhiale în vederea alegerii episcopului. Folosindu-se de ocazia ivită şi nu în ultimul 
rând pentru a creşte solemnitatea momentului, actul alegerilor a fost urmat a doua zi de 
hirotonirea preoţilor, realizarea programului iniţial fiind propusă pentru 21 iulie 19627. 

Prin adresa nr. 3260 din 16 iunie 1962, Consiliul Dirigent al Eparhiei Reformate Cluj 
a solicitat de la Departamentul Cultelor aprobarea pentru a convoca Adunarea Generală 
Eparhială, ce urma să aibă loc în zilele de 21-22 iulie 1962 în sala de rugăciune a 
Institutului Teologic Protestant Unic din Cluj”. La rândul său, împuternicitul Regiunii Cluj 
a înaintat adresa Consiliului Dirigent la Direcţia Împuterniciţilor din Bucureşti, avizând 
favorabil şi propunând „să se aprobe aşa cum s-a propus”€. Potrivit referatului din 2 iulie 
1962 semnat de directorul Neicu de la Direcţia de Studii, „propunem să se aprobe convo- 
carea şi ţinerea Adunării Generale Eparhiale Cluj, urmând a se da dispoziţie împuternici- 
tului acelei regiuni să comunice Episcopiei aprobarea dată de Departamentul Cultelor”?. 
Data convocării Adunării Generale Eparhiale a fost modificată în cele din urmă şi, potrivit 
notei 8804/1962, a fost stabilită pentru zilele de 28-29 iulie*. Consiliul Dirigent al Eparhiei 


1. Ibidem, f. 26. 
. Ibidem, f. 27. 

3. La şedinţa Consiliului Dirigent au fost prezenți: dr. Martonossy György, Geröffy Jenö, Illés 
György, Bíró Ferenc (primcuratori), dr. Dávid Gyula (vicar), dr. Tökés István (director general), 
Szöcs Endre, Barabás Benedek, Nagy Gyula, dr. Juhász István şi Bíró Sándor (membri clerici), 
Szabó Lajos, dr. Daróczi Ferenc, Vészi Pál, dr. Tunyogi Cs. Gyula, dr. Szász István, Páll Sándor 
(membri laici) (ibidem, f. 11). 

4. Ibidem, ff. 14-15. 

5. Ordinea de zi a Adunării Generale Eparhiale a cuprins următoarele puncte : 1. serviciul divin ; 2. con- 

stituirea ; 3. alegerea episcopului ; 4. hirotonirea preoţilor (ibidem, f. 51). 

Ibidem, f. 50. 

Faptul că alegerea va fi regizată după bunul plac al Departamentului Cultelor reiese şi din ultimul 

citat al referatului: „Propunem de asemenea ca un delegat al Departamentului, împreună cu 

împuternicitul regional să se ocupe în prealabil de pregătirea lucrărilor adunării şi să asiste la 

aceasta” (ibidem, ff. 48-49). 

8. Nota din 3 iulie 1962, adresată Direcţiei Împuterniciţilor, a dat dispoziţii împuternicitului regiunii 
Cluj să-şi comunice data aprobată Eparhiei Reformate Cluj (ibidem, f. 47). 


SNA 

a făcut faţă şi cerinţelor protocolare, fiind invitaţi membrii Departamentului Cultului de pe 
lângă Consiliul de Miniştri, dar şi împuternicitul regional din Cluj atât la şedinţele alegerii, 
cât şi la mesele comune din cele două zile ale Adunării Generale!. 

În vederea bunei desfăşurări a lucrărilor, colectivul însărcinat de conducerea Departa- 
mentului Cultelor?, compus din Stănescu Ştefan (inspector principal), Vişan Vasile (şef de 
serviciu), Hoinărescu Tepeş (împuternicit regional cu supravegherea pregătirii şi desfăşurării 
ordinii de zi în bune condiţii), a luat din timp legătura cu conducerea Centrului Eparhial, 
stabilind în detalii toate măsurile necesare. Astfel, în ziua de 27 iulie, la sediul Episcopiei 
Reformate Cluj, a fost convocată o şedinţă de pregătire la care au participat: dr. Dâvid 
Gyula (vicar), dr. Tökés István (consilier eparhial) şi protopopul Nagy Gyula, iar din 
partea Departamentului Cultelor, cei trei menţionaţi mai sus. Pe lângă „consfătuirile” 
protocolare, reprezentanţii Departamentului au insistat cu succes în prealabil pentru 
participarea ca invitaţi a profesorului Nagy József (omis pentru că nu preda o disciplină 
teologică) şi a conferenţiarilor Borbáth Dániel şi Mózes András (omişi pentru că nu aveau 
titlul de profesor), cadre didactice la Institutul Teologic Protestant care, în baza prevederilor 
statutare, deşi nu îndeplineau condiţiile, aveau drept de vot. 

Conducerea Eparhiei Reformate Cluj şi a Institutului Teologic Protestant, în colaborare 
cu autorităţile locale, au luat măsuri pentru asigurarea cazării şi meselor necesare pentru 
delegaţii Adunării Generale Extraordinare”. 

Lucrările Adunării Generale Extraordinare din 28 iulie 1962 au început la ora 10 şi s-au 
desfăşurat în sala festivă a Institutului Teologic Protestant, conform programului stabilit 
în prealabil“. Pentru desfăşurarea lucrărilor au fost convocați un număr de 132 de membri, 


AERA, fond Consiliul Dirigent al Eparhiei Reformate Ardelene, dosar 1/I, 50/1911, ff. 1-7. 

Vezi dispoziţia nr. 1487/1962 (ASSC, fond Direcţia de Studii, dosar 29/1962, f. 52). 

3. Potrivit raportului întocmit la Cluj în data de 30 iulie 1962 de către reprezentanţii Departamentului 
Cultului, „În cadrul acestei şedinţe de pregătire a fost stabilită întreaga procedură a desfăşurării 
ordinii de zi, au fost văzute şi la recomandarea noastră au fost îmbunătăţite referatele şi cuvântările 
şi s-a fixat de comun acord încadrarea în timp a tuturor lucrărilor pentru ambele zile. Astfel, s-au 
adus îmbunătăţiri telegramelor de salut adresate conducătorilor RPR şi Departamentului Cultelor, 
cuvântul introductiv al prim-curatorului general, referatul cu propuneri de alegeri al Consiliului 
Dirigent, constituirea Comisiei de Votare, precum şi cuvântul omagial de felicitare pentru noul ales 
al vicarului dr. David Iuliu şi răspunsul candidatului ales. [...] s-au fixat de bun acord cu conducerea 
Episcopiei Reformate persoanele care urmau să toasteze la masa comună din ziua de 28 iulie a.c. 
şi ideile ce trebuiau exprimate, precum şi procedura de hirotonire a preoţilor din 29 iulie a.c.” 
(ibidem, f. 56. Vezi şi AERA, fond Consiliul Dirigent al Eparhiei Reformate Ardelene, dosar 37/ 
1.50/1911, ff. 1-3). 

4. Potrivit adresei nr. 4025/1961 din 20 iulie 1962 către Sfatul Popular, Serviciul Comercial al 
oraşului Cluj, Institutul Teologic Protestant a comunicat următoarele: „Cu onoare vă rugăm să 
binevoiţi a ne repartiza următoarele alimente necesare pentru membrii Adunării Eparhiale ce va 
avea loc la 28-29 1. c., în total pentru 370 de mese (280 prânzuri şi 90 cine): 90 kg carne de porc, 
85 kg pâine, 185 1 vin” (AERA, fond Consiliul Dirigent al Eparhiei Reformate Ardelene, dosar 
36/1, 50/1911, ff. 1-2). 

5. ASSC, fond Direcţia de Studii, dosar 29/1962, f. 69. 

6. Pe baza raportului reprezentanţilor Departamentului Cultelor, lucrările adunării din 28 iulie 1962 

s-au desfăşurat în baza următoarei ordini de zi: 1. serviciul divin oficiat de către dr. Dâvid Iuliu, 

vicarul Episcopiei Reformate Cluj ; 2. cuvântul de deschidere al Adunării Generale extraordinare, 
rostit de dr. Martonossy Gheorghe, prim-curator general ; 3. apelul nominal al membrilor Adunării 

Generale Extraordinare (dr. Tökés Ştefan, consilier); 4. citirea telegramelor de salut (dr. Tökés 

Ştefan, consilier) ; 5. delegarea întocmirii procesului-verbal al şedinţei de către preşedintele Adunării 

(dr. Martonossy Gheorghe) ; 6. propunerea Consiliului Dirigent privind alegerea de episcop (dr. Tökés 

Ştefan, consilier) ; 7. desemnarea Comisiei de Votare şi fixarea orei votării (dr. Martonossy Gheorghe, 


N.e 

dintre care 84 de clerici şi 48 de laici. La lucrări s-au prezentat 111 membri (67 de clerici 
şi 44 de laici), constatându-se absenţa a 21 de membri (17 laici şi 4 clerici, dintre care 
6 motivat şi 15 nemotivat). 

La recomandarea reprezentanţilor Departamentului Cultelor, conducerea eparhială, pentru 
a cunoaşte poziţia membrilor Adunării Generale faţă de candidatul oficial, a luat măsura ca, 
atât la ridicarea buletinului de vot, cât şi la introducerea acestuia în urnă, Comisia de 
Votare? să-l bifeze pe fiecare membru. După expirarea timpului de 60 de minute, au fost 
colectate 110 buletine de vot (candidatul de episcop nu a votat), rezultatul fiind net favorabil 
candidatului : 107 voturi exprimate pentru candidatul oficial, două voturi anulate, un vot 
neexprimat prin abţinere”. 

Trebuie amintite telegramele de salut trimise lui Gheorghe Gheorghiu-Dej, lui Ion 
Gheorghe Maurer şi directorului general de la Departamentul Cultelor, Dumitru Dogaru“, 
ale căror texte au fost primite cu entuziasm de către Adunarea Generală Extraordinară, 
entuziasm manifestat şi după terminarea alegerii, când toţi membrii Adunării au adus 
felicitări noului episcop ales, Nagy Gyula. Aceeaşi atmosferă favorabilă („starea de spirit 
pozitivă”) a domnit şi la „masa albă” care a avut loc la Institutul Teologic Protestant. 

Tot în cadrul şedinţei din 28 iulie, la propunerea Consiliului Dirigent, Adunarea 
Generală Extraordinară a aprobat hirotonirea a 40 de preoţi, care în prealabil au susţinut 
examenul de capacitate”. Ziua de 29 iulie 1962 a fost rezervată hirotonirii preoţilor. Slujba 
de hirotonire a avut loc în Catedrala Reformată din Cluj, din strada Kogălniceanu, fiind 


prim-curator general); 8. raportul Consiliului Dirigent despre hirotonirea preoţilor (dr. Tok6s 

Ştefan, consilier); 9. votarea; 10. raport despre rezultatul votării (protopopul Ady Elemér, pre- 

şedintele Comisiei de Votare) ; 11. felicitarea episcopului ales (dr. Dávid Iuliu, vicarul Episcopiei 

Reformate Cluj); 12. răspunsul candidatului ales, rostit de Nagy Iuliu (ASSC, fond Direcţia de 

Studii, dosar 29/1962, f. 55; vezi şi AERA, fond Consiliul Dirigent al Eparhiei Reformate 

Ardelene, dosar 33/1.50/1911, ff. 1-10). 

AERA, fond Consiliul Dirigent al Eparhiei Reformate Ardelene, dosar 33/1.50/1911, ff. 1-10. 

Comisia de Votare a fost alcătuită din Ady Elemér, protopop din Tetişu, preşedintele comisiei, 

respectiv Farkas György, protopop din Covasna, şi Nagy Kâroly, prim-curator din Târgu Mureş, 

membri ai comisiei (AERA, fond Consiliul Dirigent al Eparhiei Reformate Ardelene, dosar 39/ 

1.50/1911, ff. 1-3). 

3. Potrivit raportului întocmit, „Cele două voturi au fost anulate de comisie pe considerentul că, la 
desfacerea lor, s-a constatat că pe unul candidatul oficial a fost şters fără a se adăuga alt nume, iar 
pe celălalt buletin candidatul oficial a fost înlocuit cu dr. Dávid Iuliu. Nu a putut fi încă identificat 
membrul care s-a abținut de la votare. Se presupune că ar fi cleric. Din partea noastră nu s-au 
efectuat investigaţii pentru a nu se da ocazia la comentarii. [...] Menţionăm că, imediat după 
anunţarea rezultatului votării, telefonic a fost informat Departamentul Cultelor, direct tov. director 
general Bărbulescu Ioan” (ASSC, fond Direcţia de Studii, dosar 29/1962, f. 57). 

4. Ibidem, f. 75. 

5. Au fost hirotoniți preoţii: Adorjâni László din Ercea, Altmann Márton din Eremieni, Bajka Zoltán 
din Budiu Mic, Bartha Lajos din Şieu-Sfântu, Bartha Sándor din Olteni, Bereczki László din 
Bezid, Bereczki Zoltán din Gruişor, Bölöni András din Vişea, Bustya Dezsö din Luduş (Eczkentelep), 
Buzás László din Cluj, Csáky Károly din Ghineşti, Dam6 Hümér din Nuşeni, Dávid Lajos din Trei 
Sate, Demeter József din Filpişu Mic, Fazekas Sándor din Cluj, Fábián Levente din Chilieni, 
Felhăzi Árpád din Iclozel, Gaál Tibor din Sânmartin, Hegedüs József din Săvădisla, Kassay Géza 
din Cojocna, Kerekes Mârton din Feiurdeni, Kiss Kâroly din Heria, Kiss Zoltân din Verveghiu, 
Kovács Antal din Pănet, Kovács Tibor din Aluniş, Kövecsi Imre din Cotuş, Nagy Gábor din Secuieni, 
Okos István din Sic, Püspök Sándor din Fizeşu Gherlii, Szász Ferenc din Miheşu de Câmpie, Szász 
István din Tonciu, Székely Jozsef din Blăjel, Szigyârt6 Miklós din Ighiu, Szilágyi Endre din 
Turdaş, Szücs Ervin din Hărănglab, Tatár Aladár din Cându, Ungvári Dezsö din Telechia, Végh 
Barna din Culpiu, Bencze Ferenc din Oţeni şi Demeter Gábor din Satu Mic (ibidem, ff. 78-79). 


Ne 

condusă de dr. Dâvid Gyula. Hirotonirea s-a desfăşurat în prezenţa membrilor Adunării 
Generale Extraordinare şi a unui număr de circa 350-400 de credincioşi. Actul propriu-zis 
de hirotonire a fost oficiat de către fiecare protopop pentru preoţii din protopopiatul 
respectiv, ajutaţi de vicarul dr. Dávid Gyula şi consilierul dr. Tökés István, ambii din 
partea Centrului Eparhial!. Ceremonia de hirotonire a fost urmată de o masă comună la 
Institutul Teologic Protestant, la care au participat membrii Adunării Generale Extraor- 
dinare şi preoţii hirotoniți. 

Cu această ocazie, au rostit cuvântări : dr. Dâvid Gyula, în numele centrului eparhial, 
dr. Juhász István, în numele Institutului Teologic Protestant, protopopul Kassay Géza, în 
numele părinţilor noilor hirotoniți, şi preotul Okos István, în numele preoţilor hirotoniți. 
Cuvântările rostite s-au referit în general la îndatoririle preoţeşti şi cetăţeneşti ce le revin 
preoţilor pentru îndrumarea credincioşilor „în scopul realizării sarcinilor pe tărâm obştesc”?. 

Alesul Adunării Generale Eparhiale trebuia recunoscut de către Consiliul de Stat al 
RPR. Acest lucru s-a produs prin Decretul din 26 septembrie 1962, semnat de preşedintele 
Consiliului de Stat, Gheorghe Gheorghiu-Dej, potrivit căruia : „Protopopul Nagy Iuliu se 
recunoaşte în funcţia de Episcop al Eparhiei Reformate din Cluj, pentru care a fost ales de 
către Adunarea Generală Extraordinară a acestei eparhii în ziua de 28 iulie 1962”. 

Potrivit statutului, ceremonia de recunoaştere şi procedura alegerii episcopului au fost 
finalizate cu instalarea bisericească tot în prezenţa Adunării Generale Eparhiale. Atât pro- 
gramul“, cât şi organizarea propriu-zisă a ceremoniei s-au desfăşurat sub atenţia binevoitoare 


1. Descrierea ceremoniei de hirotonire o găsim în raportul reprezentanţilor Departamentului Cultelor : 
„Conform tradiţiei Bisericii Reformate, adunarea membrilor Adunării Generale Extraordinare şi a 
preoţilor s-a făcut la sediul Episcopiei, care se găseşte în apropierea Catedralei, şi nu în incinta 
Institutului Teologic Protestant, aşa cum se obişnuia până în prezent. [...] În baza unei vechi tradiţii 
a Bisericii Reformate, după hirotonire, membrii Adunării Generale Extraordinare s-au deplasat la 
Centrul Eparhial, unde consilierul dr. Ştefan Tökés, în calitate de director general, a salutat pe 
noul episcop şi pe viceepiscop. La rândul său, noul episcop a mai fost salutat de vicarul dr. Dâvid 
Iuliu, care în acelaşi timp, în numele noului episcop şi al său personal, a mulţumit consilierului 
pentru salutul adus. După această solemnitate, preoţii hirotoniți s-au prezentat în faţa noului episcop 
şi a viceepiscopului şi au adus mulţumirile lor pentru sprijinul acordat de Episcopie de a deveni 
preoţi şi pentru îndrumările date. În cuvântul său de mulţumire, preotul Hegheduş Iosif, în numele 
colegilor săi, a adresat cuvinte de recunoştinţă la adresa Departamentului Cultelor pentru sprijinul 
acordat în munca lor. Acestora le-a răspuns vicarul dr. Dávid Iuliu, cu care ocazie a dat şi unele 
îndrumări preoţilor hirotoniți pe linie bisericească şi social-obştească” (ASSC, fond Direcţia de 
Studii, dosar 29/1962, ff. 58, 84). 

2. De remarcat concluzia finală din raportul reprezentanţilor Departamentului Cultului : „În concluzie, 
lucrările Adunării Generale Extraordinare a Episcopiei Reformate Cluj, cu ordinea de zi mai sus 
menţionată, a decurs în bune condițiuni, realizându-se obiectivele propuse de către conducerea 
Departamentului Cultelor” (ibidem, f. 59). Starea de mulţumire a fost exprimată însuşi de secretarul 
general, Dumitru Dogaru, prin adresa din 1 august 1962, către prim-curatorul Eparhiei Reformate 
Cluj, dr. Martonossy György : „Vă rog să primiţi dvs. personal şi să transmiteţi membrilor Adunării 
Generale Eparhiale reformate din Cluj mulţumiri deosebite pentru sentimentele de preţuire faţă de 
conducerea statului şi opera de construcţie socialistă din partea noastră, exprimate prin telegrama 
din 28 iulie a.c. La rândul meu, vă fac cele mai bune urări de succes în realizarea hotărârii dvs. 
de a sprijini cu acelaşi devotament, în continuare, lupta pentru consolidarea păcii în lume” 
(AERA, fond Consiliul Dirigent al Eparhiei Reformate Ardelene, dosar 44/1.50/1911, ff. 1-2). 

3. Ibidem, f. 67. 

4. Ordinea de zi a Adunării Generale Extraordinare a Eparhiei Reformate Cluj întrunită în ziua de 
21 octombrie 1962 a fost împărţită în constituire (1. serviciu divin ; 2. deschidere ; 3. măsuri privind 
procesul-verbal ; 4. tabelul nominal al membrilor Adunării) şi în programul propriu-zis (5. raportul 
nr. 5600/1962, I, al Consiliului Dirigent; 6. cuvântarea episcopului Nagy Iuliu; 7. cuvântul de 

a reprezentanţilor Departamentului Cultelor. Ceremonia de instalare a avut loc la 
21 octombrie 1962, la catedrala din strada Kogălniceanu, numărul mare al invitaţilor 
de onoare (în total 64 de persoane, printre care lideri ai diferitelor culte, personaje mai 
importante din cadrul Departamentului Cultelor, membri ai Consiliului Popular, ai parti- 
dului, intelectuali, profesori universitari, academicieni, scriitori)! contribuind la solemni- 
tatea evenimentelor, dar în acelaşi timp atestând victoria organelor de stat asupra Bisericii 
Reformate. 


Studiul de față nu şi-a propus să analizeze dacă alegerea în funcția de episcop a 
protopopului Nagy Gyula a fost inspirată sau nu. Dar, prin numirea lui, organele de stat au 
înregistrat o victorie incontestabilă în bătălia care avea ca scop implicarea în activitatea 
Bisericii Reformate şi coordonarea ei într-o măsură cât mai mare. Statul avea nevoie de o 
conducere ecleziastică, iar în anii '60 a reuşit să adopte o serie de măsuri pentru a-şi 
asigura poziţiile-cheie. În primul rând, funcţia de episcop, de prim-curator, de rector al 
teologiei, precum şi funcţiile protopopeşti au devenit „posturi de încredere”, fiind rezervate 
celor devotați regimului comunist. Aceasta nu înseamnă că celelalte funcţii din Biserica 
Reformată erau lipsite de importanţă şi că au scăpat de atenţia „organelor competente”. 

Infiltrarea oamenilor de încredere în forurile de conducere ale Bisericii Reformate - 
Adunarea Generală Eparhială, Consiliul Dirigent şi Consiliul Episcopal - a transformat 
aceste organe în marionete, fără o putere reală de decizie, care s-au conformat nemijlocit 
directivelor trasate de Ministerul Cultelor. Pot fi constatate caracteristici ale cultului 
personalităţii la episcopii aleşi, lucru inadmisibil pentru gândirea evanghelică?. Beneficiind 
de protecţia totală a organelor de stat, episcopii se considerau inviolabili, adversarii lor 
fiind consideraţi în mod automat duşmani ai regimului. Poziţia lor de loialitate deplină faţă 
de stat a contribuit decisiv la atrofierea vieţii bisericeşti din toate punctele de vedere, schim- 
barea regimului din decembrie 1989 punând capăt unui statut de aservire fără precedent. 


salut al preşedintelui sinodal, episcopul Búthi Sándor ; 8. telegrame ; 9. instalarea episcopului în 
catedrală ; 10. încheierea şedinţei) (AERA, fond Consiliul Dirigent al Eparhiei Reformate Ardelene, 
dosar 53/1.50/1911, f. 7). 

1. Ibidem, ff. 9-13. 

2. István TOk6s, op. cit., p. 56. 

